
ISTORIKA IR ISTORIJOS 
KULTŪROS STUDIJOS: 


Jörno Rūseno idėjų 


bruožai 


Šioje knygoje skelbiamų tekstų autoriaus, 
vokiečių istoriko ir istoriografijos teoretiko Jörno Rüseno pavardė 
daugeliui Lietuvos skaitytojų, o ypač istorikams, gali būti jau žino- 
ma, nes jo tekstai ne pirmą kartą verčiami ir skelbiami Lietuvoje. 
1997 m. Arūno Poviliūno parengtame leidinyje Istorinė sąmone ir 
istorijos didaktika buvo paskelbti net trys šio vokiečių profesoriaus 
straipsniai’. 2000 m. Evaldo Bakonio sudarytoje rinktinėje rusų kal- 
ba paskelbtas dar vieno Rüseno straipsnio vertimas“. Dar vienas jo 
straipsnis, skirtas pamatiniams būtovės naratyvinės reprezentacijos 
dabartyje epistemologiniams klausimams, išspausdintas tarptautinės 


mokslinės konferencijos „Istoriografija ir atvira visuomenė“ medžiagos 


' Rūsen J. Istorijos didaktika Vakarų Vokietijoje: nauji istorijos tyrinėjimai savi- 
žinos link // Istorine sąmone ir istorijos didaktika / sud. A. Poviliūnas / vert. iš anglų k. 
V. Poviliūnienė. - Vilnius: Solertija, 1997, p. 14-27. - (Švietimo studijų sąsiuvinis, 2); 
Rüsen J. Pasakojamosios galios raida, mokantis istorijos: moralinės sąmonės ontoge- 
nezės hipotezė // Ten pat, p. 28-47; Rūsen J. Patirtis, aiškinimas, orientacija: trys 
istorijos mokymosi matmenys // Ten par, p. 48-57. Šiame leidinyje skelbiama trum- 
pa informacija apie J. Rüseng ir jo svarbiausių darbų bibliografija. Žr. Norkus Z. 
Trumpai apie J. Rūseną // Ten pat, p.12-13. 

2 Posen H. Hneansusiū yueGHnk // Yue6Huk: decame pasnoıx nnenuü // COCT. 
9. bakonnc - Buntnwc: IcHuua, 2000, c. 31-51. 

rinkinyje’. Šią 1996 m. rugsėjo 24-29 d. Vilniuje vykusią konfe- 
renciją, kurią finansiškai parėmė Atviros Lietuvos fondas, surengė 
Vilniaus universiteto Istorijos fakultetas, Šiaurės Reino-Vestfalijos 
žemės mokslo centro Kultūros mokslų institutas (Esenas) ir Geor- 
ge'o Eckerto mokyklinių vadovėlių tarptautinio tyrimo institutas. 
Šio renginio metu Rüsenas pirmą (bet ne paskutinį) kartą lankėsi 
Lietuvoje, kur ne tik aktyviai dalyvavo konferencijos darbe, bet ir 
susitiko su Vilniaus universiteto Istorijos fakulteto studentais. 

Priminsime pagrindinius Rüseno biografijos faktus. Jis gimė 1938 m. 
spalio 19 d. Duisburge. 1958-1966 m. Kelno universitete studijavo 
istoriją, filosofiją, germanistiką ir pedagogiką. 1966 m. apgynė dakta- 
ro disertaciją „Suvoktoji istorija. Johanno Gustavo Droyseno istorijos 
teorijos genezė ir pagrindimas“. 1969-1972 m. dėstė filosofiją Braunš- 
veigo technikos universitete. 1972-1974 m. — istorijos teorijos asis- 
tentas ir profesorius Friedricho Meinecke’s istorijos institute Laisvaja- 
me Berlyno universitete (tada dar Vakarų Berlynas). 1974-1989 m. 
naujųjų amžių istorijos ir istorijos didaktikos profesorius Rūro univer- 
sitete Bochume*. 1989-1997 m. buvo visuotinės istorijos ir istorijos 
teorijos profesorius Bylefeldo universitete, kur buvo pakviestas pakeisti 
išeinantį į pensiją vieną žymiausių pokario Vokietijos istorikų Reinhar- 
tą Kosellecką. 1994-1997 m. dirbo dar ir Bylefeldo universiteto tarp- 
disciplininių tyrimų centro direktoriumi. Nuo 1997 m. yra jau minėto 
Kultūros mokslų instituto Esene prezidentas, o nuo 1996-1997 m. — dar 
ir visuotinės istorijos ir istorijos kultūros profesorius Witten/Herdecke 
universitete. 

Rüsenas stažavo, dėstė, skaitė mokslinius pranešimus įvairiausiose 
pasaulio šalyse. Pažvelgę į internete skelbiamą šio vokiečių mokslininko 
skaitytų mokslinių pranešimų sąrašą, matome, kad ir aną įsimintiną 
1996 m. rugsėjį jis į Lietuvą atvyko kone tiesiai iš Pietų Afrikos Res- 


publikos, o jau po dviejų savaičių skaitė pranešimus simpoziumuose 

Veimare ir Budapešte. Trys ar keturi kviestiniai pranešimai per mėnesį 
moksliniuose renginiuose, vykstančiuose įvairiausiuose pasaulio kraš- 
tuose, yra šio vokiečių mokslininko „norma“. Rūsenas yra vienas iš tarp- 
tautinio šiuolaikinės humanistikos elito atstovų, kuriems „globalizaci- 
ja“ yra tiesiog kitas akademinės rutinos pavadinimas. 

Trumpas Rūseno mokslinių publikacijų sąrašas pateikiamas ant šios 
rinktinės viršelio. Jo darbai išversti į anglų, bulgarų, islandų, ispanų, 
italų, japonų, kinų, korėjiečių, portugalų, prancūzų, rumunų, rusų, slo- 
vėnų, suomių, švedų kalbas. 

Šiame įvadiniame straipsnyje mėginsiu paaiškinti, kas paskatino lie- 
tuviškų Rūseno darbų sąrašą pratęsti šioje rinktinėje skelbiamais straips- 
niais, kokiais principais buvo vadovautasi atrenkant juos iš itin ilgo ir 
vis ilgėjančio šio vokiečių mokslininko publikacijų sąrašo bei mėginant 
juos sudėlioti į tam tikrą rišlią visumą? Remdamasis antrine literatūra“, 
taip pat aptarsiu tikras ar tariamas vokiečių tyrinėtojo koncepcijos sil- 


pnesniąsias vietas. 


> Rūsenas J. Istorijos mokslo naratyvumas ir objektyvumas // Istoriografija ir atvi- 
ra visuomenė | parengė LAT. Becher, A. Bumblauskas, J. Rüsen. — Vilnius: Vaga, 
1996, p. 36-67. 

îJ. Rūsenas yra vienas iš ty nedaugelio Vokietijos profesorių, kurie yra gavę profe- 
sūrą be šiaip jau privalomos habilitacijos. Tai XX a. 7-ojo dešimtmečio pabaigos ir 8-ojo 
dešimtmečio pradžios reiškinys, kai Vakarų Vokietijoje vyko staigi universitetų plėt- 
ra, labai trumpam pakeitusi situaciją šios šalies darbo rinkoje, kuriai yra būdinga hu- 
manitariniy disciplinų habilituotų daktarų perprodukcija. 

° http://notesweb.uni-wh.de/wg/stufu/wgstufu.nsf/vwFiles/ruesen/$FILE/ruesen- 
vortraege.pdf. Ziüreta 2006 07 17. 

° Be ten cituojamų straipsnių ir recenzijų, žr. taip pat J. Rüseno 60-mečio proga 
išleistą Festschriffą: Dimensionen der Historik: Geschichtstheorie, Wissenschaftsgeschichte 
und Geschichtskultur heute: Jörn Rüsen zum 60. Geburtstag ! hrsg. von Blanke H. W., 
Jaeger F. und Sandkühler Th. - Wien: Böhlau Verlag, 1998. 

Jau yra tekę supažindinti lietuvių skaitytoją su Rūseno istorikos kon- 
cepcija’. Ir dabar galėčiau šią aptartį rekomenduoti skaitytojui, norin- 
čiam į šią koncepciją įsigilinti, tik ji atspindi padėtį prieš kokius dešimt 
metų. Sumanymas sudaryti lietuvių skaitytojui galimybę pratęsti pa- 
žintį su Rüseno darbais (visų pirma naujausiais) kilo dėl dviejų ypaty- 
bių, kuriomis išsiskiria gausi šio autoriaus produkcija. Pirma, Riisenas 
yra teoretikas, kuris dešimtmečiais įstengė išlikti arti tos neregimos ben- 
druomenės, kuriančios naujas idėjas apie būtovės pažinimą ir reprezen- 
taciją, intelektualinio gyvenimo centro“ . Todėl jo tekstai jautriai ir ope- 
ratyviai atspindi kiek žymesnius istorijos apmąstymo ir aprašymo rep- 
rezentacijos poslinkius ir naujoves. Jie yra toks langas į paskutinio 
dešimtmečio istorikos naujoves, iš kurio atsiveria bene plačiausias ir 
aiškiausias vaizdas. Tas vaizdas yra toks platus bei aiškus ir dėl antrosios 
Rüseno mąstymo ypatybės, kuria pasireiškia jo, kaip vokiečių tyrinėtojo, 
habitus. siekis viską kiek galima sistemingiau suklasifikuoti, surūšiuoti, 
sudėlioti — kaip tik šituo vokiečių humanistika nuo seno ir garsėja. 

Tačiau Rüseno tekstai verti Lietuvos istorikų ir kituose humanisti- 
kos baruose dirbančių tyrinėtojų dėmesio ne vien dėl didelės jų infor- 
macinės vertės, kurią jie dėl minėtų Rūseno intelektualinės individua- 
lybės ypatybių turi kaip šaltiniai naujausioms istorikos raidos tendenci- 
joms pažinti. Kaip nesunkiai pastebės skaitytojas, daugelis klausimų, 
kurie svarstomi naujesniuose Rüseno straipsniuose, yra glaudžiai susiję 
su tais, dėl kurių kartkartėmis ginčijasi Lietuvos „viešieji intelektualai“ 
(ne vien istorikai): ką ir kaip prisiminti (po mirties apdovanoti ordinu, 
pastatyti paminklą, suteikti vardą gatvei ar mokyklai), o ką užmiršti, ką 
ir kaip išsaugoti ar atstatyti ir pan. Kaip pavyzdys gali būti šiame rinki- 
nyje skelbiamas straipsnis „Aušvicas: autentiškumo simbolika“: ką da- 
ryti su apgriuvusiais (ir del natūralaus laiko poveikio toliau griūvan- 
čiais) buvusios nacistinės koncentracijos stovyklos pastatais ir „įrengi- 


mais — leisti „natūraliai“ griūti toliau? Užkonservuoti? O gal atstatyti? 

O jeigu atstatyti, tai kodėl neįrengus ko nors panašaus į Disnėjaus (ar 
Grūto) parką, kad būtų komercinė nauda, o pats objektas ne tik „atsi- 
pirktų“, ber ir duotų pelno? Kuris iš šių būdų užtikrintų didesnį „au- 
tentiškumą“? Kaip ir dera teoretikui, Rūsenui rūpi ne tiek pagrįsti tam 
tikrą konkretų problemos sprendimo pasiūlymą (nors jis ir tokį patei- 
kia), kiek nustatyti tam tikras bendras konceptualias ribas, apibrėžti ir 
aptarti sąvokas, kurios padėtų tokius klausimus „teorizuoti“, ir taip su- 
kurti bendrą loginę erdvę intelektualiai diskusijai. Galima tiketis, kad 


" Žr. Norkus Z. Istorika: istorinis įvadas. — Vilnius: Taura, 1996, p. 213-221. 

® Tai, be abejo, yra susiję su tomis išskirtinėmis galimybėmis, kurias suteikia jau 
minėtas globalinio intelektualinio elito nario statusas. Intensyvus dalyvavimas konfe- 
rencijose ir kituose intelektualinio gyvenimo įvykiuose suteikia galimybę susipažinti 
su naujovėmis dar iki tol, kol naujos idėjos imamos publikuoti, o tas publikacijas 
skaityti nelabai verta. Provincialui sunku susigaudyti vis gausėjančiame publikacijų 
(dabar jau ir elektroninių) sraute. Kita vertus, galimybėmis, kurias mokslininkui atve- 
ria aktyvus dalyvavimas tarptautinio intelektualinio gyvenimo įvykiuose, sistemingai 
gali naudotis tik tie, kurie aktyviai dalyvauja jų organizacijoje, prisiimdami daug laiko 
ir pastangų reikalaujančius organizacinius rūpesčius. Šiuolaikiniame moksle, ypač hu- 
manistikoje, mokslininko sėkmė vis labiau priklauso nuo „verslininko gyslelės“ ir va- 
dybinių gebėjimų, kuriais Rūsenas ryškiai išsiskiria. Štai jo vadovaujamų tyrimo pro- 
jektų sąrašas, kuris įdomus ir kaip dabartinių intelektualinės mados (ar globalinio 
intelektualinio elito „aktualiomis“ pripažįstamų temų) vėjų dokumentas: 1. Istorinė 
sąmonė (vykdomas); 2. Europos istorinė sąmonė (baigtas); 3. Istorinė atmintis (vyk- 
domas); 4. Pilietinė religija. Pripažinimo kultūros (vykdomas); 5. Kinijos istoriogra- 
fija ir istorinė kultūra lyginamojoje perspektyvoje (vykdomas); 6. Žmonijos vienybė, 
kultūrų skirtumai, komunikacijos galimybės, kategorines globalizacijos prielaidos 
ir jų pripažinimo potencialai Europos ir Kinijos istoriniame mąstyme (vykdomas); 
7. Droyseno istorika. Kritinis leidimas (vykdomas); 8. Prasmės sąvokos kaip gyveni- 
mo ir veikimo orientavimo sistemos (baigtas). Žr. htrp://notesweb.uni-wh.de/wg/stufu/ 
wgstufu.nsf/ContenrByKey/MKXN-5KAC5B-DE-p. Žiūrėta 2006 07 17. 

? Paskutinės galimybės Rūsenas, tiesą sakant, nesvarsto, tačiau ji nebūtų laikoma 
nesvarstytina, jeigu Aušvicas būtų kur nors Amerikoje (JAV). 

Lietuvos paveldosaugininkų, paminklosaugininkų ir visų neabejingųjų 
pažintis su vokiečių teoretiko įdirbiu padės pakelti šiais klausimais Lie- 
tuvoje vykstančių ir būsimų diskusijų intelektualinį lygį. 

Susimąstyti apie Rüseno darbų rinktinės išleidimą paskatino ir 2001 m. 
spalio mėnesį Vilniaus pedagoginiame universitete surengta konferen- 
cija „Istoriko atsakomybė“, kuri įtikinamai parodė, kad ir Lietuvoje eg- 
zistuoja ne vien „žiniasklaidos etikos“, „bioetikos“ ar „verslo etikos“, 
bet ir „istorijos etikos“ poreikis. Kaip rodo šioje rinktinėje skelbiami 
straipsniai („Atsakyti už istoriją“ ir „Ar vakardiena gali tapti geresnė?“ ), 
Rüsenas ir šioje srityje yra vienas iš pionierių, kuris netolimoje ateityje 
gal bus laikomas istorijos etikos klasiku. 

Atrinkdamas Rüseno straipsnius šiai rinktinei, sudarytojas visų pir- 
ma stengėsi pristatyti tas naujas idėjas bei naujus akcentus mokslininko 
darbuose, kuriuos galima apibūdinti kaip istorikos transformaciją iš is- 
toriografijos, pirmiausia istorijos mokslo teorijos, į istorijos kultūros 
teoriją'!. Istoriografijos teoriją vokiečių teoretikas vadino istorika savo 
ankstesniuose darbuose, parašytuose 8-ajame ir 9-ajame dešimtmečiuose. 
Pagrindinis tokios jos sampratos dokumentas - trijų dalių /storikos bruo- 
žai, kur vienareikšmiškai teigiama, kad „istorikos objektas yra istorijos 
mokslo disciplininė matrica“. /storikos bruozuose Rüsenas desto pa- 
stangų, skirtų jo pagrindiniam šių dešimtmečių projektui — moderni- 
zuoti klasikinę XIX a. vokiečių istoriko Johanno Gustavo Droyseno 
(1808-1884) istoriką, — rezultatus. Pagrindinis šios modernizacijos įran- 
kis — istoriografijos paradigmos sąvoka. 

„Paradigmos“ terminą Rüsenas perima iš garsiojo amerikiečių mokslo 
filosofo ir istoriko Thomo Kuhno (1922-1996). Tačiau pačią paradig- 
mos sąvoką jis apibrėžia savaip, įdomiai ir originaliai sujungdamas Kuhno 
„disciplininės matricos“ ir klasikinės vokiečių humanistikos „herme- 
neutinio rato“ idėjas. Kuhnas paradigmos kaip „disciplininės matricos“ 


elementais laikė 1) tam tikros tyrinėtojų bendruomenės naudojamus 

simbolinius apibendrinimus, 2) visų tos bendruomenės narių priima- 
mą pamatinę tiriamos reiškinių srities sampratą, 3) visiems jiems ben- 
dras pažintines vertybes, 4) visų bendruomenės narių pavyzdiniais ar 
klasikiniais laikomus konkrečius problemų sprendimo pavyzdžius („pa- 
radigmas“ siaurąja prasme). Rūsenas istoriografinės paradigmos elemen- 
tais laiko atskiras fazes hermeneutiniame rate, jungiančiame tos visuo- 
menės, kurioje istorikai gyvena, „gyvenimo praktiką“ ar „praktinį gyve- 
nimą“ (Lebenspraxis)? ir jos veiklą. 

Kaip ir kiekvienas ratas, jis neturi nei pradžios, nei galo. Pats Rūse- 
nas jo analizę pradeda nuo atkarpos ar elemento, kuris yra bendras isto- 
riografijai kaip tam tikrai intelektualinei praktikai ir tai sociokultūrinei 
aplinkai (Lebenspraxis), kurioje ji tarpsta. Tai yra 1) pažintiniai intere- 
sai, kylantys iš poreikio susiorientuoti laike, apibrėžti gyvenamojo me- 
to vietą praeities ir ateities atžvilgiu; toliau 2) eina jau pačiai istoriogra- 
fijai kaip savitam reiškiniui būdingi „interpretacijos požiūriai“ (teori- 
jos, perspektyvos, kategorijos) — daugiau ar mažiau išplėtotos istorijos 
filosofijos; 3) tyrimo metodai, formuluojami empirinio tyrimo taisyk- 
lių pavidalu; 4) tyrimo rezultatų dėstymo formos, kurios kartu yra ir to 
tyrimo objekto reprezentacijos formos. Paskutinioji paradigmos rato at- 
karpa vėl yra bendra istoriografijai kaip savitam intelektualiniam reiški- 
niui ir ją palaikančiai (bei išlaikančiai) visuomenei — tai 5) Lebenspraxis 


'% Lietuvoje egzistuoja tą poreikį patenkinantys tyrimo centrai, jau nekalbant apie 
atitinkamus kursus daugelyje Lietuvos aukštųjų mokyklų. 

!! Atrodo, kad Rüsenas dar nėra visiškai apsisprendęs terminologijos klausimais, 
nes kartais „istorikos“ terminą vartoja senąja prasme — kaip vien tik istoriografijos 
teorijos pavadinimą, kuri yra platesnės „istorijos kultūros“ teorijos dalis. 

'" Rūsen J. Grundzüge einer Historik, — Göttingen: Vandenhoeck & Ruprecht, 
1986, Bd. 2, S. 9. 


15 Tiktų ir E.Husserlio „gyvenimo pasaulio“ (Lebenswelt) terminas ir jo referentas. 
ų DA P 

orientavimo funkcijos. Atlikdama tas funkcijas, istoriografija patenki- 
na ją pagimdžiusius ir inspiravusius pažintinius interesus. 

Nors visuomenės kaitą ir raidą (taigi ir pažintinių interesų pokyčius) 
lemia jėgos, kurios nuo istorikų norų ir valios mažai priklauso, vis dėlto tai, 
ką jie rašo ir sako, daro tam tikrą įtaką socialiniam gyvenimui, taigi ir esa- 
mų pažintinių interesų reprodukcijai ar jų transformacijai. Pristatydamas 
naujausią „paradigminio rato“ redakcija'*, kurioje to rato analizė toliau 
sukonkretinama trijų istoriografijos strategijų (politinės, pažintinės bei es- 
tetines) ir trijų istorinės sąmonės lygmenų (funkcionuojančios, operatyvi- 
nės ir refleksyvinės istorinės sąmonės), Riisenas kiek konkrečiau paaiškina, 
kokiu būdu istoriografija tai daro. Būtent — prisidėdama prie tam tikry 
valdžios ar dominavimo (vok. Herrschaft) formy įteisinimo ar nejteisinimo, 
t. y. pagrisdama ar griaudama tam tikro politinio režimo, socialinės san- 
tvarkos, valstybės ar tautos egzistavimo teisėtumą, tam tikros politikos ra- 
cionalumą ir pan. (šioje vietoje iškyla ir „istorijos etikos“ problematika). 

Rüseno istoriografinės paradigmos koncepcija įteigė požiūrį į isto- 
riografijos istoriją kaip istoriogratinių paradigmų kaitos procesą ir pa- 
teikė sąvokų tinklelį, kuris gali būti panaudotas išskiriant ir lyginant 
paradigmas kaip pačius stambiausius istoriografinio proceso vienetus. 
Kartu ji yra paranki kaip toks identifikacinių formulių („etikečių“ ar 
greičiau šabloninių blankų, kuriuos užpildžius gauname etiketes) rinki- 
nys metodologinėse istorikų diskusijose, kur istorikų nesutarimai gali 
būti aiškinami kaip skirtingų istoriografinių paradigmų konflikto iš- 
raiška. Būtent šiomis savo galimybėmis Rüseno koncepcija patraukė 
grupės VFR istorikų, žinomų kaip Bylefeldo mokykla (žymiausi jos at- 
stovai yra Jūrgenas Kocka ir Hansas-Ulrichas Wehleris), dėmesį. Siek- 
dama įtvirtinti socialinės istorijos, orientuotos į socialinių struktūrų ir 
anoniminių procesų tyrimą, dominuojantj statusą, Bylefeldo mokykla 
(jos „aukso amžius“ buvo XX amžiaus 8-asis dešimtmetis bei 9-ojo 


dešimtmečio pradžia) panaudojo istoriografinės situacijos apibrėžimą, 

kuriame ta situacija buvo aiškinama kaip naujos, pažangios istoriogra- 
finės paradigmos (t. y. pačios socialinės istorijos ar istorinio socialinio 
mokslo, vok. historische Sozialwissenschaft) iškilimas ir kova su tradicine 
„Istoristine“ istoriografija, kuri svarbiausius mokslinės istoriografijos pa- 
žintinius interesus siejo su valstybių užsienio ir vidaus politika, galios 
elito ir „valdžios vyrų“ veikla. 

Nors Rüsenas glaudžiai bendradarbiavo su Bylefeldo mokykla ir to- 
dėl dažnai laikomas vienu jos narių, netgi /storikos bruožuose aiškiai ma- 
tyti jo pastangos pabrėžti savo atskirumą ir savarankiškumą. Labiausiai 
tos pastangos išryškėja antrajame šio veikalo tome. Droyseno pavyz- 
džiu Rüsenas istoriniame tyrime skiria tris metodiško darbo pakopas — 
euristiką (medžiagos paieškas ir rinkimą), kritiką ir interpretaciją. Jis 
skiria dvi — hermeneutinę ir analitinę — istorinio tyrimo metodologijas, 
pirmąją iš jų susiedamas su istorizmu kaip istoriografijos paradigma, o 
antrąją — su tokiomis istorizmo alternatyvomis, kaip Bylefeldo socialinė 
istorija, prancūziškoji Analų mokykla ir kitos šiuolaikinės istoriografi- 
jos kryptys, kuriose jos pažangos perspektyvos siejamos su socialinių 
mokslų teorijų ir tyrimo metodų taikymu. Tačiau būdinga, kad pats 
Rüsenas nesitapatino su antrąja, bet pasisakė už trečiąją — „dialektine” — 
metodologiją, jungiančią istorizmo ir jo alternatyvų pranašumus. Be 
to, kitaip nei bylefeldiečiai, kurie istoriografijos pažangą siejo su pasa- 
kojimo įveika ir perėjimu prie modeliuojančios bei argumentuojančios 
istoriografijos, Rüsenas visada manė ir teigė, kad kiekviename veikale 
istorijos yra tiek, kiek jame yra pasakojimo. 

Taigi, kai paskutiniame XX a. dešimtmetyje Rüsenas, užuot ėmęsis 


detalizuoti vien punktyriskai nužymėtus „dialektinės“ istorijos mokslo 


"7 Zr. šioje rinktinėje skelbiamą Rüseno straipsnį „Istorijos tvarka: modernybe, 
postmodernybe ir istorinis atsiminimas“, p. 186-218. 

metodologijos kontūrus, pradėjo istorikos išplėtimo į istorijos kultūros 
teoriją ir į istorijos kultūros studijas darbus, tai buvo ne vien atsakymas 
į pasikeitusią istoriografinę ir filosofinę konjunktūrą, del kurios aljan- 
sas su išeinančia iš mados socialine istorija nustojo būti išmintingas 
dalykas, ber ir glūdėjusių pradiniu jo koncepcijos pavidalu potencijų 
realizavimas. Konjunktūros pokyčius lėmė kultūrinės (ar „naujosios 
kultūrinės“) istorijos iškilimas bei su tuo susijusi pasakojimo reabilitacija, 
stiprėjanti „europocentrizmo“ kritika, apskritai didėjantis postmo- 
dernistines filosofijos bei postmodernistinių istoriografijos teoretikų (pir- 
miausia Haydeno Whiteo ir Franko Ankersmito) idėjų populiarumas. 
Tie pokyčiai tiesiog paskatino Rūseną sutelkti savo dėmesį į tas „paradig- 
minio rato“ fazes, kurios atsidūrė postmodernistinių teorijų dėmesio centre. 

Tai visų pirma yra „interfeisai“ tarp istoriografijos ir visuomenės 
Lebenspraxis, ypač jos santykiai su savo adresatu — tekstų skaitytoju 
(realiu ar numanomu). Mar kitaip nei istoristinės, kritinės ir analitinės 
istoriografijos metateorijos, kurioms svarbiausia istorijos pažinimas, t. y. 
tyrimas ir jo produktų santykis su jo objektu (referentu), vertinamas 
pagrįstumo ir tiesos (t. y. epistemologiniu) požiūriu, postmodernistinėms 
teorijoms labiausiai rūpi istorijos reprezentacija, vertinama jos santykio 
su jos adresatu (t. y. retoriniu ar estetiniu) požiūriu. Postmodernistai 
istorikų tekstus visų pirma traktuoja kaip tam tikrą literatūros žanrą — 
kaip tekstus, artimus daugybei kitų (į tiesą nepretenduojančių) teksti- 
nių ir netekstinių reprezentacijos formų, nagrinėjamų literatürologijoje 
ir „medijų studijose“. O šių tekstų pretenzijos į tiesą ir pagrįstumą jiems 
įdomios kaip tam tikra retorinė strategija, kuri realizuojama tam tikrais 
teksto konstravimo būdais (paratekstais, vadinamais „moksliniu apara- 
tu“, visažinio beaistrio pasakotojo balsu ir pan.). Lengvą ir greitą Rüse- 
no posūkį istorijos kultūros studijų kryptimi lėmė ir jo, kaip vieno žy- 
miausių VFR istorijos didaktikos teoretikų, įdirbis, kurį jis padarė dar 


8-ajame ir 9-ajame dešimtmečiuose. 


20 ISTORIKA IR ISTORUOS KULTUROS STUDIJOS 


Kaip ir dera solidžiam vokiečių profesoriui, Rüsenas nesiduoda su- 
gundomas postmodernistinių sirenų balsų ir nešoka į reliatyvizmo balą. 
Jis atkakliai deklaruoja savo tikėjimą istorijos mokslo galiomis pažinti 
objektyvią tiesą. Tas galias, Rüseno įsitikinimu, jam garantuoja metodi- 
nio racionalumo taisyklės kaip istoriografijos objektyvumo laidas. Kartu 
jis nelieka tiems balsams kurčias ir pripažįsta tam tikrus epistemologiškai 
orientuotos istoriografijos teorijos vienpusiškumus, kuriems ištaisyti ir 
skirtas istorikos išplėtimas iki istorijos kultūros teorijos. Pats svarbiausias 
iš tų epistemologinės istorikos trūkumų yra pažintinio istorijos kultūros 
matmens hipertrofavimas arba absoliutinimas. Jis pasireiškia pirmiausia 
pačioje istoriografijoje: dėmesio koncentracija į istorijos metodo dalykus, 
išskirtiniu susirūpinimu metodiniu istorinio tyrimo griežtumu estetinių 
ir etinių istoriografijos aspektų sąskaita. Šie vokiečių teoretiko priekaištai 
kiek primena garsiąją Friedricho Nietzsche's mokslinės istoriografijos kri- 
tiką antrajame „nesavalaikiame apmąstyme“ Apie istorijos žalą ir naudin- 
gumą? , tik Rüsenas laiku ir išmintingai sustoja, perspėdamas apie kitos 
priešingybės — estetizmo ir estetizavimo — pavojus. 

Antra vertus, pažintinio istoriografijos matmens racionalistinė hiper- 
trofija pasireiškia kitų nei mokslinė istoriografija būtovės reprezentacijos 
formų, dažniausiai nurodomų „istorinės sąmonės“, „istorinės atminties“, 
„Istorijos kultūros“ (Geschichtskultur) terminais, ignoravimu arba nuver- 
tinimu del jų menko ir nepatikimo (istorijos mokslo požiūriu) pažintinio 


turinio. Tuo tarpu mokslinė istoriografija tėra tam tikra, egzistuojanti tik 


5 Žr. Nietzsche F. Apie istorijos žalą ir naudingumą / vert. T. Sodeika // Kultūra 
ir istorija | sud. V. Berenis. — Vilnius: Gervelė, 1996, p. 43-109. Įdomų Nietzsche's ir 
Rūseno palyginimą žr.: De Jong, H. „Historical Orientation: Jörn Rūsen's Answer to 
Nietzsche and his Followers” (Review on: Rüsen J. Historische Orientierung: Über 
die Arbeit des Geschichtsbewulftseins, sich in der Zeit zurechtzufinden. — Köln: Böhlau 
Verlag, 1994) // History and Theory, 1997, vol. 36(2), p. 270-288. 

kai kuriose visuomenėse, bet ir jose nebūtinai pačia įtakingiausia istorinės 
atminties galia. Istorinę atminų ir istorijos kultūrą turi visos visuomenės, 
istoriografiją — tik tos, kurios turi raštą, o mokslinę ar „istorijos mokslu“ 
save vadinančią istoriografiją — tik tos, kurias sociologai klasifikuoja kaip 
„Mmodernėjančias“, „modernias“ ir „postmodernias“. Masinės ar populia- 
riosios istorinės atminties turinys gali iš esmės skirtis nuo to, ką rašo „aukš- 
tajai“ ar „mokslinei“ istoriografijai atstovaujantys istorikai. Čia svarbu 
pabrėžti, kad istorinę atmintį sudaro ne individualių tos atminties sub- 
jektų subjektyvūs, galbūt niekada neišsakomi intymūs prisiminimai apie 
asmeniškai su jais nutikusius laimingus ar nelaimingus ir asmeniškai jiems 
svarbius įvykius. Istorinė atmintis yra bendra, kolektyvinė, vienaip ar ki- 
taip objektyvuota ar objektyvuojama tam tikros žmonių grupės atmintis, 
kuri daro juos to paties „Mes“ nariais. Jai gali priklausyti reprezentacijos 
tokių įvykių, kurių nė vienas iš tų „Mes“ asmeniškai neišgyveno ir kurie 
mokslinės istoriografijos požiūriu yra mitai. Lietuviškas pavyzdys gali bū- 
ti Palemono legenda, kuri ilgą laiką buvo Lietuvos Didžiosios Kunigaikš- 
tystės valdančiojo elito (aristokratijos, ponų) kaip Palemono ir jo palydos 
ainių tapatumo (identiteto) pagrindas. 

Tam tikras kolektyvines reprezentacijas istorine atmintimi daro bū- 
tent jų indėlis į tam tikro tapatumo ar „identiteto“ formavimą. Jeigu 
vėl pateiktume lietuvišką pavyzdį, tai į tokių formuojančių šiuolaikinio 
lietuvio identitetą kolektyvinių prisiminimų kompleksą tikriausiai pa- 
tektų!“ reminiscencijos apie Mindaugo Lietuvos valstybės įkūrimą, Žal- 
girio mūšį, spaudos draudimą, 1940-1941 metų ir pokario laikų repre- 
sijas bei kitus įvykius, reprezentuojančius tam tikrąjį „Mes“ kaip nuga- 
lėtoją ar auką. Iškalbingiausi istorinės atminties ir kolektyvinio identiteto 
dokumentai yra ne istorikų istorikams rašomos knygos ar straipsniai, bet 
viešos atminimo ceremonijos (atmintinos datos, minėjimai, šventės), to- 
poniminė politika (kokie vardai suteikiami naujoms, o kartais ir ssnoms 


gatvėms ar miestams), paveldosauga ir paminklosauga (kas parenka 


22 ISTORIKA IR ISTORIJOS KULTUROS STUDIJOS 


į globotino ir saugotino paveldo sąrašą, kas ne), paminklų statymas, 
muziejų steigimas, jų fondų kaupimas ir eksponavimas. Čionai priklauso 
ir istorinė beletristika, populiari istorinė literatūra, kinas ir t. t., kurie 
daugeliu atvejų net nepretenduoja, kad pateikiamų įvykių versijos ati- 
tiktų istorikų pateikiamą vaizdą, tačiau savo paveikumu istorinei at- 
minčiai gali tą vaizdą toli pranokti. Tiesa, nors visi šie dokumentai yra 
iškalbingi, jie nebūtinai yra patikimi, nes oficialios šventės ar prisimini- 
mai nebūtinai atitinka tikrą tam tikro meto istorinę atmintį — prisimin- 
kime, pavyzdžiui, vasario 16 d. kaip visiems lietuviams žinomos, o dau- 
gumai jų brangios (jų identitetui priklausančios), tačiau sovietmečiu 
griežtai uždraustos švęsti datos statusą ir oficialias to meto šventes, pavyz- 
džiui, balandžio 22 d. (Vladimiro Lenino gimtadienis) ar lapkričio 7 d. 
kurios turėjo tapti „tarybinio lietuvio“ identiteto elementais. 

Kadangi kiekvieną asmenį ar grupę tuo, kas jis yra, daro tai, ką jis kartu 
su kitais prisimena ar švenčia, istorinė atmintis ir identitetas yra politikos ir 
politinių ginčų objektas. Politinis režimas ar santvarka neįgyja stabilumo 
tol, kol jo neįteisina tam tikros bendruomenės atmintis, jos narių identite- 
to dalimi tapusios bendrų kovų, laimėjimų, kančių ar sudėtų aukų repre- 
zentacijos. Nebūdami absoliučiai plastiški ir paveikūs išorinėms manipu- 
liacijoms, istorinė atmintis ir identitetas vis dėlto kinta ir būna kryptingai 
formuojami. Todėl politinių ginčų ir konfliktų, vykstančių kiekvienoje 
visuomenėje, dalis yra istorijos politika — kova dėl galios veikti istorinę 
atmintį ir identitetą bei tos galios panaudojimas. Ta istorijos (ar istorinės 
atminties) politika yra tam tikru metu tam tikroje vietoje vykstančių vi- 
daus ir užsienio politinių ginčų ir santykių aspektas ar baras. Pratęsiant 


'° Toliau išsakomos pastabos yra hipotezės, kurių paneigimas ar patvirtinimas 
galimas tik tokiais sociologinių tyrimų metodais, kaip sociologinės apklausos, masi- 


nės informacijos priemonių bei populiarios istorinės literatūros turinio analizė ir kt. 

lieruviškus pavyzdžius, ginčai dėl to, ar (ir kaip) turi būti prisimenamos 
datos, susijusios su tam tikrų soviermečio veikėjų (pvz., Antano Sniečkaus) 
veikla, yra būdingas lietuviškos vidaus istorijos politikos kazusas. Iš tokių 
ginčų baigmės (kas juos laimi, kas pralaimi, t. y. yra nutildomas) galima 
pakankamai patikimai spręsti apie politinių jėgų galios santykį dėl klausi- 
mų, susijusių su dabartimi ir ateitimi. Ginčai dėl holokausto Lietuvoje 
ypatumų ir eigos apima Lietuvos vidaus ir užsienio istorijos politiką: taps 
ar ne lietuviškos istorinės atminties, identiteto dalimi pasakojimas apie „mü- 
siskiy“ aktyvų ir pasyvų (tylomis pritariant ir vengiant padėti) dalyvavimą 
žydų genocide Lietuvoje Antrojo pasaulinio karo metais, kaip atkakliomis, 
kryptingomis, ilgametėmis pastangomis įvyko su šiuolaikinių vokiečių (ma- 
žų mažiausiai Vakarų Vokietijoje) istorine atmintimi ir identitetu? 

Ar tam tikros praeities reprezentacijos tampa ir išlieka istorinės atmin- 
ties bei identiteto dalimi, priklauso ne vien nuo to, ar jos yra teisingos 
(postmodernistiniy teoretikų požiūriu, ši jų savybė iš viso neturi jokios 
reikšmės — svarbi yra tik jais suinteresuotųjų galia), bet ir nuo to, kiek jos 
yra pajėgios paveikti tai, ką Immanuelis Kantas kadaise vadino vaizduotės 
galia. Būtent su ja daugelis filosofų sieja estetinį suvokimą. Tokio suvoki- 
mo, estetinės reprezentacijos objektas gali būti ir istorinė praeitis, jos lie- 
kanos ir paminklai dabartyje. Čia kalbama ne vien apie istorinių įvykių 
vaizdavimą mene ir apie skirtumą tarp vaizdinga ir „medine“ ar kancelia- 
riškai biurokratine kalba parašyto istorinio teksto, bet ir apie tą estetinę 
kokybę, kurią laikas suteikia seniems („antikvariniams“) daiktams; apie tą 
naują kokybę, kurią mūsų žinioms apie tam tikrą istorinį laikotarpį sutei- 
kia galimybė pasiremti ikonografiniais šaltiniais; apie skirtumą tarp suži- 
notos vien iš dokumentų ar istorikų pasakojimų istorinės praeities (taigi 
vien „protu“) ir tos, kurią subjektyviai jaučiamės pažinę taip pat klausa 
(turiu galvoje senus garso įrašus) ir regėjimu (taigi juslėmis). Kalbama 
apie skirtumą tarp, pavyzdžiui, tokio istorija prisodrinto landšafto, kurį 


galima išvysti Reino slėnyje ar daugelyje Graikijos vietovių, ir modernaus 

pramonės rajono ar to, ką priimta vadinti „laukine gamta“. Čia kalbama 
apie tai, ką galima metaforiškai pavadinti „langais“ į istorinę praeitį, per 
kuriuos tą praeitį galima matyti, girdėti arba, tiksliau (griežtu epistemolo- 
giniu požiūriu), įsivaizduoti, kad ją regime ar girdime. 

Atsižvelgdamas į šias aplinkybes, Rüsenas ir įveda „istorijos kultūros“ 
sąvoką, kuri tampa naujos, platesnės istorikos sampratos atramine kate- 
gorija: „Taigi istorijos kultūra yra ir istorinės sąmonės dėka pasiektas isto- 
rinis atsiminimas, kuris laikišką gyvenimo praktikos orientavimą vykdo 
subjektų veiklos ir savitarpio santykių krypties nustatymo forma“". Jis 
skiria tris istorijos kultūros dimensijas — pažintinę, politinę ir estetinę. 
Verta pabrėžti, kad tie matmenys egzistuoja empiriškai konkrečiose isto- 
rijos kultūros apraiškose, tik nėra jose vienodai išreikšti. Taip pat ir aka- 
deminės istoriografijos veikaluose galima aptikti estetinį ir politinį mat- 
ment, tik jį čia stelbia pažintinis matmuo. Kita vertus, tos istorinės repre- 
zentacijos, kurios cirkuliuoja masinės informacijos priemonėse ar yra 
kartojamos per viešuosius memorialinius renginius, gali turėti labai men- 
ką (ar neturėti jokio, jeigu jos yra mitai) pažintinį turinį, tačiau būti ker- 
tiniai tam tikros kolektyvinės tapatybės akmenys arba išsiskirti didele re- 
torine įtaiga bei daryti stiprų estetinį įspūdį (tai visų pirma būdinga sim- 
bolinėms reprezentacijoms). Trumpai ir glaustai pasakius, istorijos kultūra 
yra tam tikros visuomenės istorinė kultūra, jos santykiavimo su istorine 
praeitimi būdas — ką ir kaip ta visuomenė ar grupė su ja daro. 

Rüsenas teigia, kad istorijos kultūros gali būti labiau ar mažiau išsi- 


vysčiusios'*. Pagrindą kalbėti apie istorijos kultūros pažangą pirmiausia 


' Zr. straipsnį „Kas yra istorijos kultūra? Samprotavimai apie naują būdą, kaip 
apmąstyti istoriją , spausdinamą šioje rinktinėje, p. 89. 
'® Zr. straipsnį „Teoriniai požiūriai į tarpkultūrinį istorinio mąstymo lyginimą, 


kuris spausdinamas šioje rinktinėje, p. 219-257. 

teikia komunikacijos technologijų raida, kuri reiškia atsiradusius nau- 
jus informacijos saugojimo ir perdavimo būdus, leidžiančius naujai rep- 
rezentuoti praeitį. Šia prasme visuomenės, kurioje naudojamas raštas, 
istorijos kultūra potencialiai yra labiau išvystyta, nei tos, kurios istorinė 
atmintis turi pasikliauti vien sakytine tradicija; garso ir vaizdo įrašymo 
priemonių išradimas ir tobulinimas gali būti siejamas ir su naujo etapo 
istorijos kultūros raidoje pradžia. Vienoje iš nedaugelyje vietų, kur Rüse- 
nas, panašu, vis dėlto leidosi sugundomas postmodernistinių sirenų bal- 
sy, jis su elektroninių informacijos priemonių atsiradimu ir išplitimu 
netgi sieja naujos „istoriško mąstymo“ epochos, jo vadinamos „postis- 
torine“, pradžią. Tai esanti tokia epocha, kai nebėra „jokios visuotinės 
laiko tvarkos, kuri apimtų praeitį, dabartį ir ateitį. Praeitis turi savo 
atskirą laiką. Praeities faktai virsta savavališkos konsteliacijos, kuri ne- 
turi jokio pažinaus ryšio su dabartimi ir ateitimi, elementais. Žmogiška 
praeitis nulaikinama. Kontingencija praranda savo reikšmę laiko tvar- 
kos vaizdinių, kurie tinka dabarčiai ir ateičiai, ribose“!?. 

Antra, istorijos kultūros išsivystymo lygį galima sieti ir su tam tikro- 
mis jos turinio ypatybėmis — pavyzdžiui, fiktyvių ir pretenduojančių į 
tikroviškumą jos reprezentacijų išsiskyrimu, kurį galima sieti su istorio- 
grafijos kaip ypatingo literatūros žanro, ypač su moksline istoriografija, 
atsiradimu. Rüsenas istorijos kultūros pažangą taip pat sieja su istorinės 
sąmonės (taip pat ir masinės) turinio supozityvinimu, kuris reiškia jos 
empiriškai tikslesnį ir adekvatesnį turinį (pavyzdžiui, mažai kas tiki Bib- 
lijoje dėstoma žmonijos istorijos pradžios versija). Rüsenas pažymi šio 
proceso dvilypumą: nors istorijos mokslas duoda daug daugiau empiri- 
nių žinių (kurios per mokyklą galų gale bent šiek tiek tampa ir masinės 
sąmonės bei populiariosios istorijos kultūros dalimi), palyginti su tuo, ką 
žmonės galėjo žinoti apie praeitį iki jo atsiradimo, jis tos praeities nepada- 
ro tokios pat prasmingos ar įpareigojančios, kokia ji buvo kultūrose ir 


civilizacijose, kuriose istorijos mokslo dar nebuvo. Istorijos mokslas tą 

prasmę veikiau griauna ir naikina — čia Rüseno samprotavimuose vėl su- 
skamba Nietzsche's kažkada pirmą kartą sugrota gaida” . 

Tačiau ar tikrai egzistuoja universalios istorijos kultūros raidos ten- 
dencijos? Ar mėginimai skirstyti istorijos kultūras (kaip ir kultūras ap- 
skritai) pagal jų išsivystymo lygį nereiškia europocentrizmo — neeuropi- 
nių kultūrų (taip pat ir istorinių) matavimo tam tikro lokalinės (vaka- 
rietiškos) istorijos kultūros masteliu, suteikiant jai normatyvinj etalono 
statusą? Didėjantis susirūpinimas šia (etnocentrizmo) problema yra dar 
vienas naujas akcentas Rüseno paskutinio dešimtmečio darbuose. /sto- 
rikos bruožuose jis reiškė Jūrgeno Habermaso filosofijos inspiruotą įsiti- 
kinimą, kad istoriografijai yra pasiekiamas ne vien metodiško istorijos 
šaltinių tyrimo laiduojamas empirinis ar „pagrindimo objektyvumas“ 
(Begründungsobjektivität), kuris pasireiškia skirtingoms istoriografinėms 
mokykloms, tautoms, kultūroms atstovaujančių istorikų sugebėjimu su- 
sitarti del tų pačių teiginių apie faktus tiesos. Minetame veikale jis rašė 
taip pat apie „santarvinį objektyvumą“ (Konsensusobjektivität) — istori- 
kų (ir ne vien istorikų) sugebėjimą laisvai ir geranoriškai diskutuojant 
sutarti dėl tam tikrų visuotinai pripažįstamų normatyvinių principų. 
Naujausiuose darbuose jis galutine skirtingų civilizacijų ir kultūrų dia- 
logo tiesa skelbia jų „skirtumų abipusio pripažinimo principą . Tai jau 
labiau primena ankstyvojo vokiečių istorizmo atstovų (ypač Johanno 
Gotfriedo Herderio), o ne Habermaso pažiūras. Vis dėlto — kaip ir dia- 
loge su postmodernistiniais teoretikais — Rūsenas paskutinę akimirką 
išmintingai sustoja prie reliatyvizmo prarajos, nes anaiptol neteigia, kad 


tai yra vienintelis neepisteminis normatyvinis principas, kuris gali būti 


"T Zr. lentelę to paties straipsnio pabaigoje. 
0 Zr. šioje rinktinėje skelbiamą straipsnį „Istorinis metodas ir religinė prasmė: 


dialektiniai sąjūdžiai naujaisiais amžiais“, 149-185. 

pripažintas visuotinai galiojančiu. Vadinasi, jis neišsižada savo ankstes- 
nio įsitikinimo, kad Vakarų kultūros tradicijoje išsikristalizavę žmo- 
gaus teisių kodeksai taip pat visuotinai galioja kaip potencialus haber- 
masiško konsensuso turinys. 

Trimatis Rūseno istorijos kultūros struktūros modelis ir yra jo šioje 
rinktinėje spausdinamų darbų sugrupavimo principas. Antrojoje, tre- 
čiojoje ir ketvirtojoje rinktinės dalyse yra straipsniai, skirti atitinkamai 
pažintinei, politinei ir estetinei istorijos kultūros dimensijoms. Kadan- 
gi (kaip jau aiškinta) istoriografijoje, ypač laikančioje save istorijos moks- 
lu istoriografijoje, pažintinė dimensija dominuoja, todėl į antrąją dalį 
įdėti ir kai kurie darbai, atspindintys ankstesnę Rüseno istorikos, kaip 
istorijos mokslo metateorijos, sampratą, kurie gali būti įdomūs skaity- 
tojui, jeigu jam labiau rūpi siauresnė istoriografijos ir jos istorijos, o ne 
platesnė istorijos kultūros studijų problematika“! . Penktojoje dalyje su- 
darytojas Rüseną grąžina prie siauresnės istoriografijos problematikos. 
Ji skirta Rūseno darbams, kuriuos galima laikyti istorijos tyrimo etika. 

Rinktinė prasideda Rüseno straipsniu, kuriame autorius inventorizuo- 
ja savo trijų dešimtmečių darbo vaisius, pateikdamas jų panoraminę ap- 
žvalgą. Pirmojoje dalyje skaitytojas ras ir Rüseno straipsnį, kuriame apta- 
riama pati „istorijos kultūros“ sąvoka” . Dalies pavadinimas („Istorijos kul- 
tūros antropologija“) nurodo tą vokiečių teoretiko istorikos bruožą, kuris 
gali būti laikomas bene labiausiai problemišku, jeigu istoriką vertinsime, 
pasinaudodami tais kriterijais, kuriais filosofijoje priimta matuoti metate- 
orijas, t. y. filosofines meno, mokslo, etikos ir pan. teorijas. 

Kiekviena tokia koncepcija turi pateikti ataskaitą apie savo pačios tei- 
ginių šaltinius ir pagrindus. Taigi problema, su kuria susiduria Rüseno 
istorika, tiek savo pirminiu (istoriografijos teorijos), tiek išplėstiniu pavi- 
dalu yra tokia: koks yra pačios istorikos teiginių statusas? Rüsenas atsako 
į šį klausimą, apibūdindamas savo istorijos kultūros teoriją kaip antropo- 
logiškai pagrįstą teoriją. Tai reiškia, kad jos pamatinės tiesos kyla iš anti- 

storiškų žmogaus būties pasaulyje, ypač tokių laiko išgyvenimo apibrėž- 
čių, kaip tos būties baigtinumas, atsitiktinių įvykių, žlugdančių pačius 
geriausius planus ir sumanymus, patirties. Istorinė sąmonė ir istorijos kul- 
tūra atsako į šią patirtį, mėgindamos įprasminti tokių atsitiktinumų pa- 
tirtj. Ta prasmė randama ar suteikiama pasakojimuose apie problemiš- 
kus, „traumuojančius“ ar „krizinius“ įvykius. Be to, nesvarbu, kas ir kada 
tuos įvykius pasakotų, egzistuoja tam tikros antropologinės universalijos, 
įprasminamos patirties turinyje (jas Rüsenas vadina „istorinėmis katego- 
rijomis“, pvz., „pažanga“, „nuosmukis“, „vystymasis“, „evoliucija“, „re- 
voliucija“ ir pan.), įprasminimo formose (jas vokiečių teoretikas fiksuoja 
savo istorinio pasakojimo tipologijoje, kuri apima tradicinio, pavyzdžiui, 
kritinio ir genetinio pasakojimo, tipus) ir jo funkcijose. Tačiau antropo- 
logiškai pagrįsdamas savo istorijos kultūros teoriją Rüsenas susiduria su 
problema, prie kurios anksčiau jau plūkėsi (ir neišsprendė) kritinės istori- 
jos filosofijos atstovai, pradedant Wilhelmu Dilthey’umi: kaip galima iš- 
sakyti kokius nors teiginius, kurie galiotų visai istorijai (taip pat ir isto- 
riografijai bei istorijos kultūros istorijai), kol (arba jeigu) ji nesibaigė, nes 
tai atviras, nebaigtas kūrybinis procesas?” 

Problemos esmę taikliai nusako Alanas Megillas: „Jeigu neprielaidauja- 
mas tam tikras pamatinis istorijos veikėjų ir kentėtojų (agents and sufferers) 


“ Tai visų pirma kartu su Friedrichu Jaegeriu parašytas straipsnis „Istorinis metodas“. 
„Istorijos kultūros“ (arba „istorinės kultūros“) terminą bene pirmasis į mokslinę 
apyvartą paleido amerikiečių filosofas Sande Cohenas. Zr. Cohen S. Historical Culture: 
on the Recoding of an Academic Discipline. — Berkeley: University of California Press, 
1986. Iš jo „istorijos kultūros“ terminą (bet ne juo reiškiamą sąvoką) perėmė ir Rüsenas. 
“ Kaip žinome, Georgas Hegelis šią problemą „išsprendė“ tiesiog paskelbdamas, 
kad istorija jau pasibaigė (t. y. nieko iš esmės naujo žmogiškajame pasaulyje nebeatsi- 
tiks), tokiu būdu suteikdamas sau teisę paskelbti, kokia gi yra tikroji meno, filosofijos 


ir pan. prigimtis. 

pamatinis tapatumas, tai istorija kaip visuma niekada negali būti papasako- 
ta (told), išskyrus laiko pabaigą, nes visada yra galimi nukrypimai nuo to, ką 
mes laikome žmogiškąja prigimtimi. Kita vertus, jeigu mes kaip aksiomą 
priimtume tą žmogiškąją prigimtį, kurios pamatinės modifikacijos yra da- 
bar žinomos, tai mes artikuliuotume substratą, kuris būtų apsaugotas nuo 
istorinio laiko netikėtumų, ir mes kartu iš istoriografijos atimtume galimy- 
bę suteikti žinių, kurios būtų vienu metu naujos, teisingos ir svarbios. <...>. 
Taigi paradoksalu ne tai, kad priimame vienos vienintelės istorijos idėją, 
ber kad ta vienintelė istorija niekada neartikuliuojama kaip istorija, nes pa- 
silieka anapus istorijos kaip pagrindžianti teorija. „Didysis naratyvas, kurį 
prielaidauja Rüsenas, iš esmės yra veberiškasis pasakojimas apie moderniza- 
ciją ir sekuliarizaciją <...>“. Galima šį paradoksą ir apibendrinti: jeigu 
tam tikrame procese gali atsirasti iš esmės kas nors naujo (jis yra „istoriškas“ 
tikrąja to žodžio prasme), tai jis neturi „prigimties“ ar „esmės“, kuri galėtų 
būti žinoma, todėl tą reiškinį pažįstame tik tiek, kiek žinome jo istoriją; 
jeigu žinome jo „prigimų“ ar „esmę“, tai iš jo istorijos pažinimo (minimalia — 
įvykių sekos laike — prasme) nesužinosime apie jį nieko svarbaus ar naujo. 

Kitas kritiniuose Rüseno darbų aptarimuose pasitaikantis leitmoty- 
vas yra nusiskundimas tam tikru jų autoriaus „netaupumu“ ar arbitra- 
lumu pasirenkant prielaidas savo argumentams (taip pat ir suteikiant 
joms antropologinių aksiomų statusą). Taigi Peteris Munzas, recen- 
zuodamas pirmąją /storikos bruožų dalį, nusiskundžia: „Kiekviename 
skirsnyje Rūsenas ima svarstyti svarbius klausimus. Tačiau kiekvieną 
kartą svarstymas užbaigiamas ir klausimas išsprendžiamas iš anksto dėl 
autoriaus paviršutiniškos manieros lemiamus klausimus laikyti jau iš- 
sprestus (facile manner of taking crucial issues for granted)" . Jam antri- 
na straipsniy rinktines /storinis orientavimas recenzentas: „Sios moksli- 
nės knygos skaitytojas kartais jaučiasi nusivylęs del Rüseno polinkio 
nutraukti analizę tuo Tantalo kančias keliančiu momentu, kai klausi- 


mas pasidaro iš tiesų įdomus. 

Ankersmitas pateikia gana įtikinamą paaiškinimą, iš kur kyla ši pro- 
fesionalius filosofus kiek erzinanti Rüseno maniera „of taking crucial 
issues for granted“. Ankersmitas ją sieja su vokiškajai istorikos tradicijai 
būdinga tendencija išlaikyti kuo glaudesnį ryšį su istoriografija. Kitaip 
nei anglosaksiškose šalyse plėtojama istorika (analitinės istorijos filoso- 
fija), vokiškosios istorikos teoretikai (pvz., Droysenas, Jacobas Burc- 
khardtas, Rüsenas) žvelgia į istoriografiją ne iš išorės, o iš vidaus ir trak- 
tuoja ją kaip iš esmės sėkmingą ir sveiką intelektualinę praktiką, kuriai 
filosofine refleksija gali suteikti daugiau skaidrumo ar aiškesnę savimonę, 
bet ne pateisinti ar įteisinti tam tikrų išorinių epistemologinių standartų 
požiūriu. Ankersmito nuomone, tokios istorikos santykis su istoriografija 
(galima pridurti, ir istorijos kultūra) yra hermeneutinis, t. y. turi her- 
meneutinio rato struktūrą. Istorika pradeda nuo istoriografijos ir istori- 
kos su visomis jų prielaidomis (ar, kalbant gadameriškai, „prietarais“ ) 
ir kai kurias iš jų artikuliuoja ar peršviečia. Tačiau ji tai daro priimda- 
ma kai kurias kitas formas tos konkrečios istoriografijos ar istorijos 
kultūros, kuriai „egzistenciškai “priklauso pats istorijos teoretikas (pvz., 
XX a. pabaigos-XXI a. pradžios vokiečių istoriografijos ir istorijos 
kultūros „prietarus“ ) ir kurių visų jis iš principo nemėgina ištirti, kad 
įgyvendintų dekartiškąjį idealą: atliktų visų prielaidų apskaitą, kiek- 
vieną jų kritiškai apsvarstytų ir istoriografijos praktiką pagrįstų mini- 
maliai pakankama aksiomų statusą turinčių prielaidų aibe. „Visų pir- 


ma dėl to, kad istorika nori pasilikti kiek galima arčiau istoriografijos 


"7 Megill A. Jörn Rüsen’s Theory of Historiography berween Modernism and 
Rhetoric of Inquiry // History and Theory, 1994, vol. 33(1), p. 39-60. 

“ Munz P. Review on: Rūsen J. Historische Vernunft. — Göttingen: Vandenhoeck 
& Ruprecht, 1983 // History and Theory, 1985, vol. 24(1), p. 93. 

“ De Jong, Henk // Ten par, p. 286. 

praktikos ir išvengti istoriografijos kaip atskiro, už mūsų esančio ob- 
jekto objektyvavimo, ji yra pasirengusi priimti daugybę dalykų kaip 
duotybę. Kaip ir patys istorikai, istorikos teoretikai nelaikys naudin- 
gais ginčus dėl praeities egzistavimo ar epistemologinius istorinio ži- 
nojimo galimybės tyrinėjimus. Šiuo atžvilgiu labai būdingas yra Rüseno 
pasiūlymas vengti nagrinėti istorinės tiesos problemą išoriniu pačiai 
istoriografijos praktikai požiūriu: ‘jeigu nenorime pradėti nuo vienos 
ar kitos eksplicitiškos tiesos teorijos, tai geriausiai leisti pačioms istori- 
joms pasakyti, kas turi būti suprantama kaip istorinė tiesa “7”. 

Vis dėlto galima abejoti, ar tokia Rūseno teorizavimo maniera visa- 
da pasiteisina. Antai jo įsitikinimas, kad istoriografijoje įmanomas ne 
vien empirinis (matuojamas pateikiamos faktinės informacijos pagrįs- 
tumu) objektyvumas, tačiau ir toks objektyvumas, kuris leidžia pasaky- 
ti, kokio pasakojimo vertybinės bei normatyvinės prielaidos yra racio- 
naliai priimtinos, o kokios — ne, suponuoja „konsensusinę“ tiesos sam- 
prata, kurioje tiesa apibrėžiama ne realistiškai, kalbant atitikimo 
objektyviai tikrovei terminais, o iš esmės antirealistiškai, kaip riba, prie 
kurios artėja laisva nuo visokių suvaržymų (išskyrus tuos, kurie kyla iš 
tokios diskusijos „formaliyjy pragmatinių“ imperatyvų) diskusija. Ta- 
čiau labai abejotina, ar tokia tiesos samprata tikrai suderinama su nai- 
viai realistiniu „dirbančių istorikų“ įsitikinimu (kurį klasikiniu pavida- 
lu savo garsiąja fraze nusakė Leopoldas von Ranke), kad jų pasakoji- 
mai, kai jie yra teisingi, tiesiog vaizduoja, „kaip iš tikrųjų buvo“. 

Kita problema: Rüseno tekstuose ne visada galima aiškiai atskirti, 
kur jo teiginiai turi būti suprantami aprašomąja prasme — kaip tezė apie. 
tai, kokia yra faktiškai egzistuojanti istoriografija ar istorijos kultūra, o 
kur jis kalba apie tai, kokia galėtų ar turėtų būti geresnė istoriografija ar 
istorijos kultūra. Galima suprasti ir tą Munzo priekaista, kuriuo jis nu- 
siskundžia, kad Rüsenas pernelyg šykšti pavyzdžių, iliustruojančių jo 


teorines tezes bei parodančių jų vaisingumą”. 

Lyginant Rūseno idėjas su ta sparčiai augančia publikacijų mase, kuri 
žinoma „kultūros studijų“ (cultural studies) pavadinimu“? , jo žingsniai pla- 
tesnės istorikos sampratos link dažnai atrodo itin atsargūs, o ir pati jo „isto- 
rijos kultūros“ samprata gana konservatyvi. Atrodo, kad jis su savimi į tą 
naujai atrastą „niekieno žemę *? nešasi nemažai nereikalingos įrangos, o kai 
kurių svarbių įrankių tos žemės plotams įdirbti jis tiesiog neturi. Galimas ir 
visai kitoks nei Rūseno siūlomas istorijos kultūros skirstymas ryškiau išski- 
riant elitinę, arba aukštąją, ar populiariąją istorijos kultūrą, taip pat ir jos 
kūrimą bei vartojimą, pasiūlą bei paklausą. Galima būtų ryškiau ir aiškiau 
kelti populiariosios istorijos kultūros kaip ideologinės kontrolės įrankio ir 


jos kaip pasipriešinimo tokiai kontrolei „iš apačios“ lauko temas. Riisenas 


“ Ankersmit F. Review on: Rūsen J. Grundzüge einer Historik: Rekonstruktion der 
Vergangenheit. — Göttingen: Vandenhoeck und Rupprecht, 1986 // History and Theory, 
1988, vol. 27(1), p. 86. Ankersmitas cituoja pirmąją Rüseno /storikos bruožų dalį: 
Rūsen J. Grundzüge einer Historik: Historische Vernunft. — Göttingen: Vandenhoeck 
und Rupprecht, 1983, S. 77. 

28 Zr. Munz P. Op. cit., p. 96-98. Tiesa, šis priekaištas geriau tinka Rüseno sam- 
protavimams apie epistemologinę ir metodologinę istoriografijos problematiką. Jo 
apmąstymams istorijos etikos ir politikos klausimais šis trūkumas tikrai nėra būdingas — 
juolab kad kai kurie iš jų yra „vieno atvejo“ studijos. 

2 Žr., pvz., Blundell, Valda; Sheperd, John; Taylor, Ian (Eds.). Relocating Cultural 
Studies: Developments in Theory and Research. - London: Routledge, 1993; Ferguson, 
Marjorie; Golding, Peter (Eds.). Cultural Studies in Question. - London: Sage, 1997; 
Grossberg, Lawrence; Nelson, Cary; Treichler, Paula (Eds.). Cultural Studies. - London: 
Routledge, 1992; Harrington, Lee. C. and Bielby, Denise D. (Eds.). Popular Culture. 
Production and Consumption. — Oxford: Blackwell, 2001; Long, Elisabeth E. (Ed 
From Sociology to Cultural Studies. - Oxford: Blackwell, 1997; Storey, John (Ed.). 
What is Cultural Studies A Reader. — London: Arnold, 1996. 

"2 Būtent tokia antrašte — „Žingsniai į niekieno žemę“ (Schritte ins Niemandsland) — 
papuoštas vienas Rüseno knygos (Rüsen J. Zarbrechende Zeit. - Köln: Böhlau Verlag, 
2001) skyrius, kuriame nagrinėjama istorijos kultūros problematika. 


ISTORIKA IR ISTORIJOS KULTUROS STUDIJOS 33 


nesigilina į galios ir hegemonijos istorijos kultūroje klausimus ir visiškai 
neliečia ekonominių istorijos kultūros kūrimo, skirstymo, vartojimo as- 
pektų (istorinė atmintis kartais būna ekonomiškai nuostolinga, o kartais 
duoda gerą pelną), istorinės atminties komercializavimo klausimų. 

Šios „tamsios dėmės“ Rüseno istorijos kultūros koncepcijoje tikriau- 
siai gali būti paaiškintos jos kilme būtent iš istoriografijos teorijos, kuri 
lemia jos orientaciją į „aukštąją“, arba elitinę (simfoninės muzikos my- 
lėtojų, t. y. profesionalių istorikų), istorijos kultūrą ir vokiečių teoreti- 
ko neslügstantj susirūpinimą epistemologine ir etine problematika. Šiuo 
atžvilgiu Rūseno koncepcija ženkliai skiriasi nuo anglosaksiškų „kultü- 
ros studijų“ stiliaus, kuriam būdinga orientacija į masinės ar populia- 
riosios kultūros (Stasio Povilaičio ir Ryčio Cicino dainų mylėtojų) ga- 
mybos ir vartojimo tyrimus. Kita vertus, potencialus Rüseno istorijos 
kultūros studijų projekto pranašumas gali būti būtent mėginimas orga- 
niškai jį susieti su istorijos etikos problematika. 

Tačiau kai kurie iš šių Rūseno istorijos kultūros studijų koncepcijos 
savitumy, paaiškinamų jos kilmės ypatybėmis, gali būti laikomi taip pat 
ir jos lyginamaisiais pranašumais, bent jau ta prasme, kad jie atveria nau- 
jas teorinio diskurso apie praeities reprezentaciją dimensijas. Būtent tos 
koncepcijos dalis yra tai, ką galima būtų pavadinti istorijos tyrimo ar 
istoriko profesinės etikos pradmenimis. Tokios etikos būtinumas iškyla 
todėl, kad istorikai, kaip kolektyvinės atminties specialistai — nesvarbu, ar 
jie to sąmoningai siekia, ar ne, — savo profesine veikla daro įtaką savo 
visuomenės (o žymūs, įtakingi istorikai — ir kitų visuomenių) istorijos 
kultūrai, o savo profesinėje veikloje susiduria su tuo, ką galima pavadinti 
istoriografijos „praktinės tiesos“ ir „teorinės tiesos“ prieštaravimu. Šią pro- 
blematiką Rüsenas gvildena kaip istoriko atsakomybę?! . Šios problema- 
tikos istorikai negali išvengti būtent todėl (arba tiek, kiek), kad jie mo- 
dernios istorijos kultūros kontekste pretenduoja į išskirtinę — galutinės 


instancijos ar aukščiausio autoriteto istorinės tiesos klausimais — vietą. 

Dar labiau intriguoja Rüseno punktyriskai nuzymeta kultūrinio 
projekto, kurį galima būtų pavadinti „istorijos religija“, galimybė” . 
Tai būtų dar vienas istorijos kultūros matmuo ar aspektas, papildantis 
kitus — pažintinį, politinį ir etinį, estetinį. Iš tikrųjų galima nurodyti 
precedentų, kai istorijos kultūra turėjo tokį sakralinį aspektą ar religi- 
nę funkciją. Pavyzdžiui, XIX a. vokiečių istorizmas ar net marksiz- 
mas, kuriame Istorija, kuri kažko iš žmonių reikalauja, kuri gali net 
pačius baisiausius žiaurumus pateisinti („istorinio būtinumo“ vardu), 
buvo Dievo ekvivalentas. Tokią istorijos religiją galima vadinti „pozi- 
tyvia“ — jos šerdis yra tikėjimas tam tikra gilesne ar galutine imanen- 
tiška istorijos prasme, pranokstančia tai, ką apie istoriją galime suži- 
noti mokslinio tyrimo priemonėmis. Rūsenas turi galvoje kitokią, 
negatyvią istorijos religiją, kurios ištaka yra „katastrofiškų krizių“ pa- 
tirtis. Tai tokie „traumuojantys“ istorijos įvykiai, kurie netelpa į „di- 
džiųjų pasakojimų“ rėmus ir meta iššūkį pačiai istorinės tikrovės įpras- 
minimo istorinio pasakojimo priemonėmis galimybei. Jie tokie siau- 
bingi, kad tiesiog nėra su kuo jų palyginti. Joks jų reprezentacijos 
būdas nėra jiems adekvatus. Belieka liūdėti ir tylėti. Tokia katastro- 
fiška krize, kuri galėtų būti ir į ją vienaip ar kitaip įtrauktų tautų (visų 
pirma vokiečių) istorijos religijos centru, Rūsenas laiko žydų holo- 


kaustą Antrojo pasaulinio karo metais” . 


31 Žr. vokiečių teoretiko tekstus, skelbiamus šios rinktinės dalyje, pavadintoje 
„Istorijos etika“, o visų pirma — „Atsakyti už istoriją: kritiški apmąstymai apie istorijos 
etinę dimensiją (p. 417—445) ir „Ar vakardiena gali tapti geresnė? Apie praeities virti- 
mą istorija“ (p. 446-468). 

32 Žr. šioje rinktinėje skelbiamus tekstus „Krizė, trauma, identitetas“ (p. 310-345) 
ir „Aušvicas: autentiškumo simbolika“ (p. 381—413). 

"7 Kadangi Rūsenas naujoviškos istorijos religijos temą paliečia tik probegsmais, 
jis beveik nepateikia pasiūlymų, kaip turėtų atrodyti tokios liūdesio ir atgailos del 
holokausto aukų pilietinės religijos kulto apeigos. 

Žingsniai į niekieno žemę anksčiau ar vėliau nuveda ten, kur galima 
tik spėlioti: gal istorijos kultūros studijų ateitis priklausys nuo to, kaip 
seksis sujungti ar vaisingai suderinti Rüseno idėjas, paženklintas kilmės 
iš ezoterinių vokiškų teorijų ženklu, su tomis, kurios anglosaksų šalyse 
buvo išplėtotos tiriant populiariąją kultūrą? 

Dėkoju Jörnui Rüsenui už patarimus ir kitokią pagalbą atrenkant 
šiai rinktinei tekstus iš gausios jo produkcijos. Dėkoju Kadmos (Berly- 
nas), Böhlau (Kelnas) ir Blackwello leidykloms, suteikusioms jų verti- 
mo į lietuvių kalbą leidybos teises, o Atviros Lietuvos fondui už finan- 


sing paramą, be kurios ši knyga nebūtų galėjusi pasirodyti. 


Prof. habil. dr. ZENONAS NORKUS 


Istorijos 
kultūros 
antropologija 


KAS YRA ISTORIJA? 


Sintezės eskizas 


Dangaus tinklų platumas neaprėpiamas; 
reti jie, bet niekas neišsprūs pagautas. 


Laozi 


Tikrasis turtas, kurį žmonija įgijo Žemėje, 
yra jos istorija. Joje glūdi jos gyvenimas ir 
jos elgesys, jos laimėjimai ir palikimas. 


Ranke? 


|. Istorinis mąstymas — universalus ar 
kultūriškai specifinis? 


„Istorija“ kaip aiškiai apibrėžtas turinys ir 
kaip apibrėžta interpretacinio santykio su žmonijos praeitimi forma 
nėra universalus fenomenas. Ilgą laiką antikinio, žydiško, krikščioniš- 
ko ir moderniai racionalaus mąstymo suformuotas vakarietiškas isto- 
rijos supratimas buvo laikomas pavyzdiniu. Kitos kultūros, nelygu, ar 
jos parodė ir kiek parodė palyginamus fenomenus, buvo vertinamos 
kaip neistorinės arba istorinės. Šį europocentrizmą galima įveikti ir plėto- 
ti kompleksišką istorijos supratimą. Remiantis juo galima tendenciskai 


aprėpti visas kultūras bei sinchroniškai ir nuosekliai vieną su kita lyginti. 


' Laozi. - Vilnius: Vaga, 2005, p. 171. 
" Ranke, Leopold von. Vorlesungseinleitungen | Ed. von Dotterweich und Walther 
Peter Fuchs (Aus Werk und Nachlaß, Bd. 4). - München, 1975, S. 36. 

Tai bus įmanoma, jei vadovausimės laikiškumu kaip žmogaus antropo- 
logiškai universaliu apibrėžtumu, kaip žmogiškos kultūros pagrindine 
faktine medžiaga“. 

Žmonės savo pasaulį, save pačius ir Kirus, su kuriais jie drauge gyve- 
na, turi interpretuoti, kad galėtų gyventi. Jų veikimas ir kentėjimas yra 
suformuoti per prasmės ir tikslo nustatymus, kuriuos sudaro tokios in- 
terpretacijos. Viena iš tokių interpretacijų esminių sričių yra skirta lai- 
ko patirčiai, ir čia svarbiausią vaidmenį vaidina atmintis ir atsiminimas 
(Erinnerung). Dabartinį pasaulį atskleidžiantys ir leidžiantys veikti aiš- 
kinimai atsiminimu būna atsigreZe (Rückgriff) į praeitį; ji nuo dabarties 
atskiriama kaip savas laikas ir taip su ja susiejama, kad ateitis gali būti 
atskleidžiama kaip veiksmo perspektyva. 

Dėl šių žmogiškosios kultūros antropologinių universalijų istoriją 
galima suprasti kaip visumą tokių formų, turinių ir funkcijų tų kultūri- 
nių praktikų, kuriomis žmonės aiškina savo praeitį, kad galėtų suvokti 
savo dabartį ir laukti ateities. Kitaip sakant, istorija yra laiko patirties 
įprasminimas (Sinnbildung)“. 

Bet ne kiekvienas interpretacinis santykis su laiku jau yra istorinis. 
Jo istorinį pobūdį nulemia ir antropologiškai universalus faktas, kad 
žmonės pasitinka laiką dvejopu būdu: kaip realų pasikeitimą jų pasau- 
lio, kuriame atsiranda ir turi būti interpretuojami kontingentiški įvy- 
kiai, ir kaip vidinę savo sąmonės (ir pasąmonės) trukmę, kurioje svar- 
biausias vaidmuo atitenka ketinimams ir tikslams, veikiant įprastoms 
mentalinems galioms, pvz., baimei, išgąsčiui, goduliui, vilčiai, ilgesiui”. 
Realios tėkmės (dabarties) „objektyvus“ laikas yra interpretuojamas at- 
simenamojo atsigręžimo į kito laiko (praeities) patyrimą požiūriu. Taip 
ateities projektų „subjektyvus“ laikas susiejamas su praeities patirčių 
apdorojimu. Tai yra žmogaus kultūros specifiškai istorinė patirties ir 
aiškinimo procedūra. Šią istorinę laiko interpretaciją lemia prasmingas 


(sinnträchtig), veiksmui vadovaujantis laiko tėkmės (Zeitverlauf) vaiz- 

dinys. Ši tėkmė aprėpia praeitį, dabartį bei ateitį ir kartu atskleidžia 
patyrimus ir ketinimus; taigi ji tuo pat metu yra empiriškai ir normaty- 
viai kryptinga. Istorijos filosofija šį laiko tėkmės vaizdinį atskleidžia kaip 
savo minties darinį. Ber ir be filosofinės refleksijos ir pagrindimo tokia 
laiko tėkmės samprata organizuoja istorinį mąstymą ir jo turinį, istori- 
ją. Remiantis šia laiko tėkmės samprata kontingentiški praeities įvykiai 
yra interpretuojami ir nustatomos jų reikšmės dabarčiai. Tokia sam- 
prata istorinį pasakojimą organizuoja kaip savitą aiškinimo būdą“. Šis 
„aiškinimas per pasakojimą“ apibrėžia istorinio mąstymo logiką ir jo 
mokslinę išraišką“. 

Žmogaus pasaulio istorijos interpretaciją lemiantys laiko tėkmės vaiz- 
diniai remiasi skirtingomis laiko kategorijomis, kurias taiko skirtingo- 
mis aplinkybėmis: tai cikliškumas, linijiškumas, kairos struktūra*, apo- 
kalipsė ir kt. Iš šių vaizdinių kyla šie lūkesčiai: nuosmukis, pažanga, 
trukmė, sugrįžimas, posūkis, žlugimas ir t. t. Jie susieja realią laiko tėk- 
mę su veikimo ketinimais ir juos naudojančių subjektų savęs vertinimais. 


Todėl istorija turi pademonstruoti ontologinę kokybę, kuri veikiančių 


3 Žr. taip pat šioje rinktinėje spausdinamą J. Rūseno straipsnį „Teoriniai požiūriai 
į tarpkultūrinį istorinio mąstymo lyginimą“, p. 219-257. 

* Rūsen J. Zeit und Sinn: Strategien historischen Denkens. — Frankfurt am Main, 
1990. 

* Husserl, Edmund. Vorlesungen zur Phänomenologie des inneren Zeitbewußtseins / 
Ed. Martin Heidegger, 2. Aufl. - Tübingen, 1980. 

6 Danto, Arthur C. Analytische Philosophie der Geschichte. — Frankfurt am Main, 
1974; Lorenz, Chris. Konstruktion der Vergangenheit: Eine Einführung in die Geschichts- 
theorie (Beiträge zur Geschichtskultur, Bd. 13). - Köln, 1997. 

"Rūsen J. Rekonstruktion der Vergangenheit. Grundzüge einer Historik II: Die Prinzi- 
pien der historischen Forschung. — Göttingen, 1986. 

* Tai reiškia, kad istorinis laikas (skirtingai nuo fizikinio) nėra homogeniškas. 
Jame išsiskiria ypač reikšmingi (kritiniai, kriziniai, lemtingieji) įvykiai ar laikotarpiai, 
„posūkio taškai“. — Vert. 

ir kenčiančių žmonių subjektyvumą vidujiškai susieja su objektyvia jų 
pasaulio laiko tėkme. Senose visuomenėse šitai įvyksta per atsigręžimą į 
dieviškąsias galias, kurios kartu išjudina pasaulio pokyčius ir žmogišką- 
ją dvasią. Kitų gyvenimo formų žmogaus dvasios prigimtis, jo moralinė 
kokybė, jo sugebėjimas kurti simbolinius pasaulius arba planuojamą 
pasaulio užvaldymą pažinimu užima dieviškųjų galių vietą. Galų gale 
dėl abiejų žmogaus istoriškumo laiko dimensijų sujungimo gali būti 
kreipiamasi ir į gamtą kaip į kvazimetafizine instanciją. Tokiu atveju 
gamta suprantama taip, kad ji žmoniją per socialinį antagonizmą stu- 
mia į kultūrą (tai įspūdingai parodė Kantas) arba istoriškai rutuliojasi 
kaip socialdarvinistinės rasių kovos forma. Psichoanalizė priima psichi- 
nę prigimtj, kuri žmogaus pasaulio istorinį vyksmą aiškina pasitelkusi 
pasąmonės instinktų dinamiką. 

Visus laikiškus žmogaus pasaulio pokyčius apimančios vienintelės 
istorijos vaizdinys atsirado naujaisiais amžiais“. Bet jis turi ikimoder- 
nius atitikmenis senose kosmo-, teo- ir antropogonijose bei išganymo 
istorijos sampratoje. 

Daug kultūrų ir epochų aprėpianti „istorija“ visada turi dvejopą reiks- 
mg. pirmiausia ji reiškia laikiskai sutvarkytą vyksmą (res gestae, „gešeftai“? ) 
praeityje. Antra, „istorija“ reiškia pranešimą apie šį vyksmą, kuriame iš- 
rutuliojama jo reikšmė žmogaus savęs ir pasaulio aiškinimui. Pirmuoju 
atveju kalbama apie įvykių laiko tėkmę, antruoju — apie jų naratyvine 
reprezentaciją. 

Istorija yra ne kiekvienas vyksmas praeityje, o tik toks, kuris (visiš- 
kai skirtingu būdu) turi reikšmę dabarčiai, pvz., miesto arba karalystės 
įkūrimas gyventojams, gimimo data asmeniui ir t. t. Dažniausiai šis 
vyksmas traktuojamas kaip laikiška įvykių seka, kur „įvykis“ gali reikšti 
skirtingus nutikimus. Labai dažnai kalbama apie žmonių ar kirų sub- 
jektų (pvz., mituose apie herojus ar dievus) veiksmus; bet gali būti, kad 


kalbama ir apie kompleksiškus reiškinius, pvz., apie manufaktūrų atsi- 

radimą, sąvokų reikšmės pasikeitimą, epochinį lūžį didelės grupės men- 
talinėje nuostatoje („ašinis laikas“) ir t. t. 

Antra vertus, istorija yra interpretacinis praeities pavaizdavimas da- 
barties kultūroje. Čia „istorija“ yra istorinės sąmonės atliktis (Leistung): 
per atsiminimą ir atmintį praeitis aiškinama ir įdabartinama pasakoji- 
mo forma. Kai tai daroma iš praeities „savyje“, taigi iš to, kas įvyko ir 
kas dar yra kaip pėdsakas, reliktas, paminklas, paprotys, vartosena ir 
kitais pavidalais, atsiranda istorija „mums“ (Johanno Gustavo Droyse- 
no žodžiais, „gešeftai“ tampa istorija). Teoriškai šias transformacijos 
pamatines procedūras galima suskirstyti į keturis skirtingus veiksmus: 

1) praeities „kitokio“ laiko suvokimas kaip skirtybės patirtis (pvz., 
kaip susižavėjimas archajybe, kaip kieno nors pasenimas, kaip mjslin- 
gas pėdsakas, kaip viliojantis paminklas ir t. t.); 

2) šio laiko kaip žmogaus pasaulio laiko judėjimo interpretacija su- 
prantamu požiūriu (pvz., kaip vertybių trukmė, kaip pavyzdys bendrai 
taisyklei, kaip pažanga); 

3) žmogaus gyvenimo praktikos orientavimas pasitelkus tokias in- 
terpretacijas — būtent į „išorę“ kaip veikimo perspektyva (pvz., kaip 
valstybinio įteisinimo stiprinimas politiniu dalyvavimu, kaip pasaulio 
atnaujinimas prieš jo žlugimą, kaip „tikros“ būklės įgyvendinimas prieš 
papročių smukimą) ir į „vidų“ kaip identiteto koncepcija (pvz., „mes 


esame Saulės vaikai“; „mes priklausome tikinčiųjų bendruomenei“; 


8 Koselleck, Reinhart. Vergangene Zukunft: Zur Semantik geschichtlicher Zeiten. — 
Frankfurt am Main, 1979. 

* „Geschäfte“ (gešeftai) yra Droyseno istorikos terminas. Žinoma, Droysenui ge- 
šeftai dar nėra istorija. Jie tampa ja tik vėlesnėje „istorijos“ interpretacijoje. Todėl jam 
kertinis istorijos teorijos klausimas skamba taip: kaip gešeftai tampa istorija? Droysen, 
Johann Gustav. Historik: Historisch — kritische Ausgabe | Ed. Peter Leyh. — Stuttgart- 
Bad Cannstatt, 1977, Bd. 1, S. 69 ir kitur. 

„mes kaip nacija esame už žmogaus teisių pripažinimą ir įgyvendinimą ; 
„mes įkūnijame tikrąjį dvasingumą prieš kitų materializmą“); 

4) galiausiai veikimo motyvacija, kurią veikiant tokiai orientacijai pa- 
tiria valia (pvz., pasirengimas žudyti ir aukotis, kylantis iš nacionalinės 
didybės istorinio vaizdinio, valia užsiimti misionieriška veikla). 

Tai vienprasmis ir aiškiai atskiriamas mentalinis procesas, kuriuo ši 
istorinės sąmonės keliariopa atliktis yra galima: istorijos pasakojimu pra- 
eities vyksmas reikšmingai įdabartinamas kaip istorija'”. 


2. Atsiminimas 
ir istorinė sąmonė 


Atsiminimo tr istorinės sąmonės ryšys nėra aiš- 
kus''. Pirmiausia atsiminimas yra kažkas asmeniško, sudabartinimas 
patirčių ir išgyvenimų, kuriuos kažkas patyrė ar turėjo. Ber dažnai 
atsiminimu yra vadinama ir kai kas daugiau. Tuomet kalbama ne apie 
paskirus asmenis, o kolektyvus, kurių atsiminimas eina iš kartos į kar- 
tą. Jeigu atsiminimas suprantamas dar bendriau — kaip kada nors da- 
bartiniame gyvenimo procese per mentalinę veiklą aktualiai turima 
praeitis, — tuomet šis aktualizavimas yra tapatus istorinės sąmonės veik- 
lai. Ber „atsiminimas“ akademiniame diskurse dažnai priešpriešina- 
mas santykiui su praeitimi, kurį tipiškai reprezentuoja istorijos moks- 
las'*. Tuomet „atsiminimas“ reiškia kultūriškai iš anksto nustatytos ir 
nuolatos aktualizuojamos praeities interpretacijos gyvybingumą ir 
veiksmingumą konkrečių subjektų dabartinės gyvenimo praktikos kul- 
tūriniuose orientyruose. Atsiminimas yra normatyvus ir linksta praei- 
tį aiškinti gyvenimo tinkamumo kriterijais bei pritildyti ir pašalinti 
nukrypstančias ar prieštaraujančias patirtis. Istorinė sąmonė, kaip nuo 


to besiskirianti interpretacijos atliktis, tokiu atveju stipriau pabrėžia 

istorinio žinojimo kontrolę ir kritinį atsiribojimą nuo dabartinio gy- 
venimo tvarkos įteisinimo reikalavimų. 

Bet šis priešpriešinimas yra ne principinis, o tik reliatyvus. Atsimi- 
nimas, kuris nesiremia patirtimi arba mažų mažiausiai tikimu dalykiš- 
kumu, praranda savo orientavimo galią gyvenime; žinojimas apie tai, 
kas praeityje įvyko, tik tuomet turi ypatingą „istoriškumo“ savybę, kai 
kalbama apie žinojimo reikšmę dabarties kultūrinei orientacijai!?. 

Atsiminimą ir istorinę sąmonę galima skirti kalbant apie laiko iš- 
griebą (Ausgriff ) ir kartu išryškinti jų vidinę sąsają. Įprastai kalbant, 
atsiminimas ir atmintis yra nukreipti į patyrimus, kuriuos individai pa- 
tiria savo gyvenime, tuo tarpu istorinė sąmonė dažniausiai tematizuoja 
praeitį, kuri yra anapus savo gyvenimo trukmės ribų. Vis dėlto ir asme- 
ninis atsiminimas, kuriuo mentališkai kuriamas paskiras individualu- 
mas bei socialinis priklausomumas, ir „istorinė“ laiko išgrieba už savo 
gyvenimo ribų į praeitį yra labai glaudžiai susiję; jie yra to paties dalyko 
dvi pusės: žmonės linkę savo identitetą „nukelti“ į laiko nulemtą dvasi- 
nį darinį (pvz., tikinčiųjų bendruomenę, naciją ar tautą, kultūrą). Jie 
nori tuo savo vertės pajautimu ir savo gyvenimo praktikos laikiška 
orientacija peržengti savo gyvenimo trukmės ribas, taigi mažų ma- 
žiausiai tendenciškai įveikti savasties mirtį. Atsiminimu įsijungiama į ben- 


druomenę, kurioje savam gyvenimui reikšmingi faktoriai (pagrindiniai 


"Tai pat: Ricoeur, Paul. Zeit und Erzählung, Bd. 1: Zeit und historische Erzählung. — 
München, 1988; Bd. 2: Zeit und litterarische Erzählung. — München, 1989; Bd. 3: 
Die erzählte Zeit. - München, 1991. 

" Megill, Allan. History, Memory, Identity // History of the Human Sciences, Bd. 
11, Nr. 3, 1998, S. 37-62. 

"7 Pvz., Nora, Pierre. Zwischen Geschichte und Gedächtnis. — Berlin, 1990. 

** Ricoeur, Paul. Das Rätsel der Vergangenheit: Erinnern — Vergessen — Verzeihen 
(Essener Kulturwissenschaftliche Vorträge, Bd. 2). - Göttingen, 1998. 

įsitikinimai, vertybės ir t. t.) nustatomi ilgam, turi amžinybės vertę 
arba kurioje jiems mažų mažiausiai priskiriama per kartų kartas nusi- 
tęsusi ateitis. Atitinkamai dažnai užgriebiama tolima praeitis. Belieka 
kritiškai pasakyti, kad akademiniai diskursai apie atsiminimą ir istori- 
nę sąmonę!“ tebėra susiję tarpusavyje ir kad atsiminimo tematizavi- 
mas neleistinai ignoruoja ateities aspektą, kuris glūdi kiekvienoje is- 
torijos sampratoje. 

„Istorija“ dažniausiai savo kultūrinę orientavimo funkciją atlieka 
„didžiojo pasakojimo“ (Meistererzählung) forma. Ji vaizduoja adresa- 
tų pasaulio atsiradimą ir vystymąsi taip, kad jteisinama jo normatyvi- 
nė sandara. Kartu tas pasaulis yra praturtinamas patyrimu, kurio gali 
būti griebiamasi sprendžiant orientavimo problemas ir tikintis visuo- 
menės sutarimo. Tokia patirtimi paremtas įteisinimas apima ne tik 
socialinio gyvenimo ryšio su politika, ekonomika ir aplinka „išorę“, 
bet ir čia dalyvaujančių subjektų santykio su savimi „vidų“: jų kolek- 
tyvinį ir individualų subjektyvumą bei identitetą. Didieji naratyvai 
reprezentuoja priklausomumą ir socialinį diferencijavimą į vidų ir iš- 
orę. Senosiose visuomenėse jie išdėsto mitinės kilmės vyksmą, kuriuo 
sukuriama ir nustatoma būtina dieviškoji pasaulio tvarka. „Istorija“ 
šiuo atveju yra kultūrinė praktika, kuri rituališkai sankcionuoja šį bū- 
tinumą. Ji yra „šventa“ ir turi politinę viešpatavimo galią. Dažniausiai 
ji tvarkoma specialistų ir gali, žinoma, visada taip pat būti panaudoja- 
ma dabartinių gyvenimo santykių kritikai, kai pastarieji nukrypsta 
nuo kilmės normos. Naujesnėse visuomenėse šis kilmės vyksmas tam- 
pa vidupasaulišku. Jo „istorinė“ prezentacija iškyla su didelėmis aktu- 
alumo pretenzijomis. Kolektyvinės atminties specialistai tampa isto- 
rijos mokslo specialistais. 

Didieji pasakojimai reguliuoja priklausomumą ir atribojimą labai 
etnocentriškai: sava grupė įgauna normatyvinį pozityvumą, o skirtumas 


nuo kitų tampa negatyvus. Savas pasaulis pasireiškia kaip kultūra, kirų — 

kaip laukinumas ir barbarybė. Šis skirtumas gali būti pateikiamas įvai- 
riai: kaip priešingybė, kaip nukrypimas, kaip pakopa plačioje raidoje. 
Kaip praeities patirtis istorijos signifikacijoje funkcionuoja kaip „veid- 
rodis“, kuriame dabartis mato save savo laikiškoje tvarkoje, taip Kitų 
istorinis paveikslas funkcionuoja tame pačiame veidrodyje kaip kon- 
trastas autoportreto kontūrui. (Tam tikromis orientavimo krizės sąly- 
gomis. Kitas gali taip pat įgauti to, kas savam subjektyvumui atrodo 
kaip siektina, bruožų. Pavyzdys čia gali būti „kilnaus laukinio“ ir jo 
normatyviai patrauklaus kilmės artumo paveikslas.) 

Didieji pasakojimai senose kultūrose iškyla kaip kilmės mitai. Jie 
dabartį sieja su dieviška kilme, su kuria ji yra susijusi per kartų kartas. Ši 
sąsaja užtikrina ateitį. Ji gali būti sustiprinama vaizdiniu, kad šioje kar- 
tų eilėje tie patys subjektai periodiškai sugrįžta per inkarnaciją, bet da- 
bartis gali savo trukmę ir tvirtumą įgyti taip pat ir per kitus patvarius 
elementus (pvz., per visą bendriją aprėpiančią dievišką esybę, „tautos 


dvasią“). Dabartinėje akademinėje diskusijoje apie kultūrų skirtumą 


4 Apie pastarąjį plg. Pandel, Hans-Jürgen. Geschichtsbewuftsein // Geschichte in 
Wissenschaft und Unterricht 44 (1993), S. 725-729; Rūsen, Jörn. Historische Orientie- 
rung: Über die Arbeit des Geschichtsbewufftsein, sich in der Zeit zurechtzufinden. — 
Köln, 1994; Rüsen, Jörn; Straub, Jürgen (Eds.). Die dunkle Spur der Vergangenheit. 
Psychoanalytische Zugänge zum Geschichtsbewufßtsein. — Frankfurft am Main, 1998. — 
(Erinnerung, Geschichte, Identität, Bd. 2), Borries, Bodo von; Pandel, Hans-Jürgen; 
Rüsen, Jörn (Eds.). Geschichtsbewufftsein empirisch. — Pfaffenweiler, 1991; Schneider, 
Gerhard (Ed.). Geschichtsbewufßtsein und historisch-politisches Lernen. — Pfaffenweiler, 
1988. — (Jahrbuch für Geschichtsdidaktik, Bd. 1); Borries, Bodo von. Das Geschichts- 
bewufftsein Jugendlicher: Erste repräsentative Untersuchung über Vergangenheitsdeutun- 
gen, Gegenwartswahrnehmungen und Zukunftserwartungen von Schülerinnen und 
Schülern in Ost- und Westdeutschland. - Weinheim, 1995; Borries, Bodo von. Ge- 
schichtslernen und Geschichtsbewußtsein: Empirische Erkundungen zu Erwerb und Ge- 
brauch von Historie. — Stuttgart, 1988. 

globalizacijos procese tokie vaizdiniai išnyra kaip ontologiškai fiksuotos 
„kultūros“ substanciniai vienetai, kuriuos apibrėžia ilgalaikis pastovus gel- 
minis kultūros kodas!?. Naujosios istorijos kultūra taip pat turi savo di- 
džiuosius pasakojimus. Buvusi Vokietijos Federacinė Respublika, pvz., 
supranta save istoriškai kaip pavėluotą prisijungimą prie Vakarų Europos 
modernizavimo istorijos; amerikiečiai ir prancūzai didžiuojasi savo šiuo- 
laikinės demokratijos įkūrimo istorijomis; lenkai savo nacionalinę savi- 
monę puoselėja per savo kančių istoriją, o serbų mitas apie mūšį Kosovo 
lauke, kaip žinia, darė ir ligi šiol tebedaro nepaprastai aktualų ir lemiamą 
politinį poveikį. Nėra tokios bendruomenės, kuri savo priklausomumą 


nepagrįstų ar nesutvirtintų tokiais istoriniais pasakojimais. 


3. Istorijos kultūra 


Istorinės sąmonės interpretacijos atliktis ir 
jos produktas — „istorija“ kaip prasminis darinys — konkrečiai pasireiš- 
kia visuomenės istorijos kultūroje. Istorijos kultūra, kaip kiekviena kita 
kultūra, yra daugiamatė. Ji būdinga religijai, moralei, pedagogikai, po- 
litikai, retorikai ir visoms meno rūšims, ji visada turi pažintinį turinį 
apie tai, „kaip iš tikrųjų buvo“. Idealiai tipiškai supaprastinant galima 
išskirti tris esmines dimensijas, kurių logika remiasi visiškai skirtingais 
prasmės kriterijais. 

Politinė dimensija: ji rodo gyvenimo tvarky, visų pirma apie viešpa- 
tavimo santykių įteisinimą. Istorinė sąmonė įrašo šį santykį tarsi į tų, 
kuriuos liečia, identiteto koncepcijas, į jų Aš ir jų Mes sandą ir vaizdinį 
pagal tų didžiųjų pasakojimų, kurie atsako į identiteto klausimą, matą. 
Nėra tokios viešpatavimo formos, kuri, kad įsiteisintų, nepasinaudotų 
istorija. Klasikinis pavyzdys, kuris tinka visoms kultūroms ir laikams, 


yra įteisinimas per kilmę: genealogija. Taip pat ir grynajam legalumui, 

kuris remiasi formalių sprendimo procedūrų galia, reikia istorinių pa- 
grindų, kad pagrįstų šių procedūrų taisyklių įtikinamumą tiems, ku- 
riuos liečia. Ir charizmatinis viešpatavimo įteisinimas neišsiverčia be is- 
torinių elementų. Dažniausiai politinės charizmos turėtojas remiasi dva- 
sinėmis ar prigimtinėmis galiomis, kurios kultūriškai garantuoja pasaulio 
laikiskumo ryšį. 

Estetine dimensija: ji rodo istorinių interpretacijų psichinį veiks- 
mingumą, tą dalį jų prasmės turinio, kuris susijęs su žmonių juslėmis. 
Kad istorinis orientavimas būtų stiprus, turi dalyvauti ir juslės. Kau- 
kė, šokis ir muzika gali turėti istorinius turinius. Daugelis senųjų di- 
džiųjų pasakojimų parašyti poetine forma ir rituališkai švenčiami. Klai- 
dinga forma gali sugriauti šios prezentacijos poveikio galią ir tuo su- 
kelti grėsmę pasaulio tvarkai. Istorinis žinojimas turi naudotis 
literatüriniais pavyzdžiais, kad galėtų įsiterpti į diskursą. Istorijos ra- 
šymas kaip atskiras žanras yra daugelio kultūrų literatūrinio kanono 
sudedamoji dalis. Moderniose visuomenėse paminklai, muziejai ir eks- 
pozicijos priklauso įprastam istorinės reprezentacijos repertuarui. Se- 
nesnėse gyvenimo formose tokie daiktai, kaip protėvių kaukolės, ka- 
pavietės, šventyklų ir bažnyčių statiniai, kurie įpareigoja dabartį sau- 
goti praeities palikimą, netgi dabartį ryšium su ateitimi padaro 
atsakingą už gyvąją jėgą istorinio atsiminimo. 

Pažintinė dimensija: ji apima žinojimą, kas buvo praeityje reikšmin- 
go dabarčiai ir jos ateičiai. Be šio žinojimo elemento negalima atsimini- 
mo apie praeitį veiksmingai įtraukti į diskursus, kuriuose kalbama apie 
aktualių laiko patirčių interpretaciją. Taip pat ir mitiniai didieji pasa- 


kojimai turi pažintinį statusą (kurį vėliau mokslas padaro ginčytiną); 


15 Zr. šioje knygoje spausdinamą J. Rüseno straipsnį „Teoriniai požiūriai į tarp- 


kultūrinį istorinio mąstymo lyginimą“, p. 219-257. 

be jų (plačiąja prasme) „istorinė“ orientavimo funkcija būtų nejmano- 
ma. Jie praranda savo galią šiam orientavimui, jeigu priešinami su Zino- 
jimu apie praeitį, kuris disponuoja detaliai išplėtotu santykiu su dabar- 
timi. Tuomet - kaip antikoje Herodoto ir kitų kūryboje — didieji pasa- 
kojimai tampa kasdienybe. Moderniose visuomenėse ši pažintinė 
dimensija iškyla kaip mokslas. 

Ypatingų ir skirtingų istorinio mąstymo apraiškų gausa žmogaus kul- 
tūrinėje gyvenimo ekonomikoje gali ištirpti, jei operuojama abstrakčiais 
universaliais apibūdinimais, panašiais į tuos, kurie buvo pateikti anks- 
čiau. Tačiau to galima išvengti. Visais atvejais šiai gausai reikia kategori- 
jomis paremtos tvarkos, kad apskritai būtų galima išskirti, tyrinėti ir iš- 
nagrinėti sąsajas, bendrumus ir skirtumus, komunikacines sampynas ir, 
žinoma, žmogaus ir laiko santykio interpretacijos pokyčius. Be tokių ap- 
mastymų, kurie gali būti pavadinti kaip „zszorybes (Historischen) antropo- 
logija“, būtų priimta kaip relevantiška viena vienintelė kultūriškai specifi- 
nė (dažnai Vakarų) interpretacijos schema, arba būtų konstatuota kultū- 


rinė įvairovė, kurios atžvilgiu galimas tik reliatyvistinis mąstymo požiūris. 


4. Istorybės tipologijos 


Žinoma, abstraktus antropologinių univer- 
salijų visuotinumas neturėtų paneigti fenomenų gausos. Jis gali juos 
kategorijų dėka sutvarkyti (t. y. padaryti atskiriamus nuo kitų kultū- 
rinių veikų) ir regi savo užduotį šią tvarką iškelti į aukštesnę, konkre- 
tesnę pakopą. Tam tarnauja sinchroninės ir diachroninės istorybės ti- 
pologijos. Jos gali būti kuriamos remiantis istorinio mąstymo aplinky- 
bėmis, ir tokiu atveju iškyla klausimas dėl turėtojų, funkcijų, lyties ir 
sluoksnių specifikos bei kitų socialinio konteksto sąlygų nulemtų fak- 


torių. Bet jos yra tik tada istoriškos, jeigu istorinės sąmonės aiškinimą 

ir jo rezultatą — „istoriją“, kaip laiko sąmonės kultūrinio orientavimo 
dydį, — diferencijuoja pagal skirtingas istorinio įprasminimo galimy- 
bes. Toks diferencijavimas universaliu kultūros perdavimo požiūriu 
dar menkai išmėgintas. Jis dažniausiai skiria dėmesį funkcionaliems ir 
formaliems aspektams ir mažiau tematizuoja žmogaus laiko interpre- 
tacijos visuminę sritį, išskirdamas tik istorijos rašymą (atsižvelgiant į 
Vakarų fenomenus). Vis dėlto tokias tipologijas, kaip ir analitinius 
instrumentus, galima panaudoti platesnėms istorijos kultūros sritims 
ir tarpkultūriniam lyginimui. 

Nietzsche, pvz., pagal naudingumo gyvenime kriterijų skyrė monu- 
mentalųjį, antikvarinį ir kritinį istorijos panaudojimą“. 

Monumentalusis naudojimas stimuliuoja veikimą, atsimenant kūry- 
binius veiksmus ir veiksmingo pasaulio pakeitimo didžias akimirkas bei 
kaip pavyzdį iškeliant žmogaus kaip pakeitimo veikėjo didybę. 

Antikvarinis naudojimas tarnauja tradicijos puoselėjimui ir esamų 
būsenų teigimui pagerbiant ir išaukštinant jų kilmę. 

Kritinis naudojimas galiausiai atmeta atsiminimo galią, sulaužo tra- 
dicijų jėgą ir išlaisvina gyvenimo praktiką naujoms orientacijoms. 

Haydenas White’as'” sukūrė labai vertą dėmesio instrumentarijų is- 
torijos rašymo analizei ir pritaikė jį XIX a. žymiausiems istorikams ir 
istorijos mąstytojams. Jis susideda iš pasakojimo formų (emplotment), 
formalios istorinio paaiškinimo argumentacijos (formal argument), po- 
litinių pažiūrų ideologinių implikacijų (zdeological implication) ir istori- 


nio diskurso įprasminančių tropų kompleksinės sąsajos. 


'* Nietzsche F. Apie istorijos žalą ir naudingumą // Kultūra ir istorija. — Vilnius: 
Gervele, 1996, p. 43-109. 

"White H. Metaistorija: istorinė vaizduotė XIX amžiaus Europoje | vertė H. Beres- 
nevičiūtė-Nosalova, G. Lidžiuvienė. — Vilnius: Baltos lankos, 2003. 


KAS YRA ISTORIA? SI 


1. Pasakojimo formos, kurios iš įvykių sekų daro naratyvines sąsa- 
jas, gali paklusti romano, tragedijos, komedijos ar satyros schemai. 

2. Formalaus argumento atveju daugiau nebekalbama tik apie įvy- 
kių naratyvinį sumezgimą į pasakojimus (istorijas), bet apie eksplicitiš- 
kus paaiškinimus pačiose istorijose. Istorijos gali būti formistines ir pa- 
brezti vyksmo nepakartojamumą; jos gali būti organistines ir paskirus 
fenomenus su paaiškinimais integruoti į didesnę visumą; jos gali me- 
chanistiskai argumentuoti priežastiniais desningumais; ir jos gali kon- 
tekstualiai operuoti funkciniais santykiais tarp įvykių. 

3. Ideologiniy implikacijų atveju kalbama apie požiūrį aktualioje 
gyvenimo sąsajoje, iš kurios rutulioja laiko interpretacijos perspektyvos 
istoriją. Šis požiūris gali būti (kalbama tik apie XIX amžių) anarchinis, 
konservatyvusis, radikalusis ir liberalusis. 

4. Plačiai ir pagrįstai istorijos prasmei kalbinis faktorius yra lemia- 
mas. Šis faktorius koherentiškai susieja įvairius istorinio pasakojimo ele- 
mentus. White'as identifikuoja ir aiškina jį kaip retorines kalbos figūras 
(tropus), kurie pagrindžia keturias istorinės prasmės galimybes: istorinė 
prasmė kuriama vartojant metaforinę, metoniming, sinekdochine ar iro- 
nišką kalbą. 

White o tipologija buvo išplėtota kaip metodinis instrumentarijus 
istoriografinių tekstų analizei, bet ją galima pritaikyti ir kitoms istorijos 
apraiškoms, pvz., istorijos muziejams’. 

Aš pars ispletojau į universalumą pretenduojančią tipologiją, kuri 
svarbiausius istorinio įprasminimo principus skirsto šiais atžvilgiais: pagal 
atsiminimo santykio referentą, laiko tėkmės vaizdinį, komunikacijos 
formą, identiteto sampratą’. Visi šie požiūriai perteikiami ir sukuriami 
laikantis istorinės prasmės principo. Skiriami keturi istorinio įprasmi- 
nimo principai: tradicinis, pavyzdinis, kritinis ir genetinis. 

l. Tradicinis tipas primena ištakas, pagrindžiančias dabartinius gy- 


venimo santykius. Istorija vaizduoja laiko tėkmes kaip šių įpareigojan- 


52 | istorijos kuituros antropo'ogi:a 


čių ištakų išliekančią trukmę; ji pabrėžia tapatumą teikdama žmogaus 
subjektyvumo iš anksto nustatytus interpretacijos pavyzdžius (pvz., vaid- 
menis). Praeitis ir ateitis susilieja į dabartyje veiksmingų gyvenimo tvarky 
trukmę, kurios yra laiko upės nešamos, ber išlieka. Tradiciniu pasakoji- 
mu laikas kaip prasmė jamzinamas (verewigt). Šis tipas dominuoja tra- 
diciniame mąstyme. 

2. Pavyzdinis tipas primena praeities dalykų būklę, kuri konkreti- 
zuoja dabartinių gyvenimo santykių taisykles. Istorija vaizduoja laiko 
tėkmę iš šių taisyklių antlaikiško galiojimo perspektyvos ir pagrindžia 
identitetą apibendrindama įvairias laiko patirtis kaip veikimo taisykles 
(taigi kaip taisyklės kompetenciją). Pavyzdiniu pasakojimu laikas tarsi 
suerdvinamas kaip prasmė (į belaikiškai galiojančių normų pritaikymo 
atvejus). Šis pasakojimo tipas Europoje apibūdinamas klasikiniu posa- 
kiu Historia — vitae magistra*, o Kinijoje apibūdinamas veidrodžio me- 
tafora. Jis dominuoja daugelio aukštųjų kultūrų istoriniame mąstyme 
iki modernizmo amžiaus pradžios. 

3. Kritinis tipas primena praeities dalykų būklę, kurios pagrindu 
suabejojama dabartiniais gyvenimo santykiais. Istorija vaizduoja laiko 
tekmę kaip iš anksto duotų ir praeito gyvenimo orientavimo veiksmin- 
gu interpretacijos pavyzdžių kaitą (taigi kaip lūžį ar pakeitimą) ir pagrin- 
džia identitetą neigdama formuojančius aiškinimo pavyzdžius, taigi kaip 
galią pasakyti „ne“. Istorijos, kurios šiam pasakojimo tipui yra artimos, 
leidžia sudaryti naujus laiko tėkmės vaizdinius, atsisakydamos senųjų. Lai- 
kas teisiamas kaip prasmė. Su šiuo tipu siejasi daugybė interpretacijų, 


" Bann, Stephen. The Clothing of Clio. - Cambridge, 1984. 

P Rüsen J. Die vier Typen des Erzählens // Rüsen J. Zeit und Sinn: Strategien 
historischen Denkens. — Frankfurt am Main, 1990, S. 153-230. 

* Istorija — gyvenimo mokytoja (/ot.). - Vert. 

vadinamų rekonstrukcija: tariamai vienareikšmės prasmės išskaidomos 
į daugybę skirtingų, netgi prieštaringų reikšmių, todėl netenka savo stip- 
rių galiojimo pretenzijų. 

4. Genetinis tipas galiausiai primena praeityje įvykusius kokybinius 
pokyčius, kurie kitoniškus ir svetimus gyvenimo santykius pavertė sa- 
vais ir pažįstamais. Genetinis įprasminimas įsivaizduoja laiko tėkmę kaip 
raidą, kai keičiasi gyvenimo tvarka, kad ji (dinamiškai) taptų ilgalaikė, 
ir pagrindžia identitetą kaip trukmės ir kaitos sintezę, taigi kaip dina- 
minj procesą. Istorijos, kurios yra artimos šiam tipui, suteikia žmogaus 
gyvenimo praktikos istorinei orientacijai dinamiškumo ir išplečia ko- 
munikacijos apie priklausomybę ir atribojimą diapazoną bei sudėtin- 
gumo laipsnį: kaitos jėgos interpretuojamos kaip laiko ryšio sąlygos. 
Genetiniu pasakojimu laikas tampa kaip prasmė. Šis tipas dominuoja 


moderniose visuomenėse. 


5. Medijos 


Istorijos, jos dvejopa, kaip dalyko ir kaip jo 
interpretacijos reikšmė, įvairios ir skirtingos apraiškos esmingai priklauso 
nuo medijų, kurios perteikia laiko patirtis ir jo interpretaciją. Visuoti- 
nai lemianti medija yra kalba, net jeigu istorinis suvokimas ir formavi- 
mas egzistuoja taip pat ir vaizduotėje, vaizde ir garse, statinyje ir šokyje. 
Istorinės sąmonės apraiškos labiausiai priklauso nuo modusų — šnekos, 
rašto, elektroninės informacijos technologijos, — kuriais kalba reguliuo- 
ja žmonių bendravimą. 

Kaip ir anksčiau, taip ir dabar veiksmingai - mažų mažiausiai priva- 
čiame gyvenime — istorybes komunikacija vyksta žodine kalba. Istorija 
rašto neturinčiose kultūrose yra oral history arba oral tradition*?°. Ji yra 


dažniausiai konservatyvi. Iš anksto duota tradicinė pasaulio tvarka tampa 


54 I. Istorijos kultūros antropologija 


įpareigojanti; naujos patirtys taip į ją integruojamos, kad jos esminės 
normos ir jomis pagrįsta socialinio ryšio savivoka yra patvirtinama. Vaiz- 
davimas yra jusliškai konkretus; jis vyksta akis į akį ir daro tiesioginį 
poveikį. Pažintiniu aspektu jis turi daugelio kartų akumuliuotą patirtį; 
įvykių istorijos aspektu jis yra už ankstesnių kartų, kurių atsiminimai 
užfiksuoja vidupasaulinius faktus, sugrąžina į mitinį laiką, kuris dabartį 
genealogiškai susieja su visa lemiančia pasaulio pradžia. Jo prasmės kri- 
terijai yra mitinio pobūdžio, t. y. realūs, siaurąja prasme „istoriniai“ 
įvykiai veiksmui neturi vadovaujančio normatyvumo. Vaizdavimo ga- 
liojimo pretenzijos keliamos ir pagrindžiamos pasikartojančiais ritua- 
lais. Moderniame istoriniame tyrime oral history kaip dirbtinis metodi- 
nis-procedūrinis renginys padeda gauti žinių iš veikėjų ir laiko liudyto- 
jų atsiminimų. Jis yra svarbus šaltinis tiriant gyvenimo istorijos 
atsiminimo mechanizmus. Tas atsiminimas yra istorijos kultūros ele- 
mentas, egzistuojantis sankirtoje tarp viešuomenės ir individualios bio- 
grafijos. Ypatingas vaidmuo viešoje istorijos kultūroje priklauso žodžiu 
pateikiamiems atsiminimams, kai tie atsiminimai liudija reikšmingus 
naujausios istorijos įvykius. Tai visų pirma išgyvenusiųjų didžiąsias ka- 
tastrofas (pvz., holokausto) liudijimai?!. 

Rašto medija jau daugelį tūkstantmečių iki šiandien dominuoja he- 
gemoninėje istorijos kultūroje (kurioje oraliniai elementai, visada svar- 
būs ir veiksmingi, netgi - mažų mažiausiai auklėjime — tebėra konstitu- 
tyvüs). Raštas išlaisvina nuo komunikacinės situacijos betarpiškumo naš- 


tos ir sukuria distanciją tarp istorijos kaip turinio ir istorijos kaip 


“ Vansina, Jan. Oral Tradition as History. - London, 1985. 
“ Langer, Lawrence L. Holocaust Testimonies: the Ruins of Memory. - New Haven, 
1991. 


* Zodine istorija, žodinė tradicija (/ot.). — Vert. 

komunikacijos formos™. Ši distancija smarkiai išplečia istorinės samo- 
nės patirties horizontą ir leidžia atlikti naujas patirties akumuliacijos ir 
kontrolės procedūras. Raštiškas užtiksavimas sumažina atminties krūvį, 
fiksuoja faktus, kuria naujas komunikacijos formas, atpalaiduoja laikiš- 
kos prasmės kosmosą nuo tiesioginio veikimo sąsajų ir leidžia jam tapti 
fenomenu sui generis*. Kartu su naujomis objektyvumo galimybėmis 
ryšium su istorine patirtimi atsiveria ir naujos istorinės interpretacijos 
subjektyvavimo galimybės. Pasakotojas gali tapti autoriumi, ir istorijų 
recipientai gauna platesnę kritinės lektūros panoramą. Svarbumo pre- 
tenzijos fiksuojamos arba kanonizuojant, arba tampa diskursyviu pa- 
grindimu. Abiem atvejais interpretacija tampa istorinio įprasminimo 
sava dvasine praktika (su atitinkamais specialistais bei vertimo ir popu- 
liarizavimo problemomis). Poezijos ir tiesos pirmapradis santykis iš- 
nyksta; mitai tampa fundamentalios kritikos objektu. Konceptualumas 
virsta iš esmės pažintiniu istorinės interpretacijos elementu, todėl isto- 
rija — ilgainiui — gali netgi tapti imli mokslui ir teorijai. 

Naujausiais amžiais naujos medijos pakeičia istorinio mąstymo būdą. 
Dar negalima nurodyti aiškių raidos linijų ir tvirtų struktūrų, bet galima 
atkreipti dėmesį į naujoves, iš kurių gali būti nuspėjami būsimi funda- 
mentalüs pokyčiai. Viešoje istorijos kultūroje milžiniškas vaizdų srautas 
užplūsta kolektyvinę atmintį. Iš raštiško užfiksavimo kylančios sąmonės 
formos — visų pirma distancijuojantis racionalumas — gali greitai prarasti 
reikšmę ir ypač politinį veiksmingumą. Istorybės gramatika tampa vaiz- 
dinių teorija (imagologija), kurioje visi laikai pasireiškia tuo pačiu metu, 
o pamatinis plačios laiko tėkmės vaizdinys nyksta. Laiko konstitutyvinė 
skirtybe gali pavirsti universaliu vienalaikiškumu, kurio daugiau nebe- 
galima naratyviai tvarkyti. Ar tuomet dar bus „specifinė istorybės tvar- 
ka veikimą valdančioje laiko sasajoje tarp praeities, dabarties ir ateities, 
mažų mažiausiai abejotina. Terminas „post-histoire“, kuris vartojamas 


diskusijoje apie gyvenimo formą be tikrai istorinio orientavimo, rodo šį 

klausimą esant atvirą”. Be to, nepaprastai išsiplečia istorijos empirinis 
pagrindas. Naujos informacijos saugojimo medijos leidžia atsirasti nau- 
jiems istorinės patirties būdams ir radikaliai kelia klausimą apie prasmės 
kriterijus, kurie padėtų nuspręsti, kas yra esminga. Tačiau naujos komu- 
nikacijos medijos nera pavaldžios jokiam politiškai sankcionuotam spren- 
dimui. Pavyzdys gali būti internetas. Galimybių gausa ir balsų įvairovė 
siekia naujų istoriškai pagrįsto priklausomumo ir atribojimo strategijų, 
formų ir turinių. Visais atvejais fiksuoti vaizdiniai to, kas yra nuolat es- 
minga ir substancionalu tame, kas yra sava, dėl globalios komunikacijos 
įvairovės yra transcenduojami dinamiškų ir atvirų diferenciacijų naudai. 
Prieš tai kyla reakcijos, kurios šioje komunikacijoje ir netgi dėl šios ko- 


munikacıjos atkakliai laikosi etnocentriniy skirtumų. 


6. Plėtojimai 


Istorinio mąstymo nubrėžta medijų kaita ro- 
do kultūrą aprėpiantį makroistorinį pokytį, kuris turi tendenciją paliesti 
kiekvieną kultūrą. Kartu istorinei įvairovei tai duoda diachroninės tvar- 
kos atramos tašką“. 

Tokios tvarkos gali būti organizuojamos remiantis epochų skirtu- 
mais, kurie turi tipologinę kokybę. (Šiuo požiūriu, pvz., White‘o ir Rüse- 


no tipologijomis gali būti apibūdinami taip pat ir istoriniai procesai. 


= Ong, Walter J. Orality and Literacy. - London, 1982. 

3 Niethammer, Lutz. Posthistoire: Ist die Geschichte zu Ende? — Reinbek, 1989. 

"AS išplėtojau šį apmąstymą į istorinio mąstymo universalios istorijos schemą. 
Žr. šioje rinktinėje spausdinamą J. Rüseno straipsnį „Teoriniai požiūriai į tarpkultürinj 
istorinio mąstymo lyginimą“, p. 219-257. 

* Savo rūšies, savitas, savotiškas, tam tikras (/ot.). — Vert. 

White’o tropų seką galima suvokti kaip ciklinį judėjimą, Rüseno tradi- 
cinis, pavyzdinis ir genetinis mąstymas gali būti siejamas su didžiosio- 
mis kultūrinėmis epochomis, o kritinis tipas gali būti laikomas perėji- 
mo mediumu). 

Vienas svarbiausių skirtumų ir raidos procesų susijęs su mito ir „is- 
torijos“ siaurąja (esmingai vidupasaulinio proceso) prasme santykiu. Jei 
mitas remiasi dievišku pradiniu laiku kaip prasmės šaltiniu?" , tai „isto- 
riškame“ mąstyme orientuojanti laiko tėkmės prasmė vis labiau artėja 
prie daugybės įvykių vidupasaulinės dimensijos (res gestae). Žydų ir krikš- 
čionių išganymo istorija tarpininkauja abiem, ir vidupasaulinių įvykių 
kontingencijai leidžia pasireikšti kaip pasaulį tvarkančioms dieviškos 
valios jėgoms. Kitose kultūrose tam, kas dieviška, ir tam, kas pasauliš- 
ka, tarpininkaujama kitaip: kontingencija integruojama į visa aprėpiančią 
kosminę tvarką. Istorija gamtos, kuri suvokiama kaip dieviškai sutvar- 
kyta, dėka tampa prasminga. Didėjant žmogaus gyvenimo praktikos 
sudėtingumui vis daugiau vidupasaulinės kontingencijos sričių migruoja 
į šią tvarką, todėl ji palengva „istorizuojasi“ ir „denatūralizuojasi“ (vis 
dėlto renatüralizacijos tendencijos gali vėl prasismelkti kaip biologinia- 
me rasizme). Istorinio mąstymo plačias raidos tendencijas galima taip 
pat pagrįstai ir metodiškai vaisingai rutulioti ir tada, kai jų sueigos taš- 
ku pasirenkama ne dabartinė istorijos mokslo būklė, o istorijos kultū- 
ros medialinė įvairovė ir skirtingos istorijos kultūros dimensijos. Tipi- 
zuojančios hipotezės forma jas galima panaudoti istoriškai prasmingam 
(t. y. naudojančiam įtikinamus laiko istorijos vaizdinius) istorinio mąsty- 
mo pokyčių skirtingų kultūrų įvairovėje atskleidimui ir tematizavimui. 

Kaip ir anksčiau vaisingas yra Maxo Weberio išplėtotas universalaus 
istorinio racionalizavimo ir atkerėjimo (Entzauberung) vaizdinys. Klasi- 
kinė istorijos filosofija (Voltaire’as, Kantas, Hegelis, Marxas) šiuos pras- 
mės kriterijus įsivaizdavo kaip realios laiko tėkmės formą. Kiek istorijos 


mokslas buvo kompetentingas tirti ir vaizduoti realų praeities vyksmą, 

tiek prasmės klausimas buvo nagrinėjamas neperžengiant istorinio mąs- 
tymo logikos ribų (Dilthey, Maxas Weberis, Rickertas). Šiuo metu jis 
traktuojamas kaip visų pirma istoriniam mąstymui matą teikiančios is- 
torinio pasakojimo procedūros dalykas. Be to, žvilgsnis nuo mokslinės 
argumentacijos standartų bei jos tiesos pretenzijos“? krypsta į istorijos 
rašymo retorines ir poetines strategijas. 

Nepaisant šio istorijos supratimo formalizavimo, realių istorinių pro- 
cesų struktūros tebėra svarbios. Svarbiausia yra visos kultūros mastu 
vykstantys kontliktiški pokyčiai moderniose industrinėse visuomenėse. 
Jų raidos dinamika gali būti suvokiama tik vadovaujantis tokia laiko 
samprata, kurioje išsiskiria patyrimas ir lūkestis, o juos susieti galima 
tik esminiu žmonių gyvenimo tvarkos principiniu sulaikinimu““. 

Žinoma, racionalizavimo ir atkerėjimo vaizdinys turi būti papildy- 
tas racionalumui besipriešinančio, kritiško ir transcenduojančio užke- 
rėjimo (Verzauberung) požiūriu. Tai yra nuolatos atsinaujinančio pra- 
sminio racionalumo (Sinnrationalität) požiūris, kurio neužgožia meto- 
dinis patirties kontrolės racionalumas“. Taip pat ir istorijos mokslas, 
kurio formavimasis Europoje nuo XVIII a. iki šių dienų tapo istorijos 
kultūros modernizavimo veiksmingiausiu fermentu, remiasi prasmės kri- 


terijais, kurių jis pats kaip mokslas negali teigti. 


3 Eliade, Mircea. Kosmos und Geschichte: Der Mythos der ewigen Wiederkehr. - 
Reinbek, 1966. 

26 Evans, Richard J. Fakten und Fiktionen: Über die Grundlagen historischer Erken- 
ntnis. — Frankfurt am Main, 1998; Appleby, Joyce; Hunt, Lynn; Jacob, Margaret. 
Tiesos sakymas apie istoriją | vert. R. Juozaitis. — Vilnius: Margi raštai, 1998. 

“ Koselleck (8 past.). 

*8 Bellah, Robert N. Religiöse Evolution // Seyfarth, Constans; Sprondel, Walter 
(Eds.). Seminar: Religion und gesellschaftliche Entwicklung. - Frankfurt am Main, 1973, 
S. 267-302. 

Istorijos kultūros racionalizavimui modernybėje konstitutyvių prasmės 
kriterijų lygmeniu priklauso normų ir vertybių, kurios praeitį daro reikš- 
mingą dabarčiai, universalizavimas. Kultūrinio identiteto formavimo et- 
nocentrinė logika visuomet linksta į universalizmą, nes savas pasaulis lai- 
komas vieninteliu ir normatyviai privalomu. „Žmonija“ yra įprastiniai is- 
torinio identiteto rėmai. Istorinė patirtis padeda juos išplėsti iki pažinaus 
pasaulio ribų. Tai pagrindžia istorinio mąstymo struktūrinį ir esminį kul- 
tūrų konfliktą, kuris vis kaskart pasireiškia prievartos proveržiais arba ma- 
žų mažiausiai gali būti panaudojamas galios ir sunaikinimo įteisinimui. 

Kartu nužymėta ir dabarties istorinio mąstymo pamatinė problemi- 
nė situacija. Tas mąstymas yra paženklintas istorijos mokslo ir humani- 
tarinių mokslų giminiškų istorinių disciplinų racionalizavimo žyme“. 
Šis racionalizavimas atitinka metodinj viso žmogiško žinojimo raciona- 
lizavimą, kuris yra būtina šiuolaikinių visuomenių gyvenimo sąlyga ir 
šiuo požiūriu yra neišvengiamas. Kartu istorinis mąstymas šiuo racio- 
nalumu yra angažuotas moderniai Vakarų kultūros vertybių sistemai. 

Todėl neišvengiamai kyla problema, kaip tokia istorijos samprata gali 
atsižvelgti į kultūrinių „istorijos“ apraiškų įvairovę kaip orientavimosi laike 
dydį praktiniame žmogaus gyvenime. Dabartinės istorinio mąstymo sro- 
vės (postmodernizmas, postkolonializmas, cultural turn”) mėgina ryžtin- 
gai įveikti šį modernumą ir sukurti „istorijų“ pliuralizmą, kuris panaikina 
unifikuojančio racionalumo ir apibendrinančio normatyvumo kerus. Tuo 
jos sugriauna modernaus istorinio mąstymo ir jo visa apimančios istorijos 
su vieninga vystymosi kryptimi („pažanga“) vaizdinio orientuojančią galią. 
Kartu jos suproblemina mokslinio metodinio pažinimo pretenzijas įžvelg- 
ti šio vystymosi dėsnius ir su tuo susijusią viltį tapti jų šeimininku. Tai 
buvo, kaip žinoma, stipri ir galų gale lemtinga marksizmo pretenzija. 

Globalizacijos epochoje, nepaisant visos Vakarų dominuojančio is- 
torinio mąstymo ideologijos kritikos, negali būti išsižadėta nei metodi- 


nio racionalumo, nei universalių komunikacijos reguliatyvų. Kalbama 

apie komunikacijos, kurioje praeities interpretacija padeda suprasti da- 
bartį, priklausomumą ir atribojimą, o iš ateities laukiama, kad ji vado- 
vaus veiklai. Jeigu tokio universalizavimo etnocentrinė logika turi būti 
sulaužoma arba įveikiama, tai toks istorinio mąstymo ir istorijos kultū- 
ros universalus reguliatyvas gali galioti tik kaip tarpusavio (todėl ir uni- 
versalaus) skirtumo ir ypatingumo pripažinimo principas. 

Šis vaizdinys turi kontrafaktinį, netgi utopinį aspektą; kartu jis gali 
atverti naujas istorinės patirties dimensijas ir teikti naujus, politiškai rele- 
vantiškus orientavimus. Žinoma, XX a. siaubų ir katastrofų patirtys yra 
naujas iššūkis istoriniam mąstymui ir atviram istorijos supratimui: juos tik 
sunkiai galima suderinti su ligšioline istorybės prasmės samprata. Jie reika- 
lauja naujų interpretacijos ir vaizdavimo strategijų. Klausimas apie žmogų 
ir jo „prigimtį“ kaip istoriją turi būti radikaliai naujai iškeltas, atsižvelgiant 
ir į patį beprasmiškumą kaip istorijos prasmingos sampratos elementą”. 
Tai gali ir turi pasiūlyti naujas istorinio mąstymo ir praeities reprezentaci- 


jas, pvz., paskatinti naujai pažvelgti į liūdesio vaidmenį ir reikšmę’. 


Versta 18: Rūsen J. Was ist Geschichte? Skizze 
einer Synthese // Rūsen J. Kann gestern besser 
werden? Essays zum Bedenken der Geschichte. — Berlin: 
Kulturverlag Kadmos. 2003, S. 109-139. 


"7 Bentley, Michael (Ed.). Companion to Historiography. - London, 1997. 

* Friedländer, Saul. Writing the History of the Shoa: Some Major Dilemas // 
Blanke, Horst-Walter; Jaeger, Friedrich; Sandkühler, Thomas (Eds.). Dimensionen 
der Historik: Geschichtstheorie, Wissenschaftsgeschichte und Geschichtskultur heute. - Köln, 
S. 407—414. 

3i Zr, taip pat Liebsch, Burkhard; Rüsen, Jörn (Eds.). Trauer und Geschichte 
(Beiträge zur Geschichtskultur, Bd. 22). — Köln, 2001. 

* Kultūrinis posūkis (/or.). — Vert. 


ISTORINIS PASAKOJIMAS 
Pagrindas, tipai, motyvas 


Karalienė: ... nešokime, mieloji, — 
prasimanykime ką kita. 

Ledi: Ponia, mes seksime pasakas. 

Karalienė: Liūdnas ar linksmas: 

Ledi: Visokias, ponia. 

Karalienė: Jokių, mieloji'. 


Kas yra istorinis pasakojimas? Daugumai is- 
torikų šitas klausimas pasirodys nuobodus, nes ši problema jų nesudo- 
mins; tikriausiai jie pamanys — palikime šitai spręsti literatūros ir filoso- 
fijos specialistams. Tačiau iš tiesų šis klausimas glaudžiai susijęs su jų 
pačių darbo pagrindais ir labiau nei įprasta priartina filosofiją ir lingvis- 
tiką prie istorijos studijų. 

Haydenas White'as itin įžvalgiai stengėsi įtikinti tuo istorikus laiky- 
damas „istorinį darbą... tuo, kas jis akivaizdžiausiai yra: žodine struktū- 
ra, turinčia pasakojamojo prozos diskurso formą“. Tačiau kadangi šį 
istorikų diskursą jis tarė esant „apskritai poetinio, o konkrečiai — kalbi- 
nio pobūdžio““, jis šokiravo daugumą istorikų. Jie pasijuto nublokšti į 
nejaukią ir neapibrėžtą poezijos sritį ir netekę sunkiai pelnyto garbingo 
labai racionalios, pripažintą metodologiją turinčios disciplinos moksli- 
ninkų vardo. Ir vis dėlto verta įžengti į poetinę sritį. Žodį „poetinė“ 
reikėtų suprasti pradine požėsis, reiškiančio tiesiog ką nors daryti ar kur- 
ti, prasme. Iš tiesų nė vienas istorikas negalėtų paneigti to fakto, kad 
istorinio mąstymo ir pažinimo procese reiškiasi žmogaus dvasios kūry- 
binis aktyvumas. Pasakojimas yra šio aktyvumo realizavimo būdas, o 


„Istorija“ — tiksliau, kokia nors istorija — yra jo rezultatas. 

Aš nesileisiu į sudėtingą epistemologinę istorinio pažinimo naratyvi- 
nės struktūros analizę. Verčiau norėčiau atskleisti naratyvinius istorinės 
sąmonės pagrindus pacituodamas neišmoningą argumentaciją: nepaisy- 
damas įsigalėjusios nuomonės, kad poezijos negalima sieti su istorijos stu- 
dijų pagrindais, noriu pacituoti trumpą karaliaus Henriko IV ir jo kil- 
naus patarėjo Varviko dialogą: 


Karalius Henrikas. O Dieve! Jei galėtumei skaityt likimo knygą 
Ir pamatyt, kaip keičiasi laikai..., 
... kaip šaiposi likimas 
Ir virsmai taurę permainų skirtingų gėrimų 
Pripildo! O, jei šitai pamatyt galėtum, 
Jaunuolis laimingiausias, išvydęs savo kelią, 
Pavojus grėsusius ir tuos, kuriuos dar teks įveikti, 
Užverstų knygą, atsisėstų ir numirtų. 
Varvikas: Visų žmonių gyvenime istorija 
Atskleidžia jiems praėjusius laikus; 
Karalius Henrikas. Ar šie dalykai neišvengiami? 


Tuomet sutikim juos kaip neišvengiamybę...* 


' Shakespeare, William. Ričardas II, 3 veiksmas, 4 scena, 9 ir tolesnės eilutės. 

7 White H. Metaistorija: istorinė vaizduotė XIX amžiaus Europoje | vertė H. Beres- 
nevičiūtė-Nosalova, G. Lidžiuvienė. — Vilnius: Baltos lankos, 2003, p. XIII. 

7 Danto A. Analytical Philosophy of History. - Cambridge, 1965; Baumgartner H. M. 
Kontinuität und Geschichte: Zur Kritik und Metakritik der historischen Vernunft. — 
Frankfurt, 1972; Ankersmit F. Narrative Logic: A Semantic Analysis of the Historian s 
Language. - The Hague, 1983; Knowing and Telling History: The Anglo-Saxon 
Debate / Ed. F. R. Ankersmit // History and Theory, Beiheft 25. — Middletown, 
Conn., 1986. 

* Karalius Henrikas IV, 2 veiksmas, 1 scena, 45-56 eilutės. 


ISTORINIS PASAKOJIMAS 63 


Iš šio trumpo, bet išmintingo dialogo galime suprasti, kas yra istori- 
nis pasakojimas: tai mentalinių operacijų sistema, apibrėžianti istorinės 
sąmonės sritį. Laikas čia suvokiamas kaip keliantis grėsmę normaliems 
žmonių santykiams, nusviedžiantis juos į netikrumo bedugnę. Radika- 
liausias laiko patyrimas yra mirtis. Istorija yra atsakas į šį iššūkį: tai 
grėsmingo laiko patyrimo interpretacija. Ji įveikia netikrumą įžvelgda- 
ma laiko tėkmėje prasmingą modelį — modelį, atliepiantį žmonių lü- 
kesčius ir ketinimus. Šis modelis suteikia istorijai prasmę. Todėl pasa- 
kojimas yra laiko patyrimo supratimo procesas. 

Taip aš suprantu Haydeno White o teiginį, kad pasakojimas yra 
poetinis aktas, formuojantis istorinį pažinimą?. Pasakojimas yra laiko 
patyrimo audinio, išausto taip, kad padėtų žmogui orientuotis laiko 
tėkmėje, poiesis, darymo arba kūrimo procesas. Šio pasakojimo pro- 
ceso rezultatas, galintis taip orientuoti audinys yra „istorija“. Mirties 
grėsmės atžvilgiu pasakojimas peržengia mirtingumo ribas, atveria pla- 
tesnį prasmingų laiko įvykių horizontą. Tai viena svarbiausių pasakų 
rinkinio Tūkstantis ir viena naktis tiesų. Šachrazada žino, kad pasako- 
ti — tai nugalėti mirtį; pasakojimas yra žmogaus gyvenimo demortali- 
zacijos aktas“. 

Tačiau Shakespeare'o atsakymas į klausimą, kas yra istorinis pasa- 
kojimas, toks pat neapibrėžtas kaip ir pati poezija. Jis pakankamai pasa- 
ko apie pasakojimą, kad jį būtų galima suprasti kaip fundamentalų pro- 
cesą istorinės sąmonės gelmėse, tačiau kadangi ne kiekvienas pasakoji- 
mas yra istorinis, jis per mažai pasako apie šį skirtumą. Ir tai labai dažnai 
būdinga teminiam istorijos filosofijos aprarimui, kai jis pabrėžia pasa- 
kojamąsias istoriografijos procedūras. 

Taigi mes turime papildyti Shakespeare'ą ir pasitelkti labiau teori- 
nius argumentus. Tradicinis argumentas būtų skirti faktais pagrįstą ir 
pramanytą pasakojimą. Istorinis pasakojimas paprastai apibrėžiamas kaip 


pateikiantis tik faktus, o ne pramanytus dalykus. Toks skirstymas yra 


64 t. Istorijos kultūros antropologija 


labai problemiškas ir galiausiai nejtikinamas, nes visuotinai svarbi isto- 
rijos prasmė nesusijusi su fikcijos ir fakto perskyra. Iš tiesų viską, kas 
nėra faktas nepaneigiamo duomens prasme, istoriografijoje vadinti fik- 
cija yra absoliučiai klaidinga, ir šią klaidą dažniausiai lemia paslėptas ir 
užgniaužtas pozityvizmas. 

Mano manymu, istorinio pasakojimo savitumą sudaro tokios trys 
ypatybės ir jų sisteminis sąryšis”: 

1. Istorinis pasakojimas susijęs su atmintimi kaip tarpininke. Jis mo- 
bilizuoja praeities patyrimą, kuris yra įrėžtas atminties archyvuose, tad 
dabarties patyrimas tampa suprantamas ir galimi ateities lūkesčiai. 

2. Istorinis pasakojimas tęstinumo sąvoka organizuoja šių trijų laiko 
dimensijų vidinę vienovę. Ši sąvoka realų laiko patyrimą suderina su 
žmogaus ketinimais ir lūkesčiais. Todėl praeities patyrimas tampa ak- 
tualus dabartiniam gyvenimui ir daro įtaką ateities formavimui. 

3. Istorinis pasakojimas įgalina nustatyti jo autorių ir klausytojų ta- 
patybe. Ši funkcija lemia, ar tęstinumo sąvoka yra tikėtina, ar ne. Tęsti- 
numo sąvoka turi įstengti įtikinti klausytojus jų pačių pastovumu ir 
stabilumu, kai laikui bėgant keičiasi jų pasaulis ir jie patys. 

Del šių trijų ypatybių istorinis pasakojimas suteikia praktiniam gy- 
venimui orientaciją laike — orientaciją, be kurios žmonės negali rasti 


savojo kelio. 


“ Taip par plg.: White H. The Content of the Form: Narrative Discourse and 
Historical Representation. — Baltimore, 1987. 

e Tai pabrėžia Klotzas V. Erzählen als Enttoten: Notizen zu zyklischem, in- 
strumentalem und praktischem Erzählen // Erzählforschung: Ein Symposion | Hrsg. 
von E. Lammert. - Stuttgart, 1972, S. 319-334. 

` Detalesnę argumentaciją žr.: Rüsen J. Die vier Typen des historischen Erzahlens // 
Formen der Geschichtsschreibung I Hrsg. von R. Koselleck. - Munich, 1982, S. 514- 
605. — (Theorie der Geschichte, Beiträge zur Historik, Bd. 4.) 

Iki šiol aš pateikiau tik apytikrius plačios ir įvairialypės istorinio pa- 
sakojimo srities kontūrus. Prieš aptariant istoriografijos įvairovę pir- 
miausia būtina sukurti bendrą teorinį istorinio pasakojimo struktūros, 
proceso ir funkcijos modelį. Tik turėdami tokį modelį mes galime tiks- 
liai atskirti istoriografiją nuo kitų pažinimo formų mūsų ir visose kitose 
kultūrose. 

Tačiau neparagaves skonio nežinosi, o abstraktų apibūdinimą jver- 
tinsi tik pažinęs konkrečius reiškinius. Todėl neišvengiamai kyla klau- 
simas: kaip istorinio pažinimo naratyvinių pagrindų supratimą mes ga- 
lime išplėtoti į įvairiopų istoriografijos apraiškų pažinimą? Perfrazuo- 
dami Karlą Marxą klausiame: kaip nuo abstrakčių dalykų galime prieiti 
prie konkrečių? Tai galime padaryti pasitelkę tipologiją. 

Taigi priėjome prie mano straipsnio antrosios dalies, kurioje norė- 
čiau pateikti bendrosios istorinio pasakojimo tipologijos kontūrus, — 
tai padės atskleisti plačią ir įvairialypę istoriografijos sritį. Šioje tipolo- 
gijoje aš stengiuosi pabrėžti, kad pasakojimo suteikiamas laiko patyri- 
mo supratimas turi specifinį istorinį pobūdį. Turėdama tokį tikslą, ku- 
rio siekė ir Johannas Gustavas Droysenas bei Friedrichas Nietzsche, 
pateikiama tipologija iš esmės skiriasi nuo Haydeno White o tipologi- 
jos, kuri istoriografiją interpretuoja kaip literatūrą ir apskritai nepripa- 
zjsta jos specifiškumo. 

Taigi mano išeities taškas yra istorinio pasakojimo funkcija. Kaip 
jau minėjau, istoriniam pasakojimui būdinga bendra funkcija orien- 
tuoti praktinį gyvenimą laike mobilizuojant laiko patyrimo prisimini- 
mą, plėtojant tęstinumo sąvoką ir stabilizuojant tapatybę. Ši bendra 
funkcija gali būti realizuota keturiais skirtingais būdais, atitinkančiais 
keturias būtinas sąlygas, kurios turi būti įvykdytos, kad žmogaus gyve- 
nimas galėtų tęstis bėgant laikui: tai teigimas, reguliarumas, neigimas, 
transformacija. Todėl aš įžvelgiu keturis skirtingus funkcinius istorinio 


pasakojimo tipus ir juos atitinkančias istoriografijos formas. 

Norėčiau pailiustruoti šiuos tipus pavyzdžiais iš moterų istorijos sri- 
ties — ši tema šiandien sukoncentruoja diskusiją į istorijos studijų pa- 
grindus“. 

1. Kiekvieną žmonių gyvenimo formą neišvengiamai organizuoja 
tradicijos. Jų negalima visiškai atmesti, kitaip žmonės netektų pagrindo 
po kojomis. Pirmasis tipas į tai atsižvelgia. Tradicinis pasakojimas per- 
teikia tradicijas kaip būtinas sąlygas, kad žmonės surastų savąjį kelią. 
Moterų istorijos srityje tradiciniai pasakojimai labai reti, tačiau pamin- 
klai yra tradicinis būdas istoriškai suprasti laiko patyrimą. Gerą pavyzdį 
aš radau Greihaumstauno (Pietų Afrika) pagrindinėje gatvėje, vedan- 
čioje nuo Rhodeso universiteto prie katedros. Čia stovi paminklas „Mo- 
terims pionierėms“ su įrašu „Tegu neisblesta švelnus jų atminimas, kru- 
vinomis kojomis jos sutrypė dyglius“, perteikiančiu istorinę prasmę kaip 
ir tradiciniai pasakojimai. 

Pasakykime tai apibendrintai, kaip dera teorijai: tradiciniai pasako- 
jimai primena dabartinio gyvenimo sistemas suformavusius šaltinius; 
jie konstruoja tęstinumą kaip iš pat pradžių suformuotų gyvenimo sis- 
temų pastovumą, ir jie formuoja tapatybę teigdami esamus — tiksliau, 
išankstinius — kultūrinius savivokos modelius. Kiti pavyzdžiai — tai 
pasakojimai apie valdovų kilmę ir genealogiją, kuriais siekiama įteisinti 
jų viešpatavimą; religinėse bendruomenėse — pasakojimai apie jų įkūri- 
mą; pasakojimai, pasakojami minint šimtmečio ir kitokius jubiliejus 
(Bostone jūs netgi galite vaikščioti po tradicinį pasakojimą eidami Lais- 
vės taku, raudona linija nubrėžtu ant šaligatvio). Visuose šiuose pasa- 


kojimuose laikas įgyja amžinybės prasmę. 


8 Plg., pavyzdžiui: Weiblichkeit in geschichtlicher Perspektive | Hrsg. von U. A. J. Be- 
cher und J. Rüsen. — Frankfurt, 1988. 

Istorinio pasakojimo tipologija 


tradicinis 


pasakojimas 


pavyzdinis 
pasakojimas 


kritinis 
pasakojimas 


genetinis 


pasakojimas 


2. Vien tradicijų kaip orientavimosi formų nepakanka, nes jų empi- 
rinis turinys labai ribotas; be to, jos labai įvairios ir nevienalytės, todėl 
turi būti sujungtos į visumą pasitelkus normas ar principus. Šios nor- 


mos ir principai yra abstraktūs, nes yra bendri ir aprėpia plačią įvairių 

laiko patyrimų skalę. Todėl jie reikalauja santykio su šia įvairove. Šį 
santykį pateikia pavyzdiniai pasakojimai. Abstrakčias normas ir princi- 
pus jie sukonkretina pasakodami pasakojimus, kurie parodo normų ir 
principų galiojimą atskirais atvejais. Remdamiesi moterų istorijos pa- 
vyzdžiu galime pažvelgti į ankstyvąjį moterų studijų periodą. Kad įro- 
dytų abstraktų moterų lygybės principą, moterų istorikai teikdavo pir- 
menybę pasakojimams, kuriuose būdavo daug kalbama apie praeities 
moterų pasiekimus, gabumus, svarbą ir produktyvumą. Dėl tokio po- 
žiūrio daugelis iškilių moterų ir jų meno, mokslo, religijos, švietimo, 
ekonomikos ir politikos darbų išvengė užmaršties. 

Dar kartą pakartokime tai apibendrintai, kaip dera teorijai: pavyz- 
diniai pasakojimai primena atvejus, parodančius bendrų elgesio normų 
taikymą; jie įveda tęstinumą kaip antlaikinį normų galiojimą, kuris ap- 
ima laiko atžvilgiu skirtingas gyvenimo sistemas, ir formuoja tapatybę 
apibendrindami laiko patyrimus elgesio normomis. Kiti šio tipo istori- 
nio pasakojimo pavyzdžiai yra pasakojimai, pateikiantys dorybės arba 
ydos modelius. Laikraščiuose mes visada galime rasti aliuzijų į istori- 
nius įvykius, ir šios aliuzijos atitinka pavyzdinių pasakojimų logiką. Kaip 
galime pateikti šį straipsnio, išspausdinto Cape Times 1987 m. vasario 


17 d. numeryje, fragmentą: 


Ar pasakysime: „Mes nežinojome“? 

Neseniai parlamente pasakyta finansų ministro kalba,... kurioje jis 
prisipažino pats... nežinojęs, kas vyko juodaodžių miesteliuose, kelia 
susirūpinimą. 

Mes visi žinome, kad vokiečiai nebuvo informuoti apie siaubingas 
sąlygas getuose ir karo belaisvių stovyklose arba apie šiurpias naikini- 
mo stovyklas..., ir galiausiai į visa tai jie atsakė: „Mes nežinojome“. 
Galima nubrėžti keletą baisių paralelių, kurios tiktų Pietų Afrikos kon- 


tekstui, taigi ar ir mes galų gale pasakysime: „Mes nežinojome ? 

Pavyzdinio pasakojimo logikos esmę atskleidžia senas posakis īsto- 
ria vitae magistra (istorija yra gyvenimo mokytoja). Pavyzdinio tipo pa- 
sakojimai atveria laiko patyrimo sritį už tradicijos ribų: laikas įgyja erd- 
vinės trukmės prasmę. 

3. Trečiasis tipas yra kritinis pasakojimas. Jis pagrįstas žmonių gebėji- 
mu pasakyti „ne“ mums perduotoms tradicijoms, normoms ir princi- 
pams. Šis „ne“ pasakomas kiekvieną kartą, kai ketinama pakeisti kultūri- 
nius istorinės savivokos modelius. Jis išlaisvina vietą naujiems modeliams. 

Moterų istorijoje gausu šio tipo pasakojimų. Gerai žinomi slogūs 
pasakojimai apie moterų kančias ilgu patriarchato viešpatavimo peri- 
odu. Šiais pasakojimais istorikės feministės kvestionuoja tradicinių mo- 
terų modelių galiojimą ir atveria protus alternatyvoms. 

Teorijos terminais tariant, kritiniai pasakojimai primena apie nu- 
krypimus, kurie dabartines gyvenimo sąlygas padaro problemiškas; jie 
schematizuoja tęstinumą tik netiesiogiai, būtent naikindami arba su- 
griaudami kultūriškai veiksmingas tęstinumo idėjas. Tęstinumo plot- 
mėje šie pasakojimai gyvuoja to, ką jie griauna, pagrindu. Jie formuoja 
tapatybę neigdami esamus savivokos modelius: tai atkaklumo tapatybė. 

Kiti šio tipo pavyzdžiai yra istoriniai darbai, grindžiami Volraire'o 
moto: „Skaitant istoriją vienintelė sveiko proto pareiga yra paneigti ją ?. 
Kritiniai pasakojimai yra antipasakojimai. Šie pasakojimai surengia 
laiko patyrimams žmogaus proto tribunolą: laikas įgyja vertinimo ob- 
jekto prasmę. 

4. Tačiau kritinis pasakojimas nėra paskutinis istorinės sąmonės žo- 
dis. Jo neigimo dinamika nėra pakankama, jis tik pakeičia vieną modelį 
kitu. Modelio, kuris patį pakeitimą laiko prasmingu ir reikšmingu, kol 
kas nėra. Šis modelis apibrėžia ketvirtąjį tipą — genetinį pasakojimą. 

Šio tipo pasakojimai suteikia kryptį žmonių ir pasaulio keitimuisi 
bėgant laikui, prie kurio klausytojai turi tinkamai priderinti savo gyve- 
nimus, kad įveiktų laiko pokyčių iššūkius. 

Moterų istorijoje šio tipo pasakojimai įveikia esamų moterų tradi- 
cijų ir principų teigimo arba neigimo, apibrėžimo arba atmetimo al- 
ternatyvą. Abstrakčią antitezę jie pakeičia pabrėždami dinaminio struk- 
tūrinio pokyčio elementą ir vartodami lyų kaip istorinę kategoriją. 
Kaip tik šis struktūrinės raidos elementas padeda numatyti alternaty- 
vas remiantis lig šiol pasiektų moterų padėties ir lyčių santykių poky- 
čių patyrimu. 

Teorijos terminais tariant, genetiniai pasakojimai primena trans- 
formacijas, kurios svetimas gyvenimo formas paverčia savomis. Jie pa- 
teikia tęstinumą kaip raidą, kurioje gyvenimo formų kitimas yra būti- 
nas jų pastovumui. Ir jie formuoja tapatybę, pastovumą ir kitimą su- 
siedami su savikūros procesu (vokiečių kalba tai vadinama Bildung). 
Šio tipo pasakojimai kitimo jėgas pateikia kaip pastovumo veiksnius; 
jie pašalina grėsmę prarasti save laikiškame žmogaus subjektyvumo 
judėjime, interpretuodami jį veikiau kaip šansą atrasti save. Jie orga- 
nizuoja žmogaus savivoką kaip laikišką dinaminį procesą: laikas įgyja 
laikiškumo prasmę. 

Dabar galima paklausti, kas laimima skiriant šiuos keturis tipus. Ne- 
įmanoma atsakyti į šį klausimą pirma neapžvelgus sudėtingų jų tarpu- 
savio sąryšių. Kiekvienas tipas atitinka vieną būtiną sąlygą, kuri turi 
būti įvykdyta, kad žmogaus gyvenimas rastų savąjį kelią laiko tėkmėje. 
Todėl šie keturi tipai ne pašalina vienas kitą, bet yra glaudžiai susiję, 
nors kiekvienas iš jų aiškiai skiriasi nuo kitų. Šis sąryšis yra pernelyg 
sudėtingas, kad jį čia būtų galima išsamiai paaiškinti. Tad leiskite man 
tik apibendrinti du svarbiausius dalykus: 1) visi keturi elementai aptin- 
kami kiekviename istoriniame tekste, vienas neišvengiamai implikuoja 


kitus; 2) natūraliai pereinama nuo tradicinio prie pavyzdinio ir nuo 


? Oeuvres complètes de Voltaire I éd. Moland, vol. 11, p. 427. 

pavyzdinio prie genetinio pasakojimo. Kritinis pasakojimas yra būtinas 
šios transformacijos katalizatorius. 

Kad suvoktume visą tipų tarpusavio sąryšių struktūrą, implikavimo 
ypatybę turime sujungti su transformavimo ypatybe. Rezultatas bus ne 
painiava arba sujaukta maišalynė, bet sistemiškai sutvarkyta struktūra, 
kurios logiką galima pavadinti dialektika. Remiantis šia struktūra tipo- 
logija įgalina mus analizuoti konkrečius istoriografijos veikalus aiškiuo- 
se konceptualiniuose rėmuose. Maxas Weberis įrodė, kad būtent siste- 
minė, abstrakti ir griežtai konceptualizuota teorijos forma padaro tipo- 
logijas naudingas empiriniams tyrinėjimams. Kaip tik apie šį istorinio 
pasakojimo tipologijos naudingumą arba funkciją aš ir noriu pateikti 
keletą pastabų. 

Pirmiausia ir paprasčiausiai tipologija naudojama klasifikuoti isto- 
riniams veikalams. Taigi Jacobo Burckhardto graikų kultūros istoriją 
arba George'o Bancrofto Jungtinių Valstijų istoriją galime apibūdinti 
kaip tradicinį pasakojimą, Machiavelli'o Florencijos istoriją — kaip pa- 
vyzdinį, Voltaire’o Essai sur les moeurs et l'esprit des nations - kaip kriti- 
nį, o Theodoro Mommseno Romos istoriją — kaip genetinį. Tačiau to- 
kia klasifikacija ne ką mums tepadeda. Tik tuo atveju, jeigu atsižvelgia- 
me į tipų vidinius sąryšius, jie gali mums pasakyti apie istorinius veikalus 
kur kas daugiau. Kiekvieno istorinio veikalo savitumą sudaro kaip tik 
šių keturių pasakojimo elementų derinys. Tipologija leidžia atskleisti šį 
savitumą: ji suteikia konceptualines priemones, kad būtų galima išskir- 
ti skirtingus istorinio pasakojimo elementus ir iš jų derinio sudaryti 
visumą. Taigi mes galime tiksliai identifikuoti istorinį pasakojimą atsi- 
žvelgdami į tas ypatybes, kurios atlieka specifinę istorinę funkciją. Pa- 
teiksime nedidelį pavyzdį: istoricizmo istoriografijoje vyrauja genetinis 
tipas. Jeigu imsime Ranke s, vieno iš žymiausių jos atstovų, pirmąjį darbą 
Geschichte der romanisch-germanischen Volker von 1494 bis 1514 (1824), 
tipologijos išlavinta akis vis dėlto jame aptiks aiškių pavyzdinio pasakoji- 


72 I. Istorijos kultūros antropologija 


mo formų, kurios nėra pakankamai integruotos į vyraujančią genetinę 
knygos prasmę. Tai juo labiau stebina, nes, kaip gerai žinoma, pratarmėje 
Ranke pateikė garsųjį pavyzdinės istorijos paneigimą: jis sakė nenorėjęs 
teisti praeities, jo istorija tik norėjusi parodyti, kaip iš tiesų buvo (er will 
bloss zeigen, wie es eigentlich gewesen). Atskleisdama šią Ranke's pirmosios 
knygos ypatybę tipologija atveria naują jos supratimo būdą. 

Atskiro istorinio veikalo savitumą galime apibūdinti pasitelkę isto- 
rinio pasakojimo apskritai sąvokas, tačiau tipologiją galime taikyti ir 
lyginamajai analizei. Ji pateikia mums lyginimo kriterijus, atskleidžian- 
čius giluminę istorinio pasakojimo struktūrą, ir kartu pateikia diferen- 
cijavimo procedūrą atsižvelgiant į specifinį istorinį lyginamųjų darbų 
pobūdį. Be to, mes galime pasitelkti tipologiją, kad atskleistume isto- 
riografijos istorines perspektyvas. 

Istorinės perspektyvos nubrėžiamos remiantis svarbiausiomis poky- 
čių bėgant laikui idėjomis: tokių idėjų šviesoje šie pokyčiai įgyja istori- 
nės raidos pobūdį'?. Svarbiausios istoriografijos raidos idėjos gali būti 
suformuluotos remiantis vidinėmis istorinio pasakojimo tipų tendenci- 
jomis. Tipai gali būti išdėstyti tam tikra logine tvarka. Kiekvieno gene- 
tinio pasakojimo prielaidos yra istorinio pasakojimo pavyzdinės ir tra- 
dicinės formos bei funkcijos, o kiekvieno pavyzdinio pasakojimo — tra- 
dicinės formos bei funkcijos. Pats tradicinis pasakojimas yra pradinis. 
Kritinį pasakojimą apibrėžia tai, kad jis neigia kitus tris tipus. 

Jeigu dabar šiai loginei tvarkai suteiksime laikišką prasmę, turėsime 
istoriografijos istorinės raidos konceptualinius rėmus. Istoriniu požiū- 


riu istoriografija gali būti traktuojama remiantis bendra tendencija, dėl 


10 Teorinės perspektyvos logika apibūdinama kn.: Rosen J. Rekonstruktion der 
Vergangenheit: Grundzüge einer Historik II: Die Prinzipien der historischen Forschung. — 
Göttingen, 1986. 

kurios tradiciniai pasakojimai virsta pavyzdiniais, o pavyzdiniai — gene- 
tiniais; kritiniai pasakojimai yra katalizatoriai. Šią tendenciją norėčiau 
pavadinti, Apšvietos žodžiais tariant, „teorine“ arba „hipotetine istori- 
ja“. Tuo aš noriu priskirti šiai tendencijai ne metafizinę prasmę, bet 
istorinio patyrimo racionalios tvarkos ypatybę. Todel šios tendencijos 
neatskiria istoriografijos kitimo laikui bėgant nuo bendrosios istorijos 
ir nesudaro Geistesgeschichte* autonomiškos srities, bet, tiesą sakant, jos 
sąvoka yra tarsi veidrodis, parodantis, kaip į kitimo laikui bėgant iššūkį 
atsako struktūrinis istorinio pasakojimo pokytis. 

Keturių tipų sąryšio vidinių dinaminių tendencijų sąvoką galima 
pasitelkti istoriografijos istorijai periodizuoti. Šioje periodizacijoje mi- 
netieji trys tipai žymi tris svarbiausias istorinės sąmonės evoliucijos nuo 
ankstyvųjų ikineolitinių kultūrų iki ikiindustrinių kultūrų ir moder- 
niųjų visuomenių pakopas. 

Šioje evoliucijoje transformuojamas pats laiko suvokimas ir reikš- 
mingumas. Pirmajame periode laiko tėkmė buvo sustabdyta amžinybė- 
je; antrajame periode, kuris mūsų kultūroje tęsėsi nuo Herodoto iki 
Volraire'o, ši amžinybė įgijo antlaikiškai galiojančių principų pobūdį, 
ir laiko tekme išsiplėtė apimdama daugybę patyrimų; trečiajame peri- 
ode, kuris prasidėjo XVIII amžiaus antrojoje puseje'', laikas įlaikina- 
mas: žmogaus savivoka jau traktuojama ne kaip įvairovės ir kitimo at- 
metimas, bet veikiau kaip apibrėžta kitimo ir įvairovės. Realaus istori- 
nio patyrimo sritis tampa begalinė. 

Tačiau ši tipologija mums pateikia ne tik bendrą istorinio mąstymo 
istorijos periodizaciją, ji pateikia ir specialias periodizacijas atskirose epo- 
chose. Kaip sakiau, istoriniuose tekstuose visada yra minėtieji keturi 
tipai; vienas yra dominuojantis, kiti — antriniai. Dominuojanti forma 
atskleidžia bendrą epochą, antrinių formų tarpusavio sąryšis ir jų sąry- 
šis su dominuojančia forma gali apibrėžti laikotarpius, į kuriuos galima 


suskaidyti šią epochą. 

Šie teoriniai samprotavimai gali padėti nustatyti empirinio tyrinėjimo 
ir interpretacijos konceptualinius rėmus. Pavyzdžiui, vėlyvosios Apšvietos 
epochą tipologiškai galima apibūdinti kaip struktūrinį poslinkį nuo pavyz- 
dinio prie genetinio pasakojimo kaip dominuojančių formų giluminėje is- 
torinio pasakojimo struktūroje. Reinhartas Koselleckas šį poslinkį nusakė 
kaip topo historia magistra vitae eliminavimą prasidėjus perėjimui prie mo- 
derniosios istorijos'*. Pravartu paieškoti analogiško poslinkio nuo tradici- 
nio prie pavyzdinio pasakojimo kaip pagrindinės istorinio mąstymo for- 
mos. Aš manau, kad šis poslinkis vyko formuojantis senovės civilizacijoms. 

Yra ir kitas tipologijos taikymas, kurį noriu tik nurodyti nesileisdamas 
į smulkmenas. Jis tebėra labai hipotetinis. Mes beveik nieko nežinome 
apie istorinės sąmonės struktūrinę raidą individualizacijos ir socializacijos 
procese. Tačiau minėtųjų keturių tipų loginės tvarkos laikiška interpreta- 
cija skatina pateikti hipotezę apie šią raidą. Tolesnei diferenciacijai ir em- 
piriniam tyrinėjimui būtų pravartu konceptualizuoti istorinės sąmonės 
ontogenetinę raidą kaip struktūrinį procesą, lemiantį pasakojimo kom- 
petentingumą minėtųjų keturių tipų sekoje, atsižvelgiant į raidos stadijas 
kitose srityse, apie kurias mes žinome daug daugiau, kaip, pavyzdžiui, 
moralinės raidos stadijos, išskirtos Piaget ir Kohlbergo. 


!! Peteris Reillas nušvietė vokiškąją šios pradžios dalį: The German Enlightenment 
and Rise of Historicism. — Berkeley, 1975; plg. Von der Aufklärung zum Historismus: 
Zum Strukturwandel des historischen Denkens | Hrsg. von H. W. Blanke und J. Rüsen / 
/ Historisch-politische Diskurse, Bd. 1. - Paderborn, 1984. 

I? „Die Auflösung des Topos im Horizont neuzeitlich bewegter Geschichte“. 
Koselleck R. Historia magistra vitae: Über die Auflösung des Topos im Horizont 
neuzeitlich bewegter Geschichte // Vergangene Zukunft: Zur Semantik geschichtlicher 
Zeiten. — Frankfurt, 1979; plg. Rüsen J. Von der Aufklärung zum Historismus: 
Idealtypische Perspektiven eines Strukturwandels // Von der Aufklärung zum His- 
torismus, S. 15-58. 

* Dvasios (proto) istorija (vok.). — Vert. 

Po šio trumpo ekskurso į istorinio mąstymo istoriją ir po dar trum- 
pesnio žvilgsnio į istorinio mokytumo psichologiją savo samprotavi- 
mus apie istorinį pasakojimą norėčiau užbaigti apzvelgdamas įmantriau- 
sias jo formas, t. y. moderniąsias istorijos studijas ir moderniąją isto- 
riografiją. Aš iškelsiu tik vieną klausimą: kokiu būdu moderniosios 
istorijos studijos ir istoriografija galėtų atitikti minėtųjų keturių istori- 
nio pasakojimo funkcijų tipologiją? 

Moderniosios istorijos studijos ir istoriografija skiriasi nuo kitų isto- 
rinio pasakojimo formų teoriškai ir metodologiškai organizuotų empi- 
rinių tyrinėjimų pasiekimais. Ar šiems tyrinėjimams gali būti taikomas 
vienas iš keturių minėtųjų tipų, ar mes turime ieškoti naujo, penktojo 
tipo? Abu klausimai yra netinkami, nes moderniųjų istorijos studijų 
savitumas istorinio pasakojimo struktūros ir funkcijos atžvilgiu kertasi 
su minėtaisiais keturiais tipais. Šis savitumas pagrįstas specifiniu istori- 
nio pasakojimo struktūros, nuaustos iš visų tipų elementų, realizavimo 
būdu: tai teorinis ir metodinis samprotavimas ir diskutavimas laiko pa- 
tyrimo supratimo procese. Kiekviename istoriniame pasakojime galime 
surasti samprotavimo ir diskutavimo elementų: jie pasakojimus turi pa- 
daryti įtikinamus. Istorijos studijos yra ne kas kita, kaip šio samprotavi- 
mo ir diskutavimo plėtojimas ir institucionalizavimas'’. Dauguma is- 
torikų šį samprotavimą ir diskuravimą savo disciplinoje identifikuoja 
kaip empirinio tyrinėjimo metodinį racionalumą. 

Tačiau ši istorikų kaip mokslininkų savivoka stokoja istorinio pasa- 
kojimo fundamentalios praktinės funkcijos įžvalgos. Kaip parodžiau 
pirmojoje šio straipsnio dalyje, tai yra žmogaus tapatybės suformulavi- 
mo mobilizuojant istorinės atminties jėgas funkcija, arba, trumpiau ta- 
riant, žmogaus gyvenimo orientavimo laiko tėkmėje funkcija. Jeigu pro- 
fesionalūs istorikai pripažintų šią funkciją savo pačių darbo funkcija, 
galbūt jų veikaluose daugiau samprotavimų ir diskusijų būtų skirta prak- 


tiniam gyvenimui. 

Pabrėžti šį istoriografijos aspektą yra vienas svarbiausių istorijos teori- 
jos apskritai ir istorinio pasakojimo tipologijos tiksly'*. Tačiau nurodine- 
ti istoriografijai nėra teoretikų uždavinys. Jis arba ji gali tik stengtis paaiš- 
kinti istorinio pasakojimo struktūrą ir aptarti jam būdingus samprotavi- 
mo ir diskutavimo aspektus. Taigi galiausiai aš norėčiau išryškinti vieną 
dalyką, susijusį su istoriografiniu tęstinumo atvaizdavimu. Kaip jau sa- 
kiau, tęstinumas yra svarbiausia istorijos idėja, susiejanti praeities patyri- 
mą su ateities lūkesčiais ir taip realizuojanti laiko vienovę. Istorikai patei- 
kė šią idėją įvairiais būdais. Gerais senais vadinamosios pasakojamosios 
istoriografijos laikais jie pateikė ją kaip įvykių srautą, regimą dieviško 
visažinio kūrėjo. Moderniaisiais struktūrinės ir socialinės istorijos laikais 
istorikai savąją tęstinumo idėją dažnai pateikia teorijos forma (pavyzdžiui, 
modernizacijos teorijos). Tai liudija samprotavimo pažangą, nes šioje for- 
moje tęstinumo sąvokos yra svarstymų objektas; ir vis dėlto skaitytojui 
atskleidžiamas užbaigtas laiko patyrimo supratimo procesas. 

Aš galiu įsivaizduoti tolesnę samprotavimo pažangą. Tai galėtų atsi- 
tikti, jeigu istorikai pateiktų istoriją skaitytojams taip, kad ją skaityda- 
mi jie patys, pasitelkę savo protą, turėtų kurti tęstinumo idėją, kuri 
padėtų jį suprasti. Tuomet istoriografija įgytų formą, kuri iš tiesų arti- 


ma šiuolaikinei literatūrai. 

* Rūsen J. Historische Vernunft: Grundzüge einer Historik I: Die Grundlagen 
der Geschichteswissenschaft. — Göttingen, 1983, S. 85 ir toliau. 

n Plg. Rüsen J. Istorijos didaktika Vakarų Vokietijoje: nauji istorijos tyrinėjimai 

KAS YRA 
ISTORIJOS KULTURA? 


Samprotavimai 
apie naują būdą, 
kaip apmąstyti istoriją 


|. Žvilgsnis į istorybę 
kategorijų aspektu 


Kartais viešajame kalbos vartojime žodis at- 
siranda pačiu laiku, nors kompetentingas mokslas dar neturi atitin- 
kamos sąvokos. Taip atsitiko ir su „istorijos kultūra“. Šalia politinės 
kultūros, mokslo kultūros, ginčo kultūros ir panašių sudurtinių ter- 
minų atsirado „istorijos kultūra“. Kai norima aptarti istorinio atsi- 
minimo padarinius bei apibūdinti jų vaidmenį plačiojoje visuome- 
nėje, juk nekalbama tiesiogiai apie istoriją, istorinį mąstymą, istori- 
jos vaizdą, taip pat ir apie istorinę sąmonę. Tuo kalbos vartosena 
istorybės srityje žvelgiant į žmogų ir jo pasaulį paklūsta visuotiniam 
tendencijos pokyčiui nuo visuomenės į kultūrą. Taip pat ir specialis- 
tų debatai apie tyrimo krypų, į kurį suka istorijos mokslas, ir meto- 
dus, kuriais jis turi pasinaudoti, pasireiškia kaip „visuomenė“ versus 
„kultūra“ priešprieša. 

Ber kas turi būti vadinama „istorijos kultūra“? Ar nėra kitų ir gal- 
būt tinkamesniy sąvokų? Kalbama apie fenomeną, kuris nuo seno api- 
būdina istorinio atsiminimo vaidmenį visuomenėje: aš turiu galvoje 
ilgai trunkantį istorijos bumą, daug dėmesio susilaukusius specialistų 


debatus už eksperčių ir ekspertų rato ribų ir nuostabą keliantį plačios 

visuomenės jautrumą, kai istoriniai argumentai vartojami politiniais 
tikslais. Istorikų ginčas, didelis dėmesys ir pritarimas, kurio sulaukė 
Vokietijos Federacinės Respublikos prezidento Richardo von 
Weizsäckerio kalba Antrojo pasaulinio karo pabaigos 50-mečio proga 
ir tuometinio Bundestago pirmininko Philippo Jenningerio kalbos, 
skirtos vadinamosios „Reicho krištolinės nakties“ 50-mečiui, neigia- 
mas poveikis yra reikšmingi visuomenės dėmesio pavyzdžiai istory- 
bei, kurio pirmutinis objektas nėra istorijos mokslas ir jo vaidmuo 
valstybėje bei visuomenėje, taip pat ir istorinio mokymosi institucijos 
bei jų reikšmė politinei kultūrai’. 

Įdėmus žvilgsnis pakylėja istoriją iki horizonto, kuris lig šiol atski- 
rai egzistavusias istorinio atsiminimo sritis bei strategijas sujungia į 
sudėtingus darinius. Čia jos atrodo naujai ir kitaip, nei daugelyje sa- 
vitematizavimo ir komunikacijos su savimi formų, kurios ligi šiol bu- 
vo sukurtos. Specialus mokslas, mokyklinis dėstymas, paminklų prie- 
žiūra, muziejai ir kitos institucijos stebimos ir aptariamos per jų savi- 
tarpiškus atribojimus ir skirtumus kaip tam tikro bendro santykio su 
praeitimi apraiškos. „Istorijos kultūra“ turi nurodyti tai, ką šis santy- 
kis turi bendro ir visuotino. „Istorijos kultūros“ terminas siūlo tokį 
požiūrį į skirtingas mokslinio tyrimo, meninio apipavidalinimo, ko- 
vos dėl politinės valdžios, mokyklinio ir užmokyklinio auklėjimo, lais- 
valaikio ir kitas viešo istorinio atsiminimo procedūras, kad jos visos 
gali būti suprantamos kaip vienos vienintelės mentalinės galios ap- 


raiškos. Taip jis sintezuoja universitetą, muziejų, mokyklą, valdymą, 


' Abiejų kalbų įžvalgią analizę pateikia Katherina Oehler: Glanz und Elend der 
öffentlichen Erinnerung: Die Rhetorik des Historischen in Richard von Weizsäkers 
Rede zum 8. Mai und Philipp Jenningers Rede zum 9. November // Fröhlich, 
Klaus; Grütter, Heinrich Theodor; Rüsen, Jörn (Eds.). Geschichtskultur (Jahrbuch 
für Geschichtsdidaktik, 3). — Pfaffenweiler, 1992, S. 121-135. 

masines priemones ir kitas institucijas į kolektyvinio atsiminimo taš- 
kų visumą ir integruoja mokymo, pramogų, įteisinimo, kritikos, lais- 
valaikio, švietimo ir kitų atsiminimo būdų funkcijas į visa apimančią 
istorinio atsiminimo vienovę. 

Kaip skirtingų fenomenų konceptuali visuminės kultūrinio gyve- 
nimo srities sintezė, „istorijos kultūra“ atlieka kategorijos funkciją. Ji 
atskleidžia plačią kultūrinio poveikio sritį ir atriboja ją nuo kitų sri- 
čių, kad atriboty fenomenų gausoje ir skirtumuose taptų matomas jų 
bendrumas. Akivaizdu, kad įvairūs atsiminimo santykio su praeitimi 
poveikiai, institucijos ir funkcijos negali būti sklandžiai įjungtos į kul- 
tūrinio gyvenimo nušlifuotą suskirstymą. Istorinis mąstymas yra svarbi 
politinės kultūros dalis, bet joje neištirpsta; tas pats tinka ir kitoms 
kultūros sritims, pvz., mokslui ir menui. „Istorija“ iš principo yra sa- 
vita ir ypatinga ir giminiuojasi kone su visomis kultūros veiklos sriti- 
mis ir formomis, bet kartu iš principo išlieka specifiska. Terminas 
„Istorijos kultūra“, išreikšdamas šį bendrumą ir šį skirtumą, turi kate- 
gorijos reikšmę. 

Ši termino „istorijos kultūra“ kategorinė pretenzija siejasi su norma- 
tyviniais požiūriais. Juo turi būti ne tik identifikuotas ir atskleistas tam 
tikras fenomenas, bet kartu turi būti nurodyti kultūrinės praktikos mas- 
teliai. Kalbama apie tai, kad istorijos kultūros gali būti daugiau arba 
mažiau. Su istorijos kultūros sąvoka taip pat siejami vertinimai, ir kai 
kultūros apraiškos yra tematizuojamos tokios institucijos kaip mokslas, 
tai pakyla normų ir mastelių, kuriais gali būti matuojami ir kritiškai 
vertinami tokios institucijos rezultatai, tonas. 

Šis naujas žvilgsnis į visuomenės gyvenimą kategorijų aspektu at- 
sirado ne šiaip sau. Šį atsiradimą parengė klausimas apie istorinę są- 
monę, kurį istorijos didaktika kelia ir del jo diskutuoja jau keletą 
dešimtmečių. Tai daroma siekiant neapriboti istorinio mokymosi pro- 


blematikos istorijos dėstymu mokykloje, o pažvelgti į jį kaip visuoti- 

nesnės ir principingesnės reikšmės dalyką bei aktualią istorinės są- 
monės tyrimo sritį. Istorinė sąmonė jau įgijo kategorijos reikšmę pro- 
fesinėje istorijos didaktikos specialistų komunikacijoje. Ji tarnauja 
ypatingos dalykinės srities ir atitinkamų pažinimo metodų identifi- 
kacijai, galiausiai taip pat ir empirinių tyrinėjimų euristikai“ . Ji gali 
būti aprašyta kaip elementarus visuotinis žmogiškojo pasaulio valdy- 
mo ir komunikacijos faktas, kuris gali tapti ir atskiru tyrimo objek- 
tu, turinčiu gyvenime neginčijamą praktinę reikšmę. Iš istorinės są- 
monės yra tik mažas žingsnis į istorijos kultūrą. Jeigu atidžiau išnag- 
rinėtume vaidmenį, kurį istorinė sąmonė vaidina visuomenės 
gyvenime, tai jis atrodytų kaip iš principo savita kultūrinė veikmė, 
kuri paliečia ir veikia kone visas žmogaus gyvenimo sritis. Taigi isto- 
rijos kultūrą galima apibrėžti kaip praktiškai veiksmingą istorinės są- 
monės artikuliaciją visuomenės gyvenime. Kaip sąmonės praktika ji 
iš esmės yra žmogiškasis subjektyvumas, sąmonės aktyvumas, kuriuo 
remdamasis žmogiškasis subjektyvumas save praktiškai realizuoja, net- 
gi save sukuria. 

Termino „istorijos kultūra“ reikšmę sufokusuoti į istorinę sąmonę 
gana problemiška. „Istorinės sąmonės“ sąvoka akcentuoja subjektyvų 
aktyvumą kaip sąmonės turinį prieš gryną objektiškumą kaip „istoriją“, 
ir pasitelkus šią sąvoką istorija gali būti ištirpdyta kultūrinėje praktiko- 
je. Tačiau ši sąvoka taip pat gali nukreipti į šalį nuo žmogiškojo menta- 
liteto dimensijų ir sričių, kurių neužgožia tikslo kryptingumas ir samo- 
nės refleksyvumas. Žmogaus elgesio nesąmoningas ir ikisąmoningas dis- 


pozicijas tam tikru būdu veikia ir sudabartinta praeitis, todėl yra 


` Tipiškas šiuo atveju yra leidinys: Schneider, Gerhard (Ed.). Geschichbtsbewufftsein 
und historisch-politisches Lernen (Jahrbuch für Geschichtsdidaktik, I). - Pfaffenweiler, 
1988. 


KAS YRA ISTOR:OS KULTURA? 8l 


prasminga kalbėti apie individualią ir kolektyvinę istorinę pasąmonę“. 
Šiuo požiūriu yra prasminga tą savitą kultūrinį aktyvumą bei jo apraiškas, 
kurias (terminas „istorijos kultūra“) kaip kategorija turi atskleisti, apra- 
šyti kitaip nei istorinės sąmonės procedūras ir apraiškas. Tam siūlosi 
terminas „istorinis atsiminimas“. Vargu bau ar galėtų būti užginčyta, 
kad santykis su istorija ir jos vaidmeniu žmonių gyvenime yra tam tikro 
pobūdžio istorinio atsiminimo funkcija. Jei istorinio atsiminimo speci- 
fiką reikėtų apibrėžti bendromis sąvokomis, tam geriausiai tiktų „isto- 


rijos kultūra“ kaip terminas su kategorijos pretenzija. 


2. Istorinis atsiminimas 
kaip kultūrinė atliktis 


Kultūra yra pagrįsta tuo, kad žmogus turi 
veikti, kad galėtų gyventi, ir kad žmogaus veiksmai yra prasmingi, t. y. 
numato svarstytinų dalykų padėties bei situacijų ir veiksmą motyvuo- 
jančios valios kaip ketinimo, tikslo arba intencijos interpretaciją. Kul- 
tūra yra universali, nes ji yra duota kartu su prasminga veikla kaip spe- 
cifinė žmogaus gyvensena. Tokia apimtimi kultūros sąvoka panaudoja- 
ma taip pat bendram žmogaus istorinio gyvenimo būdo apibūdinimui 
ir priešpriešinama gamtai. Istorija (siaurąja žmogaus istorijos prasme) 
tokiu atveju yra laikiškai suskirstyta kultūra. Iš šios plačios kultūros 
sąvokos galima išskirti siauresnę, kuri reiškia ne bendrą prasmingų žmo- 
gaus veiksmų ir kančių sritį, bet tik gyvenimo praktikos dalį, - būtent 
tą, kuri susijusi su jos vidine puse — taigi bendrą mentaliteto, sąmonės ir 
dvasios sritį. Tuomet kultūra yra žmogaus veikimo ir potyrio santykio 
su savo pasauliu ir savimi pačiu dalis. Šiuo santykiu šis pasaulis ir jis 
pats turi būti interpretuojami taip, kad žmogus su juo ir jame galėtų 


gyventi. Kultūra yra žmogaus dvasinės prigimties esmė, kuri realizuoja- 

si per pasaulio interpretacinio suvokimo ir žmogiškos savasties (subjek- 
tyvumo) išraiškos sąveiką. Šis kultūros apibrėžimas pranašus tuo, kad 
apima ne visą žmogaus gyvenimo sritį, o gyvenimo būdą, kuris skiriasi 
nuo kitų gyvenimo būdų ir šio skirtumo pagrindu yra su jais susijęs. 
Šios kitos sritys vadinamos ekonomika, visuomene ir politika. Kultūra 
yra jų persmelkta ir savo ruožtu pati jas persmelkia. 

Kultūrinį žmogaus pasaulio pažinimą ir savikūrą (Selbsthervorbrin- 
gung) galima iš arčiau aprašyti kaip sudėtingą suvokimo, interpretaci- 
jos, orientavimo ir tikslo nustatymo ryšį. Šie keturi mentaliniai veiks- 
mai drauge sudaro žmogaus gyvenimo prasmės šaltinį. 

Istorijos kultūra yra ta suvokimo, aiškinimo ir tikslo nustatymo da- 
lis, kur kalbama apie laiką kaip žmogaus gyvenimo apibrėžimo fakto- 
rių. Laikas yra patiriamas ir interpretuojamas, o žmogaus veikimas bei 
kentėjimas yra orientuojami laiko tėkmėje ir tikslingai motyvuojami jų 
laikiška trukme. Bet ne visas interpretacinis santykis su laiku jau yra 
istorija arba, tiksliau, jau daro istoriją. Ir gamtos dėsniuose laikas inter- 
pretuojamas, bet gamtamokslinis pažinimas nėra priskiriamas istorijos 
kultūrai. Taigi istorijos kultūra reiškia tam tikrą interpretacinį santykį 
su laiku, o būtent tą, kuriame „istorija“ sukuriama kaip patirties turi- 
nys, kaip interpretacijos produktas, kaip referencinis orientavimosi taš- 
kas ir kaip tikslo apibrėžimas. 

Apie kokią specifiką kalbama? Ji gali būti išgvildenta dviem argu- 
mentacijos būdais. Pirmiausia kalbama apie interpretacinj santykį su 
laiku, kuris vyksta istorinio atsiminimo būdu. „Istorija“ reiškia inter- 
pretaciškai sudabartintą praeitį. Ber ne kiekvienas atsiminimas jau yra 
specifiškai istorinė, — kitaip bet kokia žmogaus mentalinė veikla, kuri 


yra nukreipta į tai, kas praėjo, patektų į istorijos kultūros sritį, ir tuo 


> Plg. Neumann. Ursprungsgeschichte des Bewufftseins (26 past.). 

ši kategorija nelabai prasmingai aprėptų visas žmogaus patirties sritis. 
Taigi „istorinis atsiminimas“ turėtų būti suprantamas specifiškai, bū- 
tent kaip save atsimenančių subjektų santykio su savimi (Selbstbezug) 
mentalinis procesas praeities sudabartinimo forma. Tipiškas šiam san- 
tykiui su savimi yra autobiografinis atsiminimas, kuris yra vienas iš 
būtinų subjektyvaus įsitikrinimo formų gyvenime. Žinoma, šio atsi- 
minimo laiko ribos yra per mažos, kad būtų paradigmiškos istori- 
niam atsiminimui. Jei tokios rūšies atsiminimas sugrįžta už savo gyve- 
nimo laiko ribų į praeitį ir dabartinę gyvenimo situaciją interpretuoja 
taip, kad atsiveria ir ateities perspektyva, tai visiškai teisėtai galima 
kalbėti apie „istorinį“ atsiminimą. 

Šias ribas peržengti galima dviem būdais: vieną kartą griebiantis in- 
terpretacijos pavyzdžių, apimančių laiko ryšius tarp praeities, dabarties 
ir ateities savo gyvenimo istorijai interpretuoti, prasmingai autobiogra- 
fijai organizuoti. Antra, atsiminimo turinio atžvilgiu sudabartinant pra- 
eitį, kuri yra senesnė nei pats atsimenantysis, bet būtent tuo būdu, ku- 
riuo sava praeitis turi būti atsimenama, jeigu norima susivokti orienta- 
vimo reikalingoje aktualaus veiksmo situacijoje ir tuo atsiminimu 
pasinaudoti susidūrus su Kotor, 

Kad galėtume tiksliau pasakyti, kas yra specifinis istorinis atsimi- 
nimas, jo atliktis turėtų būti aprašoma kaip mentalinė zstorines sąmo- 
nės procedūra. Žinoma, „sąmonė“ privalėtų aprėpti visas mentalines 
dimensijas. Nors Jeismanno klasikine tapusi definicija iš pradžių pa- 
brėžė pažintinę istorinio atsiminimo veiklą (kad istorinė didaktika 
įžvelgtų pamatines istorinio mokymosi determinantes)*, bet ją galima 
laisvai išplėsti į mentalines istorinio atsiminimo sritis. Pagal ją istori- 
nė sąmonė yra „praeities interpretacijos, dabarties supratimo ir atei- 
ties perspektyvos sąsaja“. 

Remiantis šiuo apibrėžimu galima išskirti ir aprašyti kitus istorijos 


kultūros kaip laiko suvokimo ir interpretacijos, orientavimosi laike ir 

tikslo nustatymo kartu su jo įsikūnijimo (Inbegriff) istoriniu atsimi- 
nimu ypatumus. Atsiminimas yra laiko sampratos funkcija. Ši sam- 
prata tris laiko dimensijas — praeitj, dabartį ir ateitį — integruoja į visa 
apimantį laiko tėkmės vaizdinį, kuris atsiminimo sudabartinime yra 
sufokusuotas į praeitį. Atsiminimas pakeičia praeities laiko statusą taip, 
kad jis nesiliauja būti praėjęs, bet tikroje priešingybėje kaip praėjęs 
sudabartinamas ir, be to, atveria ateities perspektyvą. Istorinis atsimi- 
nimas užfiksuoja kai ką iš praeities (kartu priverčia pamiršti kitką) 
būtent taip, kad visa tai kaip praeitis tuo pačiu metu jsisamoninama 
ir susiejama su dabartimi, t. y. sudabartinama. Kaip praeitis, ji tarsi 
tapo nepraeitybe, o tai reiškia, kad ji būtent atsiminimu tapo istorinė. 
Tuomet ji įsijungia į vidinį ryšį su dabartimi ir ateitimi. Tik šioje 
sąsajoje visa tai atsimenančiajam ji įgyja savitą laiko reikšmės kokybę. 
Taigi istorinės sąmonės veikla nepalieka praeities tokios, kokia ji bu- 
vo: būtent atsimenant visa tai, kad praeities tam tikrų įvykių ir jų 
laiko ryšys buvo toks, koks jis buvo, iškeliama virš praeities būties 
statuso ir įgyja dabartiškumą ir ateitiskuma. Droysenas apibūdino tai 
kaip procesą, kuriame „gešeftai“ tampa istorija“. 

Antras istorinės sąmonės savitumas greta laikiškos istorinio atsimi- 
nimo formos yra susijęs su atsiminimo būties būdu. Tai nuolatos atsi- 
menama kaip faktas, kaip tikrai buvę įvykiai, taigi yra patirties artiku- 
liacijos gabalas laiko interpretacijoje. Tačiau kartu istorinės sąmonės 
atsiminimo atliktame darbe ši praeities patirtis įgyja reikšmę dabarčiai. 
Istorinės sąmonės istorinio atsiminimo atliktas darbas yra savotiška em- 


pirijos ir normatyvumo, faktų ir vertybių, patirties ir reikšmės sintezė. 


* Jeismann. Didaktik der Geschichte (3 past.). 
° Jeismann. Geschichtsbewufßstsein (8 past.), S. 40. 
° Droysen J. G. Historik / Ed. Leyh (72 past.), S. 69. 

Jis sintezuoja patirties santykio su praeitimi laiką su lūkesčio santykio 
su ateitimi laiką. Čia glūdi esminis to savotiško istorinio pažinimo ne- 
apibrėžtumo, kuris ryškus santykyje tarp laisvo vertybių faktiškumo ir 
vertybinės reikšmės suteikimo arba nustatymo, pamatas. 

Jei šis istorinės sąmonės dėka padarytas istorinio atsiminimo aprašy- 
mas yra teisingas, tuomet peršasi klausimas, ar tėra tik viena jį atitin- 
kanti specifinė mentalinė operacija, ar identifikuojamas kompleksas sis- 
temiškai viena su kita susijusių mentalinių operacijų, kurios sukuria 
tokį laiko santykį ir kartu empiriškai ir normatyviai apibrėžia jo turinį. 
Iš tiesų tokia operacija yra istorijų pasakojimas. 

Ši tezė apie istorinės sąmonės specifinę naratyvinę struktūrą sukėlė 
daug ginčų, bet mažai pagrįstos kritikos. Alternatyviy koncepcijų, ku- 
rios kitas mentalines procedūras laikytų specifiškai istorinėmis, nėra. 
Veikiau ir naratyvumo teorijos kritika yra nukreipta į istorybės specifi- 
ką, negalėdama pasakyti, kur ji yra. Vis dėlto tezė, kad istorinė sąmonė 
atlieka mentalinę istorinio atsiminimo procedūrą istorijų pasakojimo 
forma, turi būti dviem atžvilgiais modifikuota arba, tiksliau sakant, iš- 
plėsta. Istorinis atsiminimas ir jo veikimas istorinės sąmonės dėka de- 
monstruoja elementus ir faktorius, kurie nėra tikrai naratyvüs, nors apie 
juos galima pasakyti, kad jie tikrai atlieka naratyvinę funkciją, t. y. be 
kliūčių kyla ir įeina į istorijų pasakojimą. 

Kalbama apie vaizdus ir simbolius, kurie įžiebia istorinės sąmonės 
atsiminimo veiklą ir ją vykdo, bet kurie patys savaime dar nėra istorijos. 
Jie nėra istorijos, bet jas generuoja. Kaip prasmės turėtojai (Semiopho- 
ren)’ jie žavi istorinę sąmonę dar neturėdami savyje istorijų ar neturė- 
dami jų savyje koncentruotu pavidalu, kad jos galėtų būti papasakotos 
susidūrus su jomis arba panaudojant jų simbolinę galią. Archetipiniai 
simboliai, kaip atsiminimo interpretacijos pavyzdžiai, gali vaidinti svarbų 
vaidmenį istoriškai interpretuojant laiko patirtį. Jie gali būti reikšmę 


teikiantys principai, laiko aiškinimo prasmės generatoriai, patys dar ne- 

būdami - ir tai yra svarbiausia — naratyviai organizuoti savo reikšme ir 
prasmingumu. Pvz. (aš turiu galvoje Gottfriedo Korffo argumentą), nak- 
tis ir krištolas turi didelę simbolinę galią, su kuria jie gali inspiruoti 
istorinius atsiminimus istorijų forma, patys savaime dar nebūdami isto- 
rijos. Tik tam tikrais atvejais jie įgyja naratyvinę funkciją, pvz., politi- 
niame diskurse, kuriame kalbama apie tikrus neapykantos svetimiems 
įvykius, panaudojant posakį „krištolinė Reicho naktis“*. Šis posakis vis 
dėlto tinka istorijai; jis yra „naratyvine abreviatūra'*, kuri tų, kurie ją 
supranta, gali būti išskleidžiama pasakojimo forma ar pakeičiama dau- 
giau ar mažiau išsamesne istorija. 

Istorikų ginčai apie pasakojimą įsiliepsnojo dėl to, kad pasakoji- 
mas suprantamas kaip vaizdavimo forma ir tapatinamas su senosios 
istoriografijos istorinių įvykių pateikimu. Neigiama, kad šis apibūdi- 
nimas tinka istoriografijai, kuri perėmė naujausios mokslo pažangos 
laimėjimus. Sakoma, kad tokia istoriografija nėra pasakojanti, ir nu- 
rodomi metodiniai standartai, kuriais istorinis tyrimas šiandien ski- 
riasi nuo senesnio, kuris visų pirma domėjosi įvykiais ir įvykių sąsajo- 
mis. Iš tikrųjų šios metodinės naujovės pareikalavo istorinės interpre- 
tacijos procedūrų, kuriose nenaratyviniai teoriniai žinojimo elementai 
vaidina svarbų vaidmenį. Jie nėra istorijos ir gali šiuo požiūriu būti 
geri pavyzdžiai, nukreipti prieš naratyvine istorinio pažinimo tezę. Bet 


požiūris į jų panaudojimą istorinio pažinimo organizacijoje, žinoma, 


"Į šį terminą atkreipė dėmesį Gortfriedas Korffas remdamasis Krysztofu Pomia- 
nu: Korff, Gottfried; Roth, Martin (Eds.). Das historische Museum: Labor, Schaubühne, 
Identitätsfabrik. - Frankfurt am Main, 1990, S. 20. 

8 Plg. taip pat: Rūsen J. u. a. Untersuchungen zum Geschichtsbewußtsein von 
Abiturienten im Ruhrgebiet // Borries, Bodo von; Pandel, Hans-Jürgen; Rüsen, Jörn 
(Eds.). Geschichtsbewufßstsein empirisch. — Pfaffenweiler, 1991, S. 230 ir toliau. 

* Antisemitinis pogromas Vokietijoje 1938 m. lapkričio men. — Vert. 

patvirtina istorinės sąmonės naratyvinės struktūros tezę: jie vis dėlto tar- 
nauja tam, kad organizuotų istorijas. (Taip, pvz., modernizacijos teorija 
gali organizuoti Vokietijos naujųjų amžių socialinę istoriją, o religinė so- 
ciologine atkerėjimo teorija — mokslo istoriją senovės Graikijoje.) 

Taigi labai prasminga istorinės sąmonės atsiminimo darbą formaliai 
apibūdinti kaip istorijos pasakojimą ir pažvelgti į šią naratyvine forma 
kaip esminį istorijos kultūros apibūdinimą. Ši forma yra ir tai, kas pasi- 
žymi savotiška laiko sinteze bei patirties ir normos susipynimu istorinės 
sąmonės įprasminime. Požiūris į tai, ką reiškia sudabartinti praeitį isto- 
rijos pasakojime, galėtų palengvinti sunkų šių specifinių istorinės są- 
monės atlikčių paaiškinimo darbą bei parodyti, kad ji yra visiškai kas- 
dieniškas, netgi universalus ir pamatinis kultūros atlikčių fenomenas 
žmogaus gyvenime. 

Šalia formalaus istorinės sąmonės įprasminimo atlikties aspekto yra 
ir funkcionalus aspektas. Istorinis atsiminimas orientuoja laike ir laiko 
interpretacijomis nulemia veikimo tikslus. Diferencijuotas požiūris į 
istorinę sąmonę įgalina išsamiau aprašyti šią orientavimo funkciją. Ji 
turi vidinį ir išorinį aspektą, kurie nors ir būtinai yra susipynę vienas su 
kitu, vis dėlto gali būti atskirti vienas nuo kito. 

Išorinis aspektas yra tas, kad žmogaus gyvenimo praktikos orienta- 
vimo ribos išlaiko laiko kryptj. Kartu su šiuo krypties nustatymu aktu- 
aliai patiriami, veikimo sukelti ir ateityje laukiami pokyčiai gali būti 
interpretuojami pagal laiko tėkmės pavyzdį, kuris ketinimus paremia 
patirtimi, o patirtį padaro vadovaujamą ketinimų. Tradicinėse visuo- 
menėse, pavyzdžiui, tokie orientavimai yra to paties amžino sugrįžimo 
forma arba laikiškai organizuotos pasaulio tvarkos trukmė gyvenimo 
permainose. Šiuolaikinėse visuomenėse priešingybė tam, žinoma, yra 
pažangos vaizdinys, kuriame iš istorinio pranašumo galios veikimo ga- 
limybių sudabartinimo išvedami tolesni pranašumai (pvz., industrinėje 


gerybių gamyboje) ir jteisinama atitinkama veikla. 

Į vidų orientuoja istorinė sąmonė, kurioje susidaro istorinis identi- 
tetas. Čia turima galvoje tai, kad ji save atsimenantiems subjektams 
suteikia jų pačių vaizdinį, kuris tam tikroms jų savybėms leidžia per- 
žengti jų gyvenamojo laiko ribas, įgyti nuolatinį pavidalą bei galią. Iden- 
titetas yra subjektų santykis su savimi, kai jie gali suderinti savo pačių 
pretenzijas ir kitų pavedimus tokiu mastu, koks yra būtinas socialinei 
veiklai. Šis identitetas vyksta laike. Jis realizuojamas pakartotinai atlie- 
kant atsiminimo veiksmus ir be atsiminimo jis dingty. Ir vėl praeitis 
aktyvia istorinės sąmonės veikla turi būti įtraukiama į socialinę kovą del 
pripažinimo; per istorijas identitetai stabilizuojami ir destabilizuojami, 
teigiami ir kritikuojami, keičiami ir patvirtinami, — ir tai vyksta visais 
savasties lygmenimis: nuo paskiro individo, per grupę ir politinę ben- 
druomenę, iki didžiosios kultūros, netgi iki žmonijos, nes žmonija (su- 
prantama ne kaip biologinė rūšis, o kaip kultūrą suprantančių gyvų 
būtybių bendrija) yra esminis požiūris identitetui formuluoti. 

Taigi istorijos kultūra yra ir istorinės sąmonės dėka pasiektas istori- 
nis atsiminimas, kuris laikišką gyvenimo praktikos orientavimą vykdo 
subjektų veiklos ir savitarpio santykių krypties nustatymo forma. 

Šis apibrėžimas yra abstraktus. Remiantis juo iš žmogaus kultūrinės 
veiklos erdvėje ir laike įvairovės galima teoriškai atskirti ir atverti nuo 
kitų veiklų didelę šios veiklos sritį, bet ne joje pačioje slypinčių reiški- 
nių gausą. Jei teorinis įsikišimas, kurį žada terminas „istorijos kultūra“, 
turi būti kas nors daugiau nei antropologinio universalumo ir gilumos 
reklamacija istorikų ir istorikių reikalui, taigi jeigu jis turi būti kai kas 
daugiau nei visuotinės reikšmės užtikrinimas ir atitinkama pretenzija į 
pripažinimą, tuomet jis turėtų padėti griežčiau bei plačiau pažvelgti ir į 
pačių reiškinių mintiškai tvarkantį įsikišimą. Šitai iš tiesų yra įmanoma, 
jeigu, naudojant kultūros kategoriją, istorinės sąmonės atsiminimo at- 
liktis yra skirstoma taip, kad šią atliktį giliau supranta ir tie, kurie apie 


tą veiklą mąsto, ir tie, kurie ja tiesiog naudojasi. 

3. Istorijos kultūros estetinė, 
politinė ir pažintinė dimensijos 


Aš norėčiau pasiūlyti tokį dimensijų skirsty- 
mą, kuris remiasi kultūros interpretacijos funkcijos pamatiniu skaidy- 
mu šiuolaikinėse visuomenėse ir šio skaidymo požiūriu atskleidžia ir 
įveikia istorinės sąmonės atsiminimo atlikties tematizavimo vienpusiš- 
kumą. Aš norėčiau istorinės sąmonės įprasminimo veiklą suskirstyti į 
tris dimensijas: estetinę, politinę ir pažintinę. Kiekvienoje iš jų istorinio 
atsiminimo procedūros, taktoriai ir funkcijos atrodo kitaip, todėl isto- 
rijos kultūros reiškinys įgauna kontūrus. Ir tie kontūrai dar labiau išryš- 
kėja, kai nagrinėjami šių trijų skirtingų dimensijų tarpusavio santykiai. 

Istorijos kultūros estetineje dimensijoje istoriniai atsiminimai pasi- 
reiškia pirmiausia menine forma, pvz., istoriniais romanais ir dramo- 
mis'?. Atrodo, tarsi tokios formos nėra grynai istorinės, taigi estetinė 
dimensija iš esmės būtų tolima istorijai. Tokių meno kūrinių istorinis 
pobūdis, jų pasirėmimas praeitimi, kuri tematizuojama arba galėtų bū- 
ti tematizuojama ir istoriografijoje, yra sunkiai suderinami su jų kaip 
meno kūrinių pobūdžiu, su jų specifiškai estetine verte. Įprasminimas, 
kurio kulminacija yra estetinė dimensija, atrodo nutolęs nuo tikro isto- 
rinio atsiminimo lygiai tiek pat, kiek nuo patirties yra nutolusi literatü- 
rinė ar vaizduojamoji (arba ir muzikinė) fikcija. Ji perkuria atsiminimą 
vaizduotės galiomis ir kartu atima iš jos tą svorį, kurį ji turi kaip gyveni- 
mo praktiką lemiantis veiksnys. Tai būtina, kad būtų galima išsemti 
meninio fikcionalumo prasmės potencialą. 

Niekas neneigia, kad tokie meno kūriniai yra kultūros produktai, 
kurie tematizuoja istoriją. Bet jei pirmenybę teiksime ypač meno kūri- 
niams, tuomet iškils pavojus nepastebėti to, kas istorinės sąmonės veik- 
loje, istorinio atsiminimo kūriniuose yra specifiškai estetiška. „Istorijos 


kultūra privalo kaip kategorija atskleisti ne istorybę estetybėje, bet es- 

tetybę istorybėje ir padėti pažinti ją kaip ką nors esminga specifiniam 
istorinės sąmonės atsiminimo darbui. Be to, tikri istoriniai santykiai 
meno kūriniuose jų estetinės kokybės suvokimui dažniausiai vaidina 
antraeilį vaidmenį. Jeigu į poetus, kurie leidžiasi į istoriją, žiūrėtume 
kaip į istorikus ir atitinkamai juos vertintyme, tai dažniausiai turėtume 
apie juos būti ne itin aukštos nuomonės, o tai, kas jų kūrinius daro 
reikšmingus, lengvai pražiopsotume. 

Ne, istorijos kultūros estetinė dimensija turi būti matoma ir inter- 
pretuojama ten, kur kalbama apie tikrai istorinius atsiminimus, taigi 
pačių istorikų kūriniuose. Kad ji ten gali būti matoma, aišku kaip ant 
delno, — juk turime reikalą su kalbinių įprasminimo procedūrų pro- 
duktais, su formavimo procesų rezultatais. Nors istorijos specialistai šiuo- 
se formavimo procesuose teikia pirmenybę vien tik pažintiniams proce- 
sams, vis dėlto šių tekstų lektūra neapsiriboja vien tik pažintinėmis ope- 
racijomis. Nevaržomas žvilgsnis į teksto pobūdį ir istoriografijos specifinę 
literatūrinę formą daro jos estetinę kokybę akivaizdžią. Ji ne tik išreiš- 
kia pažinimą ir praneša apie istorinio atsiminimo galią, bet ir savitomis 
kalbinio formavimo formomis, pvz., ypatingais simbolių modusais, krei- 
piasi į skaitytojus. Be šių formų negalima įsivaizduoti istorinio atsimi- 
nimo poveikio kultūrinei gyvenimo praktikos orientacijai, į kurią paga- 
liau projektuojamas ir nukreipiamas visas istorijos rašymas. 

Kas nulemia šį poveikį? Kas daro istorinį atsiminimą suprantamą, 


kas suteikia jam gyvybingumo, su kuriuo jis įveikia praeities nutolimą 


Žr. taip pat: Rūsen J. Für eine Didaktik historischer Museen (155 past.). 

1° Plg. taip pat: Eggert, Hartnut; Profitlich, Ulrich; Scherpe, Klaus R. (Eds.). 
Geschichte als Literatur Formen und Grenzen der Repräsentation von Vergangenheit. — 
Stuttgart, 1990. Apie istorijos ir literatūros santykį plg. abu jvadinius Gisela von 
Brude-Firnau ir Karin J. MacHardy straipsnius tų pačių redaktorių knygoje Fact and 
Fiction: German History and Literature 1848-1924. — Tübingen, 1990. 

ir nerealumą, susiedamas ją su dabartimi? Į šį klausimą neįmanoma 
atsakyti, nenurodant praeities istorinių prezentacijų estetinės kokybės. 
Neatitikdami formalios darnos kriterijaus — jis tradiciškai vadinamas 
„grožiu“ — istoriniai kūriniai negalėtų išskleisti savo orientuojančios jus- 
linio suvokimo galios; pažinimo minties blankumas neturėtų jokios vaiz- 
duotės galios ugnies, kuri istorinį atsiminimą padarytų veiksmingu veiklai 
vadovaujančių tikslų nustatymo požiūriu. Tas pats pasakytina apie is- 
toriškai suformuluotų politinių ketinimų įgyvendinimą. Kad galėtų įvyk- 
dyti savo praktinę funkciją, jie turi įgauti juslinio vaizdumo pavidalo ir 
poveikio galią. 

Istorinio atsiminimo savito estetinio pavidalo kriterijai, procedūros 
ir jėgos, žinoma, atlieka ne vien tik pažintinių įžvalgų ir politinių keti- 
nimų stiprinimo funkcijas. Istorijos kultūros estetinę dimensiją grei- 
čiausiai nulemia tai, kad jai pačiai priklauso (reliatyvus) savarankišku- 
mas pačios istorinės sąmonės įprasminime. Egzistuoja istorinės sąmo- 
nės grynai specifinis estetinis atsiminimas, kuris vadovaujasi savo 
reguliatyvais ir kuris negali būti priskirtas istorinio atsiminimo pažinti- 
nėms ir politinėms apraiškoms, taigi negali būti suprantamas vien kaip 
priemonė jų tikslams. Taip, pavyzdžiui, gali būti istorinės kalbos meta- 
forika arba vizualinės komunikacijos istorybės vaizdai, kurie paminklų 
arba ir kitų atsiminimo ženklų forma juslinio suvokimo srityje aprėpia 
visą istorinio atsiminimo kultūrinio pasireiškimo skalę, — nuo kasdie- 
niškumo ir privatumo iki viešumo ir rafinuoto dirbtinumo. 

Klausimas, kur tiksliai glūdi estetybes specifinė istorinio įprasmini- 
mo galia, ligi šiol mažai buvo tyrinėjamas. Tai paaiškinama ir tuo, kad 
tradicinėje estetikoje ir specialiose disciplinose, kurios analizuoja meną 
ir istoriją, estetybė ir istorybė dažniausiai yra laikomos priešybėmis!!. 
Tik pastaruoju metu postmodernus istorinis teorijos požiūris į istorio- 
grafiją paskatino platesnį istorybės poetikos aiškinimą. Jis sukoncen- 
truotas į kalbinį įprasminimą, kuris leidžia pasireikšti laiko tėkmei kaip 

prasmės vienetui. Haydenas White'as šį specifiškai estetinį įprasmini- 
mą aiškino kaip pasakojimo tropologiją'*. Tropai yra tos kalbinės figū- 
ros, kurios laiko tekmei suteikia istorijų formą. Šios formos tą tėkmę 
gali parodyti kaip prasmės ryšius, taigi gali būti kartu suvokiama ir aiš- 
kinama. Žinoma, abejotina, ar istorybės specifiką galima pakankamai 
apibūdinti tropologijos priemonėmis. Bet neginčijama, kad estetinis is- 
torinės sąmonės įprasminimas yra tokios vaizduotės, kurioje atsimini- 
mo patirtiniai turiniai įgauna istorinę prasmę, veikmė, t. y. tampa laiko 
tekmės turetojais, kurie kaip „istorija“ dabartinės gyvenimo praktikos 
laiko tėkmę daro suprantamą. 

Del šio vaizduotėje vykstančio praeities „gešeftų“ perkėlimo į „isto- 
riją dabartyje aš laikau klaida kalbėti apie fikcijas, nes tai suteikia isto- 
rinės sąmonės atsiminimo atlikčiai būtent ten, kur ji operuoja juslinio 
vaizdumo gyvybinėmis galiomis, netikrą nutikrovinimo regimybe. Is- 
torinės sąmonės vaizduotė nenuveda į šalį nuo istorinės patirties, bet 
kaip tik interpretuodama įveda į ją. Ji yra, Ranke’s žodžiais tariant, 
„atkūrimo sugebėjimas“ (das Vermögen der Wiederhervorbringung) ir gali 
praeityje „buvusį gyvenimą vėl atgaminti "7 Vadinasi, ji yra tai, kas 
praeitį istoriniu atsiminimu vėl atgaivina. „Atgaivinti“ — tai padaryti 


veiksmingą kultūrinį aktualiosios gyvenimo praktikos orientavimą. 


"Plg. taip pat: Rüsen J. Ästhetik und Geschichte: Geschichtsteoretische Untersu- 
chungen zum Begründungszusammenhang von Kunst, Gesellschaft und Wissenschaft. — 
Stuttgart, 1976. 

"White H. Tropics of Discourse: Essays in Cultural Criticism. — Baltimore, 1978 
(vok. Auch Klio dichtet oder die Fiktion des Faktischen: Studien zur Tropologie des histo- 
rischen Diskurses. — Stuttgart, 1986). 

'* Ranke, Leopold von. Vorlesungseinleitungen / Eds. Volker Dotterweich, Walter 
Peter Fuchs. - München, 1975. — (Aus Werk und Nachlaß, Bd. 4); apie Rankes este- 
tiką plg. Rüsen J. Rhetorics and Aesthetics of History (218 past.). 

Istorinis įsivaizdavimas nenutikrovina praeities į tuščią prasmės darinį 
be patirties turinio, be faktiškumo branduolio, į „buvusybės“ fikciją, 
ber ją sutikrovina tomis sąmonės galiomis, kurios praeitybės nesamybei 
(Vergangen Abwesendes) suteikia dabartybes įspūdį. Nors iš tikrųjų isto- 
rinė vaizduotė turi peržengti faktišką praeitį, kad interpretuodama pa- 
verstų ją istorinės prasmės dariniu. Bet tuo praeitis nepraranda savo 
faktiškumo, bet atvirkščiai, jį įgyja — būtent kaip savitai istorinį. Praei- 
ties faktiškumas tam tikra prasme yra miręs ir netikras, būtent bepras- 
mis ir bereikšmis. Istorinio atsiminimo vaizduotės galia pripildo šį mi- 
rusį faktiškumą prasmingu ir reikšmingu gyvenimu ir tuo padaro jį 
(dabar istoriškai) faktišku patirties turiniu tikrumo ir veiksmingumo 
prasme ir žmogaus gyvenimo praktikos kultūrinio orientavimo inter- 
pretacijos jėga. 

Tuo aš nenoriu pasakyti, kad praeitis „savyje“ yra vien tik faktiška ir 
beprasmė, ir jai prasmė suteikiama kūrybišku sąmonės kuriamuoju veiks- 
mu, kad istorija būtų tik subjektyvus prasmės konstruktas. Kaip tradi- 
cija, ji jau savaime turi prasmę, o šią prasmę pranokstantys istorinės 
sąmonės reikšmės teikimai gali būti sužadinti pačios praeities, nes ji dar 
iki visiško jos įsisąmoninimo ir atsiminimu paremtu interpretacinio at- 
sigręžimo į ją jau yra įėjusi į dabartinius gyvenimo santykius, yra į juos 
„nukelta“ ir kaip nepraėjus: praeitis gali būti lemiantis istorinio jpras- 
minimo faktorius. 

Tik tuomet, kai vaizduotės galios estetinis poveikis skatina istorinį 
atsiminimą, kuris prarado ryšį su patirtimi arba išėjo už istorinės patir- 
ties ribų, visiškai teisėtai būtų galima kalbėti apie fikciją ir fikcionaliza- 
vimą. Bet kaip tik tokiu atveju neturime reikalo su specifiniu istoriniu 
atsiminimu. Vaizdavimo būdas, kuriame atsiminimo konstitutyvus san- 
tykis su patirtimi yra sistemingai peržengiamas įsivaizdavimo linkme, 
taigi kuriame praeities įvykiams dirbtinai suteikiamas įsivaizduojamas 


faktiškumas, nors ir yra estetiškas, tačiau istoriškas yra tik labai ribota ir 

netiesiogine prasme. Estetybes vaizduotės galia yra istoriška tik tuomet 
ir tiek, jeigu ji save praeities patirtyje apdoroja arba, tiksliau, ją savyje 
atnaujina, o ne tuomet, kai ji pereina į „grynų“, t. y. meno, produktų, 
esančių už patirties, kūrimą. 

Istorijos kultūros politine dimensija yra pagrįsta tuo, kad kiekvienai 
viešpatavimo formai reikia jos paliestųjų pritarimo, kuris labai priklau- 
so nuo istorinio atsiminimo. Nėra jokio atsitiktinumo, kad politinis 
viešpatavimas reprezentuoja save daugybe istorinių simbolių. Akivaiz- 
dus pavyzdys yra nacionalinės atminimo dienos, kurios dažniausiai turi 
priminti politinės bendruomenės kilmę ta forma, kad ji, kaip ilgalaikiš- 
kai tvarus darinys, atrodytų kaip pirmapradiškai įsteigtas remiantis nor- 
matyviniu būtinumu. Istorinis atsiminimas atlieka tikrą politinę įteisi- 
nimo funkciją. Ši funkcija dažniausiai atliekama sąmoningos tradicijos 
kūrimo ir priežiūros forma, kurios ir modernios valstybės negali atsisa- 
kyti, nors ir norėtų jos teisėtumą suprasti teisiškai kaip legalumą. 

Teisėtumas yra struktūrinis viešpatavimo gebėjimas sulaukti sau pri- 
tarimo. Istorinis atsiminimas yra esminė šio pritarimo terpė. Jis menta- 
liai pagrindžia politinį viešpatavimą, išreikšdamas jį prasminiuose isto- 
rinės sąmonės dariniuose, kurie tarnauja kultūriniam gyvenimo prakti- 
kos orientavimui. Ši išraiška siekia istorinio identiteto gelmes. Identiteto 
kūrimas įvyksta iš esmės valdžios ir viešpatavimo terpėje, būtent pavie- 
nių subjektų viduje ir tarp jų. Identiteto individualioje vidinėje sanda- 
roje įsipareigojimai, savastis ir impulsų struktūros (Freudo sąvokomis: 
Superego, Ego ir Id) turi būti tarpusavyje susietos tokiu santykiu, kuris 
leistų gyventi užsiimant prasminga veikla. Tas pats pasakytina ir apie 
tarpasmenį santykį tarp savų ir primestų socialinių pozicijų, tarp sub- 
jekto pretenzijų ir lūkesčių kitiems. Ir šis būtinas gyvenimo balansas yra 
viešpatavimo santykis. 

Taigi politinis viešpatavimas kaip organizuotas galios santykis yra sub- 
jektyviai įsišaknijęs ir apsaugotas visuomenės gyvenime. Kiek šis identiteto 

formavimo vidinių instancijų ir jų subjektyvios vidaus ir socialinės iš- 
orės pusės dvigubas balansas paliečia tam tikro subjekto ir jo pasaulio 
laikišką pasikeitimą, kurį istorinė sąmonė įprasmindama perdirba, tiek 
šita veikla yra politinio viešpatavimo kultūrinis vykdymas, kurį regu- 
liuoja galios principas. Būtų galima kalbėti ir apie funkcionalios ar prag- 
matinės koherencijos istorinio įprasminimo principą. Turima galvoje 
tai, kad istorinio atsiminimo atliktas kultūrinis gyvenimo praktikos 
orientavimas turi atitikti subjekto gyvenimą lemiančius politinius keti- 
nimus ir interesus, kad jis galėtų būti veiksmingas. Istorinis atsimini- 
mas laiko perspektyvą, kurioje praeitis dabarčiai atrodo kaip prasminga 
ir reikšminga istorija, visada orientuoja į politinę koordinačių sistemą, 
kuri atitinka galios siekančios valios kryptis, o jomis remdamiesi atsi- 
menantys subjektai praktiškai organizuoja savo gyvenimą. 

Žinoma, tai nereiškia, kad istorinė sąmonė aklai paklūsta galios valios 
direktyvoms, kurias iš anksto nustato ta politinė valdžios sistema, kurioje 
istorinė sąmonė veikia. Kaip tik todel, kad šiai valdžios sistemai reikia 
mentalinės atramos istoriniuose jos paliestųjų atsiminimuose, ji turi mo- 
bilizuoti jų pritarimą, kurio negalima tiesiog išgauti prievarta. Todėl kiek- 
vienoje įteisinančioje istorinio atsiminimo atliktyje glūdi ir valdžios kriti- 
ka, tarsi politinio nepaklusnumo struktūrinė galimybė; nepaklusnumo, 
kurį valdomieji priešina politinės sistemos reikalavimams. (Labai dažnai 
ši kritika netiesiogiai įgauna estetinę formą.) Išorinės viešpatavimo pre- 
tenzijos istorinės sąmonės atsiminimo darbu pasiekia valdomyjy menta- 
liteta, bet tokiu atveju atsiminimas tam tikru mastu turi atitikti paliestųjų 
valios impulsus, kuriais jie sudabartina praeių kaip savo pačių praeitį. 

Istorijos kultūros pažintinę dimensiją moderniose visuomenėse visų 
pirma realizuoja istoriniai mokslai. Metodiškai reguliuodami istorinės są- 
mones suvokimo, interpretavimo ir orientavimo veikmes, jie atstovauja 
principui, kuris reguliuoja tos sąmonės pažintines operacijas. Kalbama 


apie turinio koherencijos principą, kuris apima istorinės patirties patiki- 

mumą ir normų, kurios taikomos jos interpretacijai, veikimo diapazoną 
(paprastai tariant, galima būtų kalbėti apie tiesą). Kadangi istorinės sąmo- 
nės atsiminimo darbo pažintiniai mechanizmai išsamiai aptarti specialio- 
je literatūroje apie istorijos mokslo pagrindus ir to mokslo tyrinėjimų tei- 
kiamo istorinių žinių reikšmingumo pretenzijas, užtektų nuorodos į tai, 
kad istorinės žinios, kuriomis istorinė sąmonė operuoja vykdydama savo 
kultūrines funkcijas, turi savo specialų pažintinį statusą ir kad šį statusą 


paženklina metodinės reikšmingumo užtikrinimo operacijos!“. 


4. Kompleksiški santykiai 


Istorijos kultūros estetinės, politinės ir pa- 
žintinės dimensijos skyrimas kartoja plačiai paplitusį stambų skirsty- 
mą, kuris mažų mažiausiai galėtų atitikti modernių visuomenių patirtį. 
Kokio masto yra šio skirstymo analitinis tinkamumas, galiausiai gali 
parodyti tik empiriniai tyrinėjimai. Tokiems tyrinėjimams jis turi eu- 
ristinę funkciją, taigi tam tikru būdu jau iš anksto nulemia jų rezulta- 
tus. Šiuo požiūriu gali būti pravartūs tolesni trijų dimensijų tarpusavio 
santykio svarstymai. Kuo aiškiau šis jų santykis teoriškai eksplikuoja- 
mas, tuo aiškesni tampa patys reiškiniai. 

Meno, politikos ir mokslo, kaip trijų istorijos kultūros sričių, skyri- 
mas atitinka ne tik akivaizdžius istorinio atsiminimo, kaip jis faktiškai 


reiškiasi moderniose visuomenėse, vidinės logikos ir praktinės funkcijos 


5 Plg. Rūsen J. Historische Vernunft (7 past); Rūsen J. Rekonstruktion der 
Vergangenheit (57 past.); Rūsen J. Lebendige Geschichte (7 past.); Rusch, Gebhard. 
Erkenntnis, Wissenschaft, Geschichte: Von einem konstruktivistischen Standpunkt. — 
Frankfurt am Main, 1987. 

skirtumus; šio skirstymo euristika paženklinta ne tik šiuolaikinio moder- 
nizmo. Ji turi taip pat antropologinį pagrindą, nes jį galima lengvai pa- 
grįsti trimis pagrindiniais žmogaus mentaliteto modusais: jausmu, valia 
ir intelektu. Šiuo trijų dimensijų antropologiniu pagrindu galima pagrįsti 
tezę, kad visos trys yra vienodai pirmapradės ir negali būti išvestos viena iš 
kitos. Jos sudaro mintinę koordinačių sistemą, kurios padėtų atskleisti 
mentalinio aktyvumo sritis, galimas aprašyti istorijos kultūros kategorija. 
Trijų dimensijų ir jų principų (grožis, galia ir tiesa) vienodas pir- 
mapradiškumas suteikia kiekvienai jų savo teisę. Bet tai nereiškia, kad 
jos gali būti realizuojamos, mąstomos (arba tyrinėjamos) viena greta 
kitos vien tik kaip išoriškai tarpusavyje susijusios. Priešingai, jų vieno- 
do pirmapradiškumo tezė turi būti papildoma būtino vidinio ryšio te- 
ze. Kaip jausmas, valia ir intelektas yra vidujiškai tarpusavyje susiję ir 
kaip tik dėl šio ryšio sudaro kažką panašaus į subjektyvumą, mentalite- 
tą, veiklos intencionalumą ar prasmės apibrėžtumą, taip ir trys istorijos 
kultūros dimensijos yra savitarpiskai susipynusios, ir tik šioje sampyno- 
je istorinė sąmonė atlieka savo kultūrinį istorinio atsiminimo darbą. Ir 
nėra jokio istorinio atsiminimo, kuris nebūtų paženklintas visų trijų 
principų. Jie gali būti išskirti kiekviename atskirame fenomene, be to, 
kartu darosi aiškus jų vidinis ryšys. Pvz., negalima mąstyti apie jokį 
istoriografinį istorijos mokslo tekstą, kuris, be jam savitų istorinių žinių 
metodinio reikšmingumo charakteristikų, nepademonstruotų estetinių 
formos principų bei politinių įtakų ir ketinimų. Tai gali ne visada būti 
tiesioginis atvejis, bet visais atvejais taip yra bent jau netiesiogiai: teksto 
prasmė, t. y. jo suprantamumas, nukentėtų, jeigu pamegintume minti- 
mis pašalinti estetinius ar politinius jo formos faktorius. Taip pat mažai 
pasitaiko istorinio atsiminimo grynai politinių ar estetinių apraiškų. 
Del to neišvengiamai kyla klausimas, kaipgi trys dimensijos ir jų ati- 
tinkami vyraujantys principai santykiauja vienas su kitu. Aš norėčiau į šį 


klausimą atsakyti ne pretenduodamas į antropologinį fundamentalumą, 

o žvelgdamas į modernių visuomenių istorijos kultūrą ir eksplikuodamas 
tam tikras išvadas, kurias dar reikėtų patikrinti jų fundamentalumo po- 
žiūriu. Pirmiausia turiu galvoje išvadą, kad trijų skirtingų istorinio įpras- 
minimo modusų santykiui būdinga nuosekli jų tarpusavio instrumenta- 
lizavimo tendencija, kuri skatina konfliktus istorijos kultüroje bei proble- 
mines istorinio atsiminimo apraiškas. Darytina išvada, kad tokių konfliktų 
būtų galima išvengti tik tada, jei istorinės sąmonės istorinio atsiminimo 
darbas remtųsi jos trijų dimensijų santykinės autonomijos prielaida ir šių 
trijų modusy savitarpiška kritika bei apibreztumu. 

Instrumentalizavimo tendencija pasireiškia tuo, kad vienas istorinio 
įprasminimo modusas gali turėti lemiamą reikšmę kultūrinio konstrukto 
„Istorija“ parengimui, o kiti du turi atlikti tik jam pavaldžią tarnybinę 
funkciją. Todėl estetinės dimensijos įsiviešparavimas skatina istorinio atsi- 
minimo estetizavimą, politinės dimensijos dominavimas — politizavimą ir 
pažintinio įprasminimo strategijos įsigalėjimas — istorijos kultūros ideolo- 
gizavimą. Visos trys tendencijos tampa vienpusiškos pajungty prasmės po- 
tencialų sąskaita. Dėl istorinio atsiminimo estetizavimo dažniausiai atsi- 
randa politinio orientavimo trūkumų, o metodinio intelekto panaudoji- 
mo argumentacinės galios santykiuose su istorine patirtimi susilpnėja. 

Estetizavimas modernią istorijos kultūrą dažniausiai paliečia tuo- 
met, kai aktualios laiko patirties pakitusios konsteliacijos išsprogdina 
lig tol kultūriškai dominavusius laiko tėkmės vaizdinius, nes praeitis 
turi išlikti prasminga ir reikšminga nepaisant šio nutrūkusio laikiško 
ryšio su dabartimi ir jos ateities lūkesčiais. Tokio estetizavimo akivaizdus 


pavyzdys yra Jacobo Burckhardto istoriografija ir istorijos samprata". 


"> Plg. taip pat puikią Friedricho Jaegerio analizę: Bürgerliche Modernisierungskrise 
und historische Sinnbildung: Kulturgeschichte bei Droysen, Burckhardt und Weber. Diss. — 
Bielefeld, 1992. 

Su ja jis pasitiko modernizavimo proceso orientavimo krizę, kuri grėsė 
klasikinius istorizmo interpretacijos pavyzdžius padaryti anachronistiš- 
kus. Estetiniu rūbu jis išgelbėjo senosios Europos tradicijų identitetą 
kuriančią jėgą modernizacinio poslinkio sukeltame laiko lūžyje, kuria- 
me europietiškos vertybių sistemos laiką pergyvenantis galiojimas tapo 
problemiškas. Estetine forma buvo galima istoriškai išgelbėti kultūrą, 
kurią Burckhardtas laikė politiškai prarasta visam laikui. Tuo jis istori- 
niu atsiminimu paaštrino politinę orientavimo krizę, kuri turėjo būti 
įveikta estetizavimu, todėl jo pateikto istorinio orientavimo pažintinis 
aspektas turėjo tą keblią implikaciją, kad reiškė istorinio mąstymo deis- 
torizaciją ir remitologizavimą. Lygiaverčiai politinės funkcionalios ko- 
herencijos ir pažintinės tiesos pretenzijos trūkumai yra būdingi naujau- 
siam istorijos teorijos posūkiui į postmodernybe: tiek, kiek čia pasiekia- 
mos naujos įžvalgos į istorinės sąmonės įprasminimo darbo estetinę giluminę 
struktūrą, tradiciniai dalykinio racionalumo standartai praranda galią, o 
istorinė galios valios artikuliacija įgyja nekritišką estetinį žavesį. 

Kad galios valia kultūriniame žmogiškos praktikos orientavime per 
istorinį atsiminimą įsivyrauja tiesos pretenzijų sąskaita, o istorinio for- 
mavimo formali koherencija tokiu atveju i$sigimsta į gryną propagan- 
dos priemonę, yra pernelyg gerai žinoma ir iš kasdienio, ir su didelėmis 
sąnaudomis vykdomo viešo istorinio atsiminimo panaudojimo politi- 
niams tikslams'“. Nebūtina akcentuoti faktą, kad tokiu atveju tiesos 
pretenzijos lieka nuošalyje, taip pat gerai žinoma, kad tuo pačiu metu 
istorinės vaizdavimo formos praranda būtent tą dvylypumą, kurio dėka 
istorijos kultūroje sulaužomi politiniai suvaržymai istorinio atsimini- 
mo laisvės galimybių naudai. Politinės viešpatavimo pretenzijos atsiski- 
ria nuo pažintinių tiesos požiūrių, ir tuo viešpatavimo teisetumas, kuris 
kaip tik ir rūpi, praranda tą įtikinimo jėgą, kuria remiantis moderniose 
visuomenėse politinis viešpatavimas susiejamas su valdomyjy supratin- 


gumu. Dėl vienpusio politizavimo istorijos kultūra atiduodama aklos 

galios valios reguliatyvams. Istorinio atsiminimo vertybiniai požiūriai 
darosi savavališki, ir mokslo pažintinė veikme redukuojama į politiškai 
pageidaujamų faktų pateikimą. 

Tuomet, kai istorinio įprasminimo pažintinės strategijos politinių 
ir estetinių strategijų sąskaita tampa monopolinėmis, istorijos kultūra 
deformuojama: politinės viešpatavimo pretenzijos taip pakraunamos pa- 
žintiniu aspektu, kad mokslo tiesos pretenzija nukrypsta į ideologijos 
dogmatizmą, ir laisvas argumentavimas, kaip mokslinio pažinimo pa- 
žangos šaltinis, išsenka. Marksizmas-leninizmas yra ypač įspūdingas pa- 
vyzdys ty spąstų, į kuriuos patenka mokslo tiesos pretenzija, kai su ja 
yra tiesiogiai susiejamos politinės viešpatavimo pretenzijos ir jų įtikina- 
majai galiai sustiprinti tarsi uždedama mokslo karūna. Su šiuo tiesos 
pretenzijos perdėjimu mokslas save diskredituoja būtent tomis istori- 
nio orientavimo funkcijomis, kuriomis jis kaip teisėtumo kritikos fak- 
torius gali vaidinti politinį vaidmenį. 

Tai, kad pasitaiko problemiškas istorijos kultūros pažintinės dimen- 
sijos ryšio su estetine dimensija pervertinimas, dar mažai ištirta ir išdis- 
kutuota. Tai lėmė ta aplinkybė, kad istoriškumo estetika praktiskai te- 
begalioja, nors teoriškai yra pradingusi iš sumokslintos istorijos savivo- 
kos. Tiesa, istorinio atsiminimo vaizduotės galia besiremiantis istorinio 
vaizdavimo gyvybingumas nėra savaime suprantamas dalykas istorio- 
grafijoje, kurią suprantame kaip mokslą. Problemiskas estetinio įpras- 
minimo sistemingo apribojimo pasekmes istoriniam atsiminimui gali- 
ma tyrinėti veikiau netiesiogiai, nagrinėjant tas šio atsiminimo apraiš- 
kas, kuriose formali estetiškumo koherencija pakerta savo kaip tiesos 
tarnaitės vaidmenį kaip tik tada, kai vien tik estetinėmis priemonėmis 


kuriama istorinė prasmė. Tuomet išlaisvinami tie istorinio atsiminimo 


16 Oehler. Geschichte in der politischen Rhetorik (12 past.). 

patirties kokybės ir prasmės potencialai, kurie atrofuojasi, patekę į moks- 
liškai orientuotos istoriografijos glėbį. Ypač įdomus pavyzdys yra Han- 
so-Jürgeno Syberbergo filmas apie Hudder!" Tačiau kartu jis yra pavyz- 
dys ir tų didelių (manau, per didelių) politinio orientavimo ir moksli- 
nio įžvalgumo įnašų, kurių reikalauja radikalus istorinio atsiminimo 
estetizavimas!®. Šis pavyzdys taip pat vaizdžiai parodo, kad egzistuoja 
tikrai estetiškos istorinio įprasminimo priemonės, kurios probleminę 
galią istorijos kultūroje įgyja tuomet, kai meno mokslas ir politika už- 
ginčija meno teisę, paversdamos jį tikslinga forma. 

„Istorijos kultūra“ kaip kategorija turi dvigubą prasmę: ji teoriškai 
atskleidžia patirties sritį ir kartu tvirtai nustato šios srities praktikos nor- 
matyvinius požiūrius. Be šių normatyvinių komponentų negalima pa- 
aiškinti „istorijos kultūros“ kaip termino konjunktūros viešoje diskusi- 
joje apie istorinio atsiminimo formas, turinius ir funkcijas. Ši dviguba 
prasmė yra pavojinga, nes ja, pasitelkus empirinę argumentaciją, pro- 
bleminėje retorikoje galima užmaskuoti normatyvinius požiūrius, ir, 
atvirkščiai, empirinę analizę netikėtai užpildyti normatyvinėmis pre- 
tenzijomis. Kita vertus, negalima ignoruoti to, kad trijų istorijos kultū- 
ros dimensijų teorinė tarpusavio santykio analizė gali padėti prieiti įžval- 
gų, kurių praktinė reikšmė yra akivaizdi. Pavyzdžiui, iš ankstesnių ap- 
mąstymų apie trijų dimensijų ir jų specifinių reguliatyvų tarpusavio 
suderinimo bei pajungimo tendencijas galima padaryti praktiškai reikš- 
mingą išvadą, kad savo kultūrinę orientavimo funkciją geriausiai gali 
atlikti tas istorinis atsiminimas, kuris savo tris dimensijas laiko palygin- 
ti autonomiškas ir kartu jas kritiškai susieja tarpusavyje. Politinio veiks- 
mo būtinybės, kurios galios valią įneša į istorinės sąmonės darbą, gali 
būti palaužtos estetiškai per laisvą istorinės vaizduotės žaismą ir pažinti- 
niu aspektu per kritiškai įteisinamų patirčių mobilizaciją. Politinis po- 
žiūris gali sutvarkyti žinojimo išteklius jų relevantiškumo požiūriu ir 


kartu kritikuoti specialiam mokslui būdingą tyrinėjimo žinių produk- 

cijos imanentinį arbitralumą. Metodinė argumentacija istorinę vaizduotę 
gali sugrąžinti prie patirties, kurią ji nesuvaržytoje estetinėje autonomi- 
joje yra itin linkusi ignoruoti. Žinoma, iš istorijos kultūros teorijos ne- 
galima sukurti jokios taisyklių sistemos, kuria kultūrinis atsiminimo 
darbas turėtų tiesiog remtis. Veikiau ji padeda atpažinti šio darbo reali- 


zavimo galimybes ir taip pat teikia kriterijus, kaip vertinti šį darbą. 


5. Prasmės problema 


Ligšioliniai svarstymai apie trijų dimensijų 
skyrimą ir jų tarpusavio santykius užgožė svarbiausią istorijos kultūros 
klausimą apie istorinio atsiminimo prasmę garantuojantį principą. Jei 
yra taip, kad nė viena iš trijų dimensijų atskirai negali suteikti istorinės 
sąmonės atsiminimo darbui vadovaujančios prasmės kaip dydžio, orien- 
tuojančio gyvenimo praktiką, ir jeigu istorinė prasme gali būti sukurta 
tik atsižvelgiant į sudėtingą trijų dimensijų vienodą pirmapradiškumą, 
todėl ir (santykinę) jų autonomiją bei tarpusavio santykius, — kas tuo- 
met užtikrina trijų dimensijų visuminio ryšio prasmę? Vieno eskizo rė- 
muose, kurio tikslas apsiriboja istorijos kultūros teorijos uždavinių ap- 
tarimu, šio klausimo, žinoma, negalima išvengti, nors jis ir negali būti 
aptartas taip detaliai, kaip reikėtų, norint į jį atsakyti. 

Ligšioliniai svarstymai turėjo parodyti, kad prasmės klausimas neiš- 


vengiamai iškyla, ir tai, kad nėra ir jokio neginčijamo atsakymo į šį 


" Syberberg H. J. Hitler — ein Film aus Deutschland. — Reinbek, 1978. Plg. Kaes, 
Anton. Deutschlandbilder: Die Wiederkehr der Geschichte als Film. - München, 1987. 

Iš Friedländer, Saul. Kitsch und Tod: Der Widerschein des Nazismus. - München, 
1984. 

klausimą. Tol, kol religija visuomenės gyvenime buvo visuotinai priim- 
tas prasmės šaltinis, tol egzistavo neginčijama instancija, kuria remian- 
tis buvo galima trijų istorijos kultūros dimensijų integracija, o istorinė 
prasmė galėjo būti kuriama visai visuomenei reikšmingu pavidalu. Vyks- 
tant modernizacijai ši integracija baigėsi. Tai nereiškia, kad religija kaip 
prasmės šaltinis išseko arba tapo nereikalinga, akivaizdu tik tiek, kad ši 
diferenciacijos pridėtinė vertė, kurią sukuria santykinė trijų dimensijų 
autonomija, negali būti realizuota. Buvo daug mėginimų aptikti kultū- 
rines instancijas, turėjusias perimti anksčiau religijos atliekamą pagrin- 
dimo ir integracijos funkciją, bet visoms šioms instancijoms (pvz., isto- 
rijos filosofijai) būdinga tai, kad jos vienašališkai akcentuoja vieną ins- 
tanciją kitų sąskaita. Nė viena iš jų negalėjo susidoroti su ta dinamika, 
kurią išlaisvino tam tikra trijų dimensijų autonomija. 

Žinoma, tai nereiškia, kad ši tokio masto dinamika, kokio ji dabar 
yra, būtinai veda į beprasmybę, kad istorinio atsiminimo kultūra pati 
save naikina spartėjančiame modernizacijos procese. Net jeigu pagrįstai 
vis nurodomi didėjantys prasmės deficitai modernizavimo procese, o ši 
nuoroda gali būti visiškai teisėtai adresuojama esminėms istorijos kultū- 
ros sritims ir apraiškoms, vis dėlto neturėtų būti ignoruojama tai, kad 
kiekvienoje iš trijų dimensijų vystomi prasmės kriterijai, kurie yra vienas 
su kitu suderinami, susiejami, ir gali vienas kitam tarpininkauti. Mokslo 
srityje — tai formalus metodinės procedūros racionalumas, politikos srity- 
je — politinio legitimiškumo (žmogaus ir piliečio teisės) universalių teisės 
principų sistema, o meno srityje — formalus estetinės autonomijos princi- 
pas. Šiuos principus galima specifikuoti, susieti juos su istoriškumo spe- 
cifika, taigi su mentalinėmis istorinės sąmonės operacijomis. 

Tokia specifikacija turi remtis tuo, kad metodinis racionalumas, tei- 
sinis pripažinimas ir estetinės autonomijos principai yra formaliai uni- 
versalūs. Šis universalumas reiškia neišvengiamą istorijos kultūros stan- 


dartą. Žvelgiant į tradicinių religijų prasmės gausą, galima būtų aprau- 

don abstraktumo skurdą, ir ši rauda yra taip pat pagrindinis kultūros 
kritikos tonas, kuris lydėjo modernizavimo procesą ir neseniai vėl su- 
skambo postmodernizmo niuansu. Ši rauda yra pateisinama, jeigu este- 
tinių, politinių ir pažintinių prasmės kriterijų formalus universalizmas 
taip įsiskverbia į istorinio atsiminimo turinius, kad jame išnyksta bū- 
tent tai, dėl ko raudama kultūroje, — būtent del laiko aplinkybių ir 
idėjų raidos tam tikro ypatingumo, kuris atitinka ypatingą save atsime- 
nančiųjų veiklos situaciją ir identitetą. 

Tačiau formalus modernaus įprasminimo universalizmas toli gražu 
nekelia grėsmės šiam ypatingumui. Priešingai, jis yra būtina sąlyga, kad 
ypatingumo gausa istorinio atsiminimo lauke galėtų nevaržomai išsi- 
skleisti. Todėl jis yra istorinės prasmės būtina sąlyga. Žinoma, tai nėra 
pakankama sąlyga, nes metodinio racionalumo, teisinio pripažinimo ir 
estetinės autonomijos formalaus universalizmo išlaisvinta istorinių atsi- 
minimų gausa turi būti perdirbta į koherentiškus istorinius prasmės 
darinius, kurie atitinka ypatingas veikimo ir identiteto formavimo pro- 
blemines situacijas. Kas šio kultūrinio orientavimo konkretumo požiū- 
riu laiduoja istorinę prasmę? Kas turi papildyti formalaus universaliz- 
mo prasmės kriterijų kaip kultūrinio ypatingumo kriterijus? 

Yra du istorinio įprasminimo požiūriai, kurie čia gali būti panaudoti: 
pirmas yra istorinio įprasminimo būtino dalinumo požiūris, taigi prin- 
cipinis atsisakymas formalų universalizmą konkretizuoti į istorinio atsi- 
minimo turinio totalumą. Antra, tuo pačiu metu šis dalinumas reiškia 
taip pat trijų dimensijų tarpusavio santykių sureliatyvinimą ir principi- 
nį istorinės sąmonės atvirumą. Ši sąmonė gali pripažinti ką nors pana- 
šaus į žmogaus raidos laike ir jo pasaulio bendrą prasmę tik negatyviai, 
kaip nepasiekiamą reguliaryvią idėją, bet ne kaip konkretų vaizdinį. Šis 
bendros prasmės negatyvumas yra taip pat vienintelis požiūris, su kuriuo 
atmintyje galima išsaugoti XX a. istorinių siaubo patirčių civilizacinį lūžį, 


nepadarant žalos kultūriniam istorinio įprasminimo būtinumui. 

6. Tolesnė idėjos plėtotė 


Bendrais bruožais aptarta probleminė situa- 
cija, kuri kelia klausimą apie istorinio įprasminimo principus, bus ne- 
pakankama be keleto svarstymų apie istorijos kultūros istorinę raidą. 
Vien tik nuorodos į religiją kaip ikimodernią trijų dimensijų integraci- 
jos instanciją ir į modernizavimą kaip istorinį reiškinį, kuriame ši integ- 
racija suyra, nepakanka. Prasmės problema šių dienų istorijos kultūroje 
yra tokia skausminga todėl, kad ją galima suprasti kaip raidos proceso 
galutinę fazę, iš kurios neįmanoma grįžti atgal. Modernizacijos katego- 
rija nėra pakankama šiam raidos procesui apibūdinti. Reikėtų argu- 
mentuoti daug plačiau laiko požiūriu. Ar galima nurodyti tokį univer- 
salų istorinį istorijos kultūros raidos procesą, kuris ne tiesiog generali- 
zuotų Europos raidos modelį, o galėtų būti interkultūriškai pritaikomas, 
būtent taip, kad visą pasaulį aprėpianti modernizacijos proceso dimen- 
sija galėtų būti išlaisvinta iš siauro europietiško regėjimo kampo? Šio 
klausimo negali išvengti istorijos kultūros teorija, kuri nori būti antro- 
pologiškai fundamentali ir šiuolaikiškai diagnostiška. Juk iš vieno ne- 
galima pereiti į kitą be visuotinio istorizavimo. 

Taigi, ar egzistuoja kas nors panašaus į universalią istorinės sąmonės 
raidos kryptj? Aš norėčiau į šį klausimą atsakyti teigiamai ir apibūdinti šią 
krypų kaip kontingencijos perdirbimo ir pripažinimo didėjimą orienta- 
cinėje istorinės sąmonės veikoje. Galima būtų kalbėti taip pat ir apie isto- 
rinio atsiminimo turinio visuotinai didėjantį poziryvumą. Žmogaus gy- 
venimo praktikos pradinė kultūrinė orientacija į laiko tėkmės vaizdinius 
buvo palyginti skurdi turinio atžvilgiu. Kontingencijos patirtys buvo neut- 
ralizuojamos mitiniu įprasminimu, kuris akimirkos judanų laiką perkelia 
į pirmapradį dieviško prasmės kūrimo laiką ir jį nuramina. Tuomet ilgai 
trunkančiame ir labai permainingame procese kontingentiški įvykiai, 


t. y. erdviškai ir laikiškai pozityvūs praeities nutikimai, galėdavo įgyti šios 

pradžios prasminę kokybę. Galima pasakyti ir taip: ramus pirmapradis 
laikas vis labiau prisipildė judraus akimirkos laiko. Turinio pozityvini- 
mas atitinka istorinės sąmonės sulaikinimą. Tuo pačiu metu stiprėja ir 
patirties užtikrinimo ypatingos pažintinės operacijos. Šios tendencijos, 
kurios yra būdingos visoms aukštosioms kultūroms, iš skirtingų išeities 
taškų įsilieja į visą pasaulį aprėpiantį modernizacijos procesą. Jame vyrau- 
ja linijinės laiko tėkmės vaizdinys, kuriame nugali jau minėti visuotinio 
racionalumo, teisėtumo bei estetinės autonomijos požiūriai. 

Dabar istorinio įprasminimo pasiekta raidos būsena tapo problemiš- 
ka. Nors visose aktualiose kultūros dimensijose nuolatos ir netgi vis dau- 
giau kuriama istorinės prasmės darinių, o su jais numatoma bei transpor- 
tuojama istorinė prasmė, ten, kur ji reflektuojama, išryškėja jos trapu- 
mas. Naujausias posūkis istorinio įprasminimo teorinėje prielaidų ir sąlygų, 
procedūrų ir formų bei funkcijų istorijos analizėje išsiskiria tuo, kad ligi 
šiol galiojusios istorinės prasmės sąlygos darosi abejotinos. Istorinės są- 
mones jprasminimo atlikties supratimas padarė beprasmišką praeities fak- 
tiškumą kaip prasmės turėtoją. Kaip objektyvus procesas, praeities laiko 
procedūros, kurios tarsi patirties turiniai įeina į istorinį atsiminimą, yra, 
Maxo Weberio žodžiais tariant, „įvykių milžiniškos chaotiškos srovės nuo- 
lat besikeičianti baigtinė dalis, kuri vartaliojasi laike“!?. Šio beprasmio 
faktiškumo istorinės sąmonės įprasminimo elementai šiais laikais laikomi 
fikcijomis. Kartu panaikinamas į modernybe vedantis praeities įvykių ry- 
šys, taip pat prasmingi ir reikšmingi praeities ir dabarties ryšiai. Šio ryšio 
linijinis nusidriekimas — kultūriškai giliai įsišaknijęs kaip pažangos vaiz- 
dinys — dabar atrodo kaip jau netinkamas ir tiesiog absurdiškas. 


P Weber M. „Objektivität“ sozialwissenschaftlicher und sozialpolitischer Erken- 
ntnis // Weber M. Gesammelte Aufsätze zur Wissenschaftslehre | Ed. Johannes Winckel- 
mann. — 3. A. — Tübingen, 1968, S. 146-214. 

Taip pat išsisklaido prasmingumas istorinio identiteto vaizdinio, ku- 
riame žmogaus subjektyvumo gelmė pagrindžiama laiko procesus išju- 
dinančiomis galiomis, išlaikančiomis šį linijinį praeities, dabarties ir at- 
eities ryšį judėjime. Su istorija kaip linijiniu laiko judėjimu skleidžiasi ir 
subjektas, kuris šiuo judėjimu paženklino savo identiteto mentalinį kū- 
ną. Kaip alternatyva laiko pažangos krypčiai numatoma mitinių laiko 
vaizdinių reabilitacija. Kartu su ja naujai istoriškai sureikšminama aki- 
mirka, kuri negali būti mediatizuota raidos vaizdinyje. 

Abu mėginimai savo naudai yra intelektualiai patrauklūs istorinio at- 
siminimo ligšiolinių vyraujančių prasmės kriterijų kritikai įveikti. Jie by- 
loja apie naują modernizacijos orientavimo krizę. Bet ar jie gali ją taip 
įveikti, tebėra atviras klausimas. Taigi prasmės klausimas keliamas iš nau- 
jo ir iš esmes. Kaip tik šį esminį klausimo pobūdį atitinka istorijos kultū- 
ros kategorija. Remiantis ja ir išskirtomis dimensijomis bei jų tarpusavio 
ryšiais ji gali būti nagrinėjama kompleksiškai, kaip šiandien yra būdinga. 

Šie apmąstymai negali išvengti priekaišto, kad yra pernelyg nutolę nuo 
konkrečių šių dienų istorijos kultūros reiškinių ir problemų, taip pat ir nuo 
jų istorinės raidos perspektyvos. Nutolimas nuo realybės pateisinamas tik 
del to, kad istorijos kultūra turėjo būti įsivaizduojama ir plėtojama kaip 
tokia kategorija, kuri padėtų aprėpti ir preliminariai sutvarkyti plačią istori- 
nio atsiminimo darbo teritoriją. Žinoma, reiškinių gausa bei jų konkretu- 
mas, kartu ir istorijos kultūrinių veiksmų aktualumas visu jų sudėtingumu 
šiandien atsiskleidžia ne atsisakymu juos kategorizuoti teorijos forma, bet 


ryžtingai diferencijuojant tolesnius istorijos kultūros teorijos darbus. 


Versta iš: Rūsen J. Was ist Geschichtskultur? 
Uberlegungen zu einer neuen Art, ūber 
Geschichte nachzudenken // Rūsen J. Historische 
Orientierung: über die Arbeit des Geschichtsbewußtseins, 
sich in der Zeit zurechtzufinden. — Koln; Weimar; 
Wien: Böhlau Verlag, 1994, S. 211-234. 

ISTORINIS METODAS" 


I. Apie istorinio pažinimo 
reguliuojamumą 


Istorinis metodas yra visuma taisyklių, kurios 
apibūdina istorinį mąstymą kaip pažinimo procesą ir suteikia istorijos 
rašymui pagrįstas tiesos pretenzijas. Metodiškai jas sutvarkius, istoriko 
darbas duoda rezultatų, kurie gali būti svarstomi laikantis visuotinai pri- 
valomų požiūrių, t. y. kurių tikrumas gali būti intersubjektyviai patikrin- 
tas ir pagrįstas. Tokios taisyklės kaip tyrimo technologija yra pažįstamos 
kiekvienam istorikui, nes jų įvaldymas priklauso nuo jo profesionalumo. 
Bet tai nėra savaime suprantama, kaip galėtų iš pirmo žvilgsnio atrodyti, 
kad jos egzistuoja ir kad jos istoriniam mąstymui teikia ypatingą moksliš- 
kumą. Kad be pažinimo metodinių taisyklių nėra jokio mokslo, vargu ar 
būtų galima ginčytis. Bet klausimai, ar ir kaip istorinis mąstymas yra (ar- 
ba gali tapti) metodiškai reguliuojamas ir kur glūdi (arba galėtų glūdėti) 
jo moksliškumas, laikui bėgant rado visiškai skirtingus atsakymus. Po to, 
kai XIX a. pabaigoje susiformavo kažkas panašaus į turinčią kanono reikš- 
me istorijos kaip specialaus mokslo metodo sampratą, šiandien vėl yra 
ginčytina ir neaišku, ar apskritai yra kas nors panašaus į „istorinį“ meto- 
dą, ar galima istoriniam mąstymui nurodyti specifinę reguliavimo siste- 
mą, kuri išskiria istorijos kaip specialaus mokslo statusą. 

Kas istoriko darbe apskritai yra reguliuojama? Nelygu kaip atsako- 


ma į šį klausimą, metodinio tinkamumo užtikrinimo pastanga nukrypsta 


* Straipsnio bendraautoris Friedrichas Jaegeris. 

į istorinės sąmonės įprasminimo darbo skirtingas dimensijas, ir atitin- 
kamai skiriasi istorinio žinojimo, jo produkcijos ir jo išdėstymo kultü- 
rinis statusas. Savo vystymesi naujaisiais amžiais istorinis mąstymas sa- 
vo tvarkymo galimybes visų pirma matė dviem skirtingomis operacijo- 
mis: pirmiausia ir daugiausia istorinio žinojimo literatūriniu įforminimu 
ir istoriografija, po to istorinio žinojimo turinių produkcijos tyrinėji- 
mu. Iš pradžių pirmavo istoriografijos formos aspektas. Metodas buvo 
istorinių faktų formuojančio sujungimo į įtikinamas istorijas proble- 
ma. Istorinio žinojimo reguliavimo aspektas apėmė jo naratyvinį ryšį, 
kuris buvo literatūrinio formavimo produktas. Jis buvo vertinamas įti- 
kinamosios galios, kuri priklausė nuo retorinių ir didaktinių pasakoji- 
mo strategijų, požiūriu. Svarbiausias šiai metodo sampratai buvo istori- 
nio įprasminimo santykis su recipientais. Istoriografija neturėjo savo 
vietos mokslų (matematinių gamtos mokslų provaizdžio prasme) klasi- 
fikacijoje, ji buvo laikoma literatūra, menu. Taigi metodologija pir- 
miausia buvo mokslas apie istorijų sukūrimo ir jų suvokimo meną. 
Istorijos sumokslinimas, kuris prasidėjo tik XVIII a. antroje pusėje, 
istorinės sąmonės reguliuojamos operacijos iš istoriografinio formavi- 
mo perėjo į tyrinėjimo sritį. Istorinis tyrinėjimas reiškia istorijos faktų 
turinio sustiprinimas laikantis šaltinių tyrinėjimo taisyklių. Šiai meto- 
do sampratai, kuri apibūdina istoriją kaip (dalykinį) mokslą, svarbiau- 
sias dalykas yra istorinio mąstymo santykis su patirtimi. Tyrinėjant jis 
permanentiškai išplečiamas ir pagilinamas. Istorinio formavimo (reto- 
rinis) aspektas istorikų kaip mokslininkų savivokoje atsilieka, palyginti 
su vis toliau tobulėjančiomis tyrinėjimo technikomis. Vaizduojantis iš- 
dėstymas traktuojamas kaip istorinio žinojimo nustatymo išvada iš šal- 
tinių ir vis mažiau laikomas „metodiškai“ reguliuojamas. Pastaruoju 
metu šis istorinio mąstymo sumokslinimo procesui buvęs lemiamas re- 
guliavimo perspektyvos pasistūmėjimas istorikų savivokoje vėl pradeda 


keistis: kalbiniai veiksmai, kuriais tyrinėjimo rezultatai istorijose perke- 

liami ar apdorojami, vis labiau patraukia istorijos teoretikų dėmesį, kartu 
nyksta ir dalykiškai specifinė sąmonė apie „istorinį“ metodą kaip vidinį 
ir koherentišką ryšį tų tyrinėjimo technikų, kurias istorikai profesiona- 
liai naudoja tyrinedami šaltinius. 

Šiais apmąstymais mėginama atsižvelgti į du dalykus: į istorinio ty- 
rinėjimo pasiektus metodinius standartus, kurie lengvai pamirštami šiuo- 
laikinio istoriografijos retorikos atgimimo laikais, taip pat ir į faktą, kad 
istorikų darbas kaip ir anksčiau yra rašyti istorijas ir kad šis rašymas yra 
procesas sui generis, kurio neatstoja tyrinėjimas ir kurio pakankamai 
neaprėpia jo metodinės taisyklės. Mes pradedame nuo XIX a. klasiki- 
nių metodikų, kurios atskleidė svarbiausius tyrimo kaip pažintinės ope- 
racijos reguliatyvus. „Reguliatyvais“ čia vadinami procedūriniai požiū- 
riai, kurie susieja daugybę skirtingų tyrinėjimo technikų. Ši sąsaja nu- 
stato tyrinėjimo kaip istorijos mokslui lemiamos pažintinės operacijos 
vidinę dinamiką. Ji garantuoja tolydžią pažinimo pažangą vis platesnio 


ir tikslesnio žinojimo apie praeitį prasme. 


2. Pažanga, priklausanti 
nuo metodo 


Istorijos mokslas apgaudinėtų save dėl savo 
dinaminio pobūdžio, jeigu jis šiuos reguliaryvus traktuoty kaip fiksuo- 
tus, nekintamus dydžius ir tvirtai aprašytų istorinio tyrinėjimo „meto- 
dikos“ forma. Tokios metodų sampratos fone pažinimo procesas atro- 
dyty kaip nenutrükstantis, tolydus ir tikslo siekiantis procesas greitė- 
jančios žinojimo akumuliacijos, kurią būtų galima suvokti kaip (galbūt 
begalinį ) artėjimą prie galutinio istorinio žinojimo idealo. Šis metodų 
supratimas tik retai pasitaiko reflektuotu ir eksplikuotu būdu; bet jį gali- 


ma pajusti iš teoriškai ir metodologiškai mažiau suinteresuotų istorikų 

specialistų (o jie sudaro daugumą) kaip paveikų mentalinį įsitikinimą. 
Tokia metodų samprata visiškai ignoruoja principinę reikšmę to moks- 
lo istorijos fakto, kad dėl metodinių tyrimo reguliatyvų vykstančios pa- 
žinimo pažangos keičiasi pačios metodinės procedūros. Šis pažinimo 
pažangos dvejopumas yra esminė priežastis, kodėl ji vyksta su pagrei- 
čiu, bet be numatomos pabaigos. Tai nuvestų per toli, jeigu imtume 
tiksliau nagrinėti, ką tiksliai reiškia ši dvejopą pagrindą istorinio pažini- 
mo procese turinti pažanga, kai keičiasi metodinės procedūros. Viena 
šio pokyčio forma, į kurią neseniai atkreipė dėmesį Jerzy Topolsky, vis 
dėlto yra ypač svarbi istorijos mokslo metodų supratimui! — tai perėji- 
mas nuo nestandartinių procedūrų prie standartinių ir atvirkščiai. Stan- 
dartiniai yra tokie veikimo būdai, kurių panaudojimą istorikai laiko 
būtinu tam tikru metu dominuojančios savivokos elementu, priklau- 
sančiu tą savivoką atitinkančiai sampratai, kurią apie istorikų praktiką 
turi istorija besidominti publika. Nestandartinės yra tokios procedū- 
ros, kurios nors ir gali būti panaudojamos, taigi laikomos leistinomis, 
vis dar gali būti ignoruojamos be jokių nuostolių istorinio žinojimo 
galiojimui. (Pvz., kvantifikavimas yra procedūra, kuri mažų mažiausiai 
ekonomikos ir socialinėje istorijoje nuėjo kelią iš nestandartinio į stan- 
dartizuotą panaudojimą; atvirkščiu keliu nuėjo kai kurios hermeneuti- 
nės empatijos (įsijautimo) procedūros; šiuo metu yra atviras klausimas, 
ar eksplicitinių istorinių teorijų panaudojimas tyrinėjime turi būti lai- 


komas standartiniu ar nestandartiniu tyrinėjimo metodu.) 


3. Metodikos skirstymai 
Nepaisant šių pokyčių, pažinimo pažangos 


dinamiką, žinoma, galima išvesti iš metodinių reguliatyvy, kurie ga- 


lioja kaip istorinio tyrinėjimo (būtinos) pamatinės operacijos ir api- 

brėžia jo procesualų pobūdį (įskaitant paties tyrinėjimo metodinių 
procedūrų pasikeitimą). Tai yra trijų reguliatyvų: euristikos, kritikos 
ir interpretacijos seka ir vidinis ryšys, kuris apibrėžia tyrinėjimą kaip 
istorinio pažinimo proceso moksliškai specifinį etapą. Ši triada atsi- 
skleidžia turtingame tyrimo procedūrų instrumentarijuje ir sujungia 
tas procedūras į metodišką sistemą, kuri organizuoja žmogaus praei- 
ties rekonstrukciją iš empirinių radinių ir kurioje patirties turinys yra 
šiuolaikiškas ir prieinamas. 

Kas konkrečiu atveju tyrinėjant iškeliama iš šaltinių ir kaip yra 
suprantamas žmogaus ir jo pasaulio laiko pasikeitimo istorinis ryšys, 
priklauso nuo kitų reguliatyvų nei tie, kurie nustato tyrinėjimo dina- 
miką, istorinio pažinimo amžiną nerimą sužinoti daugiau, negu jau 
yra žinoma. Su šiais nerimą keliančiais euristikos, kritikos ir interpre- 
tacijos reguliatyvais susikryžiuoja tie, kurie nustato, kaipgi šioje dina- 
mikoje kaip „istorija“ tematizuoti faktai gali ir turi būti išgaunami iš 
šaltinių. Nelygu kas tam tikru konkrečiu atveju turi būti prisimena- 
ma kaip žmogaus praeities istorija, šaltinių tyrimo procedūrose atro- 
do kitaip. Šis skirtingumas nėra išimtinai metodinio pobūdžio. Jis 
remiasi veikiau istorinėmis teorinėmis prielaidomis ar galų gale istori- 
nėmis kategorijomis, kurios nustato istorinę šaltinių informacijos ko- 
kybę. Šios prielaidos, žinoma, daro įtaką tyrinėjimo praktikai: nuo jų 
priklauso, kokiu būdu tam tikru atveju euristiškai, kritiškai ir inter- 
pretuojančiai veikiama. Remiantis pamatiniais istorinio tyrinėjimo re- 
guliatyvais šių procedūrų įvairovę galima sutvarkyti atskiriant herme- 
neutiką nuo analitikos. 


'Topolski J. Was ist historische Methode? // Meier, Christian; Rūsen, Jörn (Eds.). 
Historische Methode ( Theorie der Geschichte. Beiträge zur Historik, Bd. 5). - München, 
1988, S. 100-113. 

I. Tyrinėjimo reguliatyvai 


4. Euristika 


Tyrinėjimo pradžioje kyla istorinis klausi- 
mas. Istorinio šaltinių tyrimo derlius priklauso nuo šį tyrimą paskati- 
nusio klausimo vaisingumo. Ar klausimo kėlimas jau yra metodiškai 
sureguliuotas? Ar galima nurodyti požiūrius, kuriais reikia vadovautis, 
kai norima užtikrinti, kad istoriniai klausimai skatintų vaisingus tyri- 
nėjimus? Tokius požiūrius iš tikrųjų galima pateikti neigiama ar teigia- 
ma forma. Formuluojant negatyviai, istoriniai klausimai turėtų vado- 
vautis novatoriškomis intuicijomis. Jie turėtų išsilaisvinti iš prievartos 
taikytis prie įprastų klausimų ir nuo reikalavimo eiti tyrimo rutinų iš- 
važinėtais keliais. Jie privalėtų būti atviri to, kas negirdėta, svetima, smal- 
su, Zavesiui, savaime suprantamam mjslingumui, — žodžiu, būti atviri 
viskam, kas yra anapus istorinės patirties, kuri jau ištyrinėta. 

Ši neraisyklingumo euristinė taisyklė gali lengvai pastūmėti į gryną 
istorinio klausimo neapibrėžtumą (Beliebigkeit), jeigu ji nebūtų susijusi 
su dviem pozityviais metodiniais požiūriais: istorinės intuicijos inovaci- 
nė vertė matuojama ne tuo, kiek jau įprasto istorinio žinojimo ji igno- 
ravo, bet tuo, kokias empirines dimensijas ir turinius ji praturtino ir 
kiek šios dimensijos ir turiniai gali patenkinti orientavimo poreikius, 
kurie išjudina esamojo meto istorikų istorinį mąstymą. Prie negatyvios 
taisyklės, kuri atveria laisvą intuicijos žaidimo erdvę, prisideda dvi tei- 
giamos: viena nurodo šių intuicijų judėjimo galią semti iš atitinkamos 
dabarties orientavimo poreikių: kelk klausimą taip istoriškai, kad tavo 
tyrinėjimai duotų rezultatus, atitinkančius tavo dabarties nepatenkin- 
tus orientavimo poreikius (properšos esamuose tyrimuose dar nėra pa- 


kankamai produktyvios tyrinėjimo dingstys). Kita taisyklė leidžia iš- 

laisvintų intuicijų išjudinamąją galią skirti žmogaus praeities empiri- 
niam pažinimui: suformuluoti dabarties orientavimo poreikio inspi- 
ruotus istorinius klausimus taip, kad į juos būtų galima atsakyti tyri- 
mu, t. y. kad jais galėtų būti atverti (paleidžiami sroventi) šaltiniai. 
Klaidinga tyrinėjimą metodiškai pradėti nuo šaltinių medžiagos rin- 
kimo ir jos peržiūrėjimo. Kas yra šaltinis, priklauso nuo to, ką aš noriu 
žinoti. Ką aš noriu žinoti, priklauso nuo mano keliamo klausimo; me- 
todiški klausimai yra eksplicitinės problemų formuluotės. Jų pagrįstu- 
mą galima patikrinti dvejopai: pirmiausia dabarties orientavimo porei- 
kiu ir toliau jau pasiektu žinojimo mastu. Istoriniai klausimai negali 
sugrįžti atgal iš esamos žinojimo būklės, bet turi iš jos išvesti ne bet 
kokia kryptimi, o jautraus bendraamžiškumo forma. Ar tai yra metodi- 
nė taisyklė? Jei „taisyklė“ reiškia, kad istorikai įpareigojami tam tikrą 
jiems iš anksto užduotą (nesvarbu, kas jį uždavė) orientavimo poreikį 
patenkinti tvirtos faktinės medžiagos forma, tuomet šitai būtų euristiš- 
kai kontraproduktyvu; tai pažeistų jau minėtą pareigą išlaisvinti istori- 
nį klausimo kėlimą iš išvažinėtų tyrimo kelių konformistinio spaudimo 
ir pajungty istorinį tyrinėjimą mokslui priešiškam politiškai organizuo- 
tam partiškumui. Kita vertus, eksplicitinio istorinio problemos kėlimo 
produktyvumas atitinka taisykles ir todėl jį galima analizuoti. Šiai ana- 
lizei svarbiausi yra koherencijos požiūriai, kurie atitinkamą problemos 
formuluotę susieja su disciplinos žinojimu ir, be to, su tam tikro laiko ir 
gyvenimo ryšio istorijos kultūra. Istorinės problemos formuluotės jtiki- 
namumas yra jos diskursyvumas (Diskursfähigkeit). Metodiškai jį už- 
tikrina tai, kad jis eksplicitiškai susiejamas su atitinkamos disciplinos 
diskursu ir (kritiškai) pagrindžiamas atsižvelgiant į ligtolinį žinojimą ir 
didėjančius žinojimo poreikius. Šitai užtikrina, kad būtų patenkinami 
dalykinėje viešuomenėje pasiekti klausimų diskursyvumo standartai. 
Bet juos galima taip pat pranokti. Tokiu atveju turi būti eksplikuoja- 


mi ryšiai tarp dalykinio diskurso ir aprėpiančios istorijos kultūros, 

kuri nustato principines istorinės sąmonės diskurso ribas ir galimybes. 
Istorinių problemų kėlimai, kurie peržengia šias ribas ir nori išplėsti šias 
galimybes (ir šį ketinimą gali pagrįsti ligšiolinių pažinimo rezultatų kri- 
tika), yra euristiškai produktyvüs. 

Pagrįsti yra istoriniai klausimai ir problemos, kai jos (metodiškai 
sureguliuotos) turi pagrįstų spėjimų formą. Šia forma klausimo pertek- 
lius yra sistemiškai susijęs su žinojimu ir yra skirtas jam išplėsti ir pagi- 
linti. Jis išplečiamas, kai klausimai nepaliečia pažinimo strategijų, ku- 
riomis jis remiasi; pagilinamas, kai jie taip pat suproblemina interpreta- 
cijos pavyzdžius ir pažinimo strategijas, kurios žinojimą organizuoja į 
istorinius prasmės ryšius, taigi kai jie ne tik žvelgia į naujus faktus, bet 
leidžia naujai pažvelgti ir patį žvilgsnį pakeisti. 

Euristika liečia istorinių faktų „radimą“ (eureka reiškia — radau). Kad 
galėtume rasti, iš pradžių reikia ieškoti. Todėl taisyklės, kurios reikalin- 
gos istorinio klausimo kėlimo produktyvumui ir istorinių problemos 
kėlimų pagrįstumui, priklauso euristikai. Tyrinėjimo pradžioje yra me- 
todinis aiškinimasis to, kas norima sužinoti. Euristika pakimba ore, jei- 
gu nepereina prie aiškinimosi to, kas gali būti sužinota. Tuomet ji tam- 
pa metodu, kaip rasti šaltinius, kurių informacija yra būtina ir pakan- 
kama atsakyti į keliamus istorinius klausimus dėl istorinių problemų 
sprendimo. 

Euristika šiuo operatyviu tyrinėjimo žingsniu iš lengvų (taip pat ir 
dvasinių) naujovių kupinų klausimų ir tinkamai pagrįsto spėjimo lau- 
ko nukelia į išsišakojusios archyvų žinybos žemišką lauką su specialio- 
mis dalykinėmis disciplinomis, kurios istoriniam tyrinėjimui turi būti- 
nų pagalbinių mokslų statusą (pvz., archyvų mokslas). Čia jau esamo ir 
nuolatos didėjančio techninių priemonių specialiai šaltinių medžiagai 
surasti potencialo gali atsisakyti tik tas istorikas, kuriam empiriniai at- 
sakymai į aukštąjį istorinio klausimo kėlimo meną būtų žalingi. Tačiau 


dalykinis profesionalumas pasireiškia kaip tik tuo, kad istoriniai klausi- 

mai keliami tikintis galimų prasmingų atsakymų, taigi padeda atskleisti 
reliktų informacijos turinį. Tai reliktai, kurie iš praeities vis dar yra čia 
ir gali pasakyti, kas kadaise buvo. Tam šitie reliktai turi būti sistemingai 
renkami, tvarkomi ir paruošiami tyrinėjimui, — visa tai yra euristinės 
operacijos, kurios istorinio klausimo kėlimo produktyvumą paverčia 
pagrįstais empirikos prisotintais atsakymais. 

Pažinimo procesas gyvą istorinį žvilgsnį kreipia į patirtį, kurioje praei- 
tis yra dabartiška, todėl euristikai reikia plataus požiūrio, kad būtų gali- 
ma nuspręsti, kam pateikti klausimą, kai jis yra specifiškai istoriškas ir 
atsakymui į jį reikia istorijos. Istoriniam tyrinėjimui lemiamą reikšmę 
turi tai, kas dar iš žmonijos praeities gausos yra likę istoriškai reikšminga. 
Kokiu požiūriu renkama ir panaudojama šaltinių informacija, kuri pra- 
neša apie žmonijos praeities specifinę istorybę? Euristikoje ši problema 
diskutuojama ryšium su tradicijos ir praeities liekanos ( Überrest) skyrimu 
šaltinių klasifikacijoje. Šaltiniai turi liekanos kokybę, jeigu jie apie praeitį 
praneša be ketinimo tai padaryti, taigi nėra paženklinti būsimo atsimini- 
mo tikslu. Ir priešingai, jeigu juose tokie tikslai atsispindi ir daro jiems 
įtaką, tuomet šaltiniai turi tradicijos kokybę. Prasminius apibrėžimus, 
kuriais laiko tėkmės istorinės interpretacijos tampa istorijomis, liekanos 
turi anapus savęs, o tradicijos turi juos savyje arba puoselėja savyje. 

Istoriniam tyrinėjimui esminiai prasmės kriterijai, kuriais praeities 
patirtys interpretuojamos ir dėl tokių interpretacijų tampa istorija (is- 
torijomis), yra duoti iš anksto. Tyrinėjimo užduotis — tokius laiko tėk- 
mes prasmės apibrėžimus empiriškai pagrįsti, suteikti jiems įtikinamąją 
galią. Euristinė tradicijos ir liekanos perskyra yra susijusi su tokio isto- 
rinių prasmės ryšių empirinio patvirtinimo galimybėmis ir ribomis. Ne- 
lygu, kokia istorinio klausimo kryptis, tradicijos ir liekanos kokybių 
sumaišymo santykis šaltiniuose skiriasi. Jeigu iš praeities patirties reikia 
išgauti prasmės potencialus dabarties orientavimui, tuomet tradicijos em- 


piriškai apdorojamos; bet jeigu reikia kritiškai distancijuoti kultūriškai 

veiksmingus istorinio orientavimo pavyzdžius arba atverti naujas gyve- 
nimo praktikos laikiško prasmės apibrėžimo galimybes, tuomet pirmiau- 
sia žiūrima istorinės patirties kaip liekanos kokybės. Šaltiniai tuomet 
pateikia faktus, kurių prasmė dar tik turi būti surasta interpretuojant, 
tuo tarpu tradicijos atveju šaltiniai praneša apie prasmę kaip faktą. 

Ši perskyra yra reliatyvi. Tyrinėjimas gyvena tuo, kad iš principo 
visos tradicijos šaltinių terpėje yra liekanos pobūdžio, taigi pasireiškia 
daiktine objektine forma ir tuomet jos gali būti tyrinėjamos empirinio 
įtikinamumo požiūriu. Ir atvirkščiai, visos liekanos byloja taip pat ir 
apie subjektus, kurie atsisakė arba mažų mažiausiai paliko savo pėdsa- 
kus jame; be santykio su gyvenimiškai svarbiais prasmės apibrėžtumais 
šie objektai negali būti laikomi istoriškais. Istorinis tyrinėjimas darbe su 
šaltiniais atskleidžia šią euristiškai iš anksto numatytą įtampą tarp pras- 
mės ir fakto, tarp reikšmės ir patirties. Ne šaltiniai lemia, kokia istorija 
gali būti parašyta kaip prasmingas atsakymas į atitinkamą istorinį klau- 
simą. Istoriniame klausime slypintis prasmės kriterijus yra anksčiau už 
visas šaltinių informacijas ir jis lemia, kokią pasakojimo kokybę gali 
turėti šaltinių informacijos. Kita vertus, euristika istorinio klausimo pras- 
me žmonijos praeities šaltiniams taip adresuoja, kad atsakymas į šį klau- 
simą įgyja visas šaltinių patyrimo kokybes, taigi įgauna empiriškai tin- 


kamai pagrįsto istorinio žinojimo formą. 


5. Kritika 


Šaltinių kritika yra pirmas žingsnis į tokį em- 
pirinį žinojimą. Ji yra tyrinėjimo procedūra, kurioje iš praeities reliktų 
gaunama patikima ir patikrinama informacija apie tai, kas, kada, kur, 
kaip (tam tikrose ribose, taip pat kodėl) įvyko. Po to, kai istorinio klau- 
simo atsakymui aktualūs šaltiniai (su jo kompleksiška liekanos-tradici- 

jos kokybe), pasitelkus euristiką, buvo parengti, drauge su šaltinių kri- 
tika jie pradedami naudoti: praeities faktai patikimai išgaunami iš jų 
empirinių apraiškų dabartyje. 

Istorijos mokslas šiai procedūrai sukūrė turtingą metodinių proce- 
dūrų ir techninių pagalbinių priemonių arsenalą, kurio apimtis bei di- 
ferencijuotumas atitinka mastą ir įvairovę to, kas istorinių klausimų 
atsakymui yra aktualu kaip šaltinis žaismo erdvėje tarp tradicijos ir lie- 
kanos. Šioms pagalbinėms priemonėms įvardyti įsigalėjo terminas „pa- 
galbiniai mokslai“ (istorijos mokslo kaip specialios disciplinos siaures- 
ne, dalykiškai specifine prasme). 

Šaltinių kritiką galima suskirstyti į tris metodines procedūras: 

1. Išorinė šaltinių kritika tyrinėja tam tikrą dalykų padėtį kaip šaltinį. 
Ji nušviečia klausimą, ar šis radinys apskritai yra šaltinis, ar ne. Tradicinis 
„grynumo kritikos“ pavadinimas pats pasako, apie ką čia kalbama. Vis 
dėlto neturėtų būti ignoruojama tai, kad ir falsifikatai yra šaltiniai, žino- 
ma, ne ta prasme, kokia jie vaizduojasi esą, bet ta, kad jie parodo tai, apie 
ką jie nori suklaidinti (pvz., jų autorių tikrus ketinimus, klaidinimo ir 
apgaulės strategijas, laikiškai specifinius pagrįstumo požiūrius ir kt.). 

2. Vidinė šaltinių kritika nustato tam tikros medžiagos kaip šaltinio 
pobūdį, tyrinėja jų informacijų kokybę dviem skirtingais požiūriais: laiko 
artumo ir objektyvios galimybės. Abu požiūriai padeda nustatyti įvertini- 
mų patikimumą. Laiko artumas turi ypatingą reikšmę tyrinėjimo strate- 
gijai, kuriai rūpi įvykių ir įvykių sekų dokumentavimas. Kadangi atsımi- 
nimo patikimumas, kaip žinia, priklauso nuo laiko trukmės — kuo dau- 
giau laiko praeina, tuo mažesnis patikimumas, — tai laiko artumas 
dokumentavimo patikimumą iš principo padidina. Rengiant pranešimų 
ir dokumentų kritinius leidinius, istorijos mokslas sukūrė aukšto lygio 
meną, kaip rekonstruoti pirminius tekstus iš vėlesnių ir dažnai skirtingų 
variantų. Objektyvios galimybės kriterijus patikrina šaltinių parodymus 


ryšium su jų patikimu istoriniu žinojimu, taip pat ir su kitais specialiais 

empiriniais žinojimais. Kaip žinia, šaltiniai gali būti paženklinti visai kito 
tikrovės supratimo nei tas, kuriuo vadovaujasi juos tiriantys istorikai. Le- 
miamas dalykas to, ką šaltinis praneša kaip faktą, pagrįstumui abejonės 
atveju yra ne šaltinių parodymas, bet istorikų tikrovės supratimas. 

3. Prie išorinės ir vidinės šaltinių kritikos operacijų, kurios tradicinėse 
istorijos tyrimo metodikose yra detaliai įvertintos ir išaiškintos“, priside- 
da trečia, kuri yra būdinga moderniam istoriniam tyrinėjimui, — tai pati- 
kimiau sukauptų faktų sandara. Čia kalbama apie tokių faktų, kurių fak- 
tiškumo šaltiniai neužfiksuoja, rekonstrukciją, nes jų kaip faktų nebuvo 
to meto šaltiniuose, bet jie gali būti retrospektyviai konstruojami iš šalti- 
nių informacijų atskirų elementų. Kalbama apie aukštesnio lygio faktus, 
kurie gali būti nustatomi analitiniais tyrinėjimo būdais (visų pirma kvan- 
tifikuojančiais metodais), pvz., gimimų procentai, bendro socialinio pro- 
dukto didėjimo procentas, politinės kultūros mentaliniai faktoriai ir pan. 

Taikydama šias procedūras, šaltinių kritika naudojasi plačiu ir labai 
diferencijuoru pagalbinių mokslų ir specialių tyrinėjimo technikų, glau- 
džiai susijusių su kitais mokslais, arsenalu. Atskleisti tiems šaltiniams, ku- 
rie buvo svarbiausi tradicinei politinei istorijai, susiformavo tvirtas pagal- 
binių mokslų kanonas, kuris turi pagalbinį istorijos mokslo disciplinų sta- 
tusą. Kalbama apie chronologiją, kuri leidžia išspręsti datavimo problemas, 
paleografiją, kuri padeda perskaityti raštus, diplomatika, kuri atskleidžia 
aktų informacinį turinį, genealogiją, kuri paaiškina kilmės santykius, he- 
raldiką, sfragistiką ir numizmatiką, kurios padaro suprantamą herbų, ant- 
spaudų ir monetų ypatingą „kalbą“. Be to, prisideda ir istorinė geografija, 
kuri atskleidžia šaltinių informacijas apie erdvines duotybes. Modernios 
kvantifikuojančios tyrinėjimo technikos į svarbiausio pagalbinio mokslo 
rangą iškelia statistiką: remdamasi ja šaltinių kritika gali ištirti kiekybinius 
duomenis. Yra ir daugiau mokslų, kurių žinios ir tyrinėjimo strategijos 
panaudojamos šaltinių kritikai. Iš principo visi kiti mokslai yra istorijos 


mokslo pagalbiniai mokslai, nes juose kalbama apie patirties dimensijas, 

kurios paliečia taip pat ir istorinę patirtį ir kurių vidinę struktūrą turime 
žinoti, jeigu norime nustatyti, kokia informacija glūdi šaltiniuose. 

Sistemiskai organizuotos ir daugmaž išsamios šaltinių kritikos me- 
todikos, kuri atitiktų istorijos mokslo aktualią tyrinėjimo praktiką, nė- 
ra. Mat kitaip nei XIX a. lengvai kanonizuojamų šaltinių tyrimo proce- 
dūros, modernus istorijos mokslas sukūrė labai skirtingas informacijos 
išgavimo iš šaltinių strategijas, kurių negalima lengvai sisteminti. Jos 
remiasi skirtingomis šaltinių rūšimis nuo pirmykščio žmogaus atmatų 
krūvos iki amžininko interviu, nuo augalų žiedadulkių analizės archeo- 
loginiuose radiniuose iki to, kaip save vaizduoja mūsų amžininkai, nuo 
senų gyvenviečių formų fotografinių tyrimų iki nuomonių apklausų. Iš 
principo visas šias procedūras galima apibendrintai pavadinti faktų ra- 
dimu ir jų užtikrinimu („nustatymu‘). Jas žinoti būtina, norint empi- 
riškai atsakyti į iškeltus klausimus. 

Šaltinių kritika šiomis procedūromis garantuoja tą istorinių teiginių 
objektyvumą, kuris remiasi faktiniu istorijų turiniu. Šis objektyvumas 
yra pamatinis ir esminis istorijos mokslo moksliškumo pretenzijoms ir, 
žinoma, su tuo susijusiam jo kultūriniam prestižui. Akivaizdu, kad ši 
objektyvumo pretenzija yra ribota, ir būtent dviem požiūriais. Pirmasis 
susijęs su istorinio žinojimo apie praeitybės faktiškumą. Ne visada taip 
būna (ir kuo toliau faktai pasilieka praeityje, tuo rečiau), kad šaltinių 
kritika pateiktų grynus faktus, kad kas nors tiksliai ten, tiksliai tuomet, 
tiksliai taip ir tiksliai todėl įvyko. Dažniausiai šaltinių parodymų kriti- 
nis įvertinimas leidžia tik tiksliau sužinoti, ką mes ir su kokiu tikru- 


mu (t. y. kokiomis empirinemis duotybemis remdamiesi ir kokių 


` Plg. Feder, Alfred. Lehrbuch der historischen Methodik. - Regensburg, 1921; 
Bauer, Wilhelm. Einführung in das Studium der Geschichte. — Tübingen, 1927 
(Nachdruck, 1961). 


ISTORIN:S METODAS 123 


patikrinimų forma) žinome ar ko negalime žinoti. Kitas požiūris susijęs 
su šaltinių kritika pasiekiamo objektyvumo mastu: informacijos, kuri 
keliantiems istorinius klausimus plūsta iš šaltinių upės, šaltinių kritika 
padeda nustatyti patikrinamus faktus (tam tikru tikslumu). Bet jų fak- 
tiškumas yra abstraktus, nes jis neapima specifiškai istorinių ryšių tarp 
faktų. Šie ryšiai — tai interpretacijos tikrojo istorinio tyrinėjimo, besire- 


miančio šaltinių kritikos išankstinių darbu (Vor-Arbeit), turinys. 


6. Interpretacija 


Interpretacija yra istorinė tyrinėjimo opera- 
cija, kuri per šaltinių kritiką surastus praeities faktus intersubjektyviai 
patikrina ir sujungia su laiko tėkme, kuri gali būti pavaizduota kaip 
istorija. Taigi interpretacija visų pirma daro faktus istoriškus. Istoriniai 
ryšiai, kuriuose yra šaltiniuose metodiškai surasti faktai, negali būti nu- 
skaitomi iš šaltinių, nes šaltiniai visiškai negali žinoti, kas po jų įvyko ir 
tuomet susijungė į vieną laiko tėkmę su tuo, ką jie praneša. Šis ryšys gali 
būti tik post festum* suvokiamas, o ne in actu** dokumentuojamas. 

Taigi, kai mes ankstesniame skirsnyje teigeme, kad šaltinių kritika 
taip pat daro išvadas, kodėl kažkas įvyko, tai, griežtai kalbant, mes turė- 
jome galvoje ne specifiškai istorinį „kodėl?“, o priežastinius faktų ry- 
šius, kurie (su didesniu ar mažesniu nomologiniu žinojimu) gali būti 
surandami iš šaltinių informacijos. 

Istorijos mokslo senesnioji savivoka matė šį sujungimo darbą pačioje 
istoriografijoje, istorijų rašymo procese ir iškėlė klausimą apie jo sume- 
todinimą. Kartu su istorinio pažinimo sumokslinimu (nuo naujųjų am- 
Zu pradžios su jų pagalbinių mokslų technikomis metodiškai išrutulio- 
tos) tarp šaltinių kritikos ir istorinio žinojimo istoriografinio formavimo 


įsiterpia interpretacija kaip tyrimo operacija. Jos esmė yra ta, kad iš šal- 

tinių informacijos empiriškai išgaunami laiko ryšiai atsako į istorijos klau- 
simą. Istoriniuose klausimuose slypi (spėjimo būdu) pavienius faktus 
apimančios laiko tėkmės vaizdinys, tarsi galimos istorijos idėja. Tyrimas 
šią galimos istorijos idėją paverčia į tikrą istoriją. Šaltinių kritika pateikia 
šios tikrovės statybinius akmenis, o interpretacija deda šiuos akmenis 
vieną ant kito (pratęsiant metaforą) pagal tam tikrus istorinės tikrovės 
statybos planus. Tokie statybos planai yra plačios laiko tėkmės vaizdi- 
niai, į kuriuos galima tiksliai įkomponuoti jų tikrumo faktus. Ryšio bū- 
das, kuriuo vykdoma interpretacija, yra pasakojimas. 

Interpretavimu gautos istorinės žinios apie faktų, gautų iš šaltinių kri- 
tikos, laiko ryšius turi būti pasakojamos kaip istorijos. Jei taip yra, tuo- 
met kyla klausimas, kas interpretacijoje yra tiriamasis elementas, kuris 
įgalina empirinę informaciją interpretuoti metodiškai sureguliuotų pa- 
žintinių operacijų forma. Kas leidžia patikrinti interpretacijas? Tai nėra 
vien tik interpretaciškai apdoroti (istoriškai interpretuoti) nuogi faktai; 
nes, kaip buvo sakyta, šaltinių kritika ir jos metodiškai nustatyti faktai 
nepaliečia jų specifiškai istorinių ryšių. Interpretavimu paremtas sujungi- 
mo procesas yra metodiškai reguliuojamas, jei šiam sujungimui vadovau- 
jantis laiko ryšio vaizdinys patikrinamu būdu gali remtis iš šaltinių gauto- 
mis informacijomis. Taip būna tik tuomet, jei šis vaizdinys eksplikuoja- 
mas kaip žinojimo elementas ir kaip ypatingas minties konstruktas yra 
susiejamas su pavieniais faktais. Šiame santykyje faktų atžvilgiu jis įgauna 
teorinį statusą. Šio statuso esmė ta, kad laiko tėkmės vaizdinys faktų, tarsi 
sustingusių pavienių laiko taškų, atžvilgiu yra bendrybė, kuri konkreti- 
zuojasi faktuose. Šios konkretizacijos mintiniame procese faktai ne tik 


nieko nepraranda iš savo faktiškumo, bet apskritai jie tik virsta faktais; 


* Po įvykių, atgaline data (/or.). — Vert. 
** Iš tikrųjų, faktiškai (or) — Vert. 

įgyja savo istoriškumą (FZistorizität) kaip savo laiko kokybę. Kartu jie 
įgyja prasmę ir reikšmę, kurią turi istorijos naratyvinis ryšys. 

Taigi istorinės interpretacijos metodą galima aprašyti kaip procesą, 
kuriame laiko tėkmės vaizdiniai šaltinių kritikos faktų atžvilgiu yra eks- 
plikuojami kaip visuotiniai ir juos aprėpiantys (tarsi „uzdengiantys“ fak- 
tus) žinojimo elementai ir kartu taip susiejami su faktais, kad pastarieji 
susijungia į patirties prisotintą laiko tėkmę. Interpretacija yra sudėtinga 
tyrinėjimo operacija, kurioje istoriniai ryšiai teorizuojami, o šaltinių 
kritikos būdu surasti faktai istorizuojami. Be to, interpretaciniai laiko 
tekmės vaizdiniai neužgožia faktų vienumo ir ypatingumo, taip pat ne- 
abstrahuojasi nuo jų visuotinio dėsningumo forma, bet atskleidžia fak- 
tų specifinę laiko kokybę, būtent ypatingą jų istorybę. Interpretacijos 
procese teorijos turi specifikacijos funkciją. Jomis galima nustatyti, kas 
praeities faktuose yra tipiška ar specifiška tam tikram laikui. 

Interpretavimo panaudojimo ir teorijų vadovaujamo praeities faktų 
istorizavimo metodinė forma dar nėra aiški reguliatyvų, kuriais ji re- 
miasi, atžvilgiu. Kalbama apie individualizavimą, skiriant jį nuo nomo- 
loginių mokslų generalizuojančių tyrinėjimo metodų; bet šis apibūdi- 
nimas skatina ignoruoti interpretacijai reikšmingų laiko tėkmės vaizdi- 
nių ir istorinių aiškinimo pavyzdžių teorinę formą. Marksistinis istorijos 
mokslas kalba apie istorinius dėsningumus, kuriais naudojamasi šalti- 
nių duomenims paaiškinti. Vis dėlto ši samprata pernelyg lengvai ištri- 
na metodinę specifikacijos funkciją, kurią turi teorinio pavidalo istori- 
nės interpretacijos laiko tėkmės vaizdiniai. Maxas Weberis šiuos istori- 
nio pažinimo teorijos pavidalo konstruktus aprašo kaip idealius tipus, 
kuriuos reikia aiškiai atskirti nuo nomologinių mokslų sąvokiškumo ir 
teorijos formos. Jis pabrėžia jų konstruktyvų pobūdį, atribodamas juos 
kaip grynai konceptualius darinius nuo faktų empirinės duotybės. To- 
dėl juos galima lengvai suprasti kaip „vien tik“ subjektyvius minties 


darinius, kurių istorinių faktų patirties svoris yra išorinis. 

Palyginti su šiais nepatenkinamais istorinės tyrinėjimo operacijos 
metodologijos mėginimais, daugiau galimybių gali turėti mėginimai visa 
aprėpiančius laiko tėkmės vaizdinius, su kuriais šaltinių informacijos 
tyrimuose surandami ir empiriškai pagrindžiami faktų istoriniai ryšiai, 
eksplikuoti kaip naratyvinius konstruktus ir jų panaudojimą interpre- 
tacijai vertinti kaip naratyvinę teoriją. Vis dėlto, kol darbas su teorinio 
žinojimo elementais istoriniame tyrinėjime dar neturi standartizuotos 
metodinės procedūros statuso ir kol vietoj jų dažnai dirbama ir aiškina- 
ma pasitelkus implicitinius visaaprėpiančius laiko ryšius, metodinis in- 
terpretacijos reguliavimas tebėra atvira problema. Tai, žinoma, nereiš- 
kia, kad svarbūs tam tikrai istorinei interpretacijai požiūriai negali būti 
kritiškai patikrinami ir kontroliuojami jų vidinio tvirtumo, jų santykio 
su patirtimi masto bei intensyvumo, taip pat ir jų gebėjimo susieti fak- 


tus į pagrįstus (paaiškinančius) istorinius ryšius aspektu. 


Il. Tyrinėjimo strategijos 


Trys tyrinėjimo procedūros žingsniai — eu- 
ristika, kritika ir interpretacija — gali būti žengiami skirtingais būdais, 
nelygu kas iš šaltinių patirties turi būti išgaunama kaip istorija. Tai 
galų gale lemia klausimus keliantys spėjimai ir teoriniai išankstiniai 
sprendimai dėl to, kas, kaip istorija, turi būti išgaunama iš šaltinių 
medžiagos, kas yra žmogaus ir jo pasaulio laikiškų pokyčių varomo- 
sios jėgos ir kokį pavidalą jos suteikia šiems pokyčiams kaip laikiš- 
kam procesui, kuris šaltiniuose paliko savo pėdsakus. Reguliuojant 
tyrinėjimo metodiką galima iš esmės (ir labai supaprastinta forma) 
išskirti dvi skirtingas tyrinėjimo strategijas: hermeneutinę ir analiti- 
nę. Jos remiasi iš principo skirtingomis tradicijos ir liekanų koreliaci- 


jomis istoriškai vertinant šaltinių patirties turinį. 

7. Hermeneutika 


Hermeneutinės tyrinėjimo strategijos remiasi 
didelę reikšmę turinčiais šaltiniais, kuriuose atsispindi buvusios žmo- 
gaus veiklos prasmės apibrėžtumas ir veikėjų savivoka. Šaltinių infor- 
macijos istorinis pobūdis (remiantis atitinkamais euristiniais išanksti- 
niais sprendimais) yra tas, kad istoriniam pažinimui matą teikiantys 
prasmės kriterijai ir aiškinimo pavyzdžiai yra iš anksto duoti (vor-gege- 
ben sind) šaltiniuose. „Iš anksto duoti“ reiškia, kad praeities laiko tėk- 
mė rekonstruojama pagal požiūrius, kurie yra veiksmams vadovaujan- 
čių intencijų lygmens, taigi tie, kurie kaip prasmės potencijos yra veiks- 
mingi pačios praeities veiksmo kontekste. Šios išankstinės prielaidos, 
nulemtos tyrinėjimo strategijos, suteikia šaltiniams tradicijos kokybę. 
Taigi svarbiausi yra liudijimai, kurie leidžia daryti išvadas apie žmogaus 
buvusio veikimo ir kentėjimo prasmės apibrėžtumą ir intencionalumą, 
pvz., politinio veikimo dokumentai (aktai, oficialūs raštai), amžininkų 
rašytos istorijos, veikėjų liudijimai. Yra garsūs Venecijos diplomatijos 
atstovybių pranešimai, kuriais Ranke ypač mėgo naudotis. Viena iš svar- 
biausių tyrinėjimo strategijos panaudojimo sričių yra ta politinė istori- 
ja, kuri tiria visų pirma įvykių istorijai būdingus veiksmų ryšius. 

Žinoma, tai nereiškia, kad istorija, kurią reikia ištirti, tarsi jau pati 
apie save papasakojo šaltiniuose; veikiau šaltiniai pateikia tam tikrą pra- 
din; pasakojimą (Vor-Erzählung), jie pristato praeities laiko pokyčių is- 
torinę kokybę istorinio patyrimo lygmeniu, kur šie pokyčiai vyko dėl 
prasmingų interakcijų. Istorinis tyrinėjimas hermeneutinės strategijos 
ribose pateikia naujų istorinių žinių iš pačiuose šaltiniuose sudėtų ele- 
mentų „tradicijos“ šviesoje (objektyvuotų prasmės apibrėžtumų pras- 
me), — tradicijos, kuria galima tvirtai remtis. Tiriant praeities liekanos 
susiejamos su tradicijomis, o tradicijos padaromos suprantamos pasi- 


naudojus informaciniu liekanų turiniu. 

Ši tyrinėjimo strategija dominavo istorizmo epochoje ir iki šių die- 
nų veikia kaip jos tradicija. Droysenas apibūdina ją žinomais žodžiais: 
„Mūsų metodą galima suprasti tiriant“. Iki šių dienų įvykiai rekonst- 
ruojami iš veikėjų veiksmų, kurie aiškinami kaip nulemti tų veikėjų 
tam tikrų ketinimų. Pvz., yra nemažai istorikų, kurie nacionalsocialisti- 
nės Vokietijos katastrofišką politiką daro suprantamą, parodydami ją 
kaip Hitlerio ir jo palydos pamišeliškų pasaulėžiūrinių ir ideologinių 
įsitikinimų padarinį. 

Hermeneutinė tyrinėjimo strategija euristikoje reiškia, kad istorinis 
klausimas, kuris atskleidžia praeities patirtį, gilinasi į tai, kas įvykiuose 
yra suprantama. Atitinkamai jis kreipia istorinį žvilgsnį į faktinę me- 
džiagą, kuri turi savyje prasmės pėdsakų, liudijančių, ką veikėjai galvo- 
jo ir norėjo, kai dėl jų (inter-)Jakcijų vyko tie pokyčiai, kurie yra tyrimo 
objektas. Kad euristinis spėjimas neklaidintų, kai jis nori atskleisti isto- 
riją per laiką išjudinantųį vidujai prasmingą veikimo ir kentėjimo ryšį, — 
empiriškai garantuoja tie praeities kultūros kūriniai, kuriais praeitis liu- 
dija, kad ir kaip joje pati prasmė galėjo susilaikinti, save kaip kultūrą 
objektyvuoti. Hermeneutinė šaltinių kritika iš praeities paliktų pras- 
mės pėdsakų suranda veiksmingais tapusius vidinius sąmonės fakto- 
rius. Jai rūpi faktai, kurie yra suprantami: šis supratimas yra toks, kad 
jie gali būti laikomi žmogaus gyvenimo trukmės prasmingo intencio- 
nalumo išraiška, pasireiškimais, simptomais arba indikatoriais. Herme- 
neutinė interpretacija sujungia šiuos faktus į laiko tėkmę, kurią galima 
suprasti kaip prasmės ryšius — kaip „idėjos“ judėjimą, kaip valstybės 
sampratos pasikeitimą, kaip įsitikinimų bendruomenės (tautos) susida- 
rymą (ir nuo kurio gali tiesiogiai atsispirti dabartinė veikla savo pačios 


prasminiais apibrėžimais). Pvz., nacionalsocialistų valdžios užgrobimą 


` Droysen J. G. Historik | Ed. Hübner (7 past.), S. 22. 

hermeneutiškai galima aiškinti vadovaujančių nacionalsocialisty valia 
valdyti, jų skrupulų nepažįstančiu makiaveliškumu, taigi galiausiai in- 


terpretuojant suprasti per „galios demoniją *. 


8. Analitika 


Visai kitaip veikia analitinė tyrinėjimo strate- 
gija. Ji nesinaudoja supratimo galimybėmis, kurias siūlo šaltiniai su jų tra- 
dicijomis. Ji remiasi istorijos supratimu, kuris ieško lemiamų laiko poky- 
čių ne veikėjų veiksmams vadovaujančiuose ketinimuose ir savivokose, bet 
veiksmus lemiančiose aplinkybėse ir santykiuose, kurie gali būti nesupran- 
tami paliestiesiems (Betroffenen). Istorija atskleidžiama tiriant daiktišką fak- 
tinę medžiagą, susijusią su laiku, o tai sąlygoja žmogiškąjį veikimą besikei- 
čiančiose struktūrinėse konsteliacijose (pvz., konjunktūros cikluose). 

Veiksmams vadovaujantys ketinimai ir veiksmus aiškinantys supra- 
timai išryškėja kaip vidiniai išorinių aplinkybių atspindžiai. Tokioms 
tyrinėjimo strategijoms pirmiausia rūpi praeities liekanos, sąmoningai 
aiškinant ne įvykusius laiko pokyčius, o paties veikimo sąlygos sanda- 
ros, aplinkybių ir santykių pokyčius, kaip jie veikia anapus jų inter- 
pretacinio suvokimo per paliestuosius kaip reikalo esmė (pvz., kaip der- 
lingų ir nederlingų metų kaitaliojimasis). 

Analitinė euristika kelia klausimą dėl laiko pokyčių veiksnių prie- 
žastinių ryšių, dėl objektyvių gyvenimo sąlygų pasekmių subjektyviai 
valdomam veikimui ir jo padarinių gyvenimo santykiams. „Istorija“ trak- 
tuojama kaip dalykinė prievarta, kuriai paliestieji turi paklusti, kad ga- 
lėtų gyventi (kad ir kaip jie tą prievartą aiškintų). Toks priežastinis ry- 
šys, pvz., naujųjų amžių pradžios visuomenėse sieja klimato svyravi- 
mus, maisto produktų gamybą, kainų svyravimus bei skirtingų grupių 


ir sluoksnių gyvenimo galimybes. Jei istoriškai analitinės tyrinėjimo stra- 

tegijos kelia klausimą (jeigu paimtume kitą pavyzdį) dėl holokausto, tai 
daugiau kalbama ne apie nacionalsocialistinio režimo vadovų rasinį pa- 
mišimą ir antisemitizmą, o apie biurokratinių struktūrų ir nekoordi- 
nuotų veiksmų kompleksišką sistemą policentrinėse valdžios sistemose 
totalinio karo sąlygomis; tokiu atveju ši sistema, o ne veikėjų ketinimai 
yra šios žudymo mašinos sukūrimo priežastis?. Analitinė kritika domisi 
faktais, kuriuos galima susumuoti abstrakčiais reguliarumais (pvz., gi- 
mimų skaičiais, pramonės produkcijos didėjimo procentais). Ypač svar- 
bus jų pavidalas yra statistinė informacija (kaip apskritai kvantifikavi- 
mas, nors jis ir nėra vienintelis ir veikiausiai ne pats svarbiausias analiti- 
nių tyrinėjimo strategijų pavyzdys). Analitinė šaltinių kritika daro faktus 
tinkamus teorijai. Atitinkamai tokios rūšies faktų analitinė interpreta- 
cija susieja juos dalykiniais sąryšiais, kurie nepriklauso nuo paliestųjų 
ketinimų ir supratimo galimybių. Analitinės interpretacijos procedūros 
dažnai išsiskiria eksplicitiniu teorijos (pvz., modernizacijos teorijos, fa- 
šizmo ir imperializmo teorijos) panaudojimu. Tik tokių konstruktų švie- 
soje faktai įgauna savo istorinį profilį — jie nustato, kokia svarbi yra 
laiko tėkmė ir atskirų faktorių tarpusavio priklausomybė. 

Žinoma, hermeneutinių ir analitinių tyrinėjimo strategijų skyrimas 
yra tik reliatyvus. Laiko tėkmės istorinė rekonstrukcija, orientuojantis į 
veikimui vadovaujančius ketinimus bei savasties ir pasaulio interpretaci- 
jas, negali atsisakyti tos informacijos, kuri yra šaltiniuose kaip praeities 


liekanos. Kad galėtume tikrai suprasti šiuos ketinimus ir aiškinimus, 


* Ritter, Gerhard. Die Dämonie der Macht: Betrachtungen über Geschichte und 
Wesen des Machtsproblems im politischen Denken der Neuzeit. — 6. Aufl. - München, 
1948. 

> Žr. apie tai: Mommsen, Hans. Die Realisierung des Utopischen: Die “Endlösung 


der Judenfrage” im "Dritten Reich” // Mommsen H. Der Nationalsozialismus und die 
deutsche Gesellschaft: Ausgewählte Aufsätze. - Reinbek, 1991, S. 184-232. 

turime turėti informacijos ir žinoti apie veiksmų nulemtas aplinkybes ir 
santykius. Atvirkščiai, analitinėje tyrinėjimo strategijoje pats intencio- 
nalus faktorius gali veikti kaip sąlyga, kaip dalis aplinkybių ir santykių, 
nuo kurių priklauso, kas vyksta ir kas keičiasi. Istorinis tyrinėjimas svy- 
ruoja tarp skirtingų žmogaus veikimo vidinių ir išorinių faktorių, be to, 
skirtingu mastu ir įvairiomis aplinkybėmis pasinaudoja hermeneutinių 


ir analitinių tyrinėjimo procedūrų galimybėmis. 


III. Tyrinėjimo metodinės 


paradigmos 


9. Apie metodų kaitos istoriją 


„Istorinio metodo“ kaip pirmoji teorinė eu- 
ristikos, kritikos ir interpretacijos sistemingos vienybės eksplikacija ir 
kartu kaip praktinė tyrimo realizacija priklauso prie neginčytinų isto- 
rizmo nuopelnų. 

Euristiškai istorizmas nukreipė žvilgsnį į tuos istoriškai svarbius 
faktorius ir tradicijas, kuriuos jis traktavo kaip pagrindinius moder- 
naus, pilietiškai išreikšto nacionalinio valstybingumo įsteigimo pro- 
cesų kaltininkus ir kurie galėjo tarnauti kaip istoriniai atramos taškai 
buržuazijos kultūrinei savimonei bei jos politinėms laisvės ir emanci- 
pacijos idėjoms. 

Šaltinių kritikos atžvilgiu visų pirma Ranke’s tradicija, kuri orien- 
tavosi į politinės istorijos tyrinėjimus, buvo metodinio tyrimo pato- 
bulinimo siekių šaltinis. Ir komplikuota naujųjų amžių pradžios vals- 
tybių sistemos sandara, ir Ranke’s objektyvumo pretenzijai būdingas 


principas visiems istorinio vyksmo dalyviams vienpusių ir kartais sau 

prieštaraujančių šaltinių parodymų maišatyje nutiesti kelią į „aukštes- 
nę“, vadinasi, istorinę, tiesą skatino išsamiai patikrinti tradicinę isto- 
riją ir išplėtoti vidinės ir išorinės šaltinių kritikos vis tobulesnius me- 
todus. Tuo pat metu kaip pasekmė įsitvirtino visas pagalbinių istori- 
jos mokslų kanonas. 

Kritiškai atsiribodamas nuo Ranke e, kuris istorinę kritiką laikė isto- 
riko metodinės tyrinėjimo veiklos savotišku centru, Droysenas šaltinių 
kritikos išvalyto tradicijos vyksmo, apie kurį praneša tradicija, interpre- 
taciją pavertė svarbiausiu veiksniu, į kurį įsilieja istorinio mokslinio tyri- 
nėjimo procesas: „Istorinio metodo tiriant suprasti esmė yra interpreta- 
cija“. Droysenas istorinę interpretaciją apibūdino kaip pažinimo sub- 
jekto konstrukciją, kuri reikšmingai susieja pažinimo subjektą ir pažinimo 
objektą, ir tuo pagrindė hermeneutinio supratimo galimybę. Istorizmas, 
remdamasis Humboldto tradicija, postuluoja principinį identitetą ir ati- 
tikimą tarp subjekto ir objekto, kurie atitinkamai žymi tik dvi skirtingas 
stadijas juos abu apimančio istorinio totalumo raidoje. „Bet koks dalyko 
suvokimas kaip savo galimybės sąlygos suvokiančiajame jau numato to, 
kas vėliau suvokiama, analogą — pirmesnį, pradinį atitikimą tarp subjek- 
to ir objekto... Istorijoje šis išankstinis suvokimo procesinis pagrindas 
yra labai aiškus, nes viskas, kas yra veiksminga pasaulio istorijoje, vyksta 
taip pat ir žmogaus viduje“. Istorinė interpretacija istorizme reiškė sub- 
jekto ir objekto ryšį pagal iš anksto suprojektuotą istorinio totalumo 
vaizdinį, kuris suvokiamas kaip universalus žmogiško emancipacijos pro- 
ceso kontinuumas, kaip „laisvės idėja“. 

Apskritai istorizmas buvo iš esmės „buržuazinis“ reiškinys. Jame atsi- 


spindėjo XIX a. buržuazinių sluoksnių kultūrinė savivoka ir interesai. 


" Droysen J. G. Historik / Ed. Leyh (72 past.), S. 22. 
"Humboldt. Über die Aufgabe des Geschichtsschreibers (39 past.), cit. S. 597. 

Vadinasi, jis negali pretenduoti į teorinį ir metodinį pagrįstumą atskirai 
nuo socialinės realybės, kurioje buržuazinės liberalios visuomenės teori- 
jos svarbiausios implikacijos mažų mažiausiai savo pradmenimis buvo 
realizuojamos, kitaip tariant, formavosi. Šią situaciją atitinka tai, kad 
istorizmas kaip įsitvirtinusi metodinė koncepcija tapo kritikos objektu 
arba buvo pakeistas alternatyviomis tyrinėjimo prieigomis, kai atsirado 
didelių abejonių dėl klasikinių buržuazinių liberalių emancipacijos idėjų 
pagrįstumo. Toks buržuazinės visuomenės aštrėjančios krizės laikotarpis 
buvo XIX a. pabaiga ir XX a. pradžia: Pirmasis pasaulinis karas, ekono- 
minės depresijos, socialinių klasių priešybių paaštrėjimas, galiausiai ir 
visuotinės kultūros krizės sąmonės vyravimas amžininkų horizonte. Šių 
buržuazinės modernybės krizės reiškinių visuma privertė istorizmo her- 
meneutiškai apibrėžtai metodo sąvokai pajusti savo imanentines ribas. 
Šie reiškiniai sudarė patirties istorinį foną vadinamajai „istorizmo krizei“ 
nuo XX a. pradžios, o kartu apibrėžė tą metodų kaitos teorinę istorinę 
konsteliaciją, iš kurios kilo dabarties svarbiausios istorinės metodologi- 
jos idėjos. Visos reikšmingos metodinės naujovės judėjimai, kurios api- 
brėžia dabartinį istorijos mokslą tam tikru būdu, yra susijusios su šia 
modernybės krizine konsteliacija ir su tuo susijusiu istoristinės metodo 
sampratos suirimu. Nauji metodiniai požiūriai padėjo atskleisti naujas 
žmogaus patirties sritis, kurios negalėjo turėti interpretacinės istorizmo 


suformuotos metodo sampratos ribų. 
IO. Marksizmas-leninizmas 
Marksizmas-leninizmas euristiškai nukreipė 
savo dėmesį į tuos istorinės realybės aspektus, kuriuos jis pripažįsta is- 


torinės pažangos tikrąja sąlyga ir varomąja jėga savo materialistinių pa- 


matinių įsitikinimų prasme“. Euristika, marksistinio-lenininio istorijos 

mokslo supratimu, yra sisteminė vieta, kur susilieja teorija ir metodas. 
Teoriniai pamatiniai įsitikinimai čia turi būti operacionalizuoti į empi- 
rinio tyrinėjimo kategorijas ir strategijas. Ar teoriškai iškelta pretenzija 
produkuoti objektyvų žinojimą apie istorinės realybės nomologines 
struktūras (ir kartu pretenzija galėti prognozuoti istorines kaitas) gali 
būti metodiškai realizuota, išsisprendžia šiuo istorinio pažinimo proce- 
so būdu: istorinio klausimo formulavime atskiriant pažinimo ir tyrinė- 
jimo problemas, pat taip rutuliojant šiai problemai pritaikytas katego- 
rijas. Marksizmo pretenzija į euristinį dėsnių pažinimą ir prognozavi- 
mo gebėjimą reiškia, kad jis turi disponuoti kriterijais, kurie leidžia 
istoriniams fenomenams adresuoti objektyviai „teisingus“ klausimus. 
Šiai pretenzijai pagrįsti marksizmas remiasi ne vidiniais moksliniais, bet 
išoriniais arba ikimoksliniais istorinio pažinimo faktoriais. Griebdamasis 
tiesą laiduojančių politinių instancijų (pvz., partijos) marksizmas mano 
galįs objektyvuoti šį istorinio mąstymo santykį su praktika. 

Vis dėlto šis marksistinės euristikos objektyvistinis posūkis atrodo pro- 
blemiškas visų pirma dviem aspektais: pirmiausia, marksizmas argumen- 
tuoja tam tikru cirkuliariu būdu. Jis savo pretenziją artikuliuoti tyrinėji- 
mo problemas su aukštu euristinio objektyvumo ir būtinumo turiniu 
turi pagrįsti su nuoroda į išorinius mokslo autoritetus, kurie jau patys 
implikuoja marksizmo principų galiojimą. Kita vertus, istorinio tyrinėji- 
mo euristinis klausimo ir ieškojimo judėjimas aiškiai sustabdomas, kai 
politinės instancijos išaukštinamos kaip istorinių klausimų kėlimų pa- 
grįstumo kriterijai tyrimo srityje. Kai istorinis materializmas paverčiamas 
vienintele, politiškai paremta tyrinėjimo direktyva, kuri parengia visą priva- 
lomų istorinių kategorijų komplektą (gamybiniai santykiai ir gamybi- 


nės jėgos, revoliucija, bazė ir antstatas, visuomeninių formacijų seka, 


5 Žr. Rüsen J. Historische Orientierung, S. 86 ir toliau. 

klasių kova, ideologija ir t. t.), pačių istorikų vykdoma produktyvi tyrine- 
jimo sampratų paieška darosi tiesiog nereikalinga. Ši aplinkybė dažniau- 
siai paaiškina palyginti menką marksistinio-lenininio istorijos mokslo eu- 
ristinį novatoriškumą. Jame euristika kaip istorijos mokslo savarankiška 
operacija iš esmės atrofuojasi ir virsta šaltinių tyrinėjimu. Vadovaudama- 
sis savaisiais kategoriniais istorijos užgriebiais (Zugriffe), marksizmas savo 
dėmesį visų pirma skiria tokiems šaltiniams, kurie parodo ekonominius 
ryšius ir vystymosi procesus, taip pat ir susidūrimus tarp atskirų klasių 
kaip istoriją lemiančių kolektyvinių veiksmo subjektų. 

Istorizmo modifikacijos marksizmo dėka tapo ženklios ir šaltinių 
kritikos kaip metodinės operacijos atžvilgiu. Priimdamas išorinės šalti- 
nių kritikos pasiektus standartus kaip universaliai galiojančius, jis lai- 
ko, kad vidinės šaltinių kritikos priemones reikia papildyti: objektyvus 
klasinis šaltinių pobūdis turėtų būti ideologiškai kritiškai rekonstruoja- 
mas. Dar kartą pranokdamas šaltinių kritiką, marksizmas siekia prasi- 
skverbti į šaltinių slepiamą giluminę struktūrą, kurios pažinimas leidžia 
įžvelgti jų kūrėjų objektyvias klasines pozicijas ir interesus. Vis dėlto 
įsidėmėtina, kad marksizmas jo naujai į žaidimą įtrauktas vidinės šalti- 
nių kritikos dimensijas pars ir nutildo. Kadangi socialistinė visuomenė, 
remdamasi klasių priešybių išnykimu, daugiau nebeprodukuoja jokių 
ideologinio pobūdžio šaltinių, tai už hermeneutiškai atskleidžiamų šal- 
tinių parodymų slypinčios prasmės, kuri tuomet turėtų būti ideologiš- 
kai kritiškai rekonstruojama, paieškos netektų pagrindo. 

Tiek Droyseno istorizmas, tiek ir marksizmas interpretaciją (pras- 
mingo ryšio tarp istorinio žinojimo šaltinių kritikos surastų faktų pras- 
me) laiko ta istorinio mąstymo operacija, kurioje užsibaigia istorinio 
tyrinėjimo procesas. Vis dėlto marksizmas ryžtingai atmeta interpreta- 
cijos kaip „tyrinėjančio supratimo“ hermeneutinę sampratą. Tiesa, mark- 
sistai iš esmės sutaria dėl to, kad pažinimo subjektas negali pagaminti 


jokios praeities fotografijos, o „interpretacija“ visada yra subjekto „kon- 

struojanti atliktis“. Žinoma, ta atliktis nėra laisva, o iš anksto prefor- 
muota tam tikrų pačius subjektus liečiančių objektyvių konsteliacijy. 
Marksizmas laikosi tikrovės objektyvaus pažinumo principo nepriklau- 
somai nuo visų konstrukcinių priedų ir konkuruojančio klasinio požiū- 
rio nulemto pažinimo partiškumo. Jis orientuojasi į istorijos sąvoką, 
kaip objektyvų vyksmą, kuris dėl materialių sąlygų dėsningai yra deter- 
minuotas ir vyksta be žmonių valios ir sąmonės. Objektyvi interpreta- 
cija yra įmanoma tuomet, kai ji įtraukia šiuos materialius tikrovės fak- 
torius. Interpretacijos marksizme pateikia žinojimą apie kažką, kas vyksta 
dėsningai logiškai, t. y. taip pat nepaisant pačios interpretacijos akto. 
Vadinasi, pateikia būtinybės įžvalgą, o ne vadovaujasi išsilaisvinimo iš 
dabarties ribojančių sąlygų laikišku veikimo orientavimu. 

Nuo Maxo Weberio laikų buržuazinio mokslo kritikos objektas vi- 
sy pirma buvo ši marksizmo objektyvistine savivoka. Ji galų gale siekia 
atlikti istorinio materializmo rekonstrukciją žinojimo sociologijos po- 
žiūriu. Tokia rekonstrukcija iš jo atima nomologinio mokslo statusą ir 
vietoj jo suteikia jam iš modernių industrinių visuomenių nuo XIX a. 
pagrindinių orientavimosi poreikių kylančios interpretacijos profilį. 
Tokios rekonstrukcijos požiūriu, istorinis materializmas atrodo kaip is- 
torinio tyrinėjimo teorinis ir metodinis pagrindas greta kitų, kurie savo 
naudą ir tiesos pretenziją turėtų įrodyti savo problemas sprendžiančios 


euristinės galios mastu ir diapazonu. 


II. Analų mokykla 


Analų mokyklos kritika esamo istorijos kaip 
specialaus mokslo adresu įsiplieskė del to, kad jo fiksacijos objektas buvo 
didieji įvykiai kaip istorinės tikrovės esą svarbiausios apraiškos. Analų mo- 
kyklos istorikai, priešingai, teigė, kad tikruosius istorinės kaitos judėjimo 

momentus galima atskleisti tik žvelgiant į giliau esančius tikrovės sluoks- 
nius. Čia slypi įvykių triukšmo užgožti, ber būtent todėl veiksmingesni 
istorinės kaitos veiksniai, sąlygos ir varomosios jėgos. Analų mokykla te- 
matizuoja šias istorinės realybės giluminės dimensijas ir determinantus 
kaip „struktūras“, kaip istorinės kaitos ilgalaikes ribas, kurios dažniausiai 
yra nepavaldžios subjektų laisvai ir jų nuožiūra tvarkomai dispozicijai. 

Struktūros sąvokos euristinė reikšmė yra ta, kad Analų istorikams ji 
padeda istorijos socialinę-psichologinę, ekonominę ir geografinę dimen- 
siją tematiškai naujai atskleisti ir kartu naujoviškų tyrinėjimo sampratų 
ribose taip pat metodiškai įveikti. Su šiuo lemiamu anksčiau nepakan- 
kamai nušviestų sričių istorizavimu Analų mokyklos istorikų savivoko- 
je susijungia pretenzija dabar leisti istorijai įžengti | akiratį be jokių 
sutrumpinimų. Šią pretenziją išreiškia histoire totale* idėja. 

Istorinės realybės socialinę psichologinę dimensiją Analų istorikai at- 
skleidė kaip tam tikrą mentalitetų istorinio tyrinėjimo prieigą. Jie parodė, 
kad „mentalitetas“ kaip kolektyvinė, dažniausiai ikisąmoninga, mažai di- 
ferencijuota dvasinė struktūra jokiu būdu nėra tik ikimodernių sąmonės 
būsenų sudedamoji dalis, bet ji kaip tendenciškai iracionali galia taip pat 
formuoja ir mūsų dabartį būtent tuo būdu, kuris negali patekti į inten- 
cionaliai valdomų įvykių orientuotos istoriografijos akiratį. 

Analų mokykla domisi ne tik mentalitetų istorija, bet ir socialiniais- 
ekonominiais istorinės kaitos faktoriais ir sąlygomis. Po Antrojo pasau- 
linio karo šis tyrinėjimo interesas davė kvantitatyvios arba „serijinės“ 
konjunktūrų istorijos sampratą. Ji remiasi ilgų statistinių sekų sudary- 
mu, kad galėtų formuluoti kiekybinius teiginius apie santykius ir prie- 
žastinius ryšius tarp atskirų ekonominio gyvenimo ir socialinės struktū- 
ros sektorių arba apie ilgalaikių konjunktūrinių tendencijų pasekmes 
politiniams ryšiams. Serijinis istorijos mokslas siekia istorinius teigi- 
nius apie tendencijas pokyčio masto apskaičiavimu „kilometrais“ vėl 


paversti istorinio tyrimo operacionalizuojamomis kategorijomis. 

Trečioji Analų mokyklos tyrinėjimo perspektyva, kuri pademonstra- 
vo didį euristinį vaisingumą, yra ryžtingas žmonių gyvenamajam pasau- 
liui artimų gamtos sričių istorizavimas. F. Braudelis ir E. Le Roy Ladurie 
ypač pabrėžia klimatinių ir geografinių faktorių, kaip giliausių ir lėčiau- 
siai kintančių tikrovės struktūrų, reikšmę istorinės kaitos procesams. 

Aišku, kad Analų mokyklos nepaprastas euristinis produktyvumas 
visais istorinės realybės lygmenimis leido pastebėti visiškai naujus šalti- 
nius ir privertė naujai interpretuoti seniai žinomus. Pavyzdžiui, notarų 
aktai, testamentai arba socialinės istorijos duomenys, kurie fiksuoja kon- 
traceptinį elgesį, buvo interpretuojami atsižvelgiant į juose nusistovėju- 
sias religines ir moralines nuostatas. Kita vertus, Le Roy Ladurie klima- 
tologiniai darbai rėmėsi giluminių gręžinių atskleista „stebuklinga ledo 
atmintimi“, kuri skirtingais deguonies izotopo O 18 pasiskirstymais 
pateikė informaciją apie klimato pokyčius. 

Šaltinių kritikos problemos, kurios yra susijusios su šio istorinio tyri- 
nėjimo euristika, vis dar negali būti laikomos išspręstos. Istorija susiduria 
su šaltinių kritikos problemomis, kurios kyla dėl to, kad šaltiniai daž- 
niausiai yra simbolinio pobūdžio, taigi nepatikslina savo prasmės, o pa- 
teikia ją užkoduota forma. Kita problema yra ta, kad šaltiniai dažnai nau- 
dojami ieškant atsakymo į klausimą, apie kurį jie tik netiesiogiai kažką 
sako (pvz., testamentai, kurie reguliuoja palikimo reikalus ir nesiekia pa- 
teikti informacijos apie religinius įsitikinimus). Kaip šis šaltinių parody- 
mų „netiesioginis pobūdis“ gali būti metodiškai kontroliuojamas, yra sunki 
mentaliteto istorijos šaltinių kritikos problema, kuri galėtų būti spren- 
džiama atsigręžus į kultūrinius antropologinius ir etnologinius metodus. 

Taip pat „serijinis“ istorijos mokslas susiduria ir su naujomis šalti- 


nių kritikos problemomis. Kadangi jų statistiniai šaltiniai dažnai apima 


* Totalios istorijos (pranc.). — Vert. 

ilgus laikotarpius, iškyla šaltinių informacijos palyginamumo klausi- 
mas. Šaltiniai, aprėpiantys ilgalaikius istorinės kaitos procesus, turi būti 
standartizuojami laikantis vienareikšmių klasifikacijos kriterijų. Even- 
tualios spragos turi būti užpildomos, pasitelkus ekstrapoliacijas ir sudė- 
tingus statistinius skaičiavimus. 

Kaip Analų mokykla mums siūlo interpretuoti laiko kaitos pokyčius? 
Ji integruoja jos atskleistą istorinio vyksmo įvairovę ne į naują vienybės 
suvokimą, o į istorinio ir socialinio pasikeitimo teoriją. Atsisakymas iš- 
plėtoti tokią teoriją reiškia tam tikrą jos interpretacijos gebėjimo apribo- 
jimą palyginti su jų pačios euristiškai atskleistais faktais. Pirmiausia Ana- 
lų mokyklai trūksta kriterijų, kaip vieną su kita susieti jos tematizuotas 
istorijos struktūras. Antra, praradus istorijos vienybės idėją, prarandamas 
ir istorijos mokslo santykis su dabartimi. Istorijos mokslas turi realizuoti 
savo orientavimo funkciją dabartyje kaip istorinio suvokimo tikrajame 
veiklos lauke. Tačiau būtent į pastarąjį Analų mokykla nepakankamai 
atsižvelgia tiek kategorijų, tiek ir tematiniu požiūriu. Sistemiskai abstra- 
huojantis nuo jos kaip istoriškų įvykių regimybės ir siekiant palikti ją 
nuošalyje kaip dienos triukšmą del gilesnio istorinio suvokimo, paneigia- 


mas praktinis apšvietos motyvas, kurio dėka ji pati egzistuoja. 


I2. Visuomenės istorija 


Euristiniu požiūriu pagrindinis visuomenės 
istorijos klausimas yra klausimas apie „ypatingo Vokietijos kelio“ („deur- 
schen Sonderweges ), kuris atvedė į XX a. ketvirtojo ir penktojo dešimt- 
mečių katastrofas, prielaidas ir to kelio formas. Vokiečių istorijos savo- 
tiškumo rekonstrukcija pareikalavo lyginamosios perspektyvos, t. y. pa- 
lyginimo su kitų XIX ir XX a. modernėjančio pasaulio tautų vystymusi. 


Siuo aspektu komparatyvistines modernizacijos teorijos pasirodė esan- 

čios ypač produktyvios ir turinčios didelę euristinę vertę. Aiskinant 
XIX-XX a. svarbiausius istorinius procesus jos iškelia į dienos šviesą 
hermeneutiškai nesuprantamus, bet tik analitiškai rekonstruojamus 
sąlygojančius faktorius ir konsteliacijas. Ekonominiai konjunktūros 
svyravimai ir paskirstymo problemos, klasių susidarymo socialiniai 
procesai, kolektyvinės politinės ideologijos kaip nacionalinių identi- 
tetų kelrodžiai, demografinės tendencijos ir daugelis kitų socialinės 
kaitos faktorių įgyja palyginti su kultūros ir politikos istoriniais ryšiais 
daugiau reikšmės, net jeigu pastarieji ir nėra visiškai ignoruojami. 

Tikrindama euristiskai tematizuotus šaltinius, visuomenės istorija yra 
priklausoma nuo daugelio pagalbinių disciplinų ir pirmiausia nuo socia- 
linių mokslų. Ber ir humanitariniuose moksluose visuomenės istorija at- 
rado nemažai pagalbinių mokslų, kuriuos pasitelkus ji taip pat ir herme- 
neutikai atskleidžiamą tradiciją gali patikrinti naujomis jų informacinė- 
mis kontrolės formomis. Pvz., ji konsultuojasi su psichoanalize ar socialinės 
psichologijos teorijomis, kad galėtų rekonstruoti tradicijos istorijas iš šal- 
tinių, kurių iš pirmo žvilgsnio atrodo visai nėra, arba jos atsiskleidžia tik 
sąmoningai arba nesąmoningai iškraipyta arba sufalsifikuota forma. 

Kalbant apie interpretaciją kaip metodinę operaciją, visuomenės 
istorija nuosekliai rūpinasi savo istorinės interpretacijos skaidrumu, 
sistemingai atskleisdama visus savo teorinius pagrindus. Ji išrutulioja 
savo istorinės kaitos interpretacijos prielaidas trimis lygmenimis: 

1. Savo sisteminiu istorinės patirties vienybės įsivaizdavimu. Visuo- 
menės istorija istorinę realybę suskirsto į savitarpiškai priklausomą tikro- 
vės sektorių sistemą, kurią sudaro istorijos, ekonomikos, politikos ir kul- 
tūros sektoriai. Vadovaujantis jos principu istorinės kaitos bendrą inter- 
pretaciją struktūruoti „iš visuomenės“ atsiveria vaizdinys, kad modernių 
visuomenės sistemų socialiniuose ir ekonominiuose sektoriuose galima 
lokalizuoti tikrai dinamiškus ir istoriškai produktyvius pamatinius pro- 


cesus. Iš jų galima istorinės patirties vienybę sintezuoti į socialinės kaitos 

teoriją. Jei visuomenės istorija laikosi sintezės idėjos, tuomet šitai reiškia, 
kad pripažįstamas istorinio vyksmo principinis daugiasluoksniškumas ir 
atvirumas. Jei kultūriniai ir politiniai faktoriai kaip visuomenės varomo- 
sios jėgos būtų eliminuoti, tuomet visuomenės istorijos sintezuojanti ga- 
lia tik susilpnėtų. Šis istorinės patirties sektorinis suskirstymas tam tikru 
būdu vyksta toliau, kai išskiriamos veiksmo dimensija ir veiksmą lemian- 
ti struktūros dimensija kaip istorinio vyksmo judėjimo momentai. Iš bū- 
dingo visuomenės istorijai vaizdinio, kad visuomenė ir istorija yra svar- 
biausi istorinių procesų sektoriai, išplaukia, jog visuomenės istorija pir- 
menybe teikia neintencionalioms varomosioms jėgoms. 

2. Visuomenės istorija atskleidžia savo interpretacinio darbo prielai- 
das ta forma, kad ji eksplikuoja savo istorinį vaizdinį apie socialinės 
kaitos vienybę. Visuomenės istorija orientuojasi į lyginamosios moder- 
nizacijos teorijos pažangos idėją. Šiuo požiūriu modernizacija atrodo 
kaip atskirų visuomenės sričių struktūrinis išsidiferencijavimas, kartu 
didėjant visos sistemos sudėtingumui. Be to, modernizacija išplečia vi- 
suomeninių individų laisvės erdves, kartu suvaržydama politinę valdžią 
pilietinio viešumo įteisinimo kriterijais — šiuolaikiniais žmogaus tei- 
sių katalogais ir kitomis šiuolaikinėmis konstitucinėmis sistemomis. 
Modernizacija iškyla kaip tendenciska demokratizavimo pažanga, kuri 
nėra užbaigta, nes savo prigimtimi yra linkusi vykti toliau. 

3. Galiausiai visuomenės istorija atskleidžia savosios istorinės kaitos 
interpretacijos pagrindus, atsiskaitydama už savo argumentacijos norma- 
tyvines prielaidas. Ji neslepia savo partiškumo: ji stoja už palyginti liberal- 
demokratinį kelią į modernybę, kuriuo Vakarų industrinės visuomenės 
ėjo nuo Amerikos revoliucijos proveržio. Istorinių galimybių bendrame 
ansamblyje visuomenės istorija laiko šį kelią lengviausiai pagrindžiamu, 
nes čia istorinių sąnaudų ir naudos santykis yra pats palankiausias. Vi- 
suomenės istorijos požiūriu iš šio „buržuazinio“ raidos modelio lengviau- 


siai pavyksta iškristalizuoti normatyvinius sueigos taškus, iš kurių gali- 

ma atskleisti istorinės patirties vienybę. Čia galima tam tikra prasme rasti 
kritikos „archimedinį“ tašką, kurio reikia visuomenės mokslui, norinčiam 
būti histoire engagee* . Visuomenės istorija išsiskiria būtent šiuo praktiniu 
susidomėjimu istorinio vystymosi variantų, kurie skiriasi savo moderni- 
zacijos galimybėmis ir sąnaudomis, taigi ir savo principine ideologine 
kritine nuostata, apšvieta. Visuomenės istorijos gebėjimas kritikuoti kyla 
ne kaip marksizme iš pretenzijos į privilegijuotą prieigą prie jau iš anksto 
nuspręstos istorijos, bet semia gyvybinę galią iš gebėjimo apginti savo 
normatyvines prielaidas, iš praktinio proto, taip pat ir iš vėliau gimusiųjų 


įžvalgos į praėjusio vyksmo istorinę kainą. 


I3. Istorizmo sugrįžimas? 
Dabarties neohermeneutinių 
metodų samprata 


Vokietijos Federacinėje Respublikoje pasku- 
tiniais metais išpopuliarėjo į kasdienybės istoriją arba kultūrinę antro- 
pologiją orientuotos tyrimo prieigos (Ansätze), kurios metodinę savivo- 
ką, beje, grindžia savo priešiškumu visuomenės istorijai. 

Sistemisky istorijos objekto užgriebių (Zugriffe) lygmeniu visuome- 
nės istorijos metoduose jos pasigenda kultūrinio faktoriaus. Istorinės 
socialinės kaitos teorijoje, kritikuodamos visuomenės istorijos pažan- 
gos sampratą, jos pasigenda jautresnio Apšvietos dialektikos supratimo. 
Modernizavimo procesai joje stebimi kritiškiau, jų kaina ir patologiniai 
šalutiniai reiškiniai gvildenami daug pabrėžtiniau nei visuomenės isto- 


rijos metodų koncepcijoje. Galiausiai savo normatyviniais pagrindiniais 


* Angažuota istorija (pranc.). — Vert. 

įsitikinimais kasdienybės istorija ir kultūros antropologija prarado pasiti- 
kėjimą teoriniais modernizavimo požiūriais kaip istorinės laiko tėkmės 
įvertinimo kriterijumi. 

Euristiškai neohermeneutinės pozicijos atkreipia istorinio tyrinėji- 
mo dėmesį į ligi šiol „pamirštą istoriją“. Joje domimasi tuo, kas išstum- 
ta, svetima ir marginalu mumyse pačiuose, būtent ir sociokultūrinėje 
evoliucijoje, ir mūsų pačių gyvenime. Empiriškai šis euristinis impulsas 
pasireiškia didesniu susidomėjimu modernizavimo proceso „nevykeliais“, 
jo kolonizuotaisiais, taip pat ir liaudies mažais pasipriešinimais politi- 
nio, socialinio ir kultūrinio disciplinavimo tendencijoms. Be to, į akira- 
tį patenka klasių susiformavimo ir industrializavimo procesų apdoroji- 
mo kasdienės formos, taip pat ir betarpiškos praeities paliestųjų gyveni- 
mo istorijos patirtis ir pasakojimai. 

Šių naujų metodinių prieigų euristinis bendrumas lemia jo ryškiai 
išreikštas sugebėjimas sudirginti savąją mokslinę ir sociokultūrinę savi- 
voką. Jis yra būdingas „etnologiniam zvilgsniui“, kuris leidžia įgyti naujų 
svetimumo patirčių palyginti su savu identitetu ir normalumu. Šios 
prieigos atveria naujas perspektyvas, skirdamos dėmesį objektyvių struk- 
tūrų prievartos nuolat vykstančiam kasdienio gyvenimo ir socialinių 
santykių formų apdorojimui. Šaltiniuose jos išryškina praeities „saviin- 
terpreracinę“ dimensiją. Žvelgiant iš šios perspektyvos, patys istoriniai 
subjektai pateikia ataskaitą, kaip jie patyrė, interpretavo ir kultūriškai 
apdorojo savo dabarties objektyvius iššūkius ir sistemines būtinybes. 
Šiuo požiūriu didelę euristinę vertę turi „oralinės istorijos“ praktika. 
Subjektų gyvenimo istorijos atsiminimo interviu išlaisvintos patirtys 
kuria tradicijos kompleksiškumą, kuris gali bon kritiškai susietas su is- 
torinio tyrinėjimo tradiciniais apibendrinimais. 

Kokiomis šaltinių kritikos priemonėmis šią istorinės realybės saviin- 
terpretuojančią dimensiją galima metodiškai ir intersubjektyviai patik- 


rinti ir rekonstruoti? Pirmiausia „tankaus aprašymo“ („dichten Beschrei- 

bung‘) metodas žada laiduojantį objektyvų priėjimą prie istorinio tyri- 
nėjimo medžiagos. Tyrinėtojo santūrumu, šios tikrovės sava interpreta- 
cija, jo teoriniais užgriebiais ir metodinėmis kategorijomis mėginama 
priartėti prie istorinės tikrovės per pačiam tyrinėtojui svetimus istori- 
nių subjektų aiškinimus. Taip pat ir oralinės istorijos kontekste prakti- 
kuojamos istorinės tiesos paieškos kooperatyvines formos leidžia nau- 
jais aspektais kritiškai įvertinti istorinių žinių šaltinius. 

Taigi santykis su istorinės realybės saviinterpretuojančia dimensija 
būtinai implikuoja atsisakymą metodinio objektyvavimo kvantitatyvi- 
nių procedūrų, nes jos tiesiog mėgina abstrahuotis nuo individualių 
apraiškų ir nuo šaltinių specifinės kokybės del statistinių ryšių. Vietoj 
to mikroanalitiniai užgriebiai žada daugiau sėkmės, nes jie siekia koky- 
biškai atskleisti pavienius atvejus. 

Del istorinės interpretacijos metodinio operacionalizavimo reikia pa- 
sakyti, kad neohermeneutinės pozicijos siekia svarbių visuomenės mokslo 
tradicinių interpretacijos sampratų modifikacijų. Ryžtingai atsisakoma 
istorijos sintezės ir vienybės koncepcijos. Neohermeneutinės pozicijos 
nebepasitiki modernizacijos teorijos inspiruotomis istorinės kaitos glo- 
balinėmis interpretacijomis. Joms priešinama interpretacijos samprata, 
kuri turi padėti atsargiai priartėti prie pačių subjektų patirčių ir saviin- 
terpretavimų, jų „teoriškai“ neuztveriant iš anksto suprojektuotais pras- 
mes iškraipymais, o praktikuodamas apdairų istorinės patirties aikštin- 
gumo (Ergensinn) puoselėjimą. Istorija iš naujo hermeneutiškai susieja- 
ma su paliestųjų savivoka ir veiksmų struktūromis. Tai jokiu būdu nėra 
intencionalistinė klaida, kuri padaroma, kai neigiama istorinio vyksmo 
struktūrinė dimensija. Tai veikiau istorinės realybės rekonstrukcija san- 
kirtos taškuose, kur vienas su kitu susiduria istorinis objektyvumas ir 
subjektyvumas, taigi ten, kur struktūrinės veiksmo sąlygos visada jau 
kultūriškai sušvelninamos savo interpretacijų forma, todėl sukuriamos 


naujos laisvės galimybės. 

Šitaip klausimas apie istorijos struktūrinės ir kultūrinės dimensijos 
metodinį tarpininkavimą neišsprendžiamas, o tik iš naujo keliamas, 
kaip ir klausimas dėl metodinio ryšio tarp interpretatoriaus subjektyvu- 
mo ir istorinių veikėjų subjektyvumo. Dėl pirmo klausimo, tai iš esmės 
dirbtinai atrodanti poliarizacija tarp visuomenės istorijos ir neoherme- 
neutikos jau sugestijuoja, kad istorija neturėtų būti analitiškai vienpu- 
siškai rekonstruojama nei kaip struktūrinis ryšys, nei kaip kultūros pro- 
cesas, kuris galėtų būti hermeneutiškai suprantamas. 

Vietoj to reikėtų kalbėti apie metodinį sąveikos tarp struktūrinių iššū- 
kių, istoriškai objektyviai iškylančių veikimo subjektams, ir jų platesnio 
kultūrinio apdorojimo formų, kurios toliau pačios vėl gali tapti istorinės 
kaitos varomosiomis jėgomis, įvaldymą. Kalbant apie antrąjį klausimą, 
istorinio tyrinėjimo „neteorinio“ požiūrio neohermeneutinės iliuzijos vei- 
kiau užtveria sprendimo kelius nei juos atidaro. Užbaigdamos savo istori- 
jos mokslo jo istoristiniu ir | modernizacijos teoriją orientuotu pavidalu 
tradicinių hermeneutinių išeities padėčių siaurųjų vietų kritiką tuo, kad 
susprogdina hermeneutinį ratą, jos daro kaip tik tą klaidą, kurios norėjo 
išvengti, — istorinės svetimybės nereflektuotos konfrontacijos su savosios 
dabarties horizonto prasmėmis. Tuo tarpu šiandien reikery senų, galbūt 
vienpusiškų teorinių pažiūrų kritiką perkelti į naujų ir daugiapusių inter- 
pretacijos samprata metodiškai kontroliuojamų paieškų dinamiką. 


14. Istorijos mokslo ateitis: 
prieš metodą ar už gilesnį 
metodinj racionaluma? 


Dabartine istorijos teorija atkreipia demesj | 


istorinio pažinimo kalbinę giluminę dimensiją, kuri radikaliai kritikuo- 


ja istorijos mokslą kaip metodiškai veikiančią tyrimo instituciją. Paaiš- 

kėjo, kad istorinis pažinimas yra laiko patirties naratyvinio jprasmini- 
mo procesas, reguliuojamas tokių prasminių kriterijų, kurių epistemo- 
loginis statusas yra ginčytinas. Palyginti su istorinio tyrinėjimo metodų 
arsenalu, jie yra fundamentalesni ir veiksmingesni, — juk jie galiausiai 
nulemia, ar žmogiška praeitis gali būti sudabartinama prasmingos ir 
reikšmingos istorijos forma. Jie eksplikuojami taip pat ir antimetodolo- 
giškai kaip istorinio pažinimo naratyvinio įprasminimo procesų poeti- 
niai ir retoriniai principai. Tyrinėjimo metodiniai reguliatyvai, priešin- 
gai, traktuojami kaip antriniai: jie leidžia tyrinėtojams iš šaltinių išgauti 
ir interpretavimu nustatyti tik tai, kas tinka poetiniam ir retoriniam 
išankstiniam sprendimui apie galimą prasminį laiko kaitos turinį. 

Šiuo posūkiu istorijos teorija vėl tęsia istorikų savivokos tradici- 
jas, kurioms ilgą laiką — iki istorinio mąstymo sumokslinimo - le- 
miamą įtaką darė retorika. Todėl radikaliai keliamas klausimas, ar 
galima reguliuoti istorinį pažinimą. Jei istorinio įprasminimo kalbi- 
nė organizacija yra poetinė ir estetinė, t. y. iš principo ikiracionalus 
procesas, tuomet jo istorinio tyrimo metodiniai reguliatyvai nelie- 
čiami. Pastarieji patys savo statusą praranda veikiau kaip istorinių 
teiginių galiojimo užtikrinimo principai ir tampa (radikaliose naujų 
istorijos teorijų atmainose) vien retorinėmis figūromis, kurios per- 
teikia tik tiesos regimybę, nors iš tikrųjų kalbama apie literatūrinių 
pavidalų formalią koherencija. 

Istorijos mokslas gali į šį iššūkį savivokai atsakyti tik tuo, kad jis 
ryžtingiau nei iki šiol savo supratimą apie istorinį metodą sieja su 
interpretacijos operacijomis. Ten šaltinių informacijos atskleidimui 
ir įvertinimui lemiamą vaidmenį vaidina vaizdiniai apie prasmingą ir 
reikšmingą laiko tėkmę. Tokių vaizdinių teorizavimo metodinis prin- 
cipas perkelia istorijos mokslo racionalizavimą į (metateoriškai naujai 
atskleistą) giluminį naratyvinio įprasminimo lygmenį. Tačiau dar ne- 


nuspręsta, kokiu mastu naratyvinės prasmėdaros kalbinis procesas gali 

būti metodiškai reguliuojamas. Vis dėlto pagrindinių istorinių sąvo- 
kų teorinė refleksija, kuri lydėjo istorinio mąstymo mokslinės formos 
vystymąsi, yra patikimas indikatorius, rodantis, kad metodizavimo 
potencialas egzistuoja, o daug atvirų klausimų, kurie iki šių dienų 
buvo susiję su istorinės interpretacijos teorizavimu, yra taip pat aiškus 


indikatorius, rodantis, kad šis potencialas dar neišsibaigęs. 


Versta iš: Rūsen J. Historische Methode // 
Rūsen J. Historische Orientierung: über die Arbeit des 
Geschichtsbewußtseins, sich in der Zeit zurechtzufinden. — 
Köln; Weimar; Wien: Böhlau Verlag, 1994. 
S.101-129. 


ISTORINIS METODAS 
IR RELIGINĖ PRASMĖ 
Dialektiniai sąjūdžiai 


naujaisiais amžiais! 


Jeigu jie (mokslai? ką ir gali, tai su šaknimis 
sunaikinti tikėjimą, kad egzistuoja kažkas 
panašaus į pasaulio „prasmę“. 

Max Weber“ 


Nėra jokio žmogiško santykio su Istorija, jei 
nedirbama ta linkme: apskritai nėra jokio dalvkinio 
santykio. Problema ta. kad negalima dont prielaidos, 


Jog tai apskritai vra suvokiama kaip problema. 


Oskar Negi, Alexander Kluge? 


|. Modernumas metodo dėka: 
ėjimas prieš srovę 


Istorinis mąstymas tuomet yra modernus, kai 
jis paklūsta tam tikriems galiojantiems reguliatyvams. Sie reguliatyvai api- 
bendrinami sąvoka „metodas“. Tai klaidinanti sąvoka, nes egzistuoja ir 


! Pirmoji redakcija: Kūrtler, Wolfgang; Rüsen, Jörn; Schulin, Ernst (Eds). Geschichts- 
diskurs, Band 2: Anfänge modernen historischen Denkens. - Frankfurt am Main, 1994, 
S. 17-30. Už kritines pastabas ir tolesnes nuorodas esu nuoširdžiai dėkingas Horstui 
Walteriui Blanke'i, Mathiasui Dornhege’ui, Dirkui Fleischeriui ir Ernstui Schulinui. 

` Weber, Max. Mokslas kaip profesinis pašaukimas / vertė Z. Norkus // Problemos, 
1990, Nr. 42, p. 72. 

3 Negr, Oskar; Kluge, Alexander. Geschichte und Eigensinn. — Frankfurt am Main, 
1981, S. 597. 

ikimoderni metodų samprata*. Bet galima aiškiai nurodyti, ką reiškia spe- 
cifiškai modernus „metodas“: tai sistema taisyklių, kurios istorinio mąs- 
tymo procedūrą apibrėžia kaip tyrinėjimą. Ikimodernia prasme „meto- 
das“ reiškia visumą tų reguliatyvy, kurie apibrėžia istorinio žinojimo kal- 
binį formavimą; čia dominuoja istorinio mąstymo ir istoriografijos santykio 
su adresatu požiūris. Tuo tarpu moderni metodų samprata savitumą įgyja 
iš istorinio mąstymo ir istoriografijos santykio su patirtimi, 

Modernaus istorinio mąstymo atsiradimo procese senesnė metodų sam- 
prata transformuojama į naujesnę. Istoriografija kaip literatūrinė forma 
prarado meno produkto, kuris gali būti gaminamas laikantis taisyklių, 
pobūdį. Žinoma, tai nereiškia, kad modernios istoriografijos nereguliuo- 
ja jokios taisyklės, bet jos literatūrinio reguliavimo jau nebeužtenka, kad 
istorinis žinojimas įgytų nenuneigiamą tikrumo galią, kurią jis įgyja per 
tyrimo santykį su patyrimu. Todėl kiekviena modernaus istorinio mąsty- 
mo istorija yra orientuota į šio tyrinėjimo reguliatyvo „metodo“ atsiradi- 
mą ir plėtotę; žinoma, tai darydama ji dažniausiai kaip savaime supranta- 
mą suponuoja modernizacijos procesą, nesigilindama į jį kaip į struktūrų 
raidą. Metodas yra neginčytinai laikomas sprendimo kriterijumi, kai rei- 
kia spręsti, ar ir kaip pažinimo santykis su praeitimi priklauso istorijos 
priešistorei, kuri save pačią supranta kaip mokslo discipliną. 

Kartu su modernizacija istorinis mąstymas patiria — jam savitos atsi- 
minimo logikos forma — racionalizavimo procesą, kuris istoriškai nu- 
stato modernybę visose gyvenimo srityse. Modernaus istorinio mąsty- 
mo kilmė ir raida gali būti tiksliai identifikuota ten, kur metodas kaip 
istorinio mąstymo tikrai galiojantis reguliatyvas tyrinėjant padaromas 
jo būtina sąlyga arba traktuojamas kaip būtina sąlyga, kad istorinis atsi- 
minimas atliktų savo kultūrinę orientavimo funkciją. Be metodo nėra 
prasmės — taip būtų galima formuluoti šią sąlygą. Istoriografijos moder- 
niosios formos istorija dėl to gali dalyvauti „toje metodiškai imanenti- 


nėje, negrįžtamoje pažangoje“, „kuri yra neabejotina“?. Todėl kom- 

pleksiški procesai, kuriuose istoriškai susiformavo metodiniai tyrinėji- 
mo reguliatyvai, ir toliau plėtojosi į aktualias tyrinėjimo problemines 
situacijas kaip standartinė naujausios istoriografijos istorijos tema. 

Tik postmoderniosios istorijos teorijos kontekste perspektyva kei- 
čiasi. Dabar marginalizuojamas metodas, ir į pirmąją vietą iškyla istori- 
nio įprasminimo kalbinės procedūros. Akivaizdu, kad tai panašu į isto- 
rinio mąstymo ikimetodinę prasmę. Prasmė mąstoma be metodo. 

Ką reiškia prasmė? Tai (atsižvelgiant į istoriją) istorinio žinojimo ir 
istorinio vaizdavimo koherencija jų subjektų gyvenimo sasajoje°. Ji turi 
turinio, formos ir funkcijos komponentus: istorija yra prasminga, jeigu ji 
a) laiko kaitoje patirtį organizuoja visa aprėpiančios laiko tėkmės vaiz- 
diniu, kuris iš praeities „gešeftų daro istoriją dabarčiai; b) jeigu ji šią 
laiko tėkmę pateikia pasakojimu; ir galiausiai c) jeigu šis pasakojimu 
pristatomas istorinis žinojimas dabartinę gyvenimo praktiką kultūriš- 
kai orientuoja savo laiko dimensijos atžvilgiu. 

Su šiuo prasmės kriterijumi į istorinio mąstymo metodizavimo proce- 
są, kuriame jis tapo modernus, galima istoriškai pažvelgti taip, kad iš- 


nyksta savaiminis suprantamumas, su kuriuo istorinės prasmės ilgas lai- 


* Plg. taip pat: Rüsen, Jörn; Schulze, Winfried. Historische Methode // Ritter, 
Joachim; Gründer, Karlfried (Eds). Historisches Wörterbuch der Philosophie. — Basel, 
1980, Bd. 5, col. 1345-1355; Rüsen J. Historische Methode // Meier, Christian; 
Rüsen, Jörn (Eds.). Historische Methode (Theorie der Geschiche. Beiträge zur Historik, 
Bd. 5). - München, 1988, S. 62-80; Jaeger, Friedrich; Rüsen, Jörn. Historische Mer- 
hode // Rüsen J. Historische Orientierung: Über die Arbeit des Geschichtsbewußßtseins, 
sich in der Zeit zurechtfinden. — Köln, 1994, S. 101-129. 

* Koselleck, Reinhart. Erfahrungswandel und Methodenwechsel: Eine historisch- 
anthropologische Skizze // Meier Ch. Rüsen J. Historische Methode (4 past.), S. 13-61, 
cit. S. 17. 

6 Plg. taip pat detaliau: Rüsen J. Zerbrechende Zeit: über den Sinn der Geschichte. — 
Köln, 2001. 

kas ir istorinis metodas buvo vienas su kitu susieti. Istorinio mąstymo 
racionalizavimas į dalykiškai ir moksliškai organizuotą pažinimą gali būti 
taip tematizuotas, kad taptų matoma jo išvirkštinė pusė: būtent atkerėji- 
mo procesas, kuris apima istorinio atsiminimo prasmės potencialą. Me- 
todizavimas gali veikti prieš racionalizavimą ir būti dešifruotas kaip atke- 
rėjimo procesas. Tuomet jis regimas tik kaip „negrįžtama pažanga“, kaip 
istorinio mąstymo probleminės naštos atsiradimas ir ilgalaikis akumulia- 
vimas. Tai problemos, kurios slegia mus ir šiandien (arba, atsargiau for- 
muluojant, po kurių našta dejuoja mažų mažiausiai istorijos teoretikai). 

Egzistuoja aiškūs šios problemų naštos kaip metodizavimo pasek- 
mes simptomai. Jie lydi istorinio mąstymo metodizavimo procesą iki 
šiandien. Aiškiausią jų aprašymą pateikė Friedrichas Nietzsche savo ant- 
rame nesavalaikiame apmastyme Apie istorijos žalą ir naudingumą (1874) 
kaip tik tuo metu, kai istorija nenuginčijamai tapo akademine discipli- 
na ir autoritetinga švietimo instancija. Čia jis reflektuoja „reikalavimą, 
kad istorija privalo būti mokslu“. Šis reikalavimas žlugdąs istorinį atsi- 
minimą, jis jį atskiriąs nuo žmogaus gyvenimo praktikos veiksmingų 
paskatų: žmogaus veikimo paskatų „kuriantis instinktas tampa bejėgis 
ir bailus“®. Nietzsche šį mokslo atotrūkį nuo gyvenimo ir su tuo susijusį 
istorinės prasmės praradimą paradigmiškai aptarė krikščionybės pavyz- 
džiu: „Tai, ko mus moko krikščionybė, kuri istorizuojančio apdoroji- 
mo paveikta virto abejinga ir nenatūrali, kuri laukia momento, kai pa- 
galiau ištobulinta istorinė, teisinga interpretacija ištirpdys ją gryname 
žinojime apie krikščionybę ir kartu galutinai ją pražudys, mes galime 
pastebėti visur, kur tik yra gyvybė. Gyvybė liaujasi būti gyva, kai ji 
supjaustoma į smulkiausias dalis. Ji darosi ligota ir kenčia, kai su ja 
atliekami istorinio skrodimo eksperimentai'“?. „Istoriniai skrodimo eks- 
perimentai yra istorinio tyrinėjimo objektyvumą laiduojančios tyrimo 
procedūros, ypač šaltinių kritika. Jos transformuoja gyvą atsiminimą į 
istorinių dalykinių padėčių negyvą objektiškumą. Nietzsche kalba apie 

„Istorinės kritikos kankinimo sistemą“. Jis leidžia šia metafora nedvi- 
prasmiškai suvokti, kad šaltinių kritikos tyrinėjimo operacijos situacija 
yra kebli. Viena vertus, ji užtikrina ir išplečia istorinio žinojimo faktų 
visumą ir daro ją empirišką. Kita vertus, ji atsieja šį žinojimą nuo gyvų 
kultūrinio orientavimo ryšių, kur ji tik ir yra prasminga, t. y. gali vyk- 
dyti savo praktinę funkciją. 

Nietzsche'i istorinis mąstymas tik tuomet vėl gali būti prasmin- 
gas, jeigu jis yra pasirengęs sumokėti kainą už savąjį metodais jtvirtin- 
tą moksliškumą. Jis siūlo estetizuoti istoriją, kad išlaisvintų ją nuo 
metodizavimo problemos naštos: „Ir tik tada, jei istorija galėtų būti 


paversta menu, tai yra, jei ji galėtų tapti grynu meno kūriniu, ji galbūt 


l 


sugebėtų palaikyti ar net pažadinti instinktus“''. Zinoma, Nietzsche 


“Nietzsche F. Apie istorijos žalą ir naudingumą / vertė T. Sodeika // Kultūra ir 
istorija. — Vilnius, 1996, p. 61. 

Ten pat, p. 79. 

* Ten pat, p. 81. Teologija taip pat jau susidūrė su šia problemine konsteliacija, 
kai buvo akademiškai institucionalizuota istorinio mąstymo organizacija specialaus 
mokslo pavidalu. Pavyzdys gali būti Martino Kählerio garsus ir daug kartų perspaus- 
dintas pranešimas „Vadinamasis istorinis Jėzus ir istorinis, biblinis Kristus“ (pirmiau- 
sia 1892, nauja laida: Ed. E. Wolf. - München, 1953). Kahleriui mėginimas iš bibli- 
nių liudijimų išaiškinti istoriškai faktišką Jėzaus figūrą (jis tai vadina „istoricizmu“) 
yra „savavališkas“, „žmogiškai išpuikęs", „įžūlus“ ir „netikeliskai gnostinis“ (p. 16). 
Kierkegaard as tam tikru būdu užbėgo už akių Nietzsche's argumentacijai ir iš religi- 
nės prasmės bei istorinio metodo divergencijos padarė tikėjimo radikalaus nuistorini- 
mo išvadą: „Istorija daro Kristų kitą nei jis iš tiesų yra, ir taip iš istorijos ar daug 
sužinoma apie Kristų? Ne, ne apie Kristų, nes apie jį nieko žinoti negalima, juo gali- 
ma tik tikėti“ (Zinübung im Christentum [pirmiausia - Kopenhagen, 1850], dt. v. H. 
Gottsched. - Jena, 1912, S. 21). 

' Nietzsche F. Apie istorijos žalą ir naudingumą, p. 82-93. 

!! Ten par, p. 80. Teologinis Kahlerio ekvivalentas yra „dogmatiškai koncipuo- 
tas „antistorinis išganytojas“, kuris vienas istoriniam Jėzui suteikia krikščioniško tikė- 


jimo „nepalyginamą vertę“ (10 past.), S. 19. 

neturi jokių iliuzijų. Kol istorinis mąstymas vyksta kultūros, kuri tie- 
sos pretenzijas daro priklausomas nuo moksliškumo, kontekste, nu- 
mokslintas ir pagyvintas istorijos kaip meno kūrinio rašymas „bus pa- 
jaučiamas kaip klastotė“!*. 

Tačiau didėjanti metodizavimo problema iškyla ne tik nesavalai- 
kės kultūros kritikos kontekste. Ir labiau tą metą atitinkančiose kul- 
tūros mokslų pagrindų refleksijos formose, kuriose išsisprendžia prak- 
tikos orientavimo kultūros krizė"? , galima pastebėti, kad istorinio ži- 
nojimo metodiškai užtikrinti faktai nebegali funkcionuoti kaip tos 
prasmės, kurios iš jų reikalaujama, turėtojai. Tai nedviprasmiškai aiš- 
kiai padarė Maxas Weberis. Jis faktiškus kultūrinio mokslinio žinoji- 
mo patirties turinius, apie kurių metodinį „nustatymą“ kalbama, api- 
būdino pasinaudodamas „įvykių milžiniško chaotiško srauto, kuris 
teka per laiką“!“, įvaizdžiu. Pasak Weberio, žmogaus santykio su pa- 
sauliu ir pačiu savimi sumokslinimas, kuris galų gale buvo įvykdytas 
siekiant užtikrinti veiksmus orientuojantj ketinimų prasmingumą, at- 
vedė į priešingybę: į radikalų lūžį tarp „antempirinio galiojimo pas- 
kutinių ir aukščiausių vertės idėjų, kuriomis mes pagrindžiame mūsų 
buvimo prasmę“, ir „empirinės duotybės“ kaip mokslinio pažinimo 
turinio” . Pasak Weberio, mokslas negali pamokyti apie „pasaulio pras- 
mç“. Priešingai, gamtos mokslai — iki pat šių dienų moksliškumo pa- 
radigmų — yra „tinkami numarinti tikėjimą tuo, kad egzistuoja kažkas 
panašaus į pasaulio ‘prasmę “. Todėl mokslas Maxui Weberiui yra „iš 
prigimties svetima Dievui jėga“!“. Šiuo apibūdinimu jis, kaip ir Niet- 
zsche religijos pavyzdžiu, paaiškina metodiškai sureguliuoto pažini- 
mo mažėjančio prasmingumo problemą. 

Šios problemos požymių matome ir toliau. Walteris Benjaminas ra- 
tifikavo Weberio metaforą apie kultūros mokslų objekto chaotiškumą 
ir ją metaforiškai pranoko: „Istorijos angelas turi atrodyti taip. Jis atgrę- 


žė veidą į praeitį. Kur mes matome įvykių virtinę, ten jis mato vieną 

vienintelę katastrofą, kuri nepaliaujamai krauna griuvėsius ant griuve- 


sių ir sviedžia juos jam po kojomis“! . Taip pat ir čia istorinė prasmė 


susiejama su religiniu vaizdiniu („angelas“). Benjaminas nesibaimina 
istoriniam mąstymui, kuris kritiškai atsikratė bendrininkavimo su ka- 
tastrofine pažangos raida, priskirti orientavimo potencialą su „silpna 
mesijine jėga". Jis prisimena religinę tradiciją, kai diagnozuoja katast- 
rofišką prasmės praradimą ir mąsto apie galimybes, kaip būtų galima 
šią katastrofą sulaikyti. Metodizavimo dialektiką naujųjų amžių istori- 
nio mąstymo procese jis atskleidžia religijos prasminio potencialo to- 
ne'”, būtent negatyviai prieš į pažangą orientuotos istorijos atkerinčias 


mąstymo formas”. 


'* Nietzsche F. Apie istorijos žalą ir naudingumą // Kultūra ir istorija, p. 79-80. 

!> Apie istorijos mokslo orientavimo krizių ir pagrindų refleksijos ryšį plg: Jaeger, 
Friedrich. Bürgerliche Modernisierungskrise und historische Sinnbildung: Kulturgeschichte 
bei Droysen, Burckhardt und Max Weber (Bürgertum, Beiträge zur europäischen Gesel- 
Ischaftsgeschichte, Bd. 5). — Göttingen, 1994. 

" Weber, Max. Die “Objektivität” sozialwissenschaftlicher und sozialpolitischer 
Erkenntnis // Weber M. Gesammelte Aufsätze zur Wissenschaftslehre (2 past.), S. 146-214, 
cit. S. 214. 

"> Ten pat, p. 213. 

'* Weber M. Mokslas kaip profesinis pašaukimas // Problemos, 1990, Nr. 42, p. 73. 

© Benjamin, Walter. Über den Begriff der Geschichte // Benjamin W. Gesam- 
melte Schriften | Eds. Rolf Tiedemann u. Hermann Schweppenhäuser, Bd. I, 2. — 
Frankfurt am Main, 1991, S. 691-704, cit. S. 697. 

'# Ten pat, p. 694. 

o „Tikėjimo tradicijos“ reikšmę Benjamino istorijos teorijai primygtinai nurodė 
Lutzas Niethammeris: Posthistoire. Ist die Geschichte zu Ende? — Reinbek, 1989, S. 131, 
139, 143 ir toliau. 

20 Žinoma, tai yra daugiau nei abejotina, ar Benjamino istorizmo apibūdinimas 
tinka istorijos mokslo koncepcijai, kuri dažniausiai apibūdinama šiuo terminu. Plg. 
Müller, Harro. Giftpfeile: zu Theorie und Literatur der Moderne. — Bielefeld, 1994, 
S. 61-75. 

Galima taip pat cituoti ir pačios istorijos kaip specialaus mokslo 
balsus, kurie nusiskundžia kultūriškai veiksmingo istorinio atsimini- 
mo praradimu dėl istorinio mąstymo sumokslinimo. Jie supranta me- 
todizavimą ne kaip specialaus mokslo pažangą, o kaip mokslinio pa- 
žinimo darbo pamatinę problemą. Pvz., Alfredas Heußas savo nedi- 


21 


deliame veikale /storijos netektis?! istorijos mokslą palygina su medžiu, 
kuris nepaliaujamai produkuoja lapus: tokiu tarsi automatišku būdu 
metodiškai sureguliuotas tyrinėjimas garantuoja pažinimo pažangą, 
bet ši pažanga nebeturi atramos dabarties kultürinese orientacijose, 
jis tapo nefunkcionalus, savitikslis. Kad įveiktų del to kylantį istori- 
nio mąstymo bevietiškumą, Heußas nežiūri į religiją kaip į prasmės 
šaltinį, bet argumentuoja (manau, netyčia) artimu religijai būdu, teig- 
damas, kad „istorija kaip kolektyvinis atsiminimas ... nuolatos stei- 
giama“ ir kad ši steigimo kompetencija žmogiškai sąmonei turėtų bū- 
ti priskiriama kaip jos pagrindinis kraitis ir todėl po aklo mokslišku- 
mo kritikos visuomet turėtų išlaikyti savo galią”. Steigimo metafora 
mažų mažiausiai kaip kalbinis apvalkalas nurodo, kad istorija kaip 
mokslo disciplina būtent ten, kur ji suvokia savo progresuojančio pa- 
žinimo metodiniu principu besiremiantį produktyvumą kaip proble- 
mą, o ne kaip patvirtintą atliktj, turi kreiptis į sąmonės prasminius 
šaltinius, kuriuos istorinėje patirtyje laiduoja religija. 

Taigi galų gale neturėtų būti mėginama išsiversti be religijos kaip 
prasmės potencialo įgaliotinės, kad būtų atskleista metodizavimo pro- 
blema. Aš paminėsiu vieną pašalietį, nes jo skvarbi mokslo kritika išryš- 
kina prieštaravimą tarp metodiškai veikiančio mokslo ir religinio prak- 
tikos orientavimo kaip nesutaikomų priešingybių. Tai Eugenas Dre- 
wermannas, kuris, nuodugniai ištyręs gelminės psichologijos ir egzegezės 
santykį, leitmotyviskai apibūdino Biblijos metrodinį-kritinį svarstymą 
kaip iš principo „bedievišką“. Istorinis kritinis metodas išstumiąs religi- 


nę prasmę iš biblinių teksty”. „Religiniu požiūriu religinių tekstų in- 

terpretavimas yra teisėtas, jeigu jis yra vidinis; bet visa, kas istoriška, yra 
išoriška. Pasiekęs tikslą, istorinis-kritinis metodas pačios Biblijos inter- 
pretavime yra absoliutus vidujiškumo suišorinimas; jis siūlo vietoj suvi- 
dujinimo - atsiminimą, vietoj žinojimo — „mokslą“, vietoj buvimo pagautu 
(Ergriffensein) — išorinę nuovoką“ (Begriffenbaben)“*. Metodinis santykių 
su Biblija istorizavimas vedąs į jos religinės prasmės praradimą. 

Todėl ši prasmė galima tik ryšium su šiais tekstais, kuriems taikoma 
kita procedūra nei istorinis metodas. „T'ai, kas yra teologiškai reikšminga, 
yra transcendentiska to, kas yra sociologiškai ir istoriškai sąlygota, atžvil- 
giu““?. Sociologija bei istorija ir, žinoma, jų junginys — socialinė istorija — 
sudaiktina bibliniuose tekstuose pateiktus svarstyti dalykus kaip laikiškai 
nutolusius praeities įvykius. Metodiškai sutvarkytam istoriniam (ir socia- 
liniam moksliniam) tyrinėjimui diktuojant, religija tampa „vien negyvo 
žinojimo grynu objektu, visuotinių dėsningumų suakmenėjusiu demonst- 
racijos atveju, — ji apie save nieko daugiau negali pasakyti ir visiems lai- 
kams yra laikoma zzk istoriška. Jokios pretenzijos į tai, kas galioja ar priva- 
loma, nekyla iš we" "5. Del šios istorinio metodo dėka atsiradusios bibli- 
nių tekstų beprasmybės Drewermannas kelia klausimą apie metaistorinį 
prasmės turinį, apie tai, kas „amžinai galioja“ anapus bet kokios laikiš- 
kos skirtybės. Jis mano galįs šį turinį atskleisti ir išdėstyti remdamasis 


C. G. Jungo gelmine psichologija kaip metodine procedūra” . 


"Heu, Alfred. Verlust der Geschichte. — Göttingen, 1959. 

Ten pat, p. 69. 

"7 Drewermann, Eugen. Tiefenpsychologie und Exegese, Bd. 1: Die Wahrheit der 
Formen. Traum, Mythos, Märchen, Sage und Legende. - Golten, 1991. S. 12. 

~ Ten pat, p. 13 ir toliau. 

“Ten pat, p. 51. 

“Ten pat, p. 52. 

~ Ten pat, p. 50. 


ISTORINIS METODAS !R REL:GINE FRASME 157 


Taigi aptarėme probleminę padėtį, kurioje modernaus istorinio mąs- 
tymo atsiradimo istorijos branduolys, būtent jo metodizavimas, pasi- 
darė abejotinas dvejopa šio žodžio prasme. Toliau pirmiausia norėčiau 
aptarti naujųjų amžių situaciją, kurioje istorinio mąstymo moderniza- 
vimas meta prasmės problemos šešėlį. Po to norėčiau apžvelgti keletą 
tarpinių sustojimų, per kuriuos ši problema išsirutulioja iki dabarties. 
Aš norėčiau ne tiesiog apversti pažangos perspektyvą, kurioje istorinio 
mąstymo metodizavimas ligi šiol buvo nagrinėjamas istoriografiškai, 
ber apibūdinti šios pažangos vidinį prieštaravimą, būtent jo „dialekti- 


ką“, kuri iš pagrindų nulemia ir šiuolaikinį istorinį mąstymą. 


2. Vystymosi tendencijos 


Problemiška vidinė įtampa tarp metodo ir 
prasmės, kuri apibūdina šiuolaikinį istorinio mąstymo vystymosi pro- 
cesą, naujųjų amžių pradžioje suformavo savo lemiamą konsteliaciją. 
Žinoma, tai nėra taip, tarsi tik čia būtų atsiradęs istorinio atsimini- 
mo faktinio turinio atskyrimas nuo reikšmės nustatymo. Jau vidur- 
amžiais buvo skiriami įvairūs prasmės lygmenys (sensus litteralis arba 
historicus, sensus allegoricus arba tropologicus, sensus moralis ir sensus 
mysticus arba anagogicus*)”. Šios perskyros nulėmė skirtumą tarp 
istorinio atsiminimo objektiskumo ir reikšmės nustatymo” . Nors ski- 
riant ketveriopą prasmę ir kalbama apie teksto interpretacijos herme- 
neutiką, o ne apie istorinio mąstymo strategiją, vis dėlto ji turi įtakos 
istoriniam mąstymui, nes teksto pažodinę prasmę sensus historicus, 
kaip istorinio mąstymo būdas, atitinka jo santykis su tuo, kas tikrai 
įvyko, su res gestai**. Kitas tris „prasmes“ kaip istorinio mąstymo 
būdus atitinka šių faktinių įvykių prasmės ir reikšmės ryšys, per kurį 


XXX 


jie pasiekė visų pirma istorybės kokybę (bistoria rerum gestarum) 

Šiuose faktiškuose įvykiuose tarsi „antfaktiniuose“ prasmės sluoks- 
niuose artikuliuojasi specifiškai „istorin reikšmė, kurią praeitis, su- 
dabartinta atsiminimu, turi dabarties pasaulio interpretavimui ir veiks- 
mo orientavimui. 

Europos istorijos kultūros savitumą nulėmė šiuose prasmės sluoks- 
niuose įsitvirtinusi krikščionybė kaip tikrai istorinė religija: dievišku- 
mas kaip prasmingumo įsikūnijimas mąstomas ir kaip pasaulinės tvar- 
kos metaforiskas antistorinis totalumas, ir kaip vidupasaulinis istorinis 
vyksmas. Religinis vaizdinys, kad pats Dievas tapo žmogumi ir kad šis 
žmogus su kitais žmonėmis pasidalijo savo gyvenimo kontingencija, 


kultūriškai nepalyginamu būdu suteikė prasmę kontingencijai. 


*® Ebelingas cituoja įsidėmėtiną eilutę: „Littera gesta docet, quid credas allegoria, 
moralis quid agas, quo tendas anagogia“ (Ebeling, Gerhard. Hermeneutik // Die Reli- 
gion in Geschichte und Gegenwart // 3. Aufl. — Göttingen, 1959, Bd. 3, S. 242-262, 
cit. S. 249f). Apie keleriopą rašto prasmę plg. klasikiniais tapusius Ernsto Dobschützo 
straipsnius: Vom vierfachen Schriftsinn. Die Geschichte einer Theorie // Harnack- 
Ehrung zum 70. Geburstag. — Leipzig, 1921, S. 1-13, ir Friedricho Ohly'o darbus: 
Vom geistigen Sinn des Wortes im Mittelalter // Zeitschrift für deutsches Altertum 89 
(1959), S. 1-23. Kita literatūra: Kolmel, Wilhelm. Typik und Arypik. Zum Ge- 
schichtsbild der kirchenpolitischen Publizistik (11-14 Jahrhundert) // Speculum His- 
toriale: Geschichte im Spiegel von Geschichtsschreibung und Geschichtsdeutung, Festschrift 
Johannes Spoerl. - München, 1965, S. 277-302. 

7" Apie viduramžių istorijos mąstymą plg. Gumbrecht, Hans-Ulrich ir kt. 
(Eds.). La Litterature historiographique des Origines a 1500, 3 Bde. (Viduramžių 
romaniskos literatūros apybraiža, vol. XI/1). - Heidelberg, 1986 ir 1987; Schmale, 
Franz-Josef. Funktion und Formen mittelalterlicher Geschichtsschreibung. - Darmstat, 
1985. 

* Rasytine arba istorinė prasmė, alegorinė arba tropologinė prasmė, moralinė 
prasmė ir mistinė arba nežinojimo prasmė (/ot.). — Vert. 

** Karo žygiai, laimėjimai (for) — Vert. 

*** Karo žygių istorija (/ot.). — Vert. 

Istorinis mąstymas yra kontingencijos įveikimas”. Kontingencija 
patiriama kaip žmogaus gyvenimo santykių laikiškas pasikeitimas, ku- 
ris negali būti suprantamas kaip tyčinio veikimo seka, nes prieštarauja 
veiksmus valdantiems ketinimams. Archajinėse visuomenėse ir senes- 
nėse kultūrose ši kontingencijos patirtis įveikiama laiko supratimu ir jį 
atitinkančiomis istorinės sąmonės apraiškomis, kur ji dingo arba jai mažų 
mažiausiai nulaužiamas nenumatomumo smaigalys. Ji ištirpdoma pa- 
saulinės tvarkos pirmapradės trukmės vaizdinyje arba palyginti su ja 
atrodo kaip antrinė. Judaizmas ir krikščionybė tiesiog apverčia šį truk- 
mės ir pasikeitimo santykį. Religinis įsitikinimas, kad pats Dievas vei- 
kia kontingencijoje, daro įmanomą laiko tėkmės nerimastį vertinti kaip 
pagrįstai prasmingą. Religija yra tas puikus istorinio mąstymo prasmės 
šaltinis, kuris kontingencijos nepradangina, bet ją išlaiko ir šiuo atžvil- 
giu (moderniu supratimu) tampa tikrai istoriškas. Tai ir yra vidinis kon- 
tingencijos atpalaidavimo į istoriją ir žydų-krikščionių religijos ryšys, 
kuris metodo ir religijos prasmės temai, peržengiant teologijos ribas, 
suteikia visuotinę kultūrinę istorinę ir istorinę teorinę reikšmę. 

Istorinis metodas kaip tyrinėjimo reguliatyvas atsiranda naujųjų amžių 
pradžioje kaip šaltinių kritika. Žinoma, jau ir anksčiau būta tikrų istorinių 
teiginių reikšmės metodologinių refleksijų: jau vakarietiškas istorijos mąs- 
tymas (Herodoto ir Tukidido raštuose) pasižymi tokiomis refleksijomis. 
Ber dabar šios refleksijos įgavo naują kokybę: jos kaip savos pažintinės ins- 
titucijos įsitvirtina į specialias vadinamųjų pagalbinių mokslų kaip šaltinių 
kritikos disciplinas. Šaltinių kritika yra visuma tų pažinimo operacijų, ku- 
rios iš praeities empirinių liudijimų išgauna patikrintas informacijas apie 
tai, kas iš tikrųjų buvo (tiksliau sakant, kas buvo pagal tikimybę). 

Šaltinių kritika suvokia kontingenciją kaip faktiškumą. Šiuo požiū- 
riu ji turetų derėti su krikščionybės istorinės kontingencijos tikrumu 
(ir tai veikiausiai nėra atsitiktinis sutapimas, kad šaltinių kritika būtent 


krikščionybės suformuotos kultūros kontekste įgijo savo detaliausiai iš- 

plėtotą pavidalą). Ber šią darną negalima suprasti kaip neproblemišką 
metodinio taktų rinkimo ir religinės prasmės nustatymo koegzistenciją 
arba sąveiką. Abu santykio su kontingencija būdai veikiau nuo pat pra- 
džių rodo aiškią įtampą. Tai yra todėl, kad šaltinių kritikos surinktas 
faktiškumas yra „nuogas“. Jis aptinkamas kaip sava patirties kokybė, 
kuri randama kaip sąlygiškai nepriklausoma nuo istorinio mąstymo pras- 
mės ir reikšmės atseikėjimo ar tos prasmės ir reikšmės įkrovos arba taip 
pat ir nuo savojo prasmės ir reikšmės poreikio. 

Šaltinių kritikos užfiksuotas praėjusio vyksmo faktiškumas eo ipso 
neturi religinės prasmės. Priešingai, šaltinių kritikos nustatytas faktiš- 
kumas ir kontingencija kaip religinės prasmės turėtojai pasižymi kito- 
kiu patirties statusu. Tikėjimo šviesoje pasaulio dieviška substancija virsta 
istorinių procesų kontingencija; prasmė tarsi teigia kontingenciją. Šal- 
tinių kritikos kontekste yra kitaip: metodas taip pat teigia kontingenci- 
ją, bet su ja dar neteigia prasmės. Vienas pats šaltinių kritikos nustaty- 
tas faktiškumas yra beprasmis (tai Maxas Weberis nusako chaoso meta- 
fora)?! . Reikia ypatingų papildomų mentalinių operacijų, kurios šaltinių 
kritikos nustatytus nuogus faktus aprengtų prasme ir reikšme, kad iš 
beprasmio faktų chaoso padarytų prasmingos ir reikšmingos istorijos 
kosmosą. Tam kaip metodas yra interpretacija“. 

Istorinio mąstymo metodizavimas krikščioniškos istorijos kultūros 


fone sukelia tą problemą, kad jis suobjektina praeitį kaip tikrą faktiškumą 


Plg. taip pat: Lübbe, Hermann. Geschichtsbegriff und Geschichtsinteresse: Analytik 
und Pragmatik der Historie. — Basel, 1977; Rūsen J. Historische Vernunft: Grundzüge 
einer Historik I: Die Grundlagen der Geschichtswissenschaft. — Göttingen, 1983. 

7" Weber M. Die “Objektivität” (15 past.), S. 213 ir toliau. 

"7 Postmoderni istorijos teorija pakeičia interpretacijos metodologiją per repre- 
zentacijos retoriką arba poetiką. Kartu ji neleistinai atskiria prasmę nuo metodo. 


Interpretacija sintetizuoja abu. 

(arba didelę tikimybę) ir įžengia į tą kontingencijos sritį, kuri kaip reli- 
ginės prasmės turėtoja turi įvykusios būties savą ir ypatingą rangą. 

Iš pirmo žvilgsnio šie apmąstymai atrodo gana spekuliatyvūs. Iš tik- 
rųjų jie iškelia universalią ir pamatinę problemą, kuri sprendžiama la- 
bai skirtingai, — nelygu kokią vertybinę vietą ir kokį pavidalą religija 
turi europietiškų visuomenių kultūros kontekste. Ber tik tokiuose vi- 
suotinumo rėmuose istorinio mąstymo metodizavimo vidinė dialektika 
tampa akivaizdi ir tada iškyla iki šiol klastingas klausimas apie metodinį 
istorinio įprasminimo reguliavimą. 

Ulrichas Muhlackas savo naujųjų amžių istorinio mąstymo nuo hu- 
manizmo iki Apšvietos istorinėje sintezėje išsakė įdomią pastabą. Jis 
empiriškai patvirtino, kad istorinio mąstymo metodizavimas negali bū- 
ti traktuojamas kaip didėjantis neproblemiškas racionalumas. Šaltinių 
kritikos darbas tikrajai istoriografijai ilgai buvo išorinis. „Istorinio-kri- 
tinio metodo pripažinimas nuo humanizmo iki Apšvietos yra savaime 
suprantamas dalykas istorijos moksle. <...> Vis dėlto moksle galima įžiū- 
rėti savotišką pasidalijimą, liudijantį nevienodą metodų naudojimo in- 
tensyvumą, iš pradžių atrodantį kaip darbo padalijimas, — atsiskyrimą 
nuo tų, kurie užsiima šaltiniais, ir tų, kurie rašo istoriją <...>. Autoriai, 
kurie priklauso pirmai krypčiai arba rūšiai <...>, paprastai apsiriboja 
faktų nustatymu pasitelkę šaltinių kritiką, ir retai kada pasiekia tikro 
istoriografinio vaizdavimo lygmenį. „Priešingai yra tikrosios istorio- 
grafijos atveju, kuriai visų pirma rūpi jos objektų tinkamas literatūrinis 
formavimas arba stilizavimas. Nors ji ir neignoruoja šaltinių istorinio- 
kritinio tyrinėjimo, ji nelaiko jo savo pirmine kompetencija“ **. 

Šį darbo pasidalijimą tarp šaltinių ir istoriografijos galima atsekti iki 
istorizmo ankstyvosios istorijos. Pavyzdžiui, jis iškyla Arnoldo Hermanno 
Ludvigo Heereno darbuose: jis neįtraukė savo šaltinių kritikos studijų re- 
zultaty į savo istoriografiją, „tarsi būtų kalbama apie du skirtingus daly- 
kus, kurie neturėtų vienas su kitu nieko bendro“”. Taigi darbas su šalti- 

niais ir istoriografija vyksta atskirai vienas nuo kito. Mums rūpi koheren- 
cijos problema. Ji liečia santykį tarp šaltinių kritikos metodo ir tų istorinės 
sąmonės operacijų, kuriomis praeitis sudabartinama kaip istorija. Kalba- 
ma apie kai ką daugiau nei tik apie išoriškai nulemtą darbo pasidalijimą. 
Kalbama apie vidinį paties istorinio mąstymo reguliatyvy deramumą. 
Muhlacko pastabą galima papildyti: ji parodo tą pačią koherencijos 
problemą — tiesa, aukštesniu santykio su istoriniu pasauliu teorinės re- 
fleksijos lygmeniu. Skotiska Apšviera pasiektas prigimtinės teisės istori- 
zavimas atvedė į theoretical history* koncepciją, kuri (šiuolaikiniu po- 
žiūriu) yra unikali galimybė struktūruoti istorinį pažinimą teorijos for- 
ma, o istorinę interpretaciją laikyti metodiškai sureguliuotu teorijos 


panaudojimu ir atitinkamai ją plėtoti”. Bet šitai neįvyko. Anglų ir škotų 


3 Muhlack, Ulrich. Geschichtswissenschaft im Humanismus und in der Aufklärung: 
Die Vorgeschichte des Historismus. - München, 1991, S. 385 ir toliau. 

* Ten pat, p. 391. 

3 Blanke, Horst-Walter. Die Kritik der Alexanderhistoriker bei Heyne, Heeren, 
Niebuhr und Droysen. Eine Fallstudien zur Entwicklung der historisch-philologi- 
schen Methode in der Aufklärung und im Historismus // Blanke H. W., Fleischer D. 
Aufklärung und Historik. Aufsätze zur Entwicklung der Geschichtswissenschaft, Kirchen- 
geschichte und Geschichtstheorie in der deutschen Aufklärung. - Waltrop, 1991, S. 227- 
247, cit. S. 235. 

* Plg. taip pat: Medick, Hans. Naturzustand und Naturgeschichte der būrgerli- 
chen Gesellschaft: Die Ursprünge der būrgelichen Sozialtheorie als Geschichtsphilo- 
sophie und Sozialwissenschaft bei Samuel Pufendorf, John Locke und Adam Smith. — 
Göttingen, 1973; Medic H. Einleitung // Ferguson A. Versuch über die Geschichte der 
bürgerlichen Gesellschaft. - Frankfurt am Main, 1986, S. 7-93; Skinner A. Economics 
and History - the Scottisch Enlightenment // Journal of Political Economy, 12 (1965), 
p. 1-22; Bellamy, Richard. From Feudalism to Capitalisme: History and Politics in 
the Scottish Enlightenment // Moulakis A. (Ed.). The Promise of History: Essays in 
Political Philosophy. — Berlin, 1986, p. 34-50. 

* Teorine istoriją (angl.). - Vert. 

Apšvietos istoriografija, kurios kulminacija buvo Gibbono The Decline 
and Fall of the Roman Empire, vaike kitas — literatürines-retorines — 
procedūras?" ir pasinaudojo kaip tik tuo metu atsirandančių socialinių 
mokslų teorijų pasiūla „teorinei istorijai“ tik šių procedūrų ribose. Tai- 
gi ir čia — ir dabar interpretacijos metodinės operacijos, o ne tik šaltinių 
kritikos lygmeniu — žmogaus pažinimo santykyje su jo istoriniu pasau- 
liu vyko įprasminimo ir metodizavimo išsiskyrimas. 

Būdinga, kad šaltinių kritikos metodinės procedūros ilgą laiką nebuvo 
vadinamos naujųjų amžių raktažodžiu, t. y. sąvoka „metodas“. Buvo var- 
tojamas critica arba ars crıtica* terminas”. Sąvokų istorijos požiūriu „me- 
todas“ iki istorizmo ankstyvojo laiko tebuvo istorinio vaizdavimo regu- 
liatyvi apibendrinanti sąvoka. Schlözeris apibendrindamas taip suformu- 
lavo šią metodo sampratą: „Pavieniai faktai ar įvykiai istorijos moksle yra 
kaip mažyčiai spalvoti akmenėliai mozaikinėje tapyboje. Menininkas su- 
maniai paskirstydamas sumaišo, sutvarko ir prijungia juos tiksliai vieną 
prie kito, ir todėl akiai sukuria garavą paveikslą ant visiškai lygaus ir toly- 
daus paviršiaus. Kritika šiuos faktus po vieną iškasa iš analų ir kalbos 
paminklų <...>, o jų sujungimas yra istorijos rašytojo darbas. Jeigu visa- 
me plane viešpatauja vienybė, tai universali istorija įgauna mokslinę iš- 
vaizdą, ji pakeliama į epopėjos rangą. Šio sujungimo ypatingas pobūdis 
yra universalios istorijos metodas. Geriausia pasaulio istorija yra ta, kuri 
pateikia daugiausia tikslingai parinktų faktų. Tas pasaulio istorijos meto- 
das yra geriausias, kuris besimokančiajam padeda lengviausiai suvokti vi- 
sy šitų faktų ryšį; tai toks metodas, kuris mažiausiomis atminties galiomis 
suteikia bendrą požiūrį, aprėpiantį visumą“. Tikrai istorinė operacija, 
kuri šaltinių kritikos būdu gautus faktus integruoja į prasmingą ir reikš- 
mingą istoriją, aprašoma iš analogijos su menu, taigi metodologiniu po- 
žiūriu yra įsipareigojusi retorikos tradicijai“. 

Tuo pačiu metu šiame kontekste pabrėžiamas moksliškumo princi- 


pas, o istorinio įprasminimo metodinių reguliatyvų lygmeniu jis susie- 

jamas su kritikos keliu gautais faktais. Tačiau kas, išskyrus metodo gry- 
ną sąvoką, šioje procedūroje privalo būti specifiškai moksliška, tebėra 
neaišku. Specifiškai istorinio faktų ryšio interpretacinis nustatymas pir- 
miausia pajungiamas ryšio suvokimo pažintiniam principui, bet kartu 
jis didaktiškai įvertinamas: ryšys turi būti lengvai suvokiamas. 

Vis dėlto palyginti su išoriniu šaltinių kritikos ir istoriografijos ko- 
egzistavimu naujųjų amžių pradžioje, Schlözeris jas abi glaudžiai vieną 
su kita suszeja: istorinio mąstymo metodizavimas yra tiek pažengęs, kad 
istoriografiškai daugiau negali būti „faktų“, kurie nepraėjo šaltinių kri- 
tikos kontrolės. Ber kaip tik šioje stadijoje, ir būtent vietoje, kur kalba- 
ma apie šaltinių kritikos gautų faktų specifiškai istorinę prasmę, istori- 
nio mąstymo metodizavimas sukelia dėmesio vertą neaiškumą. Meto- 
das formaliai pabrėžiamas kaip mokslinis ir konstruktyvus principas ir 
nuvertinamas turinio požiūriu. Taigi naujųjų amžių pradžioje atsira- 
dusi probleminė konsteliacija išlieka. Ją galima pastebėti dar ir prie tos 
epochos, kurioje istorinis mąstymas tapo modernus, slenksčio, t. y. iš- 


reiškia mokslo pretenziją ir ją pagrindžia savo metodų samprata. 


“ Plg. taip pat: Müller, Harro. Einige Erzählverfahren in Edward Gibbons The 
Decline and Fall of the Roman Empire Il Küttler; Rüsen; Schulin (Eds.). Geschichtskurs, 
Bd. 2 (1 past.), S. 229-238. 

8 Pvz. Capellus, Ludwig. Critica sacra, sive de variis quae in sacris veteris testamenti 
libris occurrunt lectionibus, libri sex, 1650; Pfeiffer, August. Critika Sacra, 1680; 
Clericus, Johannes. Ars critica, 1697. 

"7 Schlözer, Ludwig August. Vorstellung seiner Universalbistorie. - Göttingen, 1772, 
S. 44 ir toliau (Ed. Horst Walter Blanke. Hagen, 1990). 

+ Ta patį sakė Dirkas Fleischeris apie Schroeckhą: Fleischer, Dirk. Geschichts- 
wissenschaft und Sinnstiftung: Über die religiose Funktion des historischen Denkens 
in der deutschen Spätaufklärung // Blanke, Horst Walter; Fleischer, Dirk. Aufklärung 
und Historik (36 past.), S. 173-201, ypač S. 193. 

* Kritikos menas (būdas) (/ot.). — Vert. 

Nėra taip, tarsi šis įtampos santykis išsisklaidytų tolesnėje istori- 
nio mąstymo metodizavimo pažangoje, kurią lemia organizuotas is- 
torijos mokslas kaip speciali akademinė disciplina. XIX a. jis įgijo 
(mažų mažiausiai metateoriniu refleksijos lygmeniu) geresnį istorinio 
mąstymo metodologinį supratimą, atskirdamas kritiką ir interpreta- 
ciją. Šis atskyrimas yra aiškus ir ryškus Droyseno istorikoje ir migruo- 
ja iš jos į XIX a. pabaigos istorinio metodo vadovėlius. Kadangi jos 
abi vėl suplakamos į vieną (mažų mažiausiai tyrinėjimo praktikoje), 
tai išlieka dvylipumas: metodas tampa istorinio pažinimo galios būti- 
na sąlyga, bet kartu jis nepagauna istorijos prasmės, kurią suponuoja 
ana istorijos pažinimo galia. Ši istorijos prasmė apima istorijos paži- 
nimo galią — be jos tas pažinimas būtų beprasmiškas. Šį tebeesantj 
dvilypumą istorijos mokslo pagrindų savirefleksijos lygmeniu rodo 
įvairūs debatai apie racionalaus paaiškinimo galimybes ir istorijos 
mokslo ribas, apie galimybę teorizuoti istorinį pažinimą ir apie pasa- 
kojimo reikšmę. 

Labiau aš norėčiau naujųjų amžių pradžios probleminę padėtį pa- 
tikslinti ir šiek tiek konkretizuoti, nagrinėdamas tris problemines sąsa- 
jas, kurios išryškėja dėl šaltinių kritikos metodo nagrinėjant prasmin- 
gus ir reikšmingus dokumentus. Atitinkamai norėčiau nurodyti kelią, 
kuriame ši konsteliacija kaip galų gale istorinio mąstymo neišspręsta 


struktūrinė problema siekia dabartį. 
3. Naujųjų amžių pradžios 
paradigmos 
Richardo Simono ir Spinozos pavyzdžiais 


norėčiau parodyti įtampą tarp Biblijos faktiškumo ir jos kaip religi- 


nio teksto, kaip „šventos knygos“ tikrumo. Jeano Bodino pavyzdžiu 

kalbėsiu apie istorinės kritikos reikšmę valstybės teisei. Pierre Bayle'o 
pavyzdys galiausiai turi parodyti, kokių problemų kyla dėl istorinio 


kritinio požiūrio į filosofijos tekstų tiesos pretenzijas. 


a. Biblijos kritika 


Biblijos kritikoje“! metodizavimo problemi- 
ka atrodo kaip po padidinamuoju stiklu. Su metodiniu-kritiniu istori- 
zavimu šventieji tekstai praranda savo religinę prasmę. Jie įgauna istori- 
nę kontingenciją ir empirinį faktiškumą, bet to, kas tekste pasakyta, 
metodiškai surasto faktiškumo religinės reikšmės praradimo sąskaita. 
Dalykinė Biblijos analizės šaltinių kritikos priemonėmis instancija, 
critica sacrd““" , išgena iš „kriukuotų“ tekstų šventumą, ji paverčia juos 
į pasisakymus apie tai, kas faktiškai praeityje įvyko, nepalikdama šiam 
faktiškumui religinės reikšmės, kuri daro juos istoriškai įdomius. 

Biblijos tekstų kritiškas apdorojimas sukėlė istorizavimo procesą. 
Tekstuose perteikti religiniai įvykiai ir dalykų padėtis šaltinių kritikos 


‘ Žr. apie tai: Scholder, Klaus. Ursprünge und Probleme der Bibelkritik im 17. 
Jahrhundert: Ein Beitrag zur Entstehung der historisch-kritischen Theologie. - München, 
1976; Klempt, Adalbert. Die Säkularisierung der universalhistorischen Auffassung: Zum 
Wandel des Geschichtsdenkens im 16. und 17. Jahrhundert. — Göttingen, 1960, S. 101ff.; 
Hornig, Gottfried. Die Anfänge der historisch-kritischen Theologie: J. S. Semlers Schrif- 
tenverständnis und seine Stellung zu Luther. — Göttingen 1961; Reventlow, Henning. 
Bibelautorität und der Geist der Moderne. Die Bedeutung der Bibelverständnisses für die 
geistesgeschichtliche und politische Entwicklung in England von der Reformation bis zur 
Aufklärung. - Göttingen, 1980; Kummel, Werner Georg. Das Neue Testament: Ges- 
chichte der Erforschung seiner Probleme. - München, 1958. 

42 Žr. 39 past. 

S Šventoji kritika (/ot.). — Vert. 

metodinėmis priemonėmis buvo nustumta į tolimą praeitį, netgi tiesiog 
nudabartinama. Del to neišvengiamai kyla principinis klausimas, kaip- 
gi dabar ši praeitis, tapusi „vien tik istorija“, yra susijusi su dabartimi, 
kurios religiniame gyvenime tekstų teiginiai atliko svarbią orientavimo 
funkciją. 

Del istorizavimo Biblija patenka į jos atsiradimo seniai praėjusį 
laiko kontekstą. Tačiau tarp šio atsiradimo praeities ir to, kas atsira- 
do, dabartinės reikšmės atsiveria laikotarpis, kuris — ir tai yra svar- 
biausia — negali būti užsklendžiamas tomis pačiomis kritikos metodine- 
mis priemonėmis? . 

Šią situaciją plastiškai demonstruoja Richardo Simono gyvenimas, 
darbai ir jų poveikis“ . Dėl jo veikalo Histoire Critique du Vieux Tes- 
tament (1678) kilo milžiniška intelektualinė sensacija. Šiame kūrinyje 
išardoma Senojo Testamento, kaip teksto su išskaitoma koherentiška 
prasme, vienybė. Senasis Testamentas dabar atrodo kaip tekstų frag- 
mentų rinkinys, kaip sudėtingo istorinio proceso rezultatas, kaip įvai- 
rių laikų autorių, kompiliacijų ir redakcijų griuvėsių laukas. Pats Si- 
monas manė, kad su savo interpretacija jis galės apginti katalikybės 
tradiciją nuo protestantų rašto principo. Jis tikriausiai nesuprato savo 
bažnyčios reakcijos, kai Bossuet, paskutinis didis krikščioniškos šven- 
tosios istorijos atstovas, paskubomis pasirūpino, kad Simono Histoire 
būtų uždrausta, o jis pats pašalintas iš vienuolių ordino. Mar Simo- 
nas, pasinaudodamas tuo metu pasiekta istorinių tekstų istorine ana- 
lize, norėjo tik sistemingai pagrįsti ir užtikrinti Katalikų bažnyčios 
pretenziją disponuoti tradicija kaip Biblijos tekstų privalomąją galią 
turinčio ypatingu interpretavimo šaltiniu. 

Jo priešininkai laikė būtent šią poziciją pažeidžiama dėl jos gynybai 
panaudotos procedūros. Mažų mažiausiai jie buvo teisūs tiek, kiek tradi- 
ciją kaip galingą interpretacijos principą apibrėžia neatskiriama faktišku- 


mo ir tikrumo vienybė, o istorinis metodas būtent šią vienybę išardo. 

„Tie, kurių profesija yra kritikuoti, negali niekuo kitu užsiimti, kaip iš- 
dėstyti pažodinę savo autorių prasmę, ir turi vengti visko, kas netarnauja 
šiam tikslui“*?. Bet ši prasmės abstinencija yra taikoma Simonui - ir čia 
glūdi religinio skandalo šaltinis - kaip santykio su Biblija apskritai sąlyga: 
„Aš esu įsitikinęs, kad Bibliją tik tuomet naudingai galima skaityti, kai 
yra žinomi teksto kritikos rezultatai”°“. Religinė prasmė turi išlaikyti iš- 
bandymą istorine kritika. Bet tai yra absurdiška, nes metodinė kritikos 
procedūra turi suspenduoti šią prasmę, kad galėtų būti rezultatyvi. 


** Šiuo požiūriu Ebelingo apskritai nejtikina argumentacija, kad reikėtų patį isto- 
riškumą, kurį kritinis metodas suteikia tekstui, suvokti kaip tikėjimo modusą (Ebe- 
ling, Gerhard. Die Bedeutung der historisch-kritischen Methode für die protestantische 
Theologie und Kirche (pirmiausia 1950), Ebeling G. Wort und Glaube. - 3. Aufl. - 
Tübingen, 1967, S. 1-49). Religinių turinių istorinis faktiškumas gali dalintis su 
religiniu tikėjimu istoriškumo struktūrą, bet vien tik ši struktūra negali uztikrinti, 
kad metodinė redukcija į kontingentišką faktiškumą tuo pačiu metu sukuria faktybes 
reikšmę tikėjimui. Ebelingo nuomone, kritika yra procedūra, „kuri istorinius šalti- 
nius kritiškai padaro skaidrius jų istoriškumu, t. y. jų nutolimu nuo dabarties iki pat 
to, kas aiškinama, ribos, ir tuo pačiu metu savikritiškai pataiso interpretatoriaus prie- 
tarus, taip pat padaro skaidrų jo paties išankstinio supratimo istorinį sąlygotumą“. Ši 
procedūra yra „būtina prielaida susitikimo su teksto grynumu, bet ir galimybė leisti 
jam kažką pasakyti“ (p. 36). Būtent tai ir nepagrindžiama, bet tiesiog priimama kaip 
išankstinė prielaida. Atrodo, kad susitikimo grynumas praranda tą istoriškumą, kurio 
pasiekimas laikomas istorinio-kritinio metodo nuopelnu. 

“ Stummer, Friedrich. Die Bedeutung Richard Simons für die Pentateuch-Kritik // 
Alttestamentliche Abhandlungen, Nd. 3, 4. Heft. — Münster, 1912; Steimann, Jean. 
Richard Simon et les Origines de l’Exegese Biblique. — Paris, 1960; Reventlow, Hen- 
ning. Richard Simon und seine Bedeutungen für kritische Erforschung der Bibel // 
Schwaiger, G. (Ed.). Historische Kritik in der Theologie. Beiträge zu ihrer Geschichte. — 
Göttingen, 1980, 5. 11-36. 

*° Simonas cituoja Paulių Hazardą: Die Krise des Europäischen Geistes 1680-1715. - 
Hamburg, 1939, S. 220. 

* Ten par, p. 224. 

Istorinis metodas nėra toks nekaltas dalykas, kaip gali atrodyti“ . Su 
juo metodinis racionalumas tampa prasmės instancija. Pagrįstumo krite- 
rijai, kuriais jis naudojasi, tampa būtinomis istorinės prasmės sąlygomis. 
Tuo iš istorinės patirties srities galų gale išnyksta ištisas faktiškumo tipas, 
būtent tas, kuriame kontingencija eo ipso* yra prasminga, taigi tas faktiš- 
kumo tipas, kuris išskiria krikščionių ir žydų religiją iš kitų religijų“*. 

Del to jokių abejonių nepaliko Spinoza savo Tractatus Theologico- 
Politicus (1670). Skyriuje „Apie Biblijos interpretavimą“ jis iš šaltinių 
kritikos metodiškai atlikto tikėjimo turinio istorizavimo daro radikalią 
išvadą: religinę prasmę apskritai labiau galima priskirti ne prie istorinių 
perdavimų kritiniu metodu užtikrinto faktiškumo, o tik prie žmogaus 
proto, kuris reguliuoja teksto analizę šaltinių kritikos metodais. Nuo 
istorinės tradicijos kontingentisko faktiskumo atskirta religinė prasmė 
įgyja proto įžvalgumo visuotinumą ir pagrįstumą. 

Šią proto įžvalgą galima pasiekti pavyzdinio įprasminimo forma, 
žmogiškąją sprendimo galią nukreipiant į istorinės kontingencijos gau- 
są: jos turinys yra žmogaus elgesio pragmatinės ir moralinės taisyklės, 
kurios visuotinai — taigi metaistoriškai — tinka visomis skirtingomis są- 
lygomis. Kritiniu metodu atvestas prie religinio santykio su istorine tra- 
dicija šiuolaikinis mokslinis racionalumas perima istorinio atsiminimo 
prasmės kriterijaus vaidmenį. „Glaustai reziumuodamas, aš sakau, kad 
Biblijos aiškinimo metodas nesiskiria nuo gamtos aiškinimo metodo, o 
veikiau su pastaruoju visiškai sutampa. Juk kaip gamtos aiškinimo me- 
todas apskritai padeda sukurti gamtos istoriją, kad iš jos, kaip iš tikrų 
faktų, būtų galima išvesti gamtos dėsnius, taip ir aiškinant Bibliją reikia 
parengti griežtai dalykišką istoriją, kad iš jos, kaip iš patikimų faktų ir 
pagrindų, galima būtų daryti teisingas išvadas remiantis Biblijos rašyto- 
jų nuomonėmis“*?. 

„Teisingos išvados“, kurias galime padaryti iš biblinių rašytojų nuo- 


mones su tokia pat įtikinama jėga, kokią kritinis metodas turi nusta- 


170 II. Istorijos mokslas 


tydamas istorijos faktus, gali būti tik todėl, kad parodoma, jog tradi- 
cijos perduotuose teiginiuose reiškiasi tas pats protas, kuris veikia tai- 
kydamas metodus. Vadinasi, reikia nuistorinti tas nuomones iki vi- 
suotinės žmogaus proto prigimties eksplikacijos. „Aš manau, kad tai, 
ko Biblija nedviprasmiškai moko, neturi nieko, kas nesiderintų su 
prigimtiniu mąstymu arba jam visiškai prieštarautų; be to, aš aptikau, 
kad pranašai iš tikro moke labai paprastų dalykų, kuriuos kiekvienas 
gali lengvai suprasti *?. 

Šitaip krikščioniškos religijos prasmės potencialas pašalinamas iš is- 
torinio mąstymo. Religija virsta morale, o istorija — plačiu permainingo 
žaismo lauku tarp jos ir kontingentiškų gyvenimo sąlygų. Pačių šių są- 
lygų kontingencija yra beprasmiška. 

Spinoza suformulavo Apšvietos atsakymą į metodizavimo dialekti- 
ką: istorizuota istorija turi visuotinai žmogaus proto nuistorintą pras- 
me. Todėl neturi būti vėl ištraukiamas senas prietaras, kad Apšvieta 
buvusi neistoriška, — tam prieštarauja šaltinių kritinio metodo pasiek- 


tas istorinio faktiškumo padidėjimas palyginti su tradicija bei reliktais 


1 Taip pat ir šv. Mauro vienuolių dideli pasiekimai vystant ir panaudojant šaltinių 
kritikos procedūras religiniams tekstams rėmėsi galų gale (šių dienų požiūriu labai nai- 
via) prielaida, kad katalikiško mokymo tiesą galima patvirtinti tiesiog istoriniais faktais. 

* Šio prasmės sunaikinimo metodizavimu toliveika dabartyje galima laikyti 
Naujojo Testamento teologijos „pagrindinę aporiją“. Jos esmė ta, kad, Michaelio 
Murmanno-Kahlo manymu, „istoriniu tyrinėjimu besiremiančius genetinius aspektus 
ji negali įtikinamai susieti su dažniausiai hermeneutiškai pagrįstomis galiojimo dabartyje 
pretenzijomis“ (Die entzauberte Heilsgeschichte: Der Historismus erobert die Theologie 
1880-1920. - Gütersloh, 1992, S. 7). 

3 Spinoza, Baruch. Der theologisch-politische Traktat (1670) I übersetzt J. Stern. — 
Leipzig, o. J., S. 158. 

* Ten par, p. 31. 

* Kaip tik del to (/ot.). - Vert. 

ir kartu su juo žinojimo ir pažinimo padidėjimas. Apšvieta yra neistori- 
nė tiek, kiek ji istoriniam praeities ir dabarties ryšiui autoritetingus pras- 
mės kriterijus gali eksplikuoti tik žmogaus abstrakčioje visuotinėje pro- 


to prigimtyje, taigi metaistoriškai ir antropologiškai. 


b. Valstybės teisės 
istorizavimas: Jean Bodin 


Jeano Bodino Methodus ad facilem historia- 
rum cognitionem (1566)? galima skaityti kaip istorinio mąstymo meto- 
dizavimo sėkmės istorijos tekstą. Šiuo atžvilgiu labai iškalbingas jau pats 
pavadinimas. Veikalas iš tiesų nagrinėja taisykles, kurių reikia laikytis, 
kad išmoktum istoriškai mąstyti. Nors metodas čia reiškia dar ne tyri- 
nėjimo taisyklių visumą, bet nagrinėjami požiūriai, pagal kuriuos su- 
tvarkomas istorybės patyrimas, kaip reikia dirbti su istoriniais tekstais, 
kokiais istorijos rašytojais ir kodėl galima labiausiai pasitikėti, kaip gali- 
ma iš istoriografinės tradicijos išgauti tikrų žinių ir su kokia sąvokų 
sistema galima sutvarkyti istorinius fenomenus (visų pirma politinio 
pobūdžio). Be to, Bodinas pateikia bendrus chronologinius nurody- 
mus, dėsto samprotavimus, kaip galima patikrinti teiginius apie tautų 
ir valstybių kilmę, ir netgi mėgina pateikti savotišką istorikų produkuo- 
tų žinių apžvalgą. Visais šiais reguliatyvais Bodinas aiškiai siekia, kad 
požiūris į teisinius tekstus būtų istorizuotas. Jam rūpi tai, „kas turi di- 
džiausią svorį ir reikšmę geresniam įstatymų leidybos įvertinimui: tautų 
papročiai ir visų valstybių pradžia, augimas, konstitucijos, pasikeitimai 
ir žlugimas“ (p. XV). 

Tačiau atidžiau pažvelgus, galima konstatuoti, kad požiūryje į tradi- 
cinius teisinius tekstus, ypač į Romos teisę, jokio istorizavimo neįvyko 


būtent ten, kur teisinis mąstymas yra tikrai teisinis, taigi kur kalbama 

apie teisės normatyvinę galią. Priešingai, teisės mąstymas racionalizuo- 
jamas prigimtinės teisės galiojimo principų nustatymo prasme. Galiau- 
siai Bodino istorizavimas tarnauja tam, kad šaltinių kritikos metodinė- 
mis priemonėmis sulaužytų juridinės tradicijos galiojimo jėgą ir būtų 
galima surasti ir pagrįsti universalius teisės principus. 

Šiuo ketinimu jis neleidžia nė kiek suabejoti savo 1566 m. vasario 1 d. 
dedikacijoje. Mokslinės disciplinos „tiria ne derales, o bendrybes“ (p.VIII ). 
Tačiau būtent to juristai nepadarę civilinėje teisėje, kur jie apsiriboję 
Romos teisės partikuliarumu. Romos teisės šaltinių kritinio tyrimo prie- 
monėmis turi būti atskleistas tradicinių įstatymų sąlygiškumas kontin- 
gentiškomis istorinėmis aplinkybėmis, tuo atveriant kelią „įgyti univer- 
salios teisės principus“ (S. VIIIf. ), neturinčius šitos kontingencijos, 
kuri jų neiškraipo, neužteršia ir nefalsifikuoja. 

Istorinės patirties praturtėjimas, kurį kritinio metodo panaudoji- 
mas užtikrina teisinei tradicijai, turi padėti nustatyti visuotinius teisės 
principus, galiojančius visai istorinės patirties erdvei. Griežčiau sufor- 
mulavus: teisės istorizavimas tarnauja antistorinių teisės principų aiški- 
nimui ir įteisinimui. Istorinio metodo kritinė jėga sulaužo tradicinės 
teisės galiojimo pretenzijas, taigi pašalina iš atskleistos kontingencijos 
teisinių normų jų „prasmę“, t. y. jų teisinį normatyvumą. Faktiškumas 
ir galiojimas ryžtingai atsiskiria vienas nuo kito. Šaltinių kritikos meto- 
das atskiria visuotinių teisės principų galiojimą nuo jų istorinio kon- 
teksto ir padaro pastarąjį matomą ir atpažįstamą jo „nuogame“ faktiš- 


kume. Šitai įvyksta, kad ryšium su faktiškumu ir per jį būtų pagrįsti 


“ Aš cituoju 1650 m. Amsterdamo laidą pagal 1967 m. Aaleno atspaudą (angliškas 
vertimas: Method for the Easy Comprehension of History / translated by Beatrise 
Reynolds. - New York, 1945). Plg. Franklin, Julian H. Jean Bodin and the 16th 
Century Revoliution in the Methodology of Low and History. - New York, 1963. 

teisinio pobūdžio antistoriniai dėsningumai. Teisės metodiškai pasiek- 
tas istoriškumas tarsi apvalo teisinį mąstymą nuo istorijos ir atveda prie 
bendro prigimtinio teisinio galiojimo apibrėžimo, prie prigimtinės tei- 
sės „grynumo. 

Istorinės patirties istorizuoti kontūrai galiausiai liudija teisinių nor- 
mų neistorinį universalumą. Istorinis žvilgsnis prasiskverbia per istori- 
nes duotybes prie teisės visuotinio taisyklingumo. Tarp istorinės duo- 
tybes ir visuotinės teisės tebetvyro įtampa. Tiksliai tiek, kiek ta duotybė 
kaip ypatingas atvejis ypatingomis aplinkybėmis empiriškai iliustruoja 
visuotinio teisės principo pagrįstumą, šaltinių kritikos metodu pasiekta 


jo kontingencijos įžvalga yra beprasmė ir nereikšminga”. 


c. Istorinė kritika ir 


filosofinė tiesa: Pierre Bayle 


Filosofijoje, kur prasmė suprantama kaip tie- 
sa, taip pat galima įžvelgti metodizavimo dialektiką. Kaip pavyzdys gali 
būti nurodytas Pierre Bayle. Filosofinių sistemų skirtybės pateko į jo 
istoriškai aštrų žvilgsnį, ir būtent šiame žvilgsnyje tekstų tiesos preten- 
zijos pranyko tų tekstų atstovaujamo istoriškai savito filosofavimo bū- 
do kontingencijoje. Bayle'is nebegali šį savitumą paaiškinti argumenta- 
cijos netobulumais, remdamasis vienos vienintelės (galimos) teisingos 
filosofinės sistemos prielaida. Kadangi jis atskiroms sistemoms iš esmės 
pripažįsta jų vidinį nuoseklumą, ir tiesos pretenzijų neatskiria nuo jų 
istorinio ypatingumo, jis nebegali formuluoti tiesos pretenzijos, kuri 
įveikia laiko skirtumą tarp autoriaus ir interpretatoriaus. Tekstai pra- 
randa savo tiesos pretenzijas tiksliai tiek, kiek pastarosios kritiškai re- 
konstruojamos kaip istoriškai kontingentiškos. Istorinio kritinio meto- 


do taikymas filosofijoje skatina skepticizmą. Dėl istorinės kritikos tra- 

dicinių filosofijos autoritetų tiesos pretenzijoms skelbiamas priklauso- 
mybės nuo istorinio konteksto verdiktas. Tiesa darosi keblus dalykas, 
nes kritinis metodas neturi jokio filosofinių sistemų įtikinamumo kri- 
terijaus palyginti su istoriniais skirtumais. 

Metodinis kritinis požiūris į filosofinius tekstus iš jų pašalina tiesos 
pretenzijas būtent tokiu mastu, kokiu jų istoriškumas patenka į akiratį 
ten, kur jos yra tikrai filosofiškos, taigi reiškia pretenzijas į visuotinę tiesą. 
Filosofinės sistemos dabar yra atpažįstamos tik iš savo vidinės logikos, bet 
jos nebegali būti įtraukiamos į visa aprėpiantį istorinį ryšį, kuriame jos 
galėtų išrutulioti savo tiesos pretenzijas. Tradiciškai suponuojamą žmo- 
gaus dvasios filosofinės artikuliacijos vidinį ryšį sutrauko to ryšio metodi- 
nis kritinis istorizavimas. Būdamas nuoseklus, Bayle'is pristato filosofinę 
tradiciją ne kaip tiesos pretenzijų nulemtą argumentacinę arba sisteminę 


tvarką, o kaip žodyno abecelines tvarkos nulemtą beprasmybę"?. 


4. Istorijos filosofija kaip 
istorinės prasmės saugotoja 


Iš pradžių Apšviera negalėjo to praturtėjimo 
kontingencija ir faktiškumu — laimėjimo, kurį istorinis mąstymas pasiekė 
šaltinių kritikos metodu, — paversti substancialiu prasmės ir reikšmės 


santykio tarp praeities ir ateities istorizavimu. Iš faktų kritiškai išginta 


** Kaip įvyko teisės istorizavimas jos universalaus normatyvumo lygmeniu, vis dar 
akivaizdžiai matyti iš Medicko tyrimo: Naturzustand und Naturgeschichte (žr. 37 past.). 

" Bayle, Pierre. Dictionnaire Historique et Critique. — Roterdam, 1697. Iš esmės 
aš vadovaujuosi protinga Pflugo, Gūnterio interpretacija: Die Entwicklung der histo- 
rischen Methode im 18. Jahrhundert // Deutsche Vierteljahrschrift für Literaturwis- 
senschaft und Geistesgeschichte, 28 (1954), S. 447—471, ypač S. 449-453. 

(tradiciškai apibrėžta) religinė prasmė dėl Apšvietos religijos kriti- 
kos pavirto į autonomiškų subjektų proto tikrumą. Iš pradžių šis 
protas buvo metaistoriškai pagrįstas žmogaus prigimtimi. Del to ki- 
lęs prieštaravimas tarp metaistorinio prasmės kriterijaus ir istoriza- 
vimo laike ilgainiui buvo istorijos filosofijos išspręstas: pats protas 
tampa istorizuotas. Pavyzdys gali būti škorų moralės filosofija, kuri 
sulaikino prigimtinę teisę visuomenės formacijų sekos vaizdiniu, o 
Lessingo Žmonijos auklėjimas (1780) žmogaus moralinę proto pri- 
gimtį pavaizdavo kaip visuotinio istorinio vystymosi rezultatą. Vi- 
suomeniškai ir subjektyviai teoriškai istorija naujai remiantis pažan- 
gos kategorija suvokiama kaip prasmingas ir reikšmingas ryšys tarp 
praeities ir dabarties. 

Šis proto istorizavimas pasiekia viršūnę Hegelio istorijos filosofijoje. 
Religinė tendencija, kuri save jau pačioje krikščionybėje sulaikino ir 
užbaigė, virto žmogaus laikiškų pokyčių dvasiniu ryšiu. Šis ryšys suvo- 
kiamas kaip „istorija“ ir atskleidžiamas istoriniame mąstyme (per pa- 
žangos ar vystymosi kategoriją). Jeigu šaltinių kritikos metodas galiau- 
siai išginė religinę prasmę iš jo nustatyto praeities faktiškumo, tai tokia 
prasmė jai dabar vėl istoriškai filosofiškai priskiriama nauja pažintine 
forma. 

Istorijos mokslui ši priskirtis buvo kebli. Kaip specialiai discipli- 
nai, apibrėžtai kompetencijos panaudoti aukštai išvystytą ir rafinuotą 
istorinį metodą, istorijos filosofijos prasmės konstruktai buvo abejo- 
tini, nes jų nebuvo įmanoma integruoti į istorinio metodo taisyklių 
sistemą. Jie atrodė išoriški mokslui, kaip „metafizinė spekuliacija“, ir 
traktuojami kaip nesuderinami su pažinimo procesu tyrinėjant, netgi 
kaip grėsmė pačiam tyrinėjimui. Kaip pavyzdį galima pateikti Ran- 
kee polemiką su Hegeliu ir Fichte’. Kita vertus, šis tyrinėjimas gyvas 
prielaida, kad jo rezultatus — iš šaltinių nustatytą naują žinojimą apie 


žmogaus praeitį — galima pristatyti kaip prasmingą ir reikšmingą isto- 

riją. Šaltinių kritikos duomenis reikia sugebėti integruoti į laikiškus 
prasmės ryšius tarp praeities ir dabarties, kurie negali būti sukurti ty- 
rinėjimo metodiniais reguliatyvais. Specialus mokslas turėjo filosofiš- 
kai kaip „istorija“ eksplikuotą prasmės ryšį tarp praeities, dabarties ir 
ateities perkelti atgal į tyrinėjimo prielaidos ikipažintinę būseną. Ši 
prielaida atsakinga už tai, kad tyrinėjimo rezultatai demonstravo isto- 
rinę prasmę, kuri pranoko tyrinėjimo metodinį racionalumą. Šios iki- 
pažintinės būsenos istorinė prasmė sugrįžta forma, kurią galima ver- 


tinti kaip artimą religijai ar net kaip visiškai religinę. 


5. Istorizmas kaip išsilavinusiųjų 
„paskutinioji“ religija 


Religinę istorinės prasmės"? , kuri jteisina is- 
torinio tyrinėjimo metodines operacijas ir atsako už tai, kad jų rezul- 
tatai susijungtų į istorinio orientavimo koherentiskus darinius, koky- 
bę galima aiškiausiai parodyti Leopoldo von Ranke's savivokos pa- 
vyzdžiu. Jis apibūdino mentalinę operaciją, kuri šią prasmę išlaiko 


gyvą istorijos mokslo tyrinėjimo procedūrose ir istoriografijoje veikia 


** Ranke, Leopold von. Über die Epochen der neueren Geschichte / Eds. Theodor 
Schieder u. Helmut Berding // Aus Werk und Nachlaß, Bd. 2. - München, 1971, 
S. 63 ir toliau; Ranke L. Vorlesungseinleitungen / Eds. Volker Dotterweich u. Walter 
Peter Fuchs // Aus Werk und Nachlaß, Bd. 4. - München, 1975, S. 74 ir toliau. 

“ Plg. labai panašius svarstymus: Hardtwig, Wolfgang. Geschichtsreligion — 
Wissenschaft als Arbeit-Objektivität: Der Historismus in neuer Sicht // Historische Zeit- 
schrift, 252 (1991), S. 1-32. Fleischer. Geschichtswissenschaft und Sinnstiftung (41 past.), 
nurodė tai, kad istorijos religija nėra joks ypatingas (vokiško) istorizmo požymis, bet 


pasireiškė jau vokiečių velyvoje Apšvietoje kaip pamatine įprasminimo sąlyga. 

kaip įsitikinimo galia, kaip „tikėjimas“, kaip žmogaus ir jo pasaulio 
laiko pokyčių vidinio prasmės ryšio ikiracionalus-religinis įsitikini- 
mas. „Nebūtina, kad mes nuolat atskirai įrodinėtume amžinybės gy- 
venimą; šitai yra religinis pagrindas, kuriuo remiasi mūsų pastangos; 
mes tikime, kad nieko nebūtų be Dievo ir niekas negyventų kitaip 
kaip per Dievą; atmesdami tam tikros ribotos teologijos pretenzijas, 
mes vis dėlto pripažįstame, kad visos mūsų pastangos kyla iš aukštes- 
nio, iš religinio, šaltinio“““. 

Tyrinėjimas Ranke’i buvo savotiškos racionalios mišios (kaip Hege- 
liui racionalios mišios buvo spekuliatyvus mąstymas). Droysenas ėjo 
taip toli, kad istoriniam mąstymui priskyrė racionalaus Dievo įrodymo 
sugebėjimą ir čia matė tiesiog racionalumo esmę. „Mūsų tikėjimas yra 
paguoda, kad Dievo ranka mus veda, kad ji vadovauja ir dideliems, ir 
mažiems likimams. Ir istorija kaip mokslas neturi jokios kilnesnės už- 
duoties, kaip pateisinti šį tikėjimą; todėl ji yra mokslas'*". Istorinis įsi- 
tikinimas, kurį istorijos mokslas teikia buržuaziniams išsilavinusiems 
sluoksniams, morališkai orientuodamas jų gyvenimo praktiką, pateikia 
Dievo įrodymą, kuris laikomas „turintis mums didžiausią įrodomąją 
galią“*. Šis pasisakymas yra keistas. Bet jį galima paaiškinti kaip supra- 
timo rezultatą tokio mokslo, kuris pripažįsta „istoriją“ kaip vieningą 
pažinimo objektą dar iki istorinio tyrinėjimo rekonstrukcijos ir kartu 
subjektyvią pažinimo galimybę susieja su šia objektyvia išankstine duo- 
tybe. Droysenui istorinis pažinimas yra kartu ir pažinta istorija, ir ši 
vienybė jam galiausiai pagrindžia istorinio pažinimo tiesos pretenzijas 
(ir, beje, drauge ir jo praktinę lavinimo funkciją)”. Būtent ši prielaida 
metodinį racionalumą paverčia istorinio įprasminimo medija ir sukliu- 
do jų išsiskyrimui. 

Taigi istorizmo istorijos religijos negalima atskirti nuo jo mokslo 
sampratos. Todėl neturėtų stebinti, kad ten, kur nekalbama religijos 


kalba, bet istorinio atsiminimo mentalinės procedūros per pažinimo 

teoriją užsitikrina turinčios savo logiką, galima įžiūrėti artimumą pa- 
grindiniams religiniams įsitikinimams. Pvz., Wilhelmas von Hum- 
boldtas kalba apie „nuojautos gebėjimą“, kuris kartu su „gebėjimu 
susieti“ yra esminė istorijos rašytojo pažintinė operacija°. Jis postu- 
luoja, kad istoriko pažintinis subjektyvumas dalyvauja istorijos išju- 
dinančiose (dvasiškai idealiose) jėgose; krinta į akis analogija su religi- 
niu dalyvavimu dievybeje per tikėjimą. „Bet koks dalyko suvokimas 
suvokiančiajame kaip savo galimybės sąlygą jau numato to, kas vėliau 
tikrai suvokiama, analogą, išankstinį, pirmapradį subjekto ir objekto 
atitikimą <...>. Istorijoje šis išankstinis suvokimo pagrindas yra labai 
aiškus, nes viskas, kas pasaulio istorijoje yra veiksminga, juda taip pat 
žmogaus viduje““!. Ši epistemologine prielaida taip susieja metodą ir 


prasmę, kad racionalizavimo dialektika (laikinai) sustabdoma istorizmo 


Ranke L. Vorlesungseinleitungen (55 past.), S. 77. 

* Droysen, Johann Gustav. Vorlesungen über das Zeitalter der Freiheitskriege. — 
2 Aufl. - Gotha, 1886, S. 4 ir toliau. 

* Droysen J. G. Historik: Historisch-kritische Ausgabe | Ed. Peter Leyh. - Stuttgart, 
1977, Bd. I, S. 443. Plg. Hardtwigo nuorodą į tą patį pasažą (56 past.), S. 5. 

* Ten pat, p. 363 ir toliau, 443 ir toliau. 

© Humboldt, Wilhelm von. Über die Aufgabe des Geschichtschreibers (1821), 
Humboldt W. Werke in fünf Bänden ! Ed. Andreas Flitner u. Klaus Giel, Bd. 1: 
Schriften zur Anthropologie und Geschichte. - Darmstadt, 1960, S. 585-606, cit. S. 587 
(Akademie-Ausgabe, IV, 37). 

°! Ten pat, p. 596 ir toliau (IV, 47); beveik tais pačiais žodžiais Ranke kalba apie 
„dvasinę apercepciją ` „pastaroji remiasi atitikimu tų dėsnių, pagal kuriuos veikia ste- 
binti dvasia, su kuriais ir per kuriuos pasireiškia nagrinėjamas objektas“ (Vorlesungs- 
einleitungen (54 past.), S. 78). Humboldtas ir Ranke savo argumentacijoje pateikia 
objektyvumo pretenzijos, kurią istorijos mokslas iškėlė istorizmo sampratoje, pagrindi- 
mą, kuris kartu yra ir epistemologinis, ir istorinis-filosofinis. Glaudų ryšį tarp šios 
mokslo pretenzijos ir istorizmo religinių pagrindų teisingai pabrėžia Hardrwigas: 


Geschichtsreligion (56 past.). 

sumokslinimo procese. Kai ši prielaida panaikinama, — pvz., kaip tai 
daro Maxas Weberis, — tai tiesiog neišvengiamai išryškėja racionaliza- 
vimo pasitelkus metodą beprasmiskumas. 

Tai, kad istorinio pasaulio substancija pažinimui išsiskleidžia pavie- 
niuose subjektuose per jų pažinimą, istorizmo mąstymo horizonte tarsi 
pratęsia Dievo tapsmą žmogumi. Pats tyrinėjimas dabar suprantamas 
kaip metodiškai sutvarkyta pažinimo procedūra, kuri ne tik leidžia įžvelg- 
ti praėjusių žmogaus gyvenimo santykių kontingentišką faktiškumą, bet 
integruoja šį faktiškumą į visą istorijos sritį apimantį prasminį ryšį. Taip 
šaltinių kritiniame tyrinėjime — taigi visai ne rafinuotame istorijos te- 
orijos tekste — galima perskaityti tokį šaltinių kritikos apibūdinimą: „Is- 
torinis faktas vis dėlto niekada negali būti kritiškai nagrinėjamas kitaip, 
kaip tik susietas su visu pasakojimu, netgi su visa istorija. Iš kurgi visa 
tai kyla, jeigu ne iš to, kad ber kokiame pasireiškime glūdi idėja, kuri 
sudaro jo tikrą esmę? <...> Taigi kritikos pabaiga aš vadinu tą poveikį, 
kuris tikrą istorinį faktą jai padeda išgauti tokiu būdu, kad šio fakto 
idėja randama gryniausiu ir paprasčiausiu, t. y. pilniausiu ir tikriausiu, 
pavidalu“*? 

Ši religinė istorinio pažinimo kokybė atlieka reikšmingą politinę funk- 
ciją: Istorija kaip prasmės totalumas yra referencinis taškas kolektyvi- 
niam identitetui, kuris pagrindžiamas mentalinių veiksmų dispozicijų 
gelmėse. Subjektyvumo gelmė vidiniu istoriniu ryšiu susiejama su žmo- 
nijos dvasia. Šiame procese pavienis subjektas išsiplečia į kolektyvinį 
dydį, kurį sudvasina žmonių padermės kultūrą kurianti jėga. Tuo pačiu 
metu kolektyvinis identitetas įgauna savo subjektų paskutinės instanci- 
jos pobūdžio tikrumą. Nacija buvo ši sankirtos vieta tarp pavienio ir 
kolektyvo. Jos sampratoje politiškai pasireiškia religinė prasmė, kurią 
istorizmas išgauna iš istorinių patirčių. Todel istorizmą galima suprasti 
kaip religinės aistros kultūriškai rafinuotą forma, kuri nacionalizmą pa- 


darė veiksmingą ir pavojingą masių psichologijai“*. 

6. Prasmės atkerėjimas 


Metodizavimo dialektikoje „istorizmo krizė“ 
kyla todėl, kad pažinimo pažanga tyrinėjant reiškia žinojimo akumulia- 
ciją, kuri nebūtinai yra susijusi su aprašytu religiniu ar religijai artimu 
prasmės potencialu. Būtų galima kalbėti apie „prasmės išsekimą nuo 
faktų tyrinėjimo“. Tai įvyksta visada, kai specialioji mokslinė žinojimo 
produkcija euristiškai atsiskiria nuo dabarties orientavimo problemų ir 
išsirutulioja į savotišką vidinį specialaus mokslo automatizma. Įspūdin- 
ga pavyzdį čia pateikia Karlas Heussi: „Ištisi žmonių gyvenimai paau- 
kojami vis naujos medžiagos kaupimui ir naršymui, o rezultatas yra 
toks, kad atsiranda vis naujų problemų, sukaupiama masė naujos me- 
džiagos, kuri pati reikalauja tokio apdorojimo. Čia praeitis tampa Mo- 
lochu, kuris praryja gyvuosius su visomis tikrai vaisingos kūrybos gali- 
mybėmis'“*. 

Jeigu istorinio tyrinėjimo metodiniai pažinimo reguliatyvai nebesi- 
remia išankstiniu visą tyrimo sritį apimančiu istorinės raidos prasmin- 
gumu ir iš jų nebegauna impulsų, tuomet faktai darosi beprasmiai, o 
sukauptas istorinis žinojimas netgi užkemša istorinio atsiminimo pras- 
mės šaltinį. Nuo savo dabarties orientavimo problemų atsiskiriantis spe- 
cialus mokslas nutolsta ir nuo dabarties kultūrinėse orientacijose gyvo 


istorinio atsiminimo. Maža to, jis savo ruožtu paralyžiuoja šį atsiminimą, 


"7 Dönniges W. Geschichte des Deutschen Kaiserthums im vierzehnten Jahrhundert: 
Von Heinrich VII bis auf den Tod Karls IV, 1308-1378. — Berlin, 1841; ten pat: 
“Kritik der Quellen für die Geschichte Heinrichs des VII, des Luxemburgers”, S. 6 ir 
toliau. 

"7 Apie tokių kolektyvinio identiteto sąvokų problematiką plg. Niethammer, Lutz. 
Kollektive Identität: Heimliche Quellen einer unheimlichen Konjuktur. - Reinbek, 2000. 

“^ Heussi, Karl. Die Krise des Historismus. — Tübingen, 1932, S. 6. 

nes iš jo atima galimybę plėtotis racionalaus pažinimo aplinkoje ir per 
istorinio tyrinėjimo metodinius reguliatyvus įgyti patirties. Nietzsche's 
antras nesavalaikis apmąstymas nurodo tokią sisteminę kliaudą. 

Kaip toliau klostosi santykio tarp istorinio įprasminimo ir specifi- 
nio mokslo metodizavimo raida per istorizmo krizę? Išnyksta atitikties 
santykis tarp religijai artimos prasmės koncepcijos ir istorinio tyrinėji- 
mo metodinių reguliatyvy. Viena vertus, vyksta istorinei patirčiai kaip 
visumai priskirtos prasmės totalumo supasaulinimas. Kaip ryškiausią 
pavyzdį galima nurodyti marksizmą“? . Jo intelektualus patrauklumas 
yra akivaizdus: religijai artimos prasminės prielaidos transformuojamos 
į pažintinio teorizavimo strategijas ir jos sumokslinamos. Bet šį teoriza- 
vimą dėl su juo susijusios pretenzijos apimti visą galimos istorinės pa- 
tirties sritį neįmanoma tikrai įtikinamai suderinti su istorinio tyrinėji- 
mo metodiniais reguliatyvais, kurie reguliuoja pažinimo pažangą kaip 
atvirą procesą. 

Šiam prasmės totalumo supasaulinimui kaip alternatyva iškyla epis- 
temologinis konstruktyvizmas — Maxas Weberis yra vienas iš jo žymiau- 
sių ir įtakingiausių atstovų, kuris prasmingumo ir faktiskumo istorinį 
ryšį radikaliai panaikina ir nuosekliai veda į istorinės patirties prasmės 
tuštumą, kaip aš ją pradžioje apibūdinau. Konstruojanti istorinės inter- 
pretacijos procedūra reiškia didesnį racionalumą, tačiau taip pat ir at- 
kerėjimą, kurio akistatoje istorinė prasmė iš principo tampa kebli. Ta 
prasmė galų gale išlieka tik del kultūrinių tradicijų, kurios tapo išorinės 
istorijos kaip mokslo atžvilgiu. 

Postmodernus posūkis istorijos moksle mėgina šį suišorinimą jveik- 
ti. Giluminės hermeneutikos metodinėmis procedūromis istorijos moks- 
las stengiasi naujai atverti subjektyvumą kaip prasmės šaltinį. Tai mėgi- 
nama daryti ir su naujomis istorijos kaip praeities ir dabarties (ir jos 
ateities) ryšio sampratomis. Aprėpiantis praeitį, dabartį ir ateitį vienin- 


go laiko tėkmės kategorinis vaizdinys atmetamas ir atveriamos naujos 

praeities sudabartinimo galimybės“. Pavyzdys gali būti Walterio Ben- 
jamino istorinės akimirkos su jos specifine, istorinės raidos tolydumą 
žlugdančia jėga vaizdinys. 

Be to, istoriografinio pasakojimo pamatinėse kalbinėse operacijo- 
se atskleidžiamas ir eksplikuojamas prasmės potencialas, kuriuo iš 
anksto remiasi visos metodinės procedūros. Žinoma, dar nepavyko 
šį prasmės potencialą nuosekliai susieti su tyrinėjimo procedūromis 
taip, kad jį būtų galima palyginti su istoristine mokslo tradicija. Me- 
todinis racionalumas veikiau yra prasmės problema negu įprasmini- 
mo būdas. Abu mėginimai atgaivinti istorinę prasmę — naujas her- 
meneutinis požiūris į subjektyvumą ir naujas dėmesys naratyvinei 
istorinės sąmonės operacijai — turi didelių trūkumų. „Naujoji kultū- 
ros istorija“ dėl jos ryžtingo (postmodernaus) atsisakymo kategori- 
zuoti laiką, aprėpiantį praeitį, dabartį ir ateitį, negali įtikinamai pa- 
aiškinti, kodėl atsimintas praeities subjektyvumas turi turėti istorinę 
orientavimo galią dabarčiai. Apgaulinga gali būti viltis senos, istori- 
nio mąstymo sumokslinimo procese užmirštos įžvalgos į istoriografi- 
jos įprasminančią kalbą nauju jos pripažinimu atskleisti naują pras- 
mės potencialą. Mažų mažiausiai ji nėra tinkamai pagrįsta tol, kol 
neparodyta, ar pasakojančio subjektyvumo retorinis prasmės šaltinis 
yra vidujiškai susijęs su istorine patirtimi, kuri pasakojimu sudabar- 
tinama, ir kaip jis yra susijęs. 

Pagaliau iškyla dar trečia prasmės problema, kurios radikalumas toli 
pranoksta abi anksčiau minėtąsias: turiu galvoje XX a. negatyvią istorinę 


© Vis delto dėl radikalaus vidupasauliskumo aš jo nevadinčiau (kaip Hardrwigas 
[56 past, S. 15]) „istorijos religija“, nes aš religiją suprantu kaip žmonių gyvenimo 
formą, kuri apibrėžiama konstitutyviais santykiais su transcendencija. 


66 Žr. apie tai: Niethammer L. Posthistoire (19 past.). 

patirtį, kuri radikaliai kvestionuoja kažką panašaus į praeities prasmę da- 
barčiai ir ateičiai. Kaip pavyzdį galima nurodyti holokaustą“. Jo atzvil- 
giu prasmė gali būti tik negatyvi, t. y. ji gali būti parodyta kaip neegzis- 
tuojanti. 

Be to, debatai apie nacionalsocializmo istorizavimą atskleidžia pro- 
bleminę situaciją, kuri formaliai panaši į Biblijos metodinę kritiką, nors 
turinio atžvilgiu, žinoma, reikšmės svoriai yra priešingi“* : negatyvi reikš- 
me prieš religinio tikėjimo visišką pozityvuma. Savo egzistencine reikš- 
me holokaustas jo paliestiesiems (visų pirma žydams ir vokiečiams) yra 
tiesiog dabartiškas; tačiau jo istorizavimas interpretacinio įjungimo į 
sąlygojančius praeities ryšius prasme jį atitolina nuo šio tiesioginio da- 
bartiškumo. Šis atitolinimas yra neišvengiamas ne dėl didėjančio kartų 
atstumo, bet ir mažų mažiausiai kaip neišvengiamas aštresnės istorinės 
įžvalgos prasme (kol moralinis įsipareigojimas nėra paaukojamas įžval- 
gai). Todel Martinas Broszatas skiria „mokslinę įžvalgą ir mitinį atsimi- 
nimą“ bei kalba apie „vaisingą įtampą“ tarp jų“? . Viena vertus, „šaltinių 
kritikos“ metodas leidžia „atgauti autentiškumą"; kita vertus, „Aušvi- 
co neišmatuojamumas“ „vien tik sausa istorine faktų rekonstrukcija“ 
visiškai nesuvokiamas” . 

Saulas Friedländeris iš esmės neabejoja dichotomija tarp prasmės ir 
faktiškumo, bet akcentuoja, kad to, kas susiję su Aušvicu, sudabartini- 
mas yra nepalyginamas dalykas, „vien tik istorijos mokslo“ nepakanka. 
Todėl jis nedvejoja „pažvelgti į kai kuriuos svarbius nacionalsocialisti- 
nio sąjūdžio aspektus ‘politinės religijos’ kategorijomis“. Mitas arba 
religija ir moksliškai metodiškai laiduotas faktiškumas yra konsteliacija 
(formaliai) sutampanti su ta, kuri ankstyvaisiais naujaisiais amžiais lė- 
me, kad istorinis metodas atsidūrė tuometinės visuomenės prasmės po- 
tencialo centre. 

Istoriniame atsiminime atsiveria nauja transcendencijos dimensija. 


Gali būti, kad su juo — taigi su prasmės laikymosi jos neigimo istorinėje 

patirtyje akistatoje — būtina sudedamąja istorinio atsiminimo dalimi 
tampa kažkas panašaus į religiją. Toks atsiminimas nei leidžiasi ilgam 
laikui nutildomas siaubo dėl patirtos beprasmybės, nei ieško patogios 
išeities, riedėdamas žemiau šios patirties beprasmiškumo lygmens gerai 
pažįstamais specialaus mokslo diskursų bėgiais. Galbūt dėl įtempto san- 


tykio tarp prasmės ir metodo mūsų laukia nauja epocha. 


Versta iš: Rüsen J. Historische Methode und 
religiöser Sinn — dialektische Bewegungen in 
der Neuzeit // Rūsen J. Geschichte im Kulturprozeß. — 
Köln; Weimar; Wien: Böhlau Verlag. 2002, 

S. 9-41. 


6 Friedländer, Saul. Die “Endlösung” — Über das Unbehagen in der Geschichts- 
deutung // Pehle, Walter H. (Ed.). Der historische Ort des Nationalsozialismus: 
Annäherungen. - Frankfurt am Main, 1990, S. 81-93; Diner, Dan. Perspektiven- 
wahl und Geschichtserfahrung: Bedarf es einer besonderen Historik der Nacionalsozia- 
lismus? // Ten pat, p. 94-113. 

6® Broszat, Martin; Friedländer, Saul. Um die “Historisierung des National- 
sozialismus”: Ein Briefwechsel // Vierteljahreshefte zur Zeitgeschichte, 36 (1988), 
S. 339-372. Plg., be to, Rüsen J. Zerbrechende Zeit (7 past.), S. 217-262. 

© Ten pat, p. 343. 

“Ten par, p. 364. 

"Ten par, p. 252. 

” Ten par, p. 358. Plg. taip pat: Bärsh, Claus-Ekkehard. Die politische Religion des 
Nationalsocialismus: Die religiöse Dimension der NS-Ideologie in den Schriften von Dietrich 
Eckart, Joseph Goebbels, Alfred Rosenberg und Adolf Hitler. - München, 1998. 

ir istorinis atsiminimas! 


Aptariant plačius ryšius ir išskiriant svarbias 
linijas <...> mokslininkų apmąstymams retai 
vra būdingas platus supratimas ir jų principai 


nepaliečia lemiamų taškų. 


Liu Zhiji. Chun Om“ 


|. Iššūkiai 


Į istorijos mokslą kaip akademinę discipli- 
ną reikėtų žiūrėti ir gluminančios, ir žavinčios diskusijos požiūriu. Jis 
tiria savo ištakas, funkcijas ir principus. Patrauklus yra naujas deme- 
sys, kurį istorijai skiria kultūros mokslai: viena iš dominuojančių temų 
čia yra atsiminimas bei atmintis ir jų vaidmuo žmonių kultūroje?. Su 
šia tema susijęs veiklus gyvenimo būdas, kaip praeitis žmonių gyveni- 
me išlaikoma ar padaroma dabartiška. Istorija iš nutolusio tyrinėjimo 
objekto perkeliama į veiksmingą būties orientavimo mentalinių pro- 
cesų galią. Tai žinoma gali sukelti profesionalių istorikų nepasitenki- 
nimą, nes naujas nagrinėjimo būdas per daug lengvai apeina santykio 
su praeitimi formas, kurios sukuria istoriją kaip specialią discipliną 
arba „mokslą“ ir apibrėžia istorikų profesionalumą; jos netgi yra pa- 
neigiamos. Debatuose apie atsiminimą skiriama mažai dėmesio pažin- 
tinėms procedūroms, kurios istoriniam žinojimui suteikia racionalu- 
mą, O požiūriui į praeitį - objektyvumo reikšmę, ir įteisina specialistų 


profesionalumą tiesos pretenzijomis. Tie debatai tiesiog deprofesiona- 

lizuoja. Istorijos mokslas išgenamas iš jo kultūriškai paveldėtos vietos, 
kurioje jis atsako už ateitį. Atsižvelgiant į gyvybingą varomąją atsimi- 
nimų galią individų, grupių, nacijų ir ištisų kultūrų gyvenime, akade- 
minis santykis su praeitimi atrodo kaip šešėlių karalystė. Atrodo, kad 


praktinės reikšmės šviesa neapšviečia tyrinėjimo darbo. „Atsiminimo 


! Pirmas variantas: Über die Ordnung der Geschichte: Die Geschichtswissenschaft 
in der Debatte über Moderne, Postmoderne und Erinnerung // Borsdorf, Ulrich; 
Griūtter, Theodor Heinrich (Eds.). Orte der Erinnerung: Denkmal, Gedenkstätte, Mu- 
seum. — Frankfurt am Main, 1990, S. 79-100. 

? Cit. Quirin, Michael. Liu Zhiji und das Chun Qiu. - Frankfurt am Main, S. 75 
ir toliau. 

3 Apie tai plg. visų pirma: Merz, Karl Heinz. Einforderung der Erinnerung: Ein 
Versuch über das Antlitz des Menschen in der Geschichte // Saeculum 39 (1988), 
S. 360-368; Nora, Pierre. Zwischen Geschichte und Gedächtnis. — Berlin, 1990; 
Cancik H., Mohr H. Erinnerung / Gedächtnis // Cancik, Hubert; Gladigow, Burkhard; 
Laubscher, Mathias (Eds.). Handbuch religionswissenschaftlicher Grundbegriffe. - Stuttgart; 
Berlin; Köln, 1990, Bd. 2, S. 299-323; Assmann, Aleida; Harth, Dietrich (Eds.). 
Mnemosyne: Formen und Funktionen der kulturellen Erinnerung. - Frankfurt am Main, 
1991; Assmann, Jan. Das kulturelle Gedächtnis: Schrift, Erinnerung und politische Identität 
in frühen Hochkulturen. — München, 1992; Le Goff, Jacques. Geschichte und Ge- 
dächtnis. — Frankfurt, 1992; Straub, Jürgen. Collective Memory and Collective Past as 
Constituents of Culture: An Action-Theoretical and Culture-Psychological Perspective // 
Schweiz. Z. f. Psychol., 52 (1993), p. 114-121; Platt, Kristin; Dabag, Mihran (Eds.). 
Generation und Gedächtnis: Erinnerungen und kollektive Identitäten. — Oplade, 1995; 
Ricoeur, Paul. Gedächtnis - Vergessen - Geschichte // Müller; Rüsen J. (Eds.). Historische 
Sinnbildung — Promblemstellungen, Zeitkoncepte, Wahrnehmungshorizonte, Darstellungs- 
strategien. — Reinbek, 1997, S. 433-454; Ricoeur P. Das Rätsel der Vergangenheit: 
Erinnern — Vergessen - Verzeihen. — Göttingen, 1998; Assmann, Adelaida. Erinnerungs- 
räume: Formen und Wandlungen des kulturellen Gedächtnisses. — München, 1999. 
Atitinkamai taip tematizuojamas ir užmiršimas: Smith, Gary; Emrich, Hinderk M. (Eds.). 
Vom Nutzen des Vergessens. — Berlin, 1996; Weinrich, Harald. Lethe: Kunst und Kritik des 
Vergessens. - München, 1997; Flaig, Egon. Soziale Bedingungen des kulturellen 
Vergessens // Vorträge aus dem Warburg-Haus, Bd. 3. - Berlin, 1999, S. 31-100. 

vietose“ atskleista“ istorija atrodo yra iškeliavusi iš akademinio tyrine- 
jimo ir profesionalios istoriografijos srities į atvirą simbolinės repre- 
zentacijos sritį, išlaisvinta iš sudaiktinančių ir susvetiminančių meto- 
dinių procedūrų. 

Šią profesionaliam istorikui nejaukią istorijos mokslo situaciją, at- 
rodo, jau kurį laiką rengė diskursas apie postmodernybę". Šis diskur- 
sas radikaliai suabejojo pažintiniais istorinio mąstymo ir istorijos ra- 
šymo principais, kurie istorijos moksle rado savitą modernią formą. 
Debatai apie postmodernybe kaip iššūkis kultūros mokslams nusilpo, 
tačiau iššūkis istorijos mokslui tebėra kaip ir anksčiau stiprus: jo „dis- 
ciplininė“ organizacija, kuri kaip ir anksčiau veikia istorijos studijas ir 
istorikų bei istorijos mokytojų profesionalizavimą, prarado kultūrinį 
svorį. Kita vertus, praeities sudabartinimo kultūrinės praktikos ir jų 
simbolinės tvarkos bei kultūrinio gyvenimo orientuojančių jėgų rep- 
rezentacija sulaukė nepaprasto susidomėjimo. Tai, žinoma, atsispindi 
kultūros moksluose, o dar labiau viešajame gyvenime, kur memoria- 
lai, paminklai, jubiliejai ir kitos kolektyvinės atminties institucijos 
bei ceremonijos vaidina svarbų vaidmenį. 

Istorijos mokslo kaip specialios disciplinos ir istorikų profesionalumo 
kontekste aiškūs pažinimo laimėjimų kontūrai nublanksta. Sukurtas ant 
gyvo atsiminimo pagrindo istorijos mokslas, atrodo, praranda savo pa- 
matinius pažinimo principus. Ar vaidmuo, kurį atsiminimas vaidina žmo- 
gaus identiteto formavime ir žmogaus gyvenimo orientavime be tolesnių 
išlygų, gali būti panaudotas istorijos mokslui kaip akademinei disciplinai 
ar kaip „mokslui“? Kai apskritai debatuose apie atsiminimą pastebimas 
mokslas, tuomet jis atrodo greičiau kaip atstovas tos ideologijos, kuri pa- 
teikia istoriją pagal elito interesus ir poreikius, kaip ginklas kovoje už 
valdžią, kurį naudoja turintys galią apibrėžti semantinius reguliatyvus ko- 
lektyvinio identiteto konstrukcijos, dekonstrukcijos ir rekonstrukcijos sri- 


tyje. Ryšium su poetinėmis ir retorinėmis strategijomis, kurios praeičiai 

kaip istorijai suteikia dabartinių mentalinių veikų gyvenimą, istorijos moks- 
las atrodo kaip hermafroditas, kaip abejotina figūra, kuri sintezuoja moks- 
lin; racionalumą ir literatūrinį tekstualumą, arba, aštriau pasakius, kaip 


apsigimelis su tikrai abejotina kultūrine funkcija. 


2. Istorika kaip atsakymų 
diskursas 


Dauguma argumentų, kurie baugina isto- 
rijos mokslą, nes ignoruoja jo specifines pažintines procedūras ir kri- 
tikuoja jos ideologinę funkciją, rutuliojami ir pristatomi diskurso lyg- 
meniu, kurį galima pavadinti „metaistoriniu“; vokiečių kalboje yra 
įsigalėjęs terminas „istorika“. Istorika reflektuoja istoriją ir jos įvairius 
santykius su praeitimi; ji pati yra ne vienas iš šio santykio būdų, o 
teorija apie jį. Net jeigu tokia refleksija apie santykius su praeitimi 
tiesiogiai ar aiškiai nėra skirta istorijos mokslui, be jos negalima išsi- 
versti, nes mažų mažiausiai kai kurios jos pagrindinės temos taikosi į 
istorijos mokslą. Pirmiausia šios temos: prasmės kriterijai, kurie pa- 
naudojami, kai praeitis įgyja savo specifinę istorinę reikšmę dabarčiai; 


poreikių ir interesų konstitutyvus vaidmuo santykiuose su praeitimi; 


* Nora, Pirre (Ed.). Les Lieux de Mémoire. 7 Bde. — Paris, 1984-1992; Nora P. 
Between Memory and History: Les Lieux de Mémoire // Representations, 26 (1989), 
p. 7-25; plg. Unfried, Berthold. Gedächtnis und Geschichte: Pierre Nora und die Lieux 
de Mėmoire // OZG, 2 Jg., H. 2 (1991), S. 79-98; Francois, Etienne (Ed.). Les Lieux 
de Mémoire: Erinnerungsorte. — Berlin, 1996. 

* Plg. taip pat skyrių „Postmodernybes iššūkiai“ kn.: Küttler, Wolfgang; Rüsen, 
Jörn; Schulin, Ernst (Eds.). Geschichtskurs, Band 1: Grundlagen und Methoden der 
Historiographiegeschichte. — Frankfurt am Main, 1992, S. 17-96. 

atsiminimo funkcija žmogaus gyvenimo orientavime ir visų identiteto 
formų formavime; visa tai turi konstitutyvią reikšmę istorijos mokslui. 

Kai istorijos mokslas jaučiasi išprovokuotas per savo „disciplini- 
nės“ būklės kritiką ir per atsiminimo gyvybinės galios svarstymus, jis 
gali atremti šiuos argumentus. Savosios istorikos pavidalu išplėtoto- 
se specialiose savivokose jis gali atsiminimo ir atminties savitumo 
įžvalgas, poveikį ir panaudojimą šių dienų kultūriniame gyvenime 
susieti su savo mąstymu. Jis naudoja pažinimo strategijas, norėda- 
mas pateikti solidų praeities pažinimą ir profesionaliai rašyti istoriją. 
Tai darydamas, jis tęsia savirefleksijos tradiciją. Jis užsiima istorika, 
kai kelia klausimą dėl praeities, jos sudabartinimo ir reprezentacijos. 
Ši refleksija yra netgi senesnė nei jo kaip akademinio specialaus mokslo 
statusas“. 

Būtent tokia refleksija jau kilo retorikos tradicijoje istoriografijos 
atžvilgiu. Ji vėliau vaidino svarbų vaidmenį, kai reikėjo plėtoti ir pagrįs- 
ti istorijos mokslą kaip akademinę discipliną bei deklaruoti jo specifi- 
nes pretenzijas į mokslinį racionalumą. Su savo metodinėmis procedū- 
romis jis pretendavo į savo praeities aukštesnę interpretacijos reikšmę 
palyginti su viskuo, kas jau buvo pasiekta istoriniu atsiminimu. Vokie- 
tijoje buvo netgi taip, kad istorijos rašymo profesionalizavimo ir su- 
mokslinimo procesas savo pirmą postūmį gavo labiau metateoriniu, o 
ne konkretaus istorinio darbo su praeitimi lygmeniu“. 

Istorika kaip istorijos mokslo savirefleksija turi ypatingą tradiciją 
šios specialios disciplinos raidoješ. Ji lydi istorinį tyrinėjimą ir istori- 
jos mokslą per visus jų pokyčius, krizes, stagnacijas, revoliucijas ir 
debatus bei tematizuoja juose savo statusą kaip akademinę discipliną, 
jos santykį su kitomis disciplinomis, pažinimo teorines prielaidas, kul- 
tūrinės funkcijas ir jos pažinimo darbo principus. Vokietijoje, kaip 
jau sakyta, ši tradicija įgijo „istorikos“ pavadinimą. Mes joje aptinka- 


me svarstymus apie istorijos mokslo principus, tarpdisciplininį dis- 

kursą, kuris leidžia istorijos mokslui pareikšti savo kaip specialaus 
mokslo savitumą diskusijose apie bendras ir pamatines jo su praeitimi 
susijusias problemas. 

Istorijos mokslas turėjo mobilizuoti ir atgaivinti šią savo savireflek- 
sijos tradiciją, kai jis pateko į postmodernios abejonės istorinio žinoji- 
mo, kurio tikrumą užtikrino metodas, kryžminę ugnį. Galų gale ant 
kortos buvo pastatytas net jo mokslinis pobūdis. Šis naujas refleksijos 
postūmis sustiprėjo dėl to, kad svarstymuose apie atsiminimą buvo ryž- 
tingai peržengiamos šio mokslo dalykinės ribos, netgi buvo suabejota jo 
kaip specialaus mokslo struktūra. Lig tol istorikai rūpėjo apginti jo ri- 
bas ir struktūrą kaip istorinės tiesos garantiją. Tapo abejotina, kuo ši 
tiesa yra tokia svarbi. Kartu istorijos mokslas susidūrė su uždaviniu save 
naujai reflektuoti, eksplikuoti bei pagrįsti ir visų pirma patikrinti savo 
pažintinį statusą ir pretenziją į savo pažintinės atlikties tikrumo preten- 
ziją. Ką dar turėjo užtikrinti metodinės tyrimo procedūros? Taigi aš 
siūlau grįžti prie jau sukurtų istorikos refleksijos strategijų ir eiti į priekį 


pasiremiant jų rezultatais. 


“Plg. Blanke, Horst Walter; Fleisch, Dirk; Rūsen, Jörn. Historik als akademische 
Praxis: Eine Dokumentation der geschichtsteoretischen Vorlesungen an 
deutschsprachigen Universitäten von 1750 bis 1900 // Dilthey-Jahrbuch für Philosophie 
und Geschichte der Geisteswissenschaften, 1 (1983), S. 182-255. 

“Plg. apie tai: Rüsen J. Konfigurationen des Historismus: Studien zur deutschen 
Wissenschaftskultur. — Frankfurt am Main, 1993, S. 29 ir toliau; toliau visų pirma: 
Blanke, Horst Walter; Fleischer, Dirk (Eds.). Theoretiker der deutschen 
Aufklärungshistorie, 2. Bde (Fundamenta Historik, Bd. 1). - Stuttgart; Bad Cannstadt, 
1990; Blanke H. W., Fleischer D. Aufklärung und Historik: Aufsätze zur Entwicklung 
der Geschichtswissenschaft, Kirchengeschichte und Geschichtstheorie in der deutschen 
Aufklärung. - Waltrop, 1991. 

* Klasikinis tekstas vokiečių mokslo tradicijoje yra: Droysen, Johann Gustav. 


Historik: Historisch-kritische Ausgabe | Ed. Peter Leyh. - Stuttgart, 1977, Bd. 1. 

Kad šitai įvyktų, istorijos mokslas (istorikos diskurse) turėjo pir- 
miausia eksplikuoti ir išplėtoti savo pažintinę struktūrą. Juk tai yra jo 
pažinimo atliktys, su kuriomis jis įgavo savo ypatingą pavidalą kaip spe- 
ciali profesionalumo sritis plačiame kultūros lauke, kur skirtingais pra- 


eities atsiminimo (kartu užmiršimo ir išstūmimo) būdais veikia istorija. 


3. Istorijos mokslas: 
modelis 


Istorinio mąstymo pažintinė struktūra negali 
būti eksplikuojama, sistemingai nepaisant jo struktūros ir funkcijos prak- 
tiniame žmogaus gyvenime, nes jo specifinė logika sukuriama per jo 
santykį su žmogaus kultūriniais poreikiais. Viena svarbiausių šiuolaiki- 
nių diskusijų apie istorinį atsiminimą yra ta, kad ji tiksliau nušviečia šį 
punktą: istorinis mąstymas vyksta atsiminimo karalystėje, jis yra skirtas 
jos mentalinėms įprasminimo procedūroms, per kurias praeities suda- 
bartinimas tarnauja dabarties kultūriniam orientavimui. Praeities suda- 
bartinimas yra būtina sąlyga tam, kad žmonių gyvenimas įgytų kultūri- 
nę orientaciją. Taip atveriama ateities perspektyva, kuri remiasi praei- 
ties patirtimis?. Kita vertus, būtų klaida, jeigu istorinis mąstymas, o su 
juo ir visas istorijos mokslo darbas būtų svarstomas išimtinai praktinio 
žmonių gyvenimo kultūrinių poreikių požiūriu. Jis turi savo „logiką“, — 
logiką, kuri apibūdinama per santykių su praeities patirtimi metodinį 
racionalumą. Abi pusės, santykis su praktiniais poreikiais bei funkcijo- 
mis ir racionalus metodinis pažinimas, turėtų būti matomos kaip vie- 
ninga visuma. 

Širai galima padaryti pasinaudojus schema, kuri vaizduoja penkis 
istorinio mąstymo principus ir jų tarpusavio santykius. Šiai schemai 


apibūdinti galima vartoti Thomo Kuhno terminą ir kalbėti apie istori- 

jos mokslo „disciplininę matricą“ (nesiremiant jo argumentacija apie 
gamtos mokslų raidą ir nepriimant jo tezės, kad neįmanoma jo idėjų 
apie gamtos mokslus pritaikyti dvasios mokslams). 

Išvardysiu šiuos penkis principus ir trumpai juos paaiškinsiu: 

1. Pažinimo interesai, kurie atsirado iš orientavimosi poreikių da- 
bartinio pasaulio laiko kaitoje. Istorijos mokslas kaip akademinė dis- 
ciplina yra pagrįstas gyvenimo praktika; ir galų gale jis gauna savo im- 
pulsą, savo iššūkius, savo pagrindinius klausimus ne tiesiog iš savęs pa- 
ties, bet iš savo ryšio su dabartimi. Jo tikrąją intenciją, jo pažintines 
galios tikslo kryptis nulemia dabartinė laiko pokyčio patirtis, kuri yra 
bendra istorikams ir jų amžininkams. Šis domėjimasis gyvenimo prak- 
tikos orientavimu yra nukreiptas į praeitį: atsimename, kad suprastume 
dabartinį gyvenimą. Ir kaip tik tai apibrėžia istoriją kaip specifinę kul- 
tūrinę galią. 

2. Laiko pokyčio reikšmę suteikiantys požiūriai ir perspektyvos, ku- 
riose praeitis įgauna savo specifinį pavidalą kaip „istorija“ dabarčiai. 
Istorija yra ryšys, praeities ir dabarties sintezė, į kurią įeina ir ateities 
perspektyva. Šis ryšys istoriniame mąstyme atsiranda per vyraujančius 
požiūrius į praeities patirtį. Juos galima apibūdinti kaip daugiau ar ma- 
žiau užslėptą (verborgene) istorijos filosofiją istorijos moksle. Moderni- 
zacijos teorija, kuri paveikė daug naujesnes istorijos interpretacijas, yra 
geras tokio vyraujančio požiūrio į praeities patirtį pavyzdys. 

3. Empirinio tyrinėjimo metodinės taisyklės. Čia glūdi istorijos kaip 
„mokslo“ akademinis pobūdis. Tyrinėjimas yra būdas praeities empiri- 
nius duomenis įtraukti į perspektyvą, kurioje praeitis įgyja prasmingos 


istorijos pobūdį. 


"Plg. Rūsen J. Die Zukunft der Vergangenheit // Zerbrechende Zeit: Über den 
Sinn der Geschichte. - Köln, 2001, S. 131-144. 

4. Reprezentacijos formos, kuriose praeities patirtis, interpretacijos 
paversta reikšmę teikiančiais požiūriais ir laiko kaitos perspektyvomis, 
pateikiama istorijos forma. Daugelis istorikų mano, kad tada, kai jie iš 
šaltinių medžiagos gavo informaciją, pažvelgė į ją iš praeitj ir dabartį 
jungiančios perspektyvos, istorinio pažinimo procesas yra užbaigtas. Vis 
dėlto jie nepastebi, kad empiriškai konkretizuotas istorines perspekty- 
vas jie privalo pristatyti istoriografine forma, būtent kaip tekstą. Kur- 
dami šią formą, jie naudoja būdingumo ir reikšmės principus, kurie 
turi visiškai kitokį pavidalą, palyginti su teorinėmis istorinių perspekty- 
vų sąvokomis ir istorinio tyrinėjimo metodinėmis taisyklėmis. 

5. Galiausiai kultūrinio orientavimo funkcijos žmogaus gyvenimo 
praktikos laiko krypties forma. Šis orientavimas turi dvejopą dimensiją: 
išorinę ir vidinę. Išorinę sieja santykis su prasmės kultūriniais pavyz- 
džiais ir praktinės veiklos reikšme. Istorija kaip pavyzdį pateikia laiko 
kaitos idėją. Ji leidžia žmonėms gyventi savo gyvenimą su prasminga 
laiko samprata. Žmonių gyvenimo orientavimo laiko kaitoje vidinė di- 
mensija vadinama istoriniu identitetu. Istorija žmonių Aš siūlo laiko 
kaitos idėją, kad jie gyvenimo pokyčiuose išliktų savimi, žinotų, kas yra 
jie ir kiti ir šitai žinodami reguliuotų savo santykius su savimi pačiais ir 
su kitais. 

Kiekvienas iš šių penkių faktorių yra būtinas, o visi drauge yra pa- 
kankami, kad konstatuotų istorinį mąstymą kaip istorinio atsiminimo 
racionalią formą. (Būtų naudinga akcentuoti, kad ne kiekvienas atsimi- 
nimas pats savaime yra istoriškas. Jis toks yra tuomet, kai tai, kas atsi- 
menama, traktuojama kaip kažkas, kas priklauso laikui, kuris kokybiš- 
kai atskiriamas nuo dabarties kaip savita epocha. Tai turi būti „kitas“ 
laikas, kuris skiriasi nuo dabartinio „savo“ laiko. Be to, savotiškas isto- 
rybės prasmingumas yra tas, kad šis „kitas“ laikas kartu gali būti atsime- 
namas kaip savas. Pavyzdžiui, 2001 m. septintojo dešimtmečio pabai- 


gos ir aštuntojo dešimtmečio pradžios laiką aš prisimenu kaip atskirą 

ne tik savo gyvenimo, bet ir Vokietijos Federacinės Respublikos istori- 
jos epochą. Ši epocha praėjo — tapo „istoriška“, ir vis dėlto ji priklauso 
man [ir Federacinei Respublikai] kaip svarbus gyvenimo tarpsnis, be 
kurio dabartinė situacija savo ženkliu skirtumu nuo „tada“ nebūtų tai, 
kas ji yra.) Ypatingą kokybę istorybė įgyja tuomet, kai atsiminimas išei- 
na už atsimenančiojo savo gyvenimo laiko ribų. Laiko distancija tampa 
didesnė, o kartu su ja didesnis ir reikšmės skirtumas, praeities kitoniš- 
kumas. Taigi „istoriška“ reiškia tam tikrą laiko distancijos tarp praeities 
ir ateities elementą, o kartu - ir tai yra istorijos specifika — sudėtingą 
tarpininkavimą (Vermittlung) tarp jų. 

Penki faktoriai gali pasikeisti laiko tėkmėje, jei istorinis mąstymas 
apskritai ir istorijos mokslas atskirai reaguoja į patirtis, iššūkius ir dva- 
sinius poreikius. Bet jų santykis vienas su kitu, sistemiška tvarka, kuria 
jie priklauso vienas nuo kito ir remiasi vienas kitu, yra nepakitusi. Jie 
visi priklauso nuo pamatinio principo, suteikiančio jų santykiui tą ko- 
herenciją ir savotiškumą, kuris istorijos kaitoje atitinkamai išskiria isto- 
rijos mokslą. Šis pamatinis principas yra prasmės kriterijus, kuris nusta- 
to santykį tarp praeities ir dabarties ir kuriuo praeitis išlaiko savo reikš- 
mę dabarčiai kaip „istorija“. 

Daugelio savo vystymosi periodų metu istorijos mokslas istorikoje 
dažniausiai atspindėjo savo pažinimo darbo pažintinę dimensiją. Jam 
rūpėjo įteisinti savo „mokslinį“ statusą ir savo tiesos bei objektyvumo 
pretenziją. Tuo jis galėjo kultūriniame mokslo prestiže dalyvauti kaip 
įtikinamiausia forma, kuria žinojimas ir pažinimas gali tarnauti žmo- 
gaus gyvenimui. Tai buvo įkūnijama plačioje šio mokslinio pobūdžio 
įvairių vaizdinių ir apraiškų erdvėje. Daugeliu šių apraiškų istorijos moks- 
las pretendavo į savo metodų autonomiją ir ypatingumą akademinių 
disciplinų srityje, užmiršdamas keletą nepažintinių elementų, kurie vis 
dar galiojo ir veikė jo darbą, visų pirma istorijos rašymą. Bet tik po 


vadinamojo „lingvistinio posūkio“ humanitarinių mokslų sampratoje 

bei pačiuose šiuose moksluose šie elementai ir faktoriai laikomi tokiais 
pat svarbiais kaip ir pažintiniai. 

Tai gali būti parodyta per pasiūlytą istorijos mokslo penkių faktorių 
struktūrą. Reikia tik pažvelgti į ypatingus šių faktorių santykius: intere- 
sų ir funkcijų santykiu istorijos mokslas yra įpareigotas kolektyvinio at- 
siminimo politinei strategijai (1). Ji lokalizuoja istoriko darbą kovoje dėl 
valdžios ir daro ją būtiną visų viešpatavimo formų įteisinimo arba ne- 
įteisinimo priemone. Sampratų ir metodų santykiu istorijos mokslas 
yra įpareigotas istorinio žinojimo produkcijos pažintinei strategijai (2). Ši 
strategija konstatuoja, kad istorijos mokslas yra mokslinio pobūdžio. Ji 
pajungia istorijos diskursą metodinės argumentacijos taisyklėms, sąvo- 
kinei kalbai, kontrolei per patirtį ir orientacijai į konsensusą bei sutari- 
mą racionaliomis priemonėmis. Formų ir funkcijų santykiu jis yra įpa- 
reigotas istorinės reprezentacijos poetikos ir retorikos estetinei strategijai 
(3). Ši strategija žinojimą apie praeitį perkelia į dabartinio gyvenimo 
bruožus ir suteikia tam gyvenimui gyvybinių jėgų, kurios kultūriniu 
orientavimu išjudina žmogaus sąmonę. Kai visos šios strategijos ima- 
mos drauge, tai istorijos mokslą galima suvokti kaip kompleksišką trijų 
santykio su praeitimi dimensijų sintezę: estetiką, politiką ir pažinimą. 
Ši sintezė yra istorijos kaip sudedamosios kultūros dalies tvarka. 

Panašia schema galima parodyti, kokia istorinės sąmonės aktyvumo 
rūšis yra tipiška istorijos mokslui ir koks jo santykis su kitomis bendra- 
vimo su istorija rūšimis. Galima išskirti tris rūšis'?: a) funkcinę, b) re- 
fleksyviaja, c) operatyviąją. a) Funkcinis lygmuo yra ten, kur atsiranda 
orientavimo poreikiai ir istorinis žinojimas padeda orientuotis. Čia is- 
torija yra gyvos, sociokultūrinės realybės dalis; čia žmonės, kurie gy- 
vena savo gyvenimą, „konstruojami“ istorijoje. b) Refleksyvusis lyg- 
muo yra ten, kur sąmoningai dirbama su istorinėmis interpretacijo- 
mis. Čia istorija konstruojama kaip paliestųjų dvasinio darbo 


produktas. c) Operatyvusis lygmuo tarpininkauja tarp funkcinio ir 

Istorijos mokslo disciplininės matricos schema 

1. Kolektyvinio atsiminimo politinė strategija. 
2. Istorinio žinojimo sukūrimo pažintinė strategija. 


3. Istorinės reprezentacijos poetikos bei retorikos estetinė strategija. 


refleksyviojo. Čia istorinio interpretavimo dvasinio darbo vaisiai jei- 
na į gyvenimo procesą — į viešuosius debatus, ugdymo sistemą, menta- 
lines reprezentacijas ir į daugelį kitų istorijos kultūros praktikų. Čia su 
istoriniais interpretavimais vyksta kai kas tokio, ko negalima refleksy- 
viai nei numatyti, nei valdyti; čia būtovė (Geschichte) tarsi pranoksta 


istoriją (Historie). Galima taip pat pasakyti: istorija įžengia į būtovę. 


10 Jos atitinka tris Ricoeuro išskiriamas mimezės rūšis: Ricoeur, Paul. Zeit und 


Erzählung, Ba. 1: Zeit und historische Erzählung. - München, 1988, S. 90 ir toliau. 

Nuo šių trijų lygmenų santykio priklauso istorinės sąmonės istoriš- 
kumas; ji pati kuria laiką gyvoje dabartyje, kurią ji sugebėjo tik netie- 
siogiai įtvirtinti praeities veidrodyje, ir tai daro istorinėmis interpretaci- 
jomis, kurių žmogui reikia, kad galėtų jose, su jomis ir per jas gyventi ir 
pats ar ji pati būti. 

Pasielkus panašią matricą galima taip pat apibūdinti ir analizuoti 
mentalinių procedūrų, kuriose vyksta istorinis mąstymas, dinamiką: abst- 
rakčiai mąstant, jam postūmį suteikia ir išjudina klausimai, kurie kyla 
iš aktualių laiko patirčių. Jie per perspektyvas ir interpretacijos pavyz- 
džius priskiriami istorinei patirčiai, į juos istoriškai atsakoma, o atsaky- 
mai po to suvaidina savo vaidmenį dabarties istorijos kultūroje. Šis ju- 
dėjimas visuomeniniame gyvenimo procese tuomet kelia naujus klausi- 
mus ir t. t. Šiame judėjime istorijos mokslo pažinimo darbui būdinga 
„amžina jaunystė“!', kuri maitinasi nesibaigiančiu aktualių laiko patir- 
čių nerimu. 

Iš istorijos mokslo struktūrinių faktorių pavaizduotos schemos ma- 
tyti, kaip istorikų darbą veikia praktinis gyvenimas ir kaip tas darbas 
yra susijęs su šiuo gyvenimu. Kita vertus, iš jos matyti, kad šis darbas 
turi savo atskirą sritį žinojimo erdvėje anapus praktinių gyvenimo orien- 
tavimo tikslų. Iš jos aiškėja, kodėl istorija vis buvo ir yra perrašoma 
pagal žmogaus gyvenime pasikeitusius istorinio žinojimo interesus ir 
funkcijas ir kodėl tuo pačiu metu jos raida nenutrūko, o netgi ji pade- 
monstravo pažintinės strategijos įgyti tvirtą žinojimą apie praeitį iš jos 
liekanų pažangą. Ši schema padeda suvokti įtampą tarp modernybės ir 
postmodernybės, atsižvelgti į diskusijos apie istorinį atsiminimą iššūkį 
ir įtraukti minėtą įtampą ir šį iššūkį į istorijos mokslo vidinę disciplini- 
nę savirefleksiją, kad jis įgytų gilesnę ir laiką atitinkančią savivoką. 

Aš norėčiau pakoreguoti klaidinančias konstrukcijas. Dėl daugelio 
postmodernių nusistatymų prieš istoriją ir istorijos mokslą susidarė įspū- 


dis, tarsi egzistuotų stiprus prieštaravimas tarp modernaus ir postmo- 

dernaus istorinio mąstymo. Jeigu vadovausimės pasiūlytos schemos pa- 
grindinemis linijomis, tai šį prieštaravimą mažų mažiausiai galėsime su- 
reliatyvinti ir netgi paversti argumentacija, istorijos mokslui atveriančia 
plačią perspektyvą, kurioje vienas su kitu gali būti sintezuojami moder- 
nūs ir postmodernüs pozymiai'?. 

Tas pats pasakytina ir kalbant apie skirtumą tarp atsiminimo ir isto- 
rijos: atsiminimo gyvumas ir aktualumas dažnai suprantami kaip prieš- 
taravimas metodiniu tyrinėjimu įgyto istorinio žinojimo griežtumui ir 
racionalumui. Egzistuoja prieštaravimas tarp tinkamumo gyvenimui, 
netgi paties gyvumo ir atsiminimo įkalinimo į sukaupto žinojimo narvą 
be tiesioginės funkcijos praktiniame gyvenime!?. Bet šis prieštaravimas 
pamiršta pamatinį atsiminimo ir istorijos ryšį. Jis kreipia į klaidingą 
istorijos mokslo kaip pažintinės procedūros sampratą. Toliau dėstomi 
apmąstymai ketina įveikti šią priešpriešą. Aš norėčiau parodyti, kaip 
istorijos mokslas vystosi ir gali įgyti naują savivoką, kuri atitinka jo 


naujas perspektyvas ir darbo strategijas. 


1! Weber, Max. “Objektivitūt" sozialwissenschaftlicher und sozialpolitischer 
Erkenntnis // Weber M. Gesammelte Aufsätze zur Wissenschaftslehre. - 3. Aufl. /Ed. 
Johannes Winckelmann. — Tübingen, 1968, S. 146-214, 206. 

I: Plg. Rüsen J. Historische Aufklärung im Angesicht der Post-Moderne: 
Geschichte im Zeitalter der „neuen Unübersichtlichkeit“ // Rüsen J. Zeit und Sinn: 
Strategien historischen Denkens. — Frankfurt am Main, 1990, S. 231-251; Rüsen J. 
Postmoderne Geschichtstheorie // Historische Orientierung: Über die Arbeit des 
Geschichtsbewufßstseins, sich in der Zeit zurechtzufinden. — Köln, 1994, S. 188-208. 

BĮ tai, kaip žinia, atkreipė dėmesį Nietzsche savo antrame nesavalaikiame 
apmąstyme „Apie istorijos žalą ir naudingumą“. Šis prieštaravimas vis buvo 
tematizuojamas, pvz., debatuose dėl Karlo Heussi svarstymų apie istorizmą (Die Krisis 
des Historismus. — Tübingen, 1932) arba Alfredo Heusso apmąstymų šeštojo 
dešimtmečio pabaigoje apie nunykstančią istorinę sąmonę (Verlust der Geschichte. — 
Göttingen, 1959). 

Kadangi pasiūlyta schema sudėtingus istorinio mąstymo fenome- 
nus daro (mažų mažiausiai turi daryti) regimus, bet kartu neišvengia- 
mai tą sudėtingumą slepia, reikėtų trumpai paminėti, kad egzistuoja 
tokie istorinio santykio su praeitimi elementai, kurių pasiūlyta prin- 
cipų sistema nepaiso. Vieną norėčiau paminėti: konstitutyviy intere- 
sų srityje jau egzistuoja praeities patirtis. Ji iš esmės skiriasi nuo patir- 
ties, kuri metodiškai nagrinėjama empirinio tyrinėjimo srityje. Praei- 
tis jau yra čia ir dabar, kai istorinis mąstymas tik pradeda klausimais, 
kuriuos inicijuoja istorinio atsiminimo interesai ir poreikiai. Patirtis 
vaidina svarbų vaidmenį formuojant šiuos interesus ir poreikius. Tai 
ji gali padaryti skirtingais būdais: kaip veiksminga tradicija, kaip ki- 
toniškumo žavesys, kaip traumos išstūmimas ir netgi kaip užmirši- 


mas, kuris vis dėlto praeitį, net ir išstumtą, išlaiko gyvą. 


4. Istorijos tvarka 
modernizacijos procese 


Ką reiškia modernybe, kai kalbama apie is- 
torinio mąstymo prasmės principą? Ji reiškia istorijos sampratą ir kartu 
požiūrį į praeities patirtį. Samprata dabar yra kone savaime tapusi 
„Istorijos“ (iš didžiosios raidės) kategorija. Ji lemiamo vidinio ryšio 
vaizdiniu atskleidžia laiko santykį tarp praeities, dabarties ir ateities'*. 
Istorija traktuojama kaip žmonių ir jų pasaulio laiko kaitos visuma ir 
yra apibūdinama per „pažangos“ ar „vystymosi“ idėją. Modernus po- 
žiūris į istorinę patirtį yra racionalaus pažinimo būdas, kuris leidžia 
istorikui metodiškai atskleisti žmonijos laiko kaitos varomąsias jė- 
gas, kurios yra „istorijos“ visumos pagrindas. Šis naujas požiūris ga- 
lėjo susijungti su lūkesčiu, kad istorinis suvokimas leis reguliuoti is- 


torijos eigą. 

Taigi modernybė istoriniame mąstyme sukuria „istorijos“ vaizdi- 
nį. Iki XVIII a. vidurio nebuvo galima kalbėti apie ką nors panašaus į 
„Istoriją . Vietoj šio totalumo ar šios laikiškos visumos, kuri aprėpia 
praeitį, dabartį ir ateitj, buvo tik pavienės istorijos, istoriniai vaizda- 
vimai, bet ne idėja, kad yra „istorijos“ fenomenas. „Istorija“ reiškia 
faktišką laiko kaitos vienybę, kuri sujungia praeitį, dabartį ir ateitį į 
visą apimančią vienybę. Vėlyvoji Apsvieta konceptualizavo šią vieny- 
bę istorine pažangos kategorija. Istorizmas laikėsi šio vienybės vaizdi- 
nio ir jo kategorinę formą pakeitė į „vystymosi sampratą. Vėlesnis 
istorijos mokslas išreiškė šią vienybę skirtingomis struktūros ir proce- 
so sampratomis!? . Istorijos mokslo raidą galima aprašyti kaip pasikei- 
timą vaizdinyje to, kas vadinama „istorija“. Istorizmas tikėjo, kad „is- 
toriją sudaro žmogaus dvasinės galios. Dvasia kaip istorijos judėjimo 
pamatas tuomet — nuo Droyseno — Vokietijoje suteikė kultūros moks- 
lams „dvasios mokslų“ pavadinimą!“. 

Analų mokykla, marksizmas ir skirtingos modernaus (siaurąja pras- 
me) istorijos mokslo kryptys — visuomenės istorija ir struktūrų istorija — 
išplėtojo skirtingus ir sudėtingesnius to dalyko, kurį mes vadiname „is- 
torija“, vaizdinius. Kritikuodamos idealistinį istorijos istorizmo vaizdi- 
nį, jos suprato istoriją kaip nulemtą labai sudėtingo materialių ir men- 


talinių galių santykio. 


'* Plg. Rüsen J. Der Teil des Ganzen — über historische Kathegorien // Rūsen J. 
Historische Orientierung (12 past.), S. 159-167. 

3 Plg. Rothermund, Dietmar. Geschichte als Prozeff und als Aussage: Eine Einführung 
in Theorien des historischen Wandels und der Geschichtsschreibung. - München, 1995; 
plg. taip pat: Faber, Karl-Georg; Meier, Christian (Eds.). Historische Prozesse. — 
München, 1978. 

1 Droysen, Johann Gustav. Historik: Vorlesungen über Enzyklopädie und 
Methodologie der Geschichte I Ed. Rudolf Hübner. - 4. Aufl. - Darmstadt, 1960, S. 378. 

Antras esminis istorinės prasmės apibrėžimas, kuris yra bendras visoms 
istorinio mąstymo apraiškoms modernizavimo procese, yra istorinio pro- 
ceso metodinis reguliavimas. Akademiškai profesionalizuoti istorikai yra 
įsitikinę, kad egzistuoja racionalus metodas, kuris padeda jiems tyrinėjant 
surasti (garsiaisiais Ranke's žodžiais tariant), „kaip iš tikrųjų buvo“. 

Pritaikius tyrinėjimo metodą, galima įsiskverbti į tos visumos, kuri 
buvo pavadinta „istorija“ esmę. Pirmąjį žingsnį šios metodo sampratos 
raidoje padarė Apsvieta, kai ji susistemino šaltinių kritikos procedūras. 
Kitą žingsnį žengė istorizmas, kuris pirmą kartą išplėtojo istorinės inter- 
pretacijos kaip esminės tyrinėjimo operacijos vaizdinį (daugelis istorikų 
dar ir šiandien tiki, kad svarbiausias istorijos mokslo metodas yra šaltinių 
kritika; bet tai tik reiškia, kad jie iki šiol neišmoko metodologinės istoriz- 
mo pamokos). Interpretacija pakeičia grynus faktus, šaltinių kritikos re- 
zultatus, į istorinius faktus. Tai darydama, ji vadovaujasi istorijos kaip 
praeities, dabarties ir ateities prasmingo ir reikšmingo laikiško ryšio vaiz- 
diniu. Interpretacija transformuoja empirines dalykų padėtis į specifiškai 
istorinės, ji padaro iš praeities „gešeftų“ istoriją dabarčiai. 

Paskutinis žingsnis istorinio metodo raidoje buvo jau minėtas teori- 
zavimas'®. Analų mokykloje šis teorizavimas dažniausiai vyksta impli- 
citiškai (ženkliai veikiant socialinių mokslų pagrindams ir metodams), 
o marksizme ir socialinėje ar visuomenės istorijoje jis vyko eksplicitiš- 


kai, kaip tai siūlė daryti ir paradigmiškai realizavo Maxas Weberis. 
5. Suirusi istorijos tvarka 
postmodernybėje 
Postmoderni racionalizavimo modernizavi- 


mo proceso kritika“? nėra XX a. pabaigos intelektualų išradimas. Kai 


kurių postmodernios racionalizavimo kritikos esminių elementų galima 


202 H. Istorijos mokslas 


aptikti jau XVIII a. pabaigoje ir XIX a pradžioje. Panaši kritika kilo 
XIX a. pabaigoje. Tokia kritika taip pat yra istorinio mąstymo raidos 
dalis. Galima sakyti, kad kritinė laikysena modernybės atžvilgiu nuo 
pradžios yra paties modernaus istorijos mokslo raidos sudedamoji da- 
lis. Vis dėlto postmodernybė pateikia ypač radikalią racionalizavimo 
istorijos mokslo raidoje kritikos formą. Ji yra radikali, nes abejoja bū- 
tent del abiejų elementų, nuo kurių priklauso modernus istorinis mąs- 
tymas, t. y. dėl istorijos sampratos ir metodo sampratos. 

Metodas reiškia, kad tik racionalumu galima pažinti varomąsias jė- 
gas, kurios sudaro istoriją kaip istorijos mokslo objektą. Istorijos moks- 
las sutvirtino platų modernizavimo procesą pamatine pažangos katego- 


rija. Ši kategorija labai daug prisidėjo prie to, kad aktualus žmogaus 


" Ranke, Leopold von. Geschichten der romanischen und germanischen Völker von 
1494 bis 1514. — 2. Aufl. (Sämtliche Werke, 33/34). — Leipzig, 1874, S. VII. 

'8 Plg. Rosen, Jörn: Theorie der Geschichte // Rüsen J. Historische Orientierung 
(12 past.), S. 71-100. 

19 Čia būtina atkreipti dėmesį, kad literatūra šia tema tapo jau kone neaprėpiama. 
Aš nurodysiu tik kai kuriuos pavadinimus: Conrad, Christoph; Kessel, Martina (Eds.). 
Geschichte schreiben in der Postmoderne: Beiträge zur aktuellen Diskussion. — Stuttgart, 
1994; Iggers, Georg G. Geschichtstheorie zwischen postmoderner Philosophie und 
geschichtswissenschaftlicher Praxis // Geschichte und Gesellschaft, 26 (2000), S. 335- 
346; Bialas, Wolfgang. Postmoderne und Posthistoire // Deutsche Zeitschrift für 
Philosophie, 40 (1992), S. 1419-1439; Lorenz, Chris. Postmoderne Herausforderungen 
an die Gesellschaftsgeschichte? // Geschichte und Gesellschaft, 24 (1998), S. 617-632; 
MacHardy, Karin J. Geschichtsschreibung im Brennpunkt postmoderner Kritik // 
Österreichischer Zeitschrift für Geschichtswissenschaft, 4 (1993), S. 337-369; Reinalter, 
Helmut; Benedikter, Roland (Eds.). Die Geisteswissenschaften im Spannungsfeld zwischen 
Moderne und Postmoderne. - Wien, 1998; Tholfsen, Trygve. Postmodern Theory of 
History: A critique // Memoria y civilizacijon, Anuario de Historia, II (1999), p. 203- 
222; Ankersmit F. R. Historiography and Postmodernism // History and Theory, 28 
(1989), p. 137-153. 

veikimas, visų pirma politikoje, orientavosi istoriškai. Ji eksplikavo lai- 
ko pokyčio krypų, kuri galėjo būti panaudota tam, kad žmogaus veiki- 
mas būtų nukreiptas į ateitį. Kai žvelgiama į praeitį pažangos, kaip do- 
minuojančios istorinės kategorijos, požiūriu, tai dabartiniam žmogaus 
veikimui suteikiama ateities perspektyva. Šis modernus istorinio mąs- 
tymo pobūdis taip pat sukūrė specifinį istorinį identitetą. Kartu su va- 
romųjų jėgų, kurios sudaro Istoriją (iš didžiosios raidės) kaip žmogaus 
pasaulio laikišką totaluma, įžvalga modernus istorijos mąstymas žmo- 
nių identitetą giliai įšaknijo į istorijos esmę. 

Pateikiame pavyzdį: kai istorizmas pavaizdavo istoriją kaip varomą 
dvasinių galių, jis atitiko išsilavinusios viduriniosios klasės savęs įverti- 
nimą, kuri manė, kad ji savo kultūrine kompetencija ir kūrybingumu 
aktualiai keičia žmogaus pasaulį arba mažų mažiausiai prie to prisideda. 
Ir kai marksizmas paskelbė klasių kovą istorinės raidos varomąja jėga, 
jis iš esmės įtvirtino darbininkų klasės identitetą istorijoje ir sudarė žmo- 
nėms tokias sąlygas, kuriomis jie turėjo ir galėjo susidoroti su vargais ir 
kančiomis savo gyvenime ir jas savo veiksmais pakeisti. Galima pasaky- 
ti, kad istorinis mąstymas per šią istorinio identiteto prezentacijos for- 
mą suteikė amžininkams gebėjimą veikti, ar net visiškos — ekstremaliais 
atvejais — visagalybės pojütj. Pavieniai individai ir grupės suvokė savo 
pačių laikišką dimensiją, su kuria jie tapo sudedamąja viso pasaulio is- 
torinės substancijos dalimi. Apšvieta šį identitetą suvokė kaip proto api- 
brėžtą žmoniją. Istorizmas kalbėjo apie dvasinių galių sukurtą naciją. 
Istorijos mokslo postistoristinėse paradigmose istorinio identiteto są- 
voka perkeliama į visuomeninės struktūros sampratą. Ir ši samprata bu- 
vo apvaisinta identitetu; ji pagrindė istorinio pokyčio socialinėse ir eko- 
nominėse gelmėse priklausomybę. 

Postmoderni kritika demaskuoja šį „Istorijos“ vaizdinį kaip europo- 
centrišką ideologiją. Ji esanti tik neleistinai apibendrinta ypatinga vaka- 


rietiškos kultūros perspektyva. Šioje kultūroje dominuojantys sugrupa- 

vimai istorinį žmonijos veidą paženklino savivokos ir savo vieSpatavi- 
mo pretenzijų bruožais. Kitoms kultūroms ir grupuotėms šiuose bruo- 
žuose atitenka tokia vieta, su kuria jos gali sutikti tik pasidavimo arba 
visiško savęs išsižadėjimo kaina. Toks mąstymas už savo proto pretenzi- 
jų, metodinių taisyklių ir teorinių istorinės patirties užgriebių slepia 
europietiškų nacijų ir jų dominuojančių sluoksnių galios valią kultūriš- 
kai viešpatauti visam pasauliui. Todėl „Istorijos“ iš didžiosios raidės 
vaizdinys esąs ideologiškas bei destruktyvus ir apskritai neatveriąs jokių 
aiškių ateities perspektyvų. Vienintelė šios istorijos sampratos, kuri re- 
miasi pažangos ir vystymosi idėja, ateities perspektyva esanti katastrofa. 

Taigi postmodernus istorijos supratimas radikaliai ir visiškai panei- 
gia vaizdinį, kad egzistuoja vienas vienintelis ir visa aprėpiantis žmoni- 
jos vystymosi procesas. „Istorija“ apskritai nėra faktinė esatis, ji apskri- 
tai esanti ne kas kita, kaip ideologizuotas fiktyvus vaizdinys. Atitinka- 
mai postmoderni istorika aprašo istorinio mąstymo principus visai kitaip 
nei moderni: svarbiausius istorinio mąstymo reguliatyvus ji mato ne 
racionalios argumentacijos metode ir empirinio tyrinėjimo taisyklėse, o 
istorinio pasakojimo kalbinėse formose. Vietoj tyrinėjimo metodologi- 
jos ji akcentuoja istorinio pasakojimo poetiką ir retoriką. Taigi post- 
moderni istorinio mąstymo samprata yra griežta istorijos ir istorijos 
mokslo modernaus supratimo priešingybė. 

Savo modernia forma istorinis mąstymas žmogaus veiklai suteikia 
orientuojantį laiko kaitos vaizdinį, kuris gali funkcionuoti kaip pasau- 
lio pokyčio krypties apibrėžimas ir kartu sudaryti kolektyvinį identite- 
tą. Šis vaizdinys įgyja „didžiojo pasakojimo“ (master narrative arba me- 
ta-narative) pavidalą. Postmodernybė sugriauna šios orientavimo funk- 
cijos įtikinamumą, atsisako visokio „didžiojo pasakojimo“ ir pakeičia 
orientavimą vaizduote. Ji pakeitė (tariamą) „Istorijos“ realybę, kuri (ta- 
riamai) gali būti atskleidžiama empiriniu tyrinejimu, mentaline fikcijos 


galia, kuri gali būti pasiekta rašant istoriją (arba kitomis reprezentacijos 

strategijomis). Fiktyvus mąstymas, žinoma, negali orientuoti praktinės 
veiklos (praktika, kuri orientuojama fikcijomis be jokio patirtinio turi- 
nio, turi pasibaigti visiška nesėkme). Bet jeigu vis dar turime reikalą su 
istorija kaip pasakojimu sudabartinta praeitimi, ir tikėsime istorinio pa- 
žinimo penkių principų schema, turi egzistuoti orientavimo funkcija. 
Iš tikrųjų postmodernybė siūlo labai ypatingą orientavimo funkciją, 
kuri gali būti vykdoma fikcijomis. Kalbama apie žmogaus gyvenimo 
orientavimą, kuris lyginamas su sapnais. Psichoanalizė mus išmokė, jog 
mums reikia sapnų, kad susidorotume su tikrove. Ir šitai man atrodo 
yra postmodernios istoriografijos ir istorijos teorijos orientavimo funk- 
cija. Ji siūlo, taip sakant, estetinę paguodą kaip kompensaciją už mo- 
dernizavimo pažangos krizę ir ateities baimes. 

Kur glūdi nauji istorinio mąstymo elementai, kuriuos postmodernybe 
išplėtojo istorijos moksle? Yra vienas esminis dalykas, kuris apibrėžia 
skirtumą tarp istorinio mąstymo postmodernios ir modernios formos. 
Istorinio mąstymo moderni forma akcentuoja genetinį ryšį tarp praei- 
ties ir dabarties per laiko kaitos sampratą. Istorinis mąstymas sudaro 
įspūdį, kad praeitis juda į dabartį ir per ją į ateitj. Toks genetinis praei- 
ties ir dabarties ryšys postmodernioje istoriografijoje visiškai nutraukia- 
mas ir paneigiamas. Taip elgdamasi postmodernybė pretenduoja su- 
grąžinti praeičiai jos orumą. 

Yra ypatingas žodis, nusakantis šį orumą, kuris atgaunamas, kai ge- 
netinis praeities ir dabarties ryšys nukerpamas, — tai „aikštingumas*?. 
Jo reikšmė sujungia savavertiškumą su nepaklusnumo ir užsispyrimo 
elementais. Kalbama apie nepaklusimą praėjusių žmogaus gyvenimo 
formų integracijai į procesą, kuris daro galimas mūsų dabartines gyve- 
nimo formas. „Aikštingumas“ suteikia praeičiai reikšmę pr7eš šią geneti- 
nę integraciją. Maži vaikai, kurie nenori paklusti savo tėvams, yra „aikš- 
tingi ; jie priešinasi savo tėvų valiai kaprizingu ir savavališku elgesiu. 


Tai yra būtent tas būdas, kuriuo praeitis sudabartinama postmodernioje 

istoriografijoje. Tačiau mes, žinoma, turėtume neužmiršti, kad jau Leo- 
poldas von Ranke, vienas žymiausių vokiško istorizmo (ir istorinio mąs- 
tymo specifinės „modernios“ formos) atstovų, suformulavo aikštingu- 
mo principą, kai jis pabrėžė, kad „kiekviena epocha yra vienodai arti 
Dievo '*!. 

Tačiau Ranke kartu atstovavo ir vieno visa aprėpiančio laikiško vys- 
tymosi idėjai, kuri integruoja praeitį, dabartį ir ateitį į „Istorijos“ tota- 
lumą**. Tokia integracinė idėja postmodernioje istorijos ir istorijos ra- 
šymo sampratoje yra ryžtingai atmetama. Šiuo požiūriu postmodernioji 
istoriografija įnirtingai kovoja prieš vystymosi sąvoką (nekalbant jau 
apie pažangos kategoriją). Radikaliausią vystymosi vaizdinio neigimo 
versiją aptinkame vėlyvojoje Walterio Benjamino teorijoje“?. Ji kalba 
apie tai, kad istoriniam atsiminimui yra būdingas laiko vaizdinys, kurį 
jis apibūdina „akimirkos tigro šuolio“ metaforiniu vaizdiniu“. Šiuo vaiz- 
diniu laiko grandinė tarp įvairių praeities apraiškų nutraukiama del vie- 
nintelio įvykio, kuriam jo laikiškame vienume priklauso esminga isto- 
rinė reikšmė vėlesniam laikui (taigi retrospektyviai). Iš tokios laikiškai 
kondensuotos reikšmės atitinkamas praeities įvykis iškyla istorinio atsi- 


minimo šviesoje kaip tigras, kuris šoka į mūsų sąmonę ir suardo įpras- 


“ Plg. šio termino išaiškinimą: Lūdtke, Alf. Eigen-Sinn: Fabrikalltag, 
Arbeitserfahrungen und Politik vom Kaiserreich bis den Faschismus. - Hamburg, 1993, 
ypač p. 9 ir toliau. 

7 Banke L. Über die Epochen der neueren Geschichte I Ed. Theodor Schieder u. 
Helmut Berding (Aus Werk und Nachlaf, Bd. 2). - München, 1971, S. 59. 

Tame pačiame Ranke's tekste vienareikšmiškai formuluojama: „Įvairių tautų ir 
individų įtraukimo į žmonijos ir kultūros idėją pažanga yra besąlygiška (p. 80). 

3 Benjamin, Walter. Über den Begriff der Geschichte // Benjamin W. Gesammelte 
Schriften I Ed. Rolf Tiedemann u. Hermann Schweppenhäuser. - Frankfurt am Main, 
1991, Bd. I, 2, S. 691-704. 24 Ebd., S. 701, S. 694. 

“ Ten par, p. 701, p. 694. 


ISTORIJOS TVARKA 207 


tinius mūsų gyvenimo laiko pokyčių suvokimus. Šis vaizdinys yra post- 
modernybė avant la lettre*. Čia mes galime aptikti įdomiausią istori- 
jos sampratą, priešingą vystymuisi ir genetiniams ryšiams. 

Taigi postmodernioji istoriografija sukuria kontravaizdinius dabar- 
tinei realybei. Kaip pavyzdį paminėsiu malūnininko Menocchio pasau- 
lėvaizdį XVII a. pabaigoje, kaip jį pavaizdavo Carlas Ginzburgas““. Ginz- 
burgas išaiškino — ir tai parodo esmingai antimoderni šios garsios kny- 
gos nuostata, — kad mes, šiuolaikiniai išsilavinę europiečiai, turėtume 
jaustis kultūriškai suluošinti, kai žiūrime į Menocchio įkūnytą ikimo- 
dernybės kultūrą; taigi mes esame sužlugdyti ty kultūrinių jėgų, kurios 
sukūrė mūsų modernias gyvenimo formas”. Tokia istoriografija yra kon- 
travaizdinys; ji padeda mums suvokti tai, ką praradome. Neatsitiktinai 
daugelis šių postmoderniy kontravaizdinių paimami iš naujųjų laikų 
pradžios ir atspindi gyvenimą Europoje prieš pat modernizavimą. 

Postmodernüs modernybės kontravaizdiniai pristatomi naujomis 
istoriografijos formomis. Yra įprasta jas vadinti „naratyvinėmis“. Bet 
ši sąvoka yra netiksli, nes istorinė prasmė visada yra naratyviai api- 
brezta, taigi ir kiekvienas istorijos rašymas yra angažuotas pasakojimo 
principui”. Greta šio naratyvumo loginės ar epistemologines reikš- 
mes „naratyvus“ ar „pasakojantis“ gali reikšti ir istoriografijos specifi- 
nę formą, kuri gali skirtis nuo kitų. „Pasakojimas“ šiuo atveju reiškia 
istoriografinę prezentaciją, kuri teikia pirmenybę įvykiams ir veiksmų 
ryšiams”. Jeigu mes palyginsime Natalie Davis istoriją apie Martino 
Guerre sugrįžimą su socialinės ir ekonominės istorijos akademine is- 
toriografine produkcija, kurios požymis yra pastabos, statistiniai duo- 
menys ir grafikai, tuomet mes suprasime „pasakojamosios“ istorio- 
grafijos ypatingumą““. 

Taigi postmodernioje istoriografijoje pasakojimas yra prieš aiškini- 
mą, gyvas aprašymas prieš abstrakčią analizę arba — jeigu panaudosime 


atgaivintą metaforinę dichotomiją — šilta empatija prieš šaltą teoriją’. 

Kitas specifinis postmodernios istoriografijos požymis yra mikrois- 
torija. Kaip aiškiai išreikšta postmoderni istorinės prezentacijos forma, 
ji yra griežtai priešinga makroistorijai. Vaizduojamas vienas asmuo — 
malūnininkas Menocchio iš Carlo Ginzburgo „Sūris ir kirmėlės“?*, o 
ne visuomenė ar klasė; nagrinėjama individo gyvenimo trukmė arba tik 
kelios dienos vietoj epochos ar ilgalaikio vystymosi; diena, o ne šimt- 
metis; mažas kaimas, o ne valstybė ar imperija. Tai yra būdinga post- 
modernios istoriografijos objektams. 

Postmodernus istorijos mokslas išplėtojo naujas tyrinėjimo strategi- 


jas. Jos priešpriešinamos moderniam metodui, kuris kalba apie istorinės 


” Apie Benjamino istorijos teoriją plg. įtakingą von Lutzo Niethammerio 
interpretaciją: Posthistoire: Ist die Geschichte zu Ende? - Reinbek, 1989, S. 116 ir toliau. 
Benjamino modernaus istorinio mąstymo kritikos antikritiką žr.: Mūller, Harro. 
Paradoxe Moderne: Kritik der Benjaminschen Historismuskritik // Moller H. Giftpfeile: 
Zu Theorie und Literatur der Moderne. — Bielefeld, 1994, S. 61-75. 

* Carlo, Ginzburg. Der Käse und die Würmer: Die Welt eines Müllers um 1600. - 
Frankfurt am Main, 1983. 

* Ten pat, p. 21. 

* Plg. Rūsen J. Zerbrechende Zeit (9 past.), S. 43 ir toliau. 

"7 Stone, Lawrens. The Revival of Narrative: Reflections on a New Old History // 
Past and Present, 85 (1979), p. 3-24. 

"7 Davis, Natalie Zemon. Die wahrhaftige Geschichte von der Wiederkehr des Mar- 
tin Guerre. - München, 1984. 

?! Plg. šiuo klausimu taip pat įžvalgią Hanso-Ulricho Wehlerio kritiką (Historisches 
Denken am Ende des 20 a. Jahrhunderts: 1945-2000 [Essener kulturwissenschaftliche 
Vorträge, Bd. 11]. - Göttingen, 2001, S. 63 ir toliau.): „su tuo susisiejo didėjantis 
skeptiškumas didžiųjų teorijų atžvilgiu...; teorijų, kuriose žvangantis kietas struktūrinis 
mąstymas nuslopino veikėjus ir jų individualų gyvenimo likimą — fatalus trūkumas 
meto, kuris tokias kultūros vertybes kaip jautrumas ir atjauta išaukštino kaip 
įpareigojančias maksımas“. 

7 Ginzburg C. Der Käse und die Würmer (26 past.). 


* Iki užrašymo, paskelbimo, spaudos (pranc.). - Vert. 

interpretacijos teorinius rėmus. Kad apibūdintų naują metodinį pra- 
eities patirties užgriebį, postmodernūs istorikai cituoja antropologą Clif- 
fordą Geertzą, kuris vietoj teorinių konstrukcijų pasiūlė „tankų (dichte) 
aprašymą “*?. „Tankus aprašymas“ yra metodinė priemonė, kuria praei- 
čiai turi būti išsaugota jos reikšmė. Praeitis daugiau nebeturi priklausyti 
(post Factum* išplėtotų teorijų pavidalu) genetinėms struktūroms, ku- 
riomis modernus istorinis mąstymas susieja ją su dabartimi istorinės 
raidos aprėpiančiu ryšiu, bet išsaugoti savo „aikštingą“ balsą ir pačiai 
prabilti. 

Postmodernus posūkis prieš genetines teorijas sistemiškai susijęs 
su nauja žmonių gyvenimo praeityje tyrinėjimo hermeneutine prieiga. 
Istorikai mažiau domisi tuo, kaip rekonstruoti žmonių gyvensenos 
struktūrines sąlygas ir remiantis jomis aiškinti tikrą žmonių gyveni- 
mą. Vietoj to jie itin vertina tai, ką žmonės patys patyrė ir kaip jie 
interpretavo savo pasaulį. Keliamas klausimas, kaip patys paliestieji 
suvokia gyvenimo sąlygas?“ . Šitaip joms santykiuose su jų pačių pa- 
sauliu sugrąžinama kultūrinė autonomija. Šios naujo požiūrio į pa- 
tirtį ir pačių Žmonių interpretaciją metodinės strategijos paradigma 
yra oral history”. 

Kalbant apie istorinio atsiminimo turinį, galima pasakyti, kad post- 
modernus istorijos rašymas yra palankus modernizavimo aukoms, daž- 
niausiai žemiausioms klasėms ir ypač moterims. Moterų ir lyčių santy- 
kių istorijos ne visais atžvilgiais, bet vis dėlto dažniausiai yra glaudžiai 
susijusios su istorijos mokslo postmodernia samprata. 

Vyraujančiuose istorinės patirties konceptualizavimuose postmo- 
dernios istoriografijos inspiracijos šaltiniai yra kultūros antropolo- 
gija ir etnologija”. Kalbant apie istorinio atsiminimo orientavimo 
funkciją, postmodernus mokslas rodo augantį susidomėjimą istori- 
nės patirties estetiškumu. Istorija gali kurti vaizdą, gerą estetinį pra- 


eities vaizdinį. 

6. Atsiminimo nulemta 
istorijos tvarka? 


Diskursas apie atsiminimą yra glaudžiai su- 
sijęs su postmoderniomis istorijos nuostatomis. Jis gali būti supranta- 
mas kaip mėginimas atskleisti naują istorinės prasmės generavimo šalti- 
nį. Jis iškėlė įtikinamas idėjas apie pamatines ir universalias atsiminimo 
kaip identiteto formavimo ir praktinės gyvenimo orientacijos priemo- 
nės funkcijas. Iš tiesų istorika savo istorijos mokslo principų refleksijos, 
kritikos ir įteisinimo darbą turėjo pradėti nuo atsiminimo, kaip istori- 
nio mąstymo šaltinio, analizės. Tai darydama ji paremia postmodernią 
nuostatą žmogaus dvasios prasmingo kūrybiškumo atžvilgiu. Tuomet ji 
parodo tai, ką visi žmonės daro sudabartindami praeių, kad gyventų savo 
dabartinį gyvenimą. Tuo vaizduotė ir kitos žmogaus dvasios nepažintinės 
galios įgyja naują reikšmę praeities sudabartinimui ir jos įtraukimui per 


atsiminimą į dabartinio gyvenimo varomąsias jėgas. Tradicinių formų 


3 Geertz, Clifford. Dichte Beschreibung: Beiträge zum Verstehen kultureller Systeme. — 
Frankfurt am Main, 1983. 

* Panaši vystymosi samprata aptinkama debatuose del vadinamojo kokybinio socialinio 
tyrinėjimo, eksperimento objektus paverčiančio tyrinėjimo partneriais, kurių subjektyvios 
reikšmingumo struktūros turi tapti socialinių mokslų teorijų kūrimo išeities tašku. 

35 Žr. apie tai: Niethammer, Lutz. Fragen — Antworten — Fragen: Methodischen 
Erfahrungen und Erwägungen zur Oral History // Niethammer, Lutz; Plato, Alexander 
von (Eds.). “Wir kriegen jetzt andere Zeiten“: Auf der Suche nach der Erfahrung des 
Volkes in nach-faschistischen Ländern (Lebensgeschichte und Sozialstruktur im Ruhrgebiet 
1930-1960, Bd. 3). - Berlin, 1985, S. 392-445. 

*% Plg. taip pat: Rüsen, Jörn. Vom Nutzen und Nachteil der Ethnologie für 
Historie: Überlegungen im Anschluß an Klaus E. Müller // Schomburg-Scherff, Sylvia 
u.a. (Eds.). Die offenen Grenzen der Ethnologie: Schlaglichter auf ein sich wandelndes 
Fach I| Festschrift Klaus E Müller. — Frankfurt am Main, 2000, S. 291-309. 

* Po visa ko (/ot.). - Vert. 

istorika istorinio pažinimo ištakas praktiniame gyvenime ir jo priklau- 
somumą nuo šio gyvenimo apskritai svarstė daugiausia kaip politinių 
požiūrių taškų ir su jais susijusių perspektyvų problemą, kuri turėtų 
būti sprendžiama atsižvelgiant į tiesos ir objektyvumo kriterijus. Rem- 
damasis šiais kriterijais istorijos mokslas istorijos panaudojimą prakti- 
niams tikslams susietų su tvirto tikro žinojimo apie praeitį sritimi?“ . 

Kai tematizuojamas atsiminimas, istorijos mokslas įgyja platesnę ir 
gilesnę įžvalgą į jo santykį su praktiniu dabarties gyvenimu. Atskleidžia- 
ma vadovaujančio prasmės kriterijaus mentaline galia, kuri nepastebima, 
kai klausiama tiesiog apie tiesą ir objektyvumą kaip empirinio tyrinėjimo 
metodą. Istorijos mokslas turi skaitytis su įžvalga, kad tikro žinojimo ga- 
vyba iš praeities empirinio duotumo pažintinės procedūros visada yra 
esmingai susijusi su reprezentacijos estetiniais principais ir praeities pa- 
naudojimo politiniais principais žmogaus gyvenimo praktikos kultūrinio 
orientavimo ribose. Vadinasi, jeigu rimtai žiūrima į atsiminimą kaip ga- 
lingo prasmės kriterijaus sandaros šaltinį, tai istorijos mokslas gali apro- 
buoti tą postmoderny akcentą, kuriuo istorika išskiria estetiką ir retoriką 
kaip būtinus indėlius į istorijos mokslo metateoring savivoką. 

Kita vertus, istorika yra įpareigota remtis pažinimu kaip istorinio įpras- 
minimo elementu. Šis elementas negali būti ignoruojamas, nes pažini- 
mas yra būtinas paties gyvenimo orientavimui. Jeigu istorijos teorija tvirtai 
laikosi šio požiūrio, tai ji turi įtvirtinti istorinio mąstymo metodinį ra- 
cionalumą paties atsiminimo gelmėse. Nėra atsiminimo be pagrįstumo 
pretenzijos, ir ši pretenzija yra pagrįsta dviem elementais: transsubjekty- 
viu patirties elementu ir intersubjektyviu konsensuso elementu. Atsimi- 
nimas iš esmės yra susijęs su patirtimi. Tik vienpusiška postmoderni 
istorijos mokslo tradicijos kritika gali ignoruoti šį esminį santykį su pa- 
tirtimi. Tai atsitiko paskutinių dešimtmečių metaistoriniame diskurse; 
atsiminimas buvo nagrinėjamas kaip stiprus argumentas neribotam sub- 


jektyvizmui, kuris buvo nusakomas „fikcijos“ terminu. Šis terminas tu- 

rėjo apibūdinti ontologinį istorijos statusą kaip atsiminimą ir reprezen- 
taciją. Bet jeigu esminis atsiminimo santykis su patirtimi yra išgvilden- 
tas, tai istorika vėl gali deramai sureikšminti istorinio tyrimo metodines 
taisykles, būtent kaip ypatingą būdą nagrinėti patirtį. Tuomet į istorinio 
metodo racionalumą negalima žiūrėti kaip į kažką, kas istoriją daro sve- 
timą ar sudaiktina arba nereikalingą gyvenime. Istorijos tvarka, kuri su- 
kuriama žmogaus dvasios praeities sudabartinimo ir pavaizdavimo kū- 
rybinėmis galiomis, susigrąžina orumą būti pagrįsta patirtimi. Atsimini- 
mo santykis su patirtimi yra keblus, nes, kad ji padėtų gyvenime, jis 
nuolatos perdaro tai, kas įvyko ir buvo patirta. „Aš tai padariau, — sako 
mano atmintis. — Aš negalėjau to padaryti, - sako mano nepalenkiamas 
išdidumas. Galų gale atmintis pasiduoda "7. 

Intersubjektyvumas yra kitas istorinio įprasminimo elementas, ku- 
ris apskritai negali būti ignoruojamas, kai kalbama apie praeities suda- 
bartinimą ir jos vaizdavimą žmogaus atsiminimo mentalinėmis galio- 
mis. Istorija negali suvaidinti savo kultūrinio vaidmens be konsensuso 
su tais, kuriems ji skiriama. Jeigu ji būtų suvokiama kaip gryna fikcija, 
tai tuojau pat prarastų savo kultūrinę galią. Bet jos jtikinamumas (Plau- 
sibilität) priklauso ne tik nuo jos santykio su patirtimi. Jis priklauso ir 
nuo istorijos santykio su normomis ir vertybėmis kaip istorinio įpras- 
minimo elementais, kurie galioja tai bendruomenei, kuriai istorija yra 
adresuota. Istorika gali reflektuoti diskurso taisykles šiuo požiūriu. Šios 
taisyklės kaip tik ir sukuria istorinio pažinimo metodinius elementus, 


intersubjektyvų sutarimą dėl praeities interpretacijos. Jeigu istorika imasi 


* Plg. Koselleck, Reinhart; Mommsen, Wolfgang J.; Rüsen, Jörn (Eds.). 
Objektivität und Parteilichkeit (Beiträge zur Historik, Bd. 1). — München, 1977. 

8 Nyce F. Anapus gėrio ir blogio / vert. E. Nekrašas // Nyčė F. Rinktiniai raštai | 
sud. A. Rybelis. — Vilnius: Minus, 1991, p. 372. - (Iš filosofijos palikimo). 

vertybinės problematikos, tai į akiratį vėl patenka esminiai požiūriai; 
nes modernybė gali būti suprantama ir interpretuojama kaip tam tikras 
būdas tvarkytis su normomis ir vertybėmis, būtent kaip jų universaliza- 
vimas. Universalaus galiojimo formali struktūra pati yra istorinio paži- 
nimo įprasminantis principas. Šis principas įsišaknijęs pamatiniame ir 
konstitutyviniame ketinime pasiekti istoriniame atsiminime sutarimą 
ir konsensusą. Jeigu šitai įvyksta, tai istorija įgyja normatyvine tvarką, 
su kuria vien tik ji gali vykdyti savo kultūrinę funkciją. 


/. Naujos tvarkos 
perspektyvos 


Yra tik nedaug istorikos būdų, kuriais pasie- 
kiama ši nauja istorijos mokslo savivoka. Toje savivokoje istorinio mąs- 
tymo modernūs ir postmodernūs bruožai yra susiję tarpusavyje per vie- 
nijantį atsiminimo principą. Kalbant apie konstitutyvų istorijos pras- 
mės principą, kyla klausimas, kaip modernybės universalistinė istorijos 
samprata gali būti susieta su atskiru postmodernybes požiūriu? 

Reikėtų labai rimtai žiūrėti į postmodernią „Istorijos“ iš didžiosios 
raidės sampratos kritiką. Ji įtikina tiek, kiek atskleidžia vienos ir visu- 
minės istorijos vaizdinio ideologinį turinį. Prieš istorijos vienovę turi 
būti pabrėžiama istorijos įvairovė (taip sakant, kaip visų faktų motina). 
Nepaisant to - ir tai yra šio argumento modernusis smaigalys, — reikėjo 
ir šios įvairovės istorinės patirties srityje vienovės vaizdinio. „Istoriją“ 
reikėtų suprasti kaip istorinės patirties sritį, ir ši sritis turėtų būti at- 
skleidžiama kategorijomis. Kitaip istorinis mąstymas virstų visišku re- 
liatyvizmu, o reliatyvizmo kaina yra per didelė. Be istorinių kategorijų 
neįmanoma išsiversti dėl loginių priežasčių: be jų tiesiog neįmanoma 


istoriškai mąstyti??. Toliau yra reikalinga istorijos samprata, kuri reflek- 

tuotų daugelio kultūrų suaugimo į vieną pasaulį aktualią patirtį (kai 
makroistorinio proceso gyvos patirties horizonte išaukštinama mikrois- 
torija, tuomet darosi panašu į tai, tarsi būtų norima tiesiog mesti iššūkį 
istoriniam mąstymui, užuot istoriškai interpretavus šią patirtį). 

Kaip galima išplėtoti istorinės raidos universalumo sampratą ir kartu 
sutikti, kad yra tik skirtingų istorijų įvairovė arba tik multiperspektyvus 
istorinis mąstymas? Del istorinių perspektyvų skirtingumo istorijos vie- 
novę galima sukurti tik atliekant istorinės interpretacijos metodinę ope- 
raciją ir pasinaudojant universaliomis vertybėmis. Svarbiausia, kad istori- 
jos mokslui reikia vyraujančios universalios vertybių sistemos, kuri teigty 
kultūrų skirtumus. Yra tokia pamatinė vertybė, kuri gali būti įtraukta į 
istorinės interpretacijos strategiją. Ji yra ir universali, ir kartu įteisina mul- 
tiperspektyvumą bei skirtybę, turint galvoje kultūrinių skirtybių savitar- 
piško pripažinimo normatyvinį principą. Šis principas gali būti išplėtotas į 
pažintinę struktūrą, kuri sustiprina istorinio metodo hermeneutinį ele- 
mentą, ir atverti naują požiūrį į istorinę patirtį; jis žmonijos vienovę Ir 
laikiško vystymosi vienovę sintezuoja su kultūrų įvairove. 

Remiantis šia pagrindine istorinės interpretacijos idėja galima pa- 
siekti dar vieną istorinio mąstymo modernių ir postmodernių elementų 
sintezę, būtent mikro- ir makroistorijos sintezę. Jos nėra nesuderina- 
mos; priešingai, jos viena kitą papildo. Įtikinanti mikroistorija turi būti 
susieta su makroistorinėmis sąlygomis, nes kitaip ji galėtų nuistorinti 
savo objektą. Kažin ar galima ginčytis, kad yra kažkas panašaus į tolydų 
ir modernizavimą apimantį procesą, — nesvarbu, ar žmonės praeityje jį 
pastebėjo arba aprobavo. Netgi laikydamiesi naujo hermeneutinio po- 
žiūrio į simbolinę žmonių pasaulio ir savęs interpretaciją praeityje, pa- 


tys sau turime išsiaiškinti, kad mes, kaip vėlesnieji, daugiau žinome 


* Plg. taip Rüsen J. Der Teil des Ganzen (14 past.). 

nei jie; mes įvertiname jų simbolinius pasaulius ne tuo, kad dirbtinai 
apsimetame kvailiais ir šių pasaulių istoriškai nebesiejame su struktūro- 
mis ir vėlesniais pasauliais. 

O kaip yra su istorijos modernistiniu faktiškumu ir postmoderniu 
fiktyvumu? Aš manau, kad, priešingai postmoderniai argumentacijai, 
mes turime pripažinti, jog kontrafaktines galimybės istorinei interpre- 
tacijai gali ir turi būti svarbios. Būtent dvejopa prasme: istorinių faktų 
konceptualizavimu, kuris praeičiai suteikia empirinį akivaizdumą, ir mū- 
sų istorinių perspektyvų, kurios suteikia praeičiai prasmę ir reikšmę 
mums šių laikų pasaulyje, konceptualizavimu. 

Kalbedami apie istorinius faktus, turime išplėsti mūsų šaltinių kriti- 
kos sampratą. Mes turime žmonių realybės suvokimą ir interpretavimą 
pačioje praeityje laikyti jų realybe, ir turime vengti jiems tiesiog perkelti 
savo žmogiškojo pasaulio tikrovės supratimą. Pavyzdžiui, sapnai ir to- 
kios antgamtinių galių kultūrinės apraiškos kaip vizijos ir religinės pa- 
tirtys yra istoriniai faktai. Atitinkamai turėtų būti išplėtotos istorinės 
pasąmonės (Unbewussten) ir spiritualizmo kategorijos. Su jomis mes 
išplėstume mūsų žinojimą apie buvusias tikroves. 

Kalbedami apie interpretacinių istorinių perspektyvų, kurios dėl įgy- 
tos iš šaltinių informacijos įgauna prasmingų ir reikšmingų istorijų for- 
mą, konstravimą, turėtume aprobuoti ir panaudoti kontrafaktiškų (taigi 
fiktyvių) galimybių įsivaizdavimą kaip reikšmės ir reikšmingumo poten- 
cialą. Su tokiais įsivaizdavimais mes suardytume siaurą, grynai į faktus 
orientuotą genetinį ryšį tarp praeities ir dabarties. Praeitis įgyja imanen- 
tišką kvaziutopinę kokybę. Filosofiškai kalbant, kiekviename praeities aki- 
mirksnyje galėtų slypėti ateities gabalas, kurį atsiminimas dar gali už- 
čiuopti. Praeitis šiuo požiūriu iš principo yra nepraėjusi ir nepraeinanti. 
Taip būtų atverta galimybė pripažinti jos orumą, nenutraukiant praeities 
laikiško saito su dabarties gyvenimu. Tokią nepraėjusią praeitį galima 


pavaizduoti pabrėžiant žmogaus gyvenimo praeities kontrafaktiskus ele- 

mentus: jų svajas, viltis ir baimes. Taip mes galime, pvz., pranešimuose 
apie stebuklus naujųjų amžių pradžioje aptikti mentalinę santykio su kas- 
dienėmis problemomis formą ir užuominą apie žmogaus gyvenimo stan- 
dartus, kuriuos sugriovė modernizuojanti racionalizacija. Šio mentali- 
teto istorinis sudabartinimas gali būti ne vien tik modernaus racionalu- 
mo kontravaizdinių, kurie kupini prarasto pasaulio ilgesio, kūrimas. Tokia 
istorija gali paskatinti plėtoti mentalines kokybes, kurios yra būtinos mo- 
dernybės atkerinčio racionalumo riboms įveikti ir šio racionalumo pada- 
rytoms žaizdoms užgydyti. (Tai, žinoma, turi būti visai kas kita, nei pa- 
prasta regresija į ankstesnes dvasinio vystymosi stadijas.) Mes turime ne 
taip tikėu stebuklais, kaip tai darė XVII a. žmonės, bet privalome prisi- 
minti apie tai, kokios realios transcendavimo ir dvasinių galių mobiliza- 
vimo strategijos buvo žmonių dispozicijoje, kad uztikrintume sau savo 
pačių kultūrinio kūrybingumo potencialą. 

Kalbant apie kultūriškai ir antropologiškai orientuotos hermeneuti- 
kos istorinį metodą, naujos strategijos reiškia naujas pažinimo galimy- 
bes. Remdamasis jomis žmogaus subjektyvumas praeities interpretaci- 
joje įgyja naują vertę. Hermeneutika postmodernia prasme tapo gilesnė 
nei tradicinė hermeneutika. Šiai labiausiai rūpėjo pavieniai asmenys, jų 
intencijos ir jų komunikaciniai tarpusavio santykiai su kitais. Postmo- 


derni hermeneutikos samprata yra nukreipta į struktūrinius fenome- 


"7 Habermas, Rebekka. Wallfahrt und Aufruhr: Zur Geschichte des Wunderglaubens 
in der frühen Neuzeit. — Frankfurt am Main, 1991; Habermas R. Die Sorge um das 
Kind. Die Sorge der Frauen und Männer. Mirakelerzählungen im 16. Jahrhundert // 
Bachorski, Hans-Jürgen (Ed.). Ordnung und Liebe: Bilder von Liebe, Ehe und Sexualität 
in Spätmittelalter und Früher Neuzeit. — Trier, 1991, S. 165-183; Bachorski H. J. 
Wunder, Wunderliches, Wunderbares: Zur Profanierung eines Deutungsmusters in 
der frühen Neuzeit // Dülmen, Richard van (Ed.). Armut, Liebe, Ehre: Studien zur 
historischen Kulturforschung. — Frankfurt am Main, 1988, S. 38-66. 

nus, ištisus simbolinius pasaulius. Grupių, klasių ir paprastų žmonių 
supratimas pateikė daug metodinių naujovių istoriniam tyrinėjimui ir 
interpretavimui. Žinoma, su tokiu supratimu reikėtų išlaikyti įtampą ir 
pertrūkius tarp praeities interpretavimo rezultatų ir mūsų požiūrio į 
pasaulį, ir iš šios įtampos plėtoti labiau aprėpiančią laiko perspektyvą. 
Ką galima pasakyti apie „glausto aprašymo“ reikalavimą? Kaip metodi- 
nės strategijos aš nelaikau jo įtikinamu. Bet kuriame glaustame aprašyme 
slypi teorija. Juk nėra jokio aprašymo be sąvokų ir kategorijų, kurių nebū- 
tų galima eksplikuoti į teorijas. Aprašymas, kuris eksplikuoja savo teorines 
linijas ir jų ribas, yra metodiškai aiškesnis už tą, kuris dedasi tiesiog sakąs, 
kas iš tikrųjų buvo. Naujas hermeneutinis požiūris į istoriją bus įtikina- 
mesnis, jeigu bus panaudotos pažintinės teorijų kūrimo priemonės. (Pvz., 
mentalitety istorijai praverstų teorinis mentaliteto sąvokos išaiškinimas.) 
Modernybės istorijos mokslas yra suformuotas racionalumo sampratos, 
proto ir metodo. Šiuo istorijos vaizdiniu buvo dažnai piktnaudžiaujama 
norint įteisinti viešpatavimą ir galią. Postmodernus mąstymas kritikuoja šį 
panaudojimą ir nori jį susilpninti arba visiškai įveikti vaizduotės ir istorinio 
atsiminimo estetinės galios priemonėmis. Ar įmanoma vieną su kitu suvie- 
nyti protą ir vaizduotę, racionalumą ir pasakojimą, praktinį orientavimą ir 
estetinį žavesį? Teoriškai tam nėra jokių neįveikiamų kliūčių. Kad tai pa- 
siektume, turime pirmiausia įžvalga ir pažinimu kritiškai ištirti žodžio „pro- 
tas technologinę arba instrumentinę reikšmę ir jo įtaką viešpatavimui. In- 
strumentinio proto kritika nebūtinai turi paskatinti naują iracionalizmą, 
kuris pastebimas kai kuriuose postmodernistiniuose požiūriuose į istoriją. 


Priešingai, ji gali atverti naujas proto galimybes istoriškai mąstyti. 


Versta 1š: Rūsen J. Die Ordnung der Geschichte — 
Moderne, Postmoderne und historische 
Erinnerung // Rüsen J. Geschichte im Kulturprozeß. — 
Köln; Weimar: Wien: Böhlau Verlag, 2002. 

TEORINIAI POŽIŪRIAI | 
TARPKULTŪRINĮ ISTORINIO 
MĄSTYMO LYGINIMĄ 


Argi ne visas mūsų aukščiausias Žinojimas 
įgytas lyginant ir remiasi lyginimu? 
Za 2 
F Max Müller“ 


Atrodo, atėjo laikas atlikti didelį lyginamąjį 
tyrimą tų formų, kuriomis istoriniai klausimai, 
nagrinėjimo būdai, interesai įvairiose kultūrose ir 
visuomenėse koreliuoja su problemomis, 
perspektyvomis ir poreikiais, tam tikrais 
veikimo, pasikeitimo, lūkesčių būdais ir tam 


tikrais visuomenės struktūriniais savitumais. 


Christian Meer? 
I. Kodėl teorija? 


Dauguma darbų apie istoriografinį mąstymą 


ir istorijos kultūrą apsiriboja nacionaline istorija“. Platesnė perspektyva 


! Pirmoji versija: Rüsen, Jörn; Gottlob, Michael; Mittag, Achim (Eds.). Die Vielfalt 
der Kulturen ( Erinnerung, Geschichte, Identität, Bd. 4). — Frankfurt am Main, 1998, S. 37- 
73. Už kiniškus pavyzdžius aš dėkoju Achimo Mittago itin nuostabioms žinioms. 

"Müller, F. Max. Einleitung in die vergleichende Religionswissenschaft. — 2. Aufl. - 
Straßburg, 1876, S. 10. 

? Christian, Meier. Die Entstehung der Historie // Koselleck, Reinhart; Stemple, Wolf- 
Dieter (Eds.). Geschichte-Ereignis und Erzählung (Poetik und Hermeneutik, Bd. 5). - 
München, 1973, S. 251-306, čia p. 256. 

í Pvz., Blanke, Horst Walter. Historiographiegeschichte als Historik (Fundamenta 
Historica, Bd. 3). — Stuttgart; Bad Cannstatt, 1991. 

atveria žvilgsnį į europietišką arba vakarietišką istoriografiją arba analo- 
giškai į nevakarietiškų kultūrų istoriografiją? . Pastaruoju atveju dažniau- 
siai kalbama apie pavienę šalį ar vienintelę kultūrą — pvz., kinų“ arba 
indų". Lyginamųjų tyrimų pasitaiko labai retai dėl daugelio priežasčių“. 
Aš noriu paminėti tik dvi: pirma, yra keblu susieti tarpusavyje tyrimo 
kompetencijas skirtingose istorijos kultūrose. Antra, tai vakarietiško isto- 
rinio mąstymo dominavimas istorijos moksle, taip pat ir nevakarietiškose 
šalyse. Del šio dominavimo akademinis susidomėjimas krypsta į istorinio 
mąstymo specifiškai modernaus — būtent vakarietiško — būdo kilmę ir 
raidą. Jis gali sukliudyti pažvelgti į kitokio pobūdžio nevakarietiškos kul- 


tūros tradicijas ir raidą — taip pat ir tuomet, kai būtent tas kitoniškumas 


* Breisach, Ernst. Historiography-Ancient, Medieval and Modern. — Chicago, 
1983; Iggers, Georg G. Geschichtswissenschaft im 20. Jahrhundert: Ein Überblick im 
internationalen Zusammenhang. — Göttingen, 1993. Iggerso „tarptautinis ryšys“ ap- 
ima tik Europa ır Amerika. Senesnis darbas: Iggers, Georg G; Parker, Harold T. 
(Eds.). International Handbook of Historical Studies: Contemporary Research and The- 
ory. — Westpoint/Conn., 1979, apima daugumą nevakarietisky šalių. Dėmesio ver- 
ta Christiano Simono darbo fokusuotė. Jis pavadina savo knygą paprastai ir jspü- 
dingai: Historiographie: Eine Einführung (Stuttgart) ir nagrinėja išimtinai europie- 
tišką vystymąsi su lankstu į JAV. Knyga pretenduoja „pavaizduoti istoriografijos 
visumą (p. 19). Atrodytų, kad kitos kultūros nesukūrė jokios dėmesio vertos isto- 
riografijos. Taip pat baigiamasis skyrius, kuris nagrinėja „istoriografijos ir istorijos 
mokslo tyrinėjimo pagrindus“, nekelia klausimo apie kitas tradicijas ir mąstymo 
būdus. Plg. de Baets, Toon. Ethnocentrism in the Writing of History // Woolf, 
Daniel R. (Ed.). Making History: A Global Encyclopedia of Historical Writing. - New 
York, 1998. 

" Pvz., Beasley, Williams G.; Pulleyblank, Edwin G. (Eds.). Historians of China 
and Japan. — London, 1961; Yü-shan, Han. Elements of Chinese Historiography. - 
Hollywood, 1955; Gardner, Charles S. Chinese Traditional Historiography. - Cambr- 

and Historiogrphy. - Hong Kong, 1982; Trauzettel, Rolf. Die chinesische Geschichts- 

rūpi. Juk tokiu atveju pernelyg dažnai argumentuojama, suponuojant 
modernią poziciją, bet jos pačios nereflektuojant. 

Kita vertus, auga tarpkultūrinio lyginimo poreikis, nes vis glaudes- 
nė darosi tarptautinė ir tarpkultūrinė komunikacija (ne tik ekonomi- 
koje ir politikoje, bet ir įvairiose gyvenimo srityse), todėl dėmesys tik 
vienai kultūrai atrodo tiesiog kaip anachronistinis. 

Ber kaip tokį tarpkultūrinį lyginimą atlikti? Būtų visiškai nepatenki- 
nama tik susumuoti skirtingų šalių ir regionų istoriografijos istorijas. Tai 
gali duoti naudingą, netgi būtiną lig tol pasiekto žinojimo apžvalgą, bet 
nenusipelno lyginimo pavadinimo, nes tokiu atveju skirtingos žinios ne- 


turi visa aprepiandiy ir bendrų rėmų, kurie juos sutelktų į koherentiska 


schreibung // Debon, Günther (Ed.). Ostasiatische Literaturen. — Wiesbaden, 1984, 
S. 77-90; Extreme- Orient/Extreme- Occident IX: La reference a l'histoire. — Paris, 1986. 

"Pvz., Devahuti D. (Ed.). Problems of Indian Historiography. - Dehli, 1979; Kölver, 
Bernhardt. Ritual und historischer Raum: Zum indischen Geschichtsverständnis. — 
München, 1993; Asthana P. The Indian View of History. — Agra, 1992; Gottlob, 
Michael. Writing the History of Modern Indian Historiography // Storia della Sto- 
riografia, 27 (1995), p. 125-146. 

8 Pvz., Brown, Donald E. Hierarchy, History and Human Nature: The Social Origins 
of Historical Consciousness. — Tusion, 1988. - Naujausią mėginimą nevakarietiškas kul- 
tūras integruoti į istoriografijos istoriją pateikia serija Geschichtsdiskurs / Ed. Wolfgang 
Küttler, Jörn Rüsen, Ernst Schulin. — Frankfurt am Main, 1993-1999, Bd. 1-5. Pa- 
našiai: Rüsen, Jörn; Gottlob, Michael; Mittag, Achim (Eds.). Die Vielfalt der Kulturen 
(Erinnerung, Geschichte, Identität, Bd. 4). — Frankfurt am Main, 1998. Plg. Osterham- 
mel, Jürgen. Sozialgeschichte im Zivilisationsvergleich: Zu künftigen Möglichkeiten 
komparativer Geschichtswissenschaft // Geschichte und Gesellschaft, Bd. 22 (1996), 
S. 143-164; Haupt, Heinz-G.; Kocka, Jürgen (Eds.). Geschichte und Vergleich: Ansätze 
und Ergebnisse international vergleichender Geschichtsschreibung. — Frankfurt am Main, 
1996. Istorijos rašymo teoriškai reflektuoto ir teoriškai pagrįsto tarpkultürinio lyginimo 
retą pavyzdį pateikia Pocock, John G. A. The Origin of the Past: A Comparative 
Approach // Comparative Studies in Society and History, 4 (1961/62), p. 209-246. 

žinojimo lauką. Kiekvienam palyginimui reikia organizuojančio paramet- 
ro. Prieš nagrinėjant medžiagas, kuriose reiškiasi istorinis mąstymas (tekstai, 
žodinės tradicijos, vaizdai, ritualai, paminklai, šokiai, dainos, atmintinos 
vietos ir t. t.), reikia žinoti, kokia dalykų sritis apskritai turi būti tiriama ir 
kokiu požiūriu pavieniai duomenys šios dalykinės srities viduje vieni su 
kitais turi būti lyginami. Reikia visa apimančių požiūrių, kad būtų gali- 
ma iškelti paprastą klausimą ir į jį atsakyti: kas yra bendra ir kas yra skir- 
tinga istoriografijos ir istorinio mąstymo lauke? 

Šis paprastas klausimas reikalauja labai sudėtingo atsakymo. Kultü- 
rinių fenomenų tarpkultūrinis lyginimas yra tikrai keblus reikalas; bū- 
tent jis neišvengiamai paliečia labai jautrią kultūrinio identiteto sritį, 
todel yra įtrauktas į kovą dėl galios ir viešpatavimo, o ši kova vyksta 
beveik visuose tarpkultūriniuose santykiuose, ypač ryšium su Vakarų 
dominavimu ir nevakarų pasipriešinimu (o pastaruoju metu ir ryšium 
su antivakarietiškomis dominavimo pretenzijomis). 

Kalbama ne tiesiog apie politinę galios kovą, per kurią istorinis mąs- 
tymas tarpkultūriniame lyginime įgauna konflikto potencialą. Anapus 
politikos pats istorijos mokslas turi epistemologinių keblumų, dėl ku- 
rių gali sulaukti kategorinių ir metodinių pasekmių. Kiekvienas lygini- 
mas vyksta iš anksto duotos kultūros kontekste, todėl pats yra įtrauktas 
į dalykinį palyginimo lauką, taigi jis nėra neutralus. Kai su istoriniu 
susidomėjimu kyla klausimas dėl istorijos rašymo kitose kultūrose, tai 
dažniausiai vyksta su tokiu istorijos rašymo vaizdiniu, kuris mokslinin- 
kų kultūriniame kontekste jau yra iš anksto duotas. Visada jau žinoma, 
kas yra istoriografija, todėl nesistengiama ją teoriškai reflektuoti arba 
eksplikuoti, kas būtent turi patekti į akiratį. Toks iš anksto duotas isto- 
riografijos ir istorinio mąstymo žinojimas funkcionuoja kaip paslėptas 
parametras, netgi kaip ikimokslinė norma arba mažų mažiausiai kaip 
elementas, nuo kurio priklauso požiūris į istorinio mąstymo įvairovę 


įvairiose vietose ir įvairiais laikais. 

Čia glūdi epistemologine problema: tokia paslėpta interpretacijos 
direktyva tam tikram vieno reiškinio palyginimui suteikia metastatusą, 
kuris lemia kitų reiškinių suvokimą ir interpretaciją. Jis tiesiog iš anksto 
padiktuoja tyrimo rezultatus. Kas ir kaip tikrai istoriška turi patekti į 
akiratį, gali nustatyti tik išankstinė paradigma, turinti definicijos galią. 
Kiti elgesio su praeitimi būdai savo prasmę ir savo reikšmę įgauna ry- 
šium su šia paradigma. Tokiu atveju palyginti reiškia išmatuoti feno- 
menų artumą ar tolumą nuo duotų normų. Žinoma, daugeliu atvejų ta 
norma yra savitas istorinio mąstymo būdas. Kitais ir retesniais atvejais 
kitų kultūrų skirtingumas gali tarnauti kaip projekcijos plotmė alterna- 
tyvoms, kuriomis kritikuojamas istorijos požiūris ir būdinga tradicija. 
Bet taip pat ir tokiu atveju niekada neįgyjama tikro supratimo apie 
ypatingumus, įvairių istorinio mąstymo ir istoriografijos rūšių panašu- 
mus ir skirtumus. 

Pavyzdžiui, tai galėtų būti problema, kaip reikia traktuoti fikcijos 
ir poetinės vaizduotės elementus praeities reprezentacijoje? Ar tokius 
elementus mes vertiname kaip neistorinius arba visai kaip antiistori- 
nius, ar laikome juos būtinais istorinio įprasminimo faktoriais, priklau- 
so nuo suponuoto istorinio mąstymo ir istorijos rašymo sampratos. Jei- 
gu vadovaujamasi savitu moderniu istorijos mąstymu, kaip jis reiškiasi 
mokslu tapusios istoriografijos pažintinėse strategijose, tai fiktyvūs ele- 


mentai turi atrodyti kaip istorijai svetimi, netgi priešiški; priešingai, 


* Tipiškas pavyzdys yra: Brown. Hierarchy, History, and Human Nature (8 past.). — 
Franzas Rosenthalis aptarė šią problemą ryšium su savo apmastymais, kas yra „musul- 
moniškas istorijos rašymas“. Jis apibūdina jį kaip „tuos darbus, kuriuos musulmonai 
tam tikru jų literatūrinės istorijos momentu laikė istoriniais ir kuriuose tuo pat metu 
yra pakankamas kiekis medžiagos, kuri gali būti klasifikuojama kaip istorinė pagal 
mūsų istorijos apibrėžimą“ (A History of Muslim Historiography. — 2. ed. — Leiden, 
1968, p. 17. 

jeigu vadovaujamasi savita postmodernia istorijos samprata, tokie ele- 
mentai laikomi sudedamaisiais istorinio bendravimo su žmogaus praei- 
timi elementais". 

Kitas pavyzdys yra rašto reikšmė. Ilgą laiką istorinio mąstymo va- 
karietiškoje tradicijoje vyravo įsitikinimas, kad istoriniam mąstymui 
raštiškas užfiksavimas yra būtina sąlyga'!. Todėl beraštės kultūros, 
kurios turi tik žodinę tradiciją, buvo traktuojamos kaip neistoriškos 
ir netgi eliminuojamos iš istorinio nagrinėjimo aplinkos!“ . Beje, pa- 
minėsime, kad toks suvokimas, žinoma, galėjo tarnauti kaip imperia- 
listinio viešpatavimo pateisinimas: jeigu tokioms kultūroms atneša- 
mas raštas, tai joms atnešama ir istorija; jos įtraukiamos į istorinio 
vystymosi eigą, kurios preliminari užbaiga (aišku) buvo sava kultūra. 
Toks vaizdinys apie raštingumą kaip būtiną istorinio kultūros pobū- 
džio sąlygą kliudo suprasti istorinio mąstymo anapus arba iki raštin- 
gumo kultūrinį savitumą ir specifiką"? . Tolesnis pavyzdys būtų isto- 
rijos ir valstybės susiejimas, kaip jis paradigmiškai ir sekmingai buvo 
realizuotas Hegelio istorijos filosofijoje; jis dominavo didžiojoje isto- 
ristinio istorijos mąstymo dalyje!“. 

Neįmanoma išvengti įtampos, kuri glūdi tarp įsišaknijimo savose 
kultūrinėse prielaidose ir istorinio identiteto tų, kurie yra lyginimo 
objektas. Identitetas susiduria su identitetu, ir kai šitai nelabai rūpes- 
tingai apmąstoma, tuomet vienas iš jų, dažniausiai savas, jau turi pra- 
našumą prieš kitą, nes nurodo palyginimo parametrą, kuris lemia, 
kaip yra suvokiami ir interpretuojami kiti. Šis jsivelimas į clash of civi- 
lizations*, į kurį neišvengiamai veda susidomėjimas tarpkultūriniu ly- 
ginimu, turi būti sistemingai tiriamas, reflektuojamas, eksplikuoja- 
mas ir nagrinėjamas. 

Yra būdas, teikiantis platesnį požiūrį ir pažinimą, taip pat ir galimą 
tarpusavio sutarimą tarp tų, kuriuos paliečia tarpkultūrinis lyginimas. 


Tai teorija, taigi tam tikras lyginimo strategijų bei sampratų refleksijos 

ir eksplikacijos būdas. Tik tokiomis refleksijomis palyginimo standar- 
tai gali būti taip išnagrinėti arba suderėti, kad būtų galima išvengti la- 
tentiško kultūrinio imperializmo arba mažų mažiausiai pakoreguoti 


klystkeliais nuvedančias perspektyvas’’. 


2. Kokia teorija? 


Kaip galima išvengti paprasto savojo istori- 
nio mąstymo būdo apibendrinimo? Atsakymas į šį klausimą skamba taip: 


pirmiausia reikia ieškoti istorinio mąstymo antropologinių universalijų. 


' Plg. taip pat debatus apie modernybę ir postmodernybe: Kūttler, Wolfgang; 
Rüsen, Jörn; Schulin, Ernst (Eds.). Geschichtsdiskurs, Bd. 1: Grundlagen und Metho- 
den der Historiographiegeschichte. — Frankfurt am Main, 1993. 

n Plg., pvz.: Ranke, Leopold von. Vorlesungseinleitungen ! Ed. Volker Dotterweich 
u. Walter Peter Fuchs (Aus Werk und Nachlaf, Bd. 4). — München, 1975, S. 199 ir 
toliau. 

'* Plg. Ranke, Leopold von. Weltgeschichte. — 4. Aufl. - Leipzig, 1896, Bd. 1, S. VIII. 
Plg. Pigulla, Andreas. China in der deutschen Weltgeschichtsschreibung vom 18. bis zum 20. 
Jahrhundert. - Wiesbaden, 1996. 

"> Taip pat visų pirma: Vansina, Jan. Oral Tradition as History. - London, 1985; 
Schott, Rüdiger. Das Geschichtsbewußstsein schrifloser Völker // Archiv für Begriff- 
geschichte, 12 (1968), S. 166-205; Assmann, Jan. Das kulturelle Gedächtnis: Schrift, 
Erinnerung und politische Identität in frühen Hochkulturen. - München, 1992. 

'* Kontrprojektas tam yra: Wolf, Erick R. Die Völker ohne Geschichte: Europa und 
die andere Welt seit 1400. — Frankfurt am Main, 1986. 

" Tokį teorizavimą tarpkultürinio lyginimo tikslu (kalbant apie žmogaus ir piliečių 
teises) pirmą kartą aš pristačiau: Rūsen J. Die Individualisierung des Allgemeinen - 
Theorieprobleme einer vergleichenden Universalgeschichte der Menschenrechte // 
Rüsen J. Historische Orientierung: Über die Arbeit des Geschichtsbewußsseins, sich in der 
Zeit zurechtzufinden. — Köln, 1994, S. 168-187. 


* Civilizacijy susidūrimą (angl.). — Vert. 

Kad jas rastume, turime peržengti istorijos mokslo ir istorinio pažinimo 
racionalių procedūrų ribas. Istorijos mokslas kaip akademinė disciplina nė- 
ra modelis ar paradigma istoriografijai kaip pasauliniam reiškiniui. Vietoj 
to reikia kelti klausimą dėl praeities sudabartinimo pamatinių mentalinių 
procedūrų, kurias galima rasti kiekvienoje žmogiškoje kultūroje. Ar yra 
antropologinė universalija, kurią galima pavadinti „istoriniu mąstymu“, ir 
ar yra jo veikimo vieta ir praktika, kurią galima pavadinti „istorine sąmo- 
ne“? Mes žinome, kad istorinis mąstymas žodžio „istoriškas“ įprasta reikš- 
me yra ilgo kultūrinio vystymosi proceso rezultatas ir gali būti priskiriamas 
ne visoms žmonių gyvenimo formoms. Bet jeigu pazvelgtume į kai kurias 
pamatines mentalines procedūras, kurios sudaro istorinę sąmonę, tuomet 
yra įmanoma jas identifikuoti kaip universalias. Kad galėtume šias mentali- 
nes procedūras eksplikuoti, reikia visuotinės kultūrinės atminties teorijos'°. 

Nera jokios žmogaus kultūros be į ją įeinančio atsiminimo elemen- 
to. Per praeities atsiminimą, interpretavimą ir reprezentavimą žmonės 
supranta savo gyvenimą ir numato savo pačių ir savo pasaulio ateities 
perspektyvas. „Istorija“ šia pamatine universalia reikšme yra šis praeitį 
atsimenantis interpretavimas, kuris tarnauja kaip buvimo dabartyje kul- 
tūrinė orientavimo (Daseinsorientierung) priemonė. Teorija, kuri ekspli- 
kuoja šią pamatinę ir elementarią praeities įprasminimo procedūrą da- 
bartinio gyvenimo kultūriniame orientavime, gali būti tarpkultūrinio 
lyginimo teoriškai suprojektuoto parametro išeities taškas. Tokia teori- 
ja tematizuoja kultūrinį atsiminimą ir istorinę sąmonę, kuri iš principo 
apibrėžia čia aptariamo lyginimo objekto sritį". Ji turi kategorijos reikš- 
mę kultūriniam laukui, kuriame istorijos rašymas ir istorinis mąstymas 
reiškiasi skirtingomis formomis. Tokios teorijos ribose išvengiama išanks- 
tinio specifiškai istoriško sprendimo, nes ji tampa refleksijos objektu. 
Istoriografija kaip tam tikras kultūros savitumas tokios istorinės sąmo- 
nės bei kultūrinio atsiminimo teorijos ribose atrodo kaip žmogaus gy- 


venimo universalios ir pamatinės kultūrinės praktikos specifikacija. 

Tarpkultürinio lyginimo teorinės ribos turi „apibrėžti“ ne tik tą sri- 
tį, kuri turi būti lyginama, ne tik atverti perspektyvą, kurioje „istorijos 
rašymas“ arba „istorinis mąstymas“ matomi kaip lyginami dydžiai. Tuo 
pačiu metu jos turi įvardyti tuos požiūrius, kuriais būtų galima apžvelg- 
ti skirtumų įvairovę. Kad šitai atliktume, turime išsiaiškinti, kaip šį skir- 
tumų įvairovė atsiranda. 

Pirmiausia ši įvairovė priklauso nuo aplinkybių, kuriomis veikia isto- 
rinė sąmonė, taip pat nuo Dor, su kuriais ji susiduria, ir galiausiai nuo 
funkcijų, kurias ji turi atlikti. Be to, galima klausti apie kultūrinės prakti- 
kas, kuriose istorinė sąmonė veikia kaip bendravimo procesas, kaip socia- 
linio gyvenimo elementas ir veiksnys. Šiuo požiūriu pasakojimas vaidina 
lemiamą vaidmenį. Tolesnė diferenciacija paaiškėja, kai keliamas klausi- 
mas del pačių mentalinių procesų, kurie kaip atsiminimo interpretavimas 
suteikia praeičiai specifinę kokybę, kuri vadinama „istorija“. 

Ypatingas dėmesys turėtų būti skirtas prasmės kriterijams, kurie yra 
lemiami šiai praeities kaip istorijos rekonstrukcijai. Jie nulemia istori- 
nės interpretacijos logiką, reprezentacijos poetiką ir retoriką bei gali- 
mybę suprasti praeitį kaip šį tą svarbaus ir reikšmingo dabartinio gyve- 
nimo praktikos kultūriniam orientavimui!'*. 

Puikus aprašymas to, kas turima galvoje kalbant apie šiuos prasmės 


kriterijus, yra Hao Chango knyga apie kinų mąstymą ties XX a. riba”. 


'* Plg. apie tai pirmiausia Assmann, Jan. Das kulturelle Gedächtnis: Schrift, 
Erinnerung und politische Identität in frühen Hochkulturen. - München, 1992. 

'" Daugiau apie tai plg. Rüsen J. Was ist Geschichtsbewußtsein? Theoretische 
Überlegungen und heuristische Hinweise // Rüsen J. Historische Orientierung (15 past.), 
S. 3-24. 

'8 Taip pat: Rüsen J. Zerbrechende Zeit: Über den Sinn der Geschichte. - Köln, 2001. 

Hao Chang. Chinese Seaarch for Order and Meaning 1890-1911. - Berkeley, 
1987, p. 7. 

Čia kalbama apie „orientational symbolism“, apie „general interpreta- 
tion of life and word“, kuri žmonėms leidžia „to maintain coherence 
and order in the universe of meaning“* . Šis simbolizmas yra susijęs su 
trimis esminiais dalykais: savastimi, visuomene ir kosmosu. Taigi nuo 
jo priklauso ir istorinio mąstymo būdas. Kalbant apie istoriją jis var- 
toja laiko ir laiko kaitos vaizdinius, kurie nustato praeities, dabarties 
ir ateities ryšį žmonių gyvenimo praktikos kultūrinio orientavimo ri- 
bose. Šie laiko vaizdiniai žmogaus pasaulyje nustato dvasinę tvarką, 
kuri padeda žmonėms suvaldyti kontingencijos patirtį, nuolat grasi- 
nančią jų gyvenimui. Jie apibrėžia socialines gyvenimo formas, išreikš- 
dami pagrindinius identiteto, bendrumo ir kitoniskumo suvokimus. 
Kinų tradicijoje būtų galima kalbėti apie istorijos dao, kurį galima 
palyginti su vakarietiškais istorijos „logoso“ arba jos „prasmės“ vaiz- 
diniais. Tokie prasmės principai ir jų nulemti vaizdiniai bei mąstymo 
būdai leidžia skirti prasmingumą ir beprasmybę atsižvelgiant į žmo- 
gaus gyvenimo laiko dimensiją ir taip suteikti pagrindą istorinės są- 
mones interpretacijai”. 

Galiausiai reikia taip pat kelti klausimą del istorinės sąmonės pasi- 
keitimo ir vystymosi formų, procesų ir faktorių. Ar galima pritaikyti 
laiko seką istorinio praeities įprasminimo įvairių apraiškų įvairovei? Ar 
istorinio mąstymo struktürineje kaitoje yra kas nors lygintina su kultü- 
rine skirtybe? Šį klausimą reikia kelti ypač atsargiai, kad neapibendrin- 
tume Europos istorijos ir istorinio mąstymo kaip įvairias kultūras ap- 
imančios raidos kryptį. 

Toliau aš norėčiau išskirti tokius palyginimo požiūrius. Tiesą sa- 
kant, tai turėčiau padaryti sisteminga argumentų tvarka, tačiau tam rei- 
kėtų plačios ir atskirai išskirtos istorinio įprasminimo teorijos, kuri (dar) 


5 4 2] 
nėra patenkinama”. 

3. Apie lyginamąjį metodą 


Tarpkultūrinis lyginimas ima „kultūras“ kaip 
lyginimo objektus. Atviras klausimas, kaip šiuos lyginimo vienetus rei- 
kia suvokti? Ar jie yra iš anksto duotos esybės, kurios gerai išsiskiria 
erdvėje ir laike? Šis vaizdinys, kurio žymiausi atstovai yra Spengleris ir 
Toynbee, yra iki šiandien paplitęs ir veiksmingas ten, kur teoriškai ne- 
reflektuojamos kultūrų lyginimo koncepcinės prielaidos ir interpretaci- 
jos ribos. Tarpkultūriniai lyginimai dažniausiai remiasi būtent tokiu 
vaizdiniu. Jau prasmės kriterijai, kurie formuoja istorinį mąstymą, at- 
rodo, kalba tokios gerai besiskiriančių lyginimo vienetų „kultūrų“ for- 
ma prielaidos naudai, nes jie yra kultūriškai specifiški. Kiekvienu atveju 
jie yra esminė kultūrinio kodo, kuris apibrėžia „kultūras“ kaip lygini- 
mo vienetus, dalis. Kultūros gali ir privalo būti lyginamos atsižvelgiant 
ir į fundamentalius vaizdinius, kurie apibrėžia tikrovės ir žmogaus savi- 
vokos formas ir turinius. Tokių pasaulėžiūrinių vaizdinių tipologija yra 
labai naudinga teorinė priemonė lyginimo tikslams. 

Johannas Galtungas, pavyzdžiui, siūlė tokią struktūruotos formos 


tipologiją. Jis skiria ir apibūdina šešis skirtingus kultūrinius kodus 


2 Šiuo požiūriu reikia klausti ne tik apie prasmę ir reikšmę, bet ir apie priešingy- 
bę: kas jaučiama kaip beprasmiška, chaotiška arba grėsminga? 

*! Tolesniuose apmastymuose aš remsiuosi tais gausiais stimulais, kuriuos gavau 
iš„Istorinio įprasminimo“ tyrinėjimo grupės Bylefeldo universiteto tarpdisciplininių 
tyrinėjimų centre 1994-1995 m. Ypatingą dėkingumą aš jaučiu Klausui E. Mūlle- 
riui, Burkhardui Gladigowui, taip pat — kalbant apie Kiniją — Helwigai Schmidt- 
Glitzer bei Achimui Mirtagui. Pastarasis iš esmės paskatino mane išplėtoti lyginamąjį 
požiūrį į istoriografijos istoriją, ir jam aš esu dėkingas už daugelį kiniškų pavyzdžių 
šiame tekste. 

* „Orientacinį simbolizmą“, „bendrą gyvenimo ir pasaulio interpretaciją“, „palai- 
kyti darną ir tvarką reikšmės universume“ (angl.). — Vert. 

(Vakarų 1, Vakarų 2, indišką, budistinį, kinišką, japonišką) ir mato 
juos išreikštus septyniais skirtingais žmogaus gyvensenos pamatiniais 
vaizdiniais (gamta, savastimi, visuomene, pasauliu, visuomenės ir sa- 
vasties laiku, transpersonalybe, žinojimu (Episteme))““. Tokioje tipo- 
logijoje kultūrinio kodo specifika ir jo skirtumai, palyginti su kitais, 
tampa akivaizdūs. Bet klausimas (jį galima kelti taip pat ir Spengle- 
riui, Toynbee ir jų mąstymo būdui angažuotiems istorijos interpre- 
tatoriams) skamba taip: kokį statusą turi toks kodas (Toynbee jį va- 
dina „savaime suprantamu prasmės vienetu *?), kuris yra konstatuo- 
jamas kiekvienu atveju specifiškai išreikštų (formaliai būdingų visoms 
kultūroms) pamatinių sampratų ir prasmės kriterijų sisteminiu ryšiu. 
Remdamasis Spengleriu ir Galtungas kultūrą supranta kaip žmogaus 
gyvenimo formą, kuri apibrėžiama kaip savitai išreikštų pamatinių 
sampratų ir prasmės kriterijų sistema. Kultūros visuomet sutampa su 
savo tipologine specifika, taigi yra statiškos ir nejudrios, ir kaip tik 
todėl jas galima aiškiai atskirti nuo kitų kultūrų erdvėje ir laike. San- 
tykis tarp kultūrų atrodo kaip santykis tarp monadų, tarsi jos būtų 
izoliuotos prasmės ir reikšmės konfigūracijos, atskirtos viena nuo ki- 
tos ir paklūstančios tik jų giliai įsišaknijusio kultūrinio kodo regu- 
liuojančiai jėgai. 

Tokios kultūrinių skirtumų teorijos pavojus yra jos tendencija suob- 
jektinti, netgi tiesiog substancializuoti nagrinėjamas pavienes kultūras. 
Jų vidinis istoriškumas, jų įvairios sankirtos bei jų savitarpiški povei- 
kiai ir sąlygojimai atrodo kaip antriniai”. Palyginimas šiuo mąstymo 
būdu veda į aiškių alternatyvų nustatymą: istorinis mąstymas paklūsta 
vienam ar kitam kodui. Šį mąstymą atitinkančios kultūrinio identiteto 
formos išsiskiria kaip erdviniai dariniai su aiškiomis ribomis. Nėra nie- 
ko, kas būtų nesuderinama su atskirais kodais. Žinoma, pati tipologija 
iš esmės peržengia tokias ribas ir atitinka tokį mąstymo būdą, kuris 


nebūtinai paklūsta kultūriniam kodui, iš principo besiskiriančiam nuo 

kitų. Kultūrinių skirtumų tipologija yra metodiškai neišvengiama kaip 
hipotetinis kultūros lyginimo konstruktas, bet ji turėtų išvengti kultū- 
rų kaip iš anksto duotų vienetų ir esybių sampratos prievartų ir klaidi- 
nančių perspektyvų. 

Kultūrų kaip iš anksto nustatytų vienetų ir esybių vaizdinys yra an- 
gažuotas kultūrinei logikai, įprasminimo „kodui“, kuris teigia identite- 
tą pamatiniu skirtumu tarp vidaus ir išorės. Tokia logika konceptuali- 
zuoja identitetą kaip dvasinę ir mentalinę teritoriją su aiškiomis ribo- 
mis ir jį atitinkančiu santykiu tarp savastingumo ir kitoniskumo, kur 
abu griežtai vienas nuo kito atskirti ir tik išoriškai vienas su kitu susiję. 
Ši logika savo esme yra etnocentriška (žodis „kultūriška“ yra tik mažiau 
drastiškas sinonimas), ir etnocentrizmas įeina į kultūrinių skirtumų ti- 
pologiją, apibrėžiančią kultūras kaip koherentiškus ir objektiškus vie- 


netus, kurie gali būti aiškiai vienas nuo kito atskirti”. 


"7 Galtung, Johan. Die „Sinne“ der Geschichte // Müller, Klaus E.; Rūsen, Jörn 
(Eds.). Historische Sinnbildung — Problemstellungen, Zeitperspektiven, Wahrnehmungs- 
horizonte, Darstellungsstrategien. — Reinbek, 1997, S. 118-141. 

~“ Toynbee, Arnold J. Der Gang der Weltgeschichte, Bd. 1: Aufstieg und Fall der 
Kulturen. — München, 1979, S. 38. Spengleris kalba apie kultūrą kaip „organišką 
vienetą“, kuris priimamas kaip savarankiška esybė greta kitų. Spengler, Oswald. Der 
Untergang des Abendlandes: Umrisse einer Morphologie der Weltgeschichte. - München, 
1973, Bd. 1, S. 442. 

"7 Plg. Galtungo kritiką: Senghaas, Dieter. Zivilisierung wider Willen: Der Konflikt 
der Kulturen mit sich selbst. - Frankfurt am Main, 1998, S. 138 (4 past.). Ten Galtungo 
kultūros tipologija glaustai ir taikliai kritikuojama šitaip: Galtungas kuriąs „modelį pla- 
toniškų kultūrų konstrukcijų“, kurios nejučiomis aktualioje politinėje-empirinėje ana- 
lizėje tampa istoriją nulemiančiomis politinėmis varomosiomis jėgomis.“ 

23 Taip pat ir Joachimas Matthesas aptariamai problematikai svarbiame darbe 
atsiriboja nuo substancialios kultūros sąvokos ir vietoj to remiasi kultūromis kaip 
„diskursyviais dariniais“. Žr. Matthes J. The Operation called „Vergleichen“ // Soziale 
Welt: Sonderband 8 (1992), S. 75-102. 

Priešingai tam, teorinėms sampratoms plėtoti ir naudoti aš norėčiau 
rekomenduoti metodinę procedūrą, kuri išvengia tokio etnocentrizmo. 
Jį galima užblokuoti arba panaikinti teoriškai, jei kultūros specifika su- 
prantama kaip elementų, kurie yra būdingi ir kitoms kultūroms, kom- 
binacija, bet susidėlioja jose į kitokią padėtį. Taigi kultūrų ypatingumą 
lemia vienodų elementų skirtingos padėtys. Tokio kultūros specifikos 
vaizdinio apibrėžtas teorinis požiūris į kultūrinę skirtybę gali išvengti 
etnocentrizmo spąstų. Jis skiriasi nuo jo trimis esminiais požiūriais: 
a) jis pristato skirtingų kultūrų kitoniškumą kaip veidrodį, kuriame tai, 
kas sava, gali geriau suprasti save; b) jis neatmeta kitoniškumo ir tokiu 
atmetimu nekonstituoja savos savasties kultūrinių bruožų ypatingumo, 
bet jį tiesiog įtraukia; c) jis santykį tarp įvairių kultūrų įgalina mąstyti 
taip, kad tie, kurie susiduria (turi susidurti) su kultūriniais savo identi- 


teto skirtumais, įgyja kultūrinę pripažinimo galią. 


4. Kas turi būti lyginama)? 


Istorinis mąstymas kaip lyginimo objektas 
negali būti suprastas, jeigu nepaisoma kompleksinio prielaidų, aplinky- 
bių, iššūkių ir funkcijų aranžamento. Kaip galima palyginti ypatingu- 
mus? Jie turi būti suskaidomi į jų sudedamąsias dalis ir rekonstruojami 
kaip skirtingų elementų sintezė. Jei galima parodyti, kad šie elementai — 
arba mažų mažiausiai kai kurie esmingieji iš jų — pasikartoja skirtingose 
istorijos rašymo apraiškose, tai galima pradėti sistemingą lyginamąją 
analizę. Todėl pirmas žingsnis teoriniam istoriografijos parametrui pa- 
lyginti yra išplėtoti šių specifinių kultūrinių apraiškų, kurios vadina- 
mos „istoriografija“, pagrindinių komponentų teoriją. 

Kad tai padarytume, pirmiausia istorinės sąmonės darbe ir rezulta- 


tuose turi būti identifikuotos antropologines universalijos. Jų universalu- 

mas glūdi tam tikroje laiko patirtyje ir tam tikrame būde, kaip šią praeitį 
traktuoti. Kalbama apie laiko patirtį, kuri vadinama „kontingencija“. Kon- 
tingencija reiškia, kad žmogaus gyvenimas vyksta laiko tėkmėje, kuri jį 
nuolatos dirgina. Kalbama apie lūžio dirginimą, nelauktus įvykius sava- 
me pasaulyje — pvz., gimimas ir mirtis, katastrofos, atsitiktinumai, nuvilti 
lūkesčiai, — žodžiu, apie patirtį, kurią galima taip aprašyti Hamleto žo- 
džiais: „Sugverusi gadynė! Ir, deja, / Aš gimęs tam, kad pataisyčiau ją“*. 
„Kad paraisyčiau ją“ istorinės sąmonės atveju reiškia pateikti tokį laiko 
tekmės, laiko kaitos ir raidos vaizdinį, kuris daro prasmingus ir reikšmin- 
gus kontingentiškus nutikimus, todėl žmogaus gyvenimo praktika, nuo- 
lat kintant žmogui ir pasauliui, gali būti orientuojama. 

Kad ši kontingencijos patirtis ir jos įveikimas remiantis istorinės są- 
mones laiko samprata yra universalus fenomenas, rodo stebinanti para- 
lelė, kurią Shakespeare'o posakiui galima rasti Kung-yang komentare 
Pavasarių ir rudenų kronikai (Chun-giu)“': „Gydant chaosu tapusį pa- 
saul; ir atkuriant jame teisingą tvarką, niekas neprilygsta Pavasarių ir 
rudenų kronikat. 

Taigi kalbama apie laiko kaitos patirtį, kuri iš esmės sudirgina žmo- 


gaus gyvenimą ir sugriauna vaizdinį, kad savame pasaulyje egzistuoja 


** Šekspyras V. Dramos. Sonetai I vert. A. Churginas. - Vilnius: Vaga, 1986. — 
(Pasaulinės literatūros biblioteka). 

7 Subtili 722-481 m. pr. Kr. laikotarpį apimanti kronika, kuri tradiciškai Kon- 
fucijui priskiriama ir nuo Han laikų (206 m. pr. Kr.-220 m. po Kr.) laikoma konfu- 
cianizmo kanono sudedamoji dalis. 

" Kung-yan chuan, Ai-kung 14. Jahr. - Klausimo ir atsakymo forma išdėstytas ir 
tradiciškai Konfucijaus mokinio mokiniui (V-IV a. pr. Kr.) priskiriamas, bet dalimis 
tik Qin ir ankstyvaisiais Han laikais (III-II a. pr. Kr.) atsiradęs Kung-yango komen- 
taras yra svarbiausias ankstyvasis komentaras, kuris Pavasarių ir rudenų kroniką inter- 


pretavo kaip politinį Konfucijaus testamentą, raginantį sukurti tikrą karalystę. 

neproblemariška įvykių eiga“. Ši patirtis turi būti interpretuojama taip, 
kad į ją nukreiptų ir su ja suderintų žmogaus gyvenimo praktiką. Dirgi- 
nančiai laiko tekmei per jos interpretacinį dvasinį įsisavinimą suteikia- 
ma tvarka, kuri tos tėkmės paliestus žmones įgalina tęsti savo kasdienį 
gyvenimą, t. y. įgyti pasitikėjimą jų buvimu laiko tėkmėje. Kad tai būtų 
atlikta, kontingencijos patirtis turi būti integruojama į laiko tvarkos 
vaizdinį, kuriame ji „nukeliama“ („aufgehoben“) ir įveikiama. Istorinės 
sąmonės darbas gali būti aprašomas kaip procesas, kuriame sukuriamas 
toks žmogaus gyvenimo laikiškos tvarkos vaizdinys. Kaip medžiagą is- 
torinė sąmonė pritraukia žmogaus ir pasaulio laiko kaitos patirtį, kuri 
yra išsaugoma atsiminimo erdvėse. Interpretuojant istorinė sąmonė šiai 
patirčiai suteikia prasmę, kuri paveikia šiuolaikinio pasaulio supratimą. 
Šitokiu būdu ji leidžia žmonėms organizuoti savo gyvenimą su ateities 
perspektyva, kuri atitinka praeities patirt}. Patirtis ir lūkestis sintezuo- 
jami į istoriją, kuri atspindi ateitį praeityje. 

Taigi istorinės sąmonės darbas susideda iš praeities sudabartinimo ir 
jos kaip laiko kaitos sukauptos patirties interpretavimo. Šitokiu būdu 
dabarties pasaulis tampa suprantamas, o ateitis pasireiškia realistinėje 
lūkesčio perspektyvoje. Ši atliktis pasiekiama per istorinio pasakojimo 
praktiką. Tokia praktika - tiksliau, reikėtų kalbėti apie praktikas, kad 
atsižvelgtume į didelę istorinio įprasminimo įvairovę, — kaip esminga 
kultūros sudedamoji dalis yra būtinas žmogaus gyvenimo tormos ele- 
mentas. Ji sukuria „istorijos rašymą“ kaip galimą žmogaus gyvenimo 
orientavimo faktorių. Kiekvienas tarpkultūrinis lyginimas turi nuolat 
skirti dėmesio šiai politikai ir išnagrinėti jos specifines formas, kuriomis 
pasireiškia universalus praeities jprasminimo per pasakojimą aktyvu- 
mas. (Negalima neigti, kad istorinės sąmonės darbe egzistuoja nenara- 
tyviniai elementai”. Praeities naratyvinė prezentacija turi savo ribas, 
ber kultūrinio fenomeno, kuris vadinamas „Istorija“, savitumas negali 


būti aprašytas nelaikant pasakojimo praktikos konstitutyvia.) 

Šis pasakojimo aktyvumas išsilieja „Istorija“ kaip dvasiniu dariniu, 
kuriame praeitis kaip dabartinio gyvenimo (įskaitant jo ateities perspek- 
tyvą) determinacija ar orientavimas yra šiuolaikiška. Kas yra šios „Istori- 
jos“ esminiai elementai? Pirmiausia kalbama apie tai, kas atsimenama. 
Kad tuos elementus atskirtume nuo kitokio žmogiško atsiminimo turi- 
nio, turėtume išsiaiškinti, kokie atsiminimo dydžiai turimi galvoje, kai 
kalbama apie „Istoriją“, kaip kažką ypatingu būdu atsiminta. Kalbama 
apie atsiminimą, kuriame praeitis kokybiškai skiriasi kaip kitas laikas nuo 
dabartinio laiko ir, be to, dar ir peržengia savo gyvenimo patirties erdvę. 
Ši patirties erdvė nepašalinama, bet yra peržengiama griebiantis laiko kai- 
tos interpretacijos, taigi yra padaroma suprantama pasitelkus ankstesnį 
laiką. Kartu iš šios praeities atgalgriebos (Rückgriff) plaukianti ateities 
perspektyva plėtojama taip, kad ji peržengia savo gyvenimo ribas ir sutei- 
kia šiam gyvenimui, taip sakant, nemirtingumo dozę. Šis ypatingas lai- 
kiškas atsiminimo dimensijavimas yra būtina sąlyga, kad praeitis įgytų 
savitą „istorybės“ kokybę (antropologinės universalijos prasme). Istorinė 
sąmone dvasiškai išplečia žmogaus gyvenimo laiko dimensiją į laiko visu- 
mą, kuri siekia toli už save atsimenančiųjų gyvenimo laiko. 

Šis atsiminimo laiko horizonto išplėtimas yra būtina, ber nepakan- 
kama sąlyga savitai „istorinei“ išgriebos (Ausgriffs) iš praeities kokybei. 
Žmogaus dvasia gali pripildyti šią laiko dimensiją ypatinga „prasme“, 
kuri praeitį kaip patirtį daro reikšmingą dabarčiai ir ateičiai. Ši istori- 
nė prasmė yra vaizdas, vizija, vaizdinys arba idėja to laiko, kuris susieja 
dabarties lūkesčius, norus, troškimus, viltis, nuogąstavimus ir baimes 


su praeities patirtimis. Sudabartintas laikas sintezuojamas su ateities 


" Kinų tradicijoje ši patirtis nusakoma terminu pien (permaina su maišaties 
reikšme). 
* Plg. taip pat: Rūsen J. Zerbrechende Zeit (18 past.), S. 43 ir toliau. 

suprojektuotu laiku, praeitis ir ateitis susilydo į vieną visa aprėpianti 
laiko kaitos vaizdinį, kuris tarnauja kaip neatskiriama dabartinio žmo- 
gaus gyvenimo kultūrinių orientavimo ribų dalis. 

Štai šio laiko vaizdinio, kaip prasmingos žmogaus veiksmų ir kančių 
tvarkos, pavyzdžiai: tvarkos ir netvarkos reguliarios ir nepaliaujamos kai- 
tos idėja’; pažangos sąvoka; tikėjimas, kad Dievas valdo pasaulį ar kad 
yra visa apimanti moralinė pasaulio tvarka, kurią kinai vadina dao. Šios 
koncepcijos remiasi laiko tvarkos vaizdiniu. Taigi laiko vaizdiniai yra is- 
torijos prasmės pamatas. Žmonijos laikas sudėtingame praeities patirties 
ir ateities lūkesčio balanse kiekvieną praeities prasmę ir reikšmę formuoja 
kaip istoriją. Jau nestebina, kad lyginimo tikslais vis naudojamas šis pa- 
grindinis laiko skirstymas į ciklinį ir linijinį. Tik šis skirstymas kaip pa- 
prasta alternatyva nėra labai naudingas (geriausiu atveju naudingas tik 
kaip akcentuojanti perskyra) pamatiniams istorinio mąstymo būdams api- 
būdinti, nes nėra tokios istorijos sampratos, kuri nepanaudotų abiejų lai- 
ko vaizdinių. Taigi kultūrinį laiko sampratos savirumą reikėtų nagrinėti 
ne tiek ją priskiriant ciklinei arba linijinei laiko kategorijai, kiek keliant 
klausimą apie abiejų konfigūracijų specifinę sintezę. 

Lyginamasis požiūris į istorijos rašymą turi nustatyti ir sutvarkyti šiuos 
praeities istorinės prasmės ir istorinės reikšmės kriterijus. Paprastai jie iš- 
kyla ne detaliai išplėtota forma, bet kaip implicitiški principai arba labai 
veiksmingos prielaidos. Tuo labiau būtina juos eksplikuoti. Tarpkultüri- 
nis lyginimas turėtų prasidėti nuo pamatinių orientacinio bendravimo su 
laiko patirtimi prasmės ir reikšmės sampratų sisteminimo. Šios sampra- 
tos dominuoja visame istoriniame mąstyme, taip pat ir istoriografijoje: 
jos struktūruoja būdą, kuriuo istorinis mąstymas ir istoriografija praeities 
patirtį transformuoja į prasmingą ir reikšmingą istoriją dabarčiai. Tokia 
sistema dešifruoja istorijos semantikq ir atskleidžia ją lyginimui. 

Šios pamatinės kategorijos gali pasirodyti skirtingu būdu: kaip die- 
viškosios laiko tvarkos vaizdinys; kaip į dvi dalis padalytas pasaulis, 

kuriame žmonijos įvykiai yra mažiau svarbūs nei aukštesnės laikiškos 


tvarkos įsivaizduojamas pasaulis, dieviškosios esybės arba aukštesni ci- 


vilizacijos ar pažangos principai anapus kasdienybės trivialumo; kaip 


šiapusinio pasaulio tvarka, kuri egzistuoja jo kasdienybėje. Iš europie- 


tiškos ir kinų istoriografijos tradicijos aš norėčiau pateikti tokių sąvokų, 


kaip pamatinių istorinio žinojimo organizavimo veiksnių, pavyzdžių: 


Atsiminimas 


Prasmė 


Istorija 


chi „užrašyti, nupiešti ; huai(-ku); ssu(-ku) 
„Ilgesingai atsiminti (praėjusius laikus)“, i „prisiminti“; 
ts'ang-wang „praeitį išsaugoti (atmintyje); wen-ku 


„(tai, kas pamokoma) iš praeities atgaivinti“. 


dao „tikras kelias“; tien-li „daiktų prigimtinėje tvarkoje 
slypinčios taisyklės; aukščiausias moralės principas“; 
i ir i [tekstų atžvilgiu] „pažodinė prasmė, pasisakymas“ 


arba „intencionali prasmė; intencija; reikalas“. 


ku-chin „praeitis ir dabartis; istorinis laikas“; 
wang-shih „praėję įvykiai ; shih-chi „(praėjusių) 
veiksmų arba įvykių (res gestae) pėdsakai; ku-chin 
chih pien „istorinė kaita“; shih-chi, shih-ts’e 
„Istoriniai užrašai, istoriniai liudijimai (bistoria 
rerum gestarum)“; chi-ku „studijuoti senus laikus“; 
chien-wang „žvelgti į praėjusių laikų veidrodį“; 

lan ku-shih „nagrinėti senų laikų įvykius“; 

shih-lun „istorikų svarstymai, traktatai apie istoriją“; 
shih-hsüeh „istorinis mokytumas, istorijos kūrinių 


studijavimas“. 


`! Plg. Menzius IlIB.9: „Praėjo daug laiko nuo oikumenos atsiradimo; (nuo tada) 


viešpatauja tai tvarka, tai vėl chaosas.“ 

Tai papildo ir konkretizuoja: 


Tradicija 


Tolydumas/ 
Netolydumas 


Procesas, 
Vystymasis, 
Evoliucija, 
Transformacija, 


Pažanga 


Pakilimas/ 
Nuosmukis, 
Žlugimas, 


Zuvimas 

Shu (ku-shih) „perduoti (praėjusių laikų įvykius)“; 
ssu-wen „šitie mūsų pagerinimai, kultūrinė 
tradicija“; cheng-t'ung „teisėta imperijos 
paveldėjimo seka“; dao-t'ung „tikro kelio teisėta 
seka“. 


chu’an „perduoti“/ pu ch'uan „neperduoti“; 
shao-fu „(valdovo giminę) tęsti“; chi/chüen „tęsti“ / 
„nutraukti“; ch’eng „būti paveldėtoju, perimti 
pareigas, tęsti ; ch’ou-hsü „toliau vynioti giją; tęsti; 
hsiang-yin, yen-hsi „vienas kitą sekti, surišti, tolydi 
seka“. 


pien-hua „pasikeitimai ir virsmai“; yiian-liu „šaltinis 
ir žemupys, ištaka ir tolesnis vystymasis“; yen, ch'cen-, 
pien-ko „(progresuojantis) pasikeitimas, transformacija, 
perversmai ` keng-tsao, -chang „pakeisti, reformuoti, 
(pa)keitimai'; (feng-)hua „pakeičianti įtaka; 
papročių pakeitimas“; wang-hua, kung-hua 
„(moralinis) pasikeitimas per tikro valdovo 
dorybingą viešpatavimą arba per dorybės nuopelnus 
(šventųjų). 


hsing-fei, sheng-shuai „klestėjimas ir žlugimas“; 
te-shih „sėkmė ir nesėkmė“; sun-i „laimėjimas ir 
netektis“; wei „nykimas, žlugimas“; pien „nukrypimas, 
pablogėjimas, žlugimas“; cka „nukrypimas, 
išklydimas“; mo „nuosmukis, žuvimas“; yün(-to) 
„nukristi žemyn, žuvimas“; wang „prapulti, 


v= °'& 
Zuti . 

Revoliucija, Ko-ming „dangaus mandato pakeitimas“; ta-pien 

Restauracija „didelis perversmas“ / chung-hsing „vidurinis 
pakilimas“; fu-ku „sugrįžimas prie senos tvarkos“; 
po-luan „gydyti į chaosą patekusį pasaulį“; fang- 


cheng „sugrįžti prie teisingos tvarkos 


Tada reikėtų išnagrinėti įvairius „istorijos fenomenus“, kaip jie yra 
pateikti moralinės pasaulio tvarkos, išganymo istorijos, dieviškosios ap- 
vaizdos vaizdiniuose ir, žinoma, istorijos filosofijos specialioje discipli- 
noje nuo Apšvietos laikų ir galiausiai modernizavimo koncepcijoje ir 
postmodernybės kontrkoncepcijose. Palyginimui būtina rasti atitinka- 
mas pamatinės sąvokas ir sąvokines konsteliacijas kituose nei raštas is- 
torinės reprezentacijos būduose. 

Šiandien šitie prasmės kriterijai dažniausiai traktuojami kaip „fikty- 
vūs“, kaip išradimai, kurie neturi nieko bendra su tikrove. Šis požiūris 
leidžia istorinei sąmonės veiklai atsiskleisti tik labai vienpusiškai, nes 
negalima neigti, kad juose glūdi patirties elementas, kuris dvasinį kon- 
struktą „Istorija“ apibrėžia kaip vaizdinių, simbolių ir sampratų inter- 
pretacine galią. Labai dažnai šitie interpretaciniai elementai yra pačios 
žmonijos laiko kaitos patirties dalis, todėl jie klaidina, jeigu yra apibū- 
dinami vien tik kaip fiktyvūs. 

Tarp skirtingų istorinio pasakojimo kultūrinių praktikų ir jas atitin- 
kančių dvasinio konstrukto „Istorija“ apraiškų istorijos rašymas yra tik 
vienas iš daugelio fenomenų. Jis atlieka rafinuotą praeities sudabartini- 
mą, kuris yra susijęs su rašto mediumu ir priklauso nuo jo galimybių ir 
ribų. Jis suponuoja istorijos rašytojo (arba istorijos rašytojos) socialinę 
gyvenimo formą, kuri pademonstruoja tam tikrą kultūrinės specializa- 
cijos, netgi profesionalumo laipsnį ir atlieka specifinę socialinio ir poli- 
tinio gyvenimo ryšio funkciją. Palyginimo tikslams gali būti svarbūs šie 


klausimai: 

1. Kokį socialinį rangą turi istorijos rašytojai? 

2. Nuo ko jie priklauso? 

3. Kokią funkcinę poziciją jie turi politinėje sistemoje? 

4. Kokį vaidmenį jų darbas turi politinėje legitimacijoje arba delegi- 
timacijoje? 

5. Kokį vaidmenį giminė vaidina įtvirtinant jos specifinę kompe- 
tenciją, kuri apibrėžia istorijos rašytojus kaip socialinę grupę? 

6. Kokios grupės ar asmenys užsiima praeities sudabartinimu? 

7. Nuo ko ginasi istorijos rašytojai? 

8. Kas įteisina jų profesiją? 

Istoriografija yra specifinė istorinės sąmonės pasireiškimo forma. Ap- 
skritai ji apibūdinama per praeities sudabartinimą chronologinės tvar- 
kos įvykių, kurie pateikiami kaip „faktiski“, forma, t. y. empiriskai. Ly- 
ginimo tikslais yra svarbu žinoti, koks yra naratyvinės tvarkos santykis 
su vadinamaisiais praeities faktais. 

Kitas istorijos rašymo apibūdinimas yra jo kalbinė forma. Ar ji kal- 
ba eilėmis ar proza? Kas pasakoma šiomis dvejopomis rašymo formo- 
mis? Ar šių dvejopų kalbos formų reikšmė skirtingose kultūrose yra 
tokia pati? Vakarų kultūroje proza demonstruoja laiko kaitos prasmės 
integruojančios idėjos tam tikrą diskursyvų santykį su patirtimi. 

Ypač svarbi istoriografijos tarpkultūrinio lyginimo problema yra klau- 
simas, kokius kultūrinius vienetus iš tikrųjų reikia vieną su kitu lyginti? Ką 
reiškia, pvz., lyginti „kinų“ istorijos rašymą su „vakarietišku“? Prieš jsigili- 
nant į istorinės sąmonės ir skirtingų istorijos apraiškų detales, reikėtų išsi- 
aiškinti, kiek pagrįstai kiekvienu atveju suponuojamos istorijos rašymo 
„kultūros“ kaip lyginimo vienetai ir kiek pagrįstos juos pagrindžiančios 
konceptualizacijos. Ar šie vienetai tiesiog išvedami iš dabartinių duotybiy, 
ar suponuojamus lyginimo vienetus galima aptikti pačiuose kūriniuose? 
Kinijos arveju, atrodo, į šį klausimą paprasta atsakyti, nes dauguma kinų 
istoriografijos paradigminių kūrinių rėmėsi „Kinija kaip kultūriniu vie- 

netu istorikų ir jų adresatų vaizdiniuose. Ber ar galima tą patį pasakyti apie 
Europą? Ar savivokos horizontas arba istorinio identiteto plėtotė Vakarų 
istoriografiniuose kūriniuose visada yra „europietiška“? Palyginimą skati- 
nantį kultūrinį skirtumą būtina atskleisti iš pačių palyginty dalykų istori- 
nės perspektyvos, jis turi „kalbėti iš paties dalyko“, nes kitaip įvairių kultū- 
rinių perspektyvų lyginimo interpretacija gali eksplikuoti tiesiog nesusi- 
pratimą, arba palyginimas tampa tuščias ir lyginamus dalykus padaro viso 


labo naiviu interpretatoriaus išankstinių prielaidų atspindžiu. 


5. Sinchroninio 
lyginimo perspektyvos 


Sinchroninis lyginimas turėtų būti orientuo- 
tas į šiuos požiūrius, kuriuos aš norėčiau glaustai paaiškinti: a) istorinio 
pasakojimo kultūrinės praktikos tipai; b) istorinio įprasminimo tipai; 
c) istorinės sąmonės veiklos sąlygos; d) istorinio įprasminimo strategi- 
jos ir operacijos; e) istorinės prasmės topai ir f) istorinio orientavimo 
funkcijos. Galiausiai g) norėčiau įvardyti dar keletą pavienių analizės 
požiūrių, kurie apima skirtingus, bet čia toliau nesusistemintus istori- 


nio mąstymo ir istorijos rašymo aspektus. 


a. Istorinio pasakojimo 


kultūrinės praktikos tipai 


Tokie tipai pastebimi, kai istorijos rašymas pri- 
skiriamas skirtingiems praeities sudabartinimo būdams. Tuomet tampa 
akivaizdus ne tik jų ryšys su neistoriografiniais praeities traktavimo bū- 


dais, bet taip pat ir skirtumas nuo jų. Kaip istorijos rašymas yra susijęs su 

ritualais, ceremonijomis, šventinėmis eitynėmis, viešais atminimais, reli- 
giniais renginiais, pvz., piligrimų kelionėmis, arba kitais kolektyvinio at- 
siminimo perteikimais? Koks jo ryšys su kasdiene kultūra? Ar istorijos 
rašymas gali būti integrali šios kultūros sudedamoji dalis? Tolesni klausi- 
mai kyla iš socialinės istorijos perspektyvos: kokią vietą istorijos rašymas 
užima socialinėje hierarchijoje? Ar jis tam tikru jam savitu būdu traktuo- 
damas žmogiškus reikalus atspindi socialinę istorijos rašytojo poziciją ir 
ar jis tai supranta? Žinoma, galima pažvelgti į žmoniją iš socialinės hierar- 
chijos viršūnės arba iš apačios, užimti kitas pozicijas ir galiausiai veikti 
multiperspektyviai. Bet istorijos rašymas visuomet yra socialiai pozicio- 
nuotas ir politiškai angažuotas. Į tai turėtų atsižvelgti kiekvienas tarpkul- 
tūrinis lyginimas. Čia svarbi ne vien tik pozicija ir funkcija, bet ir tai, kaip 
abu šie dalykai realizuojami. Taip pat ir šiuo požiūriu galima tipologiškai 
skirti ir teoriškai vieną nuo kito atriboti skirtingus būdus. 

Reikšminga istorijos rašymo socialinės istorijos perspektyva yra susi- 
jusi su lytimi. Praeities sudabartinime svarbu skirti vyriškus ir moteriškus 
balsus. Istoriografijoje išreikštą laiko patirtį galima nagrinėti ir tuo požiū- 
riu, kaip ji traktuoja vyriško ir moteriško gyvenimo formas bei jų nët". 
Tas pats tinka kalbant apie istorijos rašymo orientavimo funkciją: kokį 
identiteto tipą ji pristato ir kaip per jį lyties identitetas yra susiejamas su 
istorija ir per ją artikuliuojamas? (Vakarų kultūroje, kaip žinoma, ilgą 
laiką moteriškumas buvo priskiriamas gamtai, o vyriškumas — istorijai. 


Kiek plačiai yra paplitęs šis priskyrimas ir kas su juo buvo daroma?) 


b. Istorinio įprasminimo tipai 
Teorijos, kuriose istorijos rašymas turėtų būti 


tarpkultūriškai lyginamas, esminė sudedamoji dalis yra visuotinė isto- 


rinio įprasminimo tipologija. Dauguma šios rūšies tipologijų rėmėsi 

istorinio vaizdavimo sukurta raštiška forma; kai kurios tipologijos su- 
konstruotos visuotiniau ir principingiau, ir apskritai orientuojasi į na- 
ratyvinį santykio su praeities patirtimi įprasminimą. Galima pasitelkti 
šias tipologijas iš naujesnės Vakarų istorijos teorijos literatūros: 

1. Droysenas savo „Istorikos“ topikos skyriuje skiria tyrinejamajj, 
pasakojamąjį (orientavimosi į įvykių laiko tėkmę siauresniąja prasme), 
didaktinį (į plačius švietimo tikslus orientuotos pasaulio istorijos pras- 
me) ir diskusinj vaizdavimą, kuris nagrinėja dabarties orientavimo pro- 
blemą iš istorinės perspektyvos”. 

2. Nietzsche turi galvoje tris santykio su praeitimi tipus — monu- 
mentalyjj, antikvarinį ir kritinį “. 

3. Haydenas Whithe pateikė labiausiai išplėtotą istorijos rašymo ti- 
pologiją. Istorinę prasmę jis pagrindžia keturiais tropais, kurie pavie- 
nius praeities faktus pasakojimu sujungia į prasmingą ir reikšmingą isto- 
riją, — metafora, metonimija, sinekdocha ir ironija. Jis į savo tipologiją įter- 


pia tris kitas istorinės prasmės dimensijas: keturis ermplotment* būdus 


3? Plg. taip pat teoriškai puikiai konceptualizuotą darbą: Epple, Angelika. Emp- 
findsame Geschichtsschreibung: Eine geschlechtergeschichtliche Studie zur Deutung der 
Zeit zwischen 1770 und 1815. Diss. Bielefeld Früjahr 2001; taip pat: Schmidt, Uta C. 
Vom Rand zur Mitte: Aspekte einer feministischen Perspektive in der Geschichtswissen- 
schaft. - Dortmund, 1994; Schmidt, Uta C. Für eine disziplinäre Matrix feministisch 
perspektivierter Geschichtswissenschaft // ÖZG 6 (1995), S. 237-256. 

> Droysen, Johann Gustav. Historik: Historische kritische Ausgabe | Ed. Peter 
Leyh. — Stuttgart; Bad Cannstatt, 1977, Bd. 1, S. 217-283, 445-450. Plg. Rüsen, 
Jörn. Bemerkungen zu Droysens Typologie der Geschichtsschreibung // Rüsen J. 
Konfigurationen des Historismus: Studien zur deutschen Wissenschaftskultur. -Frankfurt 
am Main, S. 267-275. 

* Nietzsche F. Apie istorijos žalą ir naudingumą // Kultūra ir istorija. — Vilnius, 
1996, p. 43-109. 


* [siužetinimo (angl). — Vert. 

(romantiškąjį, tragiškąjį, komiškąjį, saryriškąjį), keturis paaiškinimo for- 
maliu argumentavimu būdus (formistinį, mechanistinį, organicistinį ir 
kontekstualyjj) ir keturis paaiškinimo ideologine eksplikacija būdus 
(anarchistinj, radikalųjį, konservatyvyjj, liberalųjį)?". 

4. Mano paties tipologija susieja istorinio pasakojimo funkcinius ir 
struktūrinius elementus. Ji skiria keturis istorinio įprasminimo būdus: 


tradicinį, pavyzdinį, kritinį ir genetinį istorinio pasakojimo Opus", 


c. Istorinės sąmonės 
veiklos sąlygos 


Čia visų pirma reikia įvardyti religinius 
prasmės ir reikšmės kriterijus kaip istorinio mąstymo ir istorijos 
rašymo prielaidas?“ . Juk daugelyje visuomenių — mažų mažiausiai 
ikimodernaus tipo — religija yra svarbiausias šaltinis ta prasme, ku- 
rią istorijos rašymas pabrėžia santykyje tarp praeities, dabarties ir 
ateities. Yra trivialu nurodyti tai, kad istorinio mąstymo ypatingu- 
mą Vakaruose autoritetingai veikė krikščionybė?“ . Tai tinka ir savi- 
tai moderniam istoriniam mąstymui XIX a. istorizme, kai istorijos 
mokslas įgijo savo kaip akademinės dalykinės disciplinos su savo 
metodine tyrinėjimo strategija statusą. Santykis su religija gali funk- 
cionuoti kaip prasmės ir reikšmės kalbos iššifravimo raktas istorijos 
rašyme. 

Kad suprastume, kodėl atsiranda ir yra naudojami specifiniai is- 
torinio mąstymo prasmės kriterijai, reikėtų pirmiausia kalbėti apie 
iššūkius, kurie konstituoja istorinės sąmonės veiklą ir reikalauja isto- 
riografinio atsakymo. Aš jau minėjau šiuos iššūkius kaip lūžius ir 
sudirginimus laiko tėkmėje, kurie kelia grėsmę žmogaus gyvenimo 


laiko koherencijai. Žinomi šios netolydumo arogantiškos patirties 

pavyzdžiai yra Prancūzijos revoliucija kaip iššūkis istorizmui, Ro- 
mos užkariavimas — Augustino išganymo istorijos sampratai, Atėnų 
nauja politinė struktūra ir vaidmuo vėlyvajame V a. pr. Kr. - Hero- 
dotui”, imperijos suvienijimas Qin dinastijos laikais (221-206 m. 
pr. Kr.), jos greitas žlugimas ir Han imperijos įkūrimas - Sima Qia- 
nui (maždaug 145-90 m. pr. Kr.). Kadangi ne visi žmogaus gyveni- 
mo ryšio su laiku nedarnumai gali būti įveikti istoriniu pasakojimu, 
reikėtų kalbėti apie specifinę laiko patirtį, apie kurią kalba istoriog- 
rafıja. Kokia ypatinga problema išsprendžiama per istorizavimą (ir 


kokia ne)? 


3 White, Hayden. Metaistorija: istorinė vaizduotė XIX amžiaus Europoje I vert. 
H. Beresnevičiūtė-Nosalova, G. Lidžiuvienė. — Vilnius: Baltos lankos, 2003, 
p. 1—42. Tipologija buvo sukurta XIX a. istorijos rašymo analizės tikslais. Tačiau 
joje daromos perskyros yra pritaikomos kur kas plačiau, ji yra universalistiškai 
orientuota. 

" Rūsen, Jörn. Die vier Typen des historischen Erzählens // Rüsen J. Zeit und 
Sinn: Strategien des historischen Denkens. — Frankfurt am Main, 1990, S. 153-230; 
plg. Rosen J. Studies in Metahistory. — Pretoria, 1993, p. 3-14. 

* Plg. Gladigow, Burkhard. Historische Orientierungsmuster in komplexen Kul- 
turen: Europäische Religionsgeschichte und historischer Sinn // Müller; Rūsen. His- 
torische Sinnbildung (22 past.), S. 353-372. 

38 Apie tai, kad ši nuoroda nėra visiškai nereikalinga, byloja stebinanti properša 
teisėtai fundamentaliu laikomame Pagrindinių istorinių sąvokų straipsnyje „Būtovė, 
istorija“ („Geschichte, Historie“) (Brunner, Otto u. a. [Hg.]. Geschichtliche Grund- 
begriffe: Historisches Lexikon zur politisch-sozialen Sprache in Deutschland, — Stuttgart, 
1975, Bd. 2, S. 593-717), kalbant apie krikščioniško istorijos mąstymo ištakas anti- 
koje, ypač Augustino kūryboje. 

Meier, Christian. Die Entstehung der Historie // Koselleck, Reinhart; 
Stemple, Wolf-Dieter (Eds.). Geschichte — Ereignis und Erzählung (Poetik und Her- 
meneutik, Bd. 5). - München, 1973, S. 251-306. Meieris kalba apie „politiškai 
dererminuotą visa aprėpiančio perversmo procesą, gilų masteliy pasikeitimą“ 


(p. 254). 

d. Istorinio įprasminimo 
strategijos ir operacijos 


Pirmoje vietoje yra istorijos rašymo specifi- 
nė naratyvinė struktūra. Ar istorijos rašymas iš principo ir visada yra 
naratyvinis? Jei ne — kaip, pavyzdžiui, yra klasikinių analų Kinijoje at- 
veju, — kokią reikšmę tai turi pagrįstiems istoriniams prasmės kriteri- 
jams? Jei nėra jokios praeities istorinės reprezentacijos be naratyvinių 
elementų, kur tuomet mes randame šiuos elementus, jei svarbiausi tekstai 
struktūruojami kitaip? Papildomai reikėtų kalbėti apie egzistavimą ir 
vaidmenį tokių nenaratyvinių elementų, kaip vaizdiniai ir simboliai, 
kurių jokie pasakojimai negali reprezentuoti, bet jie gali išprovokuoti 


pasakojimus arba bent mažų mažiausiai sąlygoti jų prasmę ir reikšmę". 


e. Istorinės prasmės topai 


Šitie topai organizuoja praeities naratyving 
reprezentaciją, priskirdami jai dabarties problemas. Istorinius topus ga- 
lima apibrėžti kaip suvokimo ir reprezentacijos formas istorinės pras- 
mės tekstūroje. Kaip pasikartojantys pavyzdžiai, jie gali būti susiję su 
skirtingais turiniais. Garsiausias istorinės reikšmės topas Europoje iš- 
reiškiamas Cicerono posakiu Historia vitae magistra, o Kinijoje — veid- 
rodžio (chien) metafora“!. 

Istorijos rašymas, kuris reprezentuoja praeitį pagal šį topą, pavyzdžiais 
moko visuotinių žmonių elgesio taisyklių; jas apibūdina sprendimo ga- 
lios logika, kuri generuoja buvusių atvejų taisykles ir taiko jas būsimiems 
atvejams. Dažniausiai šios taisyklės yra politinio pobūdžio ir yra skirtos 
politinei veiklai, kad įpareigotų laikytis etinių valdžios ir viešpatavimo 
teisėtumo principų. Žinoma, yra daugybė ir kitų topų. Lyginimo tikslais 

reikėtų juos surašyti ir susisteminti į istorijos rašymo retoriką. Tokios 
retorikos, mano žiniomis, nėra. Todėl aš galiu išvardyti tik keletą topų, 
kurie paimti iš abiturientų istorinės sąmonės tyrinėjimo duomenų**: pra- 
eitis kaip priebėga arba kaip utopinis kontravaizdinys dabarčiai, praeitis 
kaip kas nors, kas turėtų būti pakeista, arba kaip įpareigojančių tradicijų 
vieta; dar pasitaiko tebegaliojančių praėjusių žmogaus gyvenimo formų; 
praeitis kaip patirtis, kuri eksplicitiškai turi būti susieta su dabarties gyve- 
nimo sąlygomis; praeitis kaip mokytoja, istorija kaip mokymo medžiaga. 


f. Istorinio orientavimo 
funkcijos 


Istoriografija atlieka kultūrinę orientavimo 
funkciją. Jos labiausiai įsidėmėtina ir svarbiausia apraiška yra tų, 


kuriems ji adresuojama, istorinio identiteto artikuliacija. Lyginimo 


* Plg. Friese, Heidrun. Bilder der Geschichte // Müller; Rūsen. Historische 
Sinnbildung (22 past.), S. 328-352; toliau: Rüsen J. Zerbrechende Zeit (18 past.), 
S. 43 ir toliau. 

*! Šis topas aptinkamas visose aukštosiose kultūrose kaip pavyzdinio pasakojimo 
dominuojantis įprasminimo principas. Pvz., jis dominuoja Ibn Khalduno (1332-1406) 
Pavyzdžių knygoje (Mugaddima) ir Ssu-ma Kungo (1019-1086) Aiškus veidrodis, 
padedantis valdyti (Tzu-chih t ung-chien). 

"7 Rüsen, Jörn. Untersuchungen zum Geschichtsbewuftsein von Abiturienten 
im Ruhrgebiet // Borries, Bodo von; Pandel, Hans-Jürgen; Rüsen, Jörn (Eds.). 
Geschichtsbewufßstsein empirisch. — Pfaftenweiler, 1991, S. 221-344; plg. Borries B. u. a. 
Geschichtsbewußtsein von Schülern und Studenten im internationalen und inter- 
kulturellen Vergleich // Borries, Bodo von; Rüsen, Jörn (Eds.). Geschichtsbewußtsein 
im interkulturellen Vergleich: Zwei empirische Pilotstudien. - Pfaffenweiler, 1994, 
S. 79-206. 

tikslais reikėtų skirti įvairius požiūrius, kurie susiję su identiteto feno- 
menu. Ypač svarbi yra erdvinė istorinio identiteto sklaida ir normos 
bei vertybės, kurios nulemia šią sklaidą. Kas istoriniuose pasakojimuose 
apimama ir kas iš jų pašalinama? Kaip vaizduojamas santykis tarp 
abiejų grupių? Kur yra riba tarp savastingumo ir kitoniskumo, tarp 


bendrumo ir svetimumo? 


g. Kiti naratyvinio 
įprasminimo požiūriai 


Yra daugybė kitų istorinio įprasminimo tak- 
torių ir elementų, į kuriuos reikėtų atsižvelgti kaip į teorinius lygini- 
mo parametrus. Ir čia dar stinga jų ryšio sistemingos tvarkos; aš turiu 
apsiriboti tuo, kad juos išvardysiu klausimo forma: 

— Kaip praeities įvykiai derinami vienas su kitu? Kokio pobūdžio 
racionalumas nustato šį derinimą? 

— Koks skirtingų patirties ir reikšmės elementų sintezavimo lygmuo 
dominuoja? 

— Kiek pats istorijos rašymas savaime yra refleksyvus savo struktūros 
ir savo principų atžvilgiu? 

— Kokio stiprumo analitinė ir aiškinamoji istorinės reprezentacijos 
galia? 

— Kokį vaidmenį vertybės ir normos vaidina praeities kaip istorijos 
interpretacijoje? 

— Iki kokio laipsnio istorizuojama praeitis? 

— Labai svarbus klausimas — ką istorikai daro su kitų ir svetimų kul- 
tūrų patirtimi. Ar kiti marginalizuojami ir panaudojami kaip savo norų 
ir įsivaizdavimų projekcijos plotmė, ar yra pastebimas sugebėjimas pri- 


pažinti kitoniškumą? 

— Aš jau minėjau problemą, kad istorijos rašymas yra pagrįstas dve- 
jopai: pirma, patirtimi, antra, jos interpretacijos patirtį pranokstančiais 
elementais, kurie dažnai apibūdinami kaip „fiktyvūs“. Kalbant apie šių 
elementų santykį teorinė pastanga turėtų būti nukreipiama į tai, kad 
būtų identifikuotos ir susistemintos tipiškos faktiškumo ir fiktyvišku- 
mo konsteliacijos santykiuose su praeitimi. Šis santykis gali būti panau- 
dojamas kaip vystymosi stadijos indikacija, nes aš manau, kad aiškus 
faktiskumo ir fiktyviškumo atskyrimas reikalauja labai aukštos kultū- 
ros, kuri disponuoja istorinio įprasminimo išdiferencijuota procedūra 
ir pabrėžia praneštos praeities faktiškumą. 

— Kitas svarbus palyginimo elementas yra istoriografijos žanras ir jo 
suskaidymas. Kokios skirtingos istorinio vaizdavimo rūšys gali pasitaiky- 
ti? Aš išvardysiu keletą vaizdavimo formų, būdingų europietiškai tradici- 
jai: įvykių istoriją pasakojanti, katechetinė, tyrinėjanti, lentelinė, lemine 
(lemmatische). Kaip šios formos buvo susistemintos ir susietos su kitais 
žanrais? Kuo tokia tvarka išsiskiria palyginti su šiandien įprastu istorinių 
tekstų sisteminimu? Tik lyginamasis požiūris istorijos teorijai gali duoti 
itin svarbų įvertinimą, ar ir kokiu mastu naratyvinis vaizdavimo būdas, 
kuris šiandien traktuojamas tiesiog kaip visų kitų matrica, tikrai domi- 


nuoja visuotinai ar tik specifiniuose kultūriniuose kontekstuose. 


6. Diachroninio lyginimo 
perspektyvos 


Čia kalbama apie santykio su praeitimi po- 
kyčius. Teoriniu požiūriu turi būti identifikuojami istorinio mąstymo 
ir istorijos rašymo pokyčio lemiami faktoriai, eigos formos ir kryptys. 
Tačiau prieš susiejant pasikeitimo perspektyvas, reikia aptarti ir pagrįsti 


visuotinę periodizaciją, kuri istorijos rašymui padeda surasti savo vietą 

visa aprėpiančios bendrame kultūrinės evoliucijos procese. Toks peri- 
odizavimas išreiškia istorijos rašymo priklausomybę nuo jo konteksto. 
Iš šio konteksto istorijos rašymas patiria savo konstitutyvius iššūkius ir 
įgyja savo pagrindinius prasmės kriterijus. Šiame kontekste jis atlieka 
savo orientavimo funkciją (arba jos neatlieka). Yra ginčytina (mano ma- 
nymu, mažai pagrįsta), ar pagrindinės Europos istorijos epochos gali 
būti perkeliamos į kitas kultūras. Jei tai neįmanoma, tuomet skirtingi 
periodizavimai turi būti mažų mažiausiai vienas su kitu lyginami tuo 
požiūriu, pagal kokius kriterijus skiriamos epochos. 

Vieną esminį požiūrį istoriografijos bendram periodizavimui siūlo tam 
tikru metu dominuojanti kultūrinės komunikacijos medija. Trijų epo- 
chų skyrimas, kurio pirmoji aproksimacija yra žodžio, rašto ir „elektro- 
niškumo“ (Elektronalitūt) perskyra“?, atveria kultūrinės kaitos perspekty- 
vą. Kad labiau priartėtume prie specifinės istorijos rašymo raidos, turėtų 
būti atidžiau nagrinėjami faktoriai ir elementai, dėl kurių vyksta pasikei- 
timai praeities istoriniame įprasminime ir reprezentacijoje. Tokios istori- 
jos rašymo pasikeitimų varomosios jėgos pavyzdys yra žinių apie praeitį 
prieaugis. Jis gali paskatinti naujus istorybės kategorizavimus, o šie nauji 
kategorizavimai skatina istorijos rašymo visuotinį perstruktūravimą. Pvz., 
modernaus, genetinio mąstymo atsiradimas XVIII a. pabaigoje negali būti 
pakankamai paaiškintas, jeigu neatsizvelgiama į žinojimo apie žmoniją 
proveržį tuo metu. Panaši istorinio žinojimo akumuliacija vyko Kinijoje, 
ber ten ji, atrodo, ne taip kaip Europoje, nesukėlė jokio palyginamo fun- 
damentalių istorinio suvokimo ir interpretacijos kategorijų pasikeitimo. 

Kitas klausimas yra susijęs su pačia istorijos rašymo kaita. Ar čia 
egzistuoja pažangos patirtis, kuri remiasi tam tikros grupės, su kuria yra 
susiję istorikai, savo vertės jausmu? 

Vienas iš svarbiausių diachroniško lyginimo parametro požiūrių yra 
pasikeitimų kryptis. Ar įmanoma užfiksuoti tendencijas, kurios apima skir- 


tingas kultūras? Siandien šis klausimas yra gerokai diskredituotas, nes jis 

yra per daug paveiktas vakarietiškos ideologijos viešpatavimo. Ber Vaka- 
rų kultūrinio imperializmo atmetimas neturėtų skatinti nekelti šio klau- 
simo. Be to, klausimas apie visas kultūras aprėpiančią istoriografijos rai- 
dos kryptį yra neišvengiamas, nes visos pasaulio šalys dabar yra tiesiogiai 
arba netiesiogiai įtrauktos į modernizavimo procesą, ir modernizavimas 
kaip kryptingas ir negrįžtamas žmogaus pasaulio pasikeitimas visiems da- 
lyviams yra pamatinis istorinio orientavimo iššūkis. Ypač svarbu žinoti, 
ar nevakarietiškų šalių kultūros istorijoje yra tendencijų, kurios skatina 
eiti ta pačia kryptimi, kaip ir Vakaruose. Jeigu egzistuoja kultūros vysty- 
masis arba evoliucija, kuri potencialiai apima visas šalis, tuomet moder- 
nizavimo procesas yra visai kas kita nei vien tik susvetimėjimo siaubas, ir 
jis gali netgi būti suprantamas kaip galimybė įgyti arba atgauti savo iden- 
titetą platesnėje žmonijos perspektyvoje. 

Kad įgytume patikimą tokios kultūras aprėpiančios plėtros krypties 
vaizdinį, patartina panaudoti Maxo Weberio universalaus racionalizavi- 
mo ir atkerėjimo sampratą kaip istorijos rašymo lyginamosios analizės 
klausimą. Nėra jokio istorijos rašymo be racionalumo elementų, t. y. be 
sistemos taisyklių, nuo kurių, kaip sąvokų sudarymo, patirties pritaiky- 
mo praeities reprezentacijai ir koherentiškos argumentacijos strategijos, 
priklauso įprasminimo procesas istorinėje sąmonėje. Šis racionalumas tu- 
rety būti rekonstruojamas atsižvelgiant į jo galiojančių kriterijų raidą. 
Racionalizavimas čia reiškia galiojimo pretenzijų universalizavimą. Tą patį 
reikėtų padaryti ir kalbant apie normas ir vertybes, kurios sudaro istorinį 
identitetą. Ar galima įžiūrėti jų kryptingą judėjimą, kuris gali būti apra- 
šomas kaip galiojimo universalizavimo procesas, ir ar jis vyksta panašia 


kryptimi kaip istorinio identiteto erdvinė plėtra? Tokį universalizavimo 


* D'Haenens, Albert. Oralité, Scribalite, Electronalite: la scribalitė occidental 
depuis le moyen age. — Louvain-la-Neuve, 1987. 

procesą galima matyti daugelyje kultūrų?“ Jis prasideda tuo, kad maža 
socialinė grupė archajinėse visuomenėse save suvokia kaip „žmoniją , ir 
priskiria modernios istorijos žmonijos kategorijai. Šį universalizavimą la- 
bai dažnai lydi jį atitinkantis regionalizavimas, vidinis istorinės savivokos 
diferencijavimasis. Atitinkamai universalizavimo samprata turėtų būti pra- 
plėsta ir papildyta partikuliarizacijos ir individualizacijos samprata. Tai 
yra universalizavimo koreliatas, pasekmė, o kartais taip pat ir reakcija į jį. 

Kita vystymosi kryptis gali būti teoriškai projektuojama atsižvelgiant 
į „faktų“ traktavimą ir jų santykį su spėjama laiko tvarka. Ar egzistuoja 
visaaprėpiantis istorijos rašymo „pozityvinimo“ procesas didėjančia „po- 
zityvių“ faktų (empiriškai duotų, taigi erdviškai ir laikiškai fiksuotų da- 
lykų padėčių) integracija į laiko tvarką? Archajinėse visuomenėse tokio 
pobūdžio faktai nėra ypač svarbūs dieviškos pasaulio tvarkos naratyvi- 
nei prezentacijai erdvėje ir laike”. Mitų, kurie tokią pasaulio tvarką 
sudabartina pasakojimu, jtikinamumas ir poveikio galia apskritai ne- 
priklauso nuo chronologiškai fiksuotų datų ar nuo to, ką jie pasakoja 
apie praeitį, teisingumo empirinio įrodymo. 

Nors kultūras aprėpiančioje ilgalaikėje vystymosi perspektyvoje ši 
„metafaktinė“ laiko tvarka nedingo (pvz., ji toliau gyvuoja Sigmundo 
Freudo istorijos mąstyme ir Jungo archetipuose), vis dėlto ji turėjo už- 
leisti vietą kitiems vaizdiniams, kuriuose pozityvių įvykių ir struktūrų 
laiko grandinė įgijo lemiamą reikšmę. Šis „pozityvinimas“ yra tiesiogiai 
susijęs su specifinės „istorybės“ sąvoka. Siaurąja prasme (taip aš ją var- 
toju toliau pavaizduotame periodizavime) ji reiškia naratyviai struktū- 
ruotos laiko tvarkos empirinį pagrįstumą praeities patirtimi. Laikas kaip 
tvarkos jėga, kuri pašalina kontingencijos siaubą, konceptualizuojamas 
realiai gyvento gyvenimo įvykių kontekste. 

Šioje argumentacijos linijoje aš norėčiau pasiūlyti periodizaciją, ku- 
rios išeities taškas yra negrįžtama kultūrinės komunikacijos medijų trans- 


formacija. Siame pasiūlyme istorinio įprasminimo „pozityvinimas“ ar 

Universali istorinio mąstymo periodizacija 

* Kitame šioje rinktinėje skelbiamame tekste aš pamėginau parodyti tokį procesą 
ryšium su klausimu apie žmogaus teisių universalumą ir jį atitinkančias žmogaus bū- 
ties, savastingumo ir kitoniskumo apraiškas. 

“ Plg. Müller, Klaus E. Zeitkonzepte in traditionellen Kulturen // Müller; Rūsen. 
Historische Sinnbildung (22 past.), S. 221-239; Müller K. E. Ereignisse — eine Sys- 
temskizze // Blanke, Horst-Walter; Jaeger, Friedrich; Sandkühler, Thomas (Eds.). 
Dimensionen der Historik: Geschichtstheorie, Wissenschaftsgeschichte und Geschichtskul- 
tur heute. Jörn Rüsen zum 60. Geburtstag. - Köln, 1998, S. 13-26. 

(siaurąja prasme) „istorizavimas“ konceptualizuojamas remiantis me- 
dijų transformacija. Šis periodizavimo eskizas gali būti naudojamas 
kaip euristinė ir hipotetinė priemonė tam, kad istorijos rašymo isto- 
riniam mąstymui būtų duota visa aprėpianti laiko tvarka. Tas eski- 
zas yra sukonstruotas taip, kad jis numato netgi galimą tolesnį, būsi- 
mą vystymąsi — „postistorinę“ epochą, kuri idealiai tipiška forma 
apibendrina itin provokuojančius postmodernaus istorinio mąsty- 
mo elementus. 

Istorija kaip specialus mokslas vaizduoja šio racionalizavimo for- 
mas ir vystymosi pakopas““. Bet racionalizavimas yra ne tik moder- 
nizavimas. Visada egzistavo prieš jį nukreipta reakcija, „užkerėjimas 
iš naujo“ („Wiederverzauberung )santykio su praeitimi atžvilgiu, ir 
tai mažų mažiausiai kompensuoja prasmės ir reikšmės praradimą, 
kurį lėmė metodinių tyrinėjimo strategijų racionalumas traktuojant 
praeities patirties duotybes* . Taigi lyginamasis požiūris į istorijos 
rašymą visada turi atverti dvigubą perspektyvą: į atkerėjimą lygiai 
taip pat kaip į jo kompensavimą metaracionaliais ir dažnai taip pat 
iracionaliais užkerėjimais iš naujo. Racionalizavimas kaip atkereji- 
mas atveria vis naujus arba performuluotus (taip sakant „retormuo- 
tus“) žmogaus gyvenimo laiko dimensijoje prasmės ir reikšmės šalti- 
nius bei potencialus. 

Galiausiai reikia nurodyti dar vieną esminį modernumo indikato- 
rių: atsiradimą ir įsigalėjimą vaizdinio apie vieną visa aprėpiančią is- 
toriją, kuri apima visą žmonijos patirties sritį jos laiko dimensijoje; 
taigi istorija konceptualizuojama kaip laikiškas vystymosi totalumas, 
kuris apima visas kultūras praeityje, dabartyje ir ateityje. Ar galima 
tokį istorijos vaizdinį euristiškai vaisingai pritaikyti kitoms istorinio 
mąstymo tradicijoms ir kaip jame pačiame išsiskiria kultūrinis istori- 
nio mąstymo skirtumas? Šiame kontekste vienos vienintelės visa aprė- 


piančios ir objektiškai suprantamos istorijos vaizdinio postmoderni 


254 il. Istorijos moksias 


kritika įgauna ypatingą reikšmę, nes ji suskaido šią vienybę į daugybę 
kultūrinių skirtumų. Žinoma, kartu iškyla ir visa aprėpiančio požiū- 


rio perspektyvos praradimo pavojus“. 


7. Nauji klausimai 


Pasibaigęs XX a. istoriniam mąstymui ir is- 
torijos rašymui dar nedavė pakankamai atsakymų į pamatinius iššū- 
kius, kurie susiję su esminiais istorijos prasmės ir reikšmės kriterijais. 
Aš turiu galvoje holokausto patirtį ir panašius masinių žudynių feno- 
menus arba kitus radikalius žmonijos laiko tėkmėje prasmingumo pa- 
žeidimus. Pateiksiu neeuropietišką pavyzdį: Taipingų sukilimas pa- 
reikalavo dvidešimt milijonų aukų. Tokios patirtys veikia traumuoja- 
mai. Tik viešame atsiminime jos dažniausiai išstumiamos į pasąmonę, 
kur jos tuomet nepastebimai, bet vis dėlto labai efektyviai, tarsi „ob- 
jektyviai“, kelia prasmės klausimą. Istorijos atžvilgiu ši pasąmonės di- 
mensija turėtų būti atskleista kaip „iškalbingas tylėjimas“, kuris kul- 
tūriniam orientavimui daro savitą poveikį. Kad tokia interpretacijos 


procedūra būtų įtikinama, reikėtų parodyti tokio išstūmimo požymius 


* Atitinkama racionalizavimo teorija išdėstyta: Rüsen J. Konfigurationen des His- 
torismus (33 past.), S. 29-81. Žinoma, čia išrutuliotą racionalizacijos sampratą reikia 
patikrinti ir modifikuoti dviem atžvilgiais: pirmiausia ji turi būti formuluojama iš 
europietiškos perspektyvos, be to, turi būti parodytas jos tinkamumas kultūrą lemian- 
čiai racionalizavimo perspektyvai, analogišką racionalizacijos potencialą identifikavus 
neeuropietiškose istorijos kultūrose. 

* Plg. taip pat šioje rinktinėje spausdinamą J. Rūseno straipsnį „Istorinis metodas 
ir religinė prasmė“, p. 149-185. 

* Plg. taip par 5 sk.: Küttler; Rūsen; Schulin. Geschichtsdiskurs, Bd. 1 (10 past.), 
S. 17-30. 

artikuliuotose praeities reprezentacijose. Tai būtų pirmas žingsnis ben- 
dro klausimo kėlimo ir atsakymo į šį iššūkį link. Tai turėtų tapti me- 
todiniu principu sistemingai kelti klausimą dėl istorinio mąstymo ir 
istorijos rašymo intencionalių ar neintencionalių procedūrų, kurios 
parodo kažką panašaus į „negatyvią istorijos prasmę“. Tokia negatyvi 
prasmė ar beprasmybė gali būti atskleista kaip „reprezentacijos riba 
Tai jau paradigmiškai diskutuojama ryšium su holokaustu*?. Disku- 
sijos galėtų būti vaisingos, kai tenka tokių ribų ieškoti įprastoje isto- 
riografijoje, kuri specialiai netiria holokausto. Tada akiratyje galėtų 
atsidurti istorinės sąmonės dimensija, kurioje istorijos rašymas byloja 
tylėjimo kalba”. 

Aš jau pradžioje pabrėžiau, kad ber koks darbas su istoriografija, 
ypač lyginimas, įeina į aktualius identiteto formavimo procesus, todėl 
visada priklauso ir nuo praktinių interesų. Tai tinka ir pasiūlytai strate- 
gijai, kaip tarpkultūriškai palyginti istoriografijos istoriją. Šios strategi- 
jos praktinė intencija yra ir negatyvi, ir pozityvi: negatyvi, nes ji gali 
kliudyti kultūrinių ypatumų ideologiniams apibendrinimams, kurie slypi 
istorinių darbų prielaidose ir dominuojančiuose vaizdiniuose. Ypač tu- 
rety būti vengiama plačiai išplitusios savastingumo ir kitoniskumo di- 
chotomijos bei ją atitinkančios pašalinimo strategijos identiteto forma- 
vimo procese. Pozityvi, nes mokslininkai turėtų sugebėti pristatyti men- 
taliniame vyksme įvairių kultūrų, tautų ir visuomenių istoriografinę 
tradiciją, kuri glūdi lygybės ir skirtybės sankirtos lauke. Tiems, apie 
kurių identitetą kalbama, turėtų būti suteikta galimybė suvokti pačius 
save Kitų kitoniskume, kai jų istoriografija ir jų istorijos kultūra paten- 
ka į akiratį. Tada jų komunikacija su Kitais galėtų tapti tarpusavio pri- 
pažinimo pastanga. 

Žinoma, tarpkultürinio lyginimo darbas neišbaigia šios komunika- 
cijos. Priešingai, lyginimas turėtų padėti tarpkultūriniame istorybės dis- 


kurse intensyviau ir refleksyviau atskleisti ir pabrėžti skirtumus. Ar to- 

kiu atveju pasikeičia išankstinis to, kas sava, ir to, kas svetima, suprati- 
mas, ir kaip jis pasikeičia, yra atviras klausimas. Būtent šią abejonę ir 
turėtų parodyti sėkmingas palyginimas. Šiuo požiūriu tinka teiginys, 
kad nėra nieko praktiškesnio už gerą teoriją. Teorijos valdomas sin- 
chroninis ir diachroninis lyginimas peržengia į tarpkultūrinės komuni- 
kacijos pragmatiką. Tai atskleidžia naujas ir kitas teorijos problemas: 
lyginimo parametras virsta praktikos, kurioje gali būti atskleidžiamos ir 


realizuojamos pripažinimo galimybės, reguliatyvu. 


Versta iš: Rūsen J. Theoretische Zugänge zum 
interkulturellen Vergleich historischen Denkens // 
Rüsen J. Geschichte im Kulturprozek. — Köln: Weimar; 
Wien: Böhlau Verlag. 2002. S. 231-266. 


° Friedländer, Saul (Ed.). Probing the Limits of Representation: Nazism and the 
„Final Solution“. — Cambridge, 1992. 

* Plg. taip pat literatūrinę atsiminimų apie imperatoriaus kariuomenės įvykdytą 
Nankingo, Taipingų sukilėlių sostinės, atkariavimą 1864 m. versiją. Šiuose atsimini- 
muose, kurie mielai pamirštami, autorius daro aliuziją į Liang dinastijos (502-557 
m.) žlugimą apraudojusio poeto Yü Hsin (513-581) liūdesio elegiją apie Chiang-nan 
(Ai Chiang-nan fu): „Ir aš bijau pažvelgti atgal, per daug įdėmiai skaityti Yü Hans fu“ 
(Owen, Stephen. Place: Meditation on the Past at Ching-ling // Harvard Journal of 
Asiatic Studies, 56 [1990], p. 417-457). 

TARPKULTURINĖ 
KOMUNIKACIJA 
Etnocentrizmo iššūkiai ir 


kultūros mokslų atsakymas! 


O. ribos, ak ribos 
Beribiškai mes apriboti 
Atskirti ir užantspauduoti 


Ten lieka ten ır čia lieka čia. 


Tu esı anapus, 
Aš esu šiapus. 
Aš lieku ten. 
O tu lieki čia. 
Erika Mann“ 


Keistu būdu mumyse pačiuose yra svetimybė: 
ji yra mūsų identiteto paslėptoji puse.... kai 
mes ją savyje pažįstame, neleidžiame sau jos 
niekinti. 
Julia Kristeva? 


Tarpkultūrinė komunikacija yra dabartinis is- 
torijos kultūros priesakas. Tai turi praktines priežastis. Problemos, kurios 


yra susijusios su tarpkultūrinės komunikacijos reikalavimu, atsiranda 


! Pirmas variantas: Rüsen, Jörn; Gottlob, Michael; Mittag, Achim (Eds.). Die Vielfalt 
der Kulturen (Erinnerung, Geschichte, Identität). — Frankfurt am Main, 1998, Bd. 4, S. 12-36. 
? Keiser-Hayne, Helga. Beteiligt euch, es geht um eure Erde. Erika Mann und ihr 
politisches Kabarett die „Pfeffermühle“ 1933-1937. - München, 1990, S. 92 ir toliau, 
cituota: Harpprecht, Klaus. Tomas Mann: Eine Biographie. - Reinbek, 1996, Bd. 1, S. 830. 
? Kristeva, Julia. Fremd sind wir uns selbst. — Frankfurt am Main, 1991, S. 11. 

ne akademinio diskurso viduje, bet primygtinai iškyla iš praktinių po- 
reikių. „Praktinius poreikius“ aš suprantu kaip gyvenimo praktikos kul- 
tūrinio orientavimo problemas, kurioms dar nera jokių išmėgintų ir 
pasiteisinusių sprendimų. Šie poreikiai išauga iš įvairių veiksmų patir- 
čių, ypač globalizavimo proceso politikos, bet taip pat ir iš kasdienybės 
visuomenių, kurios susiduria su uždaviniu įveikti kultūrinius skirtu- 
mus, išryškėjančius dėl gyventojų perdislokavimo, imigracijos arba dėl 
politinės valdžios pasikeitimų (kaip Pietų Afrikoje), ir integruoti juos į 
ateityje tiksiančias bendro gyvenimo formas. 

Pirmiausia aš norėčiau remdamasis elementarių ir visuotinių identi- 
teto formavimo kultūrinėmis procedūromis ir jų apraiškomis moder- 
nizacijos procese išanalizuoti iššūkį ir parodyti, ką įvairių kultūrų su- 
sidūrimas reiškia jo paliestiems žmonėms. Man ypač rūpės moderny- 
bės etnocentrizmas ir prieš jį nukreipti sąjūdžiai. Antra, aš norėčiau, 
apžvelgdamas istorinio mąstymo orientavimo funkciją, aptarti galimy- 
bes, kaip susidoroti su šiais iššūkiais visa apimančiame bendro gyveni- 
mo kontekste. Pabaigoje aš norėčiau keliais pavyzdžiais pateikti tarp- 
kultūrinės komunikacijos vaizdinių ir strategijų, kurie gali būti pritai- 
kyti tokiam susidorojimui. Tačiau visų pirma kalbėsiu apie kultūros 


mokslus, o ypač apie istorijos mokslą. 


|. Etnocentrizmo iššūkis 


Pasaulio politikoje 1989 metais įvyko radi- 
kalių permainų, dėl kurių įvairios šalys pateikė naujų pripažinimo ir 
įtakos pretenzijų. Šios pretenzijos grindžiamos savomis kultūros tradi- 
cijomis ir įsitikinimo, kad jos turi ateitį, jėga atmetant Vakarų domina- 
vimą. Taip pat ir Vakaruose „kultūros“ faktorius įgavo naują ir didesnę 


politinę reikšmę. Pasaulio tvarka šaltojo karo metu pakriko, o jos vieto- 


262 Ill. Istorijos politika 


je ėmė sklisti dar ne visai aiški, bet savo pagrindiniais bruožais jau ma- 
toma globalinė tarpusavio priklausomybės sistema, kurioje tuo pačiu 
metu siekiama išlaikyti kultūrinius skirtumus. 1989 m. lūžis paskatino 
naujus politinio orientavimo poreikius, ir „kultūra“ atrodo kaip tinka- 
mas šių poreikių patenkinimas. 

Dėmesio vertas liudijimas yra Samuelio Huntingtono į knygą iš- 


plėstas straipsnis „The clash of civilizations“* 


. Huntingtonas atsako į 
orientavimo krizę po 1989 m. pasiūlymu pasaulio politiką interpretuo- 
ti, planuoti ir realizuoti pagal clash of civilizations modelį. Politinio orien- 
tavimo pagrindas vadinamas „kultūra“ (taip aš išversčiau civilization). 
Tuo žodžiu vadinama vertybių ir simbolių sistema, kuri sukuria identi- 
tetą kaip pagrindinį į bendruomenę sujungiantį plačiausios socialinės 
apimties įsitikinimą. Tas įsitikinimas turi būti traktuojamas kaip esmi- 
nis politinio veikimo faktorius. Kultūros kategorija apibrėžia priklau- 
somybę ir atribojimą, kolektyvinę savastį priešpriešina kitų kitonišku- 
mui ir taip nužymi skirtingų veiksmo subjektų santykių sistemas. Kad 
„kultūra“ vaidina šį vaidmenį, iš tikrųjų nėra jokia nauja įžvalga. Tą 
dėmesį, kurio sulaukė Huntingtono knyga, lėmė kai kas kita: tarpkul- 
tūrinio santykio kaip „clash“ apibūdinimas. Jo kultūros supratimas, pa- 


prastai siejamas su tradicijomis, kuriose Spengleris ir Toynbee vaidina 


* Huntington, Samuel. The Clash of Civilizations // Foreign Affairs, 72 (1993), 
p. 22-49; Huntington S. The Clash of Civilizations. - New York, 1996. Susidomėji- 
ma šiomis tezemis iškalbingai liudija faktas, kad Huntingtonas savo idėjas pateikė 
žymiai ekonomikos ir mokslo sričių publikai diskusijoje, kurią surengė Deutsche 
Bank Alfredo Herrhauseno fondas. Plg. Seebacher-Brandt, Brigitte ir kt. (Eds.). 
Kampf der Kulturen oder Weltkultur? Diskussion mit Samuel P. Huntington. — Frank- 
furt am Main, 1997. Juo labiau kalba apie „kultūrų kovą“ tapo sparnuotu posakiu del 
2001 m. rugsėjo 11 d. teroro antpuolio. Apie Huntingtono kritiką plg.: Moller, 
Harald. Das Zusammenleben der Kulturen: Ein Gegenentwurf zu Huntington. — 3. Aufl. - 
Frankfurt am Main, 1999. 

svarbų vaidmenį, išplaukia iš kolektyvinio identiteto logikos, kurios po- 
žiūriu tiesiog savaime suprantamas dalykas yra iš esmės netaikus santy- 
kis tarp įvairių kultūrų didžiųjų subjektų. Politinių sistemų šaltasis ka- 
ras pakeičiamas kultūrų šaltuoju karu, ir nesunku įsivaizduoti grėsmin- 
gus išorės priešus, kurie savo kultūra iš esmės grasina Vakarams. Šios 
koncepcijos apie kultūras kaip politinių veiksmų pamatinius didžiuo- 
sius subjektus ilgą laiką konfliktuojant dėl galios ir valdžios strateginė 
reikšmę ir politinis bei ekonominis pragmatiškumas yra akivaizdūs: ši 
koncepcija sukuria priešo vaizdinius, o kartu ir skatina veiksmus, įteisi- 
nančius karines industrines institucijas ir pagyvinančius politinės veik- 
los resursus struktūrinės grėsmės bei visuotinio priešiškumo požiūriu. 

Tokia samprata įtikinamosios galios semiasi iš tolimos istorinės pa- 
tirties ir joje pasireiškusios etnocentriškos identiteto formavimo logikos 
kaip žmonių jungimosi į visuomenes pagrindinio kultūrinio fakto. Esant 
dabartinei situacijai, kai orientavimo problemos ir jų sprendimo siūly- 
mai kyla iš naujų tarpkultūrinių santykių, šį etnocentrizmg aš laikau 
pagrindine problema. Apmąstymai, pvz., Huntingtono, kurie paklūsta 
etnocentriniam mąstymui, siūlo dabarties orientavimo problemišką 
sprendimą, nes jie tematizuoja tarpkultūrinę komunikaciją su „susidū- 
rimo“ požiūriu. Thomo Hobbeso žodžiais, būtų galima griežčiau kal- 
bėti apie bellum omnium contra omnes* požiūrį, ir tada paaiškėtų, kad 
čia siūlomas ne tiek sprendimas, kiek sprendimo avies kailyje problema. 

Etnocentrizmą galima suprasti kaip vieną iš daugelio pasaulio in- 
terpretacijos ir savivokos praktikų, būtent tokią, kuri iškelia tam tikro 
socialinio darinio vientisumą, o priklausomybę jam susieja su taria- 
mai objektyviais natūraliais kriterijais’. Bet aš norėčiau šį terminą pa- 
vartoti kita, perkeltine, prasme, ir juo pavadinti identiteto formavi- 
mo kultūrinę strategiją, kuri aprėpia visai skirtingas priklausomybes 
ir sudaro priklausomybės ir atribojimo principinę struktūrą, „logiką“. 


Sia prasme etnocentrizmas yra universalus ir atitinka istorinę patirtį. 

Kiekviena žmogiška būtybė turi įgyti ir išlaikyti santykį su savimi pa- 
čiu, ir tuo ji skiriasi nuo kitų. Per šį skirtumą ji įgyja savo identitetą 
kaip kultūriškai būtiną gyvenimo sąlygą. Aš suprantu etnocentrizmą 
kaip paplitusią kultūrinę strategiją įgyti kolektyvinį identitetą savo 
grupę atskyrus nuo kitų, kad sava gyvenimo erdvė kaip bendresnė ir 
patikimesnė būtų substancialiai atskiriama nuo Ki gyvenimo erd- 
vės. Šis atskyrimas įgauna vertybių, kurių savasties santykis apibūdi- 
namas pozityviai, o Kity kitoniskumas — negatyviai. Etnocentrizmas 
dalija pasaulį į tai, kas pažįstama, ir tai, kas svetima; į tai, kas „žmogiš- 
ka“, ir į tai, kas „nezmogiska, barbariška ; į tai, kas „civilizuota“, ir į 
tai, kas „laukiniška“; į tai, kas „šviesu“, ir į tai, kas „tamsu“, ir kitas 
panašias dichotomijas. Šis dalijimas įvyksta tuo pačiu metu erdvės ir 
laiko požiūriu“. Tam tikromis savikritikos sąlygomis šis vertybių skir- 
tumas tarp to, kas sava, ir to, kas svetima, gali turėti ir priešingų Zen- 
klų. Tuomet Kito kitoniskumas yra pageidautina to, kas sava, projek- 
cija, kuri atspindi tam tikrą savasties trūkumą. Tuomet kalbama apie 
„kilmingus laukinius“ arba „nekaltus“ gamtos vaikus. 

Taigi etnocentrizmas apibrėžia savą identitetą tam tikru atskyrimu 
nuo kitų: kitoniskumas anapus savo gyvenimo formos ribų vertinamas 
tokiu požiūriu, kad vertybių sistema, kuri nulemia socialinį grupavimą 
savoje ir pažįstamoje aplinkoje, skiriasi nuo tos, kuri reguliuoja Kity 
vertinimą ir elgesį su jais. Etnocentrinis mąstymas pozityvias vertybes 


priskiria tam, kas sava, ir visai priešingai yra Kity kitoniškumo sampratos 


* Tai, pvz., Müller, Klaus. Die fünfte Dimension: Soziale Raumzeit — und Geschichts- 
verständnis in primordialen Kulturen. - Göttingen, 1999. 

° Masayuki Sato pateikia pavyzdžių iš kartografijos: Imagined Peripheries. The 
World and its Peoples in Japanese Cartographic Imagination // Diogenes, 44 (1996), 
p. 119-145, ypač 132 ir toliau. 

* Visų karas prieš visus (for) — Vert. 

atveju. Kitoniškumas yra tik negaryvus savasties atspindys. Šia negaty- 
via vertybine įkrova Kitų kitoniskumas tarnauja savigarbai pagrįsti ir 
įteisinti“. 

Egzistuoja įdomus etnologinis faktas, kuris iliustruoja šią princi- 
pinę įvertinimo nelygybę etnocentriskai formuojant identitetą. Dau- 
gelis pavadinimų, kurie įvardija savo priklausomybės socialinę vieny- 
bę, taigi apibūdina tą gyvenimo formą, kuriai mes patys jaučiamės 
normatyviai angažuoti, reiškia paprastai ir tiesiogiai: „žmogus“ arba 
„žmonija“. Ber tai reiškia, kad Ke anapus to, kas sava, ribų yra jokie 
žmonės. Tokių savos grupės, pavadintos žmonėmis, yra: „Koj-koin“, 
„bantai“, „egiptiečiai“, „apačai“, „komančai“, „inuitai“. Šie pavadini- 
mai yra visiškai etnocentriški. Vertingumas, kurį reiškia buvimas žmo- 
giška esybe, priskiriamas tik savai grupei, Käre kitoniskumas yra api- 
būdinamas kaip tik dėl šios vertybės nebuvimo arba netgi — dar blo- 
giau — del jos priešingybės. 

Identiteto formavimas, kuris paklūsta šioms etnocentrizmo kultūri- 
nės strategijos direktyvoms, neišvengiamai skatina įvairių identitetų susi- 
dūrimą (clash) bendrame žmonijos gyvenime. Šis susidūrimas remiasi tie- 
siog tuo, kad Kiti neigiamo įvertinimo, kurį jie patiria, nepriima, bet, 
priešingai, savo ruožtu negatyviai vertina Kity skirtybe. Etnocentrizmas 
kultūrinius skirtumus kaip būtiną savasties sąlygą transformuoja priesta- 
ravimą, vertybišką priešybę tarp bendrumo ir skirtingumo, savasties ir 
kitoniškumo. Susidūrimas, visų karas prieš visus, yra logiškai užprogra- 
muotas pamatiniame identiteto formavimo etnocentriniame jprasmini- 
me. Komunikacija tarp įvairių bendruomenių, kurios etnocentriškai su- 
pranta save ir apibrėžia Kiry kitoniškumą, paklūsta tarpusavio kovos prin- 
cipui. Viešparauja Thomo Hobbeso aprašyta prigimtinė būklė. 

Tai yra pamatinis ir radikalus dabarties iššūkis tarpkultūrinių santy- 
kiy reguliavimui. Huntingtonui identiteto kultūrinio formavimo etno- 


centrizmas yra toks savaime suprantamas, kad jis jo specialiai netemati- 

zuoja ir nereflektuoja. Jei mes sutiksime su juo, tuomet iš tiesų karas 
yra visų dalykų tėvas santykių tarp įvairių kultūrų pynėje, o savas iden- 
titetas vis iš naujo gimsta iš karo. Karas yra tik fizinis kultūrinio skirtu- 
mų principo įgyvendinimas identiteto formavimo procese. Pradedama 
tarsi dvasiniu lygmeniu skirtybės žodžiais, vaizdiniais ir simboliais. Pa- 
baigoje įsijungia ginklai, ir kraujas bei mirtis kalba ta pačia etnocentriz- 
mo kalba. Žvilgsnis į aplinkinį pasaulį pateikia pakankamai pavyzdžių. 
Jeigu tai, kas vyksta buvusioje Jugoslavijoje, Ruandoje, Sudane, Tibete, 
taip pat ir Europoje, kur deginami pabėgėlių bendrabučiai, o kitaip 
atrodantys žmonės užmušami, laikoma nenormaliu dalyku ir nemano- 
ma, kad visa tai glūdi žmogaus prigimtyje ir, deja, yra neišvengiama, 
tuomet visa tai yra tarpkultūrinės komunikacijos neišspręstos proble- 
mos pavyzdžiai. Radikaliausias ir savo radikalumu paradigminis istori- 


nis etnocentrizmo pavyzdys yra holokaustas. 


2. Etnocentrizmas ir globalizacija 


Modernizacijos procesas paskatino atsirasti 
labai savitai ir sudėtingai etnocentrizmo formai — vakarietiškos gyveni- 
mo formos išplitimui visame Žemės rutulyje. Emė dominuoti univer- 


saliai racionalus požiūris į žmogaus gyvenimo kultūrinį orientavimą. 


"Plg. Neumann, Erich. Tiefenpsychologie und neue Ethik. — Frankfurt am Main, 
1985, S. 35 ir toliau. Puikų šios etnocentrinės nuostatos aprašymą pateikia: Müller, 
Klaus E. Identität und Geschichte: Widerspruch oder Komplementarität? Ein ethno- 
logischer Beitrag // Paideuma: Mitteilungen zur Kulturkunde, 38 (1992), S. 17-29; 
plg. Müller K. E. Ethnicity, Ethnozentrismus und Essentialismus // Eßbach, Wolfgang 
(Ed.). Wir — Ihr — Sie: Identität und Alterität in Theorie und Metode. - Würzburg, 
2000, S. 317-343. 

Europietiškas imperializmas yra šio dominavimo istorinis simbolis. Jis 
dramatiškai pakeitė žmonių gyvenimą daugelyje nevakarietiškų šalių ir 
iki šiol yra iššūkis. Šis iššūkis atsiranda tada, kai prarandamas savas kul- 
tūrinis ypatingumas dėl žmogaus santykio su pasauliu universalizuo- 
jančio racionalumo, kuris kilo Europoje. Jo viešpatavimas suvokiamas 
kaip pamatinė grėsmė tradiciniam identitetui, — beje, ir pačiuose Vaka- 
ruose šis viešpatavimas yra kritikuojamas“ . 

Egzistuoja įdomus dokumentas, kuris įvardija šį iššūkį. American 
Anth-ropological Association Jungtinių Tautų Visuotinės žmogaus teisių 
deklaracijos priėmimo išvakarėse 1948 m. paskelbė „Statement on Hu- 
man Rigths“*. Šiame tekste antropologai perspėja dėl kultūrinio Vakarų 
imperializmo kitų kultūrų atžvilgiu. Jie teigė, kad nevakarietiskiems poli- 
tinio ir socialinio gyvenimo standartams grėstų Žmogaus teisių deklara- 
cijoje įvardytų europietiškų vaizdinių apie valstybės ir visuomenės teisė- 
tos tvarkos kriterijus paplitimas. „How can the proposed Declaration be 
applicable to all human beings and not be a statement of rigths conceived only 
in terms of the values prevalent in the countries of Western Europe and 
America?“ ** Siekiama „respect for differences between cultures? . Ne uk Va- 
karuose ši kritika jau tapo bendru intelektualinės diskusijos apie viso pasau- 
lio „suvakarietinimo“ problemą reikalu. Kritika iš esmės yra nukreipta prieš 
modernizaciją kaip prieš apibendrintus vakarietiškus gyvenimo principus, 
taikomus nevakarietiškoms tradicijoms ir gyvenimo formoms. 

Žmogaus teisės yra tik vienas vakarietiškos kilmės modernizuojan- 
čių faktorių pavyzdys. Jos yra tik dalis plataus racionalumo, kuris visose 
žmogaus gyvenimo lygmenyse tapo veiksminga jėga, nepaprastai stip- 
riai verčianti su tuo susitaikyti. Modernizavimas pajungia žmogaus gy- 
venimo formų įvairovę unifikuojančiai technologinės pažangos, rinkos 
ekonomikos, metodinio racionalizavimo mokslų galiai ir kitiems racio- 
nalizavimo mechanizmams. Šis racionalizavimas dažniausiai traktuoja- 


mas kaip vakarietiškos kultūros globalizacija, kuri nepalieka vietos ki- 

toms kultūroms. Šiuo požiūriu modernizavimas yra iššūkis kultūros 
skirtumams ir įvairovei, „išnykimo furijos“ iššūkis (prisiminkime He- 
gelio kritiką Prancūzijos revoliucijos politinio racionalumo adresu. Šio 
racionalumo simboliu jis laikė giljotiną). 

Šis iššūkis buvo jaučiamas ir įspūdingai išreikštas pačioje Vakarų 
savivokoje. Kaip žinia, tai Maxas Weberis kalbėjo apie „tvirtą kaip plie- 
nas kiautą“, kuriame uždūsta kultūrinis Vakarų kūrybingumas!“ . Mo- 
dernizavimas svarstomas kaip „kultūros tragedija“ ir abu pasauliniai ka- 
rai laikomi šios tragedijos baisiu įrodymu" . Taigi modernizmas atrodo 
kaip ypač pavojinga etnocentrizmo apraiška: Vakarų kultūrinis ypatin- 
gumas užvaldo nevakarietišką kultūrų kitoniškumą, verčia jį prisitaiky- 
ti, suniveliuoja kultūrinius skirtumus ir tiesiog grasina mirtimi Kim iden- 
titetui. O savo ypatingumo išplėtimu iki visuotinybės tas ypatingumas 
netgi sunaikina save patį. Šis ernocentrizmas todėl yra toks radikalus, 


kad jis nebepalieka jokios vietos Kitų kitoniškumui ir to, kas sava, 


5 Žinomas ir paplitęs yra „gyvenamojo pasaulio kolonizavimo“ vaizdinys, kurį 
išplėtojo Jürgenas Habermasas ( Theorie des kommunikativen Handelns. 2 Bde. - Frank- 
furt am Main, 1981). 

* „Pagarbos kultūrų skirtumams“ (angl. - Vert. The American Anthropological 
Society: Statement on Human Rigths // American Antropologist, 49 (1947), p. 539- 
543, čia p. 539, 542. 

' Weber, Max. Protestantiškoji etika ir kapitalizmo dvasia. - Vilnius: Pradai, 1997, 
p. 163. 

"Plg. taip pat: Jaeger, Friedrich. Bürgerlichkeit: Deutsche und amerikanische 
Philosophien einer Lebensform zu Beginn des 20. Jahrhunderts // Tenfelde, Klaus; 
Wehler, Hans-Ulrich (Eds.). Wege zur Geschichte des Bürgertums. — Göttingen, 1994, 
S. 171-206, ypač S. 176-179. 

* „Pareiškimas del žmogaus teisių“ (angl). — Vert. 

*= „Kaip pateiktoji, Deklaracija gali būti taikoma visiems žmonėms ir nebūti tei- 
sių, suvokiamų Vakarų Europos ir Amerikos šalyse vyraujančių vertybių požiūriu, 
konstatavimas?“ (angl) — Vert. 

ypatingam būviui universalistinėje pasaulio ir racionalių savasties įval- 
dymo strategijų grieboje (Zugriff). 

Bet ir ši modernaus, saviuniversalizuojančio racionalumo kritika ne- 
išsprendžia etnocentrizmo problemos, ją net paaštrina. Kontrsąjūdžiai 
prieš modernizavimo suvaržymus pasireiškia siekiu sukurti tokią gyve- 
nimo tvarką, kuri radikaliai paneigtų universalius modernumo princi- 
pus ir pabrėžtų ypatingos gyvenimo formos vieninteliškumą. Kita ver- 
tus, šis vieninteliškumas, padaromas veiksminga modernaus racionalu- 
mo galios priemone antimodernioje sistemoje. Šitaip antimodernistinis 
posūkis į savos kultūros ypatingumą įgyja destruktyvių universalaus ra- 
cionalumo potencialų ir reprodukuoja vakarietišką etnocentrizmą, prieš 
kurį kovojama pačiu jo atmetimo būdu. Taip modernizavimas partiku- 
liarinio identiteto gynybai, kuri vadovaujasi etnocentrizmo principu, 
suteikia antiuniversalistinį braižą. 

Tokia reakcija į modernumą yra ne vien tik nevakarietiškų šalių 
reikalas, tai buvo ir yra modernumo posūkis prieš save patį. Šiame posū- 
kyje suartėja vakarietiški ir nevakarietiški sąjūdžiai prieš racionalaus 
santykio su savimi ir pasauliu universalizavimo tendencijas. Belieka 
clash of civilizations. Du ryškiausi pavyzdžiai yra nacionalsocializmas 
ir fundamentalizmas (jo įvairiais religiniais pavidalais). Šiuo požiūriu 
holokaustas signalizuoja ne apie modernumo esmę. Priešingai, nacio- 
nalsocializmas ir jo inspiruota politika yra iš principo antimodernus 
sąjūdis, kuris modernumo elementus naudoja kaip priemonę antimo- 
derniems tikslams. Būtent šioje antimodernioje modernybėje, kuri na- 
cionalsocializmui suteikė tokią sprogstamąją ir destruktyvią jėgą, ir 
glūdi nacionalsocializmo siaubas ir pavojus. Vienoda modernizavimo 
dialektika šiandien lemia skirtingus fundamentalistinius judėjimus ir 
jų antimodernizmą. 

Taigi aktuali probleminė etnocentrizmo situacija turi antropolo- 


ginį ir istorinį aspektus. Tačiau abiem atžvilgiais etnocentrizmas yra 

vienareikšmiškai kultūrinis fenomenas. Juk kalbama apie savivoką ir 
kitoniškumą, taigi apie žmogiškų gyvenimo formų kultūrinius pri- 
skyrimus, apibrėžimus ir interpretavimus. Etnocentrizmo problema 
yra tarpkultūrinės komunikacijos problema: jis byloja apie nejveikia- 
mą prarają tarp kultūrinių skirtumų ir transkultūrinio, t. y. universalis- 
tinio, diskurso. Svarbiausias klausimas, kurį kelia etnocentrizmo iššū- 
kis, skamba taip: kaip galima pagrįsti ir teigti savo kultūrinį partiku- 
liarumą, kuris yra fizinio išgyvenimo dvasinė sąlyga? Kaip mes galėtume 
peržengti šio partikuliarumo ribas, kad užkirstume kelią kovai tarp 
įvairių kultūrų, kuri neišvengiamai kyla, kai kitoniškumas nuvertina- 
mas, marginalizuojamas arba net visiškai neigiamas ir sunaikinamas? 
Ar pasirinkimas egzistuoja tik tarp kultūrinio partikuliarumo ir trans- 
kultūrinio universalumo? Tokia alternatyva būtų lemtinga. Ją įveikti 
ir prisidėti prie pamatinės etnocentrizmo problemos sprendimo yra 
vienas svarbiausių kultūros mokslų uždavinių, nes jų patirties ir paži- 
nimo srityje vyksta kultūrų kova ir turi būti rasta galimybė paversti ją 


kita tarpkultürines komunikacijos forma. 


3. Identitetų kova 
istorijos kultūros lauke 


Etnocentrizmo iššūkio neįmanoma priimti 
netematizuojant istorijos, nes istorinis mąstymas yra svarbiausia kultū- 
rinė identiteto formavimo strategija. Istorija yra savivokos, savo (asme- 
ninio ir socialinio) identiteto artikuliacijos bei Kitų kitoniskumo kon- 
ceptualizavimo terpė išorinėje ir vidinėje savo grupės gyvenimo erdvėje. 
Ji reprezentuoja praeitį kaip veidrodį, kuriame savasties ir pasaulio bruo- 
žai gali būti matomi laiko dimensijoje. Tai tinka ir pavienėms, ir sociali- 


nėms skirtingo dydžio grupėms, nacionaliniam, lytiniam ir kultūriniam 

identitetui. Identitetas per istoriją tuo pačiu metu sukuriamas objekty- 
viai ir subjektyviai, realiai ir normatyviai, iš anksto duodamas ir atme- 
tamas (pastaruoju atveju — dviguba nesutikimo ir normatyvinio įsipa- 
reigojimo prasme). Identitetas apipavidalinamas, netgi suformuojamas 
per atsiminimą ir istorinę sąmonę. 

Identitetas yra atsakymas į klausimą, kas yra kas (tiksliau, kas aš esu ir 
kas mes esame). Toks atsakymas duodamas dažniausiai istoriniu pasakoji- 
mu. Aš suprantu istoriją ne kaip specifiškai vakarietišką santykio su praei- 
timi būdą, kuris remiasi faktiskais įvykiais ir yra išreiškiamas per raštą'“. 
Istorija yra praeities universali atsimenančio sudabartinimo kultūrinė prak- 
tika. Ji turi tikslą savo gyvenimo praktiką orientuoti į dabarties aplinkybes 
ir taip joms suteikti ateities perspektyvą. Istorinė sąmonė yra dvasios akty- 
vumas, kuriuo praeitis yra interpretuojama, dabartis — suprantama, o atei- 
tis — laukiama. Ši sudabartinimo dvasinė veikla yra būtina terpė savivokai, 
išraiškai ir savo identitetui kurti, o kartu ir Xiry kitoniskumui formuoti. 

Šį vaidmenį istorija vaidina visose kultūrose. Ji yra žmogaus dvasios 
visuotinė ir pamatinė veikla, kurią vykdo kiekvienas ir kaip individas, ir 
kaip grupės narys, kad galėtų turėti (tiksliau, būti) savo asmeninį ir 
socialinį identitetą. Tai apima plačiausią savivokos ir bendrumo su ki- 
tais ir skirtumo nuo jų nustatymo horizontą, kuris gaubia gyvenimo 
formą, taigi kultūrinį identitetą. 

Ši plačiausia ir kartu giliausia identiteto išraiška, kurią mes vadina- 
me žodžiais „civilizacija“ arba „kultūra“, pasireiškia gana savitu būdu — 
per „didžiuosius pasakojimus“ (master narratives). Didieji pasakojimai 
yra atsakymai į klausimą apie kultūrinį identiterą. Vakaruose jau kurį 
laiką tokie dominuojantys pasakojimai yra kritikuojami postmodernybes 
vardu“?. Toji kritika skelbia didžiųjų pasakojimų pabaigą kaip identite- 
to krizės simptomą Vakarų kultūros savivokoje. Aš nemanau, kad dau- 
giau nebus jokių Vakarų didžiųjų pasakojimų, nes nėra jokio kultūri- 
nio identiteto be didžiųjų pasakojimų. Vis dėlto ši kritika yra teisėta: 

mums reikia naujai sugalvotų pasakojimų, kurie galėtų pasakyti, kas 
mes dabar esame, nes negalime ir nenorime būti tie, kuo buvome. 
Istoriniai pasakojimai pristato ne tik savą kultūrinį identitetą, jie 
aprašo ir skirtumą nuo kitų, ir jų kitoniškumą. Ir čia glūdi didžiųjų 
pasakojimų problema (ne tik Vakarų, nes ir kitos kultūros taip pat turi 
savo didžiuosius pasakojimus). Didieji pasakojimai visada yra universa- 
lios istorijos. Savo senovine forma tai yra mitai, kurie apie pasaulio ir 
žmonių sukūrimą taip pasakoja, kad šios istorijos pabaigoje pateikiama 
sava gyvenimo forma, kuri savo raida atrodo teisėta ir sutvarkyta. 
Universali istorija logiškai išplaukia iš būtinumo istoriškai išreikšti 
ir įtvirtinti savo kultūrinį identitetą. Pavyzdžiui, Biblija, arba — jei pa- 
teiktume neeuropietišką pavyzdį — ir majų mitas „Popol Vuh“ yra uni- 
versaliai istoriški pasakojimai'*. Abu yra „universalūs“, aprėpiantys visą 


pasaulį, nes jie savo religija pagrįstą gyvenimo tvarką vaizduoja kaip 


! Šis istorijos supratimas yra ilgas kultūrinės raidos rezultatas, kurį mes paprastai 
pradedame nuo Herodoto ir baigiame dabarties istorijos mokslu bei profesionaliu 
istorijos rašymu. Šios istorijos sampratos, kuri pati yra istoriška, tipiškus pavyzdžius 
pateikia: Breisach, Ernst. Historiography — Anceint, Medieval and Modern. — 2. Aufl. - 
Chicago, 1994; Simon, Christian. Historiographie: Eine Einführung. -Stuttgart, 1996. 
Prieš tokią istorijos sampratą pagrįstai prieštaravo jau: Rüdiger, Schott. Das Geschichts- 
bewuftsein schriftloser Völker // Archiv für Begriffsgeschichte, 12 (1968), S. 166-205. 
Apie istorinės sąmonės antropologiškai universalius ir kultūriškai specifinius bruožus 
plg. taip pat: Kölbl, Carlos; Straub, Jürgen. Geschichtsbewußtsein im Jugendalter: 
Theoretische und exemplarische empirische Analysen // Forum Qualitative Sozialfor- 
schung / Forum: Qualitative Social Research, 2(3), [One-line Journal], (September, 
2001). Žr.: http: www. qualitative-research. net/fgs. / htm. 

"> Apie tai Zr. visų pirma: Lyotard, Jean-François. Das postmoderne Wissen: Ein 
Bericht. — Graz, 1986, S. 112. 

6 Popol Vuh: Das Buch des Rates: Mythos und Geschichte der Maya I Aus d. Quiche 
übertragen und erläutert von Wolfgang Cordan. - 3. Aufl. - Köln, 1982; Popol Vuh: 
The Maya Book of the Dawn of Life / translated by Dennis Tedlock. - New York, 1985. 


TARPKULTURINE KOMUNIKACIJA 273 


pasaulio visumos struktūrą, kaip kosmoso tvarką. Vakarų modernios 
universalios istorijos remiasi panašia logika. Jos yra mitinės kosmologi- 
jos racionalizavimo patirtimi paremtame istorijos rašyme rezultatai. 
Kirų kironiškumui su tokia pat teisėtumo pretenzija ir su tokiu pat 
vidiniu universalumu šiuose didžiuosiuose pasakojimuose nėra vietos. 
Kiti integruojami į savo kultūros interpretavimo pavyzdį arba kaip savo 
raidos ankstesnės stadijos, arba kaip veikiančių elgesio taisyklių, kurios 
yra kiekvienam privalomos, pavyzdžiai (pozityvūs ar negatyvūs), arba 
jie yra nustumiami į pakraščius, į laukiniškumą, kur jie tarsi automatiš- 
kai įgyja didesnį grėsmės ir pavojaus potencialą (moderniame moksle 
jie tampa etnologijos objektu). Ber tai tereiškia, kad pats istorinis mąs- 


tymas yra giliai etnocentriškas. 


4. Taika per tiesą? 


Jei norime įveikti identiteto formavimo et- 
nocentrinę logiką, negalime apleisti istorijos lauko, turime išplėtoti jo 
vidines galimybes. Išeities taškas yra faktas, kad identitetą formuojantys 
istoriniai pasakojimai pretenduoja į tiesą, ir būtent todėl, kad jie yra 
žmogaus gyvenimo faktorius. Juose kalbama apie tai, kas yra žmonės, ir 
koks būtent jų socialinis ryšys su kitais. Istorijos, kurios tai ir perteikia, 
turi įtikinti tuos, kurie, nors ir skirtingi, jaučiasi priklausantys vienas 
kitam ir šį bendrumą „išgyvena“ kaip savo identiteto dalį (arba jame 
„yra“). Istorijos, kurios laiko perspektyvoje pristato ir interpretuoja iš 
anksto nustatytą socialinę tvarką, turi būti priimtinos tiems, kuriems ši 
tvarka yra primesta arba galioja. Be tokios socialinės didžiųjų pasakoji- 
mų pagrindų santarvės socialinis vienis negalėtų kultūriškai išgyventi. 
Istorija kaip identiteto formavimo kultūrinė praktika iš esmės yra šis tas 


daugiau nei tik išradimas arba fikcija (mažų mažiausiai tiems, kuriuos ji 

liečia). Todėl savivokos ir pasaulio interpretacijos istorinio pasakojimo 
dėka strategijose visada yra metodinių elementų, kuriais ši praeities pre- 
zentacija ir interpretavimas yra grindžiami. (Tradiciškai šie elementai 
istorinės reprezentacijos kontekste vadinami „retorika“.) 

Reikėtų įsigilinti į šias tiesos pretenzijas, kurios būdingos istoriniams 
pasakojimams, nes čia slypi tarpkultūrinės komunikacijos galimybė ir 
išeities taškas. Tiesos pretenzijos yra universalios, nes pati tiesa yra sa- 
vaime universali. Šis universalumas priklauso formaliai istorinio pasa- 
kojimo struktūrai. Juo, o tai yra mano argumentas, istoriniai pasakoji- 
mai gali įveikti prarają tarp universalizmo ir partikuliarizmo. 

Tai stebinantis teiginys. Argi istorija su savo tiesos pretenzijomis 
netarnauja identitetą kuriančio savęs vertinimo ir veidrodinio Kim nu- 
vertinimo etnocentriškam teigimui? Galima pateikti daugybę istorio- 
grafinių pavyzdžių — taip pat ir istoriografijos, turinčios mokslo preten- 
zijy, pavyzdžių. Kad priešingos tezės įrodymo našta nesugniuždytų, pir- 
miausia galima nurodyti tai, jog istorinė tiesa yra ne vienintelis naraty- 
vinio įprasminimo principas, ber labai sudėtingas skirtingų principų 
santykis. „Tiesa“ nurodo skirtingas istorinio pasakojimo dimensijas ir 
sritis. „Tiesos“ terminas gali būti taikomas kalbant apie patirtį, vertybes 
ir apie laiko kaitos prasmės ir reikšmės sąvokas". 

Moderniose visuomenėse tiesos pretenzijos, kurios glūdi kiekviename 
didžiajame pasakojime, įgavo specifinę formą, kurią mes vadiname moks- 
lu. Moksliškumas arba racionalumas reprezentuoja tiesą objektyvumo 


forma!“. Šis objektyvumas yra dažnai eksplikuojamas ir pagrindžiamas 


> Plg. Rūsen, Jörn. Historische Vernunft: Grundzüge einer Historik (Die Grundla- 
gen der Geschichtswissenschaft, Bd. 1). - Göttingen, 1983; Appleby, Joyce; Hunt, Lynn; 
Jacob, Margaret. Telling the Truth about History. - New York, 1994. 

'°Plg. taip pat 4 skyrių. 

pernelyg siauru ir klaidinančiu būdu, kuris apibūdinamas dalykiškumo 
šūkiu tapusiais Ranke's žodžiais, kad jis norėtų „vien tik parodytu, kaip 
iš tikrųjų buvo“. Tai, kas tikrai buvo, remiantis šaltinių kritika identi- 
fikuojama tiesiog su istorinių šaltinių patirties turiniu, kuris gali būti 
atskleistas racionaliais tyrinėjimo metodais. Žinoma, šaltinių kritika yra 
svarbus pažinimo faktorius, kuris reikalingas, kad istoriniai pasakoji- 
mai būtų įtikinami. Ir ji laiduoja taip pat tiesą kaip objektyvumą, bet 
būtent tik kaip vieną labai sudėtingos pažintinės strategijos, kuri kaip 
„tyrinėjimas“ pagrindžia istorijas, elementų. 

Vis dėlto šaltinių kritikos duomenys galioja visiems kultūriniams skir- 
tumams, kai ginčijamasi dėl įvairių vienas su kitu nesutariančių pasakoji- 
mų pagrįstumo, ir būtent ginčijamasi remiantis racionaliais argumentais. 
Tai pasakytina nepaisant šaltinių kritikos nepaneigiamos priklausomybės 
bei susaistymo metodinemis istorinės interpretacijos procedūromis. Bü- 
tent interpretacija praeities empirinės tradicijos kritiškai nustatytam in- 
formaciniam turiniui suteikia pirmiausia jo specifiškai istorinę reikšmę ir 
kartu jo ginčytinumą etnocentriškai organizuotoje kovoje už identitetus. 

Kadangi kiekvienas istorinis pasakojimas yra susijęs su identitetu, o 
identitetas visada yra partikuliarinis, tai praeitis istoriškai iš esmės visa- 
da yra perspektyvoje. Taigi nėra taip, kad būtų tiesiog pasakojama, „kaip 
iš tikrųjų buvo“. Pasakojama, kaip tai buvo tiems, kurie iš šios istorijos 
nori sužinoti, kas jie yra. Šis istorinio pasakojimo perspektyvinis pobü- 
dis nėra joks prieštaravimas ir tiesos apribojimas, o būdas, kuriuo į tiesą 
pretenduojama per tam tikrą pažintinę strategiją, — kaip į kažkieno tie- 
są. Su šiuo identiteto referenciniu santykiu į žaidimą visada jau yra įtrauk- 
ti Kıti, ir tai tiesos teorijos terminais galima nusakyti taip, kad prita- 
riant istoriniams pasakojimams jų perspektyvinėje struktūroje visada 
iškyla reikalas tarpusavyje susieti įvairias perspektyvas. Būtų galima šį 
santykį apibūdinti, pasak Charleso Tayloro, kaip conspicuous contrast“ — 


kitaip nei niveliuojantis „horizontų sulydymas“. 

Taigi pirma istorinio pasakojimo tiesos sąlyga yra ta, kad pripažįs- 
tamas ir istorija laikomas sudabartintos praeities perspektyvinis po- 
būdis: perspektyvų skirtumai ir įvairovė nėra joks tiesos sumenkini- 
mas, tai jos sustiprinimas. Tiesa žaidžia tarp skirtumo, kuris identite- 
tą skiria nuo identiteto, kad atskirtasis savo skirtingumu galėtų pritarti 
bendrai istorijai. Tai ne atsitiktinumas, kad modernaus istorinio mąs- 
tymo atsiradimo procese ši istorijos perspektyva buvo pažinta ir su- 
vokta kaip tiesos salyga'°. 

Istoriniai pasakojimai kyla iš skirtingų požiūrių, interesų ir vertybi- 
nių sistemų, kurių skirtingumas turi būti pripažįstamas. Perspektyvos 
remiasi požiūriais, o šie išreiškia interesus bei su interesais susijusias 
vertybines nuostatas ir sistemas. Be jų nėra jokio praeities pažinimo. 
Tiesa tuomet reiškia, kad nėra vienos ir visuotinai priimtinos istorinės 
praeities faktų interpretacijos, kad tie patys interpretuojami faktai pa- 
tenka į skirtingas perspektyvas. Istorijos gebėjimas būti teisinga skiriasi 
nuo tam tikro reliatyvizmo — arba geriau, reliacionizmo (Relationismus) — 
istorinės interpretacijos, kuri signalizuoja apie savo santykį su identite- 
to ir jo savitos vertybių sistemos ypatingumu!?. Be to, tiesa yra metodi- 


nis principas, kurio laikomasi nustatant daugelio skirtingų perspektyvų 


' Ranke, Leopold von. Geschichten der romanischen und germanischen Völker 
von 1494 bis 1514. — 2. Aufl. // Sämtliche Werke, 33/34. — Leipzig, 1874, S. VII. 

'® Plg. taip pat: Koselleck, Reinhart. Standortbindung und Zeitlichkeit: Ein 
Beitrag zur historiographischen Erschließung der geschichtlichen Welt // Koselleck 
R.; Momsen, Wolfgang j.; Rüsen J. (Eds.). Objektyvität und Parteilichkeit (Beiträge 
zur Historik, Bd. 1). - München, 1977, S. 17—46. 

° Plg. taip pat Straub, Jürgen; Shimada, Shingo. Relationale Hermeneutik im 
Kontext interkulturellen Verstehens. Probleme universalistischer Begriffsbildung in 
den Sozial- und Kulturwissenschaften — erörtert am Beispiel „Religion“ // Deutsche 
Zeitschrift für Philosophie, 47 (1999), S. 449—477. 


* Išsiskiriantis kontrastas (angl.). — Vert. 

santykius. Jeigu egzistuoja tik perspektyvų įvairovė ir daugiau nieko, tuo- 
met kiekviena perspektyva yra teisinga, bet tokia tiesa yra tuomet tik gry- 
no skirtingumo tiesa. Tuo epistemologiniu lygmeniu tik pasikartotų ir 
pasitvirtintų clash of civilazations. Tiesa reiškia, kad žengiamas lemiamas 
žingsnis už paprasto skirtumų pripažinimo ribų, ir įvairios perspektyvos 
susiejamos argumentuotu ryšiu, kuris joms atveria platesnes perspektyvas 
ir neutralizuoja jų vienpusiškumą. Tiesa leidžia žmonėms, kurie parodo 
savo identitetą iš tam tikros istorinės perspektyvos, priimti vieną ar dau- 
giau kitų perspektyvų, kuriose kiti žmonės parodo savo skirtingą identi- 
tetą. Idealiu atveju šis pripažinimas projektuoja ir parengia platesnę per- 


spektyvą, kurią priima visi tie, kurių skirtingą identitetą ji paliečia. 


5. Apie tarpininkavimo tarp 
universalumo ir partikuliarumo 
problemą 


Tiesa yra argumentacijos pamatinė regulia- 
tyvi idėja. Tai dinaminis diskursas, kuris skirtas supratimui ir sutarimui 
(įskaitant ir sutarimą dėl skirtumų). Jeigu priimame šią argumentaciją, 
tai turime reikalą su mąstymu, kuris gali prisidėti prie problemos spren- 
dimo, kaip istorija galėtų vaidinti tarpininko tarp universalumo ir kul- 
tūrinio ypatingumo identiteto formavime vaidmenį. 

Prieš pradėdamas nagrinėti pamatinius šio tarpininkavimo princi- 
pus, norėčiau sukritikuoti paplitusią sampratą apie istorinio mąstymo 
universalumą. Turiu galvoje universalumą, kurį sudaro paprastas savo 
ypatingumo apibendrinimas visuotinės istorijos sampratos pavidalu, ku- 
ris, žinoma, marginalizuoja arba panaikina K7ry kitoniškumą. Tai buvo 
tradicinės pasaulio istorijos pažintinė strategija, iššūkis tiems, kurie ne- 


norėjo arba nebuvo pasirengę būti priklausomi nuo apibendrintos Kito 

savasties sampratos. Tokį universalumo tipą galima aptikti daugelyje 
visuotinės istorijos sampratų iki šių dienų (ir ne tik Vakaruose). 

Ne kiekvienas universalumo vaizdinys yra tik apibendrintas ypatingu- 
mas, kuris kitoniškumą pašalina arba pajungia. Yra istorinių pasakojimų 
konstravimo principų, kurie rimtai vertina kitas perspektyvas. Vienas iš 
tokių principų yra įvairių perspektyvų tarpusavio kritika. Remiantis savi- 
tarpiška kritika skirtingas perspektyvas galima panaudoti žinojimo pažan- 
gai. Kritikuojant vieną perspektyvą pasitelkus kirą, išjudinamos ir pakeičia- 
mos abi perspektyvos, — tada jos viena kitą modifikuoja arba netgi pratur- 
tina. Šitaip kritika gali integruoti perspektyvas, ir tai būtų istorinių 
pasakojimų konstravimo kita strategija, kurią norėčiau akcentuoti. Galima 
pasiremti perspektyvų skirtumais ir argumentuojant juos pakeisti platesne 
perspektyva, kuri palieka erdvės kitoniskumo skirtumams ir orumui. 

Šis savitarpiškas praturtinimas yra įmanomas tik esant tam tikrai sąly- 
gai, kurią nusako universalistinė lygybės kategorija. Argumentacijos da- 
lyviai turi pripažinti vienas kito vienodai protingą argumentavimą, taigi 
proto lygybę savo istorijoms pagrįsti. Vis dėlto nors tokia lygybė yra bū- 
tina, bet nepakankama. Ji yra abstrakti, nes ignoruoja skirtumus, kurie ir 
išreiškia perspektyvas. Identitetas nėra klausimas to, kas žmonėms yra 
bendra, tai klausimas apie tai, kas žmones skiria vieną nuo kito. Skirtumų 
pabrėžimas nepanaikina lygybės, ber nukelia už jos. Galima ją papildyti 
platesniu principu — savitarpiško skirtumų pripažinimo principu”. 

Šis principas yra abstraktus ir visuotinis, todėl dar toli nuo konkre- 


taus istorinės sąmonės atsiminimo darbo ir jos orientavimo funkcijų. 


* Plg. šiuo klausimu Taylor, Charles. Multikulturismus und die Politik der Aner- 
kennung | Mit Kommentaren von Amy Gutmann und Steven C. Rockefeller, Michael 
Waltzer und Susan Wolf, mit einem Beitrag von Jürgen Habermas. — Frankfurt am 


Main, 1993. 

Jis yra sinchroniškas ir savo paprasta forma netgi belaikis. Todėl jis 
pritaikytas laiko kaitai istorijos kultūros lauke ir atitinkamai išplėtotas. 
Toliau aš norėčiau pasiūlyti keletą žingsnių šia linkme. 

Savitarpiško pripažinimo principas, jeigu jis yra vaisingas identitetą 
formuojančių istorijų organizacijai, siekiančiai įveikti etnocentrizmą, 
turi būti pateiktas hipotetinio ir teorinio istorinės raidos vaizdinio for- 
ma. Tik taip jis gali būti panaudojamas istorinei patirčiai ir visų pirma 
konkretiems istorijos rašymo ir kitų istorinio atsiminimo formų proce- 
sams. Kad tai pasiektume, turi būti išplėtotas euristiškai vaisingas po- 
žiūris į istorinį pokytį. Tokį požiūrį nusako bendras klausimas, ar vyks- 
ta identiteto formavimo pokytis, kuris iš atskirties (Exklusion) veda į in- 
kliuzijg. Šis klausimas turėtų būti išrutuliotas į pagrindinę hipotezę, 
kuria vadovaujantis istorinio mąstymo ir istorijos rašymo istorija tarp- 
kultūrinio lyginimo požiūriu gali būti empiriškai nagrinėjama ir teoriš- 
kai interpretuojama. 

Ką reiškia atskirties permaina į inkliuziją? Įprastinis identiteto api- 
brėžimas paklūsta etnocentrizmo direktyvoms. Jis savai savasčiai žmo- 
gaus pasaulyje skiria pagrindinę vietą, kuri aiškia riba atskiriama nuo 
kitų vietų, o anapus šios ribos prasideda Kär kitoniskumas. Nustatant 
šią ribą savo gyvenimo elementai, kurių nenorima pripažinti savais, nu- 
keliami į Kžry kitoniškumo sritį, ir taip „apsivaloma“ Kiry sąskaita. Čia 
glūdi „etninio valymo“ ir jo politinio siaubo dvasinis pamatas. Identite- 
tas per atskirtį remiasi tokia atskyrimo ir išskyrimo procedūra: čia esa- 
me Mes, o štai ten yra Kiri. Šis procesas aptinkamas kaip universalus 
fenomenas įvairiais laikais ir įvairiose erdvėse. Reikėtų eiti dar toliau ir 
sutikti, kad negalima mąstyti apie jokį žmogišką identitetą, kuriame 
nėra tokio atskyrimo ir išskyrimo elemento. 

Tačiau yra kitos identiteto formavimo galimybės, kurios paklūsta 
kitai logikai — inkliuztjos logikai“!. Ten kitoniškumas nėra pašalinamas, 


jis veikia savos savasties konfigūracijos viduje. 

Esama ir kitokios šios identiteto formavimo logikos pavyzdžių. Vie- 
nas iš jų remiasi asmeniniu santykiu tarp Ašir jo priešo. Būdamas Ame- 
rikoje Thomas Mannas parašė esė apie Hitlerį, kurio režimas privertė jį 
emigruoti, ir pavadino šią esė „Brolis Hitleris“. Jis čia aiškiai parodo, 
kad jo didžiausio priešo bruožuose galima įžvelgti savos savasties, savo 
kaip vokiečių menininko egzistencijos ir pasaulėžiūros dvasinių pagrin- 
dų elementus. Jis pabrėžia, kad šis supratimo būdas gali paaiškinti dau- 
giau nei paprastas moralizuojantis prakeikimas: „geriau, nuoširdžiau, 
šviesiau ir produktyviau nei neapykanta yra savęs pažinimas, pasirengi- 
mas vienybei su tuo, ko verta nekęsti, — net jeigu del to kyla ir moralinis 
pavojus, geriau nemokėti sakyti Ne“**. 

Kitas pavyzdys yra akademinis. Tai susiję su lyginimo metodu isto- 
riografijoje??. Čia egzistuoja etnocentrizmas, nes apžvelgiama sava isto- 
riografija visa apimančiame laiko kontekste pradedant Herodotu ir bai- 
giant dabartimi kaip daugiau ar mažiau vientisas darinys, ir šitai pateikia- 
ma kaip istorijos rašymo „savas“, „vakarietiškas“ būdas. Panašiai elgiamasi 
ir su kitos kultūros istoriniu mąstymu, pvz., su kinų istorijos apmastymo 
istorija. Abi istorijos tuomet lyginamos viena su kita. Šio lyginimo logika 
yra akivaizdi: čia esame Mes, o štai ten yra Ki. o visas palyginimas (neref- 
lektuotai ir atsitiktinai) yra pagrįstas atskyrimo ir padalijimo principu, 


savasties ir kitoniskumo savaime suprantamu skirtumu. 


*! Jose Brunner daro panašią perskyrą ryšium su pasakojimais, kurie prezentuoja 
kolektyvinį identitetą, skirdamas afirmaryvią ir kritinę identiteto formavimo logiką. 
(Pride and Memory: Nationalism, Narcissism and the Historians Debates in Germa- 
ny and Israel // History and Memory, 9 [1997/98], p. 246-290. 

= Mann, Thomas. Bruder Hitler // Mann Th. Politische Schriften und Reden. — 
Frankfurt am Main, 1968, Bd. 3, S. 53-58, čia 56. 

D Žr. šioje rinktinėje spausdinamą J. Rüseno straipsnį „Teoriniai požiūriai į 


tarpkultūrinį istorinio mąstymo lyginimą“, p. 219-257. 

Tai yra įprastas, ber klaidingas kelias. Galima daryti kitaip. Galima 
plėtoti teoriją ir išskirti sudedamuosius istorinio mąstymo elementus. Tokie 
universalūs elementai yra pasakojimo struktūros, identiteto sampratos, 
reprezentacijos formos, socialinis kontekstualizavimas ir t. t. Galima šiuos 
istorinio mąstymo esminius principus ir jų skirtingų apraiškų diapazoną 
teoriškai išrutulioti į idealius tipus ir susisteminti. Jei tokia teorija taiko- 
ma lyginamajame tyrime, tai pirmiausia pastebima, kad iš skirtingų feno- 
menų ir fenomenų ryšių išplaukia tie patys sudedamieji istorinio mąsty- 
mo veiksniai. Tuomet skiriasi ne principai, o jų konfigūracija. Tuomet 
skirtingumas yra santykio tarp vienodų elementų klausimas. Šioje lygini- 
mo procedūroje bendrumas ir kitoniškumas jau nebegali būti išskirtas 
atsižvelgus į vienintelę kultūrinio skirtumo liniją; jie susikryžiuoja su šia 
linija. Taip atskirtį galiausiai išstums kur kas sudėtingesnis istorinio mąs- 
tymo įvairovės supratimas. Paaiškės, kad savas istorijos mąstymas turi 
daug bendro su Kitų mąstymu, o Kitų — su mūsų, ir kad skirtumas glūdi 
bendrybiy aranžamente. Tuomet žvilgsnis į Kitų kitoniškumą sustiprins 
žiūrą į savasties struktūrą ir atvirkščiai. 

Šitai turima galvoje, kai kalbama apie atskirties permainą į inkliuziją 
identiteto formavimo procese. Mano pavyzdys yra grynai akademinis. 
Ber galima pasiūlytą strategiją perkelti į kitas santykio su kultūriniais skir- 


tumais sritis. Kokias pasekmes šitai turi tarpkultūrinei komunikacijai? 


6. Balsų įvairovė kultūros 
kalboje 


Įvairovės ir skirtumų pripažinimas formuojant 
savo kultūrinį identitetą reiškia, jog identiteto kultūrinis formavimas per 
istorinį atsiminimą paklūsta taisyklei, kad ir Kitiems reikia suteikti žodį. 


Istorijos teorijos lygmeniu tai, pavyzdžiui, reiškia, kad nevakarietiškoms 


282 HI. Istorijos politika 


kultūroms negali tinkamai atstovauti Vakarų ekspertai, kad turi būti 
organizuojami diskursai, kuriuose dalyvautų patys Kit. Tokiuose dis- 
kursuose tuomet turėtų būti diskutuojama, kokie reguliatyvai turi ga- 
lioti. Vakarų akademiniuose debatuose tokie reguliatyvai suponuojami 
nekritiškai ir nereflektuotai. Reikia juos eksplikuoti ir apmąstyti, kad 
būtų tinkami tarpkultüriniam diskursui. Taigi ir istorijos teorija tampa 
tarpkultūrinės komunikacijos apie istoriją sudedamąja dalimi, kai kal- 
bama apie praeities patirtį ir jos reikšmės perspektyvias interpretacijas 
mūsų ir kitų savivokai bei jų tarpusavio santykį” . 

Ši istorinė teorinė refleksija duos ne iš esmės naujų argumentavimo 
reguliatyvų, o pirmiausia aiškiai parodys, kad mes jau turime tinkamų 
taisyklių, kurios gali būti priimtinos visiems tokio tarpkultūrinio dis- 
kurso dalyviams. Turiu galvoje, pvz., paprastą taisyklę, kad perspektyvų 
refleksija jau yra pirmas žingsnis jas peržengiant, kai atsižvelgiama į Ki- 
to perspektyvą. /storizavimas yra kitas tarpkultūriškai perspektyvios pa- 
žinties su praeitimi būdas. Be istorizavimo platesnė perėjimo nuo at- 
skirties į inkliuziją perspektyva būtų nerealizuojama. Tai, kas kultūros 
skirtumams sava, fundamentalu ir esminga, turi būti mąstymu įtraukta 
į laiko kaitos vyksmą. Tik tokia kaita turi to pasikeitimo, kuris priklau- 
so nuo ketinimo, galimybę susilpninti arba visai panaikinti kultūrinius 
etnocentrizmo apžavus. Trečioji strategija yra istorines perspektyvas su- 
darančių vertybių sistemų universalizavimas. Jei paklūstama šiai direk- 
tyvai, tai perspektyvos nei iš pradžių, nei išskirtinai neribojamos nacių 
ribomis, bet susiejamos su žmonija kaip skirtumų integralu. Toks per- 
spektyvos atvėrimas suteikia Kitiems žodį, o jų perspektyvą pastato šalia 


ir skersai mūsų perspektyvos, nes ir Kä turi savo žmonijos sampratą 


^ Plg. taip pat Rūsen J. (Ed.). Westliches Geschichtsdenken — eine interkulturelle 
Debatte. - Göttingen, 1999. 

(net jeigu ne ta). Taip dažniausiai numanomi universalumo vaizdiniai, 
kurie kaip vertinimo požiūriai yra veiksmingi formuojant identitetą per 
istoriją, turėtų būti argumentuotai reflektuojami ir išjudinami. Šie vaiz- 
diniai gali būti įtraukiami į diskursą, kuriuo patikrinamas jų sugebėji- 
mas pripažinti skirtumus ir kitoniškumą. 

Veikia ne tik išmėgintos komunikacijos taisyklės, kurių laikantis ga- 
li būti sureliatyvinti ir transformuoti ne tik tarpkultūrinės komunikaci- 
jos etnocentriniai principai, bet ir pačios kultūrinės paradigmos, nusi- 
stovėjusi kultūrinio įprasminimo praktika, kurioje tai jau padaryta su 
perspektyva į ateitį. Yra universalizavimo strategijų paradigmų, kurios 
netiesiogiai ideologiškai apibendrina kultūrinį ypatingumą ir taip nu- 
vertina Kiry kitoniškumą. 

Pirmoji ir istorikams priimtiniausia paradigma yra nusistovėjusios 
metodinės istorijos mokslo tyrinėjimo taisyklės ir jų veiksmingos tiesos 
pretenzijos. Antroji paradigma yra estetiškai suprantamas menas. Meno 
kūriniai visada atstovauja kultūros specifikai, jie išreiškia kultūros ypa- 
tingumą ir specifinę dvasią, o kartu savo estetinės patirties, suvokimo ir 
interpretavimo horizonte jie įgyja transkultūrinę reikšmę. Jacobas Burck- 
hardtas tai suformulavo šitaip: „Tauta, kuri prasiskverbia iš aukštesnio 
į aukščiausią menišką pavidalą, perduoda galiausiai viską, ką turi, žmo- 
nijai kaip jau ne nacionalinį, vienintelį religinį, bet visada galiojantį ir 
amžinai trunkantį dalyką '*? . Estetinė kokybė kartu yra kultūriškai spe- 
cifinė ir transkultüriskai universali. Kas tai daro įmanoma? Jei galėtume 
atsakyti į šį klausimą, žinotume tiksliau, kokie kultūrinio įprasminimo 
potencialai gali ir turi būti aktyvuojami, kad įveiktume etnocentrizmo 
suvaržymus. 

Kita paradigma, kuri yra glaudžiai susijusi su abiem jau minėtomis, 
yra bermeneutinis kultūros mokslų metodas. Hermeneutika atskleidžia ir 
patvirtina savastingumo ir kitoniskumo dialektiką, kurioje savastingu- 


mas ir kitoniskumas vienas kitą tiesiog suaktyvina, o kartu ir patvirtina 

savo skirtumą, kurį siekiama suprasti, ir praranda Tik-sau-büties ir Nuo- 
Kitų-atribotos-būties gryną aikštingumą. Ši kultūros mokslų herme- 
neutinė procedūra turi būti suvokta ir išplėsta, kad kultūriniai skirtu- 
mai įgytų vis daugiau reikšmės““. Tuomet kultūros mokslų pažinimo 
vargai būtų procesas, kuriame jie patys jeigu ir nesukuria kitoniškumo 
ir skirtumo pripažinimo kultūros, tai vis dėlto ją puoselėja ir plėtoja. 
Kultūros mokslai jau stovi ant tokios pripažinimo kultūros, kuri 
gali būti perimta ir toliau plėtojama, pamato. Ši tradicija yra taip pat 
paradigma; tai yra ¿istorizmo istorijos moksle atskirai ir kultūros moks- 
luose apskritai paradigma“ . Istorizmą aš suprantu kaip istorinio mąs- 
tymo sampratą, kuri įsitvirtino kultūros moksluose ir kuri nusako žmo- 
nijos vienovę per kultūrų įvairovę. Ranke suteikė šiam vaizdiniui dė- 
mesio vertą išraišką, sakydamas: „įvairių tautų ir individų įtraukimo į 


žmonijos kultūros idėją pažanga yra besąlygiška“?* . Šis vaizdinys atsi- 
rado jau velyvoje Apšvieroje ir savo išplėtotą formą įgavo XIX a. Šių 


dienų požiūriu ši forma yra per siaura, nes ji buvo ir europocentriška. 


“ Burckhardt, Jacob. Ästhetik der bildenden Kunst: Der Text der Vorlesung 
„Zur Einleitung in die Aesthetik der bildenden Kunst“ ! Aufgrund d. Handschriften 
komment. u. hg. v. Irmgard Siebert. - Darmstadt, 1992, S. 56. 

“ Plg. taip pat svarbius šio klausimo apmąstymus: Mall, Ram Adhar. Philosophie 
im Vergleich der Kulturen: Interkulturelle Philosophie — eine neue Orientierung. - Darm- 
stadt, 1995, S. 51. 

“ Jaeger, Friedrich; Rosen, Jörn. Geschichte des Historismus: Eine Einführung. — 
München, 1992; Rüsen, Jörn. Konfigurationen des Historismus: Studien zur deutschen 
Wissenschaftskultur. — Frankfurt am Main, 1993; Oexle, Otto Gerhardt; Rüsen, Jörn 
(Eds.). Historismus in den Kulturwissenschaften: Geschichtskonzepte, historische 
Einschätzungen, Grundlagenprobleme (Beiträge zur Geschichtskultur, Bd. 12). - Köln, 
1996. 

"8 Ranke, Leopold von. Über die Epochen der neueren Geschichte I Ed. Theodor 
Schieder u. Helmut Berding (Aus Werk Und Nachlaß, Bd. 2). - München, 1971. 


TARPKLLTURINĖ KOMUNIKACIJA 285 


Vis delto pamatinė idėja yra teisinga. Ją verta atnaujinti ir toliau išrutu- 
lioti””. Kultūros mokslai yra angažuoti palaikyti idėją, kad žmonijos 
vienovė, kuri gali sutrukdyti kultūrų kovai, pasiekiama tik per kultūrų, 
kurias vieną su kita sieja savitarpiško pripažinimo reguliatyvinis princi- 
pas, įvairovę. Jei kultūros mokslai iš istorizmo tradicijos paklus tokiam 
ateities projektui, tai jie prisidės prie įžvalgos, kuri suformuluota taip: 
identiteto stiprybė ir sugebėjimas sulaukti pritarimo remiasi sugebėji- 


mu pripažinti Kit, su kuriais drauge gyvename, kitoniškumą. 


Versta iš: Rūsen J. Interkulturell kommunizieren — 
die Herausforderungen des Ethnozentrismus und 
die Antwort der Kulturwissenschaften // Rüsen ]. 
Geschichte im Kulturprozeß. — Köln: Weimar; Wien: 
Böhlau Verlag, 2002, S. 207-230. 


” Tai galioja tik istorizmo sampratoms, kurios neneigia nacijas ir tautas visa ap- 
rėpiančios žmonijos sampratos ir su ja yra angažuoti lygybės požiūriu. Yra istorizmo 
bruožų ir tendencijų, kuriose ši samprata pranyksta ir yra pakeičiama patikuliaria 
vienybe, kuri daugiau nežino jokio transcenduojančio universalumo (su išimtimi savo 
galios valiai). Vokišką atvejį apibendrintai vaizduoja: Weber, Wolfgang // Puschner, 
Uwe u.a. (Eds.). Handbuch zur „Völkischen Bewegung“ 1871-1918. - München, 1996, 
S. 834-858. — Minčių turtingą ir kritišką istorizmo tradicijos revizija, atsižvelgian- 
čią į dabartines multikultūralizmo problemas, pateikia: Acham, Karl. Historismus- 
Multikulturalismus- Kommunitarismus // Scholtz, Gunter (Ed.). Historismus am Ende 
des 20. Jahrhunderts: Eine internationale Diskussion. — Berlin, 1996, S. 155-173. 

Umuntu ngumuntu ngabantu 


2 
Zulusų patarlė 


I. Kultūros specifika prieš 
visuotinį galiojimą 


Ilgai diskutuotas klausimas, kaip žmogaus ir 
piliečio teisių visuotinis galiojimas gali derėti su kultūriniu ypatingu- 
mu, netgi jo vieninteliškumu. Viena vertus, yra daug konstitucijų, api- 
brėžiančių žmogaus teises ne tik Vakarų kultūroje, bet ir visuose Žemės 
regionuose. Ir šie teisiniai konstitucijų principai savaime pretenduoja į 
visuotinį galiojimą. Kita vertus, šie principai istoriškai priklauso Vaka- 
rų kultūrai ir anapus jos jie įsigali labai sunkiai. Atrodo, kad universali 
reikšmė ir istorinis ypatingumas yra priešingi dalykai. 

Tai rodo ir retrospektyvus žvilgsnis į žmogaus ir piliečio teisių istorinį 
aiškinimą. Savotiškos intelektualinės euforijos apimti po JTO Žmogaus 


teisių deklaracijos paskelbimo 1948 m. jos autoriai ir gynėjai, ypač iš 


' Pirma redakcija: Rüsen J. Human Rights from the Perspective of a Universal 
History // Schmale, Wolfgang (Eds.). Human Rights and Cultural Diversity Europe - 
Arabic — Islamic World — Africa — China. - Frankfurt am Main, 1993, p. 28—46. 

? „Žmogus yra žmogus kitų žmonių dėka“. Zulusų tradicinės afrikietiškos patar- 
lės versija, cituojama iš: Schutte, Augustine. Philosophy for Afrika. — Cape Town: 
UCT Press, 1993, p. 19. 

Azijos šalių, siekė įrodyti, kad žmogaus teisių principai yra neatskiria- 
ma jų kultūros sudedamoji dalis, netgi teigė juos turint garbingesnį 
amžių nei Vakaruose?. Šie įrodymai dabar gali būti laikomi paneigti. 
Priešingai, naujausi tyrinėjimai koncentruojasi — ypač Ludgerio 
Kühnhardto įspūdingai kultūras lyginančios perspektyvos požiūriu - į 
pasaulinio istorinio Vakarų raidos nepaprastumo įrodymą). 

Šį prieštaravimą tarp universalumo ir partikuliarumo galima išspręsti 
apmąstymu, kad žmogaus ir piliečio konstitucijos principai klostėsi vyks- 
tant istoriniam universalizavimo procesui’. Kaip universalizavimo epochas 
galima nurodyti šiuos metus: 1776 m. birželio 12 d. su „Declaration of 
rights made by the good people of Virgina assembled in full and free 
convention“ („Teisių deklaracija, kurią paskelbė gerieji Virdžinijos žmo- 
nės, visi susirinkę į laisvą susirinkimą“) laisvai išrinktas parlamentas pir- 
mą kartą pasaulio istorijoje priėmė žmogaus teisių deklaraciją kaip kon- 
stitucinį principą; 1789 m. rugpjūčio 26 d. žmogaus teisės su prancūzų 
Nacionalinio susirinkimo „Declaration des droits de l'homme er du cito- 
yen“ („Žmogaus ir piliečio teisių deklaracija“) tapo europietiškos konsti- 
tucijos istorijos sudedamąja dalimi; 1948 m. gruodžio 10 d. šis principas 
peržengė Vakarų kultūros ribas ir apėmė Jungtinių Tautų politikos pla- 
tybes; galiausiai 1989 m. — mes, vokiečiai, lemtinga diena galėtume laiky- 
ti lapkričio 9 d.“ — klasikinė žmogaus teisių koncepcija išsikovojo, mažų 
mažiausiai tendenciškai, pripažinimą taip pat ir „realaus socializmo“ vals- 
tybėse. Šios valstybės atsirado su pretenzija, kad vietoj buržuazinio žmo- 
gaus teisių vaizdinio įgyvendins socialistinį. Visiškai simptomiska šiai is- 
torinei apibendrinimo tendencijai, man atrodo, yra konstitucijos priėmi- 
mas naujojoje Pietų Afrikos Respublikoje. Kovoje už apartheido 
panaikinimą partijos laikėsi ne tik skirtingų politinių strategijų, bet kartu 
įkūnijo ir skirtingas kultūrines tradicijas ir atitinkamai skirtingus istori- 
nius identitetus, tačiau sutarė del to, kad naujosios Pietų Afrikos Respub- 


likos konstitucija galėtų būti sukurta žmogaus teisių kodekso pagrindu“. 


288 Ili. Istoriios politika 


Ar šiame istoriniame procese tikrai vyksta universalizavimas? Aš 
manau, reikėtų kalbėti tik apie Europos ir Šiaurės Amerikos istorijos 
universalizavimą, bet turint galvoje nevakarietiškas kultūras geriau 
kalbėti apie sueuropietinimg arba suvakarietinimą. Su šiuo apibūdinimu 
yra susijusi pradžioje suformuluota problema. Jos pirmoji formuluotė 
aptinkama jau 1947 m. gruodžio mėnesį, darbo prie ką tik įkurtos 
JTO Visuotinės žmogaus teisių deklaracijos pradžioje. Jį pateikė 
American Anthropological Association, kuri savo specialiame leidinyje 
paskelbė „Statement on Human Rigths“ („Pareiškimą dėl žmogaus 
teisių ). Ji kritikavo JTO ketinimą suformuluoti visoms pasaulio 
tautoms visuotinai galiojančią žmogaus ir piliečio teisių koncepciją ir 


besikuriančios pasaulinės organizacijos ribose paskelbti ją kaip kultūrinį 


` Um die Erklärung der Menschenrechte: Ein Symposion. — Zürich, 1951. - Su 
argumentu, kad sava, taigi nevakarietiška, žmogaus teisių tradicija yra senesnė (todel 
„pirmesnė“), aš susidūriau dar 1991 m. rugpjūų kontraversiškuose debatuose po to, 
kai šiuos apmąstymus išdėsčiau Karnatako universiteto Dharwado Teisės koledže. 

* Künhardt, Ludger. Die Universalität der Menschenrechte: Studie zur ideen- 
geschichtlichen Bestimmung eines Politischen Schlüsselbegriffs. - München, 1987. 

“Plg. Eide, Asborjn. Der Prozeß der Universalisierung der Menschenrechte und 
seine Bedrohung im Zeitalter der Globalisierung // Krull, Wilhelm (Ed.). Zukunfts- 
streit. — Weilerswist, 2000, S. 32-50. 

6 Žr. taip pat: Domansky, Elisabeth. „Kristallnacht“, the Holocaust and German 
Unity: The Meaning of November 9 as Anniversry in Germany // History and Memory, 
4, Nr. 1 (1992), p. 60-94; toliau: Rüsen, Jörn. Historische Erinnerung - zweideutig — 
eindeutig: Zum 5. Jahrestag der deutschen Wiedervereinigung // Schulverwaltung: 
Zeitschrift für Schulleitung und Schulaufsicht. - Ausgabe Nordrhein-Westfalen, 6. Jg., 
Nr. 9, September, 1995, S. 239-240. 

"Plg. taip pat: Steytler, Nico (Ed.). The Freedom Charter and Beyond: Principles 
for a Democratic South African Legal Order. - Cape Town, 1992; Rüsen, Jörn; 
Vörös-Rademacher, Hildegard (Eds.). Südafrika: Apartheid und Menschenrechte in 
Geschichte und Gegenwart. — Pfaffenweiler, 1992. 

imperializmą, kuris iš nevakarietiškų kultūrų atima jų orumą ir vertę. 
“<...> The Declaration must be of worldwide applicability. It must 
embrace and recognize the validity of many different ways of life. It will 
not be convincing to the Indonesian, the African, the Indian, the Chinese. 
<...> The rights of Man in the Twentieth Century cannot be 
circumscribed by the standards of any single culture, or be dictated by 
the aspirations of any single people. Such a document will lead to 
frustration, not realization of the personalities of vast numbers of human 
beings. Such persons, living in terms of values not envisaged by a limited 
Declaration, will thus be excluded from the freedom of full participation 
in the only right and proper way of life that can be known to them, the 
institutions, sanctions and goals that make up the culture of their 
particular society ”™. 

Šio pareiškimo įtikinamumas ir iškeltos problemos rimtumas ne ką 
tesumažėjo. Kalbama apie įtampą tarp žmogaus teisių universalaus ga- 
liojimo potencijos ir Vakarų kultūros specifikos, o kartu ir svetimumo 
kitoms kultūroms. Atrodo, tarsi būtų tik dvi galimybės šiai įtampai 
įveikti ir išspręsti jų suderinamumo problemą. Viena būtų kaip visada 
subtilus vakarietiško imperializmo įgyvendinimas: tuomet žmogaus ir 
piliečio teisės yra vakarietiški teisės principai, o jų galiojimas kaip kon- 
stitucijos principai nevakarietiškoms kultūroms reiškia suvakarietini- 
mą ir dalies savasties praradimą, savo, istoriškai įsišaknijusio kultūrinio 
identiteto sumenkinimą?. Papildomai būtų galima pasakyti, kad žmo- 
gaus teisių universalumas turi mirtiną poveikį, nes pašalinti iš kultūros 
jos identitetą, jos skirtumą nuo kitų kultūrų yra tam tikras būdas ją 
kultūriškai nužudyti. 

Jei nenorime daryti šios išvados, tuomet belikę tik visuotinis reliaty- 
vistinis sprendimas politinės konstitucijos pamatinių normų, politinio 
ir socialinio gyvenimo reguliatyvų atžvilgiu. Žmogaus ir piliečio teisės 


yra kultūriškai savitos ne tik savo istorine kilme, bet ir savo normatyvi- 

niu galiojimu bei įpareigojimo galia. Šis sprendimas šiuo metu yra inte- 
lektualiai patraukliausias; jis tinka labiausiai modernizuotų visuome- 
nių postmodernios vietos apipavidalinimu. 

Bet ką reiškia toks reliatyvizmas? Remiantis postmoderniu kultū- 
riniu reliatyvizmu galima pateisinti skirtingą nevakarietiškų kultūrų 
gyvenimo reguliavimą atsižvelgiant į jų tradicijas. Kitos kultūros — 
kiti papročiai; taip be jokios istorinės ir kultūrinės antropologinės są- 
žinės graužaties būtų galima nekreipti dėmesio į daugybę žmogaus 
teisių pažeidimų praeityje ir dabartyje. Tai galėtų pateisinti taip pat ir 
Pietų Afrikos Respublikos apartheido sistemą!? politinių konstituci- 
jos normų kultūriniu reliatyvumu. Tai dar apartheido priešistorės lai- 


kais padarė vokiečių misionieriai, pasinaudodami istorizmo ir kultūros 


* American Anthropologist Association. Statement on Human Rights // American 
Anthropologist, 49 (1947), Nr. 4, p. 539-543, cit. p. 542. (*„<...> Deklaracija turi 
tikti visam pasauliui. Ji turi apimti ir pripažinti daugelį skirtingų gyvenimo būdų. Ji 
turi įtikinti indonezietj, indą, kiną <...>. Dvidešimtojo amžiaus žmogaus teisės negali 
būti apibrėžtos jokios atskiros kultūros standartais ar padiktuotos kokios nors atskiros 
tautos siekių. Toks dokumentas sukeltų daugybės žmonių frustraciją, o ne realizuotų 
jų asmenybes. Tokie asmenys, gyvendami vertybėmis, kurių nenumato ribota Dekla- 
racija, bus išplėšti iš vienintelio teisingo ir tinkamo jų gyvenimo būdo, kuris jiems 
pažįstamas, atriboti nuo dalyvavimo institucijose, sankcijose ir tiksluose, kurie sudaro 
jų ypatingos visuomenės kultūrą.) 

* Walterio Kerberio (Ed.) rinktinėje: Menschenrechte und kulturelle Identität. — 
München, 1991, tik šiek tiek paliečiama ši problema (p. 143). Apie ją plg.: Akademie 
der politischen Bildung (Ed.). Kulturelle Unterschiede, Menschenrechte und Demokratie: 
Kongreß? der Friedrich-Ebert-Stiftung und der Philosophisch-politischen Akademie am 
22/23 Oktober 1997 in Bonn. - Bonn, 1998; Alexander, Neville. Menschenrechte im 
afrikanischen Kontext: Eine kulturübergreifende Perspektive // Krull, Wilhelm (Ed.). 
Zukunftsstreit. - Weilerswist, 2000, S. 13-31. 

19 Be to: Rūsen J.; Vörös-Rademacher (Eds). Südafrika — Apartheid und Menschen- 
rechte (7 past.). 

kritikos argumentacijos arsenalu''. Ar mes galime pritarti tokiai argu- 
mentacijai? 

Dilema yra akivaizdi. Kas gali, pavyzdžiui, kankinimus tam tikroje 
šalyje priimti kaip suderinamus su jos savitomis kultūrinėmis tradicijo- 
mis arba pripažinti juos teisėta politinės galios demonstracijos priemo- 
ne tam tikro politinio savęs supratimo požiūriu? Kita vertus, nėra pri- 
imtinas vakarietiškos kultūros požiūris, kuris savo teisės įsivaizdavimus 
apibendrina kaip žmonijos teises, o tai darydamas ir turėdamas geriau- 
sius ketinimus suabejoja nevakarietiškų kultūrų istoriniu identitetu. Kaip 
šią dilemą išspręsti? 

Aš siūlau kaip sprendimo strategiją istorizavimg su galiojimo intenci- 
ja (Historisierung mit Geltungsabsicht). Istorizavimas yra argumentaci- 
jos strategija, kuri padėtų išspręsti prieštaravimą tarp Žmogaus teisių 
idėjos galiojimo visuotinumo bei kultūrinio partikuliarumo ir naujai, 


diferencijuotai iškelti galiojimo klausimą. 


2. Visuotinė istorija 
kaip sprendimo strategija 


Istorizavimas reiškia žmogaus teisių galio- 
jimo pretenzijos sulaikinimą. Sulaikinant kartu pasirenkama tokia nag- 
rinėjimo perspektyva, iš kurios į skirtingas kultūras žiūrima kaip į 
diachroniškai santykiaujančias. Šitaip istorinis mąstymas jų skirtin- 
gumą daro suprantamą. 

Dėl žmogaus teisių universalios galiojimo pretenzijos jų istorizavimas 
gali atvesti tik į visuotinę istoriją. Todėl aš norėčiau teigti, kad žmogaus ir 
piliečio teisių istoriškas nagrinėjimas, kuris ne ignoruoja, bet tiria aktua- 
Ja normų problemą, turi būti visuotinai istoriškai sufokusuotas. Tuo pa- 


čiu metu kultūrų įvairovė ir skirtingumas yra tematiški. Tai, žinoma, 

prieštarauja istoriografinei tradicijai, kurioje žmogaus ir piliečio teisių is- 
torija lig šiol nagrinėjama tik vakarietiškos perspektyvos požiūriu!?. Žiū- 
rint šiuolaikiškai, man ši tradicija atrodo euristiskai ydinga. Turėtų būti 
atveriamas naujas žmogaus ir piliečio teisių istorijos skyrius. 

Visuotinai istoriško istorizavimo programa iškelia dar vieną pro- 
blemą. Istorizavimas atrodo neišvengiamai sureliatyvina galiojimo 
pretenziją, taigi, atrodo, ne tik niekuo neprisideda prie jos sprendi- 
mo, bet jį net apsunkina. Šis požiūris yra teisingas tiek, kiek per 
istorizuojantį nagrinėjimą abstrakti principų galiojimo forma iš pra- 
džių panaikinama. Juridiniu požiūriu žmogaus ir piliečio teisės yra 
rinkinys taisyklių, kurios savo normatyvine galiojimo jėga yra veiks- 
mingos kaip fiksuotas, nejudrus politinio viešpatavimo konstituci- 
joje, teisėje ir kontrolėje dydis. Istorizuojantis nagrinėjimas suardo 
šį nejudraus normatyvinio dydžio vaizdinį. Jis perkelia uždarą tai- 
syklių sistemą į laikiškumo procesą, kuriame tokios taisyklės atsi- 
randa ir keičiasi. Šis perkėlimas sudaro regimybę, kad taisyklės yra 
laikinos: pvz., jos gali nustoti galioti arba būti panaikintos. 

Tačiau normatyvaus fiksavimo istorizuojantis sprendimas neturi su- 


tapti su normatyvaus galiojimo sureliatyvinimu. Istorizuojant nagrinėjimą 


n Plg., be to: Van der Merwe, Werner. Die Berlynse Sending en „Apartheid“ in 
Suid-Afrika // Historia: Journal of the South African Historical Association, Mai 1987. 

'*Birtsch, Günter u.a. Grundfreiheiten — Menschenrechte, 1500-1850: Eine inter- 
nationale Bibliographie, 5.Bde. - Stuttgart; Bad Cannstatt, Bd. 3-5, 1992; Böckenförde, 
Ernst-Wolfgang; Spaemann, Robert (Eds). Menschenrechte und Menschenwürde: His- 
torische Voraussetzungen, säkulare Gestalt, christliches Verständnis. — Stuttgart, 1987; 
Kriele, Martin. Die Menschenrechte zwischen Ost und West. - Köln, 1977; Oestreich, 
Gerhard. Die Idee der Menschenrechte in ihrer geschichtlichen Entwicklung. — 3. Aufl. — 
Berlin, 1969; Oestreich G. Geschichte der Menschenrechte und Grundfreiheiten im 
Umriß. — 2. Aufl. - Berlin, 1978. 

žmogaus ir piliečio teisės taip pat gali greičiau įgauti dinamiką, kuri jų 
galiojimą ne tik susilpnina, bet gali ir sustiprinti. Būtent per sulaikini- 
mą jos gali tapti ateities uždavinio dalimi. Istorinis atsiminimas, kai jis 
reikliai vykdomas ir pristatomas, gali parodyti, kad tam tikru metu ga- 
liojantis konstitucinis žmogaus ir piliečio teisių fiksavimas nepanaikina 
prisimintosios praeities galios. Ji gali per istorinį atsiminimą peršokti į 
ateitį, kurioje Žmogaus teisių sistema turi būti plečiama, diferencijuoja- 
ma ir keičiama, kad ta sistema atgautų tą teisingumą, kurio ji yra verta 
dėl savo kilmės. 

Toliau aš norėčiau trimis požiūriais aptarti pagrindinius tokios visuo- 
tinės istorijos prieigos bruožus. Pirmiausia norėčiau apibūdinti žmogaus 
teisių raidos vakarietišką dimensiją (3-iame šio straipsnio skirsnyje). To- 
liau norėčiau parodyti, dėl kokių priežasčių ši dimensija turi būti per- 
žengta. Todėl nurodysiu žmogaus teisių vakarietiškos raidos neišspręstas 
problemas, kurios tą raidą istoriškai kreipia į ateių (4 skirsnis). Galiausiai 
norėčiau pasiūlyti tarpkultürinio istorinio nagrinėjimo požiūrius, su ku- 
riais visuotinė istorinė perspektyva gali būti plėtojama ir empiriškai kon- 
kretizuojama be europocentrinių prielaidų. Ta perspektyva galėtų išspręsti 
dabartinį prieštaravimą tarp žmogaus ir piliečio teisių universalios galioji- 
mo pretenzijos ir kultūrinio ypatingumo (5 skirsnis). 

Man pirmiausia rūpi teoriškai sukonstruoti istorinę perspektyvą. Iš 
pradžių gali atrodyti, kad istorinė empirija palikta antroje vietoje. Tačiau 
tokia perspektyva gali empirinį žvilgsnį paaštrinti bei išplėsti, ir būtent 
juo daugiau, kuo platesnė ji yra. Dėl istorinės patirties gausos tiesiog ne- 
žinau, kokiu dar kitu, jei ne teoriniu, būdu būtų galima studijuoti visuo- 
tinę istoriją. Kaip pakankamai aiškiai parodė jau Schlėzeris!, joje pats 
svarbiausias dalykas yra empirinė redukcija. Istorinę patirtį ji turi sukon- 
centruoti į universalią reikšmę turinčius reiškinius, o tai neįmanoma be 
teorinės tos reikšmės eksplikacijos. Be to, istorinės empirijos pažintinė 


vertė padidėja tiek, kiek yra aiškios jos teorinės prielaidos ir implikacijos. 

3. Žmogaus ir piliečio 
teisės vakarietiškos 
perspektyvos požiūriu 


Istorinės patirties požiūriu toliau nepasaky- 
siu nieko naujo. Man rūpi esamų žinių pagrindu tik pademonstruoti 
pradžioje paminėtą žmogaus teisių sulaikinimą ir istorizavimą““. 

XVIII a. pabaigos žmogaus ir piliečio teisių deklaracijos turi ilgą 
priešistorę, kuri siekia antiką ir viduramžius. Antika sukuria dvasines 
politinio valdymo refleksijos žmogaus teisių požiūriu prielaidas, kon- 
ceptualizuodama prigimtį (Natur) kaip metapolitinę pateisinimo ir kri- 
tikos instanciją. Rėmimąsi šia instancija ji priskiria žmogaus protui, 
taigi sąvokinei, metodiškai sutvarkytai ir empiriškai orientuotai argu- 
mentacijai. Krikščionybė praturtina šią metapolitine įteisinimo instan- 
ciją žmogiško subjektyvumo kokybe, kai dieviška pasaulio tvarkos ko- 
kybė, kurią graikai racionalizavo į gamtos metafiziką, su žmogaus, tam- 
pančio Dievu, įsivaizdavimu principingai yra susiejama ne tik su žmogaus 
prigimtimi, bet ir su konkrečia pavienio žmogaus egzistencija". Krikš- 


čionybė leido, taip sakant, politinio valdymo metapolitinei įteisinimo 


"Schlözer, August Ludwig. Vorstellung seiner Universalhistorie. - Göttingen, 1772 
(Neudruck ed., eingel. und kommentiert v. Horst Walter Blanke. - Hagen, 1990). 

'* Glausta ir griežtesne forma aš kartoju apmąstymus, kuriuos jau išdėsčiau kita 
proga: Rüsen J. Menschen- und Bürgerrechte als historische Orientierung // Rüsen J. 
Historisches Lernen: Grundlagen und Paradigmen. - Köln, 1994, S. 204-235. 

"> Stebina tai, kad teologas Pannenbergas kreipiasi ne į Dievo tapimą žmogumi, 
bet į žmogaus panašumą į Dievą, kad iškeltų krikščionybės reikšmę žmogaus teisių 
vystymuisi. Pannenberg, Wolfahrt. Christliche Wurzeln des Gedankens der Men- 
schenwürde // Kerber (Ed.). Menschenrechte und kulturelle Identität (9 past.), S. 61- 
76. Plg. taip pat: Bielefeldt, Heiner. Philosophie der Menschenrechte. — Darmstadt, 
1998, S. 188. 

instancijai imigruoti į žmogaus prigimtį ir tuo suteikė jai naują socialinę 
ir humanišką kokybę. Galiausiai viduramžiai sukūrė būtiną trečią politi- 
nio žmogaus teisių reguliavimo sąlygą, t. y. susiejo raštiškai fiksuoto susi- 
tarimo tarp valdovų ir valdomųjų forma. Šios vadinamosios valdymo su- 
tartys, kurių ryškiausias pavyzdys yra 1215 m. Magna Carta Libertatum 
(Didžioji laisvių chartija)'°, daro valdymą priklausomą nuo raštiškai ko- 
difikuoto susitarimo. Paskutinį lemiamą idėjinį žingsnį modernios žmo- 
gaus ir piliečio koncepcijos atsiradimo link padaro Apšvieta, kuri šį susi- 
tarimą paveda žmogaus proto savarankiškam viešam naudojimui. 
Tikroji žmogaus ir piliečio teisių atsiradimo fazė yra klasikinių 
buržuazinių revoliucijų epocha. Joje suformuluojami ir įsigali kon- 
stitucija ir teise susaistyto valdymo principai, kurių laikytis ir mes iki 
šiandien esame angažuoti mūsų vakarietiškose politinėse sistemose. 
Tolesnę mūsų dabarties raidą galima rašyti kaip pažangos istoriją, 
kurioje žmogaus ir piliečio teisės, kaip politinio valdymo konstituci- 
nio ir teisinio reguliavimo principai, išsikovojo pripažinimą, todėl jų 


galiojimo sritis vis labiau plečiasi. 


4. Kritikos sąlygota 
vystymosi dinamika 


Istorinio nagrinėjimo, kuriam impulsą teikia 
žmogaus teisių aktualaus galiojimo problemos, lemiamas šio vystymosi 
momentas (aš norėčiau pasakyti: tai, kas tame vystymesi yra europietiškai 
vakarietiška) yra tas, kad šių pamatinių teisės principų idėjinė koncepcija 
ir politinė konstitucija nuo jų atsiradimo momento buvo ir iki šiol tebėra 
diskursyviai judri. Istoriškas nagrinėjimas sugrąžina šiuos teisės principus 
kaip normas į jų laikiškus kontekstus ir tuo vaizdžiai parodo, kad jie nėra 


Jokie fiksuoti normatyviniai dydžiai. Istoriškai jie visada buvo judėjime: 

idėjiniame darbe su jų koncepcija, politiniame darbe su jų konstituciniu 
įtvirtinimu ir pasikeitimu, taip pat ir sociokultūriniame darbe su įsišakni- 
jimu teisinėje sąmonėje ir tautų politinėje kultūroje. 

Aš teziskai nurodau tik svarbiausius šio diskursyvaus nerimo dėl revo- 
liucijos dėka įsigalėjusių žmogaus ir piliečio teisių veiksnius: jau Thomas 
Paine'as iškėlė klausimą dėl socialinių sąlygų, kuriomis gali būti pasinau- 
dojama teisiškai atsiradusiomis galimybėmis piliečiams dalyvauti politi- 
niame valdyme. Marxas šį klausimą pavertė žmogaus teisių radikalia ide- 
ologine kritika, o Leninas, remdamasis šia argumentacija, Spalio revoliu- 
cijoje inscenizavo socialistinį analogą pagal buržuazinę žmogaus teisių 
deklaracija'”. Kitas nerimo židinys yra žmonių lytinis diferencijavimas. 
Jau 1789 m. rudenį viešai pasigirdo moterų balsai, reikalaujantys žmo- 
gaus ir piliečio teisių taip pat ir moterims!*. Olympe de Gouche 1791 m. 
suteikė šiam reikalavimui klasikiniu tapusiame tekste iškalbingą išraiš- 
ką”. Taigi žmogaus ir piliečio teisių, kaip konstitucijos principų, atsira- 
dimo kontekste jų galiojimo srities apribojimas krinta į akis. 

Žmogaus ir piliečio teisių nurodytas diskursyvus judėjimas pirmiausia 


apima jų galiojimo sritį. Apie save praneša pašalintieji — moterys, 


'6 Wagner, Hans (Ed.). Magna Carta Libertatum von 1215 (Quellen zur Neueren 
Geschichte, H. 16). — Bern, 1951; Kyriazis-Gouvelis, Demetrios L. Magna Carta. - 
Berlin, 1984. 

"Fröhlich, Klaus; Rüsen, Jörn. Menschenrechte im Systemkonflikt: Historische 
Überlegungen und Materialien für die Sekundarstufe II // Fröhlich K., Rüsen J. (Eds.). 
Menschenrechte im Prozeß der Geschichte: historische Interpretationen, didaktische 
Konzepte, Unterrichtsmaterialien. — Pfaffenweiler, 1990, S. 209-262. 

'8 Declaration des droits des citoyens du Palais-Royale (September 1789) // 
Baecque, Antoine du; Schmale, Wolfgang; Vivelle, Michel. ZAn Un des Droits de 
l'Homme. — Paris, 1988, p. 4445. 

 Gouge, Olympe de. Erklärung der Brechte der Frau und Bürgerin // Schriften. — 
Frankfurt am Main, 1980, S. 41 ir toliau. 

mažumos, vergai, — kurie, remdamiesi savo priklausomumu žmonių 
giminei, reikalauja ir sau žmogaus teisių. Istoriškai šis galiojimo srities 
išplėtimas per ilgą laiką faktiškai buvo padarytas. Šis procesas dar tebe- 
vyksta: pakanka prisiminti (nesėkmingą) Equal Rigths Amendment (Ly- 
gių teisių pataisos) sąjūdį JAV ir daugybę politinių judėjimų, kuriuose 
iki šiol politiškai pašalintos, socialiai smukusios ir kultūriškai margina- 
lizuotos grupės kovoja už savo teises (pvz., aborigenai Australijoje ir 
zapatistai Meksikoje). Ši išplitimo istorija yra pažangos istorija, kurios 
gebėjimas sulaukti pritarimo ir jos patrauklumas kažin ar kelia abejonę. 
Netgi pati pažangos idėjos ir modernaus racionalizmo postmoderni kri- 
tika apsistojo, kaip aš matau, ties žmogaus ir piliečio teisėmis. Mes pa- 
tys dalyvaujame šiame galiojimo išplėtimo judėjime, nes vis iš naujo 
reikia pastangų kovojant su savaime kylančiais mėginimais apriboti to- 
kias pamatines teises ir peržengti iš anksto nustatytas ribas. (Aš pamine- 
siu tik debatus dėl mūsų Konstitucijos 16 straipsnio panaikinimo arba 
apribojimo.) 

Įdomesnis yra kitas istorinis sąjūdis, susijęs su žmogaus ir piliečio 
teisių klasikinės koncepcijos socialinėmis sąlygomis ir prielaidomis. Karlo 
Marxo straipsnyje 1843-1944 m. „Žydų klausimu“?? ši ne tik abstrak- 
ti, bet ir politinė bei socialiai istoriškai žmogaus ir piliečio teisių veiks- 
minga kritika įgijo aiškią formą. Cia paliesta problema iki šiol tebėra 
žmogaus ir piliečio teisių istorijos darbotvarkėje. Šios kritikos substan- 
cija yra palyginti paprasta: ji reikalauja socialinių sąlygų politinėms žmo- 
gaus teisėms. Ji suproblemina „pilietį“ kaip žmogaus teisių subjektą, jo 
abstrakčiai žmogiškumo kokybei priešpriešindama konkretų socialinį 
nelygybės ir priklausomumo duotumą. Prieš šią nelygybę ji reikalauja 
lygybės kaip socialinių sąlygų, kurios turi būti sudarytos, kad žmogaus 
teisės politiškai apskritai galėtų veikti. Klasikinis žmogaus teisių vaizdi- 
nys remiasi tuo, kad kiekvienas jau socialiai yra pilietis ir kaip toks pi- 


lietis tuomet gali dalyvauti konstituciškai sureguliuotame politiniame 

valdyme. Socialistinė kritika suproblemina šią prielaidą atsižvelgda- 
ma į aštrėjančius klasinius susidūrimus. Darbininkų judėjimas sutei- 
kė šiai kritikai masių judėjimo lygiateisišką postūmio galią. Tai tapo 
akivaizdu jų himno žymiose eilutėse: „Internacionalas - žmonijos at- 
gaiva“ (Die Internationale erkämpft das Menschenrecht). Kova vyko ir 
vis dar vyksta del socialinių sąlygų, kuriomis tik ir yra įmanomas žmo- 
giškai ir pilietiškai teisiškai apribotas, įteisintas ir organizuotas valdy- 
mas. Ideologiškai ši kova tarnavo socialistinėms valdymo sistemoms 
įteisinti. Dabar ši žmogaus teisių kritika politinėse sistemose tapo po- 
litiskai bevietė. Bet tuo ji nėra nutildyta. Kaip ir anksčiau, klausimas, 
kaip užtikrinti socialines sąlygas, kurios leistų žmogaus ir piliečio tei- 
sių požiūriu sureguliuoti valdymą, vis dar neišspręstas kalbant apie 
nemažą dalį tų teisių subjektų. Tai paprasčiausia parodyti debatų del 
teisės į darbą atveju. 

Yra ir kita kritika, kuri kaip tik pradeda persikelti iš mąstymo į po- 
litine areną. Ji apima žmogaus teisių koncepcijų abu vakarietiškus va- 
riantus — taigi buržuazinį ir socialistinį, apsunkindama vieną joms ben- 
dea prielaidą, būtent - atkreipdama dėmesį į žmogaus santykio su gam- 
ta sampratą, kuri yra nepriimtina. Ji atveria žmogaus teisėms naują 
ateities perspektyvą, kuri ryžtingai pranoksta ligšiolinę, ypač vakarietiš- 
ką Apšvietos tradiciją. Ji įgalina pažangiai kritikuoti tradiciją. Ji gali 
būti plėtojama kaip argumentas, kad mes Vakaruose drauge su kitais 
ateitį turėsime tik tuo atveju, jeigu toliau tobulinsime žmogaus ir pilie- 
čio teisių galiojimo struktūrą ir pobūdį, taigi mūsų politinės kultūros 
substanciją (turėdamas iš anksto galvoje lyginamąją visuotinę istoriją, 
aš Čia norėčiau pasakyti, kad vertėtų šios kritikos požiūriu atsižvelgti į 
nevakarietiškų kultūrų tradicijas). 


* Marx, Karl; Engels, Friedrich. Werke (MEW). - Berlin, Bd. 1., 1964, S. 347-377. 

Aš turiu galvoje štai ką: žmogaus ir piliečio teisės savo klasikine 
vakarietiška išraiška remiasi tuo, ką aš ironiškai vadinu buržuazinės 
visuomenės šventąja trejybe. Prancūzijos revoliucija suformulavo šią 
trejybę kaip Egalité, Liberté ir Fraternite*. Bet mažų mažiausiai klai- 
dina Fraternité. Amerikiečių revoliucijoje ji skamba tiksliau — nors 
retoriškai ne taip veiksmingai — Eguality, Liberty and Property. Pro- 
perty** reiškia, jog žmonės, kurie susivienija tam, kad drauge įgyven- 
dintų žmogaus ir piliečio teisių požiūriu sutvarkytas politinio valdy- 
mo formas, yra piliečiai. Jie įgyja politinį gebėjimą, piliečio statusą, 
nes pajungdami ir įveikdami gamtą sukuria nuosavybę, kuri suteikia 
jiems laisvę būti piliečiais. Šią trejybę galima ir taip nusakyti. Žmonės 
yra lygūs (equality), laisvi (liberty) įsigyti nuosavybę (property). Nuo- 
savybės kategorijoje, be kurios negali būti istoriškai mąstoma žmo- 
gaus ir piliečio teisių klasikinė koncepcija, slypi antropologiškai prie- 
laidaujamas žmogaus ir gamtos santykis, būtent beribio pajungimo ir 
išnaudojimo santykis. Tuo tarpu mes esame patirties taip pamokyti, 
kad ši antropologinė prielaida tapo nebepriimtina. Todėl turime at- 
likti mūsų painių žmogaus teisių sampratos pagrindų reviziją, kurios 
objektas yra vienas iš buržuazinės visuomenės trejybės elementų, bū- 
tent property idėja ir joje slypinti darbo kategorija. 

Taigi aš aptariau pirmą istorizavimo etapą. Viliuosi, kad jau šios 
vakarietiškos perspektyvos požiūriu pavyko parodyti, ką reiškia istori- 
zavimu laikiškai dinamizuoti žmogaus ir piliečio teises kaip reguliary- 
vus su universalumo pretenzija. Jie pradeda judėti, jei taip galima pasa- 
kyti, ir šio judėjimo mums reikia, tam, kad galėtume svarstyti klausi- 
mą, kokia žvelgiant iš žmonijos perspektyvos iš tikrųjų yra galiojimo 
pretenzijų universalumo situacija, taigi kokios pozicijos mes laikomės 
istoriškai dimensijuodami ir dinamizuodami žmogaus ir piliečio teises 


nevakarietiškų kultūrų atžvilgiu. 

5. Tarpkultūrinės 
perspektyvos 


Po 1948 m. JTO Žmogaus teisių deklaraci- 
jos prasidėjo intelektualiniai debatai šia tema. Tuomet tarp neeuropiečių 
vyravo jau minėtas požiūris į žmogaus teises, kad jos jų kultūrai buvo jau 
būdingos ir joje išreikštos nuo pat pradžių, ir jau tuo laiku, kai europie- 
čiai apie jas dar negalvojo. 1951 m. UNESCO išleistame rinkinyje, ku- 
riam įvadą parašė Jacques Maritainas, 1948 m. JTO deklaracijos spiritus 
rector"**, kinų autorius Chung Sho Lo pabrėžia, kad „žmogaus teisės są- 
vokos pirmieji požymiai Kinijoje atsirado jau labai anksti“”'. Tame pa- 
čiame tome indas S. V. Puntambekaras nurodo Manu ir Budą, kurie jau 
„aiškiai išdėstė“, „kokios turi būti žmogui būtinos garantijos ir kokios 
žmogui būdingos dorybės "7. Nevakarietiškų kultūrų atstovai akceptuoja 
ne tik žmogaus teisių principų galiojimo universalumą, bet ir istoriškai 
argumentuoja, kad šie principai jau buvo įsišakniję jų kultūrose ir teisinę 
galią galėjo įgauti taip pat iš nevakarietiškų tradicijų”. 

Nuo to laiko nuomonės smarkiai pasikeitė. Tipiškas yra Ludgerio 
Kūhnhardto habilitacinis darbas, kuriame jis užginčija žmogaus teisių 


universalumą”, įspūdingai panaudodamas empirinius istorinius argu- 


~! Del žmogaus teisių paaiškinimų (3 past.), p. 242. 

~ Ten par, p. 257. 

2 Panašiai — nors silpnokai istorinės analogijos prasme — argumentuoja Heinrichas 
Scholleris, žvelgdamas į ikikolonijinę Juodąją Afriką: Anknüpfungspunkte für eine 
Rezeption der abendländischen Menschenrechte in der afrikanischen Tradition // Kerber 
(Ed.). Menschenrechte und kulturelle Identität (9 past.), S. 117-142. 

"7 Kühnhardt L. Die Universalität der Menschenrechte (4 past.). 

* Lygybė, laisvė, brolybe (pranc.). — Vert. 

** Nuosavybė, turtas (angl). — Vert. 

*=* Dvasinis vadovas (/ot.). — Vert. 

mentus. Abu argumentacijos būdai yra nepatenkinami, ber jais galima 
remtis būtent tiksliai ten, kur jie vienas kitam tariamai prieštarauja. 
Suderinamumo tezė pabrėžia, kad nevakarietiškose kultūrose egzistavo 
universalistinė normų sistema; nesuderinamumo tezė nurodo, kad tik 
Europos konstitucijose itin specifiškai buvo kodifikuotos žmogaus ir 
piliečio teisės. Vienas būdas argumentuoja etiškai, kitas — istoriškai. Vie- 
nas yra per platus, nes normų sistemų istorines specifikacijas ir diver- 
gencijas pritildo arba visai nekreipia į jas dėmesio; kitas yra per siauras, 
nes ignoruoja vakarietiškas ir amerikietiškas žmogaus teisių raidos va- 
riacijas ir istorinę pasikeitimo dinamiką”. 

Kaip galima įveikti šiuos vienpusiškumus iš universalios istorinės 
perspektyvos, kuri kultūriškai specifinių normų plataus universalumo 
galiojimo pretenzijas sieja su tiksliu istoriniu diferencijavimu? 

Jei mes vakarietišką istorinę perspektyvą, kurią pavaizdavau, univer- 
saliai istoriškai apibendriname, tuomet nevakarietiškų kultūrų aikštin- 
gumas pasireiškia tik negatyviai, kaip valdymo civilizavimo žmogaus 
teisių požiūriu ir visuomenės humanizavimo stoka. Abstrakčiai logiškai 
mąstant, su tuo susiduriame dar nesant jokios empirinės konkretikos. 
Visuotinės istorijos požiūriu apibendrinta vakarietiška istorinė perspek- 
tyva nagrinėjant kitų kultūrų (Indijos, Kinijos, araby-islamo pasaulio 
ir t. t.) specifiką tuomet, kai jos yra kitoniskos, atskleidžia tik negaty- 
vius bruožus, jeigu jai rūpi tik tie požiūriai, kurie gali būti apibendrinti 
kaip vakarietiški. 

Kad išvengtume tokių loginių klaidų, universali istorinė ir lyginanti 
perspektyva savo euristinėmis pastangomis turi būti teoriškai taip pro- 
jektuojama, kad ji kiltų iš visuotinių požiūrių, atspindinčių Vakarų ypa- 
tingumą ir neleidžiančių jam dingti istorinio žvilgsnio i$pletotame vi- 
suotinume. 

Tokia konstrukcija gali būti atlikta šitaip““. Išeities taškas turi būti 


antropologinė universalija, t. y. kultūriškai nespecifiškas tarpkultūri- 

nio visuotinio istorinio palyginimo referencijos taškas. Tokia univer- 
salija yra būtent valdymo įteisinimo poreikis. Negalima įsivaizduoti 
valdymo be jam būdingo siekio, kad valdomieji jį suvoktų kaip teisė- 
tą, nes tik valdomųjų pritarimas yra paties valdymo elementas. Jeigu 
naudotume Maxo Weberio valdžios, kaip kokiu nors būdu sutvirtin- 
tos galimybės sulaukti paklusnumo duotam įsakymui, apibrėžimą, tai 
galėtume tą universaliją pavadinti valdomųjų struktüriniu pasirengi- 
mu paklusti. Šis pasirengimas paklusti (legitimiškumas) turi būti išei- 
ties taškas. Šiuo pagrindu turėtų būti identifikuota teisėtumo pagrin- 
dimo forma, kuri dar neturi žmogaus teisių pobūdžio, bet veikiau 
pasižymi specifika, kuri būdinga taip pat ir kitoms kultūroms ir kuri 
yra viena iš būtinų prielaidų mąstyti apie žmogaus teises. Kalbama 
apie teisėtumo pagrindus, kurie turi normatyviai arba vertybiškai su- 
vokiamų principų formą ir kartu apibrėžia žmonių žmogišką būvį. 
Kaip pavyzdį aš paminėsiu senovės egiptiečių 22 ar, kinų ir indų 
dharma. Atitinkamus vakarietiškus principus, tokius kaip „prigimtis“ 
ir „protas“, aš jau nurodžiau. Čia būtų galima kalbėti apie funkcinius 
ekvivalentus. Kultūrų lyginimo pagrindu tokius principus galima su- 
rašyti ir interpretuoti atsižvelgiant į jų skirtumus bei bendrumus ir 
keliant klausimą, kiek jie padeda žmogaus teisių teisėtumui, jį skatina 


arba jam trukdo. 


“ Kühnhardto darbe trūksta, pvz., buržuazinės žmogaus teisių sampratos socia- 
listinės kritikos įvertinimo; be to, „buržuaziniuose“ diskursuose nagrinėjama įtampa 
tarp piliečio socialinio ir politinio statuso, tarp jo visuotinės žmogiškumo kokybės ir 
jo socialinės būklės nepabrėžiama. 

26 Rūsen, Jörn. Historische Orientierung: Über die Arbeit des Geschichtsbewufseins, 
sich in der Zeit zurechtfinden. - Köln, 1994, S. 168-187. 

7 Plg. Assmann, Jan. Ma'at: Gerechtigkeit und Unsterblichkeit im Alten Ägypten. - 
München, 1990. 

Tokie principai kartu yra asmeninio ir kolektyvinio identiteto kultū- 
rinės kristalizacijos branduoliai”. Juk valdymas yra tai, kas savo teisėtu- 
mu yra įsitvirtinęs vidinėse psichinėse struktūrose, kuriose individai ir 
grupės sau patiems sako Ašarba Mes. Ir atvirkščiai, vidinį psichinį identi- 
tetą formuoja valdymo procedūros, ne vien tik politinio valdymo, bet ir 
psichinio įsakymo ir paklusimo procedūros /d, Ego ir Superego santykio 
struktūroje. Išorinis valdymas remiasi šiuo vidiniu valdymu, ir atitinka- 
mai identiteto formavimo principai tuo pačiu metu yra ir valdymo jteisi- 
nimo principai. „Vidinio valdymo“ psichogenezė įvyksta atvirkštine seka 
palyginti su išorinių valdymo reikalavimų suvidujinimu. 

Beje, parametras, kuris tokius principus tipologiškai išskleidžia lygi- 
nimo tikslais, ir interpretacija, kuri per šį principą nustato bendrumus 
ir tipų skirtumus, dar nėra istoriškas. Teoriškai trūksta laikiško vysty- 
most elemento. Implicitiskai aš juo jau pasinaudojau, nes minėti prin- 
cipai nėra antropologiškai universalūs, — tai kultūriškai visa apimančios 
istorinės evoliucijos rezultatas. Ne visas valdymo įteisinimas remiasi prin- 
cipais ir ne visi principai yra nukreipti į žmogaus žmogišką būvį ir žmo- 
gaus įžvalgos sugebėjimą. Ber galima mąstyti apie visa apimantį, visuo- 
tinį laikišką judėjimą prie tokių principų, kurie skirtingose kultūrose 
reiškiasi savitai. Idealiu istorinio vystymosi pavidalu šis vystymasis yra 
neatskiriamas kultūros lyginamojo parametro elementas. Kalbama apie 
laikišką progresuojančio universalizavimo judėjimą ir tų požiūrių, ku- 
rie įteisina valdymą ir apibrėžia žmoniją, racionalizavimą. 

Šią bendrą raidos kryptį galima iliustruoti keliais daug kur aptinka- 
mais faktais. Labai daug mums žinomų grupių pavadinimai, pvz., apa- 
čai, komančai, khoi-khoi, egiptiečiai, bantai, romai, išvertus reiškia — 
žmogus. Taigi žmogiškumo kokybė iš pradžių priskiriama tik priklau- 
santiems savam socialiniam junginiui. Vadinasi, elgseną reguliuoja du 
kodeksai — vidinė ir išorinė moralė. Tačiau vyksta vienos kultūros ribas 


pranokstantis raidos procesas, kuriame šio žmogiško būvio ribos nuolat 

nustumiamos už priklausomybės savai grupei. Šitaip yra, pvz., konfu- 
cianistinės etikos ir socialinės doktrinos atveju. Jų požiūriu visi žmonės, 
visi priklausantys žmonijai kaip biologinei rūšiai, yra kinai. Jų ypatin- 
gumą parodo tam tikras civilizuotumo laipsnis, kurį kiekvienas gali pa- 
siekti auklėjimu”. Atitinkamą universalizavimą galima pastebėti seno- 
vės Egipto kultūroje. Apibendrintai galima pasakyti, kad sugebėjimas 
mąstyti abstrakčiai ir visuotinai apie žmogų kaip žmogų, atsirado kartu 
su vadinamosiomis didžiosiomis religijomis”. 

Šios nuorodos, kurias galima lengvai sustiprinti ir išplėsti, parodo, 
kad vyksta kultūrinio identiteto ir politinio teisėtumo pamatinių nor- 
mų apibendrinimo arba universalizavimo istorinis judėjimas, kuris ap- 
ima visą žmonių giminę. Jei tai yra teisinga, tuomet prasminga teigti, 
kad šiai istorinei raidai būdingas ne vakarietiškas, o atskirų kultūrų ri- 
bas pranokstantis raidos procesas, kuriam gali būti pritaikyta jau minė- 


ta politinio valdymo įteisinimo tipologija. Tai žmogaus ir piliečio teisių 


~“ Kinijos atvejui aš nurodau atitinkamus Heinerio Roetzo apmąstymus: Chancen 
und Probleme einer Reformulierung und Neubegründung der Menschenrechte auf 
Basis der konfuzianischen Ethik // Schweidler, Walter (Ed.). Menschenrechte und 
Gemeinsinn — westlicher und östlicher Weg? Philosophisch-politische Grenzerkundungen 
zwischen ostasiatischen und westlichen Kulturen / Ergebnisse und Beiträge der inter- 
nationalen Expertentagung der Hermann-und Marianne Straniak- Stiftung Wein- 
garten, 1996. St. Augustin, 1998, S. 189-208; Roetz H. China und die Menschen- 
rechte: Die Bedeutung der Tradition und die Stellung des Konfuzianismus // Robertson- 
Wensauer, Gregor Paul und Carolyne (Eds.). Traditionelle chinesische Kultur und 
Menschenrechte. — Baden-Baden, 1997, S. 37-55. 

"Hoer, Heiner. Die chinesische Ethik der Achsenzeit: Eine Rekonstruktion unter 
dem Aspekt des Durchbruchs zu postkonventionellem Denken. — Frankfurt am Main, 1992. 

* Bellah, Robert N. Religiöse Evolution // Seyfarth, Constans; Sprodel, Walter M. 
(Eds.). Religion und gesellschaftliche Entwicklung: Studie zur Protestantismus-Kapitalismus- 
these Max Webers. — Frankfurt am Main, 1973, S. 287-302, ypač p. 285. 

raidos tarpkultüriniam lyginimui suteiktų labai abstrakčią interpretaci- 
nės perspektyvos konstrukciją. 

Šios prielaidos pagrindu išplėtota teorija turi dar tą didelį pranašu- 
mą, kad ji nukreipta į ateitį. Be to, ji leidžia skirtingas įvairių kultūrų 
raidas mąstyti kaip kažkur šioje ateityje susikryžiuojančias. Šitai atitin- 
ka anksčiau nurodytą idėją, kad žmogaus ir piliečio teisių istorija vaka- 


rietiškos perspektyvos požiūriu vis dar turi ateitį. 


6. Skirtumas 
ir pripažinimas 


Lieka dar paskutinis klausimas: kaip ką tik 
pateiktos visuotinės istorijos perspektyvos požiūriu turi būti traktuo- 
jami kultūriniai skirtumai? Universalizavimo tendencijos toli gražu 
nepakanka laikišką vystymąsi žmogaus ir piliečių teisių, kaip moder- 
naus politinio valdymo konstitucinių principų, link tematizuoti taip, 
kad būtų išvengta europocentrizmo. Priešingai, ji gali padėti europo- 
centrizmui labai subtiliai vėl pasireikšti apibrėžiant normatyvaus uni- 
versalizavimo mastą ir intensyvumą. Kalbama apie tai, kad su univer- 
salizavimo principu išplėstoje visuotinės istorijos perspektyvoje kul- 
tūriniams skirtumams reikia suteikti istorinę prasmę. Tuo aktualaus 
identiteto formavimosi kultūrinė specifika nėra panaikinama, o tik 
išryškinama. 

Šitai įmanoma tik tuo atveju, jeigu universalizavimo principą pa- 
pildo kitas principas, kuris apima skirtumą, partikuliarumą ir ypatin- 
gumą, vadinasi, taigi tai, kas šiandien vadinama „aikštingumu“, — ir 
nėra reliatyvistinis ar partikuliaristinis. Universalizavimas turi turėti kul- 
tūrinio aikštingumo identitetą kuriančią galią, o ne tiesiog būti susil- 


pnintas arba net pašalintas. 

Kaip galima visuotinėje istorijoje teigti principinę kultūrų lygybę ir 
kartu pozityviai atsižvelgti į jų skirtumus? Tai įgalina skirtumų savitar- 
piško pripažinimo visuotinis principas. Savitarpiškas pripažinimas savo 
logika yra būtina partikuliarumo bei skirtumo ir bendrumo bei univer- 
salumo sintezė. Ši sintezė teigia skirtumą ir kartu jį aprėpia, susiedama 
skirtumus vienus su kitais, ir taip pat juos savitarpiškai nukreipia į vi- 
suotinumą. 

Jei atsižvelgiant į tai organizuojamas valdymą įteisinančio požiūrio į 
žmonijos vienybę universalizavimo vaizdinys, tuomet kultūrų daugybė 
ne įveikiama, o padaroma matoma. Tuomet žmonija daugiau nebėra 
abstraktus dydis, kuris dėl savo abstraktumo puikiausiai tinka grupi- 
niams interesams įteisinti, tačiau 72 atsiskleidžia traktuojant ir nagrinė- 
jant skirtumus. Subjektas kartu su savo žmogiško būvio teisišku pripaži- 
nimu ir įgyvendinimu įgyja individualizavimo (būtent, tiek kolektyvi- 
nio, tiek ir individualaus) galimybę, žinoma, esant sąlygai, kad galioja 
antindividuali savitarpiskumo pripažinimo taisyklė. Identiteto koncep- 
cijų pagrįstumas, o kartu ir tikro identiteto galia tuomet priklauso nuo 
sugebėjimo pripažinti kitų kitoniskumo mastą. 

Šį etinį kriterijų valdymo atžvilgiu galima formuluoti kaip teisė- 
tumo kriterijų dviem požiūriais. Vidaus politikoje jis tarnauja kaip 
konstituciškai apibrėžtų kolektyvinio ir asmeninio individualizavi- 
mo veikimo sričių reguliaryvas (federalizmas ir regionalizmas tuo- 
met yra prieš centralizavimą). Lygybė suprantama kaip individuali- 
zavimo galimybė. Užsienio politikoje jis tarnauja kaip tarptautinės 
teisės apibrėžtų galios politikos veikimo sričių reguliatyvas. Čia bū- 
tų galima pripažinimą konkretizuoti kaip intervencijos ir nesikiši- 
mo kriterijų. Nesikišimo negalima pateisinti tada, kai kalbama apie 
tam tikrus bendrumus, pvz., apie bendro išlikimo sąlygas, ir taip 
būna visada, kai veikimo srityse nebeužtikrinamas elementarus abi- 


pusiškumas. 

Dėl tokios perspektyvos ypatingą reikšmę įgyja jau išplėtotos žmo- 
gaus teisių istorijos tyrinėjimo strategijos. Aš turiu galvoje, pvz., ly- 
čių istoriją?'. Anksčiau minėta piliečio teisių galiojimo srities išplė- 
timo pažangos istorija kalbant apie lyčių istoriją pasireiškia tikrai 
prieštaringai. Juk šiuo atveju kalbama būtent ne tik apie didėjančią 
lyčių teisinę lygybę, bet ir apie tai, kaip lyčių skirtumas gali atsi- 
skleisti žmogaus teisių apibrėžtomis lygybės formomis (galiausiai bū- 
tent skirtumas sudaro visą lyties žavesį). Kokias galimybes būti mo- 
teriškomis žmogaus ir piliečio teisių nustatytame valdyme turėjo mo- 
terys? Kaip pasireiškia lygybė prieš įstatymą atsižvelgiant į lyčių 
nelygybę? Tokių istorinių klausimų galima užduoti ir daugiau. Be 
jų pasisakymai už daugiakultūrę visuomenę ir prieš ją lieka be istori- 
nės gelmės. Kokios galimybės politinio valdymo konstitucinio regu- 
liavimo istorijoje atsivėrė būti kitokiam ir kartu tapti pripažintam 
politiškai ir teisiškai lygiateisiam? 

Šis visuotinės istorinės perspektyvos vidinis diferencijavimas istori- 
jos mokslui iš esmės nėra naujas. Mokslo istorijoje buvo žengiama iš 
žmonijos abstrakčios vienybės, iš abstrakčios universalistinės prigimti- 
nės teisės į kultūrų daugybę ir į partikuliarumo istorinę teisę. Tai vyko 
pereinant iš Apšvietos į istorizmą. Tačiau istorizmas nepakankamai dė- 
mesio skyrė žmogiškam požiūriui, kuris pradžioje buvo būdingas jo 
istorijos sampratai. Ranke dar galėjo programiškai pasakyti: „Įvairių kul- 
tūrų ir individų įtraukimo į žmonijos ir kultūros idėją pažanga yra be- 
sąlygiška“??. Žmonijos idėja vėliau nublanko ir buvo paaukota nacio- 
nalizmui. 

Taigi aš pasisakau už atnaujintą istorizmą visuotinėje istorinėje 
pagrindinių valdymą įteisinančių principų istorijos perspektyvoje. 
Tai atitinka šiuo metu didėjantį susidomėjimą skirtumais ir aikštin- 
gumu. Ber tai atitinka ir Vakarų kultūros tradiciją, kuri savo stipry- 


be laiko domėjimąsi tuo, kas yra Kita ir sugebėjimą patirti ir pripa- 

žinti Kiro kitoniškumą kaip reikšmingą. Šis europocentrizmas yra 
svarbus, kai kalbama, kad žmogaus ir piliečio teisių istorijoje neva- 
karietiškoms kultūroms reikia suteikti balsą. Su šiuo balsu jos gali 
mums atskleisti savo skirtumus, kad į juos įsiklausydami mes geriau 


pažintume save. 


Versta 18: Rüsen J. Menschenrechte in 
universalhistorischer Perspektive // Rūsen J. 
Geschichte im Kulturprozeß. — Köln; Weimar; Wien: 
Böhlau Verlag, 2002, S. 175-194. 


^! Wierling, Dorothee. Keine Frauengeschichte nach dem Jahr 2000 // Jarausch, 
Konrad; Rüsen, Jörn; Schleier, Hans (Eds.). Geschichtswissenschaft vor 2000: Perspektiven 
der Geschichtsteorie, Historiographiegeschichte und Sozialgeschichte: Festschrift für Georg 
Iggers zum 65. Geburtstag (Beiträge zur Geschichtskultur, Bd. 5). - Hagen, 1991, 
S. 440-456; Becher, Ursula A. J.; Rüsen, Jörn (Eds.). Weiblichkeit in geschichtlicher 
Perspektive: Fallstudien und Reflexionen zu Grundproblemen der historischen Frauen- 
forschung. — Frankfurt am Main, 1988. 

32 Banke, Leopold von. Über die Epochen der neueren Geschichte | Ed. Theodor 
Schieder u. Helmut Berding (Aus Werk und Nachlaß, Bd. 2). - München, 1971, S. 80. 

KRIZĖ, TRAUMA, 
IDENTITETAS 


Istorija tuomet vra iki galo mąstoma, kai ji 


pasisuko pačia blogiausia įmanoma linkme. 


Fredrick Diirennmati! 
|. Iššūkiai 


Istoriniai klausimai kyla dėl dabarties patir- 
čių. Jei norima susigaudyti pasaulio laiko tėkmėje, reikia „istorijos“ kaip 
kultūriškai būtino orientavimo dydžio. Remdamiesi juo žmonės iš es- 
mes reaguoja į pra-patirtį (Ur-erfahrung), kad jų pasaulio daiktai ir jie 
patys vis keičiasi ir šie pasikeitimai ne iš karto gali būti integruojami į jų 
veiksmų tikslingus ketinimus. Priešingai, jie turi būti specialiai aiškina- 
mi, iš jų turi būti išgaunama prasmė, kuri savo ruožtu (drauge) nu- 
sprendžia, kokie tikslai gali ir privalo būti keliami ir realizuojami. 

Yra trivialu nurodyti tai, kad XX a. yra turtingas tokių prieštarin- 
eu laiko patirčių. Pasauliniai karai, Šaltasis karas, epochiniai 1989-ieji 
metai ir spartus globalizacijos procesas yra tokie iššūkiai. Mažiau tri- 
vialu yra sakyti, kad istorinis mąstymas labai skirtingai reagavo į to- 
kias krizes. Apie Pirmąjį pasaulinį karą, pvz., negalima sakyti, kad jis 
kaip „dvidešimtojo amžiaus pirmapradė katastrofa“ būtų rimtai su- 
kretes ir pakeitęs istorinio mąstymo pagrindus, istorinės interpretaci- 
jos pamatinius ir vyraujančius požiūrius (mažų mažiausiai įsitvirtinu- 
sius specialiose istorinėse disciplinose)*. Nors jis turėjo įtakos specifi- 
niam pažangos ir vystymosi modernumo vaizdiniui, bet galų gale 


nepakeitė pamatinio įsitikinimo, kad „istorija“ yra visa aprėpiantis 

laikiškas ir kultūrinis procesas, kuris gali būti metodiškai tyrinėjamas 
ir suvokiamas bei vaizduojamas taip, kad jo paliesti subjektai (nuo 
individo iki didžiosios visos kultūros grupės) gali užsitikrinti savo iden- 
titetą šio proceso veidrodyje, nustatyti savo priklausomybę nuo vienų 
ir skirtingumą nuo kitų. 

Tačiau tokio istoriško savijsitikrinimo (Selbstvergewisserunggalimy- 
bė vis dėlto tapo abejotina per ilgalaikį erozijos procesą. Kultūrinės pri- 
klausomybės didžiuosius pasakojimus (master arba meta-narratives) ga- 
liausiai sukritikavo fundamentali postmodernioji kritika. Jos įtikina- 
mumas visų pirma remiasi ta patirtimi, kurios neįmanoma ignoruoti, 
kad nevakarietiškos kultūros sąmoningai siekia išvengti Vakarų tradici- 
nių visuotinės istorijos interpretacinių schemų ir rodo „aikštingumą , 
tuo pačiu metu Vakarai savo istorinę savivoką, kuri f undamentaliai su- 
siformavo teigdama pažangos idėją, nebegali vertinti kaip turinčią atei- 
tį. Modernių (vakarietiškų) visuomenių tradiciniai ateities vaizdiniai 
įgavo katastrofinį atspalvį, kuris postmodernų projektą padarė neišven- 
giamą?. Reikėjo ieškoti kitokio istorinės savivokos situacinio apibrėži- 
mo, reikėjo išsivaduoti nuo tradicinių ateities vaizdinių, atimant iš jų 
neva natūraliai gajos ir kultūriškai stimuliuojančios raidos krypties pir- 
maprade galią. 

Šio modernių visuomenių istorinės savivokos lūžio dalis yra ta, 


kad jos savo istorijos kultūras vis labiau atveria katastrofų patirčiai, 


' Diurenmatas F. Fizikai. — Vilnius: Vaga, 1965, p. 90. 

` Plg. Küttler, Wolfgang; Rüsen, Jörn; Schulin, Ernst (Eds.). Globale Konflikte, 
Erinnerungsarbeit und Neuorientierung. (Geschichtsdiskurs, 5). — Frankfurt am Main, 
1999. 

3 Rüsen, Jörn. Fortschritt: Geschichtsdidaktische Überlegungen zur Fragwürdigkeit 
einer historischen Kategorie // Historisches Lernen: Grundlagen und Paradigmen. — Köln, 
1994, S. 188-203. 

kuri suardo senesnio modernaus istorijos mąstymo įtikinimo galią. Post- 
modernybe tikėjo, kad galima kitaip konceptualizuoti žmogaus istorinę 
sąmonę. Tariamai mokslinio istorinio pažinimo objektyvistiniai bruožai 
turėtų būti panaikinti (Novick), o istorinis mąstymas — protingai suręstas 
ir sustiprintas kaip poetinė veikmė. Su šiuo nauju posūkiu turėtų būti 
anuliuojami laikiško ir kultūriškai apimančio modernizacijos proceso lem- 
tingi suvaržymai. Tuo pačiu metu, deja, buvo ignoruojama ta istorinės 
patirties galia, su kuria praeities realūs procesai jau įsirėžė į dabartinio 
gyvenimo santykių tuos bruožus, kurie istorinę sąmonę įgalina atskleisti 
savo orientuojančias laiko interpretavimo praktikas. Žiaurūs nusikalti- 
mai, kurie paženklino XX a. istorijos veidą, kūrybiškos istoriškos vaiz- 
duotės laisvu žaismu greičiau uždengiami nei paaiškinami. Jei žmogaus 
istorinės sąmonės interpretavimo galia nukrypsta į šią žiaurią lemtj, tai jai 
gresia prasmės krize, kuri paliečia istorinio mąstymo principus jos savivo- 
kos gelmėje. Kalbama apie praeities kaip principines pačios istorijos in- 
terpretacinio supratimo prielaidas, apie istorybės „prasmę“ apskritai. 
„Trauma“ yra pagrindinė šio iššūkio sąvoka“. Ji sudaro įspūdį, kad 
istorinėje patirtyje glūdi prasmės griovimo galia, kuri pažeidžia patį 
istorinį mąstymą. Istorinė patirtis tik šios „objektyvios“ kokybės kai- 
na gali likti magiškame to objektyvumo rate, kurį ji įvaldo specialiai 
moksliškai įtvirtintų pažinimo rezultatų priemonėmis. Būdama su- 
daiktinta į tyrimo objektų ansamblį, istorija tampa sutramdyta paži- 
nimu. „Laukiniškumas“, kuris priešinasi šiam sutramdymui, persike- 
lia į nesuvokiamybės pogrindį ir ten išskleidžia anoniminę išstūmimo 
galią. Tik tuomet, kai istorinis mąstymas atsiveria trauminei istorinės 
patirties kokybei, kuri apibūdinama „civilizacijos lūžio“ sąvoka, jis 
pasiekia tokią laiko „aukštumą“, kurią nubrėžia šio šimtmečio siaubo 
patirtys. Holokaustas yra šios siaubo patirties paradigma, greta kurios 
kituose kultūriniuose kontekstuose galima sukurti kitas paradigmas. 


Ber be jų nepaneigiamo skirtingumo šios paradigmos turi vieną ben- 

druma: jos istoriniam mąstymui meta iššūkį rodyti interpretacijos pa- 
stangas, tačiau istoriniam mąstymui tai gali pavykti tik tuo atveju, 
jeigu jis išeina anapus savo modernių interpretacinių galimybių ir jų 


postmodernios kritikos kultūrinių nurodymų. 


2. Krizės, istorija, 
identitetas 


Istorinei sąmonei krizė nėra kas nors ypa- 
tinga. Priešingai, ji remiasi krizėmis; nebūtų visiškai jokios istorinės 
sąmonės, jei nebūtų jokių krizių. Aš suprantu „krizę“ kaip kontin- 


gencijos laiko patirų. Kontingencija yra būdas, kuriuo įvykis arba 


* Plg. Rüsen, Jörn; Straub, Jürgen (Eds.). Die dunkle Spur der Vergangenheit: 
Psychoanalytische Zugänge zur Geschichte (Erinnerung, Geschichte, Identität, Bd. 2). - 
Frankfurt am Main, 1998 (jame Rotho, Bohleberio ir Laubo bei Podellio pranešimai); 
Freidländer, Saul. Trauma, Memory, and Transference // Hartmann, Geoffrey H. 
(Ed.). Holocaust Remembrance: the Shapes of Memory. - Oxford; Cambridge, 1994, 
p. 252-263; Bronfen, Elisabeth; Erdle, Birgit R.; Weigel, Sigrid (Eds.). Trauma: 
Zwischen Psychoanalyse und kulturellem Deutungsmuster. — Köln, 1999; Caruth, Cathy. 

atsitikimas gali įvykti žmogaus gyvenime, ir būtent taip, kad jis ne- 
tinka iš anksto nustatytam aiškinimui, kuriuo jis turi būti padarytas 
suprantamas žmogaus gyvenimo tikslų atžvilgiu. Jeigu jis tiktų, tai 
nebebūtų daugiau dėmesio vertas ir nepaleistų į darbą jokių mentali- 
nių aiškinimo ir interpretacijos procedūrų. Kontingencija yra laiko 
kokybė, kuri trukdo lūkesčio perspektyvai. Daugybė žmogaus veiki- 
mo rezultatų yra kontingentiški, nes jie nerealizuoja šio veikimo ke- 
tinimų, o yra patiriami kaip kažkas, kas įvyko taip, kaip visai nebuvo 
ketinama ir netgi tiesiogiai prieštarauja ketinimams. Žmogaus su- 
pratimo ir aiškinimo sutvarkyto pasaulio atžvilgiu kontingencija yra 
chaotiška ir trikdanti. Kadangi kontingencija žmonių pasaulyje pasi- 
rodo kaip trikdantis faktorius, ji iš esmės yra iššūkis, į kurį žmogaus 
dvasia turi atsakyti. Hamletas šį kontingencijos kaip laikiško įvykio 
iššūkį nusakė garsiais žodžiais, kuriais jis komentuoja savo tėvo dva- 


sios pasirodymą: 


The world is out of joint; — O cursed spite 
That ever I was born to set it right“. 


Specifiskiau laiko atžvilgiu Shakespeare formuluoja šią kontingen- 


cijos patirtį šitaip: 


O God! That one might read the book of fate, 

And see the revolution of the times, 

..how chances mock, 

And changes fill the cup of alteration 

With divers liquors! O, if this were seen, 

The happiest youth, viewing his progress trough, 
What peril past, what crosses to endure, 

Would shut the book, and sit him down and die", 

Kontingencija gresia kultūrinei laiko tvarkai, kurioje vyksta žmonių 
gyvenimas; ji paverčia (tendenciškai) tą tvarką chaosu. Kontingencija iš- 
kviečia žmogaus dvasią tam, kad santykį tarp veikimo bei potyrio ir laiko 
kaitos apibrėžtų taip, kad abu jie galėtų būti vienas su kitu suderinti. Su 
šiuo iššūkiu kontingencija kaip patirta laiko tėkmė istoriniam mąstymui 
visada yra „kritinio“ pobūdžio. Mar ji niekada negali būti pakankamai 
suprasta kaip pasikeitimo, kuris ne tik kyla iš žmogaus veikimo sąmonin- 
gų ketinimų, bet juos ir atitinka, rezultatas. Todėl tokiems kontingen- 
tiškiems nesutapimams tarp rezultato ir ketinimo paaiškinti vis būdavo 


pasitelkiamas dieviškasis pasaulis. Euripidas tai aiškina šitaip: 


Daugybė būdų dievai pasireiškia. 

Daug ką dievai netikėtai veda į galą, 

Ir tai, o laukta, nejvyksta, 

Tam, kas netiketa, dievas rado kelią. 

Taip randa ir šis vyksmas savo tikslą ir galą“. 


* Shakespeare. King Henry IV, Second Part, Act 3, Vers 46 ir toliau. 
6 Alkestide, 1159-1163. 
* Sugverusi gadynė! Ir, deja, 
Aš gimęs tam, kad pataisyčiau ją 
(Šekspyras V. Hamletas / vert. A. Churginas // Šekspyras V. Dramos. 
Sonetai. — Vilnius: Vaga, p. 357-358.). 
** O Dieve! Jeigu tik būtų galima perskaityti likimo knygą 
Ir pamatyti laikų kaitą 
... kokios apgaulingos būna progos, 
Ir kaip permainos pokyčių taurę pripildo 
Skirtingais gėrimais! O, jeigu tai būtų matoma, 
Tai laimingiausias jaunimas, išvydęs savo kelią, 
Kokie pavojai ir kryžiaus keliai laukia, 
Užverstų knygą, sesty ir numirty (angl.). — Vert. 

Neįmanoma įsivaizduoti žmogaus gyvenimo be tokių nerimastingų 
ar griaunančių laiko pokyčių, kurie, nepaisant vilčių, lūkesčių ir ketini- 
mų, įvyko, taip pat ir be žmogaus nuolatinių pastangų juos įveikti, su 
jais susidoroti. 

Istorinė sąmonė yra mentalinis arba dvasinis atsakymas į kontin- 
gencijos iššūkį“. Todėl kancleris Varvikas į anksčiau cituotą karaliaus 
Henriko IV dejonę dėl „The revolution of the times * reaguoja aiškiu ir 


nedviprasmišku atsakymu: 


There is a history in all mens lives, 


8k k 


Figuring the nature of the times deceased... 


Istorija kontingenciją sustato į naratyvinę laiko sekų tvarką, kurios 
viduje įgauna prasmę ir reikšmę, ir remdamasis šia prasme bei reikšme 
žmogus gali veikti taip pat ir kontingentiško vyksmo akivaizdoje kultū- 
rinės orientacijos, kurioje laikas yra „tvarkoje“, ribose. 

Kiniškas tekstas taip nusako šį santykį tarp kontingencijos ir laiko 
tvarkos, kalbėdamas apie „Pavasarių ir rudenų kronikos“ (kurios priski- 
riamos ne kam kitam, o Konfucijui) svarbiausią reikšmę: „Kad sutvar- 
kytume daiktus, kurie pateko į chaosą, ir kad atkurtume pasaulio tvar- 
ką, nėra nieko geriau už Pavasarių ir rudenų kronikas'!'? 

Taigi istorija remiasi tam tikra laiko patirtimi. Ji yra atsakymas į 
„krizę“, kuri turi būti interpretuojama ir įveikta. Ir atvirkščiai, galima 
daryti išvadą, kad istorinio mąstymo supratimas yra duotas tada, kai jis 
interpretuojamas kaip atsakymas į „kritišką“ laiko patirtį. 

Kontingencija nėra jokia savaiminė patirties kokybė. Ji priklauso 
nuo Žmogaus gyvenimo iš anksto nustatytų ir kultūriškai veiksmingų 
orientavimų laiko tėkmėje. Ji patiriama tuomet, kai rezultatai „kritiš- 
kai“ veikia šiuos orientavimus, t. y. juos trikdo, erzina, kelia nerimast|. 


Žmogaus gyvenimo praktikos kultūrinės orientavimo ribos leidžia 

žmogui jo gyvenimo laiko tėkmėje išplėtoti ir savo tikslus, ir įsivaizda- 
vimus bei siekti, kad jie būtų realizuoti. Žmogaus gyvenimo tikrumui 
santykyje tarp tikslų, priemonių ir jo veiksmų įgyvendinimo perma- 
nentiškai ir iš esmės kliudo arba kelia grėsmę patirtis, jog dalykai, kurie 
yra svarbūs šiam veikimui, įvyksta taip, kad jie negali būti pakankamai 
suprasti žmonių ketinimų ir aiškinimosi požiūriu. Lemiamas, istorijos 
filosofijai tiesiog pamatinis antropologijos faktas yra tas, kad žmogaus 
pasaulio laiko kaita iš esmės negali būti suprasta, jeigu ji turi būti aiški- 
nama atsižvelgiant į veikimo ketinimus (kažkas įvyko, nes kažkas to 
norėjo ir savo tyčiniais veiksmais taip pat ir veikė)!". 

Ši pamatinė kontingencijos laiko patirtis atsispindi ir labai paplitu- 
siame vaizdinyje, kad žmogaus pasaulis jau vien dėl savo laikiškumo yra 
permanentinio arba mažų mažiausiai potencialaus tvarkos irimo būklė- 
je, jeigu žmogus savo simbolinio veikimo nuolatinėmis pastangomis 
nekovoja prieš šį žlugimą ir jo gyvenimui būtinos vidinių ir išorinių 
aplinkybių tvarkos nepalaiko ir neatkuria savo pastangomis. Žmogaus 
dvasią tiesiog apibrėžia būtent tai, kad ji bendravimui su pasauliu sutei- 
kia prasmę ir reikšmę, ir ši prasmė bei reikšmė paklūsta kitai logikai 


nei instrumentinio racionalumo logika, kai kalbama apie priemonių 


"Plg. Rüsen, Jörn. Historische Orientierung: Über die Arbeit des Geschichts- 
bewufstseins, sich in der Zeit zurechtzufinden. - Köln, 1994, S. 3 ir toliau. 

"Shakespeare. King Henry IV, Second Part, Act 3, Scene 1, V. 80 ir toliau. 

? Kung-yang chuan. Ai- kung 14th year (draugiška Achimo Mittago nuoroda). 

'" Apie istorinio mąstymo aiškinimo problemas plg.: Rūsen, Jörn. Rekonstruktion 
der Vergangenheit: Grundzüge einer Historik II: Die Prinzipien der historischen Forschung. — 
Göttingen, 1986, S. 22 ir toliau. 

= Laikų kaitos (angl.). - Vert. 

** Yra visų žmonių gyvenimo istorija, 


Kuri išaiškina praėjusių laikų prigimtį (angl). — Vert. 

tinkamumą duotiems tikslams. Tai yra istorijos pasakojimo logika, ku- 
ri kontingentiškiems įvykiams leidžia atrodyti prasmingiems ir reikš- 
mingiems. Istoriniai pasakojimai žmogiškų gyvenimo situacijų laiko kaitą 
sutvarko taip, kad „kritiško“ vyksmo kontingencija tampa prasminga ir 
reikšminga apskritai visos žmonijos laiko kaitos samprata. 

Taigi krizė sukuria, kaip buvo sakyta, istorinę sąmonę. Aš neneigiu, 
kad „krizė“ yra patirtis be prasmės ir reikšmės. Kontingencija būdinga 
visada jau kultūriškai interpretuotam pasauliui, o ne visiškai anapus 
arba negatyviai iki šios interpretacijos (tai būtų ypatingas masyvios trau- 
mos atvejis). Įvykio arba atsitikimo kontingentiškumas pasireiškia tuo, 
kad iš anksto duoti interpretacijos pavyzdžiai turi būti specialiai mobi- 
lizuojami ir pritaikomi, jeigu tai, kas vyksta arba įvyko, norima supras- 
ti, ir netgi tuo, jog jie turi būti pakeisti juos pritaikant, kad interpretuo- 


dami susidorotume su vyksmo svetimybe. 


3. Trauma 


Trauma yra krizė, kai sutrinka istorinis įpras- 
minimas ir neleidžiama jo atnaujinti, kad būtų galima atlikti tą pačią 
funkciją kaip ir anksčiau. Trauma gali būti pavadinta „katastrofiška“ 
krize ir šiuo apibūdinimu atskirta nuo kitų krizės tipų. 

Galima išskirti tris krizių tipus, kurie sukuria skirtingus istorinio 
įprasminimo būdus. Pasak Maxo Weberio, tai „idealūs tipai“, t. y. juos 
galima logiškai aiškiai atskirti, nors istoriografijoje ir kitose istorinio 
mąstymo ir istorinio įprasminimo rūšyse jie aptinkami mišrių formų ir 
tik retais atvejais pasitaiko „gryna“ forma. 

„Normali“ krizė gali būti įveikiama istorinės sąmonės iš anksto duoto- 
mis kultūrinėmis galimybėmis. Prieštaringa kontingencijos patirtis integ- 
ruojama į pasakojimą, kur ji tampa prasminga, todėl savo veiksmais žmogus 

su ja susidoroja, nes jau iš anksto duotas kultūrinis potencialas yra pakan- 
kamas laiko patirties įprasminimui. Įprasminimo pavyzdžiai, kurie naudo- 
jami tokiam pasakojimui, nėra nauji. Faktiškai tai tik nauji deriniai jau 
išrutuliotų elementų, kurie iš anksto yra istorinėje kultūroje. Tokio krizės 
įveikos būdo pavyzdys gali būti konservatyvi Vokietijos susivienijimo in- 
terpretacija. Šiuo atveju panaudojama nacionalinės istorijos tradicinė sam- 
prata, kad Vokietijos suvienijimo nepaprastai patirčiai būtų suteikta nor- 
malios „krizės“ reikšmė. Šiuo požiūriu suvienijimas reiškia tik Vokietijos 
„sugrįžimą“ į nacionalinės raidos kelią, kurio paradigmą pateikia XIX a. 
„Kritinė“ krizė gali būti tik tuomet išsprendžiama, jei įvedama naujų 
elementų, kurie iš esmės pranoksta istorijos kultūros iš anksto duotus 
interpretacijos potencialus. Šiuo atveju praeičiai suprasti sukuriami nauji 
interpretacijos pavyzdžiai; istorinis mąstymas pateikia naujų paradigmy. 
Šiuo atveju vokiečių susivienijimas būtų interpretuojamas nauju nacio- 
nalinio identiteto vaizdiniu, kuris tradicinį nacionalizmą pakeičia atvires- 
ne koncepcija, atitinkančia naujas duotybes Europos vienijimosi procese. 
„Karastrofiška“ krizė sugriauna istorinės sąmonės galimybę kontin- 
genciją perdirbti į prasmingą ir reikšmingą istoriją. Šiuo atveju su iššū- 
kiu susiduria pamatiniai paties įprasminimo principai, kurie laiduoja 
istorinio pasakojimo koherenciją. Juos reikia peržengti einant į kultūri- 
nę niekieno žemę arba jų tiesiog turi būti atsisakoma. Todėl nejmano- 
ma tokiai krizei suteikti vietą tų, kurie turi ją kęsti, atsiminimuose. Kai 
įvyksta katastrofiška krizė, nutyla istorinės prasmės kalba. Krizė tampa 
trauminė. Reikia laiko (kartais ištisų kartų), kad būtų rasta kalba, kuri 
nusakytų šią krize''. Dar kartą panaudokime Vokietijos susivienijimo 


H! Tai nereiškia, kad nėra jokių mėginimų šiai krizei suteikti prasmę ir susidoroti 
su jos prisiminimų apžavais. Krizės katastrofinis pobūdis tampa regimas tuomet, kai 


tokie bandymai sužlunga. 

patirtį: gali būti, kad tvirtai įsitikinęs buvusios VDR funkcionierius pa- 
tyrė tokią traumą, kai 1989 m. lapkričio mėnesį griuvo Berlyno siena. 
gyvenimo prasmę. 

Įvykio trauminis pobūdis jam yra ne kaip objektyvi kokybė. Tas 
pats įvykis vienam gali būti trauminis, kam nors kitam ne, — nelygu 
kaip jis aiškinamas. Tai priklauso nuo traumos, kai ji, kaip patirtis, 
vėluoja, t. y. jos katastrofinis iššūkis paliestųjų įprasminimui pasireiškia 
vėliau nei įvyksta pats įvykis. 

Žinoma, holokaustas yra tokios krizės radikaliausia istorinė patirtis, 
vienokia Europos žydams ir kitokia vokiečiams. Abiem jis yra unikalus 
savo genocidiniu pobūdžiu ir modernios kultūros pagrindinių vertybių, 
bendrų žydams ir vokiečiams, radikaliu neigimu ir destrukcija. Šis neigi- 
mas ir destrukcija paliečia ir istorinės interpretacijos principus, kiek šie 
principai yra modernios kultūros dalis. Todėl holokaustas taip pat dažnai 
buvo apibūdinamas ir kaip prasmės bei reikšmės „juodoji skylė“, kuri 
naikina visus istorinės interpretacijos pagrindus. Kai Danas Dineris ho- 
lokaustą apibūdino kaip „civilizacijos lūžį |“, jis norėjo pasakyti, kad tai 
turi būti traktuojama kaip istorinis įvykis, savo grynu atsitikimu sugrio- 
vęs kultūrines galimybes įjungti jį į istorinę laiko tvarką, kurioje jis galėtų 
būti suprastas taip, jog dabarties gyvenimas galėtų būti gyvenamas taip 
pat ir atsižvelgiant į šią patirų. Holokaustas problemina bet kokį neper- 
traukiamą prasmės ryšį su laiku iki jo ir po jo ir netgi jam kliudo. Kalba- 
ma apie istorijos „ribinę patirtį , kuri vengia savo integracijos į koheren- 
tišką istorijos interpretacijos pavyzdį. Visi bandymai pritaikyti holokaus- 
tui visa aprėpiančias raidos idėjas yra nesėkmingi. 

Vis dėlto holokaustas turi būti nagrinėjamas kaip istorinis įvykis ir 
jam turi būti rasta vieta modernios istorijos istoriografiniuose interpre- 
tacijos pavyzdžiuose, kuriais mes suprantame pačius save, išreiškiame 


savo viltis ir būgštavimus ir sukuriame savo komunikacijos su kitais 

strategijas. Jei mes holokaustą nukeltume anapus istorijos ir jam pri- 
skirtume „mitinę“ reikšmę, jis prarastų savo pobūdį kaip faktinis empi- 
rinio pobūdžio įvykis. Kartu tai būtų ribotas istorinio mąstymo požiū- 
ris į praeities patirtj. Tai fundamentaliai prieštarautų istorinio mąsty- 
mo logikai, nes mitui nėra būdingas toks pats santykis su empirine 
patirtimi, kurį istorinis mąstymas laiko savo patikimumo laipsnio būti- 
na sąlyga. Todel holokaustas yra „ribinis įvykis“. Jo negalima laikyti 
istorinio mąstymo objektu, jis jau peržengė šios srities ribas ir yra isto- 
rinio mąstymo mentalinių procedūrų centre. 

Skirdamas „normalią“, „kritinę“ ir „katastrofišką“ krizes, šį ypatingą 
holokausto pobūdį aš mėginu konceptualizuoti kaip istorinės patirties 
traumą. Žinoma, toks skyrimas yra dirbtinis. Istorinės kontingencijos 
patirties būdingų elementų griežtas padalijimas yra minties konstruk- 
tas, kuris kuriamas dėl metodinių priežasčių. Taigi katastrofinių ele- 
mentų negalima apriboti trečiuoju tipu, nes be jų apskritai nebūtų pro- 
vokuojančios istorinės patirties krizės. Ir atvirkščiai, jokia kritinė ka- 
tastrofiška krizė negalėtų būti apibūdinta kaip ypatingas iššūkis, jeigu ji 
neturėtų jokių normalumo elementų. Kartu ji neteiktų ir radikalaus 
istorijos interpretacijos ir suvokimo galimybės. 

Šis skyrimas yra dirbtinis, leidžiantis jį panaudoti lyginimo tiks- 
lais. Holokausto ir panašių įvykių, kaip istorinių faktų, unikalumą jis 
paverčia abstrakčia sąvoka. Ji gali būti panaudojama tam, kad identi- 
fikuotume, apibüdintume ir interpretuotume istorinės patirties bū- 
dus ir juos atitinkančius interpretacijos pavyzdžius. Įvairios „krizės“ 


sąvokos gali būti euristiškai panaudojamos, kad i$tirtume konkrečius 


:? Diner, Dan. Zwischen Aporie und Apologie: Über Grenzen der Historisierbarkeit 
des Nationalsozialismus // Diner D. (Edi Zst der Nationalsozialismus Geschichte? 
Zu Historisierung und Historikerstreit. — Frankfurt am Main, 1987, S. 62-73. 

santykius tarp laiko kaitos patirčių ir jų valdymo strategijų per nara- 
tyvinį saitą su kitais įvykiais. Tipologija išskiria skirtingas laiko kaitos 
įsivaizdavimo apraiškas. 

Tokie laiko tėkmės vaizdiniai, kurie apima praeitį, dabartį, ateitį, 
yra svarbi intelektualinė istorinio mąstymo priemonė, jo vidinė ir daž- 
nai paslėpta „filosofija“. Jie suteikia laiko kaitos provokuojančiai patir- 
čiai istorinę reikšmę ir laikišką tvarką, pagal kurią gali žmogus veikti, o 
žmogaus savivoką gali apimti gyvybinga identiteto samprata. 

Visos trys kontingencijos kaip krizės patirties tipai veda į istoriją, 
tačiau labai skirtingų istorinės interpretacijos formų istoriją. Pirmu at- 
vėju normatyvine tvarka integruoja nepaprastą kontingencijos patirtį, 
„Įveikdama“ ją hėgeliška žodžio prasme (kartu neigdama ir išsaugoda- 
ma). Kitu atveju „kritinė“ krizė gali pasiekti tokią integraciją tik del to, 
kad pati naratyvine tvarka pakeičiama. Traumos atveju nepaprastoji 
patirtis taip pat „istorizuojama“, bet istorinis interpretacijos pavyzdys 
pakeičiamas kitu būdu. Jis reliatyvizuoja savo pretenzijas į koherentišką 
naratyvinę tvarką, kuri apima arba „uždengia“ trauminį įvykį, arba pati 
beprasmybė perkeliama į šios tvarkos centrą. Trauminė krizė palieka 
to, kas nesuvokiama, pėdsakus istorijoje. Laikiškos tvarkos istorinius 
bruožus ji paženklina trikdžiais ir lūžiais. Nagrinėjant laiko patirtį ji 
žymi prasmės ribas. Ji paženklina laiko tėkmės patirties ir interpretacijų 


koherentiškumą ambivalentiškumo ir daugiaprasmiškumo ženklais. 
4. Istorinė sąmonė 
Istorinės sąmonės interpretacine veikme taip 
pat yra identiteto formavimo procesas. Tai tinka ir individams, ir gru- 


pėms. Identitetas reiškia savasties sąveiką su kitais ir savimi pačiu. Sin- 


chroniniu požiūriu identitetas integruoja individualios ar kolektyvinės 

„savasties“ skirtingus santykius su Äitais į vienybę, kurioje suvokia save 
patį. Savastis „reflektuoja“ savo santykius su Ärtais atgal į save pačią ir 
formuoja vidinę vienybę savo įvairių santykių su Kitais įvairovėje. Diach- 
roniniu požiūriu ši savęs refleksija yra susijusi su savasties ir jos santykių 
su Kitais pokyčiu laiko tėkmėje. Šiuo atžvilgiu identitetas yra atsimini- 
mo ir lūkesčio žaisme sudarytos savasties vaizdinys tuose pokyčiuose, 
kuriuos turi patirti kiekvienas asmuo ir kiekviena grupė laiko tėkmėje. 

Kai apie identitetą kalbama abstrakčiai, netrunka atsirasti klaidin- 
gas jo vaizdinys. Identitetas nėra jokia faktinė vienovė, panaši į daiktą, 
arba aiški linija, atskirianti tai, kas yra tapatu ir vienoda, — tai tam tikras 
santykis tarp įvairių ir besikeičiančių savasties (individualios ir sociali- 
nės) dimensijų. Šios dimensijos apima lytį, naciją, religiją, regioną, pa- 
matinius įsitikinimus, būgštavimus, baimes, viltis, troškimus ir pan. 
Visi tie dalykai parenka į nesąmoningą ir samoninga suvokimo, aiškini- 
mo, orientavimo ir motyvacijos erdvę. Identitete glūdi įvairūs požiūriai 
ir jame susipina įvairios sąmonės sritys, vertybės, normos ir patirtys. Jį 
pagrindžia pamatinis žmogaus sąmonės autoreferencialumas, kuris nu- 
statomas per santykius su kitais asmenimis ir grupėmis. Taigi identite- 
tas susideda iš sudėtingo ir dažnai prieštaringo santykių mišinio, kuris 
remiasi tiek emocijomis ir vaizduote, tiek ir pažintiniais procesais. Kal- 
bama ne apie vienovę, kurią sudaro įvairūs elementai, kaip vienintelį 
aiškinimo pavyzdį. Veikiau ji yra įvairių priklausomybės vienovių me- 
tavienovė. Ji yra teki, nesustabarėjusi, įvairi, nevienoda, prieštaringa, 
neharmoninga. Jos koherencija gali apimti lūžius, atmetimus, įtampas. 

Tai tinka ir sinchroninei, ir diachroninei perspektyvai. Jei atsižvel- 
giama į šį sudėtingumą, neišvengiamai kyla klausimas, ar apskritai pras- 
minga kalbėti apie vieno asmens arba vienos grupės identitetą. Žinoma, 
socialinis identitetas gali būti apibrėžiamas atsižvelgiant į klasę, religiją, 
lytį ir daugelį kitų faktorių, ir kiekvienu atveju kalbama apie ką nors 
skirtingo su kitokia reikšme ir poveikio jega. Vis dėlto būtų klaidinga 

„Identiteto“ sąvoką pakeisti kita, kuri vietoj vienovės išreikštų įvairovę 
ir skirtingumą. Identitetas yra santykis tarp šitų įvairių „identitetų“, 
kuris gali būti apibrėžtas per tam tikrą koherencijos minimumą (kaip 
autoreferencijos būdas). Individams ar grupėms, kad galėtų gyventi sa- 
vo gyvenimą, ši koherencija būtina. 

Tolesniuose apmąstymuose aš nekreipsiu dėmesio į identiteto sin- 
chroninės ir diachroninės dimensijos sąsają ir nagrinėsiu tik diachroni- 
nę dimensiją. Be to, aš susikoncentruosiu ties dviem teminemis sriti- 
mis: identiteto intergeneraciniu išplėtimu ir jo pagrindimu praeities įvy- 
kiais, kurie priežastinėmis pasekmėmis ir atsiminimo interpretacija 
laikomi šiuolaikiškais. 

Kolektyvinis identitetas yra įsišaknijęs stipriai prisimenamų įvykių 
sudabartinime. Įvykiai kaip identiteto šaltinis šį vaidmenį gali vaidinti 
tik tada, kai jie turi specifinį „istorinių“ įvykių pobūdį. „Istorinis“ reiš- 
kia, kad įvykiai turi ypatingą reikšmę veiksmingam žmogaus orientavi- 
mui. Šia reikšme reikia remtis, kai mąstoma ir norima pasakyti sau ir 
kitiems, „kas aš esu?“, kartu netiesiogiai apibūdinamas ir Kirų Konz. 
kumas. Šia prasme „istorinis“ įvykis visada turi dvi sudedamąsias dalis: 
tai yra faktiskumo, kuris remiasi patirtimi, ir intencionalumo, kuris re- 
miasi vertybėmis, normomis ir interesais, sintezė. Šis intencionalumas 
tradiciškai vadinamas „dvasia“; šiandien jis apibūdinamas dažniausiai 
„fikcionalumu“. Jame slypi žmogaus dvasios kūrybinė galia. Abu ele- 
mentai turi būti griežtai atskirti, kai analizuojamas identiteto formavi- 
mosi procesas, kurį lemia istorinė sąmonė. Nepaisant to, galima many- 
ti, kad įvykio istorinis pobūdis iš esmės nuo pat pradžių yra faktų ir 
normų sinteze, kuri patiriama ir atsimenama. Faktiškumo ir intencio- 
nalumo arba fikcionalumo skyrimas yra dirbtinis, bet teikia aiškumą, 
nes identiteto susitormavimo dinamika yra mentalinis procesas, kuria- 
me įvykis tampa istoriškas ir praeities patirtis transformuojama į pras- 


mingą ir reikšmingą istoriją per interpretaciją ir reprezentaciją. 

Istorinė sąmonė šiuo požiūriu priklauso nuo praeities, nes ji susifor- 
muoja realiame gyvenimo kontekste, kuris atsirado dėl to, kas įvyko pra- 
eityje. Šios pačios praeities istorinio vystymosi procese sukurtos prielai- 
dos identitetui susiformuoti per istorinę sąmonę nėra laisvai disponuoja- 
mos. Jos nėra jokia gryna medžiaga reikšmėms, kurios joms iš kažkur 
atitenka (yra „priskiriamos“), bet jos turi būti suvokiamos ir akceptuoja- 
mos. Tik tuomet gali būti vykdoma praeities patirties įprasminimo men- 
talinė procedūra ir atliekama istorinės sąmonės orientavimo funkcija. Šie 
istorinę sąmonę nulemiantys faktoriai yra praeities raidos rezultatas, jie 
nulemia dabartinį žmogaus gyvenimą ir paliestųjų turi būti traktuojami 
kaip lemtis. Taigi istorinio identiteto susiformavimo priklausomumą ga- 
lima apibūdinti Hegelio žodžiais kaip „lemties kauzalumą . „Kauzalu- 
ma galima konkretizuoti kaip išankstinę duotybe vietos, kurią žmonės 
užima dabarties kartų grandinėje ir nepriklausomai nuo jų suvokimo bei 
jų santykio su šia grandine, kurios dalis jie yra, sąmoningos interpretaci- 
jos. Jie yra sukaustyti šia grandine arba tiesiog į ją „įmesti“ (Heideggeris). 
Su ja praeitis yra veiksmingai dabartiška išorinėmis ir vidinėmis dabarti- 
nio gyvenimo prielaidomis ir aplinkybėmis, visai neatsiklausiant, o kar- 
tais tiesiog prieš valią tų, kurie turi susitvarkyti savo gyvenimą šiomis 
sąlygomis. Šiuo požiūriu istorinė sąmonė priklauso nuo praeities, kurią ji 
perdirba į prasmingą ir reikšmingą istoriją. 

Šis „kauzalus“ arba „lemtingas“ santykis tarp praeities ir dabarties 
nėra apribotas išorinių gyvenimo sąlygų, bet apima vidines, dvasiškai 
mentalines sąlygas, taip pat ir sąlygas, kuriomis reiškiasi istorinis santy- 
kis su pačia praeitimi. Kartų lemtinga grandinė turi mentalinę dimensi- 
ją, kuri yra veiksminga tradicijose, prietaruose, priešiškumuose, baimė- 
se, viltyse, vertybių sistemose, pamatiniuose įsitikinimuose ir — nevalia 
apie tai pamiršti — galioje nesąmoningų nuostatų ir ketinimų, kurie 
savo galią įgyja pastangomis juos pamiršti. Schemiškai šį „objektyvų“ 
santykį tarp praeities ir dabarties galima pavaizduoti taip: 

I schema 


Žmonės praeityje per veiklą, susilaikymą (Lassen) Praeitis 
ir potyrius sukuria sąlygas ateičiai. 
| 
Objektyvus santykis, „lemties kauzalumas“. Istorija 
Y Y 
Dabarties žmonės gyvena sąlygomis, kurios yra Dabartis 


praeities vyksmo rezultatai. 


Kitu atžvilgiu praeitis savo prasmingos ir reikšmingos istorijos pavidalu 
priklauso nuo tų, kuriems ji yra svarbi, interpretuojančio atidumo. Šiuo 
požiūriu praėję įvykiai yra, sakytume, žaliava, įjungiama į laiko pokyčių 
sampratą, kuria dabartinis žmogaus gyvenimo procesas kultūriškai ir laikiš- 
kai — vadinasi, visada taip pat į ateitį — orientuojamas. Praeities našta, kuri 
žmogaus identitetui uždeda atsakomybę už praeities procesus, esančius už 
savo veikimo kompetencijos ribų, dabar tampa dvasinio kūrybingumo rei- 
kalu. Praeitis perkeliama į vystymosi perspektyvą. Ji jteka į ateities projekci- 
ją, kuri apima tai, kuo žmonės nori būti pagal savęs įvertinimo direktyvas. 
Lemties kauzalumas pakeičiamas vertybių vadovaujamu įsipareigojimu, kuris 
remiasi praeities įvykiais. Jie traktuojami taip, tarsi šiuos įvykius būtų gali- 
ma išganyti būsimoje žmogaus pasaulio laiko kaitoje. Schemiškai šį „sub- 
jektyvų“ santykį tarp praeities ir dabarties galima taip pavaizduoti: 


2 schema 

Žmonių veikla, susilaikymas ir kentėjimas praeityje. Praeitis 
SCH | 

Subjektyvus santykis. Istorija 


i 
Žmonių kolektyvinis identitetas dabartyje kaip rezultatas 


kultūrinio aktyvumo, kuris praeities atsiminimą ir 


pasekmes nukreipia į dabartį. Dabartis 

Šios įtampos tarp lemties kauzalumo ir vertybėmis paremtos atsako- 
mybės istorinė sąmonė vykdo savąsias identiteto formavimo operacijas". 

Žmogiškosios savasties laikiškas sąryšis nėra apribotas individo 
gyvenimo laikotarpiu. Socialiniai dariniai, kurių individai sudaro ko- 
lektyvinius identitetus, išplečia savo santykį su savimi į intergenera- 
cinę trukmę ir kontinuumą. Asmeninis identitetas dažnai remiasi to- 
kia išplėsta laiko erdve. Priklausomybės intergeneracinei savasčiai są- 
monė individualiems nariams suteikia tikrą ilgalaikiškumą. Religinės 
arba į religiją panašios bendruomenės nevengia šį ilgalaikiškumą ver- 
tinti kaip amžinybę. Žmonės biologinę kartų grandinę, kurioje jie 
gyvena, transformuoja į kultūrinę laiko vienovę, kuri aprėpia praeitį, 
dabartį ir ateitį anapus individualios gyvenimo trukmės. Šioje laikiš- 
koje vienovėje jie jaučia ir žino savo kolektyvinę savastį anapus jų 
gimimo ir jų mirties ribų, ir tuo jie apibrėžia savo kultūrinę sociali- 


nių santykių kokybę. 


** Olickas ir Levy pabrėžė šį dvejopą istorinio atsiminimo pobūdį (Olick, Jeffrey 
K. and Levy, Daniel. Collective Memory and Cultural Constraint: Holocaust Myth 
and Rationality in German Politics // American Sociological Review, 62 (1997), p. 921- 
936). Jie skiria Vakarų Vokietijos vokiečių santykio su holokaustu mitinę ir racionalią 
dimensijas. Mitineje dimensijoje praeitis iš anksto nustato kaip tabu veiksmų pa- 
vyzdžius, kurie išvengia bet kokio argumentuoto svarstymo. Čia praeitis viešpatauja 
dabarčiai. Racionalioje dimensijoje yra atvirkščiai: dabartinio mąstymo ir veikimo 
sąlygotumas praeityje yra diskutuojamas; ji tampa instrumentaliai traktuojama, ir 
dabartis viešpatauja praeičiai. Istorizavimas šiuo atveju yra istorinės sąmonės mitinės 
dimensijos pakeitimas racionalia dimensija. Šioje koncepcijoje dingsta istorybės speci- 
fika. Kad ir kaip istorinio mąstymo „mitiniai“ ir „racionalūs“ elementai susikryžiuoja ir 
dinamiškai remiasi vieni kitais, aiškiame, idealiai tipiškame abiejų dimensijų atskyri- 
me galima tik sunkiai nustatyti, o istorizavimo daugiasluoksniškumas prilyginamas 
vienalinijiniam racionalizavimo procesui. (Tuo pat metu racionalizavimas, kaip Ap- 
švietos ir kritikos galimybių laimėjimas, gali netikėtai pavirsti „racionalizavimu“ kaip 


absurdo nuslepimu.) 

Šią lemiamą laikišką vienovę sukuria ir jos gyvybingumą palaiko 
istorinė sąmonė. Ją sudaro praeities patirčių ir ateities lūkesčių sin- 
tezė. Šioje sintezėje praeitis yra dabartiška kaip dvasiškai išjudinanti 
jėga, kuri turi visas tas galias, kuriomis žmogaus dvasia intenciona- 
liai (su baime ir viltimi) yra nukreipta į ateitį. Tai yra atsiminimo 
galia, išryškinanti identiteto bruožus ir praeitį paverčianti ateities 
projekcija. 

Taigi praeitis ir istorinė sąmonė yra glaudžiai susijusios, bet jos 
nėra identiškos. Istorinė sąmonė įsišaknija atsiminimo dvasinėse ga- 
liose, ber lemiamu momentu ji pranoksta atsiminimą: ji išlaiko arba 
daro gyvą praeitį, kuri yra anapus socialinės grupės arba pavienių 
asmenų atsiminimo. Ji paveikia ir apipavidalina žmonių atsiminimą 
perdirbdama patirtį, kurios šie žmonės neturėjo, pamiršo arba išstū- 
me į pasgmone'‘. Istorinė sąmonė išplečia laiko patirties horizontą. 
Ji atsiminimą papildo žinojimu ir, žinoma, padidina atminties laiko 
tąsą iki asmeninės ir kolektyvinės savasties intergeneracinio kontinu- 
umo ir trukmės. Šios trukmės, kuri atitinka gimimo ir mirties per- 
žengimo poreikį, idėja skatina kultūrines procedūras ir praktikas, ku- 
riomis visuomenė reflektuoja ir patvirtina savo vienovę ir skirtingu- 
mą nuo Kitų. 

Kalbėdami apie tris krizės rūšis, matome, kad kiekvienos iš jų atve- 
ju kontinuumo samprata ženkliai skiriasi. „Normalios“ krizės atveju ji 
susieja praeitį, dabartį ir ateitį į jau žinomą solidžią ir nepalaužiamą 
tam tikros savasties vienovę. Žaizdas, kurias padarė istorinio identiteto 
kontingencija, gydomos laiko tėkmės įsivaizdavimu, kuris yra veiks- 
mingas paliestųjų gyvoje istorijos kultūroje kaip interpretavimo ir orien- 
tavimo pavyzdys. „Kritinės“ krizės atveju nėra jokių gatavų gydymo 
lokalizacija laike vaistų. Jie turi būti „išrandami“ naujai išnagrinėjus 
tai, kas įvyko. Šis „išradimas“ nėra jokia kūryba iš nieko, jis istorinio 


pasakojimo elementus pertvarko į naują laiko tvarkos sampratą arba 

papildo naujais elementais. Nauju interpretacijos pavyzdžiu įveikiami 
trikdančių įvykių siaubai ir gydomas laiko lūžis. „Katastrotiškos“ arba 
trauminės“ krizės atveju pamatinis laiko tėkmės vaizdinio — praeities, 
dabarties ir ateities prasmingos vienovės — branduolys suardomas ir 


atsiveria istorinio identiteto žaizdos. 


5. Identitetas ir 
istorinis įvykis 


Istorinės sąmonės dėka vykstančiose identi- 
teto formavimo procedūrose ir praktikose įvykiai vaidina lemiamą vaid- 
menį. Jie atsimenami ir reprezentuojami tokiu būdu, kad jų faktinis 
ypatingumas (kontingentiskas įvykiškumas) garantuoja asmeninės arba 
socialinės savasties ypatingumą ir vieninteliškumą *. Šie filosofiniai pa- 
sakymai apibūdina pažįstamus fenomenus: santuoka, pvz., yra sociali- 
nio ir asmeninio identiteto faktorius, ji pagrįsta bei sukelta pavienio 
įvykio, ceremonijos, kai vyras ir žmona tampa sutuoktiniais. Žmogaus 


gyvenimas yra kupinas tokių sukeltų įvykių: krikštas priskiria asmenį 


!* Apie atsiminimo, užmiršimo ir istorijos santykį plg.: Ricoeur, Paul. Gedächtnis — 
Vergessen — Geschichte // Müller, Klaus E.; Rūsen, Jörn (Eds). Historische Sinnbildung: 
Problemstellungen, Zeitkonzepte, Wahrnehmungshorizonte, Darstellungsstrategien. — 
Reinbek, 1997, S. 433—454; Müller K. E., Rüsen J. Das Rätsel der Vergangenheit: 
Erinnern — Vergessen — Verzeihen (Essener Kulturwissenchaftliche Vorträge, Bd. 2). - 
Göttingen, 1998. 

P Jürgenas Straubas tokius įvykius taikliai vadina „pasakojimo viduriu“ (Straub J. 
Temporale Orientierung und narrative Kompetenz // Rüsen, Jörn (Ed.). Geschichts- 
bewufftsein: Psychologische Grundlagen, Entwicklungskonzepte, empirische Befunde. - 
Köln, 2001, S. 15—44, cit. 28. 

krikščionybei, ankstyvose visuomenėse kiekviena socialiai svarbi stadija 
gyvenimo cikle pradedama ir užbaigiama ceremonija, kuri kaip konkre- 
tus pavienis ir ypatingas procesas atitinkamai sukuria dalyvio identite- 
tą. Atsiminimas išlaiko šiuos įvykius gyvus, ir Sitokiu būdu ant kojų 
pastatomas įvykiais sukurtas identitetas, nuolatos patvirtinamas sociali- 
nių interakcijų ir komunikacijų, kur jis yra (tiesiogiai arba netiesiogiai) 
derybų objektas'“. 

Tas pats tinka istorinės sąmonės laiko erdvei anapus asmeninio ir 
tam tikrai kartai bendro atsiminimo ribų. Ir čia įvykiai vaidina konsti- 
tutyvų vaidmenį formuojant kolektyvinį identitetą. Istorinė sąmonė juos 
apdoroja dvasine normų ir vertybių, kurios žmogaus veiklą reguliuoja 
kultūriniu orientavimu ir valios ketinimais, galia. 

Tai nereiškia (kaip dažniausiai manoma), kad istorinė sąmonė da- 
bartines vertybes ir normas tiesiog pritaiko praeičiai. Reikalas yra 
daug sudėtingesnis. Įvykiai, apie kuriuos kalbama, visada jau buvo 
gyvi savo normatyvine galia ir reikšme dabarčiai. Praeities atsimini- 
mu perkelti į dabartį jie įgauna reikšmę, bet nebūtinai vien tik ret- 
rospektyviai, nes jau yra tarsi prisiderinę prie vidinių ir išorinių ap- 
linkybių, kuriomis remiantis jie atsimenami. Ir tai įvyko dar iki tol, 
kai šias aplinkybes interpretavo tie, kurių gyvenimą jos nulėmė. Dar 
prieš tai, kai praeitis per interpretaciją tampa istorija vėlesnei dabar- 
čiai, ji jau yra veiksminga tose interpretacijos procedūrose, kurios ją 
paverčia istorija. Todėl identitetas nėra tiesiog „išradimas“, padary- 
tas samoningomis kultūrinėmis procedūromis istorijos kultūros sri- 
tyje. Pati ši sritis yra veikiau iš anksto nulemta pačių praeities įvykių 
dar iki tol, kol jų istorinė reikšmė kultūriškai diskutuojama. Kita 
vertus, ši reikšmė yra istorinio atsiminimo ir jo kūrybinio dvasinio 
potencialo reikalas. 

Socialinė grupė, apie kurios identitetą kalbama, remiasi praeitimi, 


kuri yra anapus jos narių gyvenimo laikotarpio. Jie jaučiasi šios praei- 

ties tam tikru būdu įpareigoti ir panaudoja ją, kad išreikštų save kaip 
kultūrinį grupės darinį, kuriame jie veikia, ir jos narių identitetą for- 
muojančią priklausomybę bei atribojimą nuo Kity, ir kartu visa tai 
aktualizuotų ir patvirtintų. Tuo jie sau patiems ir Kitiems parodo, ką 
bendra jie turi, kas sudaro jų savitumą ir kas juos nuo Kity skiria ir 
atskiria. Pavyzdžiui, religinio identiteto krikščionys suvokia savo gy- 
venimą kaip principinį ryšį su praėjusiu vyksmu, susijusiu su Jėzumi 
Nazariečiu, ir per jį. Šitaip ir musulmonai remiasi Mahometo gyveni- 
mo įvykiais. 

Istorinėje sąmonėje identitetas formuojasi priklausomai nuo įvykių, 
turinčių normatyvine galią, ir nuo individualaus bei socialinio jų atsi- 
minimo. Kai jie yra relevantiški žmogaus pasauliui ir žmogaus gyveni- 
mui apskritai, tuomet jie gali būti įkurdinami anapus to horizonto, 
kuriame Žmonės gyvena savo gyvenimą. Šiuo atveju įvykis yra „miti- 
nio“ pobūdžio. Ber tai nereiškia, kad žmonės mano, tarsi jis visai nebū- 
tų įvykęs. Priešingai, tokio įvykio realybė anapus kasdienio žmogaus 
pasaulio patirties horizonto traktuojama kaip aukštesnė, kaip realesnė 
negu vadinamasis tikrasis pasaulis. 

Skirtumas tarp mito ir istorijos, turint galvoje šią realybės skirtį, 
gali būti aprašytas taip: mitai pasakoja įvykių, kurių ontologinis sta- 
tusas yra kitas nei tų, kurie vidupasauliškai įvyko tam tikroje vietoje 


ir tam tikru laiku, istorijas. Įvykiai mitiškai įvyksta „aukštesnėje“ 


'°Plg. Müller, Klaus E. Das magische Universum der Identität: Elementarformen 
sozialen Verhaltens: Ein ethnologischer Grundriß. — Frankfurt am Main, 1987. Ši 
įspūdinga etnologinio pažinimo sintezė aptaria tą svarbų vaidmenį, kurį vaidina loka- 
lizacija laike formuojant identitetą. Plg. taip pat: Müller K. E. Zeitkonzepte in tradi- 
tionellen Kulturen // Müller, Klaus E.; Rüsen, Jörn (Eds.). Historische Sinnbildung — 
Problemstellungen, Zeitkonzepte, Wahrnehmungshorizonte, Darstellungsstrategien. — 
Reinbek, 1997, S. 221-239. 

tikrovėje, dieviško pasaulio laike. Remiantis tokiomis istorijomis 
žmogaus pasaulio nutikimai interpretuojami atsisakant jų faktišku- 
mo „nukėlimo“ („Aufhebung“ ihrer Tatsächlichkeit). Sis „nufaktini- 
mas“ yra bütinas, kad istorinis pasakojimas jgyty tos tiesos, kuria 
remdamasis jis orientuoja žmogaus veiklą pagal dieviškos pasaulio 
tvarkos vaizdinį, reikšmę ir galią. 

Aš vartoju terminą „istoriškas“ savo apmąstymuose apie krizes, įvy- 
kio ir identiteto ryšį platesne prasme taip, kad jis aprėptų visą identitetą 
formuojančių įvykių atsiminimo sritį. Taigi šis terminas aprėpia ir mi- 
tą, ir istoriją siaurąja prasme. Tai reiškia, kad identitetą formuojantys 
įvykiai turi vienodą statusą su įvykiais žmonių, kurie į tuos įvykius ape- 
liuoja, patirties horizonto viduje. 

Žinoma identitetą formuoja ne pavienis įvykis, bet jo laikiškas 
ryšys su kitais, iš kurių šis įvykis įgauna savo ypatingą reikšmę, savo 
konstituojančią galią. Visada kalbama apie grandinę įvykių, dabar- 
tinę gyvenimo situaciją susiejančių su ypatingu įvykiu, kuriuo žmo- 
nės remiasi, norėdami sau patiems ir kitiems, su kuriais jie drauge 
gyvena, paaiškinti, kas jie yra, kokia yra jų gyvenimo tvarka ir kaip 
jie supranta Kity kitoniškumą. „Istorija“ (platesne prasme) kaip is- 
torinės sąmonės turinys susideda iš šios įvykių laikiškos grandinės. 
Ji turi kultūrinę identiteto formavimo galią. Istorinis identitetas for- 
muojasi reprezentuojant istorinius įvykius, kurie ilgam įsiterpia į 
kartų grandinę. 

Savo identiteto formavimo galios požiūriu šie įvykiai gali turėti skir- 
tingas reikšmes. Dirbtinėje idealiai tipologizuojančioje klasifikacijoje 
galima išskirti šias galimybes: 

a) Įvykiai atliekantys pozityvią įsteigimo arba sukūrimo funkciją. Zy- 
miausi pavyzdžiai yra nepriklausomybės deklaracija ir jos reikšmė JAV 
piliečių politiniam identitetui, Kristaus prisikėlimas krikščionims, žy- 


dų išėjimas iš Egipto. 

b) Įvykiai, kurie negatyviai formuoja identitetą. Šiuo atveju identi- 
tetas susiformuoja, prieštaraudamas įvykiui, kuris savigarbos reikšmę 
tiesiog neigia. Paradigminis tokio priešiško įvykio pavyzdys yra, žino- 
ma, holokaustas ir jo įtaka istoriniam žydų, vokiečių ir kitų, kurie į jį 
buvo įpainioti, identitetui. Pavyzdžiui, jis yra svarbus Izraelio valsty- 
bės savivokai bei teisėtumui, ir tai visada buvo istorinis įvykis, dėl 
kurio turėjo aiškintis vokiečiai”. Daugeliui sekuliarizuotų žydų jis yra 
jų identiteto istorinis pagrindas!*. Kita priešiško įvykio rūšis yra api- 
būdinama jo reikšme Kiry identitetui. Šiuo atveju savas identitetas 
konceptualizuojamas prieš Kitg, taigi ne dėl to, kad susidorotų su sa- 
vigarbos neigimu. Tai, pvz., ilgą laiką ir plačiu mastu buvo būdinga 
Vokietijai. Vokiečių identitetas savo modernia nacionaline forma bu- 
vo priešiškas vakarietiškam nacionalinio identiteto modeliui (visų pir- 
ma prancūziškam). Vokiečiai sukūrė savo politinę vertybių sistemą 
kaip antitezę „1789 metų idėjoms“. Sau ir savo politinei kultūrai jie 
norėjo „ypatingo kelio“, kuris buvo apibrėžiamas kaip nukrypimas 
nuo vakarietiškos modernizacijos paradigmos'?. Vystantis vokiskam 
nacionalizmui nebuvo jokio vienintelio įvykio, kuris būtų turėjęs nor- 


matyvine galią ir galėjęs nacionalinę vokiečių savivoką pagrįsti tokiu 


" Plg. Zuckermann, Moshe. Zweierlei Holocaust: Der Holocaust in den politischen 
Kulturen Israels und Deutschlands. — Göttingen, 1998. 

" Plg. Webber, Jonathan. Erinnern, Vergessen und Rekonstruktion der Vergan- 
genheit: Überlegungen anläßlich der Gedenkfeier zum 50. Jahrestag der Befreiung 
von Auschwitz aus jüdischer Perspektive // Fritz Bauer Institut (Ed.). Auschwitz: Ge- 
schichte, Rezeption und Wirkung. — Frankfurt am Main, 1996, S. 23-53. Webberis 
sako, „ram tikru mastu holokaustas žydų savivokoje užėmė Dievo vietą (p. 49). Plg. 
taip pat: Novick, Peter. The Holocaust in American Life. - Boston, 1999. 

" Faulenbach, Bernd. Ideologie des deutschen Weges: Die deutsche in der Historio- 
graphie zwischen Kaiserreich und Nationalsozialismus. - München, 1980. 

pat būdu, kaip JAV arba Prancūzijos revoliucija tai padarė dėl ameri- 
kiečių ir prancūzų. Vietoj to nacionalinės savivokos atskaitos taškų 
vaidmenį vaidino įvairūs istoriniai įvykiai - Reformacija, Išsivaduoja- 
masis karas, 1871 m. pergalė prieš Prancūziją (čia kaip nacionalinis 
simbolis pasirenkamas pergalingas mūšis prie Sedano), nacionalinis 
proveržis 1914 m. rugpjūtį („1914 m. idėjos“). Šie įvykiai buvo eks- 
plicitiskai nukreipti prieš Kiry nacionalinio identiteto „idėjas“, visų 
pirma prieš prancūzus ir jų universalistinio orientavimo idėjas. Beje, 
visa tai lėmė, kad žmogaus ir piliečio teisės nerado vietos ypatingame 
Vokietijos kelyje, todėl ilgą laiką jų reikšmė modernių visuomenių 
politinei kultūrai čia buvo nuvertinama. 

c) Įvykiai arba grandinės įvykių, kurie senesnes kolektyvinio identite- 
to apraiškas paverčia naujesnėmis. Šiuo atveju identitetą teikiantis atsi- 
mintas istorinis pokytis skatina atsirasti savasties (individualios ir so- 
cialinės) tvarkai, kuri dabartinei žmonių gyvenimo situacijai ir jų at- 
eities lūkesčiams turi didesnę įsitikinimo galią nei įpareigojančios 
kilmės vaizdinys. Tokio pokyčio pavyzdys yra sekuliarizacijos proce- 
sas, religinį identitetą pakeičiantis nereliginiu, kuris tuomet vadina- 
mas „kultūriniu“, arba senos konstitucijos pakeitimas nauja. Kalbant 
apie vokiečių identitetą trumpai galima paminėti tokią įvykių seką: 
nacių viešpatavimo žlugimas, nauja Vakarų Vokietijos konstitucija, 
susivienijimas. Susivienijimo atveju dėmesio verta yra labiau tipiška 
dabartiniam vokiečių nacionaliniam identitetui ta aplinkybė, kad su- 
sivienijimo procese nebuvo jokio įvykio, kuris būtų traktuojamas kaip 
„įkūrimas“ arba kaip „konstitucinis aktas“. Patraukliai Berlyno sienos 
griuvimo datai, lapkričio 9 d., dėl jos istorinio prieštaringumo ši reikš- 
me nebuvo suteikta. Taip naujoji Vokietija objektyviai pasireiškia kaip 
senosios Federacinės Respublikos didesnė versija, - subjektyviai šitai, 
žinoma, daugelis suvokia kitaip. Dėl šio skirtumo kyla problemų da- 


bartiniam vokiečių identitetui”. 

Įvykių, kurie atsimenami kaip lemiami kolektyvinio identiteto isto- 
riniame formavimosi procese, savitumus galima dar labiau išdiferenci- 
juoti į tokią tipologiją: 

a) Įvykiai kaip posūkio taškai. Kaip pavyzdys čia gali tarnauti vokie- 
čių susivienijimas. Po 1945 m. jis suteikė vokiečių nacionaliniam iden- 
titetui naują formą. Iš pradžių buvo nepaprastas vienybės, kuri siejo 
Federacinę Respubliką ir VDR, jausmas. Šis jausmas palengva silpnėjo 
dėl stiprėjančio Vakarų vokiečių, taip pat ir augančio Rytų vokiečių 
identiteto. Po 1989 m. abu identiškai susilydė į aiškią nacionalinę poli- 
tinio identiteto dimensiją. Kiti posūkio taškai, turintys įtakos vokiečių 
identitetui, yra Europos vienijimasis. 

b) Įvykiai, kurie verčia suabejoti susiformavusiais kolektyvinio iden- 
titeto pavyzdžiais. Pavyzdys yra vokiečių pralaimėjimas 1945 m. kal- 
bant apie tradicinį vokiečių nacionalizmą, komunistinės sistemos 
žlugimas 1989 m. kalbant apie iki tol viešparavusį rusiško identite- 
to vaizdinį. 

c) Įvykiai, kurie atnaujina jau esamas kolektyvinio identiteto formas. 
Pavyzdys gali būti JAV pilietinis karas. 

Šis sąrašas yra neišsamus, taigi gali būti toliau plečiamas ir diferenci- 
juojamas. Ber mano argumentacijos tikslams jo pakanka, nes iš jo ma- 
tyti, kad istoriniai įvykiai, kuriais reiškiasi kolektyvinis identitetas, gali 
tai padaryti labai skirtingai. Nėra vienintelio būdo prezentuoti istori- 
nius įvykius, turinčius normatyvine kolektyvinio identiteto išraiškos ga- 


lią, reikėtų kalbėti apie plačią įvairių galimybių skalę. 


"Plg. Rūsen J. Historische Erinnerung — zweideutig — eindeutig: Zum 5. Jahrestag 
der Deutschen Wiedervereinigung // Schulverwaltung: Zeitschrift für Schulleitung und 
Schulaufsicht. - Ausgabe Nordrhein-Westfalen, 6. Jg., Nr. 9, September 1995, 
S. 239-240. 


KRIZĖ, TRAUMA, DENT TETAS 335 


Paskutiniame apmąstyme apie identitetą formuojančių istorinių 
įvykių tipologiją aš norėčiau grįžti prie „normalių“, „kritinių“ ir „ka- 
tastrofiškų“ įvykių skirstymo ir pritaikyti jį kultūriniam identiteto for- 
mavimui. 

a) „Normali“ krizė provokuoja tokią istorijos sampratą, kuri tą krizę 
atspindintį įvykį (pvz., Bastilijos šturmas Prancūzijos revoliucijos me- 
tu) traktuoja kaip formuojantį identitetą tarsi steigiamuoju aktu. Šiuo 
atvėju įvykiai yra pradmuo. 

b) „Kritinė“ krizė formuoja sudėtingesnį identitetą, kuriame pats pa- 
sikeitimas tampa esmingas. Šiuo atveju įvykiai laiduoja pasikeitimą ir vys- 
tymąsi. Pavyzdys yra Prancūzijos revoliucija kaip „didis įvykis“ Europos 
kultūriniam identitetui: jis konstituoja savo vidinį sulaikinimą“!. 

c) „Katastrofiskg“ krizę sukelia įvykiai, kurie kliudo istorinio identi- 
teto pozityviam formavimui arba vystymuisi ir panaikina galimybę pa- 
grįsti identitetą vertybišku įvykiu, įvykusiu ryšium su krize, kurią reikia 
įveikti. Šiuo atveju įvykiai yra „trauminio“ pobūdžio ir žmogiškam sa- 
vęs įvertinimui turi griaunamąją galią. Dėl šios galios jie yra nuolatinė 
grėsmė identitetui ir neįveikiama koherencijos riba žmogaus gyvenimo 
laikiškoje tvarkoje. Pavyzdžiui, Prancūzijos revoliucijos teroras ir, žino- 


ma, — paradigmiškai — holokaustas. 


6. Traumos istorizavimas*' 


Trauminė patirtis yra ta, kurios nepavyksta in- 
tegruoti į tą interpretacijos ryšį, kuris kultūriškai orientuoja žmogaus veik- 
la. Iš esmės ji neturi jokios prasmės. Priešingai, ji griauna paveikias pras- 
mės sampratas kaip praktines gyvenimo orientavimo sistemas. Trauma 
veikia kaip sunkus praktinio gyvenimo eigos sutrikdymas, kuris turi būti 


įveiktas. Todėl trauminė patirtis sukelia sunkią kovą dėl interpretacijos. Ji 

turi būti taip interpretuota, kad taptų prasminga, t. y. atitiktų praktinio 
gyvenimo orientavimo veiksmingus supratimo ir interpretacijos ryšius. Pras- 
me sudaro tai, kad traumos patirtyje nuslopinama arba iš jos pašalinama 
viskas, kas kelia pavojų šių aiškinimo pavyzdžių veiksmingumui ir patiki- 
mumui. Gyvenimui būtinas traumų įprasminimas pirmiausia reiškia pa- 
tirties susvetiminimą, netgi jos suklastojimą, siekiant su ja susidoroti. 
Kiekvienas pažįsta šį sugriovimą ir susvetiminimą. Jie pasireiškia vi- 
suomet, kai mėginama kalbėti apie patirtį, kuri yra ar buvo unikali ir 
kuri ką nors giliai sukrėtė. Tai tinka ne tik negatyvioms trauminėms, 
bet ir pozityvioms (pvz., sukrečiančioms laimės) patirtims. Tas, kuris 
patiria tokias patirtis, atsiduria už kasdienio gyvenimo ribų, taip pat ir 
už šį kasdienį gyvenimą vertinančių pasaulio aiškinimų ir savivokos ri- 
by. Vis dėlto suvokimo ir atsiminimo horizonte tokios sukrečiančios, 
nusviedžiančios į tai, kas neišaiškinta ir kas negali būti išaiškinta, koky- 
bės daiktų neįmanoma išlaikyti be žodžių. Juk tik šitaip interpretuotu 
suvokimu ir atsimenama patirtimi galima su jais susidoroti. Netgi tam- 
siame išstūmimo kalėjime tokios patirtys linksta į saviraišką: kai trau- 
muotieji negali apie jas kalbėti, tuomet jie kalbos, o su ja ir galimos 
interpretacijos stoką kompulsyviai kompensuoja elgesiu, kuris pasireiš- 
kia gyvenimo būdo trūkumais ir lūžiais. Jie turi apie jas „kalbėti“ šia 
kompulsyvių veiksmų „kalba“ be žodžių, nes jie yra su jomis susiję ir 


turi su šiuo susietumu susitvarkyti mentališkai. 


~ Plg. taip pat: Jaeger, Friedrich und Rüsen, Jörn. Geschichte des Historismus: 
Eine Einführung. - München, 1992, S. 21 ir toliau. 

= Šiuos apmąstymus inspiravo pagal tarptautinį tyrinėjimo projektą „Chinese 
Historiography and Historical in a Comparative Perspektive“ Eseno kultūros mokslų 
institute 1998 m. birželio 17-20 d. vykusi konferencija „Collective Identity, Ex- 
periences of Crisis, and Trauma“. Aš esu ypač dėkingas Susanne Weigelin-Schwiedrzik 


už inspiruojančias nuorodas. 

Istorizavimas yra visuotinai paplitusi strategija, rodanti, kaip susido- 
roti su trikdančiais trauminiy patirčių padariniais. Tą akimirką, kai tik 
pradedama pasakoti istorija apie tai, kas įvyko, žengiamas pirmas žings- 
nis kelyje, kuriuo einant mėginama destruktyvius įvykius integruoti į pa- 
saulio ir savęs supratimą. Šio kelio gale istorinis pasakojimas suteikia trau- 
mai vietą įvykių laiko grandinėje. Šioje grandinėje ji įgyja prasmę ir pra- 
randa galią sugriauti prasmę ir reikšmę. Tą akimirką, kai įvykis gauna 
„Istorinę“ prasmę ir reikšmę, išnyksta jo trauminis pobūdis. 

Šis nutrauminimas istorizavimu gali būti vykdomas taikant skirtin- 
gas trauminių įvykių įjungimo į istorinį kontekstą strategijas: tai anoni- 
mizavimas, kategorizavimas, normalizavimas, moralizavimas, estetiza- 
vimas, teleologizavimas, teorizavimas, specializavimas. 

Anonimizavimas yra plačiai paplitęs. Vietoj kitų žmonių žudymo ir 
nusikaltimo, kančios dėl kitų žmonių piktadarybių ir atitinkamos kal- 
tes atveju kalbama apie „tamsų“ periodą, „lemtį“, „demoniškų jėgų įsi- 
veržimą“ į daugiau ar mažiau sutvarkytą pasaulį“. 

Kategorizavimu trauma sutapatinama su suprantamais atsitikimais 
ir raidomis. Ji netenka savo griaunamojo unikalumo tiems, kuriuos ji 
paliečia (dažniausiai, bet ne išimtinai, tai būna aukos), kai būna apibū- 
dinama abstrakčiais terminais. Tokiais terminais traumos integruoja- 
mos į prasmingas ir reikšmingas laiko raidas. Svarbus pavyzdys yra „tra- 
gedijos“ sąvoka. Ji apibūdina siaubingus dalykus, ber tai, kas siaubinga, 
įvyksta kaip dalis istorijos, kuri kažką praneša tiems, kuriems ji pasako- 
jama arba kurie ją sau patiems pasakoja“. 

Normalizavimu trauminiy įvykių destruktyvi kokybė ištirpdoma. 
Šiuo atveju tai, kas įvyko, atrodo kaip kažkas, kas visada ir visais laikais 
kartojasi. Trauminiai įvykiai aiškinami remiantis žmogiška prigimtimi, 
kuri, nepaisant visų laikiškų skirtumų, galų gale vis delto yra tokia pati. 
Kaip tokia normalizuojanti kategorija labai dažnai vartojamas „blogis“, 


būdingas žmogui arba žmogaus prigimčiai. 

Moralizavimu civilizuojama destruktyvi istorinių traumų jėga. Trau- 
minis įvykis įgyja tokį pobūdį, kuris lemia bendrą žmogiško elgesio 
taisyklę: jis yra tai, ko nereikėtų daryti. Trauma tuomet įgyja tokios 
žinios, kuri užgauna širdis savo siaubingumu, reikšmę. Geriausias pa- 
vyzdys yra Stepheno Spielbergo filmas „Šindlerio sąrašas“ (1994). Dau- 
gelis holokausto muziejų JAV taiko panašią įprasminimo strategiją. Pa- 
matę visus siaubingus dalykus, kuriuos teko iškęsti žydams, lankytojai 
išleidžiami su aiškia moraline žinia. 

Estetizavimu traumines patirtys parodomos vaizdžiai ir jusliškai su- 
vokiamos. Jos įsilieja į suvokimo kategorijas, kurios atskleidžia pasaulį 
ir daro jį valdomą. Siaubas susilpninamas vaizdu, kuriame jis yra užda- 
romas, — blogiausiu atveju — padaromas vartojimo objektu. Filmų in- 
dustrija pateikia daugybę tokių pavyzdžių. Daug pagyrimų sulaukęs 
Roberto Begnini'o filmas „Gyvenimas yra gražus“ (1997) sprendžia 
griaunamąją patirtį farso (slapstick) ir jaudinančios šeimos istorijos prie- 
monėmis. Kitas pavyzdys yra reliktų muziejinimas. Jie gali būti taip 
apdorojami, kad vietos baisumas virsta apžvalgine istorijos pamoka”. 

Teleologizavimu traumine patirtis sutaikoma su dabartinėmis (arba 
mažų mažiausiai vėlesnėmis) gyvenimo formomis, kurios atitinka jtiki- 


namus teisėtumo ir priimtinumo vaizdinius. Plačiai paplitęs yra toks 


~ Kaip pavyzdį galime nurodyti tą būdą, kuriuo Leopoldas von Wiese pirmame 
vokiečių sociologų suvažiavime po karo kalbėjo apie ką tik pasibaigusius laikus. 

“ Įdomus pavyzdys yra tas būdas, kuriuo žymus ir įtakingas vokiečių istorikas 
Theodoras Schiederis mėgino susidoroti su neseniai aptiktu jo įsipainiojimu į nacistų 
nusikaltimus. Plg. taip pat: Rūsen J. Kontinuität, Innovation und Reflexion im späten 
Historismus: Theodor Schieder // Rūsen J. Konfigurationen des Historismus: Studien 
zur deutschen Wissenschaftskultur. -Frankfurt am Main, 1993, S. 357-397, ypač 
S. 380 ir toliau. 


“* Zr. straipsnį „Aušvicas: autentiškumo simbolika“, spausdinamą šioje rinktinėje. 

šio teleologizavimo būdas, kai slogi praeitis panaudojama tam, kad bū- 
tų istoriškai įteisinta gyvenimo tvarka, kuri pretenduoja sutrukdyti tos 
praeities pasikartojimui arba įkūnyti jos priešingybę. Ši istorinė per- 
spektyva yra kaip pamoka, kuri buvo išmokta iš istorinės patirties; trau- 
ma išsisklaido mokymosi procese. Žinomas pavyzdys yra istorinis mu- 
ziejus Izraelyje, Jad Vašemo memorialas. Lankytojai nuosekliai stebi 
laiko tėkmę eidami į koncentracijos stovyklų ir dujų kamerų siaubo 
gelmes; tuomet kelias pradeda kilti aukštyn, atvesdamas juos prie Izraelio 
valstybės įkūrimo. Panašią simboliką turi ta memorialo Buchenvalde 
forma, kurią jis turėjo VDR laikais. 

Istorine teorine refleksija skaudus trauminių įvykių faktiškumas iš- 
tirpsta subtilioje abstrakcijos erdvėje. Laiko provokuojantis lūžis, kurį 
lemia trauminiai procesai, iškelia kritinių klausimų, kas apskritai yra 
istorija, kokie prasmės principai galioja ir kaip atrodo šios praeities rep- 
rezentacijos būdai. Atsakyti į tokius klausimus, vadinasi, užpildyti isto- 
rinės kaitos sampratą. Traumiškai patvinusi laiko upė““ vėl teka įvykių 
grandinėje ir įsilieja į dabartinio gyvenimo orientavimo pavyzdžius, jei 
į tokius istoriškai teorinius klausimus atsakoma atitinkama platesnės 
raidos istorijos samprata. 

Galiausiai specializavimasis yra tikrai akademinis būdas ištraukti be- 
prasmiškumo geluonį iš traumines patirties“. Dalykas išskaidomas į 
pavienes temas, kurių kiekviena atiduodama atskiram specialistų dis- 
kursui; šitaip griaunantis prasmingo istorinio ryšio disonansas pritildo- 
mas. Geriausias pavyzdys yra Holocaust Studies“, kaip atskiros mokymo 
ir tyrinėjimo srities atsiradimas. Paverstas specialia ekspertinio žinoji- 
mo sritimi trauminis įvykis praranda savo siaubingumą kaip iššūkis is- 
toriniam mąstymui apskritai. 

Šios istoriografinės strategijos dažniausiai būna derinamos su men- 
talinėmis procedūromis, kurios yra gerai žinomos iš psichoanalizės ir 


kurių esmė yra nerimą keliančių biografinės patirties bruožų pritildy- 


= Kl euer ere 


mas arba mažų mažiausiai padarymas jų pakenčiamais. Veiksmingiau- 
sia procedūra, žinoma, yra išstūmimas. Tačiau pernelyg lengva žvelgti 
tik į tai, ar ir kiek istorinis pasakojimas naudoja išstūmimo mechaniz- 
mus, ir klausti to, ko jis nepasakoja. Vaisingesnis yra klausimas, ar pa- 
sakojimas prakalbina praeių ir kaip prakalbina, kad ji savo gąsdinan- 
čius bruožus apgaubia tylejimu. 

Psichoanalizė gali istorikus pamokyti, kad egzistuoja daugybė gali- 
mybių, kaip praeities patirčių beprasmiškumas arba nerimastingas po- 
būdis gali būti paverstas istorine prasme retrospektyviai jas sudabarti- 
nant lengvesniu būdu. Pvz., tie, kurie žino, kad buvo jsivele į praeities 
nusikaltimus ir yra už tai atsakingi, atsikrato šios naštos, perkeldami ją 
nuo savo pačių istorijos į istorijas, už kurias atsako Ko Tokių apsunki- 
nančių „As dalyvavimų“ (kalbama ir apie „šešėlius“) perkėlimo psicho- 
analitinių procesų galima aptikti ir istoriografijoje. Toks perkėlimas ga- 
limas sukeičiant nusikaltėlių ir aukų vaidmenis ir atsakomybę suver- 
čiant kitiems. Toks „perstūmimas“ gali įvykti taip pat ir tuo būdu, kai 
piešiamas praeities vaizdas, kur pavaizduotuose faktuose dingsta savas 
veidas, nors šie faktai objektyviai priklauso įvykiams, kurie sudaro pa- 
ties vaizduojančiojo identitetą. 

Visas šias strategijas galima pastebėti, kai kalbama apie pėdsakus, 
kuriuos buvusios traumos paliko istoriografijoje ir kitose istorijos kultü- 


ros formose, tarnaujančiose dabarties gyvenimo praktiniam orientavimui. 


>> Čia aš kalbu apie Dano Dinerio metaforas: Zwischen Aporie und Apologie. 
Über Grenzen der Historisierbarkeit des Nationalsozialismus // Diner D. Zst der Na- 
tionalsozialismus Geschichte? Zu Historisierung und Historikerstreit. - Frankfurt am 
Main, S. 62-73. Diskusijoje jis pabrėžė holokausto beprasmiškumą kaip negalimumą 
jį papasakoti, nes holokaustas nėra joks pasakojimas, o statistika. 

~ Išstūmimo psichologijoje kalbama apie splitting off (atskėlimą). 

* Holokausto studijos (angl). — Vert. 

Atsiminimas ir istorija tarsi nuslepia pėdsakus, ir kartais būna labai sunku 
aptikti griaunančią realybę po glotniu kolektyvinio atsiminimo ir isto- 
rinės interpretacijos paviršiumi. 

Diagnozuojant istorinio įprasminimo nutrauminančias strategijas 
neišvengiamai kyla klausimas, ką istorikai savo darbe su jomis turi da- 
ryti? Ar įmanoma išvengti prasmę menkinančių traumų transformaci- 
jos, kuri jas susvetimina ir falsifikuoja, — daro jas prasminga istorija? 
Trikdantis atsakymas į šį klausimą yra: ne, tol, kol istoriškas mąstymas 
linkęs į prasmingas istorijas. Bent jau taip turėtų būti. Žinoma, aš ne- 
ginčiju, kad kruopštus istorinis tyrinėjimas gali įveikti išstumiančią skaus- 
mingų ryšių (tarp jų ir atsakomybės naštą) falsifikaciją. Šiuo požiūriu 
istorijos mokslas atlieka būtiną šviečiamosios kritikos, kuri aikštėn iš- 
kelia faktus, funkciją. Bet istorikai negali interpretuoti šių faktų (o tai 
jie ir privalo daryti), nenaudodami naratyvinių interpretacijos pavyz- 
džių, kurie trauminiams faktams suteikia istorinę prasmę. Šiuo požiū- 
riu istorijos mokslas del grynai loginių priežasčių yra kultūrinė nutraumi- 
nimo praktika. Traumą jis paverčia istorija. Bet ar tai reiškia, kad trau- 
ma neišvengiamai dingsta savo reprezentacijos istorijoje? 

Trauminių patirčių gausa XX amžiuje pakeitė istorinį santykį su 
trauma. Traumos žeidžiančių bruožų blukinantis performavimas yra 
(daugiau) neįmanomas, mažų mažiausiai tol, kol aukos ir jų palikuo- 
nys, taip pat kaip ir nusikaltėliai bei jų palikuonys, ir visi tie, kurie 
nusikalto žmoniškumui, objektyviai priklauso nuo šio žmoniškumo nor- 
mų žeidžiančio iškraipymo ir subjektyviai susiduria su uždaviniu pa- 
žvelgti į tuos nusikaltimus iš arčiau. 

Tokio požiūrio į absoliutaus siaubo veidą problemos buvo plačiai dis- 
kutuojamos ryšium su holokaustu. Šioje diskusijoje vėl buvo mėginama 
atsižvelgti į šį trauminį įvykį, atsiminime išsaugant jį atskirai nuo istori- 
nio įprasminimo strategijų. Šis atskyrimas buvo įvardytas dviem priešin- 


gomis sąvokomis — „mitiska“ ir „istoriška“. Tik „mitinis“ santykis su ho- 

lokaustu esąs toji forma, kuria nuo ištirpimo istorizuojant galįs būti iš- 
saugotas jo trauminis pobūdis. Širokiu būdu deistorizuoras holokaustas 
praranda savo sprogstamąją įprastų istorizavimo procedūrų neigimo ga- 
lią. Kai šiai traumai suteikiamas prieglobstis normalaus istorinio pasaulio 
matymo kaimynystėje, ji atskiriama nuo nusistovėjusių istorijos kultūros 
praktikų. Tuomet ši trauma gyvena savo gyvenimą atskiroje reikšmės erd- 
vėje. Šis atskyrimas leidžia įprastu būdu rašyti istoriją, tarsi nieko nebūtų 
įvykę. (Tai yra pavojus, kuris kyla, kai įsteigiamos „Aolocaust-Studies‘ 
kaip sava, — vadinasi, atskira, — akademinio tyrinėjimo sritis, o „Aolo- 
caust-teaching "` kaip sava ir taip pat atskira ugdymo sritis. Atskirai nuo 
akademinio tyrinėjimo ir kitų auklėjimo sričių ši fundamentaliai skirtin- 
ga istorinė patirtis netiesiogiai ir priverstinai stabilizuoja mąstymo ir mo- 
kymo būdą, kuris mažų mažiausiai būtų problemiškas, jei holokaustas 
būtų jų dalykinių sričių integrali dalis.) Dėl šių priežasčių mėginimas 
išsaugoti trauminį istorinių įvykių pobūdį suteikiant jiems transistorinį 
„mitiškumą“ nuveda klystkeliais, nes galų gale tai jteisina, netgi sustipri- 
na „normalaus“ istorinio mąstymo nutrauminimo funkciją. 

Bet kaip tuomet galima istoriniu mąstymu užkirsti kelią šitam nu- 
trauminimui. Aš norėčiau pasiūlyti „antrinio traumizavimo“ strategiją. 
Turiu galvoje tai, kad būdas, kuriuo „daroma istorija“, turi būti pakeis- 
tas. Aš galvoju apie naują būdą istorinio pasakojimo, kuriame papasa- 
koti trauminiai įvykiai palieka savo pėdsakus interpretacijos pavyzdyje 
bei paties pasakojimo formoje ir kurie nulemia istorikų interpretacijos 
darbą ir jų rezultatų recepciją. Istorinis pasakojimas sugeba nuosekliai 
užtiesti savo glotnią antklodę virš įvykių grandinės. Jis gali išreikšti savo 
„sutrikdymą“ interpretacijos metodinių procedūrų viduje ir istorinės 


reprezentacijos naratyvinėse procedūrose. 


" Holokausto pamokos (angl). - Vert. 

Pamatinių istorinio įprasminimo principų lygmeniu per įvykių in- 
terpretaciją pats beprasmiskumas turi tapti konstitutyviu istorinės prasmės 
elementu. Konkrečiau tai reiškia: 

a) siaubo anonimizavimo galima išvengti, jei aiškiai pasakoma, kas 
įvyko, grubiai pateikiant šokiruojančius tikrus faktus; 

b) užuot apibendrinus trikdančius įvykius prasmingomis kategorijo- 
mis, jie turi būti interpretuojami iki tam tikros ribos, kuri suproblemi- 
na tradicines pačios istorinės prasmės kategorijas; 

c) vietoj mormalizuojančios istorijos, kuri ištirpdo trikdančius patir- 
ties elementus, istorija gali tiesiogiai išlaikyti atsiminimą apie „išimties 
normalumą . Ji turi atsiminti siaubą po plona kasdienio gyvenimo ant- 
klode, sistemingai atsižvelgti į blogio banalumą ir t. t.; 

d) užuot moralizavusi, istorinė interpretacija gali nuzymeti mo- 
ralumo ribas, bet dar geriau — parodyti vidinį paties moralumo tra- 
puma; 

e) užuot estetizavust, istorinė reprezentacija privalėtų akcentuoti bru- 
talų dehumanizavimo bjaurumą; 

f) vietoj laiko lūžių išlyginimų per zeleologijg istorija turi parodyti, 
kaip laiko upė tvenkiasi santykyje tarp traumuojančių įvykių praeities 
ir jų atsiminimo dabarties. Nutrükstamumas, saitų sutraukymas, lūžiai 
tapo pačios istorinės prasmės pavidalu. Ruth Klüger šiuos lūžius apibū- 
dino „stiklo šukių, kurios sužeidžia ranką, kai mėginama jas sujungti“, 
metafora“; 

g) teorinė istorijos refleksija turi priimti trikdančius istorinės patirties 
elementus į savo trauminę dimensiją ir įtraukti juos į sąvokų ir idėjų 
abstrakciją; 

h) specializacija galų gale turi būti vėl sistemiškai susiejama su 
„compelling overall interpretative framework“"“,, taigi refleksyviai su- 
siejama su platesniais istorijos bei jos interpretacijos ir reprezentaci- 


jos ryšiais. 

Aukų riksmai, nusikaltėlių juokas ir iškalbingas žiūrovų tylėjimas 
numiršta, jeigu laiko tėkmė įgauna savo normalų istorinį kultūrinio 
orientavimo pavidalą. Antrinis traumavimas yra galimybė šiam dehu- 
manizavimui sugrąžinti jo balsus. Šitaip prisimenant siaubą istorinis 


mąstymas turi galimybę sukliudyti jam tęstis. 


Versta iš: Rüsen J. Krise, Trauma, Identität // 
Rosen J. Zerbrechende Zeit: über den Sınn der 
Geschichte. — Köln: Weimar; Wien: Böhlau Verlag, 
2001, S. 145-179. 


°® Klüger, Ruth. Weiter leben: Eine Jugend. - Göttingen, 1992, S. 278. 

"7 Friedländer, Saul. Trauma, Memory, and Transference // Hartman G. H. (Ed.). 
Holocaust Remembrance: The Shapes of Memory. - Oxford, 1994, p. 252-263; cit. 
p. 258; plg. Friedländer S. Writing the History of the Shoa: Some Major Dilemas // 
Blanke, Horst-Walter; Jaeger, Friedrich; Sandkühler, Thomas (Eds.). Dimensionen 
der Historik: Geschichtstheorie, Wissenschaftsgeschichte und Geschichtskultur heute. Jörn 
Rüsen zum 60. Geburtstag. - Köln, 1998, S. 407—414. 


* „privalomais visa apimandiais interpretacijos apmatais“ (angl). — Vert. 


EUROPIETIŠKA 
ISTORINĖ SĄMONĖ 


Teiginiai, vizijos, intervencijos 


Dievo. kurs valdė anksčiau, 
Trvkšdams galybe didžia, 
Nebeliko nė vardo jau, 

O tas, kuris gimė vėliau, 
Dingo visai nugalėtas. 

Kas Dzeusą garbins visados. 
Garsindamas pergales jojo. 


Tas išmintingas bus. 


Per patirtį skausmų. kančių 

Į protą Dzeusas veda maruolius. 

Mat tokį kelią išminties nustatė mums. 
Kančios prisiminimas naktį 

Per miegą skverbiasi į širdį 

Ir prievarta išmoko proto. 

Yra maloninga galybė dievų. 
Aukštvbėje laikanti vairą. 


Aischilas! 


Kas yra europietiška istorinė sąmonė? Į šį 
klausimą dar nėra patenkinamo atsakymo. Kad įvairioms Europos 
šalių istorijos kultūroms būdingi europietiški elementai ir dimensi- 
jos, kažin ar galima ginčytis, bet, atrodo, labai neaišku, netgi nesu- 
tariama dėl to, kur tokie elementai ir dimensijos iš esmės ir apskritai 
glūdi. 

Galima trimis požiūriais pažvelgti į europietišką istorinę sąmonę: 
kokia ji yra, kas ji privalo būti ir galiausiai — ką mes galime daryti? Taigi 


kalbama apie aplinkybes, kurios būdingos visoms europietiškoms isto- 

rijos kultūroms, ir apie europietiškos istorijos kultūros vizijas, ir apie 
aktyvų kišimąsi į procesus, kuriuose istorinė sąmonė save artikuliuoja 
arba yra sąmoningų veiksmų tikslas, kaip, pvz., istorijos tyrimuose, mu- 
ziejaus prezentacijose ir parodose. 

Stebint sunkiai apžvelgiamą situaciją Europoje visais šiais klausi- 
mais, su tam tikru įsitikinimu galima pasakyti, kas nėra europietiška 
istorinė sąmonė arba, tiksliau, negali ir neturi teisės ja būti, — būtent 
europietiškų institucijų politiškai sutvarkyta istorinė sąmonė, kuri iš 
viršaus padaroma politinės praktikos įgyvendinimo reikalu. Bandy- 
mas šitokiu būdu sukurti istorinę sąmonę visada yra pasmerktas žlugti, 
kai „iš apačios“ tam niekas nepritaria, kai istorinės sąmonės europie- 
tiškumo negalima plėtoti ir jo pagrįsti vadovaujantis skirtingomis 
nacionalinių regioninių kultūrų tradicijomis. Gyva istorinė sąmonė 
negali būti nustatyta potvarkiu. Tačiau į istorinio atsiminimo, kul- 
tūrinės atminties ir istorijos kultūros skirtingų sričių aktualius vys- 
tymosi procesus galima įsikišti (intervenieren) ir paveikti šio vysty- 
mosi kryptį. 

Bet kodėl turėtų tai įvykti? Atsakymas į šį klausimą yra ir paprastas, 
ir neišvengiamas, nes Europos politinio ir ekonominio vienijimosi pro- 
cesui reikia kultūrinės palydos ir intervencijos. Europa vienijasi, ir šis 
procesas visada turi ir kultūrinį aspektą: juk kalbama apie tai, kad euro- 
pietiško vienijimosi proceso metu į tų, kurie šią bendrą Europą kūrė, 
iskeltus naujus klausimus dėl istorinio identiteto, sąmoningai pažveltu- 
me ir visiškai pagrįstai į juos atsakytume. 

Klausimas, kas yra Europa kaip kultūrinio ir politinio priklauso- 


mumo dimensija, keliamas, žinoma, jau ne šiandien, — jis turi ilgą 


! Eschilas. Agamemnonas / vert. Jonas Dumčius // Antikinės tragedijos: Eschilas, 
Sofoklis, Euripidas / sud. Henrikas Zabulis. — Vilnius: Vaga, 1988, p. 56. 


EUROPIETISKA ISTORINE SAMONE 347 


priešistorę“. Bet su Europos vienijimosi pažanga šis klausimas tampa 
vis aktualesnis. Įvedus eurą, dabar turime bendrą valiutą, ber ar ji ati- 
tinka dvasinę „valiutą“, kurią turinčios tautos ekonomiškai sukurtose 
erdvėse taip pat orientuojasi ir kultūriškai, į jas žiūri kaip į savas ir gali 
jaustis jose kaip antnacionalinės politinės bendrijos pilietės ir piliečiai? 
Šios europietiškos istorinės sąmonės dvasinės valiutos neįmanoma taip 
tvarkyti, įvesti ir įgyvendinti, kaip elgiamasi su bendra finansų rinkos 
valiuta. Bet ji yra kaip uždavinys, kuris turi būti išspręstas. Taigi suvie- 
nytoje Europoje tarp įvairių žmogaus gyvenimo praktikos dimensijų, 
visų pirma tarp kultūros bei politikos ir ekonomikos, atsiranda lemtin- 
ga nedarna. Kas kelia klausimą dėl Europos vienijimosi ekvivalentų is- 
torijos kultūroje, greitai nemaloniai nustemba, kad yra tokia nedarna, 
kad ji darosi vis didesnė ir gresia išsirutulioti į grėsmingą kultūrinės 
priklausomybės, bendros ekonomikos ir politinių institucijų susiskal- 
dyma. Del šio atotrūkio ekonomikoje ir politikoje viešpatauja sava di- 
namika, kurią jos paliestieji jaučia kaip susvetimėjimą ir kuri juo netgi 
turi tapti, jeigu kartu nestiprėja jų priklausomybės politinėms instituci- 
joms ir ekonomikos erdvėms vidinė sąmonė. 

Priklausomybė istorinio identiteto forma yra savitas dalykas’. Ji pa- 
klūsta savoms direktyvoms ir reguliatyvams, todėl politinius, o juo labiau 
ekonominius pletojimus ir strategijas neįmanoma tiesiogiai perkelti į pa- 
liestųjų šalių istorijos kultūrą. Galima atsisakyti nacionalinės valiutos, bet 
istoriškai susiformavęs nacionalinių arba regioninių provincijų istorinis iden- 
titetas niekada nepranyks virš jo iškilusiame europietiškume. Todėl euro- 
pietiška istorinė sąmonė, kuri tikrai orientuoja jos turėtojus jų gyvenimo 
vis stiprėjančio europietiškumo dimensijose, bus labai sudėtingas tokių ele- 
mentų, kurie atlaiko priklausomybių įvairovę ir integruoja europietišką 
priklausomybę į šią įvairovę, mišinys. Tai reikalauja labai didelio lankstu- 
mo ir dinamikos, kad ankstesnės mentalinės priklausomybės ir atsiskyri- 
mo galios būtų pranoktos, jei europietiškumas tikrai taps gyvenimo galia. 

Kaip tai konkrečiai atrodys, žinoma, negalima iš anksto numaty- 
ti. Tačiau mokykliniai vadovėliai ir istorijos mokymo programos 
(Curriculum) turėtų būti projektuojamos pagal modelį, kuris atsi- 
žvelgtų į šią dinamiką ir įvairovę. Beprasmiška yra mintis, kad euro- 
pietiška istorinė sąmonė gali formuotis, įvairių save Europai priski- 
riančių šalių auklėjimo ir lavinimo procesuose sukuriant vieningą 
istorijos mokymo programą. Toks vienodumas būtų mirtinas, nes 
jis ignoruotų didžiulę galingų istoriškai įsišaknijusių priklausomy- 
bių įvairovę. Tačiau galima apibrėžti tokios programos kertinius ele- 
mentus, kurie yra vienodi istorinio mokymosi skirtingose istorijos 
kultūrose, todėl europietiško priklausomumo per istorinį atsimini- 
mą produktyvi sąmonė galėtų tapti organizuoto mokymo ir moky- 


mosi procesų reikalu‘. 


` Lürzeler, Paul Michael (Ed.). Plädoyers für Europa: Stellungnahmen deutschsprachiger 
Schriftsteller 1915-1949. - Frankfurt am Main, 1987; Lützeler P. M. Die Schriftsteller 
und Europa: Von der Romantik bis zur Gegenwart. - München, 1992; Lützeler P. M. 
Vom Ethnozentrismuz zur Multikultur: Europäische Identität heute // Kessler, Michael; 
Wertheimer, Jürgen (Eds.). Multikulturität: Tendenzen, Probleme, Perspektiven im 
europäischen und internationalen Horizont, 1996, S. 91-105. 

" Liebsch, Burkhard. Moralische Spielräume: Menschheit und Andersheit, Zugehörig- 
keit und Identität. — Göttingen, 1999. Puikią glaustą svarbiausių požiūrių santrauką patei- 
kia: Schwemmer, Oswald. Mischkultur und Kulturelle Identität: Einige Thesen zur Dia- 
lektik des Fremden und Eigenen in der Einheit der Kultur // Divination: Studia Cultu- 
rologica Series. — Sofia, 1998, vol. 8, p. 75-86. 

* Jeismann, Karl-Ernst; Rieminschneider, Reiner (Eds.). Geschichte Europas für 
den Unterricht der Europäer: Prologomena eines Handbuchs der Europäischen Geschichte 
für die Lehre der Sekundarstufe II. - Braunschweig, 1980; Pingel, Falk (Ed.). Macht 
Europa Schule? Die Darstellung Europas in Schulbüchern der europäischen Gemeinschaft. — 
Frankfurt am Main, 1995; Pingel, Falk. Europa im Geschichtsbuch // Stiftung Haus 
der Geschichte der Bundesrepublik Deutschland (Ed.). Europäische Geschichtskultur 
im 21. Jahrhundert. — Bonn, 1999, S. 215-237. 

Kur gali glūdėti tokie kertiniai elementai? Dažniausiai galvojama 
apie turinius ir temas. Čia kalbama apie tokias žinias, kaip, pvz., Euro- 
pos vienijimosi proceso žinios, kurios Europą istoriškai apibrėžia. Bet 
vien tik turinio apibrėžimo maža. Europietiskai dimensijuotos ir pama- 
tuotos istorinės sąmonės gyvumui svarbios yra ir jos formos. Tik formos 
ir turinio sąveikos Zaisme istorinė sąmonė gali atlikti funkcijas, del ku- 
rių ji apskritai susiformuoja ir tampa viešo intereso ir mokyklinio auk- 
lėjimo bei daugybės kitų kultūrinės atminties praktikų reikalu. Lemia- 
ma funkcija yra jų pasaulio ir jų pačių orientavimas laiko kaitoje. To 
kismo paliestieji turi įsivaizduoti, kaip jų pasaulis laikiškai tjsus, kad jie 
gali vadovautis tuo įsivaizdavimu ir manyti, kas jie patys yra jų pasaulio 
laiko kaitoje pereinant iš protėvių į jų palikuonių ateitį. Praktikos orien- 
tavimas ir identiteto suformavimas yra lemiamos istorinės sąmonės funk- 
cijos, ir iš to matyti, kaip atrodo europietiškai dimensijuotos ir pama- 
tuotos istorinės sąmonės centriniai elementai savo turiniu ir forma. 

Apibrėžiant turinį pirmiausia galima remtis gelminiais istorinio pri- 
klausomumo faktoriais: kalbama apie tuos įvykius praeityje, kurie kaip 
konstitutyvūs tinka ir šiuolaikinio gyvenimo santykiams. Jie tampa 
identiteto turėtojai, jeigu įgauna labai pozityvių normų ir vertybių 
turinį. Kalbama apie ištakas ir formavimo veiksmus, kurie savo kil- 
mei leidžia pasireikšti kaip įpareigojančiai ir kuriančiai ateitį. Kokie 
įvykiai yra traktuojami kaip konstitutyvūs savivokai, nėra visiems lai- 
kams nustatytas dalykas, bet kartą nustatyti jie vis dėlto atkakliai išsi- 
laiko per kartų kaitą ir keičiasi dažniausiai tik lėtai. Tai atsitinka, kai 
dramatiški naujausios istorijos procesai priverčia naujai vertinti lig tol 
lemiamais laikytų istorinių faktų reikšmę. Aš išvardysiu du tokių iden- 
titerą turinčių įvykių pavyzdžius: Reformacija — protestantams, Zmo- 
gaus ir piliečio teisių deklaracija — šiuolaikinių parlamentinių demo- 
kratijų piliečiams. Tokių istoriškai reikšmingų faktų yra žinoma pa- 


kankamai, ir kiekviena šalis, kiekviena tauta ir kiekviena skirtinga 


350 Ill. istorijos politika 


grupuotė Europoje remiasi kitais faktais. Vis dėlto bus galima nesun- 
kiai surasti reikšmingų įvykių, kuriuos daugelis Europos žmonių trak- 
tuoja vienodai kaip sau reikšmingus: Žmogaus ir piliečio teisių dekla- 
racija, antikinės vakarietiško racionalumo ir racionalios teisės ištakos, 
miestietiškų gyvenimo formų atsiradimas, religijų, ypač judaizmo ir 
krikščionybės, plėtotė, nulėmusi europietiškos kultūros savitumą ki- 
tų pasaulio kultūros erdvių kontekste, modernus gamtos mokslas, vals- 
tybės galios monopolis, dideli meno laimėjimai įvairiose epochose ir 
daug kas kita?. Europietiska sąmonė pagrįsta tokių įvykių ir praeities 
procesų atskiras tautas pranokstančia reikšme. 

Būtų blogai, jeigu tik šis istorinis bendrumas būtų priskirtas euro- 
pietiškai istorinei sąmonei. Turėtų būti papildomai pabrėžiami mažiau- 
siai du tolesni istorinių aplinkybių atsimintinumo požiūriai: pirma, Eu- 
ropa apibrėžia save per istoriją, kurioje plečiasi ir stiprėja įvairių šalių ir 
kultūrų ryšių tinklas. Pati Europa yra tautų, nacijų, valstybių, regionų 
ir kitų žmogaus bendro gyvenimo pavidalų (pvz., literatūrinių bendruo- 
menių, mokslininkų grupių, religinių konfesijų ir t. t.) komunikacinis 
junginys. Tai priklauso europietiškai savimonei. Ją ir tiesiogiai dabartį 
nulemianti dinamika gali būti suprasta tik tuo atveju, jeigu sąmonėje 
išlieka arba jsisamoninimo objektu tampa jos nusidriekimas į laiko gi- 
lumą, kuri siekia antiką. Pasaulio sueuropietinimas kaip istorinis pro- 
cesas yra europietiško identiteto konstitutyvi sudedamoji dalis. 

Bendrą žmogišką dimensiją ši negatyvi, tamsi europietiškos istori- 
nės sąmonės pusė įgauna ten, kur Europos istorijoje buvo padaryti mil- 


žiniško masto nusikaltimai žmoniškumui. Tai visų pirma pasakytina 


" Geza Alföldy nurodo Romos imperijos reikšmę: Das Imperium Romanum - ein 
Vorbild für das vereinigte Europa? (Jacob Burckhardt-Gespräche auf Castelen 9). — 
Basel, 1999. 

apie holokaustą, taip pat ir komunizmo nusikaltimus. Europietiškas 
identitetas yra apibrėžiamas visuotinio įsitikinimo bendrų normų ir ver- 
tybių, ypač žmogaus ir piliečio teisių, taip pat ir proto pretenzijų, moks- 
liškai argumentuoto pripažinimo galia. Su tokiais bendrais elementais, 
kurie Europos kultūroje išaugo iš jos (partikuliarios) istorijos, ji pagal 
savo suvokimą komunikuoja su kitomis pasaulio kultūromis. Savo siau- 
bingos istorijos patirties atsiminimas nulaužia šiai savivokai etnocentri- 
nę viršūnę. 

Tuo pačiu metu įsigalioja europietiškos kultūros tradicijos. Tai 
kultūra, kuriai rūpėjo žmogaus gyvenimo formų patirties ir interpre- 
tacijos skirtumai ir kur šie skirtumai buvo ne etnocentriškai nuverti- 
nami, bet jaučiami ir traktuojami kaip praturtinimas. Čia priklauso 
estetinė menų kultūra bei hermeneutinė humanitarinių mokslų kul- 
tūra, teisinė individualizmo kultūra, taip pat ir politinio atstovavimo 
sistema, kurioje taikiai sugyvena skirtumai. Šiose tradicijose kultūri- 
nė įvairovė jaučiama kaip šalies ar nacijos turtas. Skirtumų pripažini- 
mas, būdingas šioms tradicijoms, etnocentriškai neatskiria europie- 
tiškos istorinės sąmonės nuo kitų. Tuo, žinoma, tokios uždarumo ten- 
dencijos nepašalinamos. Jos glūdi kultūrinio priklausomumo per 
atsiribojimą logikoje ir nuolat prasiveržia mentališkai, kultūriškai, po- 
litiškai ir ekonomiškai. Todėl jos yra ir nuolatinis civilizavimo stimu- 
las. Šis stimulas veikia susidurdamas su priklausomumo ir nepriklau- 
somumo nustatymo keblumais. 

Tam Europa siūlo pakankamų atspirties taškų. Juk Europos isto- 
rinės sąmonės teritorinės ribos toli gražu nėra gerai apibrėžtos ir tik- 
suotos. Kur baigiasi Europa? Politiškai — ties Europos Sąjungos sie- 
nomis, ekonomiškai — jos ribos dingsta tarptautinių prekių srautų 
prekybos balansuose, o kultūriškai juo labiau jos netenka aiškumo. 
Netgi europietiškos kilmės kultūrinio universalizmo intelektualinė kri- 


tika yra universali kaip ir pats kultūrinis universalizmas. Šis savito 

europietiškumo istorinio turinio apibrėžimo atvirumas europietišką 
istorinę sąmonę daro imlią ateičiai. Ji gali būti gyvas Europos vieniji- 
mosi proceso ir to būdo, kuriuo Europa save pristato pasauliui ir su 
juo komunikuoja, faktorius. 

Tuo jau teigiama savitos europietiškos istorinės sąmonės esminė 
formali savybė. Ji remiasi ne tiksuotais duomenimis ir nesidomi vien- 
prasmėmis ribomis tarp vidaus ir išorės nei sinchroniškai, nei diachro- 
niškai. Ji yra procesuali ir dinamiška iš prigimties. 

Visa tai reiškia etnocentrinio aiškumo praradimą ir vidinės įvairovės 
kartu su atitinkamai padidėjusiomis orientavimo galimybėmis įgyjimą“. 
Istorinio orientavimo etnocentrinis aiškumas remiasi trimis principais: 
1) savo istorijos pozityviu vertinimu bei normatyvinės reikšmės jai tei- 
kimu, o kitų istorijos — negatyviu vertinimu (normatyvinis savipozity- 
vizmas); 2) nenutrūkstama tolydžia raida nuo ištakų iki reikšmingų at- 
eities projekcijų (re-projektyvi teleologija) ir 3) aiškiu pozityviai verti- 
namo savo vystymosi pozicionavimu istorijos centre kartu su atitinkamu 
kitų nuvertinančiu marginalizavimu (teritorinis centralizmas). 

Šis (idealiai tipiškas) istorinės sąmonės, kaip kultūrinės identiteto 
formavimo aplinkos, struktüravimas yra visose kultūrose ir visais lai- 
kais ir ligi šiol ženklina ir istorinę Europos sąmonę. Jis gali būti taip pat 
lengvai panaudotas istorinės sąmonės europietiškos dimensijos forma- 
vimui, ir yra pakankamai pavyzdžių, kad jis veikia ir Europos vieniji- 
mosi kultūrinį procesą. Jais Europa pateikia save kaip taikos būvį prieš 
pasaulio nerimasų, kaip žmogaus teisių ir demokratijos prieglobstį nuo 
savivalės ir teroro, kaip gerovės oaze prieš skurdą, kaip tolerancijos lai- 


mėjimą prieš fundamentalizmą ir t. t. Būtų nuostabu, jei būtų kitaip. 


° Apie tai daugiau žr. šioje rinktinėje spausdinamą J. Rūseno straipsnį „Tarpkultūrinė 
komunikacija: etnocentrizmo iššūkiai ir kultūros mokslų atsakymas“, p. 261-286. 


ELROPIETISKA !STOR!NE SAMONE 353 


Tačiau viską lemia priešingos jėgos: negatyvios patirties integracija | 
istorinę savivoką; įžvalga, kad šiuolaikinės Europos atsiradimas nėra joks 
neišvengiamas procesas nuo antikinių laikų iki modernaus sekuliaraus 
pasaulio. Kita tokia jėga yra įtampos kupina priešingos krypties raida 
daugelyje kultūrinės hegemonijos centrų ir jos necentralistinės impli- 
kacijos teritoriniam vaizdiniui apie tai, kur yra tai, kas sava, santykyje 
su tuo, kas yra kitoniška. 

Etnocentrinio istorijos vaizdo vertybinis manichėjizmas sistemingai 
sulaužomas negatyvia patirties integracija į savo savivaizdį. Reprojekty- 
vi teleologija gali būti taip pat susilpninta blaivaus ir lyginamojo požiū- 
rio į Istorinių plėtojimų kontingenciją, lūžius ir tolydumą. Palyginti su 
tradiciniu etnocentrizmu, kuriam svarbi pamatinė perskyra tarp centro 
ir periferijos, Europos istorinė sąmonė yra decentrali. Ji nežino jokio 
Europos centro, o žino tik įvairių centrų gausą ir jų sudėtingus santy- 
kius. Jos normatyvine struktūra yra prieštaringa, draudžianti savos isto- 
rijos negatyvias patirtis ir reiškinius eliminuoti iš savivaizdžio ir juos 
priskirti Kitų kitabüviui. Barbarybė daugiau nenukeliama į Europos 
užribį, bet pripažįstama kaip savos istorijos dalis. 

Šitaip europietiška istorinė sąmonė įgyja komunikatyvine struktū- 
rą, su kuria ji kartu su kitomis kultūromis yra pajėgi pripažinimo atlik- 
tims ir kuri gali sustabdyti ir civilizuoti konflikto potencialą pasaulyje. 
Kad ir kiek ji šiomis savybėmis pozityviai skirtųsi nuo kitų istorinės 
sąmonės formų, kurios paklūsta tradiciniam etnocentrizmui, vis dėlto 
ji šiuo skirtumu nepasiduoda šiam etnocentrizmui, nes atsimena jį kaip 
savos istorijos elementą. Su tokia europietiška „skirtybes etnocentriz- 
mo“ dimensija istorinė sąmonė įgauna stiprų taikos gebėjimą. 

Jei šios istorinės sąmonės savybės įvairiose europietiškose šalyse 
tampa veiksmingos ir stipriai orientuotos, tuomet skirtingų nacijų vidi- 
nis europietiškas santykis užtikrina pasitikėjimą vienas kitu. Tai susiję 


su skirtumais, kurie konfliktavo tradicinėje nacionalinėje savimonėje, 

buvo žmogaus niekinamo požiūrio ir agresyvaus elgesio šaltinis. Eu- 
ropa apibrėžia save tokia istorinės sąmonės forma kaip priklausomu- 
mas skirtume ir per skirtumą, arba, kaip dažnai teisingai sakoma, kaip 
vienybė daugybėje. 

Ši vienybė apibrėžiama europietiškos kultūros savitumą pranoks- 
tančiais principais, kurie yra esmingi pasauliniam europietinimo pro- 
cesui: tai metodinis racionalumas, formali teisė, universalistinė moralė 
ir t. t. Šis universalizmas, žinoma, yra abstraktus. Jame išnyksta skirtu- 
mai, ir tai daro jį linkusį į ideologiją, nes jis gali turėti užslėpto partiku- 
liarizmo. Tokiu atveju Europa atstovauja pasaulinei civilizacijai, o ne- 
europietiškų tautų kultūriniam identitetui iškyla grėsmė. Tačiau tokiu 
mastu, kokiu per skirtumų pripažinimą pati įvairovė tampa europietiš- 
ko universalizmo forma ir referencijos tašku, pastarasis pakeičia savo 
veidą ir tampa taikos galimybe. 

Žinoma, istorinės sąmonės orientuojanti atliktis tik tuomet yra veiks- 
minga, kai toje sąmonėje suranda sau vietą ir išlieka ambivalentišku- 
mas, kuris atsiranda negatyvias istorines patirtis priėmus į istorinę 
savimonę. Toks Kito (barbarybės) priėmimas į tai, kas pozityviai Sava 
(civilizuotybe), tiesiog nepanaikina skirtumo tarp to, kas europietiška, 
ir to, kas neeuropietiška, arba neleidžia jam prarasti aiškumo neapi- 
breztume. Priešingai, jis paaštrina žvilgsnį į kultūrinius skirtumus ir 
leidžia Kitam save profiliuoti kaip Kitą europiečių atžvilgiu taip, kad 
sulauktų pritarimo. 

Pirmiausia suformuluojamas tik abstraktus reguliatyvinis principas. 
Kiek tas principas įvairiose Europos šalyse gali paveikti kultūrinės at- 
minties, istorinio lavinimo bei auklėjimo praktikas, skirtingas istorijos 
kultūros dimensijas (visų pirma istorines mokslo disciplinas), priklauso 
nuo masto, kuriuo šis principas įleidžia šaknis kiekvienos šalies istorijo- 
je, ir santykio su kitomis šalimis ir tautomis istorijoje bei atsiminimu 


tampa gyvybingas. 

Taip suplanuotos, vizualiai suprojektuotos ir praktiškai vykdomos 
Europos istorinės sąmonės gyvybinė galia galutinai priklauso nuo to, ar 
ji gali ir kaip gali išsirutulioti naujose medijose. Tam, žinoma, ji pir- 
miausia turi pasireikšti senose medijose - kasdienybės komunikaciniuose 
procesuose ir istorinės formacijos rašto kultūroje. Ten galimybės yra 
visai neblogos: augantis vidinis europietiškas, taip pat ir tarptautinis 
bendravimas pripažinimo tarpkultūrinėje komunikacijoje galimybėms 
įsiuva konkrečių istorinių skirtumų patirčių pamušalą. Rašto kultūroje 
gali įgyti galią bei per auklėjimo ir lavinimo institucijas praktiškai tapti 
veiksminga humanitarinių mokslų hermeneutika su jos naujausiu susi- 
domėjimu žmogaus pasaulio ir savasties aiškinimo simbolinėmis gelmi- 
nėmis dimensijomis. 

Komunikacijos sustiprėjimas per naujas medijas gali šias tendenci- 
jas sustiprinti. Bet jis gali daryti ir priešingą, unifikuojantųį poveikį, jei 
dėl šių medijų panaudojimo supanašėja mąstymo būdai, taip pat ir dėl 
to, kad priklausomumo įvairovė išgaruoja jų sumegztame tinkle. Ar 
šitai įvyks ar ne, yra atviras klausimas. Kas įvyks, priklauso ir nuo to, 
kaip paliestieji prisideda prie istorinės sąmonės raidos. Čia gilesnis eu- 
ropietiskumo — ypač jo, kaip ateities projekto vizinės dimensijos, — spe- 


cifikos įsisąmoninimas yra faktorius, kurio negalima nuvertinti. 


Versta iš: Rūsen J. Europäisches 
Geschichtsbewusstsein: Vorgaben, Visionen. 
Interventionen // Rūsen J. Kann gestern besser 
werden? Essays zum Bedenken der Geschichte. — Berlin: 
Kulturverlaz Kadmos, 2003. S. 91-106. 

Istorija nuo kitų mokslų skiriasi dėl to, kad ji 
kartu vra ir menas. Ji yra mokslas, nes renka, 
randa, prasiskverbia; menas, nes ji tai, kas rasta, 
pažinta, vėl apipavidalina, pavaizduoja. Kiti 
mokslai pasitenkina tuo, kad tiesiog užrašo tai, 
ką rado; istorijai priklauso taip pat ir 


pakartojimo (Wiederhervorbringung); gebėjimas. 
Leopold von Ranke? 


Drovioje savo sielos tvloje puoselėk pergalingą 
tiesą, per grožį iškelk ją iš savęs, idant ne tik 
mintis ją garbinti imtų, bet ir jusles jos mielas 
pavidalas pagautų. 

Friedrich Schiller’ 


|. Problema 


Kiekviena žmogaus istorinės sąmonės prak- 
tika ir artikuliacija turi estetinį aspektą. Cia kalbama apie juslinį suvo- 


kimą, apie simbolius, vaizdus ir įsivaizdavimus. Tai mums pažįstama 


' Pirmoji versija paskelbta pavadinimu „Geschichte sehen“ — Zur ästhetischen 
Konstitution historischer Sinnbildung // Flacke, Monika (Ed.). Auf der Suche nach 
dem verlorenen Staat: Die Kunst der Parteien und Massenorganisationen der DDR. - 
Berlin, 1994, S. 28-39. 

* Ranke, Leopold von. Vorlesungsleitungen (Aus Werk und Nachlaß, Bd. 4) / Ed. 
Volker Dotterweich, Walter Peter Fuchs. - München, 1975, S. 72. 

> Schilller, Friedrich. Laiškai apie estetinį žmogaus ugdymą. — Vilnius, 1999, p. 59. 

ne tik iš kasdienybės, bet ir iš istorinių muziejų ir parodų, paminklų 
ir filmų rafinuotos istorijos kultūros, taip pat ir iš literatūros. Vis 
dėlto mes mažai žinome apie istorijos kultūros estetiką. Tiesa, esteti- 
ka kaip filosofinė disciplina ir mokslas apie meną aiškina to, kas este- 
tiška, savitumą, funkciją ir raidą“, ir, žinoma, yra daugybė to, kas 
istoriška, estetinių fenomenų tyrinėjimų. Istorinės tapybos? ir istori- 
nių paminklų“ bei istorinės muziejininkystės" tyrimai pateikė gau- 
sybę duomenų apie santykį su praeitimi juslinio stebėjimo aplinky- 
bėmis. Yra reikšmingų istorinės sąmonės estetinio reiškimosi ir akty- 


vumo tyrinėjimų“, o kontroversiški debatai dėl pagrindinio holokausto 


* Aš esu dėkingas Maxui Imdahliui už specialių apmąstymų svarbias nuorodas. 
Plg. Imdahl M. Reflexion, Theorie, Metode (Gesammelte Schriften, Bd. 3). - Frankfurt 
am Main, 1996. Apie vidinį istorijos ir meno ryšį kaip istorijos teorijos problemą plg. 
mano ankstesnius darbus: Rūsen J. Ästhetik und Geschichte: Geschichtstheoretische 
Untersuchungen zum Begründungszusammenhang von Kunst, Gesellschaft und 
Wissenschaft. — Stuttgart, 1976. 

* Pvz.: Haskell, Francis. Die Geschichte und ihre Bilder: Die Kunst und die Deutung 
der Vergangenheit. — München, 1998; Falkenhausen, Susanne von. Italienische 
Monumentalmalerei im Risorgimento 1830-1890: Strategien nationaler Bildersprache. — 
Berlin, 1993; Falkenhausen S. von. Geschichte als Metapher - Geschlecht als Symp- 
tom: Die Konstruktion der Nation im Bild // Kūttler, Wofgang; Rüsen, Jörn; Schulin, 
Ernst (Eds.). Geschichtsdiskurs 3: Die Epoche der Historisierung. — Frankfurt am Main, 
1997, S. 173-197. 

° Pvz.: Borsdorf, Ulrich; Grütter, Theodor Heinfich (Eds.). Orte der Erinnerung: 
Denkmal, Gedenkstätte, Museum. - Frankfurt am Main, 1999; Hoffmann, Detlef. 
Gezeichnete Orte — Spuren, Signatur, Denkmal // Blanke, Horst-Walter; Jaeger, 
Friedrich; Sandkühler, Thomas (Eds.). Dimensionen der Historik: Geschichtstheorie, 
Wissenschaftsgeschichte und Geschichtskultur heute: Jörn Rüsen zum 60. Geburtstag. — 
Köln, 1998, S. 105-118; Koselleck, Reinhart; Jeismann, Michael (Eds.). Der politische 
Totenkult. Kriegerdenkmäler in der Moderne. - München, 1994; Mai E., Schmirber G. 
(Eds.). Denkmal — Zeichen - Monument: Skulptur und öffentlicher Raum heute. — 
München, 1989, S. 134-143; Mattenklott, Gerd (Ed.). Deutsche Nationaldenkmale 

paminklo Berlyne kartu su klausimu del holokausto vaizdavimo pa- 
lietė ir principinius istorinio įprasminimo klausimus ryšium su pra- 
eities menine reprezentacija’. Kažin ar kada nors buvo tiksliau aiš- 
kintasi, kaip tai, kas istoriška, ir tai, kas estetiška, santykiauja tarpu- 
savyje, kokioms įprasminimo logikoms jie atitinkamai yra angažuoti 
ir/ar kaip šios logikos vidujai yra susijusios. 

Aš norėčiau šiais apmąstymais pažvelgti į to, kas esminga, lygmenį. 
Norėčiau išnagrinėti istorinės sąmonės įprasminimo darbą vaizduoja- 
mojo suvokimo, vizualinės komunikacijos ir estetinės patirties srityje ir 


išsiaiškinti, kaip tai iš tikrųjų veikia ir kas būtent yra istoriška. 


1790-1990. — Gütersloh, 1993; Tacke, Charlotte. Denkmal im sozialen Raum: 
Nationale Symbole in Deutschland und Frankreich im 19. Jahrhundert. — Göttingen, 
1995; Dunck, Thomas H. von der. Das deutsche Denkmal: Eine Geschichte in Bronze 
und Stein vom Hochmittelalter bis zum Barock (Beiträge zur Geschichtskultur, Bd. 18). — 
Köln, 1999. 

"Bann, Stephen. The Clothing of Clio: A Study of the Representation of History in 
Nineteenth-Century Britain and France. - Cambridge, 1984; Korff, Gottfried; Roth, 
Martin (Eds.). Das historische Museum: Labor, Schaubühne, Identitätsfabrik. — Frank- 
furt am Main, 1990; Fliedel, Gottfried (Ed.). Museum als soziales Gedächtnis? Kritische 
Beiträge zur Museumwissenschaft und Museumpädagogik. - Klagenfurt, 1988; Gößwald, 
Udo; Thamm, Lutz (Eds.). Erinnerungsstūcke: Das Museum als soziales Gedächtnis. — 
Berlin, 1991; Kavanagh, Gaynor (Ed.). Museum languages: Objects and Texts. — London, 
1991; Sturm, Eva. Konservierte Welt: Museum und Musealisierung. — Berlin, 1991; 
Rüsen, Jörn; Ernst, Wolfgang; Grütter, Heinrich Theodor (Eds.). Geschichte sehen: 
Beiträge zur Ästhetik historischer Museen (Geschichtsdidaktik: Studien, Materialien. Neue 
Folge, Bd. 1). - Pfaffenweiler, 1988; Fehr, Michael; Grohė, Sigrid (Eds.). Geschichte, 
Bild, Museum: Zur Darstelung von Geschichte im Museum. — Köln, 1989. 

* Plg., pvz.: Bories, Bodo von. /magienierte Geschichte: Die biographische Bedeutung 
historischer Fiktionen und Phantasien. - Köln, 1996. 

? Cullen, Michael S. (Ed.). Das Holocaust-Mahnmal: Dokument einer Debatte. — 
Zürich, 1999; Yong, James A. (Ed.). Mahnmale des Holocaust: Motive, Rituale und 
Stätten des Gedenkens. - München, 1994. 

Aš remiuosi bendra istorinės sąmonės teorija, kokia ji lig šiol buvo 
plėtojama pažintinių procedūrų požiūriu. Istorijos mokslas yra pažinus 
paradigmiškai. Nuo jo pažinimo atlikties analizės ligi šiol priklausė racio- 
nalistiskai susiaurėjęs požiūris | žmogaus istorinės sąmonės veikimą. Isto- 
rijos teorijos naujesnis lingvistinis posūkis iš principo įveikė šį susiaurėji- 
mą, atskleisdamas pamatinį istorinio įprasminimo lygmenį dar iki visų 
specifiškai mokslinių protinių veiklų organizacijos ir išanalizavo retorikos 
bei poetikos istoriografiją“. Aš norėčiau šiais apmąstymais žengti dar vie- 
na žingsnį, — būtent iš kalbėjimo į matymą. Ar galima matyti istoriją? 

Kaip pirmas atsakymas, žinoma, prašyte prašosi nuoroda į istorinę 
tapybą. Bet ar iš tikrųjų istorija matoma istorijos paveiksle arba pamin- 


kle? Ar matoma. pvz., XIX a. istorijos dalis garsiame to meto istorinia- 


me Manet paveiksle „Maksimiliano sušaudymas" (1868)? ' 


ert Sen T 5 ET SE ae SUN SLS E t 2 sd E 
| pav. Edouard Manet. „Maksimiliano sušaudymas“ (1868-1869'. 

Mano atsakymas yra kategoriškas: ne. Matomas tik įvykis praeityje 
(tai, kas paprastai vadinama „faktu“); paveikslas primena tai, kad uzur- 
patorių Maksimilianą I 1867 m. birželio 19 d. sušaudė Meksikos ka- 
riuomenės dalinys. Taigi tiksliai matome politiškai reikšmingą praeities 
įvykį, bet nematome, kad paveiksle sudabartintos praeities aplinkybės 
turėtų istorinę reikšmę, kad kalbama apie istorin; faktą. 

Ši tezė remiasi pamatiniais istoriniais teoriniais apmąstymas. Kai kas 
nėra istoriška vien todėl, kad tai faktiškai įvyko. Tokiu arveju viskas, kas 
patirta, būtų istoriška (nes tai kažkada įvyko, net jeigu įvyko pačioje nese- 
niausioje praeityje, taigi ir ką tik buvusią akimirką), ir tuomet istorinei są- 
monei priklausytų patirties visuma. Naujųjų amžių pradžioje terminas „his- 
toria“ iš tiesų turėjo šią reikšmę!“, bet mes su žodžiu „istorija“ (Geschichte) 
siejame ribotą ir specifinį patirties santykį. Jį galima šitaip apibūdinti: tam 
tikra dalykų padėtis yra istoriška lygiai tiek, kiek ji yra prasmingai ir reikš- 
mingai susijusi su kitomis nevienalaikėmis, taigi ankstesnėmis ir vėlesnėmis 
aplinkybėmis. Tik del prasmingo ir reikšmingo laiko santykio su kitomis 
aplinkybėmis ar įvykiais praeities faktas įgauna savitą istorinę kokybę. 

Taigi faktai rampa „istoriški“ (historisch), jeigu jie yra aiškinami ir 


interpretuojami kaip laikiškai susiję su kitais faktais. Si istorizuojanti 


" Žr. taip pat Rūsen J. Historisches Erzählen // Rüsen J. Zerbrechende Zeit. — 
Köln; Weimar; Wien, 2001, S. 43-106. 

'! Plg. Fath, Manfred; Germer, Stefan (Eds.). Edouard Manet: Augenblicke der 
Geschichte. - München, 1992. 

"Plg. taip par: Seiffert, Arno. Cognitio Historica: Die Geschichte als Namengeberin 
der früneuzeitlichen Empirie. - Berlin, 1976; Knape, Joachim. „Historie“ in Mittelalter 
und Früher Neuzeit: Begriffs- und gattungsgeschichtliche Untersuchungen im 
interdisziplinären Kontext. — Baden-Baden, 1984; Koselleck, Reinhart; Meier, Chris- 
tian; Engels, Odilo; Günther, Horst. Geschichte, Historie // Brunner, Otto; Conze, 
Werner; Koselleck, Reinhart (Eds.). Geschichtliche Grundbegriffe: Historisches Lexikon 
zur politisch-sozialen Sprache in Deutschland. — Stuttgart, 1975, Bd. 2, S. 593-717. 

interpretacija įvyksta naudojant interpretacijos pavyzdį, kuris logiškai 
santykiauja su faktais kaip teorija su patirtimi. Ji realizuojama mentali- 
ne istorijos pasakojimo procedūra. Pasakojant žengiama pirmyn, kartu 
su laiko tėkme, nuo ankstesnio prie vėlesnio fakto (įvykio) tam tikru 
būdu, būtent taip, kad pati laiko tėkmė paaiškina kokybių skirtumus, 
kuriuos atskleidžia pasakojamas istorijos dalykas (pvz., prancūzų poli- 
tikos žlugimas Meksikoje). 

Pasakojimo eiga nuo ankstesnio prie vėlesnio kyla, žinoma, iš da- 
barties orientavimosi problemos, kuri susijusi su joje aktualiai patirta 
laiko kaita. Kiekvieno istorinio pasakojimo pradžioje yra (mažų ma- 
žiausiai numanomai) istorinis klausimas, kuris yra nukreiptas iš dabar- 
ties į praeitį. Šiuo požiūriu istorijos prasmė paaiškėja iš jos pabaigos, 
būtent iš tą pabaigą sukuriančios dabarties orientavimo problemos (tai- 
gi tarsi iš vėlesnio į ankstesnį). Dabarties orientavimo laikiškos proble- 
mos sprendžiamos pasakojimu nutiesiant jas siejantį tiltą iš ankstesnio 
(praeities) į vėlesnį (dabartį su ateities perspektyvomis). Taigi Maksi- 
miliano mirties faktas priklauso laiko ryšiui, kuris aprėpia Meksikos 
nepriklausomybę ir Europos politiką. Ir priklausomai nuo to, kokią 
reikšmę šis ryšys turi atitinkamai dabarčiai, Maksimiliano sušaudymas 
įgauna specifiškai „istorinę“ kokybę. Taigi jis yra „istoriškas“ tik tuo- 
met, kai jis įgyja prasmę, kurią sudabartinta praeitis turi dabartinę gy- 
venimo praktiką orientuojančiame istorinės interpretacijos pavyzdyje. 

Mano klausimas dabar yra toks: ar ši savitai istorinė reikšmė gali 
būti pamatyta? Ar vaizdžiai parodytos dalykų padėties istorinė kokybė 
yra regima, estetiškai patiriama ir vizualiai komunikuojama? Šį klausi- 
mą galima sugriežtinti: ar prasmingas ir reikšmingas laiko ryšys, kuris 
praeities įvykį arba dalykų padėtį, pvz., Maksimiliano egzekuciją, daro 
savitai istorišką, yra vaizdžiai parodytas? Taigi, ar gali specifinė istorinės 
sąmonės interpretacija, kurios praeities dalykus paverčia istorija dabar- 


čiai, vykti juslinio stebėjimo aplinkoje? 

2. Jusliškai pristatytos praeities 
istoriškumo stoka 


Kad atsakytume į šį klausimą, aš norėčiau 
pirmiausia panagrinėti daiktiško ar vaizdingo pobūdžio reiškinius, ku- 
rie tariamai yra „istorija . Daugelis šių pavyzdžių yra iš istorijos muzie- 
jų, o ne iš vaizduojamojo meno srities. Aš pasirinkau šiuos pavyzdžius, 
nes muziejus, kaip istorinio praeities vaizdavimo juslinės žiūros prie- 
monėmis vieta, pats siūlosi iškilus klausimui dėl istorinės sąmonės savi- 
tai estetinio įprasminimo. Muziejus kaip „atsiminimo vieta“ siekia leis- 
ti istoriją pamatyti. 

Praeitis yra jusliškai patiriamas dabartiškumas dviem skirtingais bū- 
dais: kaip liekana ir kaip tradicija. Kaip liekana dabartyje ji yra grynas 
faktiškumas, kaip pėdsakas arba reliktas, be jokio su šiuo jos buvimu 
susijusio tikslingo prasmingumo, kuriuo galėtų pasiremti istorinė da- 
barties interpretacija. Priešingai, tradicija yra to, kas praėjo, kas yra su- 
siję su prasmės pretenzija ir orientavimo poveikiu, dabartiškumas. Lie- 
kana nevaidina jokio vaidmens kultūrinėje atmintyje; tuo tarpu tradici- 
ja yra stipri atsiminimo atžvilgiu. 

Pirmiausia aš norėčiau aptarti praeities kaip Žekanos juslinį buvimą. 
Kalbėsime apie istorinius objektus, apie „reliktus“ arba „liekanas“, — 
įprastas ekspozicijas istorijos muziejuose. Juose eksponuojami reliktai 
atstovauja istoriškai reikšmingam procesui (pvz., Bastilijos raktas — gar- 
siajam 1789 m. liepos 14 d. įvykiui). Pats savaime raktas Prancūzijos 
revoliucijai yra beprasmis. Jo reikšmė turi būti jame įžvelgta, ir tik to- 
kioje įžvalgoje jis tampa autentiškas, įgyja originalumo aurą (metoni- 
minėje reprezentacijoje). Todel liekanos savo istorinę prasmę turi ne sa- 
vyje. Šis jų, kaip būtų galima pasakyti, imanentiskas istorinis bepras- 
miškumas juste juntamas (nejučia) iš tos nuobodybes, kurią sukelia 


daugelio muziejų eksponatai. 

Istorinę prasmę, kurią reliktai turi ne savyje, galima jiems „pri- 
skirti“, ir jiems ji „priskiriama“ dažniausiai taip pat (senesnio tipo 
muziejuose) metaestetiškai, būtent aiškinančių tekstų forma. Rvš- 
kiausiai istorija tokiu atveju vaizduojama kaip ant sienos išklijuota 
knyga su daugybe paveikslėlių (panašiai kaip gerai žinoma ir savo 
laiku daug pagyrimų susilaukusi 1985 m. paroda „Klausimai vokie- 
čių Istorijai "II", 

Su šiuo užrašu reliktai turi savo istorinę prasmę. Bet ji matoma 
kaip užrašas, o ne kaip reliktas. Šitaip atskleidžiama ir eksponuojamų 
reliktų istorinė reikšmė, būtent vadinamosiomis „didaktinėmis“ pa- 
stangomis. Pavyzdžiui, Pirermaricburgo muziejuje Natalio provinci- 
joje (Pietų Afrika) apie portugalus, reprezentuojant jų veiklą Natalio 
pakrantėje, yra sakoma: 

„Jie yra svarbūs istorikams, nes 

1) portugalai paliko pirmus rašytinius dokumentus apie Pietų Afriką: 

2) portugalų atradimų dėka pasaulio žemėlapis buvo nubraizytas iš 


naujo, įgydamas artimą pavidalą šiuolaikiniam. 


.. Clay lunı 
st 

2 pav. Parodos „Klausimai vokiečių 3 pav. Imperatoriaus karūna. 


istorijai“ demonstravimo lenta. Viena. A a. antroji pusė. 
(Autoriaus nuotrauka. 1985). (Autoriaus nuotrauka). 

3) kultūra, augalai ir technologijos paplito iš Vakarų į Rytus ir prie- 
šinga kryptimi **. 

Galų gale pats juslinio paveikumo būdas gali būti užrašomas ant 
sienos, pvz., minėtame Natalio muziejuje: „Atradimų, laivų sudužimų 
ir juos išgyvenusiųjų istorijose yra tiek nuotykių, dramų ir tragedijų, 
kiek jų yra pačioje geriausioje beletristikoje“. 

Klausimas, kuris dabar peršasi, žinoma, skamba šitaip: ar praeities 
objektai negali turėti istorinę prasmę savaime“ Iš tikryjy, demonst- 
ruodami „tradicijos“ kokybę, jie demonstruoja istorinę prasmę, vaiz- 
duoja ją su savo ikonografija, jie turi specifiškai istorinę interpretaciją. 

Tradicinio pobūdžio objektai simbolizuoja tikrą laiką, jie kaip ob- 
jektai savo vaizdingumu atstovauja savo specifiniam laikui praeityje. 
Pvz., karūnavimo insignijos Vienos Hofburge' (iš X a. antrosios pusės) 
nurodo viduramžius. 

Imperatoriaus karūna yra įėjusi į mūsų simbolinę atmintj kaip kitų 
laikų, būtent viduramžių, reprezentacija. Ji simbolizuoja buvusią val- 


dymo formą, karalių ir imperatorių valdymą. 


` Fragen an die deutsche Geschichte: Ideen, Kräfte, Entscheidungen von 1800 bis zur 
Gegenwart: Historische Ausstellung im Reichstagsgebäude in Berlin. (Katalog). - o. O., 
o J., 1871. Fragen an die deutsche Geschichte: Historische Ausstellungen im 
Reichstagsgebäude in Berlin und in der Paulskirche in Frankfurt am Main aus Anlaß der 
hundertsten Wiederkehr des Jahres der Reichsgründung 1871. (Katalog). - o. O., o. J. - 
Beje būtų galima pažymėti, kad šiose parodose negalima pamatyti jokių klausimų, yra 
tik atsakymai istorinių interpretacijų forma. 

n Natalio muziejus Pitermaricburge (Pietų Afrika), 1990 m. paroda. 

"Tiksliau aš turėčiau pasakyti: „savyje mums“ (in sich für uns), nes su tuo „savyje“ 
aš neturiu galvoje jokios istorinės prasmės, kaip vaizdo savybės, ontologinės kokybės. 
Istorinė prasmė visada kartu yra nurodymas, užduotis ir atliktis. 

e Plg. Pleticha, Heinrich. Des Reiches Glanz: Die Reichskleinodien und ihre 
Geschichte. — Freiburg, 1989. 

Tačiau objektai, turintys svarbų ryšį su tradicine prasme demonst- 
ruoja jį dar ne kaip istorinį griežta prasme, o parodo jį tarsi zkzistorin;. 
Jie per regimus daiktus signalizuoja sudabartintos praeities istorinę reikš- 
mę, tačiau nenutiesia aiškaus laiko tilto, kuris jų laiką su mūsų laiku 
susietų taip, kad jie per šį ryšį taptų istoriški. Todėl apie tradicinius 
objektus galima kalbėti tik kaip apie „ikiistorinę prasmės prezentaciją. 
Jie yra kupini reikšmės; jie demonstruoja laiko kvalifikaciją, kuri yra 
suponuojama ir nėra eksplicitiskai pavaizduojama. 

Ypač detaliai artikuliuota praeities tradicinių objektų forma yra 
paminklai. Jie prezentuoja istorinį laiko ryšį, aiškiai išreikšdami isto- 
rinę reikšmę kitam (vėlesniam) laikui. Tam jie sukūrė savitą vaizdinę 
kalbą. Jie tiesia tiltą iš praeities į dabartį (tendenciskai ir į ateitį). Jie 
nukreipia tam tikrą istoriją į dabartį, tik, žinoma, labai savitą, būtent 
tą, kurios paminklo autoriai patys ar per savo laiką nori perduoti savo 
palikuonims. Tačiau kartu jie reprezentuoja kaip tik ne tą prasmės ir 
reikšmės ryšį, kuriuo mes interpretuojame praeitį, kurią primena pa- 
minklai. Šiuo požiūriu paminklai turi raginimo istoriškai prisiminti 
pobūdį, istorinę kreipimosi retoriką. Jie vizualiai parodo laiko tiltą, 
kuris priklauso kiekvienam istoriniam įprasminimui, bet tai yra laiko 
tiltas, kuris nori iš praeities padaryti istoriją dabarčiai, tuo tarpu isto- 
rija gali būti daroma tik iš dabarties apie praeitį. Šiuo požiūriu pa- 
minklai neturi jokios istorinės prasmės, bet, manyčiau, turi pusiau 
istorinę prasmę. 

Prasmė, kurią paminklai jusliškai prezentuoja, jau priartėja prie 
istorinės prasmės, bet ją prezentuoja dar nepakankamai. Istorinė pras- 
mė iš esmės nera artikuliuojama iš praeities į ateitį. Būtent todėl, 
kad paminklo stebėtojo dabartis nėra ta ateitis, kurią projektuoja 
pats stebimas paminklas. Priešingai, šį ateities projektą mes trak- 
tuojame kaip buvusį ir kartu interpretuojame kaip neišvengiamai 


istorizuojamą. 

3. Istorinės prasmės 
estetinė sandara 


Kaip galima estetiškai nutiesti naratyvin; lai- 
ko tiltą, kuris iš praeities mums daro istoriją? Egzistuoja būtina istori- 
nio įprasminimo sąlyga, kurią galima lengvai estetiškai realizuoti: laiko 
skirtumo patirtis. Turime galvoje ne vien tik chronologinį skirtumą 
tarp ankstesnio ir vėlesnio, Tada ir Dabar, ber kokybinį laiko kitoniš- 
kumą (Alreriržr). Tada vra „kitoks“ nei Šiandien. Tai svarbu. Šis skirtu- 
mas gali būti tikrai vizuali patirtis, pvz., Filadelfijoje namas, kuriame 
Jeffersonas sukūrė Nepriklausomybės deklaraciją, vizualiai „kitaip“ iš- 
siskiria nei šalia stovintis daugiaaukštis garažas. 

Šis vizualus laiko skirtybes suvokimas išryškėja jau tada, kai kokie 


nors objektai pasensta. Per tam tikrą laiką jie įgyja savo estetinę kokybę. 


4 pav. Autoriaus nuotrauka ‘Filadelfija, 1988). 

Juose pasireiškia estetinis praeities žavesys. Daiktai vien dėl jų am- 
žiaus tarsi įgyja „aurą“. Praeities regimumas pasirodo esąs prasmingas. 
Atrodo, kad už viso to slypi antropologiškai universali pamatinė nuo- 
stata: kuo senesnis. tuo geresnis. 

Ber šis kokvbines laiko skirtybes jusliskumas dar nėra joks speci- 
fiškai istoriškas prasmingumas. Jis išnyra tik tada, kai skirtybė temati- 
zuojama būtent taip, kad tarp skirtybių, tarp vieno ir kito laiko nutie- 
siamas naratyvinis tiltas. Šį tiltą tiesia istorinės sąmonės įprasminimo 
darbas. 

Laiko kitoniskumas (Zeitalteritär) gali būti tematizuotas estetinės 
patirties būdu. Taigi istorinė sąmonė gali save inicijuoti estetiniu lyg- 
meniu jusliškai suvokiant laiko skirtumą. Tokio postūmio statyti nara- 
tvvinį tiltą pilna visur. Jie gali kristi į akis kaip atsitiktinės objektų kon- 
steliacijos (kaip turistui „Coca Cola“ butelis ant senovės Egipto relik- 
to). ber jie gali būti ir strategiškai (reklamoje. 6 pav.) arba sąmoningai 
estetiškai inscenizuoti (7 pav.). 

Kadangi laiko skirtybės patirtį galima estetiškai realizuoti kaip kon- 


stitutyvinę Istorinės sąmonės prielaidą. tai iš jos vizualiniu lygmeniu 


> pav. Autoriaus nuotrauka 11957 m. pavasaris). 

Oder so, wie es Ihnen gefällt? 


6 pav. Iš „Die Zeit”, 1986 10 24. 7 pav. Pašto atvirukas „Graikija“. 
‘Edition Dimitri Havcalis, 1986'. 


galima nutiesti naratyvinį tilta tarp skirtingų laikų. Tokių pavyzdžių 
galima rasti istorijos muziejuose, nors ten nelabai dažnai ir jau visiškai 


nereguliariai vizualiai pasakojama. 


8 pav. Paroda Natalio muziejuje Pitermaricburge. 


Pietų Afrika, 1990 m. (Autoriaus nuotraukai. 

Kaip pavyzdį norėčiau paminėti gatvės vaizdą iš jau minėto Natalio 
muziejaus, kur vaizduojami praeiviai, apsirengę skirtingų epochų dra- 
bužiais, o epochas savo ruožtu vaizdo fone simbolizuoja tipiški statiniai. 
Taigi gatvė matoma kaip laiko ruožas, kuris veda iš Tada į Šiandien, iš 
kito į savą laiką. Stebėtojas, kuris eina išilgai vitrinos, plaukia laiko upe; 
jo akys jam „pasakoja“ istoriją. 

Kitas pavyzdys, kuris laiko tekmes prasmę daro aiškiau regimą, ne- 
gu ką tik minėtas pavyzdys, yra iš mokyklinio vadovėlio. Pavaizduotoje 
graikų antikos dievų serijoje vizualizuojama tikrai istorinė raida. 

Estetiškai įkvėptas naratyvinis tilto tiesimas įkraunamas identifikuo- 
jamu istorinės prasmės konstruktu, kuris gali būti aprašytas kaip to, kas 
dieviška, antropomortizavimas nuo abstraktaus iki konkretaus graikų 
plastikoje. Šis istorinės raidos vizualus vaizdinys transportuoja antikos 


tradicinį lavinimo gėrį, jos žmogaus sužmoginimo atliktį. 


9 pav. Kairėje figūra iš Kikladų III tūkst. pr. Kr.. viduryje — jaunuolis apie 340 m. 
pr. Kr., dešinėje - jaunuolis apie 340 m. pr. Kr. Zr.: Hug. Wolfgang (Ed.). 
Unsere Geschichte, Bd. 1: Von der Steinzeit bis zum Kaisereich des Mittelalters. — 


Frankturt am Main. 1987, S. 53, 

Nors minimuose pavyzdžiuose istorija regima kaip naratyvinis til- 
tas, bet jos prasmės turinys yra gana silpnas. Tačiau egzistuoja pa- 
veikslų. kurie specialiai tematizuoja įvairių laikų ryšio istorinį pras- 
mes turinį, taigi reiškia stiprią istorinę prasmės pretenziją. Aš nurody- 
siu tris pavyzdžius iš grafikos rinkinio, kuris buvo sukurtas Vokietijos 
Demokratinėje Respublikoje „Vokietijos valstiečių karo 450-mečiui“! . 
Tai Wernerio Hennigo „Žvilgsnis į praeitį“, Heinzo Plancko „Žinoji- 
mas ir patirtis — žmogaus turtas ir Alexandros Müller-Jontschewos 
„Liūdintis ir mirusi moteris“, — visi iš jau minėto grafikos aplanko. 
Hennigo „Žvilgsnis į praeitį“ istorinę prasmę, kuri susieja praeitį ir 
dabartį, su drastišku aiškumu pristato kaip pažangą. 

Plancko paveikslas „Žinojimas ir patirtis — žmogaus turtas“ yra šiek 
tiek labiau diferencijuotas: jis rodo pažangą kaip paties žmogaus tarpi- 


ninkautrą raidą. Pavadinimu išreikštas istorijos kaip mokymosi proceso 


IO pav. Werner Hennig. 


„Zvilgsnis į praeitį“. 


(1975, ofortas. 48x34 cm) 


 Dokumentationszentrum Kunst der DDR, Landkreis Oder/Spree, Beeskow. 


Aš dėkoju Monikai Flacke už vertingas pastabas. 

|| pav. Heinz Planck. 
„Žinojimas ir patirtis — 


žmogaus turtas“. 


(1974, ofortas, 34x48 cm) 


vaizdinys, žinoma, nėra regimas, bet turi būti metaestetiskai, šiuo atve- 
ju veikiausiai su pedagogiškai pakeltu pirštu, įsivaizduotas. 

Galų gale Mūller-Jontschewos paveikslas kompozicijoje, kurioje 
figūros reprezentuoja skirtingus laikus, tematizuoja šiuos laikus isto- 
riškai jungiančios istorinės sąmonės dėmesio vertą prasmės šaltinį — 
liūdesį. 

Šis prasmės šaltinis įgauna didesnę reikšmę istoriniam mąstymui. 
Kilus klausimui, kaip holokausto atsiminimas gali rasti simbolinę rep- 
rezentaciją, menas vaidina labai svarbų, galbūt netgi lemiamą vaidme- 


nį. Juk holokaustas yra istorinė patirtis, kuri sunaikina prasmę. Atrodo, 


|2 pav. Alexandra 
‚Müller-Jontscheura. 
„Vidurio Vokietijos 


renesanso landšattas“. 


(1975. ofortas. 34x48 cm) 

|3 pav. Anselm Kiefer. 
«Angelų tvarka”. 
(1953-1984, 330x550 cm / 


The Art Institute of Chicago) 


kad prasmingas jo prisiminimas vra prieštaravimas pačiam sau. Parody- 
ti šį beprasmiškumą bet kokio įprasminimo nebuvimu reiškia tylejima. 
Iš tiesų tylėjimas būtų beprasmiškumo, iškalbingų žodžių išsekintos bū- 
ties veidrodis kančios neismatuojamumo ir poelgio siaubingumo akı- 
statoje. Ber vlėjimas neišvengiamai veda į užmaršų. Neišreiškimo pa- 
svvumu baigiasi atsiminimo aktyvumas. 

Ar vra išeitis iš šios dilemos? Žvilgsnis į modernų meną parodo, kad 
egzistuoja prasmingas beprasmybės pavidalas. įspūdingas prasmės nebu- 
vimo buvimas. Aš turiu galvoje ne tik Kafkos romanus, bet ir vaizduoja- 


mojo meno kūrinius. pvz., Anselmo Kieferio paveikslą „Angelų tvarka“ 


|4 pav. Peter Eisenmann. 
Richard Serra. „Paminklas 
nužudytiems Europos 
žydams“. (Iš Die Zeit, 

199“ m. lapkričio 21 d.. p. 64) 

(1983-1984), kuris žodžiu „tvarka“ savo pavadinime kelia prasmės klau- 
simą, o vaizde leidžia pamatyti negatyvią tvarką. 

Panašią simbolinę jėgą atskleidžia Peterio Eisenmanno ir Richardo 
Serra projektas „Paminklas nužudytiems Europos žydams“ Berlyne, ypač 
pirmasis jo variantas'®. 

Karštai svarstomas klausimas, ar estetiskumas kaip medija ap- 
skritai tinka trauminių patirčių simbolizavimui. Jeigu jam iš esmės 
dera taikinamoji funkcija, ir menas negali kitaip kaip savo vaizdų 
grožiu to, kas vaizduojama, panardinti į suvokiamo reikšmingumo 
šviesą, tai pati medija — dar iki bet kokios išraiškos pavidalo — iš 
istorinės patirties atima nesutaikomybės siaubą. Kiekvienas pavykęs 
pavaizdavimas yra prasmingas savo pavykimu, net jei kalbama apie 
prasmės nebuvimą. Bet būtent nebuvimas turi būtinai būti dabarti- 
namas ir padaromas regimas. Čia aš matau modernaus meno laimė- 
jimą. 

Aš negaliu nurodyti palyginamos istoriografinės paradigmos su ne- 
gatyvia prasme. Bet tokių meno kūrinių iškalbinga įtikinimo galia turi 
kainą: jų įprasminimas yra antistoriškas. Savo simboliais ji nekalba apie 
specifiškai istorišką įvykį (šis referencinis santykis yra grynai kontekstu- 
alus ir pats nėra vaizduojamas). Šio įprasminimo istorizavimo dar nėra. 
Kaip tai galima būtų padaryti, neaišku. Tam stinga teoriškai išvystytos 
ir empiriškai sodrios istorybės estetikos. 

Tokiai istorinės sąmonės įprasminimo proceso estetikai būtų svar- 
bu daugiau sužinoti apie tai, kaip vizualinės komunikacijos lygmeniu 
naratyviai tiesiami tiltai tarp skirtingų laikų. Kokios yra estetinės to- 
kio įprasminimo strategijos? Būtų naudinga išplėtoti empiriškai pri- 
sodrintą tokių strategijų tipologiją. Bet aš nenorėčiau teikti jokių pa- 
siūlymų, tačiau tikiuosi istorinės sąmonės estetikos pagrindinių pro- 
blemų lygmenyje iškelti paskutinį — ir, manyčiau, svarbiausią — 


klausimą. 

4. Estetika ir 
istorinė prasmė 


Istorinės sąmonės specifiškai istorinė įpras- 
minimo atliktis — taigi naratyvinis tilto tiesimas tarp laikų — visada įvyksta 
su visa aprėpiančios laiko tėkmės, turinčios tam tikrą prasmę, vaizdi- 
niu. Tokia prasmė gali būti, pvz., tradicija, išmėgintos gyvenimo tvar- 
kos trukmė, taisyklės antlaikiškas galiojimas ir ko", 

Tokius istorinės sąmonės istorinių įprasminimo konstitutyvius lai- 
ko tėkmės prasmės kriterijus dažniausiai mes pažįstame tik pažintinių 
konstruktų forma, kokia jie iki smulkmenų buvo išrutulioti istorijos 
filosofijoje. Kalbama apie istorines kategorijas, kurios iš laiko padaro 
prasmę, t. y. tikrai istorinės patirties sritį atriboja nuo kitų patirties 
sričių, suprojektuoja praeitį, dabartį ir ateitį aprepiantj laiko ryšį ir su- 
reguliuoja istorinio atsiminimo orientavimo funkciją. Lemiamas is- 
torinės sąmonės estetikos klausimas skamba šitaip: ar egzistuoja ir gry- 
nai estetiniai prasmės kriterijai su tokia kategorine reikšme? Šis klausi- 
mas susieja meną ir istoriją nauju, esminiu santykiu. 

Jeigu į meno kūrinius žvelgiama kaip į istorinius dokumentus, tuo- 
met jie dažniausiai savo meninį pobūdį, savo estetinę kokybę, kuri 
nusakoma klasikiniu apibūdinimu „grožis“, turi ne savyje. Kai meno 


istorija pabrėžia ir aiškina šį meno pobūdį, ji istoriją tematizuoja tik 


18 Heimrod, Ute; Schlusche, Günter; Seferens, Horst (Eds.). Der Denkmalsstreit — 
das Denkmal? Die Debatte um das „Denkmal für die ermordeten Juden Europas“: Eine 
Dokumentation. — Berlin, 1999, S. 881-882. 

"AS paminėsiu čia keletą pamatinių istorinio įprasminimo tipų. Plg. Rüsen J. 
Die vier Typen des historischen Erzählens // Rūsen J. Zeit und Sinn: Strategien 
historischen Denkens. — Frankfurt am Main, 1990, S. 153-230. 

1 Plg. taip pat: Rüsen J. Der Teil des Ganzen: Über historische Kategorien // 
Rüsen J. Historische Orientierungen. — Köln, 1994, S. 150-167. 

ikonologiškai ir ikonografiškai kaip tam tikrą sąlygą, o ne kaip ką 
nors tokio, kas būtų susiję su vaizduojamojo meno kūrinių substanci- 
ja, Maxo Imdahlio žodžiais, — su jų ikonika’'. Ši substancija beveik 
visada tematizuojama metaistoriškai, taigi kaip tai, kas sinchroniškai 
konstitutuojasi susitikime tarp meno kūrinio ir stebėtojo“. 

Esminis klausimas dėl estetinių pristatymų specifiškai istorinio pras- 
mės potencialo siekia nustatyti, kaip galima atrasti šią meno kūrinio, pa- 
stato, skulptūros, paveikslo estetinę kokybę, jos „ikonišką prasmės glaus- 
tumą *? (Maxas Imdahlis), kaip prasmės šaltinį istoriniams ryšiams, nara- 
tyviniam akies tilto tiesimui. Kad šis klausimas nėra laužtas iš piršto, o 
atitinka vidinę paties estetinio įprasminimo logiką, matyti jau iš to, kad šį 
meno kūriniui savitą įprasminimą galima analizuoti panašiai kaip ir istori- 
nės sąmonės savitą įprasminimą kaip laiko transformaciją į prasmę. Maxas 
Imdahlis tai detaliai pademonstravo Giotto pavyzdžiu: „Meninis regimo 
pasaulio įvaldymas yra to, kas atsitiktina, kontingentiška, perkėlimas į tai, 
kas būtina, — jis yra iš esmės kontingencijos įvaldymo forma“. Galima 
pridurti: būtent šitai — kontingencijos įvaldymas — taip pat yra istorija. 

Tai, kas čia kalbama, nurodė ir Stephenas Bannas šia pastaba apie pa- 
veiksle pavaizduotą įvykį, būtent garsiąją Goyos sušaudymo sceną „1808 m. 
gegužės trečioji (1814): „Ji turi savo virtualią galią, savo pajėgumą išspindu- 
liuoti nararyvia seka, kurios viduje ji yra pakeičiama ?. Tą patį galima pasa- 
kyti ir apie minėtą Manet paveikslą. Jis nukelia to, kas pavaizduota, istorinį 
faktiškumą į patį vaizdavimą. Faktine akimirka Manet paveiksle transfor- 
muojama, ir dėl to, taip aš spėju, perduodama istorinės sąmonės dispozici- 
jon. Tai būrų galima daugmaž su smulkmenomis parodyti iš ginklų rūks- 
tančių dūmų ir plieskiančios ugnies pavyzdžiu. Galima kalbėti apie pavaiz- 
duotos laikiškos akimirkos transsubstanciaciją estetizavimu. Šiuo estetizavimu 
turėtų būti remiamasi, jeigu akimirka turi įgyti istorinę kokybę, taigi jeigu 
istorinė sąmonė pavaizduotą akimirką turi naratyviai susieti su tuo, kas buvo 


anksčiau ir kas buvo vėliau, į prasmingą ir reikšmingą laiko ryšį, kuris 

tendenciškai yra nukreiptas į mūsų dabartį ir jos ateitį. Paties meno atlikta 
akimirkos transformacija į reikšmingą laiką turėtų būti aktualizuota istori- 
niame įprasminime praeitimi, kuriai priklauso meno kūrinys. Tuomet me- 
no kūrinio laikas būtų prasmingas ir reikšmingas ne retrospektyviai mūsų 
tiesiamame naratyviniame tilte iš to, kas buvo anksčiau, į tą, kas įvyko 
vėliau, bet jis hermeneutiškai prisipildytų prasme iš paties meno kūrinio. 

Nesvarbu, kaip visa tai būtų galima interpretuoti, lemiamas yra reika- 
lavimas meną laikyti istorijos šaltiniu ten, kur istorija yra istoriškiausia, 
kur praeities patirtis įgauna prasmę ir reikšmę dabarčiai. Tikrai istorinis 
požiūris į meno kūrinių (taip pat ir tų, kurių kokybė yra problemiška ir 


kritikuotina) estetinę kokybę istorinio įprasminimo procedūrose tikrai 


~ Imdahl, Max. Giotto: Arena-Fresken: Ikonographie, Ikonologie, Ikonik. — 
München, 1980. 

~= Plg. Bockemühl, Michael. Die Wirklichkeit des Bildes: Bildrezeption als 
Bildproduktion: Rothko, Newman, Rembrandt. — Stuttgart, 1985. Gottfriedas Boehmas 
tiksliai aprašė čia iškeltą problemą: „Prieštaravimas aštrėja: arba meninė istorinė analizė 
taiko į kūrinio kaip meno kūrinio pobūdį, — tuomet dingsta jos istorinis kontekstas, arba 
ji aprašo jį kaip istorinių sąlygų elementą, - tuomet nėra meniškos struktūros apibrėžimo“ 
(Boehm G. Kunst versus Geschichte: ein unerledigtes Problem: Zur Einleitung in George 
Kublers „Die Form der Zeit“ // Kubler, George. Die Form der Zeit: Anmerkungen zur 
Geschichte der Dinge. - Frankfurt am Main, 1982, S. 7-26, cit. S. 13. 

 Imdahl (4 past.), S. 95. 

“ Ten par, p. 17; plg. ten pat, p. 54 apie Giotto kaip tapytojo požiūrį į laiką: „Vis 
Dar ir Daugiau-Nebe vienalaikiškumas ir Jau be Nebe-Jau vienalaikiškumas yra optiškai 
tapatūs. Ši optinė Dar, Daugiau-Ne, Jau ir Dar-Ne optinė sutaptis, savaime suprantama, 
turi naratyvinių implikacijų, tačiau naratyvinis tekstas negali šio sutapatinimo atlikti“. 
Tuo tik užsimenama apie (vaizduojamajam) menui savitą pasakojimo būdą, kuris yra 
pamatinė istorinės sąmonės įprasminimo operacija. Sutaptis turėtų būti eksplikuota 
kaip autentiškai istoriška. Jai neturėtų būti iš anksto priklijuota estetiskumo etiketė, 
tuo pačiu metu ją nuistorinant į tariamą estetinės patirties sinchroniją. 

“ Bann, Stephen. The Invention of History: Essays on the Representation of the Past. — 
Manchester, 1990, p. 172. 

leistų pasireikšti mūsų laikų istorinės kultūros estetinei dimensijai. Este- 
tika istorijos kultūroje, kaip tai vis ir beveik iš prigimties būtinai vyksta, 
neregresuotų į paprastą neestetinės, taigi politinės arba pažintinės, pras- 
mes pavidalą. Menas įgautų specifiškai istorinį aikštingumą““. Istorinė 
patirtis praturtėtų estetiškai ir istorinės sąmonės atsiminimo darbas būtų 
perspektyvus ir kultūriškai turtingas. 

Klėjo prabustų kaip mūza iš miego, kuriuo ją užmigdė istoriografi- 
jos sumokslinimas. Pažintinei istorijos kultūros dimensijai, kuriai at- 
stovauja istorija kaip specialus mokslas, nereikėtų apsvaigti nuo pai- 
naus prabudusios mūzos šokio. Ji galėtų su ta mūza rasti bendrą kalbą, 
nes apie Klėjo galima pasakyti tą patį, ką mūzos pasakė poetui, kai jos jį 


bučiniais pažadino iš miego: 


Mokam mes daugel mely, panašių į tiesą, kalbėti, 
Mokam, kada užsinorim, ir tikrą teisybę byloti” . 


Versta iš: Rūsen J. Über die Sichtbarkeit 
der Geschichte // Rūsen J. Zerbrechende Zeit: 
über den Sinn der Geschichte. — Köln; Weimar: 


Wien: Böhlau Verlag, 2001, S. 107-129. 


% Tai, žinoma, nereiškia, kad jis negalėtų ir neturėtų būti politiškai ir pažintiniu 
aspektu kritikuojamas būtent tada, kai estetika susijungia su istorijos kultūros 
depolitizavimu ir iracionalizavimu. Gottfriedas Korffas tokioje kritikoje tuojau pat 
įtaria estetinės komunikacijos istorinio prasmės potencialo „niūrų“ apribojimą 
didaktiniais tikslais (Korff, Gottfried; Roth, Martin. Einleitung // Korf G., Roth M. 
(Eds.). Das historische Museum: Labor, Schaubühne, Identitätsfabrik. — Frankfurt am 
Main, 1990, S. 27). Tačiau man rūpi tik tai, kad istorinio atsiminimo pažintinių 
politinių ir estetinių faktorių neatsiejamas ryšys nebūtų išleistas iš akiračio, ir būtent 
tuomet, kai kalbama apie istorybės estetiką. Plg. Rūsen J. Was ist Geschichtskultur? // 
Rüsen J. Historische Orientierung (27 past.), S. 211-234. 

“ Hesiodas. Teogonija. — Vilnius: Aidai, 2002, p. 9 (eil. 27-28). 


AUŠVICAS: 
AUTENTISKUMO 
SIMBOLIKA 


Aš įsistebeilijau į paveikslus ir ieškojau akimis 
iki skausmo viską lemiančio mano gyvenimo 
fragmento. Ber galėjau atpažinti tik kitų 
užgęstančius gyvenimus; kam aš privalau kalbėti 
apie pasipiktinimą ir užuojautą, aš norėčiau 


nusileisti pas juos ir nerandu kelio. 


Jurek Becker? 
|. Problemos 


Būtina ir kartu neįmanoma istoriškai prisi- 
minti holokaustą’. Būtina, nes jis yra sukrečiamiausia, jei dėl savo uni- 


kalumo ir ne pati reikšmingiausia, XX a. patirtis. Jei bendraudami su 


! Pirma redakcija: Über den Umgang mit den Orten des Schreckens — Über- 
legungen zur Symbolisierung des Holocaust // Hoffmann, Detlef (Ed.). Das Gedächtnis 
der Dinge: KZ — Relikte und KZ — Denkmäler 1945-1995. — Frankfurt am Main, 
1997, S. 330-343. 

` Becker, Jurek. Die unsichtbare Stadt // „Unser einziger Weg ist Arbeit“: Das Ghetto 
in Lodz 1940-1944. — Frankfurt am Main, 1990, S. 11. 

3 Šie apmąstymai remiasi argumentacija, kurią aš išdėsčiau Detlefo Hoffmanno ir 
Jonathano Webberio vadovaujamoje konferencijoje Aušvice (1993), kalbėdamas apie 
konservavimo problemas. Pirmas minčių eskizas pasirodė pavadinimu: Auschwitz: 
How to Perceive the Meaning of Meaningless - A Remark on the Issue of Preserving 
the Remnanıs // Kulturwissenschaftliches Institut: Jahrbuch, 1994, S. 180-185 (vertimas 
į vokiečių k.: Gewerkschaftliche Monatshefte, 46, H. 11 (1995), S. 657-663). — Aš 


dėkoju Janui-Holgeriui Kirschui už kritiką ir papildymus. 

praeitimi šios patirties sistemingai, netgi kategoriškai nepaisysime, tai 
istorinė sąmonė nusmuks žemiau tų objektyvių praeities duotybiy, ku- 
riomis remiantis įgyjama dabarties istorinė savivoka, lygmens. Tai ne- 
įmanoma, nes bet koks istorinis atsiminimas reiškia įprasminimo veiks- 
mą, kuris sudūžta į holokaustą“. 

Įprasminimą aš suprantu kaip bet kokį mentalinį procesą, kai aiški- 
nama, kad patirtis galinti funkcionuoti kaip veikimo ir kentėjimo orien- 
tavimas ir motyvacija. Kalbama apie vidinį žmogaus aktyvumą kaip 
būtiną jo išorinio gyvenimo sąlygą. Pasaulis turi būti pažintas per inter- 
pretaciją, ir kartu žmonės turi suprasti save pačius ir pasiekti tarpusavio 
supratimą su kitais. Šis aktyvumas padeda sukurti kultūrą kaip gyveni- 
mo sritį ir patirties dimensiją (ir kartu atskiria ją nuo kitų sričių). Įpras- 
minimas yra istoriškas tuomet, kai jis daromas per atsiminimą, kuris 
pranoksta savo biografijos ribas. Čia praeitis kaip patirtis susiejama 
laiko ryšiu su dabartimi, todėl ji kaip istorija orientuoja dabartinius 
gyvenimo santykius ir atveria veiksmui svarbias ateities perspektyvas. 

Kad galėtume holokaustą istoriškai interpretuoti ir sudabartinti, jis 
turi būti kaip kompleksiškas faktas integruotas į tokį laiko vaizdinį. 
Tuomet jis įprasminimu susiejamas su įvykiais, kurie yra toli už jo ir 
eina per jį (tendenciskai iki dabarties, pvz., į antisemitizmo istoriją arba 
tautų nužudymo palyginamąjį vaizdinį). Būtent šią kategorinę subor- 
dinaciją, kuri yra kiekvienos istorinės interpretacijos išankstinė sąlyga, 
iš esmės sugriauna ta ypatinga patirtis, kuri išskiria holokaustą kaip 
faktą, — būtent tas neįsivaizduojamas siaubas, su kuriuo jis yra susijęs. 
Būtent nėra taip, kad istorinis įprasminimas būtų mentalinis konstruk- 
cijos veiksmas, kuriam turėtų paklusti šaltiniuose išsaugota informaci- 
ja. Istorinė prasmė klostosi ne vien tik iš dabarties palei laiko liniją per 
praeitį, todėl pastaroji turėtų paklusti dabarties prasmės ir orientavimo 
poreikiams. Egzistuoja aikštingumas ir — holokausto bei panašių įvykių 


atveju — beprasmybe ( Widersinn), su kuria praeitis jau įsirašė į praeities 

aiškinimo ir orientavimo pavyzdžius dar iki tol, kol šie buvo pateikti 
kultūrinėje istorinio atsiminimo praktikoje ir interpretuojant susieti su 
praeities patirties medžiaga. Būtent ši preegzistuojanti („objektyvi“) be- 
prasmybė holokausto atsiminimą ir jo simbolinį pristatymą daro para- 
doksaly. Mentalinė šios beprasmybės, kuri tuo tarpu jau rado įėjimą į 
istorijos teoriją, paradigma yra trauma". 

Šis paradoksalumas darosi tiesiog matomas plika akimi, kai kalbama 
apie nacionalsocialistinių koncentracijos stovyklų siaubo vietų pavertimą 
atmintinomis vietomis. Ypatingas primygtinumas, kuris išskiria šių vietų 
tiesioginį juslinį buvimą istorinėje atmintyje, siekia atitinkamai primyg- 
tinų simbolių, išreiškiančių apčiuopiamos praeities reikšmę. Kokie sim- 
boliai ir gali, ir privalo šių vietų vyksmą išsaugoti palikuonims? Kaip šie 
vaizdai gali ir privalo taip įsismelkti į mūsų istorinę sąmonę, kad mes ne 
tik žinotume, bet ir galėtume matyti, kaip ir kodėl ši praeitis turi būti 
laikoma dabartiška? Kaip padaryti akivaizdžiu dalyku, kad ši praeitis išliktų 
dabartiška ne tik aukų ir nusikaltėlių palikuonims, bet ir visiems tiems, 
kurie grynai žmogiškai žmogaus būčiai priskiria savo nepažeidžiamą oru- 
mą ir kurie nori žinoti apie grėsmę šiam orumui, apie jo pažeidžiamumą 
ir pavertimą visišku nežmoniškumu? 

Daugybė buvusių koncentracijos stovyklų atmintiny vietų yra dė- 
kingos už savo atsiradimą fatališkai dialektikai: atsiminimo ženklai 
pakeitė reliktus. Velesnioji interpretacija užima to, kas interpretuoja- 


ma, vietą. Vietos buvo taip pertvarkytos į istorinio atsiminimo vietas, 


"Iš gausios literatūros plg. taip pat: Friedländer, Saul (Ed.). Probing the Limits 
of Representation: Nazism and the „Final Solution“. - Cambridge, Mass., 1992. 

“Plg. Caruth, Cathy. Introduction to Psichoanalysis, Cukture, and Trauma // 
American Imago, vol. 48, No. 1 (1991), p. 1-12; Friedlander, Saul. Trauma, Memory, 
and Transference // Hartmann G. H. (Ed.). Holocaust Remembrance: The Shapes 
of Memory. - Oxford, 1994, p. 252-263. 

kad kartu buvo pašalinti ir praeities likučiai, kuriuose siaubinga praeitis 
dar tebėra dabartiška. Regimuose istorinio atsiminimo ženkluose atsi- 
menama praeitis tapo neregima. Niekas aiškiau nenušviečia šios fatališ- 
kos dialektikos už Buchenvalde nužudytų aukų pelenų fizinį perkeli- 
mą, kad būtų erdvės atmintinai vietai apipavidalinti“. Reliktai trukdė, 
jie netiko prie vaizdo. Atminties vaizdams reikėjo tariamai tuščios pro- 
jekcijos plokštumos, kuri savo lygumu ir neapibrėžtumu neturėjo dir- 
ginti kaip praeities reliktai. Atitinkamai norimo istorinio pranešimo vie- 
nareikšmiškumas galėjo būti sukurtas tik dirginančio praeities likučių 
autentiškumo kaina“. 

Remdamiesi Droysenu empiriškame praeities dabartiškume galime 
atskirti tradiciją nuo praeities liekanos“. Tradicija yra praeities liekanos, 
kuriose ji yra dabartiška kaip patirties turinys, jeigu jos pačios turi pras- 
minį turinį, t. y. jeigu jose glūdi interpretacijos arba simbolizacijos (pvz., 
istoriografiniuose tekstuose), nuo kurių gali būti atsispiriama, kai vė- 
liau laikas, kurį jos dokumentuoja, turi būti istoriškai sudabartintas. 
Praeities liekanos yra tuomet, kai jos neturi tokių atspirties taškų (pvz., 
mūrų likučiai arba dėmės ant žemės). Holokausto reliktai dažniausiai 
yra liekanos. Pvz., Aušvico dujų kameros griuvėsiuose nėra jokių užuo- 
minų, kaip juos interpretuoti. Ir vis dėlto jie nėra beprasmiški. Pir- 
miausia jie kaip sprogdinimo liekanos netiesiogiai liudija tai, kad jų 
statytojai ir naudotojai norėjo juos atimti iš būsimos kartos atminties, 
nes iš anksto numatė, kad jų piktadarystės bus pasmerktos. Bet ir pačių 
griuvėsių pobūdis siūlo metaforą, kuria gali būti interpretuojama in- 
dustrinio masinio žudymo atsiminimas. Taigi griuvėsių likučiai gali įgyti 
savą simbolinę galią, kuri veiktų greta ir nepriklausomai nuo interpre- 
tacijų, kuriomis praeities žmonės jų dvasios objektyvacijose prašosi bü- 
ti prisiminti arba nori išvengti atsiminimo. Holokausto atveju liekanos 
turi simboliškai stiprią beprasmybės signatūrą. Su ta beprasmybe jos 


įsimaišo į atsiminimo darbą, kuris tai, ką jos liudija, nori taip sudabar- 

tinti, kad tas liudijimo objektas galėtų būti interpretuotas, suprastas ir 
galėtų orientuoti kaip interpretuota patirtis. Liekanų beprasmybė gali 
priešintis tai interpretacijos prasmei, kurią jie privalo liudyti. 

Reliktų dingimas iš atsiminimo vaizdų yra tarsi natūralus procesas: 
tiek, kiek praeitis tampa „istoriška“, t. y. kartų kaitoje pradingsta iš 
savos patirties, taigi tampa tikra praeitimi, tiek ji kaip ši praeitis specifiš- 
kai istorinio atsiminimo ypatinga kultūrine veikla turi būti išlaikyta da- 
bartiška. Šiame ypatingame atsiminimo darbe praeitis įgauna savo pras- 
me kaip „istorija“; ta veikla praeities praeitybę nustumia į ateitį orien- 
tuotą laikišką ryšį su dabartimi, kuriame gyvenantys dabartyje supranta 
save pačius ir savo pasaulį. 

Praeitybės gryni reliktai rodo, kad buvo kažkas, kas daugiau tiesio- 
giai nebepriklauso dabarties gyvenimui ir nėra su juo susiję. Šis dau- 
giau-nebepriklausymas, šis disfunkcionalumas praeities pėdsakus daro 
įdomius ir krintančius į akis dabarčiai ir suteikia buvusio žmogaus gy- 
venimo materialiems objektams savitą estetinį žavesį". Ber kaip grynas 
reliktas praeitis dar nėra istoriška, ji dar neturi jokio vidinio prasmės 
ir reikšmės ryšio su dabartimi ir ateitimi, per kurį ji tik ir tampa isto- 


rija; tam reikia aiškinamojo ir interpretuojamojo bendravimo su ja. 


“ Volkharto Knigge's pastaba. Plg. Knigge V. Buchenwald // Hoffmann (Ed.). 
Gedächtnis (1 past.), S. 92-134. 

"Plg. taip pat: Marz, Reinhard. Die unsichtbare Lager: Das Verschwinden der Ver- 
gangenheit im Gedenken. — Reinbek, 1993. 

® Droysen J. G. Historik, historisch-kritische Ausgabe / Ed. Peter Lech, - Stur- 
tgart: Bad Cannstatt, 1977, Bd. 1, S. 426 ir toliau. 

* Plg. taip pat: Heinricho Teodoro Grūtterio ir Gottfriedo Korffo pranešimus: 
Füßmann, Klaus; Grütter, Heinrich Theodor; Rüsen, Jörn (Eds.). Historische Faszination: 
Geschichtskultur heute. - Köln, 1992; toliau: Fehr, Michael; Grohė, Stefan (Eds.). 
Geschichte, Bild, Museum: Zur Darstellung von Geschichte im Museum. — Köln, 1989. 

Šis bendravimas apima reliktus. Jie tarnauja to, kas įvyko, faktiškumui 
įrodyti, kai tai, kas įvyko, pasakojant yra sudabartinama. 

Ši vidinė įtampa tarp istorinės interpretacijos prasmės ir beprasmy- 
bės niekur kitur nėra taip gerai suvokiama kaip Aušvice'“, nes čia, ki- 
taip nei kitose koncentracijos stovyklose (dėl anksti priimto Lenkijos 
vyriausybės sprendimo paversti stovyklą jos išlikusiu pavidalu naciona- 
liniu paminklu), holokausto atsiminimas yra neatsiejamai susietas su 
reliktų išsaugojimu. Jų natūralus irimas šiandien neišvengiamai kelia 
klausimą, kokia istorinio atsiminimo simboline kalba gali ir privalo bū- 
ti su jais kalbama. 

Konservavimo klausimas iš pradžių atrodo vien tik kaip techninis. 
Ber jei paklūstama praktinei būtinybei simboliniams reliktams neleisti 
tiesiog sugriūti arba (tiesiogine žodžio prasme) apaugti žole ir galiausiai 
visai išnykti, tuomet neišvengiamai kyla principinių klausimų, kuriais 
diskutuoti galima tik teoriškai. Juk kiekvienas įsikišimas — net jeigu jis 
būtų tik toks, kuris saugo nuo suirimo, — pakeičia bendrą įspūdį. Jeigu 
norime išvengti, kad toks įspūdis nejučiomis nepasikeisty, kai laipsniš- 
kai sprendžiamos konservavimo ir neatidėliotinos pavienės problemos, 
nors jų padėties simbolinio bendro įspūdžio vertė nereflektuojama, tuo- 
met reikia visa apimančios koncepcijos, kokia forma holokausto liku- 
čiai turi būti laikomi čia, dabartyje. 

Kad galėtume sudaryti konservavimo ir restauracijos planą, yra bū- 
tini sprendimo kriterijai, kurių objektas yra dabarties vizualinio įspū- 
džio tinkamumas palyginti su dabartiška laikoma praeitimi. Šie mano 
apmąstymai turi prisidėti prie tokių kriterijų sudarymo ir pagrindimo. 
Jie remiasi dviem pagrindiniais reikalavimais. Pirmiausia atsižvelgti į 
Aušvico ypatingumą, nes būtent čia kitaip nei kitų koncentracijos sto- 
vyklų pristatymo simbolikoje dominuoja praeities liekanos. Pačios lie- 
kanos įsakmiai siūlosi kaip „tradicija“, jos yra savaime prasmingos. To- 


dėl turi būti išspręstas klausimas, kaip gali ir privalo būti traktuojamos 


386 IV. Istorijos estetika 


ir svarstomos liekanos kaip dabartiškos praeities istorinės reikšmės sim- 
boliai. Antras klausimas susijęs su pačia šia reikšme: kiekviena prasmės 
artikuliacija, kurioje praeitis kaip istorija sudabartinama, yra įprasmi- 
nimo procesas. Koks įprasminimas tinka holokaustui? 

Šiai problemai spręsti galimos trys pristatymo strategijos; muzie- 
jaus, paminklo ir — nepamiršti — kapų. Visais trimis atvejais kalbama 
apie atminimo vietas, ber kiekvienas pavienis atvejis turi savo istorinio 
įprasminimo logiką. Kad ir kiek šios logikos skirtųsi ir būtų kombinuo- 
jamos, savo skirtingais būdais jo įpareigotos reikalauti taip sudabartinti 
praeitį, kad ji būtų regima. Taigi čia tinka juslinio suvokimo, potyrio 
(Aisthesis) prasminiai kriterijai. Šiuo požiūriu anksčiau iškeltos esminės 
istorinio bendravimo su holokaustu problemos turi dar ir istorybės es- 
tetikos keblumų". Visi mąstymo ir pažinimo požiūriai ir visos holo- 
kausto atsiminimo politinės implikacijos ir ketinimai turi įgauti esteti- 
nes formas, jeigu norime, kad jie pasiektų lankytojus kaip stebėtojus. 
Todel kyla klausimas dėl dimensijų, kuriose praeitis kaip istorija suda- 
bartinama ir yra jusliškai suvokiama. 

Modernių visuomenių istorijos kultūroje galima išskirti tris esmines 
dimensijas: pažintinę, politinę ir estetinę. Kiekviena paklūsta savo di- 
rektyvoms, turi savo racionalumo tipą ir yra antropologiškai skirtingai 
įsišaknijusi: pažintinė — mąstyme, politinė — valioje ir estetinė — jutime 


ir stebėjime. Kartu jos visos yra sistemiškai viena su kita susijusios; savo 


" Swiebocka, Teresa (Ed.). Auschwitz: A History in Photographs I english edition 
prepared by Jonathan Webber and Connie Wilsack. — Auschwitz; Birkenau, 1993; 
Doosry, Yasmin (Ed.). Representation of Auschwitz: 50 Years of Photographs, Painting, 
and Graphics. - Oswiecim, 1995. 

"Žr. 3-ią skyrių. Apie holokausto estetiką plg. James Young pagrindinius dar- 
bus: Mahnmale des Holocaust: Motive, Rituale und Stätten des Gedenkens. - München, 
1994; Formen des Erinnerns: Gedenkstätten des Holocaust. - Wien, 1997. 

skirtingomis konsteliacijomis jos savitarpiškai viena nuo kitos priklau- 
so. Dėl šių dimensijų reguliatyvų skirtumo ir ryšio sunku išaiškinti ypa- 
tingą atmintinų vietų vaidmenį ir rasti kriterijus, kaip jas įforminti ir 
įvertinti, kad jos tiktų šiam ypatingam vaidmeniui. Politiniai, morali- 
niai, didaktiniai, religiniai ir pasaulėžiūriniai imperatyvai neišvengia- 
mai susipina su simbolizavimu. Taip pat ir istorinio tyrinėjimo pateik- 
tos mokslo žinios reikalauja savo teisių. 

Visų pirma svarbu estetinėje istorybės dimensijoje atrasti ir ekspli- 
kuoti matą teikiančius prasmės šaltinius ir kriterijus. Tai besąlygiškai 
būtina, nes politinis turinys, kuris yra būdingas bet kokiam praeities 
istoriniam sudabartinimui, daugiau ar mažiau verčia instrumentalizuo- 
ti estetinį pavidalą į gryną vaizdavimo tarpininką, į politinių pranešimų 
gryną transporto priemonę ir šitaip apriboti to pavidalo savas kultūri- 
nes įprasminimo galimybes. Tai yra toks atvejis, kai problemiška praei- 
tis priklauso svarbiausiai kolektyvinės atminties patirčiai. Žinoma, ži- 
nios, moralinės ir politinės normos, taip pat ir religiniai bei pasaulėžiū- 
riniai požiūriai atmintinų vietų apipavidalinime vaidina esminį vaidmenį. 
Specifinės jo priemonės ir jai būdingi reguliatyvai bei diskurso formos 
visuomet pasireiškia (skirtingu stiprumu ir besikeičiančiais derinimo ir 
įtampos santykiais). Vis ginčijamasi ir kovojama dėl holokausto simbo- 
lizavimo: už argumentuotą tiesą, už įteisintą galią, už tikėjimą, pagrįstą 
išganymo įtikėjimu, už orientavimą, paremtą visapusišku pasaulio aiš- 
kinimu. Bet visa tai atsispindi estetinio suvokimo lygmeniu tik iš da- 
lies; tai tik paaiškina ir papildo, bet tai nėra esmingiausia. Veikiau do- 
minuoja vizualinė komunikacija su savais estetiniais reguliatyvais. Ži- 
noma, jeigu pažintiniai ir politiniai elementai (taip pat ir religiniai, 
pasaulėžiūriniai bei visi kiti, į kuriuos įprasminant tenka atitinkamai 
kultūriškai atsižvelgti) neįeina į estetinę komunikaciją, jeigu jiems gre- 
sia pavojus likti nepastebėtiems arba mažų mažiausiai gerokai mažesnės 


reikšmės, tai istorybės estetinė dimensija bus vienpusiška ir hibridiška. 

2. Funkcijos 


Tad ką reikia lankytojams parodyti? Kokią 
istorinę reikšmę jiems akivaizdžiai pristatyti? Kad galėčiau atsakyti į šiuos 
klausimus, norėčiau išskirti tokias atmintiny vietų funkcijas: 1) doku- 
mentacija, 2) interpretacija ir paaiškinimas, 3) politinis ir moralinis krei- 
pimasis, 4) mokymo galimybė, 5) estetinė reprezentacija”? . Šios funk- 
cijos apima svarbiausias istorijos kultūros dimensijas: pažintinę (1 ir 2), 
politinę-moralinę (3) ir estetinę (5); ketvirtoji, moralinė, sujungia kitų 
elementus ir su jomis susikerta. Norėčiau atskirai panagrinėti šias pen- 
kias funkcijas ir funkciškai specifiškai išsiaiškinti kiekvienos jų istorinių 
reprezentacijų vaizdingumą. 

1. Kiekviena atmintina vieta atlieka dokumentacijos funkciją; ji turi 
suteikti aiškią ir patikimą informaciją apie atsimenamos praeities fak- 
tiškumą. Tai skamba trivialiai, bet vizualios komunikacijos lygmeniu ši 
dokumentacijos funkcija turi ypatingą reikšmę, būtent autentiškumo 
reikšmę!? . Pati vieta ir juo labiau reliktai bendrame atmintinų vietų 
vaizde byloja autentiškumo kalba. Ši kalba tikrai yra estetiška. Materia- 


lūs objektai, kurie tiesiogiai kyla iš praeities, turi autentiškumo „aurą“, 


"AS apsiriboju funkcijomis palikuonims. Išgyvenusiems dar yra svarbios jų as- 
meninio atsiminimo, jų komunikacijos vienas su kitu ir jų kaip aukų reprezentacijos 
funkcijos. 

D Aš remiuosi prielaida, kad kalbama apie vietas, kur įvykiai, kurie turi būti atsi- 
menami, įvyko. Istorijos muziejų panašumus ir skirtumus aš iškeliu už savo svarstymo 
ribų. Muziejai atriboja objektų autentiškumą dirbtiniais kontekstais. Apie dirbtinį 
sumuziejintų reliktų autentiškumą aiškiausiai byloja Aušvico barakai Vašingtono ho- 
lokausto muziejuje. Spragos, kurios liko Aušvice juos išgabenus, parodo tą atstumą, 
kuris skiria muziejinį sudabartinimą nuo reliktų „aurinės“ dabarties paties vyksmo 


vietose. 

kuri jiems suteikia savotišką įtikinimo galią juslinio suvokimo terpeje'®. 
Kiekvienas gali tai patirti. Pvz., jeigu pamatome dokumento, su kuriuo 
(jo moksliškai parengta versija) intensyviai dirbome, originalą, tuomet 
„aurinė“ patirtis, kad šiuo objektu reiškiasi „pats daiktas“, koks jis yra 
iki kokio nors pažintinio proto darbo, prisideda prie informacijos turi- 
nio pažintinio įsisavinimo. Į ikinaratyvinį dabartiškumą praeitis įsiver- 
žia kaip esanti prasminga - stulbinančiai, sukrečiančiai, siaubingai, vi- 
liojančiai, patraukliai ir daugybe kitų suvokimo būdų. 

Žinoma, šie būdai visada turi tam tikrą prasmę, kurią stebėtojai kul- 
tūriškai su savimi atsineša, tačiau objekto poveikis gali iš esmės per- 
žengti šias subjektyvias iš anksto duotas prasmės bei stebinčiųjų inter- 
pretuojančio lūkesčių horizonto ribas. Pažintiniu požiūriu reliktai yra 
informacijos turėtojai, bet estetiškai jie jau gali turėti reikšmės elemen- 
tą, kuris yra sukuriamas mąstymo ir pažinimo procese tik tada, kai in- 
terpretuojamas informacijos turinys sudaro prasmingą ir reikšmingą laiko 
ryšį su kitomis informacijomis. Pažintiniu ir poetiškai moraliniu po- 
žiūriu šis praeities tiesioginio suvokimo autentiškumas vaidina tik pa- 
galbinį vaidmenį. Žavesys, kurį paliko laiko pėdsakas praeities akivaiz- 
doje, išgaruoja, kai sužinoma, kas įvyko. Autentiškos medžiagos politi- 
nis naudojimas nepaiso jos estetiškumo, jis paženklina jį praktinio 
dabarties intereso antspaudu, kuris ištrina aikštingus praeities bruožus. 
Estetinis žavesys galų gale paverčiamas propagandos priemone ir yra 
užgožiamas. 

Autentiskumas kaip istorybės patirties kokybė reiškia, kad praeitis 
pati prisistato atsiminimui, pati įsireikšmina (be-deuter), taigi praeities 
liekana pati save nulemia tapti tradicija. Ši ikipažintinė ir metapolitine 
reikšmė yra ypač svarbi. Ji neturi būti blokuojama arba silpninama įter- 
piant reliktus komentarais ir interpretacijomis, kurios savimi uždengia 
ir tiesioginį liekanų įspūdį daro tarpišką. Liekanos byloja savo reikšmės 


kalba. Tai yra atviro, neapibrėžto ir tiesioginio prasmingumo kalba, 

kuri spontaniškai kyla (arba mažų mažiausiai gali kilti) iš kūrybingos 
stebėtojų vaizduotės. 

Ši tikrai estetinė kalba turėtų atmintinose vietose gauti artikuliacijos 
galimybę ir neturėtų būti atribojama arba slopinama interpretacijos kal- 
bos, kurią, priešingai estetinio vaizdinio spontaniškumui, nulemia iš 
anksto duotos istorinės interpretacijos ir politinio panaudojimo sam- 
pratos. Būtent praeities tiesioginio liekanų įspūdžio neapibrėžtumas ar- 
ba mažų mažiausiai ne visiškas apibrėžtumas, kuris joms yra būdingas 
kaip autentiškiems atsimintos praeities liudijimams, yra dar menkai pa- 
naudota istorinio įprasminimo galimybė. Tai, kas konceptualiai apmąs- 
tyto pažinimo ir politiškai pagrįsto normatyvaus kreipimosi požiūriu 
gali pasirodyti trūkumas, tas estetinės istorinio įprasminimo dimensi- 
jos bei tiesioginio juslinio suvokimo ikisąvokinio ir normatyvinio ne- 
apibreztumo požiūriu turi būti laikoma autonomišku reikšmės šaltiniu 
ir labai rimtai traktuojama. 

Beje, ši reikšmė išnyksta rekonstrukcijose (pavyzdžiui, barako „pir- 
minės būklės“ rekonstrukcijoje), kuriose atkuriama tariama tikrovė. Šia- 
me sudabartinime tikros, objektuose esamos praeities estetinės patirties 
berarpiškumas virsta fikcija. Kas tuomet gali būti autentiškumas, yra 


sąlygiška ir gali (pvz., Spielbergo filme „Šindlerio sąrašas“) baigtis faktų 


"4 Objektuose glūdi daugiau, nei ta reikšmė, kurią jiems teikia retrospektyvi 
interpretacija. Theodoras Fontane tai jautriai aprašė savo atsiminimuose Londone 
aplankęs Tauerį: „Apskritai ir istorinėse vietose neišsiverčiama be vaizdinių, be tam 
tikrų vaizdų sukėlimo; bet vis dėlto yra vietų, kurių istorinė reikšmė tuojau pat pa- 
jaučiama ir be komentarų“. (Von Zwanzig bis Dreissig // Sämtliche Werke: Aufsätze, 
Kritiken, Erinnerungen, Bd. 4: Autobiographisches | Ed. Walter Keitel. - Darmstadt, 
1973, S. 306. Apie auros sąvoką plg. Walterio Benjamino klasikinį aprašymą: Das 
Kunstwerk im Zeitalter seiner ästhetischen Reproduzierbarkeit // Gesammelte Schriften, 


Bd. 1, 2. - Frankfurt am Main, 1991, S. 440. 


AUŠVICAS -- AUTENTISKUMO SiMBOLIKA 391 


klastojimu (dėl estetinio tinkamumo dramatiškai veiksmo sandarai). 
Reliktų autentiškumas garantuoja holokausto faktiškumą. Jie turėtų šia- 
pus visokio paaiškinimo ir interpretacijos išsaugoti savo reprezentacijos 
formą. Būtų galima kalbėti apie faktiskumo parosą. 

Šio patoso dialektika yra tai, kad dabartiniame holokausto reliktų 
faktiskume paties holokausto nėra. Pats įvykis, žudymo ir mirimo tie- 
sioginis vyksmas ir milžiniškas kančios mastas, „normalių“ žmonių de- 
humanizavimo neišmatuojamumas, taip pat nedalyvavusiųjų įveltumas 
į šį įvykį nieko nedarant ir nesikankinant, praėjo. Bet faktiškumas, kurį 
turi autentiški reliktai, atveria egzistencinę dimensiją, kurioje įvykis ga- 
li būti atsimenamas. Žinoma, čia jis atsimenamas kaip tas, kuris neturi 
buvimo faktybes ir yra patiriamas tik kaip nesamas. Pats šis nebuvimas 
turėtų būti padaromas regimas. Tačiau tam reikia autentiškus objektus 
subtiliai kontekstualizuoti ir dekontekstualizuoti. Kontekstualizuojami 
isgyvenusiyjy prisiminimai labiausiai priarteja prie to, ko nebera, au- 
tentiskumo. Dekontekstualizavus liekanų apgriuvęs pobūdis turėtų iš- 
likti ir nepradingti tiktyvioje pramanyto nesančio vyksmo esamumo 
regimybėje. 

2. Antroji funkcija, kuri tiesiogiai siejasi su pirmąja ir net negali būti 
visiškai nuo jos atsiejama, yra specifiškai istoriška: materialiais objektais 
pristatytų informacijų apie praeitį interpretacija ir paaiškinimas. Objek- 
tai laiduoja tai, kad kažkas buvo. Istorinis ryšys, kuris turi apimti tai, 
kas buvo, kad tuos objektus suprastume ir galėtume įterpti į mūsų pra- 
eities vaizdinį bei jos šiandieninę reikšmę mums, negali būti iš tų objek- 
tų tiesiogiai išskaitomas; jis reikalauja tam tikro bendravimo su jais bū- 
do, būtent interpretacijos ir istorinio paaiškinimo. 

Vykdant šią funkciją neišvengiamai atsiranda istorinės perspektyvos 
problema. Ji pasireiškia dvejopai: patys objektai niekada negali pasiro- 
dyti neutraliai, bet jie gali jų pristatymo apipavidalinimu — tyčia ar ne- 


tyčia — pateikti aukos arba nusikaltėlio požiūrį. Tuomet šis požiūris 

atitinka istorinę perspektyvą, kuria remiantis objektai interpretuojami. 
Aš pateiksiu pavyzdį: viena iš labiausiai paplitusių ir veiksmingiausių 
holokausto vaizdinių reprezentacijy yra aukų nukirpty plaukų krūva. 
Tapę paprasta pramoninio apdirbimo medžiaga. jie savo masišku- 
mo ir objekto kokybės grynu buvimu liudija holokaustui būdingą ti- 
pišką žmogaus nuzmoginima iki grynos utilizacijos daiktinio objekto. 
Kai plaukai dabar eksponuojami šia forma, tuomet neišvengiamai kyla 
klausimas, ar šiuo pristatymo būdu šiuolaikinio stebėtojo žvilgsnis ne- 
pratęsia nusikaltėlio žvilgsnio. Mes žiūrime į aukas jų iš visiško nužmo- 
ginimo. jų gryno daiktiškumo perspektyvos. Žvelgdami į jų plaukus. 
mes žeminame jų orumą. Šis tiesioginio nužmoginimo vaizdo pristatv- 
mas iš nusikaltėlio perspektyvos kelia siaubą. Čia nesvarbu, ar nežmo- 
niškumui suvokti yra būtinas toks to nežmoniškumo liekanų pristaty- 
mo būdas. Perspektyva gali sulaužyti tik pats stebėtojas, reflektuojantis 
savo paties matymą. Šio lūžio vis dėlto nėra jau pačioje prezentacijoje. 
Žiūrint į holokaustą istorinės perspektyvos požiūriu įprasta skirti 
dvi viena kitai priešingas ir viena kitą neigiančias perspektyvas: nusi- 
kaltėlių perspektyvą ir aukų perspektyvą. Abi šios perspektyvos yra ne 


specifiškai istoriskos, o aktyvaus ir pasyvaus susidūrimo su holokaustu 

horizontai pačioje praeityje (prie šios ikiistorinės amžininkų perspekty- 
vos prisidėtų dar žiūrovų perspektyva). Tačiau kiekviena istorinė per- 
spektyva visada susieja atmintinos praeities prasmę ir reikšmę su tos 
praeities dalyvių subjektyvaus paveiktumo būdais. Hermeneutiniai ele- 
mentai, kurie paliestųjų — nusikaltėlių, aukų ir žiūrovų — subjektyvumą 
integruoja į istorinį vyksmo ryšį, priklauso pačių istorinių perspektyvų 
interpretaciniam projektui. Šiuo požiūriu nusikaltėlio ir aukos perspek- 
tyvos skyrimas yra prasmingas ir specifiškai istorinės dimensijos požiū- 
riu. Šioje dimensijoje su holokaustu susiduria palikuonys — žinoma, tik 
tuo atveju, jei „nusikaltėliai“ ir „aukos“ tarsi pratęsia jų ainių genealogi- 
ją ir tų ainių dabartiniai ir į ateitį nukreipti orientavimai nustatomi iš 
šios genealogijos. Pavyzdžiui, į tą holokausto istorinį perspektyvavima, 
kurio centre yra jo aukos, įeina moralinis ir politinis impulsas „niekada 
vel!“ ir rekonstruotos laiko tėkmės akcentavimas. Tuomet, pavyzdžiui, 
akcentuojamas aukų pasipriešinimas, nepalenkiamumas, didvyriška drą- 
sa, solidarumas ir kitos išskirtinės žmogaus ypatybės. Šiuo požiūriu gali 
būti remiamasi tuomet, jei iš šios praeities patirties gaunamos pamokos 
dabarčiai. Ber istorinis kančios perspektyvos sudabartinimas turėtų ap- 
imti taip pat ir požiūrį į nusikaltėlius: ir nusikaltėlių sistemingas dehu- 
manizavimas turi būti aiškinimu ir interpretavimu sudabartinamas ir 
padarytas galimas kaip ainių kančios patirtis. 

Nors tokios „pamokos“, tokie tiesioginiai norma tapę santykiai su 
dabartimi nėra verti specifiškai istorinių interpretacijų ir paaiškinimų 
dėmesio, vis dėlto negalima vienų nuo kitų atskirti". Juk kiekvienoje 
istorinėje perspektyvoje holokaustas pasireiškia visa aprėpiančiu laikiš- 
ku ryšiu, kuris nusidriekia į dabartį bei ateitį ir kuriuo vėl atskleidžia- 
mos jo „priešistorės“ prielaidos ar sąlygos. Bet kurią iš tokių perspekty- 
vų nulemia prasmę suteikiantys istorinio įprasminimo požiūriai, kurie 
yra vidujiškai susiję su tokiomis „pamokomis“. Todėl istorinė holo- 


kausto interpretacija, kuri iš esmės akcentuoja nusikaltėlius, yra proble- 

miška: aukų kančia nustumiama į antrą vietą, nors būtent ši kančia yra 
tai, kas holokaustui suteikia jo provokuojančią istorinę reikšmę. 

Priešingai, aukų perspektyva yra taip pat vienpusė. Pamokos, kurias 
reikia išmokti, yra tarsi veikimo nurodymai, taigi yra skirti veikimui 
ateityje, kuri nori pašalinti holokaustą iš savo veikimo sąlygų ir ketini- 
mų. Kad tai pagrjstume, istoriniame aiškinime ir interpretacijoje nega- 
lima atsisakyti „nusikaltėlių perspektyvos“. Taigi interpretacija, kuri (vien 
tik) pabrėžia kančią, yra per siaura. 

Galų gale trūksta dar trečio aspekto, kurį galima pavadinti „sistemi- 
niu“. Jis susikerta su kitais dviem ir yra susijęs su struktūrinėmis sąlygo- 
mis, kuriomis holokaustas atsirado ir be kurių jis negali būti istoriškai 
paaiškintas, — tai karo kontekstu, nusikaltėlių ir aukų mentalinėmis dis- 
pozicijomis, žudymo mašinerijos industriniais mechanizmais, jų biuro- 
kratinėmis prielaidomis ir vidine išsivystymo į masines žudynes dina- 
mika, kuri negali būti pakankamai paaiškinta remiantis vien nusikaltė- 
lių intencijomis ir aukų reakcijomis. Čia glūdi teisėtas pagrindas 
holokausto istorinei interpretacijai, kuri rodo jo ryšį su pamatinėmis 
modernizacijos tendencijomis'°. Modernizacija yra istorinis procesas, 
kuris pažįsta nusikaltėlius ir aukas bei žiūrovus ir kuris kartu juos aprė- 
pia ir nulemia visą jų subjektyvumą; todėl modernizacija yra sintezuo- 
janti istorinė perspektyva. 

3. Trečia atmintinos vietos funkcija yra politinė ir moralinė. Remda- 


masis ja istorinis atsiminimas nutįsta į stebėtojo mentalines sritis, kur 


5 Šiuo požiūriu grindžiama holokausto moralistinio traktavimo kritika, esą mo- 
ralizmas iškreipiąs požiūrį į istoriją ir trukdąs tikrai istorinei interpretacijai, yra vienpu- 
siška ir problematiska. Ši kritika noromis nenoromis sudaro įspūdį, jog istorizavimas 
reiškia tai, kad praeitis mūsų visai nebeliečia.. 

'* Plg. Frei, Norbert. Wie modern ist der Nationalsozialismus? // Geschichte und 
Gesellschaft, 19 (1993), S. 367-387. 

kalbama apie jo vertybiškai apibrėžtą požiūrį į gyvenimo praktiką ir 
apie jo vertybiškai apibrėžtą valingą dalyvavimą joje. Iš pirmo žvilgsnio 
šią funkciją dėl sudabartintos kančios ir nehumaniškumo pertekliaus, 
atrodo, yra paprasta ir lengva vykdyti kaip kvietimą išlaikyti ir sustip- 
rinti humaniškos gyvensenos pamatines normas. Atrodo, tarsi čia be- 
veik nėra nesutarimų. Vis dėlto normų klausimą negalima atsieti nuo 
konfliktų kupino identiteto klausimo. Priešingai, savo apeliacine funk- 
cija atmintinos vietos mobilizuoja priklausomybės ir atsiribojimo jaus- 
mus, kurie istorinio atsiminimo simbolinėms formoms neišvengiamai 
suteikia normatyvine galią. 

Holokausto atsiminimu mobilizuota moralinio sprendimo dinami- 
ka neišvengiamai paliečia palikuonių genealogijos klausimus. Tas susi- 
jaudinimas, kurį sukelia mirties ir sunaikinimo masto prisiminimas, 
paliečia pačių prisiminimo sujaudintųjų savivoką. Jis sukrečia juos taip, 
kad jie turi save iš naujo „suvokti“, ir tada pradeda skausmingai veikti 
identitetą sudarantys istoriniai priskyrimai. Holokausto akivaizdoje į 
stebėtojų sielas įsirėžia klausimas „kas aš esu?“ Naujausi debatai dėl Gold- 
hageno holokausto interpretacijos!" įgavo savo kontūrus ir susipriešini- 
mo linijas dėl šio klausimo, o ne dėl mokslinių šio aiškinimo pretenzi- 
jų. Visu balsu pareikšdama, kad visa vokiečių tauta savo kultūros gel- 
mėje buvusi apsėsta žudikiško antisemitizmo ir kad holokaustas buvo 
jo būtina pasekmė, knyga palietė žydiško ir vokiško identiteto traumi- 
nius elementus. Mažų mažiausiai vokiečiai pajuto susidūrę su jų identi- 
teto istorine duotybe, kurią jie nenorėjo leisti sau priskirti. Reakcija 
buvo atitinkamai audringa (nors ji identiteto klausimą palietė veikiau 
tik tarp kitko)!“. 

Šis pavyzdys pasako kai ką esmingo apie holokausto istorinį suda- 
bartinimą: kiekvienas holokausto atsiminimo moralinis ir politinis su- 
aktualinimas paliečia savivokos esmines zonas, kurios turi ypač svarbią 


egzistencinę prasmę, todėl yra jautrios bei pažeidžiamos. Kai praeitis 

simboliškai aktualiai susiejama su dabartimi ir sudabartinama su ape- 
kia į dabartines galios kovas. Verbalinės komunikacijos judrioje aplin- 
koje šias įtampas bei priešybes galima išspręsti ir palikti atviras argu- 
mentacijai ir kontrargumentacijai. Simbolinėje atmintinos vietos kalboje 
tai yra įmanoma tik siauros apimties ribose. Jeigu interpretacija rado 
savo vietą ir savo formą, tuomet ji visu savo monumentalumu iškyla 
prieš akis, ir jai pakeisti reikia didelių pastangų. Įspūdingas šios politi- 
nės kovos dėl holokausto patirties normatyvinio svorio pavyzdys yra 
aistringi ginčai del to, kas ir kokia teise gali kalbėti aukų vardu ir remtis 
jų kančia kaip veikimo impulsu (žinoma, vyksta atitinkama kova dėl 
nusikaltėlių normatyvinės atsakomybės; čia operuojama atsakomybės 
ir gėdos požiūriais)“. 

4. Atmintiny vietų ketvirtoji funkcija yra pedagoginė arba didaktine. 
Čia praeitis privalo adresuoti „jtikinantj“ pranešimą lankytojams, ypač 
jaunimui. Šis pranešimas privalo jiems pasakyti, ko jie patys (tarpinin- 
kaujant sudabartinimo simboliams) galėtų pasimokyti iš jiems pateik- 


tos praeities dabar ir ateityje. Nacionalsocializmo siaubo vietose šis 


` Goldhagen, Daniel Jonah. Hitlers Willing Executioners: Ordinary Germans and 
the Holocaust. - New York, 1996. Zr. taip pat 8 skyriy. 

'* Ber plg.: Arad, Gulie Ne'eman. Ein amerikanischer Alptraum: Zum kulturel- 
len Kontext von Daniel Goldhagens „Hitler's Willing Executioners“ // Frakfurter 
Rundschau, 14. Mai 1996.; Arad G. N. Der Holocaust in der amerikanischen Erinne- 
rung // Koch, Gertrud (Ed.). Bruchlinien: Tendenzen der Holocaustforschung. — Köln, 
1999, S. 231-252. 

> Apie gėdos diskursą pokario Vokietijoje plg.: Wagner, Irmgard. Einer psycho- 
analytischer Blick auf die Geschichte der Literaturwissenschaft im Nachkriegs- 
deutschland: der Schamdiskurs // Rüsen, Jörn; Straub, Jürgen (Eds). Die dunkle 
Spur der Vergangenheit: Psychoanalytische Zugänge zum Geschichtsbewufstsein (Erinnerung, 
Geschichte, Kulturen, Bd. 2). - Frankfurt am Main, 1997, S. 375-396. 

pranešimas yra vienareikšmis: lankytojos ir lankytojai privalo įsitikinti, kad 
savo pačių gyvenimu jos ir jie turi prisidėti prie pasaulio, kuriame toks 
siaubas, apie kurį ką tik buvo kalbėta, nebegali ir nebeturi pasikartoti. 

5. Galų gale yra dar penktoji funkcija, estetinė. Ji susikryžiuoja su 
kitomis ir integruoja jas į holokausto vizualinės prezentacijos vienybę. 
Atmintinos vietos turi pasiūlyti lankytojams istorišką požiūrį, kuris su- 
dabartintą praeitį suderintų su jų vaizdine atmintimi. Ši funkcija yra 
savaime suprantama. Ber klausimas, kaip ji privalo ir gali būti vykdo- 
ma, yra visiškai atviras ir problemiškas. Kokį vaidmenį vaidina vizuali- 
nis suvokimas žmogaus istorinėje sąmonėje; kuo jis prisideda prie jos 
raidos ir apipavidalinimo? Pernelyg dažnai formaliam istorinio atsimi- 
nimo apipavidalinimui priskiriamas vien tik antraeilis vaidmuo. Tuo- 
met matomumas yra laikomas tik transporto priemone arba pažintiniu 
įžvalgų bei politinių, moralinių ir pedagoginių pranešimų stiprintuvu. 
Žinoma, tokios įžvalgos ir pranešimai turi būti „iliustruoti“, t. y. jusliš- 
kai suvokiami, bet atmintiny vietų estetinė funkcija šiuo iliustravimu 
neužsibaigia. 

Būtent vizualinio suvokimo ir komunikacijos lygmeniu egzistuoja 
visiškai savarankiški ir specifiški istorinės interpretacijos procesai, kurie 
praeitį daro svarbią dabarčiai bei tiems ir su kuriais ji įsirašo kaip istori- 
ja | lankytojų sąmonę. Istorinės sąmonės estetika turi savo logiką ir savo 
istorinio įprasminimo strategiją. Šioje logikoje ir strategijoje glūdi viso 
vizualinio įprasminimo, taip pat ir restauruojančio bendravimo su re- 
liktais klausimų sprendimo raktas. Pamatinė atmintiny vietų darbo es- 
tetinė funkcija yra estetinė: tik per ją, o ne anapus jos gali būti atliktos 
kitos funkcijos. Jeigu estetiškumo logika yra ignoruojama, tuomet visa- 
da ir iš esmės formalus sudabartintos istorijos apipavidalinimas ir vizu- 
alinis simbolizavimas įgauna vien tik instrumentinę reikšmę, ir atmin- 
tinos vietos nesuvaidina savo ypatingo vaidmens viešajame istoriniame 


atsiminime. 

3. Konfliktai 


Holokaustas yra istorinė patirtis, kuri nepri- 
lygstamu būdu glumina ir trikdo. Jis vaidina istorijos kultūros pažinti- 
nėse, politinėse, moralinėse ir didaktinese strategijose skirtingus ir labai 
dažnai ginčytinus bei kontroversiškus vaidmenis. Šitai yra neišvengia- 
ma, nes tai įvairias grupes liečia skirtingai, būtent priklausomai nuo to, 
kokie yra jų laiko ryšiai su šia praeitimi. Nusikaltėlių palikuonius jis 
užgauna kitaip nei aukų palikuonius. Bet skirtumai egzistuoja ne tik 
tarp šitų dviejų pagrindinių grupių, bet ir jų viduje. Pakanka tik prisi- 
minti ginčą tarp žydų grupių ir Lenkijos katalikų bažnyčios del religi- 
nės praktikos simbolių kaip atminimo ženklų Aušvice. Krikščioniški 
simboliai, pvz., žydų lankytojams, rodo tarsi jie, kaip žydai, neturi savo 
specifinio santykio su holokaustu, tarsi jis būtų jiems svetimas. Kitas 
pavyzdys yra debatai Izraelyje del Jad Vašemo memorialo tinkamumo 
žydų atminimui. Ultraortodoksinis judėjimas Agudat Israel nori savos 
atmintinos vietos, nes jis nesutinka su holokausto simbolizavimu Jad 
Vašeme. Kaip didelių skirtumų tarp nusikaltėlių palikuonių pavyzdį 
nurodyčiau istorikų ginčą ir debatus del Goldhageno Vokietijoje” . 

Šios divergencijos ir įrampos rodo atsimenantj holokausto priskyrimą 
palikuonių identitetui. Toks priskyrimas nėra išorinis istorinio atsimini- 
mo dalykas. Jis yra viena iš tų fundamentalių ir nepakeičiamų procedūrų, 
kuriomis istorinė sąmonė sudabartina praeitį kaip istoriją (arba ją pa- 
miršta) ir taip projektuoja ją į ateitį kaip patirties dydį. Identitetas yra tai, 
kuo žmonės skiriasi vienas nuo kito. Šie skirtumai yra neatskiriami nuo 
specifinių interesų ir tuo iš esmės yra sulydomi su galios impulsais. Kiekvie- 
nas istorinis atsiminimas yra pajėgus kovoti dėl galimybės būti tuo, kuo 


2 Žr. Rüsen J. Zerbrechende Zeit. — Köln; Weimar; Wien: Böhlau Verlag, 2001 
(8 skyrius: Goldhgens Irrtümer). 

nori būti, taip pat ir dėl teisės atmesti priklausomybes, kurias tam žmogui 
priskiria kiti, jas sureliaryvinti, sušvelninti arba jomis suabejoti. 

Reikia pridurti, kad grupės vidinis susitelkimas ir mentalinis stipru- 
mas, matyt, priklauso nuo to, kiek ji gali atsiriboti nuo Kitų. Holokaus- 
tas kaip istorinis reterencijos taškas toki atsiribojimą gali neprilvgsta- 
mai suaktyvinti. Kaip pavyzdys gali būti Birkenau vietovės „okupavi- 
mas“ Dovydo žvaigžde (ji man neaiškiu santykiu vra susijusi su 
krikščionišku kryžiumi), kurią aš mačiau 1995 m. (2 pav.)“. 

Ta identitetą kurianti jėga, kurią turi holokaustas, aprėpia ir tuos, 
kurie neturi jokios palikuonystės su dalyviais. Taip pat ir jų savitas iden- 
uretas negali išlikti nepaliestas, jeigu jie holokaustą dėl jo žmogiškąją 
bon liečiančios istorinės reikšmės taip pat susieja su savimi, nes holokaus- 
tas radikaliai kvestionuoja žmogaus bendravimo su žmogumi ir „savo“ 
atribojimo nuo „svetimo“ visuotinius principus. Būtent niekas niekada 
nebūna abstraktus žmogus, visada egzistuoja žmogus savo individua- 
laus arba kolektyvinio identiteto ypatingais pasireiškimais. Žmonijos 


kategorija vra šio pasireiškimo reguliatyvas, bet ne pats pasireiškimas. 


2 pav. Dovydo žvaigždės 


buvusioje Birkenau 


koncentracijos stovykloje. 

Pateiksiu pavyzdj"': kai prieš keletą metų japonų budistų grupė atsa- 
kingiems asmenims Aušvice pareikė planą koncentracijos stovyklos vietoje 
įrengti taikos pagodą, kilo aršūs debatai, ar toks nei žydiškas, nei krikščio- 
niškas religinis simbolis tinka holokausto atminimui”. Kodėl holokausto 
atminimo kultūrinių ribų išplėtimas apskritai sukėlė diskusijas? Galų gale 
buvo diskutuojama, kas turi teisę su specifiniu kultūriniu (taigi ir religi- 
niu) įprasminimu prisiminti holokaustą ir daryti įtaką jo simboliniam bu- 
vimui (šiuo atveju tiesiai ten, kur jis su autentiškų reliktų patirties jėga yra 
dabartiškas). Budistai signalizavo, kad holokaustas jiems turi tokią povei- 
kio galią, kuri peržengia genealoginių ryšių ribas ir išplečia jo istorinę reikšmę 
iki to, kas bendrazmogiska. Tai yra tiek aišku, kiek holokausto patirtis, 
kaip pasakyta, byloja apie žmogaus žmogišką būtį jos radikalaus neigimo 
pavidalu. Bet šis neigimas aukoms ir nusikaltėliams turi skirtingą signatū- 
rą, kuri išrutulioja skirtingas palikuonių identitetą sudarančias jėgas. Ar su 
tuo yra susijęs nevienodai privilegijuotas požiūris į istorinės reikšmės sim- 
bolizavimą? Jei taip, ar tuo nesuabejojame holokausto kaip „istorijos žen- 


klo“ (Kanto prasme“, bet su negatyviu ženklu) visuotine reikšme? 


~ As esu dėkingas už šią informaciją Jonathanui Webberiui (su vienu iš paminėtų 
budisty aš galėjau ilgiau pasikalbėti). 

“Iki šiandien, mano žiniomis, Aušvice nėra jokio simbolio, kuriuo nevakarietiš- 
kos kultūros holokausto istorinę reikšmę pritaikytų sau. 

“ Fakultetų ginčas, A 143. Kantui istorijos ženklas vra įvykis, kuriame gali būti 
išskaityta „žmonijos tendencija apskritai“. Tokį ženklą Kantas matė entuziastingame 
publikos pritarime Prancūzijos didžiajai revoliucijai (ten pat, p. 144): „... toks feno- 
menas žmonijos istorijoje daugiau neužsimiršta, nes jis atidengė žmogaus prigimties 
polinkį ir sugebėjimą siekti ko nors geresnio, kurio joks politikas neissamprotauty iš 
ligtolines dalykų eigos...“ Negaryviai kalbant apie žmogaus polinkį ir gebėjimą pada- 
rvti ką nors blogesnio, šis apibūdinimas tinka visuotiniam pasibaisėjimui holokaustu, 
kurio taip pat mažai buvo galima tikėtis iš istorinės laiko tėkmės — juk holokaustas 
buvo netikėtas netgi jo amžininkams. 


* Judejiska Dovydo žvaigždė, „nukryžiuora“ ant krikščioniško kryžiaus. — Vert. 

Universalią istorinę reikšmę apibrėžia ir konkretizuoja jos vidinis ir 
neišvengiamas santykis su stebėtojo identitetu; kartu atsiminta praeitis 
neišvengiamai įtraukiama į kolektyvinių priklausomybių ir savitarpiškų 
apribojimų įtemptą santykių pynę visų tų, kurie turi ją atsiminti (arba ją 
užmiršti), kad jie patys būtų (tiksliau, kad būtų tie, kurie nori turėti ryšį 
su praeitimi). Tokios įtampos ir jose glūdinčių konfliktų sprendimas ho- 
lokausto atveju yra labai sudėtingas. Tiesą sakant, dėl tos sukrečiančios 
jegos, kurią turi jo patirtis, nederėtų veltis į kokius nors ginčus, kuriuose 
jis (tyčia arba netyčia) būtų naudojamas tam tikriems partikuliariniams 
tikslams. Tokio panaudojimo netikėtas ir beveik neišvengiamas rezulta- 
tas yra holokausto politinis instrumentalizavimas. Šitaip jis įgyja istorinę 
įteisinimo funkciją, kuri jam suteikia didžiausią probleminę istorinę pras- 
me: tarsi milijonų nužudymas vėliau taptų politinių pozicijų ir (valdžios) 
pretenzijų įteisinimu, kai kančios mastas šitą prasmės ryšį gali tik nu- 
traukti arba netgi neleisti jam atsirasti. Tačiau turinčios politinių pasek- 
mių pretenzijos, dėl kurių holokaustas gali tapti kovos priemone, yra, 
kaip pasakyta, neišvengiamos, nors kartu ir nepakeliamos. 

Iš to kyla neišvengiamas klausimas: kaip holokaustas gali išsaugoti savo 
išjudinančią istorinio atsiminimo galią ir netapti disponuojama priemone 
nuolatiniame konflikte dėl priklausomybės ir atribojimo, kovos priemone 
del identiteto? Ar apskritai yra galimybė adekvačiai atsižvelgti į šios patirties 
(negatyvų) „dydį“, nepavaldų kovoms dėl jos istorinės reikmės dabarčiai, 
ir kartu neeliminuoti jos iš gyvų kovų dėl istorinio identiteto, nes tik jose 


praeitis yra tikrai gyva ir istoriškai veiksminga? 
4. Liūdesys 


Atsakymas į šį klausimą priklauso nuo to, ar 
pavyksta surasti holokausto istorinio sudabartinimo funkciją, kuri būtų 

laisva nuo neišvengiamo ginčo istorinio identiteto susidarymo santykių 
pynėje ir kartu turėtų istorinio atsiminimo kultūrinę poveikio galią da- 
bartiniame gyvenime. Tokia funkcija yra, ji ne tik tinka atmintiny vietų 
surašytoms įvairios funkcijoms integruoti, bet ir atsižvelgti į holokausto 
patirties ypatingą reikšmę. Tokią integracinę funkciją aš matau liūdesyje. 
Tiesą sakant, tai yra savaime suprantama — kaip mes dar kitaip galėtu- 
me laikytis ir kas galėtų rimtai kažką kitą pasiūlyti? Vis dėlto šis atsaky- 
mas kelia daug naujų klausimų. Pirmiausia, ar liūdesys nėra grynai emo- 
cinis reikalas, kuris nepaliečia istorijos kultūros pažintinės ir politinės pu- 
sės? Aš manau, kad ne. Liūdesys aprėpia šias dimensijas ir turi pažintinių 
bei politinių elementų ir funkcijų; jis gali sugestijuoti mąstymo ir pažini- 
mo bei valdžios panaudojimo ir politinių nuostatų specifines priemones. 
Platesnis prieštaravimas yra esmingesnis: ar mes galime liūdėti ne tik 
del praradimų, kurie mus tiesiogiai ir asmeniškai liečia, taigi ne (tik) dėl 
mums artimų žmonių mirties? Visos pastangos („liūdesio darbas“ (,, Trau- 
erarbeit ) yra jas jvardijantis psichologinis terminas) susidoroti su praradi- 
mu negali būti suprastos be šito tiesioginio gyvo istorinio ir asmeninio 
praradimo. Ar mus tokia praradimo patirtis sieja su holokaustu? Jei mes 
praradome ne artimus giminaičius, — o toks praradimas paliečia mūsų 
subjektyvumo gelmes, — ar turime ką apraudoti ir liūdėdami išgyventi, 
„įveikti“? Aš manau, kad holokausto patirtis iš tikrųjų turi kažką labai 
subjektyvaus, kas leidžia liūdėti ir tiems, kurie neturėjo jokių giminaičių 
tarp aukų, — būtent elementarios ir pamatinės mūsų žmogiškosios būties 
(Menschsein) kokybės, kuri buvo paneigta ir radikaliai kvestionuota holo- 
kausto masinėse žudynėse, praradimas. Mes su žmogaus žmogiškąja būti- 
mi siejame esminį vertingumą ir moralinę pretenziją, kuriuos holokaustas 
pavertė jų priešingybe; buvo paneigtas savivokos ir bendravimo su kitais 
kultūrinis didingumas (Größe), kurį mes laikome savaime suprantamu. 
Bendrame liūdesyje dėl šito mus pačius mūsų grynoje žmogiškojoje 


būtyje paliečiančio praradimo ginčas holokausto simbolizuojančios in- 

tegracijos į skirtingas kolektyvines atmintis klausimu galėtų liautis, nes 
visi paliestieji gali dalytis šiuo liūdesiu. Kartu lieka pamatinis, netgi 
tiesiog egzistencinis santykis su dabartimi, kuris eina kiaurai per holo- 
kausto paliestyjy arba save jame atsimenančių skirtingas interesų padė- 
tis ir gyvenimo aplinkybes. Holokausto istorinio atsiminimo unikalu- 
mas gali būti plačiai ir nuodugniai pasitiktas iš esmės vien tik liūdesiu. 

Liūdesys yra „egzistencinis“, taigi apima atsiminimo apie holokaustą 
religinius ir moralinius elementus. Kartu liūdesys yra „giliau“ įsišaknijęs nei 
istorinio atsiminimo pažintinė, politinė ir didaktinė funkcija. Jis paliečia 
gelminį žmogiškojo subjektyvumo sluoksnį, kuris yra giliau už priklauso- 
mybių nubrėžiamas atsiribojimo linijas ir kuris yra žmogiškosios būties pa- 
matas. Liūdesys yra ta kalba, kuria į kiekvieną žmogišką būtybę holokaustas 
kreipiasi kaip tos būtybės žmogiškosios būties paneigimo istorinė patirtis. 

Aušvicui šitai reiškia, kad reliktai turėtų turėti memorialinės vietos 
pavidalą, kuris visoms lankytojoms ir lankytojams leistų liūdėti dėl ho- 
lokausto kaip radikalaus nehumaniškumo, kančios ir beprasmiškumo 
iššūkio. Todel liūdesys turėtų tapti pagrindine kiekvieno simbolinio 
bendravimo su reliktais, taigi ir jų išsaugojimo idėja. 

Praktiškai tai turi tam tikrų pasekmių. Pirmiausia holokausto atmin- 
tinų vietų istorinis simbolizavimas turėtų turėti kapy pavidalą. Tuo aukos 
atminimu turėtų įgyti tą orumą, kurį jos prarado stovyklose“*. Ber kartu 
turėtų būti ir besąlygiškai išvengta susitaikymo ir taikos įspūdžio, kurį 
paprastai spinduliuoja kapinės, nes jos panaudoja simbolius, kurie palai- 
dotųjų mirtį įprasmina gyviesiems. Toks įspūdis ir jį atitinkantis simbo- 
lių panaudojimas retrospektyviai normalizuotų industrinį žudikišką ma- 
sinį naikinimą ir tuo visiškai suklastotų mirusiųjų atsiminimą. Holokaustas 
neturi jokios prasmes, kurią būtų galima išreikšti paprasta kapų simboli- 
ka. Liūdesys dėl koncentracijos stovyklų žudymo mašinose sunaikintų 
milijonų mirties niekada negali įgyti susitaikymo regimybės, kuri būdin- 
ga įprastinių kapų simbolikai. Tai turėtų būti išreikšta atmintiny vietų 

simbolikoje: jų kaip kapinių pobūdis turėtų nedviprasmiškai parodyti jų 
skirtumą nuo simbolinio santykio su mirtimi normaliose kapinėse. Auš- 
vicas kaip didžiausios kapinės pasaulyje turėtų liūdesio simbolika paro- 
dyti mirties (o netiesiogiai ir žudymo), kuri ten istoriškai įvyko, unikalu- 
mą. Holokausto kapų simbolika žuvusiųjų atminimu turėtų grąžinti jų 
orumą ir kartu padaryti regimą šio orumo stygių, jo tiesioginį neigimą, 
kuris koncentracijos stovyklose priklauso istorinei mirties signatürai. 
Kartu reikalaujama tokios istorinės liūdesio simbolikos, kuri pranoks- 
ta lig šiol disponuojamus kultūrinius resursus. Atsiranda papildomų keb- 
lumų. Liūdėti reikia ne vien tik prisimenant aukas, nors jos turėtų būti 
svarbiausios liūdinčiojo atminime. Taip pat turėtų būti liūdima ir dėl su- 
naikinto nusikaltėlių (tiksliau nusikaltėlių veiksmais ir juose pačiuose su- 
naikinto) žmonijiškumo (Menschheitlichkeit)*. Tokia mintis tuojau pat 
sulaukia priekaišto, kad liūdesio kategorija užgožia ryškų skirtumą tarp 
nusikaltėlių ir aukų jų veiklos ir kančios sudabartinimo istorinėje perspek- 
tyvoje, todėl mažų mažiausiai netiesiogiai ir geriausiu atveju netyčia prisi- 
deda prie raminančios saviguodos strategijos dabartinėje vokiečių istorijos 
kultūroje. (Naujosios sargybos — Neue Wache — Berlyne naujas apiformi- 


nimas yra teisėtai kritikuotinas tokios raminančios saviguodos pavyzdys.)” 


“* Yra nepakeliama, kai ekskursijose Birkenau po lankytojų kojomis demonstraty- 
viai — del sensacijos — rodomi pelenai. 

“ Koselleck, Reinhart. Stellen uns die Toten einen Termin? // Frankfurt Allgemeine 
Zeitung vom 23. August 1993; perspausdinta: Akademie der Künste: Streit um die Neue 
Wache : Zur Gestaltung einer zentralen Gedenkstätte. — Berlin, 1993, S. 34. Plg.: Stölz, 
Christoph (Ed.). Die Neue Wache unter den Linden: Ein deutsches Denkmal im Wandel 
der Geschichte. — Berlin, 1993; Schmidt, Thomas E. u.a. Nationaler Totenkuls Die Neue 
Wache. Eine Streit zur zentralen deutschen Gedenkstätte. — Berlin, 1995; Schmidt-Linsen- 
hoff, Viktoria. Kohl und Kolwitz: Staats- und Weiblichkeitsdiskurse in der Neuen Wache 
1993 // Graczyk, Anette (Ed.). Das Volk: Abbild, Konstruktion, Pfantasma. — Berlin, 1995. 


* Žr. J. Rüseno paaiškinimą 29-oje išnašoje. — Vert. 

Tačiau mano tikslas nėra padaryti liūdesį istorinio atsiminimo pilkuoju 
apsiaustu, po kuriuo dingty visi skirtumai tarp nusikaltėlių, aukų ir žiūro- 
vu. Veikiau kalbama apie tai, kad apraudotume pamatinės žmonijos ( Mens- 
chheit) kokybės sunaikinimą tais įvairiais ir skirtingais pavidalais, kuriais ji 
istoriškai pasireiškė ir per kuriuos jı istoriškai bei genetiškai turėtų būti su- 
sieta su dabartimi. Toks istorinis liūdesio darbas išsirutuliotų istorinio san- 
tykio su holokaustu požiūriu į visai kitokio pobūdžio „nusikaltėlių perspek- 
tyvą“, negu toji, kurioje jų nusikaltimas toliau tęsiasi požiūriu į jo aukas. 

Nėra jokios istorinio simbolizavimo tradicijos, kuria būtų galima pa- 
sinaudoti tokio liūdesio darbo tikslais. Reliktų nykimas, kuris lemia neiš- 
vengiamus muziejinius ir konservavimo sprendimus, įsakmiai reikalauja 
ne tik tokios istorinio simbolizavimo strategijos, kokią aš pamėginau su- 
projektuoti, bet pars pateikia tokios strategijos pradmenis: įspūdis, kuris 
šiandien kyla Birkenau lankytojoms ir lankvtojams, yra vietos tuštuma ir 
vienatvė, reliktų nykimas, sukrečianus vietos apleistumas ir įspūdinga pra- 
sminė tuštuma, kurią ji skleidžia. Ar visa tai negalėtų tapti pagrindu iš- 
reikšti tą specifinį liūdesį, kuris šioje vietoje yra istoriškai unikalus? 

Ar neturėtų būti užkonservuoti šie griuvėsiai, užuot dėl vietos autentis- 


kumo atstačius „pirminį įspūdį“? Reliktų autentiškumas turėtų aprėpti jų 


3 pav. Aušvicas — nusikaltimas 
žmonijai. Valstybinis Aušvico 


muziejus Osvencime. 199] 


( fragmentas ). 

nykimą: jau pačios liekanos simbolizuoja savo istorinę reikšmę. Šiuo požiū- 
riu aš primygtinai pasisakyčiau prieš tokį Aušvico, ypač Aušvico-Birkenau, 
muziejinį apdorojimą, kad jų dabartinis begalinio beprasmiškumo pobūdis 
taptų įtemptu atsiminimo darbu ir jame pranyktų. Kodėl, pvz., nepalikus 
sargybos bokštų griuvėsių pavidalu, kurie įspūdingai pristato stovyklos be- 
viltiškumą, užuot juos atstačius visa jų funkcinio tinkamumo išvaizda? 
Liūdesys kaip pagrindinė istorinio atsiminimo funkcija gali, kaip bu- 
vo sakyta, skirtingų grupių skirtingiems požiūriams į holokausto istorinį 
atsiminimą suteikti tą bendrumą, kuris mažų mažiausiai sumažina, jei ne 
visai pašalina, istorinio identiteto formavimosi per holokausto atsimini- 
mą konfliktiškumą. Kalbu ne apie skirtumų ištirpdymą difuziniame pa- 
grindinės nuotaikos vienodume, bet apie skirtingų istorinio atsiminimo 
funkcijų išreiškimą memorialo simbolika, kuri reikalauja skirtumų ir prie- 
šingybių santarvės. Liūdesys sujungia, bet ne per greitai sutaiko. Svarbu 


šį „saitą“ išryškinti istorinio atsiminimo įvairių dimensijų pasireiškimu. 


5. Liūdesio darbas 


Dar kartą norėčiau aptarti anksčiau išvardytas 
funkcijas, kad patikrinčiau, kaip jos galėtų padėti išreikšti liūdesio požiūrį. 
Liūdesys neišnyksta dėl funkcijų skirtumų. Jis tebėra atskira atsiminimo 
operacija greta dokumentinės, interpretacinės ir pažintinės, politinės, mo- 
ralinės, pedagoginės ir estetinės operacijų. Į tai, beje, turi būti atsižvelgta, 
kad atmintiny vietų apipavidalinimo funkcijos būtų vykdomos skirtingose 
vietose, taigi ne visos tuo pačiu metu ir toje pačioje vietoje. Priešingu atveju 
jos gali viena kitai kliudyti arba viena kitą susilpninti; reliktų autentiškumas 
(vizualiniame įspūdyje) tokiu atveju prieštarauja istoriniam paaiškinimui, 
nors ir kaip simboliškai jis būtų stilizuotas. Birkenau muziejaus įrengimas 


arba ekspozicija tam pateikia akivaizdžių pavyzdžių. 

Antai Birkenau lankytojų intormavimo pareigos vykdymas gali ne- 
jučia apriboti simbolinę galią. kurią ši vieta demonstruoja savo nuoša- 
lumu ir apleistumu. Dokumentacija ir interpretacija turi vykti ne tose 
vietose, kuriose liekanos kalba savo įsakmia beprasmybės kalba, o atski- 
rose patalpose, atskiruose muziejaus sektoriuose. 

Ber kaip liūdesį kaip prasminį istorinio atsiminimo apibrėžtumą ga- 
li išreikšti įvairios funkcijos? 

1. Dokumentacija turėtų perteikti bet kokio žmoniškumo ( Menschlich- 
keit) autentišką radikalaus sunaikinimo įspūdį. Todel ji turėtų būti vyk- 
doma siekiant atspindėti aukų gyvenimą bei kančią be jokių informacijos 
apie kančios ir pažeminimo dimensijų apribojimų. Taip pat neturėtų bū- 
ti sukurtas klaidingas vaizdas, kad ir totalaus nužmoginimo vietose žmo- 
niškumas nežūna. Žmogiškos didybės, kankinystės, pasipriešinimo ir ki- 
tų liudijimų, žinoma, negali stigti, bet jie neturi nei sureliatyvinti sukre- 
čianų visuminį nežmoniškumo įspūdį, nei siaubo patirties autentiškumu 
įtaigoti netikro susitaikymo įspūdį — esą galų gale nugali žmoniškumas. 
Joks pasiaukojimo, pagalbos. solidarumo, drąsos, užuojautos ir meilės 
dokumentas neturėtų nustelbti to, kas žmoniška (Menschlichen), sunaiki- 
nimo nepaguodžiamumą, kuris holokaustą apibūdina kaip istorinę patir- 


ų ir reikalauja mūsų ypatingo liūdesio jį prisimenant. 


4 pav. Birkenau. 


Autoriaus nuotrauka. 1995 

2. Istoriniame aiškinime ir interpretacijoje liūdesys reiškia ne kokią nors 
pažintinių strategijų redukciją, o kaip ok jos priešingybę: visas interpretaci- 
jos arsenalas, kuriuo disponuoja racionalūs šiuolaikinių mokslų metodai, 
turėtų būti panaudotas, kad jo galimybių ribose būtų parodytas holokaus- 
to nepalyginamumas (Inkommensurabilität). Pačiais paaiškinimais ir inter- 
pretavimu turi būti sukuriamas įspūdis, kad čia kalbama apie istorinę patir- 
t} kuri pranoksta žmogišką aiškinimą ir interpretacijos gebėjimą. 

Nepakanka tik teigti, kad holokaustas galiausiai išvengia bet kokių 
aiškinimo ir interpretacijos mėginimų. Tai dabar kartojama daugelyje 
mokslinių tekstų, kurie vis dėlto savo konstrukcija bei argumentacijos 
braižu dokumentuoja kaip tik to teiginio priešingybę. Galų gale reikia šią 
holokausto metainterpretacinę kokybę parodyti pačiu aiškinimo ir inter- 
pretacijos veiksmu, t. y. parodyti istorinio supratimo ir aiškinimo ribas. 

Kur tos ribos yra? Istorinis supratimas ir paaiškinimas iš praeities at- 
ima kontingentiskumo siaubą; jie paverčia laiko kismo dirgiklius laiko 
tekmės vaizdiniais, kurie gali būti įtraukti į savo gyvenimo praktikos pra- 
sminius konstruktus. Būtent čia ir yra riba, kur istorinio paaiškinimo 
racionalumas, kuris taip pat ir holokausto atžvilgiu išsaugo visą savo pa- 
žintinę galią, įsiterpia į santykį su stebėtojo identitetu ir jo gyvenimo orien- 
tacija. Anapus šios ribos holokaustas gali ir turi neprarasti šio savo siaubo 
jo istorinės interpretacijos pastangomis, bet, priešingai, istorinio kontin- 
gencijos įveikimo kultūriniai resursai turi būti išnaudoti tiek, kad jie nu- 
eitų niekais ir kaip tik del to holokaustas įgytų savo istorinį profilį. Tokia 
pažinimo atliktis, kuri radikaliai suabejoja savimi žengdama iš istorinių 
priskyrimų į (epistemologiškai būtiną) santykį su dabartimi, galėtų būti 
liūdesio funkcija paties mąstymo ir pažinimo terpėje. 

3. Kalbėdami apie istorinio atminimo politinę funkciją, sakome, kad 
liūdesys silpnina priešybių aštrumą. Interesų skirtumas įveikiamas liüde- 
sio bendrumu, ir šiuo pagrindu tie interesai gali įgyti simbolinį apipavi- 


dalinimą, kuris išreiškia šį bendrumą. Liūdesys iš esmės yra anapus galios 

ir viešpatavimo nulemtų interesų, nors pastarieji jį, žinoma, instrumenta- 
lizuoja ir — perkeldami į keršto ir atpildo polius — kaip psichinę jėgą gali 
nukreipti į kovos dėl galios malūnus. Tuo būtiniau yra išsaugoti liūdesio 
metapolitine istorinio simbolizmo funkciją. Liūdesys kartu atlieka ir mo- 
ralinę funkciją: holokausto simbolizavimo ir dabarties ryšiais jis tvirtai 
laikosi holokausto reikšmės universalumo ir nedalumo. 

4. Kalbėdami apie pedagoginę ir didaktinę funkciją, sakome, kad liū- 
desys išlaisvina nuo reikalavimo būti paveiktam prievartų mokymosi pro- 
cesuose. Be to, lankytojų sielas jis mobilizuoja fundamentaliau ir ilgiau, 
nei tai sugebėtų padaryti auklėjimo strategijos (tiek, kiek jos neperžengia 
ribų, skiriančių ugdymą nuo indoktrinacijos ir manipuliacijos). Del pe- 
dagoginių motyvų reliktų autentiškumas gali turėti aiškių pranešimų; 
bet del to jie nerektų savo simbolizavimo jtikinimo galios (kuri labai 
svarbi ir pedagoginiu požiūriu). Birkenau tylėjimas ir apleistumas gali 
būti dar aiškesni pranešimai už bet kokią kitą didaktiškai labiau diferen- 
cijuotą ir reflektuotą vizualaus kreipimosi į juos strategiją. 

5. Galiausiai estetinėje dimensijoje liūdesys išskleistų visą savo emo- 
cinę galią ir galėtų ją skleisti į kitas istorinio įprasminimo sritis. Tam 
turėtų būti užtikrinta maksimali estetinė autonomija pažintinių, po- 
litinių, moralinių, pedagoginių ir religinių reikšmės fiksacijų atsi- 


minimo simbolikoje atžvilgiu. 


6. Prasmė 


Liūdesys kaip istorinio įprasminimo kategori- 
ja buvo lig šiol mažai tyrinėtas ir aiškintas““. Bet tai nereiškia, kad su juo į 
istorijos kultūrą turėtų būti įvestas visiškai naujas elementas. Liūdesio ri- 
tualai užima svarbią vietą viešajame gyvenime”. Ypač kolektyvinė priklau- 


somybė dokumentuojama ir įteisinama viešai inscenizuotu liūdesiu. Vis 

dėlto pasiūlymas panaudoti liūdesį kaip pamatinį ir dominuojantį pras- 
mės kriterijų holokausto istoriniam simbolizavimui iškelia daug neišspręs- 
tų problemų. Ypač dar neaišku, kaip psichinė liūdėjimo galia, kurią kiek- 
vienas pažįsta iš artimų žmonių praradimo patirties, gali būti aktualizuota 
ir kanalizuota taip, kad ji išjudintų taip pat ir istorinę sąmonę, kurios lai- 
kiškas horizontas iš esmės išeina už savo gyvenimo patirties ribų. 

Toliau reikia pridurti: tradiciškai viešai inscenizuotas liūdesys yra 
suprantamas taip, kad apraudota mirtis gali būti pozityviai susieta su 
bendruomenės pasiekimais, taigi jo viešo inscenizavimo formose randa 
sutaikomąją prasmę. Šitai holokauste neįmanoma. Todėl taip par ir liū- 
desio ritualai turi įgyti naują kokybę, kuri atitiktų holokausto bepras- 
miškumo patirtį. Čia atmintinų vietų istorinio atsiminimo darbui to- 
kia galėtų būti svarbios kultūrinės inovacijos užduotis. 

Holokaustas yra istorinė patirtis, kuri gali būti simboliškai prista- 
tyta tik istorinių prasmės ryšių tarp praeities ir dabarties nutraukimo 


kaina. Istorinė prasmė sujungia praeitį ir dabartį laiko ryšiu, kuris gali 


“ Pirmuosius apmąstymus šiuo klausimu aš išplėtojau vienoje argumentacijoje, iš 
kurios išplaukia ir čia dėstomos mintys: Trauer als historische Kategorie: Uberlegungen 
zur Erinnerung an den Holocaust in der Geschichtskultur der Gegenwart // Loewy, 
Hanno (Ed.). Erinnerung, Gedächtnis, Sinn: Authentische und konstruierte Erinnerung. — 
Frankfurt am Main, 1996, S. 57-78. Plg. toliau: Brumlik, Micha. Trauerrituale und 
politische Kultur nach der Shoah in der Bundesrepublik // Loewy, Hanno (Ed.). 
Holocaust: Die Grenzen des Verstehens: Eine Debatte über die Besetzung der Geschichte. — 
Reinbek, 1992, S. 191-212. 

“ Philippo Jenningerio kalba Bundestage Reicho pogromo nakties (1938 m. lap- 
kričio 9 d. — Vert.) penkiasdešimtmečio minėjime kaip tik todėl galėjo sukelti viešo 
pasipiktinimo bangą, kuri lėmė jo atsistatydinimą, nes ji pažeidė pamatinės viešo liü- 
desio taisykles. Plg. taip pat: Oehler, Katherina. Glanz und Elend der öffentlichen 
Erinnerung. Die Rhetorik des Historischen in Richard von Weizsäcker Rede zum 8. 
Mai und Phillip Jenningers Rede zum 9. November // Fröhlich, Klaus u.a. (Ed.). 
Geschichtskultur (Jahrbuch für Geschichtsdidaktik, 3 (1991/92), S. 121-136. 

orientuoti aktyvius veiksmus ir žmogaus savivoką dabarties laiko upėje 
bei šiuo metu vykstančiuose (padarytuose ir iškentėtuose) žmogaus ir 
pasaulio pasikeitimuose. Kai holokaustas interpretuojant yra įkompo- 
nuojamas į tokį laiko ryšį, jis įgyja prasmę. Taip yra ir taip turėtų būti 
toliau”. Prasmė, pvz., būtų moralinė išvada, įspėjimas, kad tai niekada 
daugiau neturėtų įvykti. Prasmė galėtų būti ir tuomet, jei holokaustas 
interpretuojamas kaip modernybės produktas, radikali modernybės kri- 
tika su postmoderniomis išvadomis. Taigi holokaustas prasmę visada 
įgyja jį aprėpiančiose interpretacinėse laiko sampratose ir totalitarizmo, 
fašizmo, modernizavimo, racionalizavimo, transcendencijos išnykimo 
interpretacijos pavyzdžiuose. Tokie įprasminimai yra neišvengiami, bet 
jie turi sisteminę savo įtikinimo galios ribą, tarsi jie būtų atgiję nuo 
lemtingos holokausto istorinės patirties sunkumo kokybės. 

Iš to dažnai daroma išvada, kad holokaustą reikia ištraukti iš istorijos ir 
suteikti jam metaistorinį statusą. Bet tuomet jis taptų neistorišku tariamu 
mitiniu dydžiu. Jis taptų neismatuojamas (inkommensurabel) ir įgautų ne- 
gatyvią transcendenciją, apie kurią negalima pasakyti, kur yra jos vieta žmo- 
gaus pasaulio interpretacijoje ir žmogaus savivokoje (nebent ją norima pa- 
talpinti tiksliai ten, kur anksčiau religinis prasmės steigimas atvėrė pasaulį ir 
orientuoja veiklą, — bet kokia tai būtų prasmė?). Tokia nuošalė (Adseitsstel- 
lung) išima holokaustą iš laiko ryšių, kuriais jis tik ir gali būti aiškinamas ir 
kuriuose jis latentiškai slypi kaip galimybė. Iš to galima daryti išvadą, kad 
holokaustą reikia palikti istorinio praeities, dabarties ir ateities ryšio įpras- 
minanciuose laiko vaizdiniuose. Į juos, žinoma, jis nėra visiškai integruoja- 
mas, bet suardo interpretacines prasmės sampratas, kai jos egzistenciškai 
taikomos gelminiam žmogaus subjektyvumo sluoksniui, kuriame šaknijasi 
identitetas. Šiame lygmenyje (būtent ne visuose interpretacijos lygmenyse!) 
sudūžta prasmės sampratos ir interpretacijos pavyzdžiai. 

Taigi kartu su holokaustu sudūžta žmogaus praktikos, autoreferencijos 
ir bendravimo su kitais laikiškos tvarkos vaizdinys. Šį trikdį sunku ištverti. 

Vis dėlto jis turi tapti istorijos kultūros dalimi, jei tik pastaroji neliks šiapus 
to patirties slenksčio, kurį holokaustas objektyviai nustato atsimenančioje 
praeities patirties grieboje dabarties orientavimui ir ateities projektavimui. 

Liūdesys galėtų būti istorinio įprasminimo būdas, kuris yra adekvatus 
šiai patirčiai ir pačiame savyje sukelia istorinės prasmės lūžį. Liūdesys įtrau- 
kia laikiško nuoseklaus linijiškumo (Gradlinigkeit) netektį į istorinio iden- 
titeto dimensiją, tą savasties šešėlį, kurį meta prarastas tikrumas del savo- 
jo zmonijiskumo (Menschheitlichkeit)”, | to tikrumo, kuris kaip norma- 
tyvinis potencialas pamatuoja mūsų žmogiškąją būtį, pamatus. Išplėštas 
iš istorinio pirmapradžio pasitikėjimo laiko prasme tikrumo, jis yra prak- 
tinis mūsų pamatinio tikėjimo žmogiškosios būties verte patikrinimas 
laiko aplinkybių kontingencija. Prisimintos holokausto beprasmybės aki- 
statoje mes turime vėl iš jų išgauti bei veiksmu ir kančia jose įrėžti tuos 


bruožus, kuriuose mes norime ir galime pamatyti pačius save. 


Versta iš: Rūsen J. Auschwitz — die Symbolik 
der Authentizität // Rosen J. Zerbrechende Zeit: 
über der Sinn der Geschichte. — Köln; Weimar: 
Wien: Böhlau Verlag, 2001, S. 181-215. 


28 Šiuo klausimu norėčiau paprieštarauti taip pat Saului Friedländeriui, kai jis 
užginčijo istorinio įprasminimo keturių tipų panaudojimą holokaustui: The „Final 
Solution“: On the Unease in Historical Interpretation // History and Memory: Studies 
in der Representation of the Past, vol. 1, no. 2, Fall/Winter, 1989, p. 61-73, ypač p.72. 

> Žmonijiškumą (Menschheitlichkeit) aš suprantu kaip tam tikrą esmingą žmo- 
gaus santykį su savimi. Žodis „žmonija“ (Menschheit) yra pernelyg neutralus, „huma- 
niškumas“ (Humanität) — per švelnus ir turi tradicinę prasmę. „Žmonijiškumas“ reiš- 
kia tam tikrą žmonių savęs priskyrimą (Selbstzuschreibung), kiek jie kaip žmonės 
priklauso vieni kitiems. Tai reiškia, kad būti žmogumi yra kažkas ypatinga ir vertinga. 
Plg. Rüsen J. Trauer als historische Kategorie: Überlegungen zur Erinnerung, Gedächtnis, 
Sinn. Authentische und konstruierte Erinnerung. — Frankfurt am Main, 1996, S. 57- 


78, ypač p. 77 ir toliau. 

Kritiški apmąstymai apie 
istorijos etinę dimensiją 


Ko norėtų Shengrenas pasiekti tuo, 

kad jis ragina Žmonės mokytis? 

Mokymosi tikslas vra žmoniškumas. nieko 
daugiau... Žmoniškumas vra dorvbe, 


kurios dėka dangus mumyse dalyvauja. 


Cui Sku. Lun Yu Yu Sbuo! 


I. Atsakomybė kaip iššūkis 
istorijos mokslui 


Atsakoma už tai, kas padaroma arba nepa- 
daroma. Atsakomybe suveda akistaton individus ir antindividualius 
veiksmo subjektus su idėjomis to, ką jie privalo arba privalėjo padaryti 
arba nepadaryti. Kartu atsakomybė taip pat yra žmogaus veikimo ir 
nedarymo supratimo ir interpretacijos požiūris. Kai sakoma, kad kaž- 
kas yra atsakingas už tai, ką jis arba ji daro arba nedaro, tuomet turima 


galvoje instancija, kuriai paliestieji jaučiasi atsakingi arba padaromi at- 


'Quirin, Micael. Kein Weg außerhalb der sechs Klassiker oder doch? Bemerkungen 
zum Verhältnis von gelehrter Tätigkeit und persönlicher Wertpraxis bei Cui Shu 


(1740-1816) // Monumenta Serica, 42 (1994), S. 361-395, cit. 389. 

sakingi. Ši instancija kviečia ir pateisina. Galima kalbėti apie tribunolą, 
dieviškąją išmintį ar savo sąžinę. Modernioje kultūroje pati istorija gali 
vaidinti vienos iš tokių atsakomybės, pateisinimo ir pasmerkimo ins- 
tancijų vaidmenį. Toks autoritetas priverčia kiekvieną, kuris padarė ža- 
la kitam asmeniui, pripažinti savo kalte. Remdamiesi šituo autoritetu 
paliestieji gali reikalauti, kad kaltininkai atlygintų, kompensuotų žalą 
arba būtų nubausti. 

Neatsakingumas yra dvejopas. Objektyviai ši sąvoka apibūdina veiks- 
mo rezultatą, už kurį pats veikiantysis nėra atsakingas (pvz., už savo 
veikimo pasekmes, priklausančias nuo sąlygų, kurių veikiantysis neži- 
nojo ir negalėjo į tai atsižvelgti). Subjektyviai ši sąvoka išreiškia negaty- 
vų veikimo vertinimą: jei asmuo arba grupė įvardijami kaip „atsakingi“, 
tuomet apibūdinamas veikimo moralumas. Veikimas vertinamas mo- 
raliniais kriterijais, kurių jie negerbė arba kuriuos ignoravo. Toliau kal- 
bėdamas apie neatsakingumą, norėčiau daugiausia akcentuoti šį žmo- 
gaus veiklos negatyvų arba „tamsųjį“ aspektą. 

Kai kalbama apie istorikų atsakomybę“, turima galvoje, kad jų dar- 
bas yra lyginamas su tam tikromis vertybėmis bei normomis ir remian- 
tis jomis vertinamas. Atsakomybė istorinį darbą paveda pateisinimo ins- 
tancijai, kuri susideda iš normų ir vertybių. Šis lyginimas ir vertinimas 
turi tikti ir tiems, kuriems istorinis darbas adresuojamas (darant prielai- 
dą, kad sprendimo instancija šių adresatų yra autorizuota). 

Apie kokias vertybes ir normas kalbama? Kam istorikas yra atsakin- 
gas ir už ką? Koks šių vertybių ir normų poveikis istorijos tyrinėjimo 
darbe? Šie klausimai apima ištisą istorinio mąstymo sritį ir negali būti 
atskiriami nuo supratimo, ką istorikai daro istorijos kultūros baruose. 
Jie paaštrėja, jeigu taikomi istorijai kaip mokslui. Šiuo atveju kalbama 
apie objektyvumą? ir elgesį su vertybėmis, o tai yra būdinga moksli- 
niam istoriniam mąstymui. Ar metodinėse tyrinėjimo taisyklėse, kurios 


garantuoja objektyvumą, įrašyta atsakomybė? Gal įsipareigojimas šioms 

taisyklėms ir objektyvumo idealui reiškia kitą atsakomybę, kaip jau bu- 
vo minėta? O gal jis leidžia neatsakingumą? 

Istorinis objektyvumas gali būti aprašomas kaip tam tikra tiesos rū- 
šis, pasiekiama vykstant pažinimo metodiniams procesams, kurie re- 
miasi praeities patirtimi“. O istorinė atsakomybė gali būti aprašoma 
kaip kita tiesos rūšis, pasiekiama diskursyvinėmis procedūromis, kurio- 
mis istorinis žinojimas atlieka savo kultūrines funkcijas socialiniame 
gyvenime. Pirmąją tiesą būtų galima vadinti teorine, o antrąją — prakti- 
ne. Atsakomybės problemą mokslo požiūriu galima taip patikslinti: ar 
šios tiesos prieštarauja viena kitai, ar jos viena kitą patvirtina ir papildo? 
Jei daroma prielaida, kad prieštarauja, tada istorijos mokslinį pobūdį 
reikia suprasti kaip institucionalizuotą istorinio mąstymo neatsakingu- 
mą. Jei remiamasi savitarpiu patvirtinimu arba papildymu, tuomet me- 
todinės tyrinėjimo taisyklės, kurios istoriką įpareigoja būti tikrai neut- 
raliam bendraujant su praeities patirtimi, tampa abejotinos. 

Kad susidorotume su šiomis nepatogiomis alternatyvomis, norėčiau 
skirti tris istorinės atsakomybės laiko dimensijas (2). Viena iš jų reika- 
lauja detalesniy apmąstymų, nes ji apima keblią istorinės atsakomybės 
praeičiai problemą (3). Ši problema kelia bendresnius klausimus apie kartų 


ryšį istoriniame mąstyme (4). Kokią vietą šiuo atveju užima metodinis 


" Bėdarida, Fancoise (Ed.). The Social Responsibility of the Historian. — Oxford, 
1995. 

` Plg. taip pat: Rüsen J. Narativität und Objektivität // Rüsen J. Geschichte im 
Kulturprozeff (6 past.), toliau Lorenz, Chris. Konstruktion der Vergangenheit: Eine 
Einführung in die Geschichtstheorie (Beiträge zur Geschichtskultur, Bd. 13). — Köln, 
1997; Appleby, Joyce; Hunt, Lynn; Jacob, Margaret. Teiling the Truth about History. - 
New York, 1994. 

* Plg. Rüsen J. Historische Vernunft: Grundzüge einer Historik I: Die Grundlagen 
der Geschichtswissenschaft. -Göttingen, 1983, S. 85 ir toliau. 

objektyvumo principas? (5) Ar šis principas priklauso atsakomybės sri- 
čiai, ar jis istoriko darbą nukelia anapus atsakomybės? Pastaruoju atve- 
ju istorikai prarastų etinį įsipareigojimą tokiam istorinio žinojimo sta- 
tusui, kai tas statusas nustatomas vien teoriniais tiesos kriterijais. Pabai- 
goje aš norėčiau aptarti galimybę tarpininkauti tarp teorinės ir praktinės 
tiesos, kad prisidėčiau prie geresnio istoriko darbo supratimo, kuris 
nutiestų tiltą tarp atsakomybės už praktinį gyvenimo orientavimą istori- 


niu atsiminimu ir solidaus istorinio žinojimo vertybinio neutralumo (6). 


2. Istorinės atsakomybės 
laiko bruožai 


Atsakomybė istorikų darbe yra susijusi su 
laiku trimis atžvilgiais: 

a) Pirmasis yra akivaizdus: istorikai ir istorikės yra atsakingi savo 
amžininkams už specifiškai vertybiškų orientavimo poreikių patenkini- 
mą. Tai yra praeities sudabartinimo poreikiai. Istorijos priedermė yra 
kolektyvinė atmintis, už jos tvarką ir kryptis istorija atsako tų poreikių 
nulemtu pažinimu bei reprezentacija. 

b) Antrasis laiko santykis praplečia atsakomybę už dabartį: istorikai 
yra atsakingi už ateitį, nes ši yra praeities sudabartinimo reikalas. Nėra 
jokio istorinio mąstymo be daugiau ar mažiau paslėptos laiko pasikeiti- 
mo perspektyvos, kuri nukreipia į ateitį ir kaip kultūrinis faktorius yra 
veiksminga atsižvelgiant į ketinimus orientuoti žmogaus veiklą. 

c) Trečiasis laiko santykis susijęs su praeitimi. Istorikai atsako už pra- 
eities paveldo perėmimą. Jie turi teisingai elgtis su praeities žmonėmis ir 
susidoroti su nusikaltimais ir siaubais, kurie šiam paveldui priklauso. Tai 
ir yra atsakomybė, kuriai šiandien ne tik istorijos teorija, bet ir atsimini- 


mo politika istorijos kultūros srityje skiria didžiausią dėmesį. 

a. Atsakomybė už dabartį 


Kad istorikai yra atsakingi už tai, kaip įgy- 
vendinami istorinio atsiminimo praktiniai tikslai, yra akivaizdu: istori- 
ja yra integrali kultūrinio gyvenimo orientavimo dalis, ir tie, kurie ją 
tyrinėja, yra (drauge) atsakingi už šį orientavimą. Istorija suteikia kon- 
tingentiško laiko kaitos patirčiai reikšmę, kuri jos paliestiesiems leidžia 
susidoroti su šia kaita jų praktiniame gyvenime. Istorinis atsiminimas 
turi prisidėti prie dabartinės gyvenimo tvarkos įvertinimo ir pripažini- 
mo (tai yra ir paprasta, ir neišvengiama priežastis, kodėl modernios vals- 
tybės istorijos mokslą padarė mokyklinio curriculum dalimi). Be istori- 
nės sąmonės nėra jokios kompetentingos narystės socialiniame ir politi- 
niame gyvenime. Socialinė ir politinė kompetencija per istoriją apima 
gebėjimą dalyvauti ir perimti kolektyvinį identitetą. Tam priklauso ge- 
bėjimas prie jo aktyviai prisidėti ir kartu lokalizuoti jame savo asmeninį 
identitetą. Istorija yra atsakinga už identitetą, t. y. už harmoningą san- 
tykį tarp praeities patirties ir ateities lūkesčių, kuriuos individai ir gru- 
pės turi savo pačių ir kitų atžvilgiu. Ji turi patvirtinti savęs vertinimo, 
skirtumo ir distancijos kitų atžvilgiu asmeninės ir socialinės perspekty- 
vos požiūriu vertybes arba — tam tikrais identiteto krizės atvejais — jas 
kritikuoti arba netgi paneigti bei pakeisti. Šitai vyksta pasitelkus praei- 
ties patirtį. 

Pavyzdžiui, XIX a. nacionalinė istoriografija istorikų atsakomybės 
dėka pajungiama stipriam nacionaliniam identitetui?. Ši istoriografija 
naujam ir kai kuriais atvejais netgi revoliuciniam kolektyviniam identi- 


tetui, kuris buvo vadinamas „nacija“, leido įsišaknyti istorinės kaitos 


* Plg. Schöttler, Peter (Ed.). Geschichtsschreibung als Legitimationswissenschaft: 
1918-1945. - Frankfurt am Main, 1997. 

varomųjų jėgų branduolyje. Heinrichas von Sybelis, Ranke's mokinys 
ir žymiausias vokiečių istorizmo prūsiškosios mokyklos atstovas, šį įsi- 
pareigojimą tautiškumui taip nusakė savo inauguracinėje paskaitoje 
„Apie naujosios vokiečių istoriografijos būklę“ (1856): „Buvo istorikų, 
atstovaujančių visoms partijoms, bet daugiau nebuvo jokių objektyvių, 
nepartinių ir nepretenzingų istorikų. Labai akivaizdi pažanga! Juk aiš- 
ku, kad tikras istorikas negali subręsti be dorovinio įsitikinimo ir, aiš- 
ku, kad nėra jokio tikro įsitikinimo be tam tikro požiūrio religijos, po- 
litikos, tautiškumo klausimais, kurie jaudina pasaulį...““ 

Šiandien daugelis istorikų jaučiasi atsakingi už nacionalinio identi- 
teto išlaisvinimą nuo jo tradicinių vienodumo ir agresyvumo (į vidų ir 
išorę) varžtų dėl atviresnio santykio su kultūrine skirtybe postnaciona- 
linėje politinėje sistemoje. Tai tinka ir platesnei kultūrinio identiteto 
dimensijai: žmonijos ideologinė identifikacija su modernios vakarietiš- 
kos kultūros bruožais vakarietiškuose naujųjų amžių „dominuojančiuose 
naratyvuose““ tapo radikalios postmodernios kritikos, paskatinusios iš 
naujo susidomėti kultūriniais skirtumais bei atskirybėmis, objektu. Ši 
kritika remiasi istorikų atsakomybe už kultūrinio identiteto formavi- 
mosi procesus. Skirtumo savitarpio pripažinimo principą ji iškėlė į tą 
vietą, kurioje žmonijos universalumas tradiciškai įgaudavo uniformi- 
nius Vakarų bruožus. 

Istorinė atsakomybė turi ir negatyvų aspektą: jei istorikai ignoruoja 
arba atmeta savo meto orientavimo poreikius praktinio gyvenimo ir iden- 
titeto susiformavimo procesų laiko dimensijos atžvilgiu, tuomet galima 
kalbėti apie neatsakingumg. Yra neatsakinga, jei istorikai ignoruoja arba 
nukrypsta nuo vertybių sistemos, kuria remiamasi sprendžiant dabarties 
orientavimo problemas, arba jeigu jie vienpusiškai pritaiko ją praeities 
patirčiai. Kita vertus, yra taip pat neatsakinga, jei istorikai ignoruoja, ne- 
pastebi ar slepia patyrimo ir vertybių istorinio atsiminimo santykių dvy- 


lypumus ir prieštaravimus. Siam nukrypimui būdingas ypatingas neatsa- 

kingumas, kuris nusipelno didesnio dėmesio, nes naujaisiais amžiais jis 
tapo svarbus teorinių istorijos debatų požiūriu. 

Istorinis mąstymas yra drauge atsakingas (mit-verantwortlich) už savo 
adresatų gebėjimą veikti atitinkamai su istorine patirtimi patvarioje savęs 
supratimo referencinėje sistemoje. Todėl jis turi palengvinti praeities naš- 
tą del laisvos ateities perspektyvos. Istorinis atsiminimas yra iš esmės labai 
selektyvus ir taip pat veiksmingas kaip užmaršties atliktis*. Tai tinka taip 
pat profesionalių istorikų ir istorikių darbui. Jie reprezentuoja praeitį taip, 
kad ji tampa (arba lieka) reikšminga dabarčiai ir yra kultūrinio gyvenimo 
orientavimo integrali dalis. Kartu praeitis iš dalies paliekama užmarščiai, 
būtent tada, kai ji nepraeina pro reikšmės filtrą. 

Plėtodamas ir naudodamas šį filtrą, kurį sudaro faktiškos sąlygos ir 
sudėtingas normatyvinių vertinimų ryšys, istorikas gali patekti į neatsa- 
kingumo spąstus. Šie spąstai visada yra atviri, kai kalbama apie priešta- 
ringą praeities patirtį, kuri yra svarbi dabarčiai. Tai yra toks atvejis, kai 
istorinė patirtis kliudo arba visiškai prieštarauja vertybių sistemai, kuri 
yra veiksminga istorinio pažinimo socialiniame kontekste. Skausmin- 
gos patirtys, kurios negali arba neturi būti įvaldytos, paprastai būna 
nuslopinamos. Savo nuslopinta forma jos išlieka veiksmingos, bet kar- 
tu nėra prieinamos samoningam apdorojimui. Tai yra istorinės atsako- 


mybės priešingybė, leidžianti ir įgalinanti vieną iš tokių išstūmimų 


6 Sybel, Heinrich von. Über den Stand der neueren deutschen Geschichts- 
schreibung // Sybel H. Kleine historische Schriften. — 3. Aufl. — Stuttgart, 1880, S. 343- 
359, cit. 354. 

"As naudojuosi Lyotard’o formuluote. Turimi galvoje aiškinimai, kuriais kultūra 
tariasi dėl savo savotiškumo ir savo skirtumo nuo kitų (Lyotard, Jean-Frangois. Das 
Postmoderne Wissen: Ein Bericht. - Graz, 1986). 

° Plg. taip pat: Smith, Gary; Emrich, Hinderk M. (Eds.). Vom Nutzen des 
Vergessens. — Berlin, 1996. 

(Verdrängung) arba visiškai jį paremianti ir aktyviai vykdanti. Šiuo at- 
veju istorikų darbas kliudo artikuliuotam bendravimui su istorine pa- 
tirtimi, kuri yra veiksminga jų dabarties gyvenamajame pasaulyje. 

Vadinasi, istorikų atsakomybei priklauso ne tik padaryti regimus tuos 
paslėptus praeities bruožus, kurie atitinka jų amžininkų savęs įvertinimą, 
bet ir ištraukti į sąmonės šviesą tuos veiksmingus šitokio savęs vertinimo 
trikdžius, kurie glūdi negatyviose ir išstumtose istorinėse patirtyse“. Isto- 
rinė atsakomybė apima tokių trikdžių atskleidimo ir — jei įmanoma — 
sunaikinimo pareigą išlaikant gyvenimo formų ir identitetų sampratos 
laikišką darną. Metaforine prasme galima kalbėti apie gydančią arba tera- 
peutinę istorijos funkciją, už kurią yra atsakingi istorikai. 


b. Atsakomybė už ateitį 


Antras istorinės atsakomybės laiko santykis su- 
sijęs su ateitimi. Bet koks istorinis orientavimas tiesiogiai ar netiesiogiai 
apima dabartinių veiksmų ateities perspektyvą”. Šis ateities įtraukimas į 
praeities reprezentaciją gali vykti skirtingai, pvz., kaip tradicijos trukmė, 
kaip atgyvenusiy gyvenimo formų kritika, kaip raidos prailginimas arba 
kaip eschatologine alternaryva ligšiolybei. Šiandien įsigali supratimas, kad 
dabarties veikėjai yra atsakingi už savo palikuonių būsimas gyvenimo są- 
lygas. Šis dėmesys stiprėja dėl grėsmingų aplinkos problemų: nenutrūks- 
tantis šiuolaikinis industrinis ir vis didėjantis gamtos išnaudojimas neiš- 
vengiamai sujauks gamtines žmogaus gyvenimo sąlygas. 

Atsakomybė už gamtos išsaugojimą būsimoms kartoms veikia ir 
istorinį mąstymą, kuris iki šiol buvo dar nepakankamai aptartas. At- 
eitis yra svarbus ir provokuojantis bendravimo su praeitimi aspektas, 
kuriuo reikia rūpintis, kad būtų susidorota su šiuolaikinio gyvenimo 


problemomis. 

Istorinė atsakomybė už žmogaus gyvenimo ateities perspektyvą yra 
nustatoma remiantis vertybine vilčių ir baimių sistema. Įsipareigojimas 
šioms vertybėms leidžia istoriniam mąstymui savo praktine funkcija at- 
skleisti veikimo galimybes, kurios išplaukia iš dabartinio gyvenimo sąly- 
gomis susigulėjusios praeities. Vis dėlto šis gebėjimas atverti ateities per- 
spektyvas gali nepasisekti, jei istorinis mąstymas savo istorinės patirties 
interpretacija pavėluos tematizuoti žmogiško veikimo spontaniškumą, t. 
y. pataikyti į tą mentalinį tašką, kur veiksmus išjudina jų intencionalios 
priežastys. Šiuo atveju bet koks elementas veiksmingo etinio įsipareigoji- 
mo būtų pašalintas iš istoriškai pagrįstos ateities perspektyvos. 

Šis neatsakingumas pasitaiko tada, kai istorikai praeitį pristato kaip 
uždarą ateities predestinaciją, todėl ateitis atrodo tik kaip neišvengiama 
pasekmė arba besąlyginė praeityje iš anksto nustatytų arba dabartiniuo- 
se veiksmo ryšiuose atsirandančių sąlygų ekstrapoliacija. Tuomet nėra 
jokio pagrindo etiniam įsipareigojimui. Tokiu atveju didžioji žmogaus 
veikimo potencialo dalis būtų pašalinta iš istorinio orientavimo. Istori- 
ja veikėjus tik paskatintų realizuoti nulemtą jos eigą. Tokio neatsakin- 
gumo pavyzdys yra ta istorinės raidos samprata, kuri projektuojama 
pagal analogiją su gamtos dėsniais (kaip, pvz., marksizme). Šiuo atveju 
praeitis ir dabartis sulydoma į nepertraukiamą laiko grandinę, kurioje 
nelieka vietos jokioms vertybiskoms transformacijoms arba kritiškiems 
nulemtos raidos atmetimams. 

Toks neatsakingas ateities kaip praeities būtinos pasekmės vaizdinys 


žmogaus veikimui suteikia įsitikinimą, kad panašiai kaip gamtą galima 


" Apie šį negatyvumą plg. šioje rinktinėje spausdinamą J. Rūseno straipsnį „Krizė, 
trauma, identitetas“, p. 310-345. 

"Die Rūsen J. Die Zukunft der Vergangenheit // Rūsen J. Zerbrechende Zeit 
(14 past.), S. 131-144. 

įvaldyti technologiškai, taip istoriją galima įvaldyti istorine įžvalga. Šis 
įsitikinimas gali išplėsti veikėjų savigarbą iki visagalybės fantazijos: jie gali 
įsivaizduoti galį valdyti istorijos eigą, remdamiesi istorinės raidos visa ap- 
repiančiu dėsniu. Kartu toks istorinis orientavimas silpnina veikėjų iden- 
titetą, atimdamas iš jų laisvę neigti arba transcenduoti tuos apribojimus, 


kuriuos praeitis įtraukė į atviras būsimo gyvenimo galimybes. 


c. Atsakomybė už praeitį 


Trečias istorinės atsakomybės laiko santykis 
susijęs su pačia praeitimi. Jis sujungia istorinės interpretacijos vertybių 
sistemą su interpretuotų žmonių ir jų atliktų ir neatliktų veiksmų pra- 
eityje vertybių sistema. Šis teiginys iš pirmo žvilgsnio atrodo stebinantis 
ir neįprastas, nes praeitis yra praėjusi, o jos sudabartinimas dabarties 
gyvenimo orientavimo tikslais yra šio orientavimo aktualios sistemos 
reikalas. 

Priešingai tam, aš norėčiau pabrėžti, kad ši dabarties vertybių siste- 
ma vidujai siejasi su vertybėmis ir normomis, kurios buvo paveikios 
žmonių veiksmuose ir susilaikymuose nuo veiksmų praeityje. Šis santy- 
kis svarbus istorikų atsakomybei, nes tai yra integrali tos instancijos, 
kuriai jie privalo jaustis atsakingi ir kuri pateisina jų darbą, dalis. 

Paprastas pavyzdys iš kasdienio istorinio mąstymo srities yra tas žmo- 
nių jaučiamas pasididžiavimas praeities laimėjimais, kuriuos pasiekė jų 
protėviai. Jie galvoja apie šiuos laimėjimus taip, tarsi jie patys būtų juos 
pasiekę. Kitas pavyzdys yra įvairios tradicijos puoselėjimo procedūros!!. 
Šiuo atveju praeities vertybių sistema, kuria yra (dar) pagrįstos dabarti- 
nės gyvenimo formos, kaip ir anksčiau pripažįstama galiojančia. Ji ga- 
lioja, kaip ir visada galiojo. Praeitis čia susisiekia su dabarties vertybių 
sistema, ir tie, kurie gyvena pagal šią vertybių sistemą, jaučiasi atsakingi 


426 V. Istorijos etika 


už praeitį, kuri yra gyva dabartyje. Be šios atsakomybės ir ją atitinkan- 
čios tradicijos priežiūros veiklos dingtų tradicijos orientacine galia. Dau- 
guma istorikų savo darbu yra įsipareigoję tokiai priežiūrai mažų ma- 
žiausiai tiek, kiek jie kuria tas žinias, kurios yra bendrojo lavinimo mo- 
kyklų knygų neatskiriama sudedamoji dalis. 

Ypač būdinga šio įsipareigojimo praeičiai ir atsakomybės už ją for- 
ma yra protėvių kultas archajinėse visuomenėse. Kiekvienas įsipareigo- 
jimas ištakoms (koks jis gali pasitaikyti daugelyje bendruomenės for- 
mų) implikuoja normatyvinį santykį su praeitimi, kuri išlaikoma isto- 
riškai dabartiška. Čia ne dabarties vertybių sistema suteikia praeičiai 
gyvo gyvenimo bruožus, bet puoselėjama praeities vertybių sistema su- 
teikia dabartinės gyvenimo tvarkos bruožams vitališkumo ir įsitikinimo 
jegą. (Tai, žinoma, nereiškia, kad tradicinės istorikų atsakomybės ver- 
tybės nepatiria jokių pasikeitimų, už kuriuos savo ruožtu esame atsa- 
kingi dabarčiai ir ateičiai.) 

Paprastai istorikų atsakomybė už praeitį taikėsi į praeities laimėji- 
mus, kurie tapo dabartinės gyvenimo tvarkos integrali sudedamoji 
dalis, pvz., žmogaus ir piliečio teisių deklaracijos Amerikos ir Prancū- 
zijos revoliucijų metu. Tuomet atsakomybė įgyvendinama teigimu. 
Bet yra ir kita atsakomybės galimybė: kritika, kaltė ir gėda kaip teigi- 
mo priešingybė. Šiuo atveju istorikai jaučiasi atsakingi už praeities 
veiksmus, kurių vertybių sistema neigia ir trikdo gyvenimo tvarką, 
kuriai jie priklauso. Dėl to, kad istorinis mąstymas nuolatos veikia, 


formuodamas asmeninį ir kolektyvinį identitetą, kuris išsiskiria savo 


n Plg. taip pat: Assmann, Aleida. Zeit und Tradition: Kulturelle Strategien der 
Dauer. - Köln, 1999. (Skirtingai nuo sudėtingos Assmann argumentacijos, aš čia 
panaikinu vertybinę praeitį ir dabartį jungiančią liniją, būtent tą, kuri iš Tada nurodo 
į Šiandien, ir aš ją dirbtinai izoliuoju nuo visų priešinių santykių.) 

stabilumu laiko pokyčių upėje, ir ši tarsi „negatyvi“ atsakomybė sun- 
kiai pastebima, ji dažnai ignoruojama paveikioje istorijos kultūroje. 
Ber mažų mažiausiai naujesniais laikais šios atsakomybės už praeitį 
tamsiuose ir slegiančiuose bruožuose galima pastebėti augančią reikš- 
mę. Tai yra tas pranašumas, kurį aukos statusas savo istoriniu identi- 
tetu įgijo politinėje kovoje dėl valdžios ir pripažinimo'“. Kitas pavyz- 
dys yra didėjanti politiškai oficialių atsiprašymų už nusikaltimus arba 
piktadarybes, kuriuos sava tauta arba nacija praeityje padarė kitai tau- 
tai, reikšmė. Tokie atsiprašymai tuo tarpu tapo simbolinė išorės ir 
vidaus politikos dalis, ir jų nebuvimą (pvz., Čekijoje) kita pusė laiko 
mažu politiniu skandalu. 

Kokia istorinės atsakomybės rūšis čia yra regima? Kaip įmanoma 
už ką nors praeityje būti atsakingiems ir jaustis atsakingiems, kas ne- 
padaryta tų, kurie už tai yra atsakingi ir pasirengę šią atsakomybę 
prisiimti? 

Šie klausimai tampa istorinio mąstymo etinės dimensijos centru. Jis 
turi būti tiksliau nagrinejamas'’, nes ši atsakomybė už praeitį aiškiai 
prieštarauja plačiai tarp intelektualų (tarp jų ir daugybės istorijos teore- 
tikų) paplitusiai nuomonei, kad istorija yra „išradimas“ arba „konstruk- 
cija“, t. y. yra vien tik vėlesnis prasmės ir reikšmės priskyrimas praeičiai, 
kuri pati savyje neturi nieko, kas savaime atsiskleisty istorikams. Šiuo 
požiūriu iš pačios praeities nekyla jokių etinių pretenzijų, į kurias vertė- 
tų atsiliepti. Juk kaip galima tapti atsakingam už ką nors, ko pats nepa- 
darei, nekalbant jau apie tai, kad net neketinai daryti? 

Panašiai turi būti žiūrima ir į neatsakingumą ryšium su praeitimi. 
Jei praeities pranešimas, kuris šiandien yra skirtas tiems žmonėms, su 
kuriais ji yra objektyviai susijusi, nesuranda savo adresato, tuomet gali- 
ma kalbėti apie istorinį neatsakingumą. Tuomet istorikų konstitutyvus 
įsipareigojimas, liečiantis jų santykį su normatyvine praėjusio veiksmo, 


susilaikymo nuo veiksmo ir kančios dimensija, yra nesuvokiamas. 

Toks neatsakingumas gali pasireikšti dviem skirtingais būdais: 
arba praeitis traktuojama kaip neišvengiamas lemties kauzalumas ne 
tik tiems, kurie jo yra sąlygoti, bet ir tiems, kurie jame gyveno; arba 
praeitis traktuojama kaip kažkas savaime beprasmiško ir bereikšmio 
jos vertinimui, kurį istorikai vėliau ryšium su praeitimi jtrauks į žai- 
dimą. Abiem atvejais išnyksta bet kokia praeities etinė kvalifikacija 
ar moralumas kaip istorinės atsakomybės instancija ir virsta arba 
grynu priežastiniu santykiu, arba bereikšmiu faktų kaupimu. Tuo- 
met kiekvienas atsakingas vertinimas yra ne kas kita, kaip istorikų 
atliekama prasmės ir reikšmės retrojekcija į praeities patirtį. Praeitis 
kaip tokia tuomet yra tik vis dar sudaiktintas arba užšaldytas fak- 
tiškumas. Visa jo reikšmė dabartinio veikimo orientavimui ir iden- 
titeto susiformavimui yra tik dabarties priedas prie praeities fakti- 
nių medžiagų. 

Istorinis neatsakingumas šiuo atveju reiškia, kad istorinė reprezen- 
tacija atima iš praeities žmonių jų pasirinkimo galimybes ir laisvę. Ver- 
tybiškai apibreztuose istorinio įprasminimo procesuose tuomet visiškai 
paneigiamas tikras faktas, kad jie patys kultūriškai remiasi į prasmės ir 
reikšmės pamatą, kurį jiems padėjo žmonių veiksmai ir susilaikymai 
nuo veiksmų ir kančios praeityje. 

Šis neatsakingumas gali būti įveiktas tik tada, jeigu istorikai praei- 
čiai sugrąžins veikimo ir kontingentiškumo galimybes tenai, kur jie pri- 
klauso nuo dabarties gyvenimo aplinkybių, kuriomis vyksta atsakomy- 


bės kriterijais besivadovaujanti veikla. 


"* Plg. Novick, Peter. Nach dem Holocaust: Der Umgang mit dem Massenmord. - 
Stuttgart, 2001. 

"Die. visų pirma Burkhardo Liebscho darbus: Geschichte als Antwort und Ver- 
sprechen. - München, 1999; Geschichte im Zeichen des Abschieds. - München, 1996. 

3. Laikiškas intersub- 
jektyvumas kaip istorinės 
atsakomybės pamatas 


Istorikai nėra atsakingi už tai, kas praeityje 
įvyko, ta prasme, tarsi jie patys būtų tiesiogiai dalyvavę. Jie atsako už 
šio vyksmo interpretaciją kaip būtiną sąlygą, kad jis būtų veiksmingas 
dabarties gyvenimo praktikos kultūrinei orientacijai. Interpretuodami 
šį vyksmą, jie naudoja istorinės prasmės kriterijus, kurie apima savyje 
vertybes ir normas. Šios vertybės ir normos sudaro jų atsakomybę. 

Istorinė atsakomybė už praeitį reiškia, kad šios istorikų panaudotos 
normos ir vertybės yra pačios praeities dalis, kurią jomis vadovauda- 
miesi jie interpretuoja. Šiuo požiūriu praeitis yra moralinė išankstinė 
dabartinės veiklos ketinimų apspręstis. Kalbama apie etinį palikimą, 
kuris visada yra būdingas dabartinio gyvenimo kultūrinei orientacijai. 
Istorikai turi remtis šia išankstine moraline apsprestimi, kad atsižvelgtų 
į jų pačių ir jų pasaulio kultūrinę konstituciją. 

Šiuo požiūriu praeitis ne tik faktiškai-kauzaliai, bet ir, taip sakant, 
moraliai-kauzaliai determinuoja istorikų nūdieniškumą — žinoma, nieka- 
da visiškai’. Jei tai tiesa, tuomet istorikai turi savo mąstymą pakelti iki 
tokio normatyvinio lygio, kad praeitis ir dabartis tapty amžininkėmis. 
Taip pat ir negatyvių vertybių atveju istorikai turi „teisti tuos praeities 
nusižengimus (dvejopa nusižengimo pasmerkimo ir teisingumo atkūri- 
mo prasme), kurie priklauso jų laiko normatyviniam palikimui. 

Yra įvairių galimybių susidoroti su šia atsakomybe už praeitį: a) tei- 
singai elgtis su mirusiaisiais; b) vėlesnėms kartoms priimant normatyvi- 
nį palikimą — ankstesnių kartų laimėjimus ir nusikaltimus, ir c) pada- 
rant save pačius žmonių lūkesčių ir būgštavimų praeityje adresatais. Pas- 
tarąją galimybę suvokė Walteris Benjaminas sakydamas: „Mes buvome 
laukiami“'5. Čia dabartis turi atsakyti už praeitį. 

Visos trys galimybės priklauso nuo pamatinio santykio tarp praei- 
ties ir dabarties žmonių, nuo ryšio, kuris veikia ten, kur normatyviniai 
įsipareigojimai lemia veiksmus ir taip susidaro asmeninis ir socialinis 
identitetas. 

a) Klausimas, ar ir kaip teisingai elgiamasi su mirusiaisiais, disku- 
tuojamas tuomet, jei rimtai priimama istorizmo nuostata, jog žmones 
praeityje galima įvertinti tik pagal vertybinę sistemą, kurios jie laikėsi 
kaip privalomos. Šiuo požiūriu yra aišku, kad, nepaisant praeities žmo- 
nių pasaulio sampratos ir savivokos, istoriškas to, ką jie nuveikė ir kas 
su jais atsitiko, vertinimas yra traktuojamas kaip neistoriškas. Bet šiam 
istorizmui gresia vertybių reliatyvizmo pavojus. Ar galima, pvz., nacių 
laikų nusikaltimus istoriškai įvertinti tik atsižvelgiant į piktadarių ideo- 
logiją? Žinoma, ne. Tarp praeities ir dabarties normatyvinių horizontų 
ir vertybių sistemų turi egzistuoti tai, kas abi vieną per kitą perteikia. 
Teisingumas mirusiesiems įmanomas tada, kai į jų vertybių sistemą at- 
sižvelgiama lygiai taip pat, kaip ir į paties istoriko vertybių sistemą, — 
būtent esant jų vidiniam gyvam sąryšiui. 

Pati istorija kaip laikiškas praeities vystymasis į dabartį yra šis sąry- 


šis. Ji suvienija skirtingus veikėjus į temporalinį intersubjektyvumą (arba 


Plg. taip pat: Wingert, Lutz. Haben wir moralische Verpflichtungen gegenüber 
früheren Generationen? Moralischer Universalismus und erinnerende Solidarität // 
Babylon, 9 (1991), S. 78-94. Autorius argumentuoja remdamasis moraliniu uni- 
versalizmu. Įsipareigojimai, kuriems jis pritaria, remiasi moraliniu normų universa- 
lumu, ir šis universalumas apima tai, kas anksčiau, ir tai, kas vėliau. Šio laiko santy- 
kio specifiškai istorinis pobūdis, deja, nublanksta, nors iš jo tiesiogiai atsispindi 
intergeneracinis ryšys, kuris abejotinam moraliniam įsipareigojimui suteikia kultū- 
rinę orientavimo galią. 

5 Benjamin, Walter. Über den Begriff der Geschichte // Gesammelte Schriften. - 
Frankfurt am Main, 1991, Bd. 1., S. 691-704; cit. 694. 

laikiškai apimantį subjektyvumą), kuris dvi vertybių sistemas sujungia į 
normatyvine ir būtiną vienybę laiko kaitoje. 

Šio laikiško sujungimo ir jo normatyvinės koherencijos paprastas 
pavyzdys yra posakis: „Niekada vėl!“, kuris savo istoriniu jo vertinimu 
holokausto praeitį susieja su dabartimi'“. Šio sprendimo laikiška truk- 
mė glūdi žodyje „vel“. 

Žinoma, laikiškame intersubjektyvume vertybių sistemų santykiai 
yra daug sudėtingesni. Iš jų paminėtini: 

— tos pačios vertybių sistemos galiojimo kontinualumas, 

— visuotinių principų antlaikiškas galiojimas, 

— vertybių genetinis pasikeitimas, pavyzdžiui, jų universalizavimo 
arba individualizavimo procesas! 

Teisingumas mirusiesiems remiasi dviem vertybių sistemomis, ku- 
rių viena reikalauja, kad teisingumas būtų įvykdytas, o kita — jį įvykdo. 
Abi sistemos susilieja į laikišką visumą, kuri funkcionuoja kaip atsako- 
mybės ir sprendimo priėmimo instancija. 

b) Praeities palikimo prisiėmimas nėra jokia problema tol, kol toks 
perėmimas apsimoka savai gyvenimo tvarkai. Tuos, kurie tokį palikimą 
sukūrė, galima lengvai integruoti į laiką apimanų „Mes“. Jei praeities 
rezultatai priklauso pačių istorikų gyvenimo tvarkai, jie tuos rezultatus 
sukėlusių veiksmų moralinę kokybę priskiria sau. Palikuonių savastis 
susilydo su savo pirmtakų savastimi į istorinio identiteto laikišką sub- 
jektyvumą. Toks priskyrimas daug sunkesnis, jei palikimas yra krimi- 
nalinio pobūdžio. Vis dėlto tokiu arveju vartojamas apibūdinimas „is- 
torinė atsakomybė“ dažnai papildomas „gėdos“ apibüdinimu. 

Pavyzdys gali būti vokiečiai dėl holokausto!*. Kartos po 1945 m. 
negali būti atsakingos už savo tėvų ir senelių piktadarybes, bet vis 
dėlto šių nekaltų kartų jautrūs nariai turi neaiškų atsakomybės ir kal- 
tės jausmą. To jausmo sąlyga yra atsakomybės perdavimas iš kartos į 


kartą, kuris skirtingas atsakomybės už ankstesnes ir vėlesnes kartas 

instancijas susieja į bendrą subjektyvumą - priešingai kaltės ir nekal- 
tės atskyrimui. 

c) Benjamino žodžiai, kad mes buvome laukiami, yra to paties 
medalio kita pusė. Jei perimamas etinis praeities palikimas, koks jis 
yra įaugęs į dabartinę gyvenimo tvarką — ar kaip praturtinimas, ar 
kaip našta, — tuomet gyvenamas mirusiųjų gyvenimas. Konkrečiai tai 
reiškia, kad reikia dalytis jų kalte, kad judama per jų viltis ir būgštavi- 
mus ir stovima ant pagrindo, kurį jie padėjo savo elgesiu, susilaikymu 
nuo veikimo ir kentėjimu. Šis perkėlimas vyksta ne tiesiogiai, jam tar- 
pininkaujama, jis pertraukiamas, bet jam daroma įtaka, jį pakeičia 
įvykiai, kurie vyksta laike tarp jų. 

Manymas, kad mūsų istorinė atsakomybė reikalauja priskirti savo 
gyvenimo orientavimui praėjusių kartų viltis ir būgštavimus, pasieki- 
mus ir nusižengimus, gali būti radikalizuotas iki idėjos, kad ateitis gali 
išgelbėti praeitį. Tai skamba keistai, bet vis dėlto ši atsakomybės idėja ir 
šis atsakomybės būdas gali būti pagrindžiamas teoriniais pažinimo ar- 
gumentais. Kas praeityje, Ranke's žodžiais tariant, „tikrai buvo“, pri- 
klauso iš dalies nuo praeities interpretacijos, ir vėlesnių laikų požiūriu 
dalykai — mažų mažiausia tai, kas „tikrai“ juose yra, — atrodo kitaip, nei 
tiems, kurie su jais gyveno. „Kaip iš tikrųjų buvo“, yra ne faktų repro- 


dukcijos, bet interpretacijos reikalas. Į jų interpretaciją įeina žinojimas 


“Plg. Adorno, Theodor W. Erziehung nach Ausschwirz // Adorno Th. W. Stich- 
worte: Kritische Modelle 2. - Frankfurt am Main, 1969, S. 85-101, cit. S. 85, Adorno 
Th. W. Erziehung zur Mündigkeit. — Frankfurt am Main, 1971, S. 88. 

l Plg. Rüsen, Jörn. Pasakojamosios galios raida, mokantis istorijos: moralinės 
sąmonės ontogenezės hipotezė / vert. V. Poviliūnienė // Istorinė sąmone ir istorijos 
didaktika / sud. A. Poviliūnas. — Vilnius: Solertija, 1997, p. 28-47. 

' Plg. taip pat: Rūsen J. Holocaust - Erinnerung und deutsche Identität // Rūsen J. 
Zerbrechende Zeit (14 past.), S. 279-300. 

to, kas vėliau įvyko, ir čia atsiminimo vertybiškai nustatytos intencijos 
vaidina svarbų vaidmenį. Taigi istorijos vidinė esmė tiesiog dėl teorinių 
pažinimo priežasčių"? turi eschatologinį pobūdį, yra anapus religijos. 

Tik esant laikiško intersubjektyvumo sąlygai šis praeities pokytis, po 
to, kai ji yra praėjusi, gali paguosti ar netgi sutaikyti. Tačiau kiekvienu 
atveju tas pokytis, kurį tai, kas įvyko, patiria vėlesnio vyksmo dėka, buvo 
pastumetas, nukreiptas ir įgyvendintas per veikimą, kentėjimą, ketinimus 
bei interpretacijas tų, kurie tai, kas vyko, įvykdė; todėl jie tarytum daly- 
vauja ir įsijungia į velesnybe. Šį dalyvavimą, šį įsijungimą būtina pažinti, į 
jį atsižvelgti ir kiekviename žmogaus veikimo ir kentėjimo sukeltame lai- 
kiškame pasaulio pokytyje jį pavaizduoti kaip „žmogiškumo veidą“. 

Su šiais apmąstymais istorika atsiveria mąstymo erdvei, kurioje zstori- 
nio darbo etika atranda istorijos filosofiją kaip savo galimybės sąlygą. Ši isto- 
rijos filosofija egzistuoja laiko kaitos antropologijos forma, kur kaita, po- 
kytis ir iš jų atsirandantys skirtumai ir įvairovė reiškia žmonijos vienybę, 
jos vidinį subjektyvumą ir su juo duotą žmogaus būties vertybiškumą, 
kurį būtų galima pavadinti Zmonijiskumu (Menschhettlichkeit)“ . 


4. Apie intergeneracinio 
ryšio istorinę antropologiją 


Tai nėra mano sumanymas čia sukurti tokią 
istorijos antropologiją. Tačiau be keleto samprotavimų apie laikiško 
intersubjektyvumo galimybę mano argumentacija kalbant apie istorinę 
atsakomybę už praėjusį ir būsimą žmogaus aktyvumą ir jo intencijas 
leistų pasigesti ir teorinio, ir empirinio pamato. 

Ar ši intersubjektyvumo samprata kalba tik apie projekciją, apie sa- 
vo identiteto veikimo nuotolio fikcinį išplėtimą anapus gimimo ir mir- 


ties ribų? Ar yra kas nors tikra (kas nors subjektyviai veiksminga menta- 

linės galios prasme) laiko sąsajoje tarp žmonių praeityje, dabartyje ir 
ateityje? Šiuos klausimus galima nusakyti šia metaforika: koks žmogaus 
gyvenimo būdas atitinka praėjusių ir būsimų kartų įtraukimą į istorinę 
atsakomybę? Ar galima kalbėti apie ką nors tokio kaip žmogaus laiką 
apimantį mentalinį „kūną“? 

Kad priartėtume prie šiandien labai keistos tokio mentalinio kūno 
minties, pirmiausia norėčiau nuo jo atskirti ateities dimensiją. Nėra jo- 
kios „realios“ ateities ta realybės prasme, kuri būdinga praeičiai jos em- 
pirinėmis apraiškomis. Ateitis kaip paprasta esamų sąlygų ir pakanka- 
mai apibrėžtos raidos ekstrapoliacija, kurią galima įvardyti kaip turin- 
čią didelę tikimybę, nusižengia, kaip jau minėjau, istorinės atsakomybės 
vaizdiniui. Ateitis, už kurią gali būti atsakoma arba padaroma, yra ver- 
tybių paveiktas žmogaus veikimo tam tikras prasmingas ir tikslingas 
nukreiptumas. Šis nukreiptumas gali būti pagrindžiamas argumentu, 
kad iš anksto numatyta vystymosi kryptis gali būti pagrįstai siejama su 
vystymusi praeityje, todėl turi žmogiško elgesio galios patirtį. Galima 
sakyti, kad laikiško intersubjektyvumo ateities dimensija yra atviroji, 
aktualiu veikimu ir jo ketinimais pasireiškianti praeities ir dabarties są- 
sąja. Ši areitis „tikrai“ yra to masto, kuriuo numanomo vystymosi kryp- 
tis, — iš anksto suprojektuota ir savu veikimu išjudinta negimusių kartų 
labui, — atitinka tą „tikrą“ praeities ir dabarties sąsają, kuriai būdingas 
praeities patirties svoris ir dabartinio gyvenimo gyvastis. 

Taigi kas gi yra šios sąsajos tikrovė istorinei atsakomybei? Norėčiau 


į šį klausimą atsakyti tuo, kad aš a) pateiksiu tris istorinius pavyzdžius, 


" Siuo požiūriu Ernsto Schulino kritikai aš pritariu tik iš dalies. E. Schulin: „Aš 
visuomet tikiu, kad vakardiena gali tapti geresnė“. Žr. paskutinio straipsnio 8 past. 
* Apie šį dirbtinį žodį žr. šioje rinktinėje spausdinamo J. Rüseno straipsnio 


„Aušvicas: autentiškumo simbolika“ 29-tą pastabą (p. 413). 

b) po to aptarsiu „atsiminimo bendruomenės“ sąvoką ir c) galų gale 
psichoanalitinį mąstymą parodysiu kaip vaisingą postūmį tolesniam 
mąstymui. 

a) Laikiškas intersubjektyvumas kaip atsakomybės pamatas, kuris 
sudaro jos „istorinį pobūdį“, t. y. jos laikišką nutįsimą į praeitį ir 
ateitį, yra gerai pažįstamas kultūrinis reiškinys. Archajinėse visuome- 
nėse jis apibrėžiamas giminyste ir suvokiamas kaip etnosas. Etnosas 
pagrindžia kiekvieno grupės nario atsakomybę (skirtingu socialinio 
veikimo spinduliu) už veiksmus, kuriuos padarė bet kuris nors kitas 
grupės narys tam tikru laiku. Kraujo kerštas, kuris eina iš kartos į 
kartą, yra žymiausias šios ilgai trunkančios atsakomybės už savo pro- 
tėvius pavyzdys. Intergeneracinis laiko ryšys, kuris čia išstumia atsa- 
komybę anapus gimimo ir mirties ribų, yra traktuojamas, supranta- 
mas ir taip pat veiksmingai vykdomas kaip kūniškas. Artimos gimi- 
nystės mirusieji ir gyvieji archajinėse visuomenėse sudaro „kūną“, 
kuriame „sukrėtimai visada visapusiškai yra paveldimi“. „Gyvieji ir 
mirusieji sudarė, taip sakant, vienos visumos dieninę ir naktinę pu- 
sę... Buvo priimta giminystės ryšius, kurie buvo tarsi juos laikantis 
indas, apgaubti tarsi šarvais ir jais apsaugoti santykį, kuris lėmė buvi- 
mą ir tolesnį gyvenimą *!. 

Kita laikiška intersubjektyvumo forma yra pagrįsta religiškai. Pa- 
vyzdžiui, krikščioniškame intergeneracinio corpus mysticum Christiano- 
rum“ vaizdinyje dabarties tikintieji susijungia su mirusiaisiais ir dar ne- 
gimusiaisiais į bendruomenę, kurioje jie laiduoja vienas už kitą. Šis mis- 
tinis kūnas turi mentalinę galią, kuri gali skatinti pasiaukoti šiai 
bendruomenei arba del jos žudyti. 

Trečias pavyzdys yra modernus - tai tautiškumas. Nacija supranta- 
ma kaip laikiško intersubjektyvumo „kūnas“, kuris savyje slepia galingą 
identiteto formavimosi ir politinių veiksmų normatyvinio orientavimo 


jega. Romantinė filosofija šį kūną laikė metafizine esamybe ir pavadino 

jį „tautos dvasia“. Ši „tautos dvasia“ buvo neregimas giminystės ryšių 
ekvivalentas ir kaip daugelis kitų laikiško intersubjektyvumo vaizdinių 
pakluso etnocentrizmo logikai ir jo galiai gyventi ir mirti. Įdomus pa- 
vyzdys, kad šis mąstymo būdas egzistuoja taip pat ir istorijos moksle, 
buvo Danielio J. Goldhageno holokausto interpretacija. Jis vitalizavo 
šią etnocentrinę sampratą su savo įsivaizduojamu „kultūriniu kodu“, 
kuris taip paveikė vokiečių politiką žydų atžvilgiu, kad vokiečiai kolek- 
tyviai turėjo tapti žydų žudikais. Jis šią vokiečių kultūrinio (taip pat ir 
temporalinio) intersubjektyvumo sampratą susieja su griežta etnocen- 
trine interpretacija: savas identitetas išreiškiamas priklausomybe civili- 
zuotoms tautoms, kurios griežtai skiriasi nuo Kim — šiuo atveju nuo 
vokiečių — kaip barbarų”. 

Šiandien tikėjimas tokia merafizine esamybe intelektualų diskursuose 
susilpnėjo arba visai išnyko. Vis delto mentalinio žmonių kūno, kuris 
aprėpia ilgą kartų virtinę, vaizdinys yra gyvas, pvz., įprastoje kiniškos, 
indiškos arba vakarietiškos kultūros idėjoje, arba rafinuotu pavidalu — 
visuomenių gelminiame kultūriniame kode. 

b) Tautos dvasios paveldėtojas, kuris rado daug intelektualinio kre- 
dito, yra „atsiminimo bendruomenė“. Ši sąvoka patvirtina istorinio pri- 
klausomumo substrato (kūno) mentalinį arba dvasinį pobūdį, tačiau 
uždaro jį į ankštą dabarties kolektyvinės mentalinės procedūros aptvarą. 
Praeitis ir ateitis prarado savo svorį (netgi būtų galima kalbėti apie jų 


orumo praradimą) paprastos ir fikcines projekcijos arba „išradimo“ 


~! Plg. taip pat: Mūler, Klaus E. Der gesprungene Ring: Wie man die Seele gewinnt 
und verliert. - Frankfurt am Main, 1997, S. 59 ir toliau. 

“ Plg. mano kritiką: Rūsen J. Zerbrechende Zeit (42 past.), S. 263-278. 

Plg. taip pat: Platt, Kristin; Dabag, Mihran (Eds.). Generation und Gedächtnis: 
Erinnerungen und kollektive Identitäten. - Opladen, 1995. 

* Mistinio Kristaus kūno (or) — Vert. 

naudai. Šitaip ignoruojamas tas faktas, kad atsiminimas kolektyvinę 
priklausomybę sukuria ne tiesiogiai, bet remdamasis įvykiais su norma- 
tyvine reikšme ir kultūrinio orientavimo galia, kurie laikomi tikrais, ir 
tai yra ta tikrovė, kuri (tariamai arba empiriškai pagrįstai) sudaro pri- 
klausomumo ir atribojimo kultūrinę įsitikinimo galią. 

c) Atviras klausimas, ar egzistuoja koks nors substratas, mentališ- 
kai kuriantis atsakomybę, besiremiančia sritimis anapus aktualaus 
žmogiško veikimo bei etinių kentėjimo intencijų, kurios yra verti- 
nanti ir pateisinanti instancija. Bet ši atsakomybė, kuri apima įparei- 
gojimo santykį ankstesnėms ir vėlesnėms kartoms, yra mažų mažiau- 
siai pagrįsta žmogiško intersubjektyvumo intergeneraciniu santykiu. Tai 
yra triviali psichoanalizės tiesa. Psichoanalizė gali išaiškinti (ir istori- 
ka turėtų tai įsidėmėti), kad vyresnės kartos visada yra jaunesnių kar- 
tų mentalinės organizacijos dalis ir kad pareigos ir atsakomybės jaus- 
mus bei įsitikinimus visada lemia šis praeities dabartiškumas. Pats 
Freudas tikėjo archajine piktadarybe, kuri sukūrė žmogišką kultūrą 
ir kurią dvasiškai nuo tada kartoja kiekviena karta“. C. G. Jungas 
išrutuliojo archetipų teoriją, kuri nušviečia žmogaus veikimo rūšiš- 
kai specifinius pamatinius instinktus ir supratimo galimybes; tuo jis 
implicitiškai numanė žmonijos kaip psichinės esamybės egzistavimą. 
Kartu Jungas — to dažnai nepastebima — savo archetipų teorijoje iš- 
kėlė mintį apie istorinį pokytį ir vystymąsi kaip esminį laikišką jude- 
jimą archetipuose“?. Tokių psichoanalitinių pradų istorinis teorinis 
statusas gali atrodyti problemiškas — vis dėlto istorikai jis yra toks 
sąlyčio taškas, iš kurio ji gali rutulioti žmogiško intersubjektyvumo 
intergeneracinėje kultūros ir mentaliteto sąsajoje sampratą ir pateikti 
ją kaip istorinio mąstymo apmatus. Pasitelkus psichoanalizę būtų ga- 
lima išrutulioti gilesnį intergeneracinio „kūno“, kuris istorinei atsa- 
komybei suteikia vitalinę galią, psichinės ir dvasinės prigimties su- 


ER 
Drama", 

5. Dvi galimybės 


istorinį mastyma padaryti 
neatsakingą 


Iki šiol aš nepakankamai specifiškai kalbėjau 
apie „istorikų darbą“, be to, ignoravau jo pažintinį statusą. Taip pat ir 
mano (nedaugelis) pavyzdžių buvo paimti iš labai skirtingų istorijos kul- 
tūros sričių. Koks yra šių apmąstymų santykis su istoriniu mąstymu, pa- 
tyrusiu racionalizavimo procesą, kuris modernybei yra esminis? Kitais 
žodžiais tariant, kaip juos galima taikyti atsižvelgiant į istorijos, kaip moks- 
lo, specifiką ir galiojimo kriterijus, kurie sudaro jos moksliškumo esmę? 
Šis klausimas apsunkina ligšiolinius svarstymus apie istorinę atsakomybę. 

Istorinio darbo racionalizavimą galima suprasti kaip jo logikos pasi- 
keitimą, kuris atsakomybę kaip istorikų reikalą jiems žvelgiant į praeitį 
pritildo arba visai pašalina”. „Laisvė nuo vertinimų“ ir „objektyvumas“ 
yra autoritetingi šios naujos logikos apibūdinimai?*. Ši logika susideda 
iš pažintinės procedūros, kurioje istorinis žinojimas įgyjamas metodiš- 
kai sutvarkyto tyrinėjimo procese. Istorikų atsakomybė prieš kultūriš- 


kai duotas vertybes interpretuojant ir reprezentuojant praeitį pakeičiama 


“ Freud, Sigmund. Totem und Tabu. - Wien, 1913. 

“Plg. Jung C. G. Zur Psychologie der Tricksterfigur // Jung C. G. Archetypen. — 
München, 1990, S. 159-178, cit. S. 171 ir toliau; Neumann, Erich. Ursprungs- 
geschichte des Bewufstseins. — Frankfurt am Main, 1986. 

"7 Plg. intergeneracinio santykio teorinę diskusiją: Schneider, Christian; Stilke, 
Cordelia; Leineweber, Bernd. Das Erbe der Napola: Versuch einer Generationsgeschichte 
des Nationalsozialismus. - Hamburg, 1966. 

" Plg. taip pat: Rüsen J. Konfigurationen des Historismus: Studien zur deutschen 
Wissenschaftskultur. — Frankfurt am Main, 1993, S. 45 ir toliau. 

28 Žr. taip pat 3 ir 41 past. 

jų atsakomybe už metodinių taisyklių laikymąsi, kuri jų darbui suteikia 
ypatingą loginį intersubjektyvaus galiojimo statusą, dažniausiai vadina- 
mą „objektyvumu‘. 

Pagal šias taisykles istorinis žinojimas, nepaisant ir anapus skirtingų 
arba visai prieštaraujančių požiūrių socialiniame ir politiniame gyveni- 
me ir jiems autoritetingų ir vertingų nusistatymų ir interpretavimo per- 
spektyvy, turi būti zeisingas. Etiniai įsipareigojimai atrodo kaip asmeni- 
nio sprendimo, socialinės konvencijos ir istorikų bei jų publikos kultū- 
rinių nusistatymų užmokslinis reikalas. Priešingai, metodinio 
racionalumo akcentavimas nurodo visiškai kitą kryptį. Jis įpareigoja nau- 
doti aiškiai apibrėžtas sąvokas ir teorines sampratas, sistemiškai ir pa- 
tikrintai pagrįsti istorinius pasisakymus praeities patirtimi (kokia ji yra 
šaltinių medžiagoje) ir apipavidalinti istorinį pasakojimą argumentuo- 
to diskurso priemonėmis. 

Maxas Weberis pateikė klasikinį šios naujos istorinio mąstymo stra- 
tegijos aprašymą: jis remiasi vertybėmis ir normomis, nes jo dalykas yra 
jomis konstituojamas, bet mokslinis-metodinis šio dalyko traktavimas 
jam suteikia faktų, kurie gali būti suprantamai paaiškinti metodišku 
tyrimu, statusą”. Istorikų atsakomybė už vertybes ir normas, jas atitin- 
kančius požiūrius ir perspektyvas ir su tuo susijusius kultūrinio identi- 
teto vaizdinius yra nesvarbi istoriniam darbui: „Yra ir bus tiesa, kad 
metodiškai korektiškas mokslinis įrodymas socialinių mokslų srityje, 
jeigu jis nori pasiekti savo tikslą, turi būti taip pat kinų pripažįstamas 
kaip teisingas ?". 

Šio istorijos mokslo įsivaizdavimu kiekvienas įsipareigojimas verty- 
bėms ir kiekviena istorinė atsakomybė nukeliami anapus metodinių ty- 
rinėjimo taisyklių. Praeities vaizdo apipavidalinimas vertybėmis dau- 
giau nebesiejamas su etinės atsakomybės ir normatyvinio pateisinimo 
principais, bet traktuojamas kaip iracionalus sprendimo aktas „amži- 


noje kovoje“ vertybių pliuralizme?!. Atsakomybės ir pateisinimo ins- 

tancija tapo tiesos pretenzija, kuri yra logiškai griežtai atskirta nuo bet 
kokio etinio įsipareigojimo. Kalbama tik apie empiriškai pagrįstą infor- 
maciją apie praeitį ir jos logiškai nuoseklų paaiškinimą. 

Kai istorijos mokslas taip suprantamas, tuomet pasikeičia vertybių 
vaidmuo ir naratyvinė įprasminimo procedūra bendraujant su praeiti- 
mi. Procesas, kuriame praeities įvykiai transformuojami į prasmingas ir 
reikšmingas istorijas, dabar vyksta nematomoje iracionalumo pusėje, 
tyrinėjimo procedūrų šešėlyje. 

Šis iracionalizavimas buvo patvirtintas, o kartu ir metodinio racionalu- 
mo neatsakingumas pateisintas lingvistiniu istorijos teorijos posūkiu. Čia 
įprasminimo ne-racionalus (zicht-rationale) ir ne-metodinis (nicht-met- 
hodische) principas pasakojimu atsiduria analizės dėmesio centre ir at- 
skleidžia istoriografijos poetinį-retorinį pobūdį. Istorijos bruožai, kuriuose 
praeitis tampa neatskiriama asmeninio ir socialinio identiteto formavimo 
bei kultūrinio orientavimo dabartyje dalimi, — šis laiko istorinis vaizdas 
traktuojamas kaip istorikų poetinės ir estetinės kūrybos rezultatas, kaip 
„išradimas“, kuris apskritai daugiau nebesiejamas su etine atsakomybės ir 
pateisinimo instancija. Dabar metodinio racionalumo tiesos pretenzijos 
dekonstruojamos įtikinamos naratyvines formos naudai. 

Tuo istorinė patirtis išvaloma nuo bet kokios normatyvinės galios, 


kuri reiškiasi istorikų darbe. Eune istorinio mąstymo dimensija ištirpdoma 


"Plg. Barrelmeyer, Uwe. Geschichtliche Wirklichkeit als Problem: Untersuchungen 
zu geschichtstheoretischen Begründungen historischen Wissens bei Johan Gustav Droysen, 
Georg Simmel und Max Weber. — Münster, 1997. 

"7 Weber, Max. Die „Objektivität“ sozialwissenschaftlicher und sozialpolitischer 
Erkenntnis // Weber M. Gesammelte Aufsätze zur Wissenschaftslehre. - 3. Aufl. / Ed. 
Johannes Wimckelmann. — Tübingen, 1968, S. 146-214, cit. 155. 

3! Weber, Max. Gesammelte Aufsätze zur Wissenschaftslehre. — 3. Aufl. / Ed. Johannes 
Winckelmann. — Tübingen, 1968, S. 605. 

istorinės reprezentacijos naratyvinėje formoje. Objektyvumas tapo pa- 
žintinės teorinės saviapgaulės skraiste. Išimtinai kalbinėmis priemonė- 
mis ji užklojama ant vieninteliai veiksmingų įprasminimo procedūrų, 
kurios visada būna veiksmingos iki ber kokios patyrimo kontrolės ir 
interpretacinio racionalumo. Modernistinis racionalumas, kuris istori- 
niam mąstymui suteikė disciplininę mokslo formą, o istorikams — profe- 
sionalią kompetenciją kaip mokslininkams, atėmė iš istorikų kaip specia- 
listų atsakomybę bendraujant su vertybėmis ir normomis, kurios praei- 


ties patirčiai per istorinę interpretaciją suteikia kultūrinę orientavimo galią. 


6. Atsakomybė per 
metodiska interpretaciją 


Istorinio mąstymo racionalizavimas neatsa- 
kingumo link nereiškia, kad istorikų darbas nustojo tarnauti orientavi- 
mo tikslams ir vykdyti orientavimo funkciją: kaip ir anksčiau, šie tikslai 
keliami ir ši funkcija vykdoma, lygiai kaip ir istorinis mąstymas žengda- 
mas mokslo link išlaiko savo naratyvine formą. Pasikeitė tik santykis 
tarp metodinio racionalumo, su kuriuo praeities patirtis apdorojama 
pažintiniu aspektu, ir normų bei vertybių, su kuriomis sukuriamas pra- 
eities vaizdas ir įkomponuojamas į gyvenimo praktikos kultūrinį orien- 
tavimą, panaudojimo. 

Istorikų darbas savo moksliškumu įgijo aukštesnį pažintinio galioji- 
mo statusą. Šis statusas apima patirties apdorojimą, laiko horizontą ir 
paaiškinantį istorinio mąstymo sudėtingumą. Teoriškai istorijoje jis teikia 
gilesnį požiūrį į kalbines, poetines ir retorines praeities kaip istorijos 
reprezentacijos priemones. Už šį pažintinio statuso pakėlimą, žinoma, 
reikia mokėti: tyrinėjimo metodinis griežtumas ir jo neabejotina sėkmė 


solidaus istorinio žinojimo produkcijoje dar nepakankamai buvo susie- 

ti su normų ir vertybių naudojimu mentaliniame istorinės sąmonės dar- 
be. Taip pat nepakankamai buvo pabrėžti pažintiniai istorinio metodo 
laimėjimai naratyvinėse istorinio įprasminimo procedūrose. Atsakomybė 
kaip esminis faktorius istorikų darbe dingo po tyrinėjimo metodologi- 
jos ir istorinės reprezentacijos lingvistikos skraiste. Kaip ji gali būti su- 
grąžinta į istorinio mąstymo reflektuotos ir metodiškai sąmoningos men- 
talinės operacijos gyvenimą? 

Atsakymas skamba šitaip: per hermeneutiką kaip pažintinę operaci- 
ją, pasižyminčia metodinėmis savybėmis. Supratimas yra svarbus meto- 
dinis istorinio tyrinėjimo faktorius?“. Kartu jis yra ir veiksmingas nara- 
tyvinėse praeities, kaip istorijos, reprezentacijos procedūrose. Paties su- 
pratimo akte realizuojasi laikiškas intersubjektyvumas ir įsikūnija 
atsakomybė. Jame susilieja istorikų supratingas subjektyvumas su pra- 
ėjusio veiksmo, susilaikymo nuo veiksmo ir kentėjimo supratingu sub- 
jektyvumu. Kartu realizuojasi istorinės grandinės tarp praeities, dabar- 
ties ir ateities vidinis mentališkumas. Čia laiko „kūnas“, kartų vienybė 
su jų įvairaus gyvenimo skirtumu tampa gyvi. Ar galima šį istorijos 
„gyvenimą“ intergeneraciniame ryšyje metodiškai įvykdyti?” 

Mano atsakymas skamba šitaip: taip, bet tik tuomet, jei mūsų su- 
pratimas apie metodą išplečiamas. Ikimoderniais laikais metodas laiko- 


mas būdu, kaip žinojimą apie praeitį paversti įtikinamai stipria istorine 


* Gadamerio įtakingos knygos Tiesa ir metodas pavadinimas rodo šią kryptį (kuri 
taip pat atitinka dvasios mokslų metodologinę tradiciją). Žinoma, knyga, deja, neigia 
„ir“ ir atstovauja pagal reikalą metodams priešiškam „arba“. Žr. taip pat: Straub, Jūrgen. 
Handlung, Interpretation, Kritik: Grundzüge einer textwissenschaftlichen Handlungs- und 
Kulturpsychologie. — Berlin, 1999. 

Plg. Rüsen J. Rekonstruktion der Vergangenheit: Grundzüge einer Historik II: 
Die Prinzipien der historischen Forschung. — Göttingen, 1986, ir Lorenz, Chris. 
Konstruktion der Vergangenheit: Eine Einführung in die Geschichtstheorie. - Köln, 1997. 

reprezentacija. Tuomet metodo sąvoka susiaurėjo iki tyrinėjimo opera- 
cijos ir nebeatsizvelge į vaizdavimą. O jį svarbu reintegruoti | metodų 
supratimą. Bet tai reiškia remtis senesne metodų sąvoka jos platesne 
reikšme ir naratyvine istorinio įprasminimo procedūra. „Metodas“ reiš- 
kia, kad ši procedūra atliekama laikantis intersubjektyviai galiojančių 
taisyklių arba principų. Šias taisykles arba principus galima aptikti, sky- 
rium surašyti ir pagrįsti: pirmiausia kalbama apie empirinio ir teorinio 
galiojimo principus, kuriems atstovauja tyrinėjimo procesas. Toliau kal- 
bama apie etinius atsakomybės principus. 

Principų klausimai yra proto reikalai. Taigi aš šiuos principus istori- 
kų darbe pavadinčiau teoriniu ir praktiniu protu. Jie sutampa su istori- 
nio pasakojimo prasmės kriterijais. Kaip bendravimo su patirtimi regu- 
liatyvai, tyrinėjimo procesuose jie veikia kaip supratimo taisyklės. (Čia 
jie apima žmogaus veiklos sąlygų ir aplinkybių bei jos netikėto pasikei- 
timo praeityje analitinę rekonstrukciją.) Kaip vaizdavimas, jie veikia 
kaip retorinės taisyklės, nuo kurių priklauso, kaip kreipiamasi į tuos, 
kam reikia istorijos, kad susidorotų su savimi pačiais, savo pasauliu ir 
Kitais, su kuriais jie drauge gyvena. 

Retorikos kaip įtikinėjimo triukų visumos samprata yra per siaura. 
Jos eksplikuoti ir reflektuoti įtikinėjimo principai apima argumentavi- 
mo racionalumą. Istoriniame mąstyme veiksmingų normų ir vertybių 
eksplikacija, refleksija ir pagrindimas priklauso šiam racionalumui. Ir 
jei profesionalių istorikų darbas yra siekti sakyti tiesą, tuomet ši reflek- 
sija tokias taisykles skatina teoriškai konceptualizuoti retorinės argu- 
mentacijos referencinės sistemos pavidalu?“. 

Tyrinėjimas kaip praeities patirties metodinis nagrinėjimas visada vyks- 
ta tokioje referencinėje sistemoje. Ta sistema buvo pavadinta „istoriniu 
metodu“. Šio metodo eksplikavimas ir refleksyvus pagrindimas visada 
priklausė istorijos mokslo metodiniam racionalumui. Tai vyksta dvejo- 


pai: įvedant teorinį elementą į tyrinėjimo metodinį procesą ir šį tyrinėji- 

ma teoriškai reflektuojant istorikos pavidalu. Kažkas panašaus turėtų įvykti 
su retorinės argumentacijos referencine sistema. Išplėtotos formos atveju 
taptų aišku, kad ši sistema daug kur susikryžiuoja su istoriniu metodu. 
Retorika ir metodas ne tik neprieštarauja vienas kitam, bet ir siejasi vienas 
su kitu kaip būtini papildymai. Aš spėju, kad jau minėta žmogaus veiki- 
mo laikiško intersubjektyvumo antropologija laiko kaitoje yra abiejų re- 
ferencinių sistemų esminis sintezės elementas. Čia teorinis ir praktinis 


protas istorijoje būtų atpažįstamas kaip du to paties dalyko aspektai. 


Versta iš: Rūsen J. Geschichte Verantworten: 
Kritische Überlegungen zur ethischen 
Dimension der Historie // Rūsen J. Kann gestern 
besser werden? Essays zum Bedenken der Geschichte. — 
Berlin: Kulturverlag Kadmos, 2003, S. 47-87. 


"AS tikiuosi atsižvelgęs į keletą Allano Megillo prieštaravimų mano istorikai 
(Megill, Allan. Jörn, Rūsen's Theory of Historiography berween Modernism and 
Rhetoric of Inquiry // History and Theory, 33 | 1994], p. 39-60). 


AR VAKARDIENA GALI 
TAPTI GERESNĖ? 


Apie praeities virtimą istorija 


Ne mintis reprodukuoti tat. kas buvo, 


o mintis sukurti kažką nauja turi mus įkvėpti. 
Leopold von Ranke’ 


Ar šiaip. ar taip, bet pjesė ši privalo 
susilaukti gero galo. 


F 
Bertolt Brecht“ 


Praeitis yra keistas dalykas. Ji yra praėjusi ir 
vis dėlto dabartiška. Kas įvyko, tas įvyko, ir vis dėlto mes negalime del 
to nusiraminti. Ji vis iš naujo sudabartinama, interpretuojama, perin- 
terpretuojama, įvaldoma, atstumiama, nutolinama, priartinama, sudie- 
vinama, suvelninama, sukonkretinama, išlydoma. Jei mes ją pamiršta- 
me, ji vis dėlto išlieka kaip neraminantis faktorius. Ji susidabartina net- 
gi pati, dažnai prieš mūsų valią (kai mes kažką išstūmėme, kas dar 
neduoda ramybės). Ji gali deen mūsų pečius kaip našta, kurią mes mie- 
lai norėtume nusimesti. Bet mes to padaryti negalime. Ji yra mūsų pa- 
čių dalis. Mes negalime be jos gyventi. Ji turi tarnauti gyvenimui. Ar ji 
tokia yra? Ir jeigu, būdama nutolusi, tokia nėra, ar mes galime pasiekti, 
kad ji tarnautų gyvenimui? Ar mes ją tokią darome? Ir kai mes darome 
ją tarnaujančią gyvenimui, kas tuomet vyksta su ja? 

Visuomet ji yra ne tiesiog tai, kas ji yra. Kas darosi jai mums ją 


interpretuojant, įvaldant? 

Į diskursą šiuo klausimu yra du visai skirtingi atsakymai, kurių vie- 
ną aš (žinoma, supaprastintai) norėčiau pavadinti moderniu, o kitą — 
postmoderniu’. 

Modernus atsakymas suformavo mokslinio santykio su praeitimi sa- 
vivoką. Jis nusakomas garsiuoju Leopoldo von Ranke's posakiu: jis no- 
rėtų „tiesiog parodyti, kaip iš tikrųjų buvo *. Čia istorikų darbas orien- 
tuojasi į empiriškai nustatytas faktines aplinkybes. Šio istorinio mąsty- 
mo specialios mokslinės formos pamatas yra šaltinių kritika. Moderniu 
specialaus mokslo rūbu apsirengusio istorinio mąstymo pažintinės stra- 
tegijos vadovaujasi istorinio tyrimo objektyvumo idealu. Praėjusių įvy- 
kių aplinkybės nulemia jų reikšmę dabarties savivokai. 

Prieš šį modernų atsakymą suformuluojamas postmodernus atsaky- 
mas į klausimą, kaip mes santykiaujame su praeitimi. Istoriniame mąs- 
tyme jis akcentuoja tai, kad suteikdami jai reikšmę dabartyje iš praeities 
pirmiausia padarome istoriją. Čia svarbiausias dalykas yra istorinės rep- 
rezentacijos lingvistinės, o ne metodinės tyrimo procedūros. Vietoj ob- 
jektyvumo čia kalbama apie poetinį ir retorinį jtikinamuma, naratyvine 
koherenciją. 

Abu požiūriai, atrodo, yra nesuderinami. Šis prieštaravimas inspi- 


ravo kultūros mokslų atsiminimo diskursą. Halbwachsas, Nora ir kiti 


' Ranke, Leopold von. Vorlesungseinleitungen / Ed. Volker Dorterweich u. Walther 
Peter Fuchs (Aus Werk und Nachlafs, Bd. 4). - München, 1975, S. 117. - Aš dėkoju 
Carlosui Kölblui uz kritines pastabas ir papildymus. 

* Brechtas B. Gerasis žmogus iš Sezuano // Brechtas B. Moruse Kuraž. — Vilnius: 
Vaga, 1964. 

` Plg. taip pat: Lorenz, Chris. „You got your history, I got mine“: Some reflections 
on truth and objectivity in history // Österreichische Zeitschrift für Geschichtswissenschaft, 
10 (1999), S. 563-584. 

* Ranke, Leopold von. Geschichten der romanischen und germanischen Völker 


von 1494 bis 1514. - 2. Aufl. (Sämtliche Werke, 33/34). — Leipzig, 1874, S. VII. 

istorijos mokslą kaip „šaltą“ objektyvuojantj metodinį mąstymą, ski- 
ria nuo atsiminimo arba kolektyvinės atminties kaip „karštos“ praei- 
ties. Šis prieštaravimas klasiškai nusakomas Nietzsche's antrame ne- 
savalaikiame apmąstyme „Apie istorijos žalą ir naudingumą“. Jei isto- 
rijos prasmė suprantama kaip jos gebėjimas laike orientuoti žmogaus 
gyvenimą, tuomet moksliškai sukurtos istorijos, nors faktiškai ir tei- 
singos, yra beprasmės. Atsiminimas, priešingai, suteikia vertę pras- 
mei, o ne faktiškumui. „Aš tai padariau“, - sako mano atmintis. „Aš 
negalėjau to padaryti, - sako mano nepalenkiamas išdidumas. Galų 
gale atmintis pasiduoda“?. Tai yra dabarties (savi)voka, kuri lemia 
praėjusių įvykių reikšmę. 

Tačiau ši priešprieša yra nepriimtina“. Abu požiūriai rodo tą patį 
dalyką: patirties ir interpretacijos sintezę. Moderniam istorijos moks- 
liniam mąstymui galioja tai, kad nėra jokio laisvo nuo interpretavi- 
mo istorinio mąstymo. Priešingai, atsiminimo interpretacinės atlik- 
ties postmoderni samprata negali abstrahuotis nuo to, kad atsimini- 
mas iš esmės remiasi patirtimi. Jis prarastų savo kultūrinę orientavimo 
galią, jei atsimenantys rimtai tikėtų, kad atsimenama praeitis yra 
fikcija. 

Aš norėčiau toliau šią sintezę analizuoti savitu požiūriu. Tas požiū- 
ris vadovaujasi klausimu, ar ir kaip joje atsiskleidžia žmogaus veikimo 
ateities galimybė, kuri gali turėti vilties, neneigiant ir neribojant istori- 
nės patirties reikšmės svorio. Aš norėčiau parodyti, kad ir kaip istorijos 
prasmė atsiskleidžia iš ateities, kuri pranoksta praeities patirų. (Tuo aš 
savo analize sąmoningai prieštarauju tradiciniam istorinio mąstymo bū- 
dui, kuris argumentuoja remdamasis ištakomis.) 

Kiek perdėtai ir paradoksaliai kalbant, aš norėčiau atskleisti istoriją 
kaip utopijos vietą. Istorinis laikas turi būti eksplikuotas kaip beviety- 
bės vieta ir istorinė patirtis apibūdinta kaip patirties peržengimas prak- 


tiniame Žmogaus gyvenime. 

Ich gtaube. es ist ver- 
kehrt, sıch über den 
morgigen Tag zu sorgen. 

S A 


Pagrindinį klausimą galima paprastai suformuluoti šitaip: „Ar isto- 
rija turi happy end?“** Arba dar įžūliau: ar melancholikas Charlie Brow- 
nas yra teisus, kai jis ateities viltis ir rūpestį šia diena grindžia lūkesčiu: 
„Aš vis dar viliuosi, kad vakardiena taps geresnė ? 

Ši ezopinė komikso išmintis neturėtų atrodyti visiškai keista. Juk 
moderni visuomenė perėmė (paveldedama senesnius palaimos vaizdi- 
nius ) kultūriškai giminišką motyvą. Užuot nurodžius Holivudo fıl- 
mus ir komiksus, kaip įrodymą galima pacituoti aukštesnės kultūros 
ir ilgalaikio politinio poveikio dokumentą. Kaip žinia, JAV Nepri- 
klausomybės deklaracija pursuit of happinesse*** traktuoja kaip pa- 


grindinį modernios, civilizuotos visuomenės elementą. „We bold these 


* Nyčė F. Anapus gėrio ir blogio / vert. E. Nekrašas // Nyčė F. Rinktiniai raštai / 
sud. A. Rybelis. — Vilnius: Mintis, 1991, p. 372. 

“Plg. šioje rinktinėje spausdinamą J. Rūseno straipsnį „Istorijos tvarka: modernybe, 
postmodernybe, istorinis atsiminimas“, p. 186-218; Rüsen J. Historical Objectivity 
as a Matter of Social Values // Leerssen, Joep; Rigney, Ann (Eds.). Historians and 
Social Values. - Amsterdam, 2000, p. 57-66. 

"Plg. Bellebaum, Alfred; Barheier, Klaus (Eds.). Glūcksvorsrellungen: Ein Rückgriff 
in die Geschichte der Soziologie. - Opladen, 1997. 

* Įrašai prie piešinių: 1. Aš manau, kad neverta rūpintis rytdiena. 2. Galbūt mes 
turėtume galvoti tik apie šią dieną. 3. Ne, tai reikštų rezignaciją. 4. Aš vis dar viliuosi, 
kad vakardiena taps geresnė (vok.). — Vert. 

"= laimingą pabaigą (angl). - Vert. 

*"* laimės siekimą (angl). - Vert. 

truths to be self-evident, that all men are created equal, that they are 
endowed by their Creator with certain unalienable rights, that among 
these are life, liberty, and the pursuit of happiness“. Ar ši žmogaus tei- 
sių sankcionuota tiesa taip pat tinka istoriniam mąstymui? Taigi ką 
galėtų reikšti: istorinis mąstymas prilygsta pursuit of happiness 

Į šį klausimą prašosi negatyvus atsakymas: Charlie Brownas „viliasi 
beviltiška kryptimi“. Ernstas Schulinas tai primygtinai pabrėžė ir per- 
spėjo dėl to pavojaus, kurį kelia „valdžios kontroliuojama istorijos ide- 
ologija“, interpretuojanti praeitį atsižvelgdama į savo tikslus. Tačiau 
tokia samprata esanti nepriimtina ne vien dėl politinių priežasčių. Iš 
esmės istoriografinis prasmės teikimas negalėtų rasti „jokių patvirtini- 
mų ankstyviausių laikų mąstymo vaizdiniuose"?. Toks reikalavimas pra- 
eičiai panaikintų mokslo objektyvumo idealą ir neleistinu būdu akcen- 
tuotų fikcinį istorinio mąstymo elementą. Juk praeitis negalinti būti 
retrospektyviai pakeista. Kas įvyko, tas įvyko. Jos neįmanoma padaryti 
neįvykusios. 

Mokslas gali „pagerinti“ tik tiek, kiek jis teikia praeities „tikslesnį, 
teisingesnį vaizdą“. Schulinas nurodo dar penkias mokslo veikmes, 
kurias galima traktuoti kaip „pagerinimą“: praeinamumo ir žlugimo 
įspūdį jis pakeičia potyriu, kad gyvenimas nesustoja. Jis sureliatyvina 
įspūdį, kad blogis yra stipresnis — net istorinis pažinimas atkreipia dė- 
mesį į jam „priešingas jėgas `". Jis reliatyvina ir net paneigia dažnai pa- 
sitaikantį istorinės raidos neišvengiamumo įspūdį. Mokslas parodo, kad 
ir kaip atsitiktinumai ir žmogaus sprendimai nulėmė istorijos eigą. Tai, 
kas praėjo, gali kažką sakyti, kažką reikšti, nors yra nepakartojama. Ga- 
lų gale istorinis pažinimas galįs skatinti manyti, kad „turime geresnes 
šaknis, nei manome“. 

Bet kokia tolesnė prielaida, kad praeitis pakeičia savo pobūdį per 
istorinį mąstymą, kyla iš „krikščioniškos istorijos teologijos pazenklinto“ 


„Idealistinio istorijos mąstymo“, kuris galįs tik klaidinti. Kaip pavyzdį 

Schulinas nurodo Gerviną, kurio istorijos idėja, jo paties prisipažini- 
mu, žlugo. Reikia pasakyti, kad Gervino istorinis mąstymas žlugo vei- 
kiau dėl savo prognostinio, nei dėl savo (taip sakant ) „re-gnostinio“ 
turinio; geresnė turėtų tapti ne praeitis, bet jos pagrindu numatyta atei- 
tis. Vis delto praeitis įgauna, Gervino nuomone, šį ateitiskumg iš tos jos 
istorinės interpretacijos, kuri ją padaro prasmingą dabarčiai ir jos atei- 
ties projektams!?. Schulinas apie tai lakoniškai sako, kad toks prasmės 
teikimas visada buvo. Taip yra iš tikrųjų, bet šiuo atveju kalbama ne 
apie kokią nors apgailėtiną istorinio mąstymo atmainą, o apie esminį jo 
logikos elementą. Istoriografija be tokio prasmės teikimo apskritai yra 
nejmanoma'*. 

Vietoj keblaus Gervino pavyzdžio Schulinui būtų galima pateikti 
Burckhardto, kuris istoriniam mąstymui priskyrė galią praeities rūpesčius 


paversti išlaisvinamąja istorine įžvalga, pavyzdį. „Kas kadaise buvo 


8 Schulin, Ernst. „Ich hoffe immer noch, daß gestern besser wird“ — Bemerkungen 
zu einem von Jörn Rüsen gewählten Motto // Blanke, Horst-Walter; Jaeger, Fried- 
rich; Sandkühler, Thomas (Eds.). Dimensionen der Historik: Geschichstheorie, Wissen- 
schaftsgeschichte und Geschichtskultur heute: Jörn Rüsen zum 60. Geburtstag. — Köln, 
1998, S. 3-12, cit. S. 6. 

* Ten par, p. 11. 

' Ten pat, p. 6. 

'' Ten pat, p. 7. 

"Ten pat, p. 9. 

D Plg. Rūsen, Jörn. Der Historiker als „Parteimann des Schicksals“ — Georg 
Gottfried Gervinus // Rüsen J. Konfigurationen des Historismus: Studien zur deutschen 
Wissenschaftskultur. — Frakfurt am Main, 1993, S. 157-225. 

! Plg. taip pat: Rüsen J. Zerbrechende Zeit: Über den Sinn der Geschichte. - 
Köln, 2001. 

* „Mes laikome savaime akivaizdžia tiesa tai, kad visi žmonės yra sukurti lygūs, 
kad jiems visiems jų Kūrėjas davė tam tikras neatimamas teises ir kad jie turi teisę į 
gyvybę, laisvę ir siekti laimės“ (angl). — Vert. 

džiūgavimas ir sunkumas, dabar turi tapti pažinimu...“ Mažų ma- 
žiausiai istorinėje „kontempliacijoje“'° praeitis tampa geresnė: ji pra- 
randa siaubingus rūpesčio ir prievartos bruožus ir formuojasi į „totalų 
žmonijos vaizdą“, kuriame atskirybių disharmonija virsta visumos har- 
monija. „Iš aukštesnės ir tolesnės pozicijos, kokia turi būti istoriko 
pozicija, varpai drauge skamba gražiai, — nesvarbu, ar šalia jų esan- 


čiam jie disonuoja, ar ne: discordia concors | 


“. Istorikas pagerina, sa- 
kytume, paskirą siaubingų įvykių praeityje discordia į estetiškai trak- 
tuojamos istorijos visumos concordia“. 

Ranke mano panašiai. Jis žino, kokį slegiantį įspūdį gali padaryti 
istorinė patirtis: „Visada matoma tik tai, kaip stipresnis įveikia sil- 
pnesnį, kol vėl kitas stipresnis jį užpuola ir sunaikina; kol galų gale 
šios jėgos pasiekia mūsų laikus, kuriuose taip irgi nutiks... Nelieka 
nieko kito, kaip visų daiktų nereikšmingumo jausmas ir pasibjaurėji- 
mas visokiomis piktadarystėmis, kuriomis susitepė žmonija“. Tačiau 
Ranke's požiūriu šis neigiamas įspūdis kyla tik dėl suvokimo stygiaus: 
„Nematoma, dėl ko visi šie dalykai įvyko, dėl ko visi šie vyrai buvo ir 
gyveno; netgi vidinis ryšis yra nusleptas“. Tačiau istorija pasibjaurėji- 
mui žmonių piktadarystemis priešina „vidinį ryšį“, pažintą iš praei- 
ties, kurioje įvyko piktadarystės, reliktų, — tik pažvelkime: dalykai at- 
rodo kitaip, — geresni. Ranke teigia, „kad mes, vis giliau įsiskverbda- 
mi į tai, kas tikrai įvyko, galime daug gyviau suvokti istorinį įvykį“. 
Priespaudos ir prievartos skurde reiškiasi žmogaus dvasios laisvė ir 
galia; istorinis požiūris atskleidžia stebėtojui kartu su gyvenimo prak- 
tikos dvasiniais šaltiniais taip pat ir jo nacionalinio bei žmogiško iden- 
titeto laikišką gelmę. 

Šiandien visa tai kaip seniai mirusios istorinio mąstymo atmainos 
pramanas gali sukelti tik liūdną melancholiją arba pašaipų atsiribojimą 
priklausomai nuo to, ar tos istorijos filosofijos ir istorijos religijos”, 


kuri yra šio požiūrio pamatas, atsisakymas suprantamas kaip netektis ar 

kaip laimėjimas. Ber klasikinio istorizmo istorijos koncepciją laikau grei- 
čiau dingstimi atverti istorinio mąstymo dimensiją, kurioje praeitį ir 
dabartį sieja kai kas daugiau negu vien tik retrospektyvus (arba dalykiš- 
kai objektyvus, arba poetiškai subjektyvus) santykis. Tai yra savitas „vi- 
dinis ryšys“ (Ranke), kuriame jos abi yra gyvos. Praeitis yra gyva savo 
istorine reikšme dabarties ir ateities projektams, ir dabartis yra gyva 
pažintine atgalgrieba (Rückgriff ) į praeių, pateikdama jos tapsmo ir 
būvio (Gewordensein) interpretaciją. 

Kaip šis gyvenimui tinkamas istorybės ryšys, kuriame praeitis yra ne 
praėjusi, bet ateitiška (taigi gali „tapti geresnė“), atrodo pažinimo teorijos 


požiūriu? Kaip jį galima pagrįsti ir ką jis reiškia istoriniam įprasminimui? 


" Burckhardt, Jacob. Über das Studium der Geschichte: Der Text der „Welt- 
geschichtlichen Betrachtungen“ | Aufgrund der Vorarbeiten von Ernst Ziegler nach 
Handschriftes hg. von Peter Ganz. — München, 1982, S. 168; Burckhardt, Jacob. 
Gesamtausgabe, Bd. 7: Weltgeschichtliche Betrachtungen. Historische Fragmente | Aus 
dem Nachlaß, hg. Albert Oeri, Emil Dürr. — Stuttgart, 1929, S. 6 ir toliau. 

'° Gesamtausgabe, Bd. 7 (15 past.), S. 32. 

' Ten par, p. 192 ir toliau. 

'š Plg. Rūsen J. Der ästhetische Glanz der historischen Erinnerung - Jacob 
Burckhardt // Rūsen J. Konfigurationen des Historismus (13 past.), S. 276-330; Ferner 
Jaeger, Friedrich. Bürgerliche Modernisierungskrise und historische Sinnbildung: Kultur- 
geschichte bei Droysen, Burckhardt und Max Weber. - Göttingen, 1994; Große Kracht, 
Klaus. „Das Weiterleben der verletzten Menschheit“ - Kultur und Kompensation bei 
Jacob Burckhardt // Storia della Storiografia, 30 (1996), S. 125-133. 

'* Ranke, Leopold von. Vorlesungseinleitungen (1 past.), S. 185 ir toliau, 191; 
panašiai p. 124 ir toliau. 

"7 Plg. taip pat: Hardrwig, Wolfgang. Geschichtsreligion - Wissenschaft als Arbeit — 
Objektivität. Der Historismus in neuer Sicht // Historische Zeitschrift, 252 (1991), 
S. 1-32. Rüsen J. Historische Methode und religiöser Sinn — Vorüberlegungen zu 
einer Dialektik der Rationalisierung des historischen Denkens in der Moderne // Rüsen J. 
Geschichte im Kulturprozef (6 past.). 

Aš čia remiuosi istorinio žinojimo orientavimo funkcija. Joje dera isto- 
rijos mokslas ir kultūrinė atmintis. Jie turi bendrus pamatinius istorinio 
mąstymo prasmės kriterijus, kurie iš esmės (naratyviai) tarpininkauja reikš- 
mei ir patirčiai. Šiais prasmės kriterijais interpretuojama istorinė patirtis. 
Taip ji nieko nepraranda iš savo faktiškumo. Priešingai, tai, kas tikrai 
įvyko, tampa retrospektyviu pažinimu, kuris gali išryškinti netgi daugiau 
faktų, nei jų paliestiesiems buvo žinoma. Interpretuota praeitis įgauna 
istorijos statusą dabarčiai (taip pat, kaip interpretuota gyvenimo tėkmė 
tampa biografija). Turėdama šią reikšmę praeitis geba orientuoti žmo- 
gaus veikimą ir kentėjimą ilgainiui keičiantis gyvenimo santykiams. Šio 
orientavimo specifiškai istorinė priemonė yra laiko tėkmės vaizdinys, ku- 
ris dabartinei gyvenimo praktikai suteikia praeities patirtį ir ateities lūkes- 
čius. Su šiuo vaizdiniu praeities vaizdas įsitraukia į dabarties gyvenimo 
praktikos kultūrinį orientavimą. Tokioje struktūroje praeitis tampa „ge- 
resnė“. Tai reiškia, kad ji istoriniam mąstymui autoritetingo laiko tėkmės 
vaizdinio ribose tampa suderinama su veiklos tikslais". 

Nėra jokio istorinio mąstymo, kuriame toks prasmingas ir reiškian- 
tis (be-deutende) laiko tekmes vaizdinys nevaidintų jokio konstituty- 
vaus vaidmens. 

Veikla savo tikslo apibrėžtumu visada yra teleologiska. (Kentėjimas 
yra patirtis ir gyvenimo vyksmas, kuris taip pat yra teleologiskai api- 
brėžtas: jis motyvuoja savęs įveikimo ar vengimo veiksmą, arba reika- 
lauja prasmės, o prasmė apima veiksmo teleologiją.)? Ber kokia veiks- 
mo prasmė demonstruoja teleologinius bruožus, — ir būtent tada, kai ji 
atveria ateities perspektyvas, t. y. įgalina apibrėžti ir kelti tikslus. (Pras- 
mė netolygi tikslui, bet yra jo galimybės sąlyga ir jo nustatymo kriteri- 
jus.) Tiek, kiek istorinis mąstymas konstitutyviai remiasi veikimo pras- 
mės apibrėžtumu, o šiam prasmės apibrėžtumui priklauso teleologinis 
elementas, tiek istorinis mąstymas visada yra teleologiškai kryptingas. 


Bet jeigu jis turi būti prasmingas, mažų mažiausiai turi būti derinamas 

su veikimo teleologija. (Nėra jokios laiko prasmės be veikimo teleologi- 
jos.) Teleologinis kryptingumas ir veikimo relevantiškumas senajam is- 
toriniam mąstymui buvo savaime suprantami dalykai. Jis pats pakluso 
veikimo teleologijos logikai (ir atitinkamai postulavo veikiantį istorinės 
eigos subjektą, pvz., Dievą, visuomenę, rūšį, kultūrą, naciją ir t. t.) 
Šiai istorinio mąstymo teleologinei orientacijai buvo svarių priešta- 
ravimų (taip pat ir Schulino argumentai prieš idealistinį istorinį mąsty- 
mą remiasi šia kritika). Iš tikrųjų šiandien istorija savo pažangiausiomis 
formomis daugiau nebemąsto teleologiškai, ji mąsto rekonstruktyviai. 
Bet tai niekaip nekeičia jos suderinamumo su veikimo tikslais funkcinio 
reikalavimo. Priešingai, rekonstruktyviai neteleologiškai orientuota is- 
torija daugiau nėra įpareigota kauzalumo principui. Vietoj to ją domi- 
na aiškios galimybės sąlygos. Tuo ji neišvengiamai atveria paties istori- 
nio aiškinimo galimybių žaismo erdvę: laisvė tampa aiškinimo dydžiu 


(o netiesiogiai — tuo veikimo stimulu ir kentėjimo ištverme). 


~! Kad argumentas būtų paprastesnis, aš šiam suderinamumui su veiksmo tikslais 
priskiriu taip pat ir orientavimo funkciją, kurią istorinis mąstymas atlieka formuoda- 
mas žmogaus identitetą. Orientavimo tikslas, žinoma, nėra joks veikimo tikslas, su 
kuriuo ateitis prasmingai projektuojama, bet žmogaus savastis (individuali ir kolekty- 
vinė), o tiksliau — jo laikiška koherencija. Veikimas tuomet nėra jokia veikla pasaulyje 
ir su pasauliu, bet šią veiklą nuolat lydintis žmogaus bendravimo su pačiu savimi 
mentalinis aktyvumas, taigi subjektyvumo veikimas pačiame savyje ir su pačiu savimi. 
Kierkegaard'o žodžiais būrų galima pasakyti, kad kalbama apie veikimą ir kentėjimą, 
kuriuo remdamasis žmogus, kuris yra santykis su pasauliu ir kitais žmonėmis, santy- 
kiauja su savimi pačiu. Aš nekreipiu dėmesio į teleologin; skirtumą tarp šito vidinio ir 
išorinio veikimo bei kentėjimo, kuriuo remdamasis žmogus daro įtaką savo pasauliui. 
Žinoma, „išorinis“ veikimas taip pat turi tikslą, kad jo subjektas nori ir turi tapti, būti 
ir likti savimi, kad galėtų gyventi. 

~= Argumentacijos ekonomijos sumetimais aš čia ne visada gilinuosiu į kentėjimo 
aspektą, nors Žmogaus gyvenimui ir jo interpretacijai jis yra taip pat konstitutyvus 


kaip veikimo aspektas. 

Kartu istorinis aiškinimas, kai jis apima gyvenimo praktikos orien- 
tavimą, tampa atviras ateičiai didesniu mastu ir labiau nei anksčiau in- 
dukuoja laisvę. Jis atveria galimybės žaismo erdves veikimo tikslams, 
kurių visiškai nežino teleologiškai mąstoma istorinė eiga, ir tuo jis su- 
stiprina ne empirinį, o reiškiantį (be-deutende) veikimo tikslų pobūdį. 
Rekonstrukcija skatina praktikos teleologiją ir didina laisvę, o istorinio 
mąstymo teorinė teleologija, priešingai, atitinkamų metanaratyvy pavi- 
dalu nukreipia praktiką į vienintelį veikimo tikslą. Šiuo požiūriu ji ma- 
žina laisvę, o kraštutiniais atvejais netgi veikia totalitariai (apie tai visiš- 
kai teisingai kalba Schulinas). 

Beje, paminėsiu, kad suderinamumas su veikimo tikslais taip pat 
gali būti kriterijus tipologiškai skirti įvairiausias istorinio įprasminimo 
formas”. Priklausomai nuo to, kokios žmogaus ir pasaulio laiko kaitos 
patirtys turi būti interpretuojamos ir kokiomis veikimo galimybėmis 
disponuoja paliestieji, skiriamos kelios istorinio interpretavimo rūšys. 
Interpretacija gali būti tradicinė ir veiksmus įpareigoti tam, kas patiki- 
ma; ji gali pavyzdžiais suteikti taisyklėms privalomą pobūdį, kritiškai 
probleminti iš anksto nustatytas normų sistemas arba taip pat gene- 
tiškai pagrįsti tikslingus pokyčius. Suderinamumas su veikimo tikslais 
yra istorinio pasakojimo prasmės transnaratyvinis konstitutyvus krite- 
rijus. Tai, kad laikų tarpusavio santykiui apskritai būdingos sąmoningo 
praeities reikšmės pakeitimo galimybės, beveik nebūdinga istorinio mąs- 
tymo galimybės tradiciniam ir pavyzdiniam įprasminimo tipui. Ši gali- 
mybe atsiveria kritiškai atribojant dabartį nuo praeities ir yra greičiau- 
siai realizuojama genetiniame įprasminimo tipe“. 

Labiausiai žinomi stiprūs orientuojančių istorijų pavyzdžiai yra di- 
dieji pasakojimai, kurie didelėms grupėms suteikia jų priklausomybės, 
jų kolektyvinio identiteto vaizdinius: pvz., nacijos susiformavimo ir sėk- 
mės istorijos, religinės išganymo istorijos. Tie pasakojimai atsižvelgia į 


dabartinius įvykius ir taip reorganizuoja paliestųjų savivoką, kad nau- 

jos patirtys integruojamos į jų gyvenimo praktikos kultūrinius reikala- 
vimus. Tokiu būdu gali būti sukurti veikimą įgalinantys rėmai. Tai 
nebūtinai reiškia praeičiai būdingos teisės funkcinį įveikimą, o tai daž- 
nai vis prikaišiojama istorijos rašymo prezentizmui. Jacobas Burckhardtas 
šaipėsi, pvz., iš to, kad vokiečių istorikų cechas po 1871 m. pradėjo, 
„galbūt ne be nurodymų iš viršaus, savo veidus raukyti kitaip nei per 
paskutinius 4-5 metus“?. Bet jo panieka skubotam šiuolaikiškumui 
neturėtų nuslėpti to, kad jis pats pasinaudojo savo dabarties (jo paties 
stebėtais) įvykiais, jog suaktualintų savo istorinių krizių teoriją““. Jo vi- 
sas istorinis mąstymas nejsivaizduojamas be jo budraus šiuolaikišku- 
mo. Panašiai galima žvelgti į pokyčius, kuriuos patyrė istorinis nacijos 
vertinimas naujausioje vokiečių istoriografijoje. Tuos pokyčius lėmė vo- 
kiečių orientavimosi poreikiai po 1989 m. Tai ignoruoti, reikštų nu- 
stumti istoriografiją nuošalėn. Burckhardto kritika yra pateisinama ten — 
ir mūsų kritika turėtų ja remtis, — kur nauja padėtis taip projektuojama 
atgal į praeitj, kad ji atrodo kaip jos pasekmė, taigi tarsi negalėjo būti 
nieko kito. Tuo būtų nuslepta alternatyvų erdvė (Spielraum), kuria is- 
torinis pažinimas padeda laisvei, kai tik į ją įsigilina. 

Taip pat ir ten, kur tokie didieji pasakojimai tematizuoja netektis, at- 
metimus, sutramdymą bei siekimą ir galiausiai masines žudynes, jie tarnau- 
ja paliestųjų identitetą stiprinančiam orientavimui. Jie gali, pvz., savo kan- 
čios istorijas pateikti taip, kad jos būtų, priešingai, — už geresnio pasaulio 
vilų. Tuo atsiribojant nuo piktadarių jų identiteto bruožai tampa pozity- 
viai vertybiški. Negaryvi istorinė patirtis neslegia paliestyjy, o juos pakylėja. 


“ Rūsen J. Die vier Typen des historischen Erzählens // Rüsen J. Zeit und Sinn: 
Strategien historischen Denkens. - Frankfurt am Main, 1990, S. 153-230. 

“* Pastarąjį teisingai nurodo Schulinas (8 past.), p. 11. 

“ Brief an Friedrich von Preen 5. Marz 1871. 

Šiuos epistemologinius apmąstymus galima reziumuoti taip: istori- 
joms būdingas konstitutyvus ryšys su laikišku žmogaus gyvenimo prak- 
tikos orientavimu prasmės apibreztumu ir tikslinga žmogaus veikla bei 
kentėjimu. Todėl jos visada turi happy end, nes jų „pabaiga“ yra ta veik- 
la, kurią jos orientuoja. Ir ši pabaiga yra happy, nes tikslinga veikla visa- 
da yra nukreipta į happiness, į prasmingai apibrėžtą, tikslingai supla- 
nuotą ir veikimu siekiamą pozityvią žmogaus savijautą (tegul tik išven- 
giant trukdančių arba kenkiančių aplinkybių arba jas pašalinant). 

Šis į visą žmogaus veikimą įręstas ateities tapimas geresne (Besser- 
werden) per istorinio mąstymo funkcinę teleologiją nukreipiamas į pra- 
e, Bet ar del to ji tampa „geresnė“? Prašosi mintis, kad ateities lūkes- 
čio spausmą galima perduoti praeities interpretacijai. Ir tada ji iš tikrų- 
jų gali tapti kuo nors kitu nei buvo, kol tokie ateities projektai iš noro ir 
vilties žaismo pritaikomi gyvenimo rimčiai. Tačiau gal tokiu atveju pra- 
eitis kartais tik atspindi viltingas ateities projekcijas, kurios neturi nieko 
bendra su tuo, kas iš tikrųjų įvyko? 

Jei būtų taip, tuomet apie praeities „tapimo geresne“ istorinį suda- 
bartinimą būtų galima kalbėti tik istorinio patyrimo ir su juo susijusio 
teisingo mąstymo kaina. Todėl pirmiausia reikia pažymėti tą principi- 
nę aplinkybę, kad istorinis mąstymas ne tiesiog paklūsta veikimo teleo- 
logijai, bet santykiauja su ja principingai kritiškai. Jis užsiliepsnoja bü- 
tent nuo elementaraus fakto, kad žmogaus pasaulio laiko tėkmė nepa- 
klūsta teleologinei veikimo logikai. Istorinis mąstymas yra žmogaus 
dvasios atsakymas į dirginančią patirtį, kad tikslingo veikimo pabaigoje 
dažnai iškyla aikštėn visai kas kita, nei buvo laukta. Istorijos pasakoja- 
mos, kad įveiktų šį veikimo teleologijos empirinį absurdą laiko tekme- 
je. Jos kyla iš tarnavimo gyvenimui mentalinio impulso, kuriam rūpi 
tarpininkauti ir tiesti tiltą per tarp struktūriškai besiskiriančių veikimo 
ketinimų ir veikimo rezultatų, kuriuose nuolatos gimsta kontingencija 


kaip laiko patirtis. 

Tai galima ir taip pasakyti: veikimas yra nukreiptas į happiness, bet 
tik retai ji pasiekiama. Kad vis dėlto galėtume jos siekti, reikia, taip 
sakant, istorinio mąstymo meta-happiness, kur nesutampančių veikimo 
tikslų ir rezultatų kontingentiškumas apdorojamas taip, kad toliau gali 
būti prasmingai siekiami į happiness nukreipti veikimo tikslai. 

Taigi istorinio mąstymo tradicinė teleologija buvo, tiksliau sakant, 
metateleologija šalinti prasminiams keblumams, kurie nuolatos iškyla 
nenumatytų veikimo pasekmių kontingencijos patirtyje”. Ką tai reiš- 
kia praeities kokybei taip veikiantis istorinis mąstymas? Ar jis, būdamas 
nukreiptas į veikiančiųjų laimę, žada daugiau laimės ir yra viltingesnis? 

Pirmiausia reikia pabrėžti, kad istorinis mąstymas nepakeičia fakti- 
nės praeities medžiagos, res gestae, „gešeftų“. Žodis „geresnis“ reiškia ne 
faktus, bet žmogiškų veikimo ketinimų ir kentėjimų interpretacijų in- 
tencionalų vertybinį ir tikslinį perteklių esamų veikimo ir kentėjimo 
prielaidų ir aplinkybių atžvilgiu. Esant šioms prielaidoms ir aplinky- 
bėms praeitis visada jau yra dabartiska. Todėl mes veikimu ir kentėjimu 
visada jau esame dabartyje išėję už šios praeities ribų. Istorinis mąsty- 
mas šią žmogaus gyvenimui būdingą jo prielaidų, sąlygų ir aplinkybių 
transcendenciją (Darüberhinaussein) nukreipia atgal į praeitį. Jis įs154- 
monina praeitį kaip istoriją, ir šiame procese minėtos prielaidos, sąly- 
gos ir aplinkybės įgyja savo reikšmę. Šitokiu būdu praeitis iš anksto duo- 
tos priešistorės dabartyje virsta reikšminga istorija dabarčiai ir jos prasmin- 
gai tasai į ateitį. Šis „trancendavimas“ (Darüber-hinaus) interpretaciškai 
susieja su faktine praeities medžiaga. Ar dėl to ji tampa „geresnė“? 

Žinoma, ne, jei „geresnė“ turi reikšti neigiamos kokybės pasikeitimą 


ar jos įveikimą pagerinimo arba nuskaidrinimo prasme. Cia galima 


“ Plg. Jaeger F. Bürgerliche Modernisierungskrise (18 past.). 
“ Hegelis, kaip žinia, išdėstė šią metateleologiją kaip „proto gudrybės“ tezę. 

visiškai pritarti Schulinui. Tiesa, kad toks nuskaidrinimas nuolat vyks- 
ta mentalinėse atsiminimo procedūrose. Jis apgaubia atsiminimo fak- 
tus vertumo būti prisimintais auksiniais rėmais arba iš jų išblukina ne- 
gražius bruožus, arba atima absurdiškumo patirties sunkumą. Iš tokios 
natūraliai augančio atsiminimo pagerinimo tendencijos vis dėlto nega- 
lima dedukuoti jokių istorinio mąstymo taisyklių, kol mąstymas pa- 
klūsta metodinėms patirties kontrolės direktyvoms. 

Istorinis mąstymas modernia prasme savo kritiniu požiūriu praeitį 
daro netgi blogesnę. Jis suranda ir prezentuoja taip pat faktinę medžia- 
gą, kuri tapo atsiminimo pagerinimo tendencijos auka. (Mažų mažiau- 
siai jis turi remtis tyrinėjimo taisykle, reikalaujančia patirtimi kritiškai 
patikrinti empirinį kolektyvinio atsiminimo turinį.) Geresnės praeities 
poeziją jis paverčia argumentuotai pagrįsto faktų vaizdavimo proza. Ka- 
dangi yra taip, istorija netgi panaudojama prieš atsiminimą. Bet ar jos 
prablaivinanti proza yra beprasmiška? Šis klausimas neišvengiamai iškyla. 
Bet jeigu prasmė reiškia, kad reikšmė pranoksta patirtį, tai verta susi- 
mąstyti, nes kaip tik čia kalbama apie „tapimą geresniai“. Toks tapsmas 
reiškia tapimą reikšmingam ir prasmingam, pranokstančiam grynąjį fak- 
tiškumą. Bet tai vyksta iš esmės ir visur istoriniame mąstyme. 

Taigi yra prasminga sakyti, kad praeitis tampa „geresnė“. Žodžiu 
„geresnė“ turiu galvoje statusą, kurį praeities faktai įgauna realiame da- 
barties gyvenime kaip lemiami faktoriai, kai jų paliestieji atsigręžia į 
juos pažindami ir interpretuodami (istoriškai suprasdami save pačius 
kaip istoriškai sąlygotus). „Geresnė“ reiškia, kad praeitis, kaip į veiks- 
mo aplinkybes nusėdusi nuosėda, reiškiama su kančios skausmu: praei- 
tis iš tapusios būties (Gewordensein) sąstingio įliejama į žmogaus gyve- 
nimo praktiką, į aktualų — veikiančiai ir kenčiančiai vykdomą — tapsmą 
to, kas jos deka tapo. Istorinis mąstymas savo pasaulio daiktams groja 
istorinės reikšmės melodiją ir įtraukia juos į šokį. „Geresnė“ reiškia — 


lakesnė, daugiau faktiškai nieko nelemianti, bet prasmingai veikianti. 

Ar šis tapsmas geresniai yra tik postfaktinė reikšmė (Post-Festum- 
Bedeutung), kurią mes retrospektyviai primetame praeičiai? Tokio po- 
žiūrio naudai byloja šiandien kultūros mokslo diskursuose dominuo- 
jančios metaforos, nusakančios mentalinį procesą, kuriame praeičiai su- 
teikiama tam tikra reikšmė (Be-deutung) paverčiant ją istorija: būtent 
žodžiai „išradimas ir „konstrukcija sugestijuoja tokį retrospektyvumą 
(Nachträglichkeit). Bet reikėtų pažymėti, kad šis retrospektyvumas re- 
miasi dviem išankstiniais procesais. Pirma, tiesiog neįmanoma paneigti, 
kad mes patys visada jau esame išrasti ir sukonstruoti (;augę į mūsų 
gyvenimo aplinkybių išankstines istorines duotybes) dar iki tol, kol mes 
santykiaudami su šiomis duotybėmis ką nors išrandame ir konstruoja- 
me. (Tiksliau, reikia kalbėti ne tik apie Anksčiau ir Paskui, bet visada 
taip pat ir apie Tuo Pačiu Metu.) Be to, praeitis taip pat yra gyva mūsų 
jos prasmės „išradimu“, nes mūsų tapsmo būvio sąlygojančioms išanks- 
tinems duotybėms priklauso ir istorinės interpretacijos pavyzdžiai, ir 
prasmės kriterijai. Jie yra dalis kultūros, kuri mus jau yra sukūrusi dar 
iki tol, kol mes joje pradedame veikti savavališkai ir kritiškai. Taigi pra- 
eitis yra visada daugiau nei mūsų reprojektuotų prasmės poreikių negy- 
vas projekcijos paviršius. Ji yra savo reikšme kaip istorija jau iš savęs 
„geresnė“, t. y. ji prasmingai (ne daiktiškai priežastinio santykio pras- 
me) nusidriekia į ateities projektą, su kuriuo dabartis ją pranoksta žmo- 
nių veikimu ir kentėjimu. 

Walteris Benjaminas šiam praeities nukreiptumui į ateitį pasiūlė ži- 
nomą formuluotę: „Mes buvome laukiami“”. Tuo istoriškai ir teoriš- 
kai turima galvoje, kad praeities patirtyje visada slypi dar neišsipildžiusi 


ateitis. Ši ateitis ir jos neišsipildymas atskleidžia istorinės patirties „vidinį 


28 Benjamin, Walter. Über den Begriff der Geschichte // Gesammelte Schriften. — 
Frankfurt am Main, 1991, Bd. 1, S. 691-704, cit. S. 694. 

aspektą. Joje kalbama apie temporalin; intersubjektyvumą. Tuo turimas 
galvoje praeities ir dabarties žmonių ryšys, kuris įprasmina jų gyvenimo 
praktiką. Viltys, lūkesčiai ir baimės tam tikra prasme yra „paveldimos“ 
iš kartos į kartą. Šio temporalinio intersubjektyvumo paradigma yra 
kultūrinio orientavimo intergeneracinis ryšys. Vartodamas žodį „para- 
digma“ čia turiu galvoje tai, kad tą fenomeną, kai vidinis prasmės ryšys, 
kuriuo praeitis tarsi gimdo prasmę, nusidriekia į dabartį, geriausia pa- 
aiškinti kartų kaitos pavyzdžiu, nors šiuo atveju ir negalima juo apsiri- 
boti??, Šiame prasminiame ryšyje dabartinės veiklos ateities projektai, 
susiejant juos su istoriškai dabartiška praeitimi, susijungia su prasmi- 
niais dariniais, kurie atsirado šioje praeityje. 

Praeitis nėra joks fiksuotas faktiškumas, nes joje veikiančių ir ken- 
čiančių žmonių subjektyvumas ją yra įtraukęs į judėjimą, kuris dide- 
lių ir mažų kolektyvų kartų grandinės mentaliniu ryšiu pasiekia mus. 
Tiksliau, jis pasiekia mus, mūsų subjektyvumo gelmes, ir kartu pro 
mus ir per mus pasiekia ateitį, kurią mes prasmingai projektuojame 
mūsų veikimui. 

Istorinė prasmė pati yra istorinio faktiškumo veikiantis elementas. 
Jau pati socialinė realybė yra naratyvine dar iki tol, kol mes pasakodami 
įsitikiname jos laikišku nusidriekimu??. Šiuo požiūriu paliestųjų veiki- 
mo teleologija jų pasaulio laiko kaitoje yra šios kaitos atžvilgiu mūsų 
atliekamos rekonstrukcijos ir interpretacijos elementas (mūsų istorinė 
metateleologija). Ji jau įėjo į mūsų istorinį mąstymą su savo kultūrinė- 
mis prielaidomis. Mes mirusiesiems mūsų istorinę prasmę suteikiame 
ne tiesiog, O išrutuliojame šią prasmę iš mūsų pasaulio duorybiy, kurio- 
se jie mums gyvi, o mes esame gyvi ryšiu su šiais kitais. Pasinaudojant 
Freudo formuluote, jie yra po mūsų (nachträglich). Per istorinę inter- 
pretaciją mūsų veikimo teleologija mes susiejame su istorinę patirtį tu- 
rinčia mirusiųjų teleologija, su jų baimėmis ir viltimis, jų nusivylimais, 


slegiančios tikrovės racionalizavimu ir įveikimu. 

Mūsų ketinimų jau duotame sąryšyje su mirusiųjų ketinimais (kur 
tas sąryšis egzistuoja priešistorėje kaip dabartyje) mirusieji yra ne mirę, 
ber dalis mūsų gyvenimo. Iš šios priešistorės jie įeina į mūsų istoriją, jie 
yra išvaduojami iš mūsų veikimo ir kentėjimo nebylaus sąlygotumo, 
išvaduojami istorinės reikšmes kalba apie tai, kas su jais ir per juos įvy- 
ko. Iš vaiduoklių atsiranda „protėviai“. Iš faktinio salygotumo atsiran- 
da veikli dvasia. 

Šis pasikeitimas reiškia „pagerinimą“. Mūsų veikimo grynas sąlygo- 
tumas per jo aplinkybių tapsmą yra kontingentiškas šio veikimo teleo- 
logijai. Ši kontingencija istoriniu mąstymu transformuojama į prasmin- 
gos ir reikšmingos laiko tėkmės vaizdinį. Ir todėl ji tampa „geresnė“. 

„Pagerinimas“ reiškia esant skirtingai veikimo ketinimo ir veikimo 
rezultato patirčiai paties istorinio mąstymo naratyvine realizacija atlik- 
tą kontingencijos transtormaciją į prasmingą ryšį, kuris gali orientuoti 
kaip žmogaus veikimo laiko tėkmės vaizdinys. Šis laiko tėkmės vaizdi- 
nys taip pat parodo ir skirtumą tarp praeities veikimo rezultatų ir da- 
barties ketinimų dėl ateities. Tai liudija gausybė pavyzdžių, kaip antai 
kalba apie „paveldą“, „paskirtį“, „tradiciją“, „liudijimą“ ir t. t. 


* Apie šio ryšio istorines filosofines prielaidas ir implikacijas plg. Liebsch, 
Burkhard. Geschichte als Antwort und Versprechen. — München, 1999; Liebsch B. 
Geschichte im Zeichen des Abschieds. - München, 1996. 

* Tai ne kartą teigiama knygoje: Carr, David. Time, Narrative, and History: 
Studies in Phenomenology and Existencial Philosophy. - Bloomington, 1986; Getting 
the Stories Straight: Narrative and Historical Knowledge // Topolski, Jerzy (Ed.). 
Historiography between Modernism and Postmodernism: Contribution to the Methodology 
of the Historical Research (Poznan, Studies in the Philosophy of the Sciences and the 
Humanities, vol. 51). - Amsterdam, 1994, p. 119-133; Phenomenology and Historical 
knowledge // Orth, Ernst Wolfgang; Cheung, Chan-Fai (Eds.). Phenomenology of 
Interculturality and Life-World (Phänomenologische Forschungen, Sonderband). — 
Freiburg, 1998, S. 112-130. 

Ar praeities vyksmas sklandžiai ištirpsta mūsų istorinio veikimo orien- 
tavimo prasmės pertekliuje? Jeigu į šį klausimą būtų atsakyta teigiamai, 
tai būtų mąstoma remiantis idealistine filosofija. Ji yra sukonstruota 
kaip žmogaus kentėjimo teodicėja (vidupasauliškame vyksme) ir vysty- 
mosi kaip pažangos vyksme panaikina apsunkinančias patirtis. Ji isto- 
riškai interpretaciniu požiūriu paverčia „skerdyklą..., kurioje aukojama 
tautų laimė, valstybės išmintis ir individų dorybė“?!, pažangiu judėji- 
mu, kuris savo viršūnę pasiekia dabartyje. Tai tinka ne tik Hegeliui, bet 
ir Ranke'i. Jų nuomonių principinį sutapimą galima pabrėžti Ranke's 
teiginiu: „Įvairių tautų ir individų artėjime prie žmonijos ir kultūros 
idėjos pažanga yra besąlygiška'??. Prieš tai galima teigti negatyvios isto- 
rinės patirties neišsprendžiamumą - tai, ką Jacobas Burckhardtas pava- 
dino daugelio aimana. To paradigma yra holokaustas. 

Taigi, ar galioja tik prasmingo „vidinio ryšio“ priešingybė? Ar toly- 
gus praeities patirties virtimas mūsų veikimo teleologijos į ateitį nu- 
kreipta prasme turi tapti lūžiu, netolygumu? Jei tai įvyksta, tuomet su- 
dūžta tik pačiam istoriniam mąstymui būdinga logiškai konstitutyvi 
patirties ir interpretacijos sintezė. Būtų atsisakyta istorinės prasmės są- 
lygos, jos suderinamumo su veikimo teleologija. Pasibaigty istorinis mąs- 
tymas, o su juo ir istorija. Galbūt ji linksmai būtų išlydėta į muziejų 
arba nurimtų žmogaus gyvenimo praktikos melancholijoje be orienty- 
rų. Įspūdinga, kaip po XX a. istorinių katastrofų istorinė patirtis gali 
būti estetiškai išsklaidyta: „Istorija šiandien yra tik madų paletės spalvų 
spektras“. Šio postmodernaus medalio kita pusė yra ta intelektualinė 
konjunktüra, kurią šiandien išgyvena melancholija”. 

Prieš tai norėčiau įrodyti, kad yra svarbu pripažinti praeities istorinės 
reikšmės beprasmybę ir istorinio pasakojimo sintezėje susieti ją su istori- 
ne prasme. Šiame kontekste iškyla „traumos“ tema kaip istorijos mokslo 
ir istorinio mąstymo kategorijos principo klausimas. Ši kategorija istori- 


nę interpretaciją paverčia beprasmybės apdorojimu. Mes kaip palikuonys 

perdirbame beprasmybę, kuri nutiko mirusiesiems arba kurią jie patys 
sukūrė ir paliko mums, mūsų dabarties neišsipildžiusios ateities laiko per- 
spektyvai. Mes netgi laikome save atsakingus už tą beprasmybe. 

Šio santykio su praeitimi paradigminė mentalinė procedūra, kuria- 
me jos patirties sunkumas išsisprendžia veikimo kitokiai ateičiai stimu- 
liacijoje, yra liūdesys“*. Iš tikrųjų yra prasminga kalbėti apie tai, kad per 
liūdesį praeitis, kurioje įvyko ir paralyžiuojančiai veikė netektis, tampa 
geresnė. Liūdesio procese pasikeičia praeitis, kuri nenori praeiti kaip 
prasmės trikdis. Ji iš naujo suvokiama kaip paveiki ateičiai. Šį pasikeiti- 
mą galima perkelti į istorinį mąstymą. Jis gali analogiškai paveikti sle- 
giančius prasmės trikdžius praeities istorinės reikšmės dabarčiai audi- 
nyje ir atverti žmogaus gyvenimo ateities galimybes, išlaisvindamas iš 
priklausomybės nuo absurdiškos praeities. 

Kaip tai gali įvykti? 

Visų pirma paprastai ir tiesiog per pasakojimą to, kas įvyko. Praei- 
ties siaubai liudijant tarsi „nuramdomi“, išgaunami iš kraupumo anoni- 
miškumo, įvardijami ir padaromi regimi. Įspūdingiausias epizodas, ro- 


dantis, kad vėlesnis liudijimas teikia viltį tiems, kurių gyvenimo prasmė 


` Hėgelis, Georgas. Istorijos filosofija. - Vilnius: Minus, 1990, p. 47. 

3? Banke, Leopold von. Über die Epochen der neueren Geschichte I Ed. Theodor 
Schieder u. Helmut Berding [Aus Werk und Nachlaß, Bd. 2). - München, 1971, S. 80. 

17 Bolz, Norbert. Das Happy End der Geschichte // Beier, Rosemarie (Ed.). 
Geschichtskultur in der Zweiten Moderne. - Frankfurt am Main, 2000, S. 53-69. Apie 
melancholiją plg. taip pat: Bohrer, Karl-Heinz. Der Abschied: Theorie der Trauer: 
Baudelaire, Goethe, Nietzsche, Benjamin. - Frankfurt am Main, 1996, ypač S. 40. Plg. 
taip pat: Heidbrink, Ludger (Ed.). Entzauberte Zeit: Der melancholische Geist der 
Moderne. - München, 1997; Heidbrink L. Melancholie und Moderne: Zur Kritik der 
historischen Verzweiflung. - München, 1994. 

# Plg. taip pat: Liebsch, Burkhard; Rüsen, Jörn (Eds.). Trauer und Geschichte 
(Beiträge zur Geschichtskultur, Bd. 22). - Köln, 2001. 

buvo sunaikinta, yra Claude o Lanzmanno „Shoah“, kuriame likęs gy- 
vas ypatingojo būrio lavonams pašalinti iš dujų kamerų narys Filipas 


Mülleris praneša: 


Kam turėtume gyventi, 

kam? 

Ir štai atėjau aš į dujų kamerą 
su tais, 

ir pasiryžęs mirti. 

Su jais... 

Da 

Čia pasakė vienas: 

„Tu juk nori mirti. Bet tai 
neturi jokios prasmės. 

Tavo mirtis neatneš 

mums gyvenimo. 

Tai joks poelgis. 

Tu turi iš čia ištrūkti, 

tu turi juk dar apie tai pranešti, 
ką mes iškentėm, 

kokią neteisybę mums padarė... 
kas atsitiko “” . 


Ką reiškia toks „pranešimas“ vėliau gimusiems, kurie turi gyventi 
intergeneraciniame ryšyje su aukomis arba nusikaltėliais ir istoriškai 
orientuotis??? Jų patirties ir reikšmės istorinė sintezė turi patirti, kad 
pamatinė reikšmė sutrinka refleksyviai pripažinus jos ribas suponuoto 
universalaus prasmingumo pagrindu““. 

Istorinio mąstymo prasmingas laiko tėkmės vaizdinys, kuris yra susietas 
su faktine įvykių grandine, turi būti suardytas. Tam yra būtinų laiko kon- 

cepty, kurie savo prasmingumu neprisiriša prie vyksmo sekų chronologi- 
jos, bet skersai kerta laiko tėkmę ar netgi jai priešingi, tai utopija, akimirka, 
ištaka, eschatonas, kontrafaktinės reikšmės prielaidos ir t. t. 

Taip konstruojama istorija nepasibaigia mūsų veikimo teleologijos 
bappy end'u ir veikimo teleologijai nepalieka absurdiškos patirties. Ji taip 
integruoja absurdą į teleologiškai orientuoto ir suformuoto veikimo isto- 


rinį orientavimą, kad jis išlieka pačiame veikime, žmogaus ir jo pasaulio 


35 Lanzmann, Claude. Shoah. — München, 1988, S. 219 ir toliau. 

* Plg. Rūsen J. Holocaust - Erinnerung und deutsche Identität // Rüsen J. Zerb- 
rechende Zeit (14 past.). 

" Plg. taip pat: Luhmanno argumentaciją: „Prasmė visada vėl nurodo prasmę ir 
niekada to, kas prasminga, ką nors kitą. Sistemos, kurios yra susijusios su prasme, 
negali laisvai nuo prasmės gyventi arba veikti... Ir neigimai turi prasmę, — tik dėl to 
prie jų galima prisijungti. Taigi kiekvienos prasmės neigimo mėginimas apskritai vėl 
numatytų prasmę... Vadinasi, prasmė yra nepaneigiama, nediferencijuota kategorija... 
„Beprasmiškumas“ niekada negali būti prasmingumo neigimo rezultatas“. (Luhmann, 
Niklas. Soziale Systeme: Grundrif einer allgemeine Theorie. — 2. Aufl. - Frankfurt am 
Main, 1985, S. 96.) Prieštaraudamas Aloysas Hahnas argumentavo diferencijuočiau: 
„prasmės teikimo teorijoje tai turi būti kitaip daroma ir joje reikia atskirti prasmę 
kaip komunikacijos ir mąstymo prielaidą. Mes negalime mąstyti prasmingai neveik- 
dami ir negalime taip pat komunikuoti, prasmingai neveikdami. Tačiau mažų ma- 
žiausiai vokiečių kalboje prasmės teikimo sąvoka turi dar stipresnę reikšmę, ir aš ma- 
nau, kad žmonės, tam tikru būdu ir kultūros, priklauso nuo to, ar gyvenimas jiems 
atrodo prasmingas. Pirmuoju atveju kalbama apie tai, kad galima suprasti kiekvieną 
sakinį, kurį aš sakau, arba daugmaž kiekvieną sakinį. Taigi prasmė ir supratimas. Bet 
kitu atveju kalbama apie tai, kad kažkam pasaulis ir gyvenimas gali atrodyti absurdiš- 
kas. Priešingai tam būtų prasmė. Prasmė kaip absurdiškumo priešingybė. Man atro- 
do, kad tam skiriama nepakankamai dėmesio atitinkamuose Luhmanno socialinių 
sistemų teorijos pasažuose. Aš kritikavau tai šiek tiek juokaudamas. Luhmannas, kaip 
atrodo iš jo paskutinių reakcijų, buvo pasirengęs tučtuojau į tai atsižvelgti“. (Kölbl, 
Carlos; Scheloske, Anne. Wissenschaft als Passion: Interview mit Aloys Hahn // 
Handlung — Kultur — Interpretation. Zeitschrift für Sozial- und Kulturwissenschaften, 
10 [2001], S. 138-157, cit. S. 150.) 

vyksme, būtent kaip pastangos jam atsispirti. „Pranešimu“ sustabdytas, 
o tikriau — prieš akis iškeltas siaubas turi būti kaip patirtis taip apdoro- 
tas, kad taptų veikimo motyvacija savo priešingybei, būtent jprasmini- 
mo postūmiu. 

Patirtas absurdas kaip veikimo galimybė ir pasiryžimas kančiai būtų 
istorinio mąstymo priešpaskutinis žodis. Jo paskutinis žodis būtų mūsų 
veikimo teleologijos happy end, kai visada kalbama apie geresnės ateities 
laimę. Tačiau vis dėlto patį paskutinį žodį tarty nenuspejamos ateities, 
kuri leidžia mūsų veikimą ir kurioje mes visada užsibaigiame, tylėjimas. 
Tai būtų tyla, kurią turi nutraukti palikuonys, kai jie istoriškai inter- 


pretuodami kreipiasi į save, kad galėtų būti pačiais savimi. 


Versta 18: Rūsen J. Kann Gestern besser werden: 
Uber die Verwandlung der Vergangenheit in 
Geschichte // Rūsen J. Kann gestern besser werden? 
Essays zum Bedenken der Geschichte. — Berlin: 
Kulturverlag Kadmos, 2003, S. 17—44. 

